
JjJt  Blik  paa  dette  Arbejde  vil  allerede  vise,  for  hvem  det 
nærmest  er  skrevet.  Det  søger  ikke  udelukkende  lærde  Læ- 
sere ,  men  henvender  sig  til  enhver  dannet  Mand  og  Kvinde, 
der  har  Lyst  til  at  kjende  lidt  til  Fædrelandets  Fortid. 

Denne  Omstændighed  har  medført,  at  Forfatteren  har 
holdt  det  for  rigtigst  at  udelade  Citater  af  Kilderne  og  i  Reg- 
len ogsaa  Noter  til  nærmere  Begrundelse  af  sine  Resultater. 
Da  han  imidlertid  har  bestræbt  sig  for  saa  meget,  som  mulig, 
overalt  at  anvende  Kildernes  egne  Ord ,  vil  den  virkelig  Sag- 
kyndige ikke  have  Vanskelighed  ved  at  finde  sig  til  Rette ; 
for  hans  Skyld  er  der  ogsaa  hist  og  her  i  større  Noter  gaaet 
nærmere  ind  paa  at  begrunde  Paastande ,  der  ellers  let  vilde 
faa  en  temmelig  løs  Charakter.  og  disse  ere  tillige  holdte  i 
saa  kort  Form  som  mulig- ,  saaledes  at  de  i  Reglen  næppe 
ville  kunne  tjene  til  Nytte  for  almindelige  Læsere.  Det  er 
hans  Haab  i   saa  Henseende  at  have  truftet  den  rette  Grændse. 


I 


Indledning. 

l/et  Tidsrum,  der  følger  nærmest  efter  Knud  den  Store 
eller  Danmarks  glansfulde  Tid  under  Forbindelsen  med 
England,  hører  ingenlunde  til  de  mest  glimrende  i  Dan- 
marks Historie.  Det  er  en  Tid  fuld  af  vaklende  Ret- 
ninger og  Bestræbelser,  der  danner  en  stærk  Modsæt- 
ning til  det  friske  og  kraftige  Liv  i  Vikingetiden  og 
ligeledes  til  den  Storhedstids,  der  fulgte  efter,  under 
Valdemarerne.  Men  dermed  skal  dog  ingenlunde  være 
sagt,  at  det  var  en  fuldstændig  Slappelsestid,  hvad 
man  jo  ellers  nok  kunde  have  Grund  til  at  vente  efter 
den  uforholdsmæssige  Kraftanstrengelse,  der  gik  forud. 
Det  kan  være  paafaldende  nok  at  se  dette  Dan- 
mark, der  nys  havde  underlagt  sig  baade  England  og 
store  Dele  af  det  øvrige  Norden ,  faa  Aar  efter  ikke  blot 
blive  et  norsk  Lydrige,  men  endog  saa  svagt,  at  Norges 
Konge  maatte  tage  sig  af  det  og  beskytte  det  mod  Ven- 
dernes overlegne  Anfald.  Men  alligevel  ser  det  allerede 
straks  under  Svend  Estridsen  paa  ingen  Maade  saa 
overordentlig  forknyt  ud ;  thi  efterhaanden  som  Svend 
selv  personlig  vinder  mere  Fasthed  i  Riget,  hævder 
dette  sig  dog  ogsaa  en  vis  Plads  selv  paa  den  alminde- 
lige   europæiske    Skueplads.       Her    maa   det  imidlertid 

indrømmes,  at  man  vist  nok  udenfor  Danmark  nærede 
temmelig  overdrevne  Forestillinger  om  dets  Magt,  grun- 
dede paa  det  Held,  der  i  tidligere  Dage  havde  ledsaget 
det;  men  at  man  dog  ogsaa  her  i  Landet  følte  Kræfter 
i  sig,  mægtige  til  store  Ting,  ser  man  af  de  gjentagne 
Forsøg  paa  at  forny  Herredømmet  i  England,  som  i 
det  Mindste  forekomme  i  den  første  Del  af  Tiden.  Men 
hvad  der  dog  mest  betegner  den,  det  er  de  voldsomme 
Svingninger  i  de  Retninger,  der  beherske  den,  og  som 
gjøre,  at  i  Grunden  ikke  en  eneste  af  de  kort  efter 
hverandre  følgende  Kongers  Regeringer  ligner  de  andre. 
Den  har  Modsætninger  i  sig,  som  ofte  paa  det  Heftigste 
kjæmpe  om  Overmagten,  hvilket  ikke  godt  vil  passe 
sammen  med  en  antagen  Slaphedsperiode,  og  den  føder 
tilsidst  en  ny  Tid,  hvis  Storhed  viser,  at  Kampen  ikke 
har  opslugt  eller  udmattet  Kræfterne,  men  at  den  har 
udviklet  dem  til  Modenhed,  saaledes  at  Danmark  nu 
gaar  foran  blandt  de  Første  som  en  jævnbyrdig  Kjæm- 
per  for  Europas  Cultur. 

Sagen  er  nemlig  den,  at  Danmark  efter  Vikinge- 
tidens Ophør  pludselig  staar  Ansigt  til  Ansigt  med  en 
Opgave,  som  en  stor  Del  af  dets  Naboer  forlængst  havde 
løst,  og  hvorved  de  havde  vundet  Styrke  i  det  Mindste 
for  en  Tid,  nemlig  den  at  indordne  sig  som  Led  i  det 
samlede,  christne  Europa.  En  saadan  Opgave  maatte 
nødvendigvis  fra  Begyndelsen  af  fremkalde  en  vis  Vaklen, 
fordi  der  fordredes  Mere ,  end  Folket  med  kort  Varsel 
kunde  se  sig  i  Stand  til  at  magte.  Hertil  kom,  at  Paa- 
mindelsen  om  at  tage  fat  paa  een  Gang  udgik  fra  de 
forskjelligste  Sider:  fra  England,  som  Danmark  endnu 
længe  vedblev  at  være  knyttet  til  ved  saa  mange  Baand, 

fra  Norge,  hvor  Hellig  Olafs  Søn  herskede,  og  som  var 
løbet  Danmark  forbi  i  Udvikling,  tildels  ogsaa  fra  Rus- 
land, gjennem  hvilket  Vejen  gik  til  Constantinopel ,  og 
hvis  unge  Kirke  med  den  græske  begyndte  at  skille 
sig  fra  Vesterleden,  og  endelig  ogsaa  fra  Tydskland, 
der  først  nu  rigtig  for  Alvor  skulde  faa  Indflydelse  paa 
Kirkevæsenet  i  Norden  og  blive  det  Hovedled,  gjennem 
hvilket  Danmark  kom  til  at  staa  i  Forbindelse  med  den 
europæiske  Cultur. 

Fra  den  anden  Side  betragtet,  befandt  Danmark  sig 
i  en  usædvanlig  uheldig  Stilling.  Thi  vel  havde  det  i  sin 
Tid  erobret  England;  men  Forholdene  havde  paa  Grund 
af  dette  Lands  større  Cultur  fuldstændig  vendt  sig  om, 
saa  det  i  Virkeligheden  var  England  og  ikke  Danmark, 
der  var  blevet  Hovedlandet.  Det  var  i  England,  at 
baade  Knud  og  Hardeknud  mest  opholdt  sig,  og  de 
skjænkede  derfor  ogsaa  dette  Land  fortrinsvis  deres 
Opmærksomhed,  Om  dem  samlede  sig  atter  alle  de  mest 
ansete  Mænd  i  Landet;  men  disses  Interesser  Qernedes 
derved  efterhaanden  mere  og  mere  fra  Moderlandet,  saa- 
ledes  at  de  ogsaa  efter  det  danskeHerredømmes  Ophør 
vedbleve  at  opholde  sig  i  England  og,  forsaavidt  de 
med  Magt  fordreves  derfra,  i  Almindelighed  ikke  søgte 
Tilflugt  i  Danmark,  men  mest  i  Flandern  eller  paa  andre 
Steder  nærmere  ved  England,  hvorfra  de  lettere  kunde 
udrette  Noget  til  Gjenerhvervelsen  af  det  Tabte. 

Efter  saaledes  at  være  blevet  skilt  fra  England, 
stod  Danmark  altsaa  pludselig  alene,  berøvet  sine  bedste 
Mænd;  og  i  en  saadan  Tilstand  skulde  det  gaa  en  ny 
Tid  i  Møde.  Sligt  var  i  Øjeblikket  umuligt.  Forinden 
den  ny  Tid  kunde  oprinde,   maatte    der   først  opstaa  en 

hel  ny  Række  at  Mænd ,  der  kunde  være  dens  Bærere ; 
men  Saadant  sker  ikke  let  i  en  Haandevending.  Der 
maa  under  slige  Forhold  nødvendigvis  altid  indtræde 
en  Standsning.  Mængden,  der  i  Almindelighed  kun  ser 
Overfladen,  bliver  til  sin  Forundring  var,  hvorledes  de 
ældre  Mænd,  som  den  hidtil  har  set  op  til  med  Tillid 
og  Agtelse,  blive  trængt  tilbage  af  umodne  og  uøvede 
Kræfter,  der  varsle  om  en  ny  Tid,  hvis  Morgenrøde  dog 
kun  de  Indviede  ere  i  Stand  til  at  se;  den  bliver  da 
uens  med  sig  selv  og  begynder  at  tvivle  om  det  Gamle, 
mens  den  endnu  ikke  har  vundet  Tillid  til  det  Ny.  Det 
gaar  her,  som  naar  en  Bygning  bliver  revet  ned  for  at 
give  Plads  for  en  ny.  Den,  der  gaar  forbi,  ser  i  lang 
Tid  kun  Ødelæggelse  paa  Ødelæggelse,  og  det  kan  vare 
længe,  inden  han  faar  et  nogenlunde  klart  Billede  af, 
hvad  den  Grushob  skal  blive  til. 

Men  selv  naar  den  Uvished,  som  under  saadanne  For- 
hold kan  bringe  et  Folk  til  at  vakle,  begynder  at  svinde, 
er  det  dog  paa  ingen  Maade  sagt,  at  Alting  nu  er 
kommet  i  den  bedste  Gjænge,  navnlig  ikke,  hvor  det 
er  en  religieus  Retning,  der  skafter  sig  Raaderum.  Der 
vil  da  findes  mangen  En,  for  hvem  hele  dens  Ind- 
hold væsentlig  ligger  i  Formen  —  og  dette  vil  end- 
ogsaa  være  det  Sædvanlige,  hvor  en  ældre,  mere  grund- 
fæstet Cultur  bryder  med  et  mere  oprindeligt  eller  raat 
Samfund;  —  han  vedbliver  derfor  i  Virkeligheden  at 
leve  ganske  hen  i  Overensstemmelse  med  sit  naturlige 
Begjær,  og  den  Forandring,  man  sporer,  faar  ikke  syn- 
derlig meget  at  betyde.  Paa  den  anden  Side  vil  der 
være  mangen  en  Anden,  som  tror  at  gjennemskue  dette 
som  et  Maskespil,    og   det  bliver  ham   da  nødvendigvis 

til  Forargelse.  Han  søger  derfor  at  sønderbryde  de 
Lænker,  som  man  vil  smede  ham  i,  og  med  raa  Magt 
vil  han  opbygge  en  Tilstand,  hvorfra  Aanden  skal  være 
banlyst.  Atter  en  Anden  trækker  sig  derfor  i  dybt  Mis- 
mod tilbage  fra  Verden ;  i  sit  eget  Indre  vil  han  op- 
bygge sig  det  Tempel,  som  der  derude  ikke  findes  Rum 
for ;  men  idet  han  saaledes  frivillig  rømmer  Pladsen, 
bidrager  maaske  han  mere  end  alle  de  Andre  til,  at 
en  almindelig  Forvirring  bliver  herskende. 

Paa  den  Maade  brydes  i  denne  Tid  den  ene  Ret- 
ning mod  den  anden,  uden  at  Udbyttet  synes  at  ville 
blive  synderlig  lovende.  Det  er  i  det  Hele  en  Tid  uden 
ydre  Glans  ,  og  fattigt  er  det  Stof,  Historien  har  lev- 
net fra  den.  Men  det  er  dog  en  mærkelig  Tid,  baade 
naar  man  ser  hen  til,  hvad  der  tilsidst  kom  ud  af  den, 
og  som  derfor  allerede  maa  have  h%'ilet  i  den  i  det 
Mindste  som  Spire,  og  naar  man  fæster  Øjet  paa,  hvor- 
ledes Danmarks  dobbelte  Stilling  til  Norden  og  til 
Tydskland  først  i  dette  Tidsrum  ret  bliver  sat,  for  saa 
at  komme  igjen  hele  den  følgende  Tid  lige  ned  til 
vore  Dage. 

Det  er  nemlig  efter  Vikingetiden,  at  Danmark  be- 
gynder sin  lange  Kamp  med  Tydskheden,  der,  idet  den 
vil  tilføre  det  Civilisationens  og  Culturens  Resultater, 
stadig  tillige  truer  med  at  gjøre  dette  paa  Bekostning 
af  dets  Folkeejendommelighed,  en  Kamp,  som  det  paa 
Grund  af  sin  hele  Beliggenhed  ligefrem  er  henvist  til, 
men  som  Folket  ogsaa  gaar  i  Møde  efter  i  mærkelig 
Grad  at  være  blevet  udrustet  med  Evner  til  at  bestaa 
den.  Landets  Beliggenhed  førte  nemlig  med  sig,  at 
saavel    den    fra   Øst   som    den    fra    Vest   fremtrængende 

Culturstrøm  allersidst  naaede  herhen,  og  Folket  havde 
derfor  været  overladt  til  sig  selv  længe  nok  til  at  faa 
tilstrækkelig  indre  national  Fasthed;  det  modtog  des- 
uden Christendoramen  ikke  saameget  fra  det  nærmest 
liggende  Tydskland  som  væsentlig  fra  England  gjen- 
nem  de  der  bosatte  Danske,  hvilket  gav  Befolkningen  en 
endnu  større  aandelig  Uafliængighed.  Endelig  stod  det, 
mest  ad  Søvejen,  i  Vekselvirkning  med  Landsmæn- 
dene i  Norden,  der  afgave  et  Rygstød,  sikkret  ved 
Bjerge  og  Have,  som  heller  ikke  var  til  at  foragte. 
Dets  Opgave  blev  den  at  være  den  europæiske  Culturs 
Forpost  i  Norden,  en  farefuld  Stilling.  At  bære  denne 
blev  kun  mulig,  fordi  det  med  en  mærkelig  Evne  til 
at  optage  i  sig  alle  Culturens  Resultater  og  en  aldrig 
svigtende  Beundring  for  det  Fremmede  tillige  forbandt 
en  urokkelig  Kjærlighed  til  det  Hjemlige,  hvad  Landets 
Sønatur  uden  Tvivl  bidrog  Sit  til  at  nære,  idet  Folket 
derved  følte  sig  adskilt  fra  det  store  søndenfor  liggende 
Fastland.  Det  Fremmede  blev  under  disse  Omstændig- 
heder meget  hurtig  sammenarbejdet  med  det  Oprinde- 
lige, saa  det  virkede  befrugtende  derpaa,  medens  andre 
Folk  —  man  kan  som  et  slaaende  Modstykke  nævne 
hele  Nordtydsklands  udbredte ,  slaviske  Befolkning  — 
under  slige  Forhold  med  rivende  Hastighed  ere  gaaede 
deres  Undergang  i  Møde.  Deraf  dets  Overlegenhed  over 
Sverig  og  navnlig  over  Norge ,  der  dog  i  Begyndelsen ' 
af  dette  Tidsrum  snarere  besad  et  Forspring,  fremdeles 
dets  Tilbøjelighed  til  at  overanstrenge  sig  ved  ufor- 
holdsmæssige Kraftytringer,  dets  deraf  følgende  Fald, 
men  ogsaa  ligesaa  glimrende  som  pludselige  Gjenoprejs- 
ning,    men    endelig   ogsaa,    at   det   væsentlig    kun   fulgte 

medj  om  man  vil,  godt  med,  men  dog  kun  med  som  en 
Aflægger  af  Europa,  saaledes  at  det  endnu  vedbliver  at 
være  forbeholdt  os  at  hævde  Retten  til  selvstændig 
Bestaaen  derved,  at  vi  selv  formaa  at  yde  et  Bidrag 
til  det  fælles  menneskelige  Arbejde. 


Rejser  man  nu  Spergsmaalet  om,  hvor  man  skal  finde 
Stoffet  til  Skildringen  af  denne  Tid,  saa  kan  man  unægtelig 
gjøre  den  temmelig  billige  Bemærkning,  at  Fremstillingen 
af  en  vis  Tid  i  en  væsentlig  Grad  maa  være  afhængig  af  de 
Kilders  Rigdom,  som  vedkommende  Tid  selv  har  efterladt, 
for  at  man  deraf  kan  danne  sig  en  Forestilling  om,  hvad 
der  rørte  sig  i  den.  Har  den  efterladt  sig  en  rig  Skat  af 
samtidige  Iagttageres  Udtalelser,  af  Brevskaber  og  Livs- 
erindringer fra  de  ledende  Personligheder,  fremdeles  af 
Love  og  Grundskrifter  til  disses  Belysning,  samt  endelig 
en  Litteratur  og  en  Kunst,  rig  eller  fattig,  alt  efter  Tidens 
Lejlighed,  da  maa  man,  synes  det,  kunne  danne  sig  en 
klarere  Forestilling  om  den,  end  naar  man  nødes  til  at 
undvære  alle  disse  Goder.  Dette  er,  som  sagt,  en  meget 
billig  Bemærkning;  men  det  bliver  dog  ved  Siden  heraf 
et  Spørgsmaal,  om  det,  der  er  billigt,  ogsaa  er  godt, 
om  det  er  træffende.  Thi  paa  andre  Omraader  pleje 
disse  Ting  i  det  Mindste  sjelden  at  være  forenede. 

Det  er  nu  let  nok  at  gjøre  den  Indrømmelse ,  at 
man  for  at  kunne  danne  sig  en  Forestilling  om  en  vis 
Tid,  dog  i  ethvert  Fald  maa  besidde  Noget,  hvorpaa  man 
kan  bygge  denne  sin  Forestilling,  og  det  saa  Meget,  at 
man  ikke    blot   faar  et  Begreb    om    de  almindelige  Ret- 

ninger,  Indflydelser  og  Rørelser,  der  have  udgjort  Tidens 
Liv,  men  ogsaa  et  nogenlunde  klart  Blik  paa  de  ledende 
Personligheder,  eftersom  det  altid  er  i  enkelte  Aander, 
at  enhver  Tid  kaster  sit  Spejlbillede,  i  hvilket  den  der- 
paa  gjentinder  sig  selv  forklaret,  og  i  hvilket  ligeledes 
vi  Andre  kunne  se  den  fremstaa  samlet,  paa  een  Gang 
i  dens  Rod  og  i  dens  Frugt, 

Men  ogsaa  efter  denne  Indrømmelse  vedbliver  Sagen 
at  være  uforandret  den  samme.  Det  er  vedblivende  et 
Spørgsmaal,  om  det  rigere  Stof  i  samme  Grad  gjør  det 
lettere  at  gribe  en  vis  given  Tid  i  sin  Kjærne,  om  Sy- 
net paa  Tiden  vokser  i  Klarhed  aldeles  i  Forhold  til, 
hvormeget  man  formaar  at  trænge  ind  i  hver  en  Vraa, 
oplyse  hver  en  Begivenhed  i  sine  Enkeltheder,  følge  de 
mødende  Personer  paa  hvert  af  deres  Skridt  og  forøge 
deres  Antal  i  stadig  fjernere  Begrændsning.  Det  for- 
staar  sig,  talrige  Brudstykker,  der  indtil  den  mindste 
Smaating  skildre  en  enkelt  Retning,  en  enkelt  Begivenhed 
eller  en  enkelt  Persons  Liv  kan  man  ikke  vente  sig, 
hvor  en  Tid  aldeles  ikke  har  efterladt  noget  Materiale, 
hvoraf  en  saadan  Bygning  skulde  kunne  opføres;  men 
Spørgsmaalet  bliver,  om  slige  Brudstykker  kunne  blive 
til  uden  udaf  et  almindeligt  Blik  paa  hele  den  Tid,  af 
hvilken  de  ere  tagne,  og  om  de  paa  den  anden  Side  i 
deres  omhyggelige  Udarbejdelse  kunne  give  et  væsent- 
ligt Bidrag  til  Opfattelsen  af  denne  Tid. 

Begge  Dele  synes  at  maatte  besvares  benægtende. 
Selv  om  man  nok  saa  meget  hævder  et  Brudstykke 
f.  E.  en  Levnetsbeskrivelse ,  Charakteren  som  saadan, 
saa  nødes  Enhver  dog  næsten  mod  sin  Villie  til  at  søge 
at   knytte   Forbindelsen   med    Tiden    i    det  [Hele    og   til 

derfor  ad  Qernere  Veje  at  skaffe  sig  en  vis  Klarhed 
over  denne.  Men  derved  er  han  jo  paa  en  afgjort 
Maade  traadt  udenfor  den  Begrændsning,  som  han  fra 
Begyndelsen  af  havde  foreskrevet  sig,  og  bleven  tvungen 
til  at  foretage  et  Arbejde,  som  modsiger  Forestillingen 
om,  at  han  ved  ensidig  Behandling  af  sit  Emne  skulde 
kunne  opnaa  fuldstændig  at  udtømme  det;  thi  Tilknyt- 
ningen til  Helheden  er  ikke  en  ydre  Pynt,  han  føjer 
til  sit  Arbejde,  men  selve  det  Grundlag,  paa  hvilket 
det  skal  komme  til  at  hvile.  Men  Ingen  griber  desuden 
et  Emne  udelukkende,  fordi  han  har  faaet  en  vis  Inter- 
esse for  det,  saaledes  som  det  er  i  sin  Begrændsning; 
thi  han  er  lige  fra  Begyndelsen  af  end  ikke  i  Stand  til 
saa  Meget  som  blot  at  finde  det  uden  gjennem  en  Syslen 
med  Helheden  og  kan  ikke  heller  vælge  det  uden  med 
denne  til  Udgangspunkt,  og  som  Følge  heraf  maa  han 
nødvendigvis  ogsaa  gaa  til  det  med  den  Bagtanke  at 
være  paa  en  Vej ,  ad  hvilken  han  om  end  fra  et  be- 
stemt Synspunkt  kan  kaste  en  større  Belysning  over 
hele  den  Tid,  udaf  hvilken  han  har  taget  det.  Men 
herved  ses  det  med  Lethed,  hvorledes  man  ved  den 
ovenfor  fremsatte  Betragtningsmaade  straks  fra  Be- 
gyndelsen af  bereder  sig  Vanskeligheder. 

Thi  kan  man  end  ikke  gribe  sit  Emne  uden  efter 
paa  en  formentlig  ufuldkommen  Maade  at  have  skaffet 
sig  et  Blik  paa  den  Tid,  man  har  taget  for,  saa  bliver 
det  et  stort  Spørgsmaal,  om  det  kan  nytte  Noget,  at 
man  forlader  Betragtningen  af  Helheden  for  at  fordybe 
sig  i  en  speciel  Enkelthed,  idet  man  jo  derved  aaben- 
bar  stiller  sig  paa  et  ensidigt  Standpunkt,  der  aldrig 
kan  føre    til  nogen   central  Anskuelse,   og  overhovedet 

ender  med  at  opfatte  Helheden  som  mechanisk  sammen- 
sat af  en  uendelig  Mængde  enkelte  Bestanddele  og  alt- 
saa  i  Grunden  til  aldeles  at  opgive  den.  Vil  man  nu 
ikke  gjøre  dette ,  saa  synes  det  naturligst  at  indrømme, 
at  der,  selv  hvor  der  foreligger  det  rigeste  og  mang- 
foldigste Stof,  man  kan  ønske  sig,  dog  allerede,  førend 
man  endnu  fuldstændig  har  gjennemsøgt  det  Altsammen, 
maa  kunne  naas  til  en  Anskuelse,  som  al  Syslen  med 
Enkelthederne  ikke  senere  vil  rokke ,  medens  dog  paa 
den  anden  Side  disse,  forsaavidt  de  paa  en  klar  Maade 
træde  i  Forbindelse  med  Helheden ,  maa  kunne  tjene 
til  at  skaffe  Anskuelsen  mere  Fylde  og  navnlig  gjøre 
den  mere  aabenbar  for  Læseren ,  der  jo  altid  kun  staar 
i  et  mere  upersonligt  Forhold  til  den. 

Nu  kunde  det  rigtignok  se  ud,  som  om  man  ved  en 
saadan  Betragtning  i  Grunden  kommer  til  at  anvise  al 
Syslen  med  Enkelthederne  en  meget  lav  Plads,  hvilket 
synes  saa  meget  mere  forunderligt,  som  næsten  al  Hi- 
storie til  Syvende  og  sidst  bliver  Brudstykke,  idet  det 
ikke  er  let  i  Almindelighed  at  sige,  hvad  en  Tid,  en 
Retning  o.  s.  v.  vil  sige.  Men  netop  dette  Sidste  fører 
til  at  indrømme,  at,  hvad  der  sammenlignings\ås  kan  se 
ud  som  et  Brudstykke,  fra  en  anden  Side  betragtet,  selv 
bliver  en  Helhed,  der,  saa  sandt  der  er  Liv  og  Aand 
i  den,  ogsaa  kan  forlange  baade  at  betragtes  og  be- 
handles som  saadan,  selv  om  man  for  en  Del  bliver  nød- 
saget til  at  henvise  til  Noget  udenfor,  og  der  vil  saa- 
ledes  kunne  opstaa  en  uendelig  Rækkefølge  af  saadanne 
mindre  Kunstværker,  der  hver  for  sig  ere  Helheder,  og 
blandt  hvilke  man  principielt  ikke  vil  kunne  undtage  et 

eneste,  det  være  saa  smaaligt ,  det  være  vil,  fra  at  have 
blivende  Betydning. 

Men  nu  vil  man  naturligvis  spørge,  hvor  dyb  en 
Indtrængen  i  Stoffet  vil  der  da  behøves,  for  at  man  kan 
vinde  et  klart  Syn  paa  Gjenstanden,  eller,  hvad  der  er 
det  Samme,  naar  kan  man  sige,  at  en  vis  Tid  er  rig  nok 
paa  Efterladenskaber,  til  at  man  skal  være  i  Stand  til 
at  danne  sig  et  Billede  af  den.  Desværre  vil  der  ikke 
kunne  gives  den,  der  kan  gjere  et  saadant  Spørgsmaal, 
et  Svar,  der  tilfulde  vil  tilfredsstille  ham.  Thi  hvor 
meget  man  end  vil  lægge  Vægt  paa  de  efterladte  Mindes- 
mærker som  Midler  til  Sandhedens  Oplysning,  de  udgjøre 
dog  alligevel  ikke  Alt.  Det  kommer  ligesaa  meget  an 
paa  det  Øje,  der  ser,  som  paa,  hvad  der  er  at  se.  Øjet 
skal  være  skarpt  og  vidtskuende,  det  er  sandt  nok.  Men 
ved  Siden  heraf  kommer  det  ogsaa  an  paa,  at  det  er  et 
sympathetisk  Øje ,  et  Øje,  der  med  Forkjærlighed  søger 
sin  Gjenstand,  som  med  Kjærlighed  dvæler  ved  den, 
fordi  det  i  den  har  fundet  noget  Beslægtet,  Mellem 
Mand  og  Mand,  hedder  det,  at  kun  det  Lige  forstaas  af 
det  Lige.  Skulde  dette  mon  ikke  ogsaa  gjælde  her. 
Skulde  det  ene  komme  an  paa  Gjenstanden  og  ikke  til- 
lige paa  Forholdet  mellem  Gjenstanden  og  Beskueren. 

Den,  der  skriver  maa  nødvendigvis  have  fundet  en 
personlig  Tilfredsstillelse  ved  sin  Gjenstand;  ellers  havde 
han  ikke  skrevet;  og  man  har  Ret  til  at  sige,  at  skal 
Skribenten  som  saadan  dømmes  efter,  hvordan  han  har 
fuldkommet  sin  Opgave,  da  skal  den  Samme  som  Men- 
neske dømmes  efter,  hvordan  den  Gjenstand  er,  der  har 
tiltrukket  ham.  Han  har  valgt  den,  fordi  han  har  følt 
sig  personlig  draget  hen  imod  den,   fordi  han  i  den  har 

fundet  en  Forklaring  af  Noget ,  der  laa  ham  nærmere, 
maaske  hans  egen  Tid.  Dette  har  da  aabnet  hans  Blik, 
og  i  et  lykkeligt  Øjeblik  fandt  han  midt  under  Arbejdet 
en  Forstaaelse  der,  hvor  maaske  en  Anden  trods  lige 
saa  flittig  og  møisommelig  Gransken  vilde  tabe  Fodfæstet. 
Hans  eneste  Bekymring  var  den ,  at  det  ikke  skulde 
lykkes  ham  at  gjøre  sin  Anskuelse  behørig  klar  for 
Læseren.  Thi  selv  er  han,  baade  fordi  han  staar  i  et 
personligt  Forhold  til  det  Stof,  der  personlig  har  draget 
ham  til  sig,  og  fordi  han  har  faaet  det  umiddelbare  Ind- 
tryk af  Kildernes  Indhold,  ved  at  bearbejde  dette  i  sig, 
kommen  til  en  Totalanskuelse,  é^f  hvilken  den,  Læseren 
modtager,  dog  aldrig  bliver  Andet  end  et  Aftryk,  som 
Copien  af  en  Original.  Her  er  det  da  Læserens  For- 
dring til  Forfatteren  begynder.  Han  vil  forlange ,  at 
denne  til  den  ringeste  Detail  skal  gjøre  hara  Rede  for 
sin  Anskuelse ,  og  denne  Fordring  stiger  i  Forhold  til, 
hvormeget  Læseren  selv  savner  Lethed  i  at  gribe  Total- 
blikket og  anvende  det  paa  de  Punkter,  hvor  han  selv 
føler  sig  særlig  tiltrukken,  medens  Forfatteren  derimod 
i  Grunden  har  en  aldeles  uendelig  Maalestok  for  sig. 

Det  Tidsrum,  der  nu  her  foreligger,  er,  som  det 
snjirt  vil  vise  sig,  ikke  rigt  paa  historiske  Kilder,  men 
dog  —  og  det  var  det,  som  det  her  kommer  an  paa  at 
fremhæve  —  alligevel  rigt  nok  til,  at  man  kan  danne 
sig  et  ret  levende  Billede  af,  hvad  der  bevægede  sig  i 
det,  medens  rigtignok  Læseren  vil  være  tvungen  til  at 
anvende  langt  større  Resignation  end  for  saadanne  Tiders 
Vedkommende,  hvor  Kilderne  flyde  rigeligere.  Skjøndt 
der  ikke  kan  være  Tvivl  om ,  at  jo  omtrent  Alt  maa 
medtages,    saaledes  at  der  kun  hist  og  her  kan  være  en 

Efterretning,  der  med  velberaad  Hu  bliver  at  forbigaa 
som  uvæsentlig  og  kun  skikket  til  at  fremkalde  Overbe- 
byrdelse, saa  vil  der  dog  blive  mangt  et  Spørgsmaal, 
der  nødvendigvis  kommer  til  at  mangle  en  Del  af  den 
Belysning,  som  man  kunde  ønske  at  give  det,  og  navn- 
lig vil  det  paa  sine  Steder  skorte  paa  en  aldeles  speciel 
Tidsregning;  men  i  Hovedsagen  vil  det  givne  Billede 
alligevel  gjøre  Fordring  paa  at  være  rigtigt. 


Det  har  imidlertid  sin  Interesse  endnu  at  kaste  et 
kort  Blik  paa  de  Kilder,  der  have  staaet  til  Raadighed. 
De  ere,  som  sagt,  ikke  mange,  og  de  ville  derfor  oftere 
komme  paa  Omtale.  Først  skulle  nævnes  tre  Udlændinge 
Adam  af  Bremen,  Ælnoth  og  Robert  afElgin. 
Den  Førstes  Hamborgske  Kirkehistorie  er  ikke  blot  af 
største  Vigtighed  navnlig  for  Svend  Estridsens  og  Erke- 
bisp  Adalberts  Tid,  men  overhovedet  et  af  Middelalderens 
dygtigste  og  interessanteste  Værker,  som  Enhver,  der 
vil  have  et  umiddelbart  og  fyldigt  Indtryk,  navnlig  af 
Adalberts  mærkelige  Personlighed,  endnu  vil  kunne  gjen- 
nemlæse  med  Fornøjelse.  Hans  Levnetsbeskrivelse,  der 
indtager  hele  3.  Bog,  er  et  mærkeligt  Vidnesbyrd  baade 
om  Forfatterens  aandrige  Iagttagelsesevne  og  om  hans 
Sandhedskjærlighed,  idet  han,  uagtet  han  ikke  kunde 
Andet  end  med  Sorg  tilbageføre  Hamborg  Stiftets  Ruin 
til  Adalbert  og  hans  Fejl,  dog  føler  sig  mægtig  slaaet 
af  det  Storladne  i  hans  Personlighed  og  saaledes  kommer 
til  at  yde  ham  Retfærdighed.  Hvad  der  til  en  vis  Grad 
forsoner  ham  med  ham,  er  det,  at  det  er  den  samme 
Tanke,  som  dybest  fylder  dem  begge,  Ønsket   om  at  se 

Beder:      Daum.   a.   Svend  Egtridsen   og  bans   Sønner.  2 

Hamborgs  gamle  Overhøjhed  over  Norden,  der  var  grund- 
lagt i  Ansgars  og  Unnes  Dage,  bevaret  trods  Afbrydelsen 
og  Tidernes  Forandring.  Ud  af  dette  Ønske  er  hele 
Bogen  skreven,  i  den  Hensigt  er  Alt,  hvad  der  kan  bære 
herhen,  paa  enhver  Maade  draget  frem,  og  derved  er 
det,  at  hele  Bogen  faar  sin  Begrændsning  og  endogsaa 
en  vis  Ensidighed.  Men  ser  man  bort  herfra,  saa  vil 
man  1  den  finde  en  Rigdom  paa  Efterretninger  ogsaa 
om  nordiske  Anliggender,  som  man  paa  intet  andet  Sted 
vil  finde  fortalt  med  saamegen  Fylde  og  paa  en  saa  liv- 
lig og  underholdende  Maade;  men  først  og  sidst  bliver 
dog  Fremstillingen  af  Adalberts  Personlighed  hans 
Mesterstykke.  Bogen  er  for  største  Delen  skreven  i 
Svend  Estridsens  Levetid  altsaa  før  1076.  Thi  Svend, 
hvem  Adam  selv  besøgte,  og  hvis  mundlige  Meddelelser 
han  ofte,  og  maaske  tidt  lidt  overdrevent,  paaberaaber 
sig,  omtales  som  samtidig  Konge  i  Danmark.  Den  sidste 
Del  af  Bogen  maa  imidlertid  først  være  nedskreven  efter 
Svends  Død;  thi  paa  to  Steder*)  nævnes  han  i  Udtryk, 
der  tyde  paa,  at  han  er  død,  og  i  Epilogen  til  Erkebisp 
Liemar,  hvem  Bogen  er  dediceret,  tales  der  om,  at 
Sakserne  for  tredje  Gang  ruste  sig  til  Krig  mod  Kejseren, 
hvilket  fører  til  Aarene  1080 — 1.  Denne  sidste  Del 
giver  for  Øvrigt  en  meget  værdifuld  Skildring  af  de 
nordiske  Landes  Folkeslag  og  Beskaffenhed  vistnok  i 
det  Væsentlige  bygget  paa  indenlandske,  samtidige  Kilder. 
Til  det  Hele  slutter  sig  endelig  en  Mængde  Noter, 
Scholier,  for  største  Delen  fra  Adams  egen  Haand  og 
i  Reglen    af  en  meget  oplysende  Beskaffenhed.    Bogen  er 

*)  c.  15  rex  gauden.s   in  Domino   og   c.  25  rex  Danorum  sepe   reco- 
lendus. 

oversat  paa  Dansk  ved  Christensen,  Kjøbenhavn  1862. 
I  Original  findes  den  hos  Pertz.  Monum.  Germ.  VU 
280 — 389  samt  i  en  mindre  Skoleudgave,  Hannover  1846, 
efter  Lappenbergs  Recension. 

I  Sammenligning  med  denne  træde  de  to  andre 
nævnte  Skribenter  langt  tilbage ;  men  saa  vedrøre  de 
ogsaa  til  Gjengjæld  aldeles  udelukkende  og  umiddelbart 
Danmark.  Den  Første,  Ælnoth,  meddeler  &e\\,  at  han 
efter  at  være  kommen  hertil  fra  England  havde  opholdt 
sig  24  Aar  her  i  Landet,  før  han  skrev  sin  Bog.  Han 
var  knyttet  nøje  til  Odense,  hvor  han  sandsynligvis  var 
Munk  i  Albaniklostret,  og  hvis  Helgens  Liv  og  Drab 
han  tildels  med  megen  Omstændelighed  beskriver.  Det 
forstaar  sig  af  sig  selv,  at  Skriftet  har  den  bestemte 
Hensigt  at  tjene  til  Forherligelse  af  den  hellige  Konge. 
Episodevis  støder  man  paa  Udbrud  til  Troens  Ophøjelse 
eller  versificerede  Klager  over  det  ugudelige  Folk.  Det 
er  dediceret  til  Kong  Niels,  hvilket  dog  ikke  forhindrer, 
at  det  allerede  kan  være  nedskrevet  under  Erik  Ejegod. 
Det  findes  hos  Langeb.  Ser.  Rer.  Dan.  III  S.  325—390. 
En  dansk  Oversættelse  vilde  være  meget  ønskelig.  Til 
Samme  slutte  sig  de  to  samtidige  Smaastykker :  Elogium 
og  Historia  martyrizationis  S.  Kanuti  Regis  et  Martyris 
anf.  St.  S.  317 — 322  og  S.  322—5  af  en  samtidig  For- 
fatter, Bisp  Hubaldus  eller  en  anden  Gejstlig  i  Odense. 
Af  mindre  Betydning  er  den  skotske  Bisp  Robert  af 
El  gin  s  Knud  Lavards  Levnetsbeskrivelse  (Lgb.  IV  S. 
256 — 261),  der  er  dediceret  til  Erik  Emun.  Skriftet, 
der  i  sin  Tid  fandtes  i  det  Cottonske  Bibliothek,  er 
gaaet  tabt  med  dettes  Brand  og  kun  bevaret  i  Form  af 
et  af  Hamsfort,    en  dansk  Historieforsker  fra  Begyndel- 

2* 

sen  af  det  17,  Aarhundrede,  gjort  Uddrag.  Det  er  kun 
enkelte  mindre  betydelige  Bidrag,  det  yder  med  Hensyn 
til  Knud  Lavards  Liv  og  Drab;  en  enkelt  Bemærkning, 
der  savnes  i  Uddraget,  er  bevaret  i  Vedels  Oversættelse 
af  Saxo  S.  277.  Af  langt  større  Vigtighed  for  Knud 
Lavards  Liv  er  den  af  Waitz,  Gottingen  1858,  udgivne 
Levnetsbeskrivelse,  in  passione  sanctiKanuti.  Den 
er  sandsynligvis  forfattet  i  Anledning  af  Helgenens  Skrin- 
læggelse  1170  og  altsaa  strengt  taget  ikke  aldeles  sam- 
tidig, men  dog  saa  nær  ved  Tiden,  at  den  maa  være 
bygget  paa  saratidige  Kilder.  Skriftet  har  faaet  en  rig 
Anvendelse  ved,  at  man  deraf  har  uddraget  de  forskjel- 
lige  Helgenlectioner  om  Knud,  der  ere  bevarede  fra  en 
senere  Tid  ved  flere  af  Hovedkirkerne  i  Landet.  (Lgb. 
IV  S.  261—275,  n  S.  602-612). 

Aldeles  samtidig  er  derimod  den  af  en  ubekjendt 
Forfatter  skrevne  saakaldte  Roskildske  Krønike, 
Lgb.  I  S.  373  —  387.  Den  er  ikke  blot  mærkelig  som 
det  første  af  en  Dansk  efterladte,  historiske  Arbejde,  men 
ogsaa  fordi  Forfatteren  viser  sig  at  være  en  Tilhænger 
af  det  Parti  her  i  Landet,  der  kom  til  at  ligge  under  i 
Borgerkrigene  og  altsaa,  hvis  ikke  dette  Skrift  havde 
været,  vilde  være  bleven  tiet  ihjel  af  den  følgende  Tids 
Historieskrivning.  Hans  Dom  gaar  derfor  jævnlig  imod 
den,  der  med  Saxo  og  Svend  Aagesen  blev  den  gjæl- 
dende  i  Eftertiden,  og  giver  saaledes  et  meget  vigtigt 
Supplement  til  disse  to  Hovedværker  fra  en  sildigere 
Tid.  Begyndelsen  af  Værket  er  imidlertid  ikke  Andet 
end  et  temmelig  magert  Uddrag  af  Adam  af  Bremen; 
først  fra  Magnus  den  Godes  Tid  bliver  det  selvstændigt, 
og  vinder  derefter  i  Fylde,  altsom  man  nærmer  sig  Kong 

Niels'  Tid,  kort  efter  hvilken  det  uden  Tvivl  er  skrevet, 
altsaa  under  Erik  Emuu.  Herfra  maa  dog  undtages 
den  sidste  Del,  der  begynder  med:  his  omnibus  peractis 
(Lgb.  S.  384),  hvilken  maa  være  skreven  senere  og  vist 
nok  af  flere  forskjellige  Hænder,  dog  saaledes  at  de 
Stykker,  der  vedrøre  Erik  Emuns  Tid  ere  nogenlunde 
samtidige  med  de  Begivenheder,  de  omtale.  Det  Føl- 
gende er  tildels  uddraget  af  den  ovenfor  omtalte  Knud 
Lavards  Levnetsbeskrivelse  og  altsaa  baade  senere  og 
uden  selvstændig  Værdi. 

Ved  Siden  af  dette  Værk  er  der  uaturlig\ds  rig 
Anvendelse  for  Saxos  og  Svend  Aagesens  mere  al- 
mindelige Historier.  Hos  Saxo  er  det  11  —  14.  Bog  indtil 
Valdemar,  der  tinder  Anvendelse.  Men  det  er  dog 
navnlig  først  paa  Slutningen,  at  han  skjønnes  at  have 
havt  Samtidens  Vidnesbyrd  for  sig,  navnlig  mundtlige 
Beretninger  fra  Mænd,  der  have  deltaget  i  Begivenhederne 
under  Erik  Emun  og  Svend  Grathe.  Paa  sine  Steder 
paatrænger  det  sig  En  endogsaa  meget  levende  under 
Læsningen,  at  det  er  et  samtidigt  Øjenvidne,  der  taler 
gjennera  Forfatteren.  Saxo  er  udgiven  af  P.  E.  Muller 
og  Velschow,  Kjøbenhavn  1839 — 58  og  oversat  bl.  A.  af 
Grundtvig,  Kjbh.  1818 — 22.  Svend  Aagesen  findes  hos 
Langebek,  Ser.  I  S.  42 — 64;  hans  Historie  er  oversat 
af  Fenger,  Kjbh.  1842. 

Til  de  vigtigere  indenlandske  Kilder  fortjener  endnu 
at  henregnes  Necrologium  Lundense  (Lgb.  IH  S. 
422-465  jfr.  S.  471-2),  der  vel  først  er  afsluttet  for 
den  større  og  vigtigere  Dels  Vedkommende  kort  før 
Valdemar  d.  l.s  Død,  men  dog  efter  sin  Natur  skriver 
sig  fra  en  stor  Mængde  i  Reglen  samtidige  Hænder,   og 

af  Kongelisterne  den,  der  er  optagen  hos  Langebek 
Ser.  I.  S.  13—14.  Endelig  haves  der  en  Del,  skjøndt 
ikke  mange,  Diplomer,  der  dog  af  og  til  sprede  en 
Smule  Lys. 

Blandt  de  udenlandske  Kilder  maa  nævnes  de  al- 
mindelige engelske  Annaler,  der  endnu  i  den  første 
Tid  efter  Vilhelm  Erobreren  pleje  at  henvende  en  Del 
Opmærksomhed  paa  Danmark,  indtil  dette  efterhaanden, 
som  Forbindelserne  aftage,  ganske  svinder  ud  af  deres 
Synskreds;  fremdeles  de  tydske  Annaler  og  andre 
Kilder  til  den  tydske  Historie,  blandt  hvilke  eet  Kilde- 
skrift fortjener  særlig  at  fremhæves,  nemlig  Helmolds 
Slavekrønike;  thi  skjøndt  det  ikke  som  Adam  af  Bre- 
mens Værk  for  en  Del  er  bygget  paa  Efterretninger  fra 
Danmark,  saa  medfører  dog  Gjenstandens  Natur,  at  der 
ofte  bliver  Anledning  for  Forfatteren  til  at  komme  ind 
paa  danske  Forhold.  Han  er  desuden  samtidig  med  den 
sidste  Del  af  det  foreliggende  Tidsrum  og  derfor  aldeles 
uundværlig  med  Hensyn  til  Begivenhederne  i  Venden. 
Med  Hensyn  til  den  ældre  Tid  er  hans  Værd  derimod 
kun  ringe;  han  indskrænker  sig  her,  endogsaa  hvor  han 
omtaler  vendiske  Forhold,  til  at  udskrive  Adam  af  Bre- 
men,  der   her   kun  er  en  meget  tarvelig  Hjemmelsmand. 

Endelig  tjene  ogsaa  de  islandske  Sagaer,  skjøndt 
de  som  navnlig  Knytlinga  gaa  ned  til  en  meget  sildig 
Tid,  stundom  til  at  give  et  fyldigere  Billede  af  de  hand- 
lende Personer,  end  det  ellers  er  mulig  at  faa.  Hoved- 
forfatteren, Snorre,  (f.  1178)  levede  desuden  heller 
ikke  saa  meget  langt  efter  det  Tidsrum,  der  skal  be- 
skjæftige  os. 

JJer  er  i  Grunden  ingen  af  de  Personligheder,  der  spille 
en  fremragende  Rolle  i  Tiden,  der  følger  lige  efter  Vi- 
kingetidens Ophør,  som  giver  et  saa  levende  Billede  af 
det  Vaklende  og  dog  saa  Kraftfulde  i  denne  Tid,  som 
Svend  Estridsen.  Svend  Aagesen  fortæller,  at  Almuen 
kaldte  ham  Kongefaderen,  fordi  han  efterlod  en  stor 
Mængde  Sønner,  af  hvilke  fem  efterfulgte  ham  paaThro- 
nen.  Men  han  kan  kaldes  saaledes  ikke  blot  i  den  anførte 
Betydning,  men  ogsaa  fordi  Alt,  hvad  der  rørte  sig  i  de 
efterfølgende  Konger,  hans  Sønner,  for  en  Del  allerede 
tindes  samlet  antydet  hos  ham,  idet  han  i  sig  selv  lige- 
som indeholdt  Spiren  til  forskjellige  Muligheder,  saaledes 
at  man  længe  lades  i  fuldstændig  Uvished,  om  det  skal 
lykkes  ham  at  vinde  et  fast  Stade,  eller  om  han  ved- 
blivende skal  vanke  om  som  den  landflygtige  Jarl,  der 
med  al  sin  Ihærdighed  og  Travlhed  stadig  forfølges  af 
Uheld,    fordi   han   ikke   forstod    sin    Besøgelsestid,    fordi 

han  ikke  forstod,  hvad  det  var,  det  Folk  trængte  til,  som 
han  var  kaldet  til  at  være  en  Herre  over. 

Harald  Haarderaades  Saga  fortæller  om  et  mærke- 
ligt Møde,  Svend  havde  med  Magnus,  der  tilligemed 
Harald  laa  lejret  paa  en  Slette  foran  en  tyk  Skov, 
hvorledes  Svend  pludselig  sprængte  ud  af  Skoven  og 
forbausede  Kongerne  saavel  ved  sin  prægtige  Rustning 
som  ved  sit  ridderlige  Væsen.  Paa  een  Gang  vendte 
han  sig  om  mod  deres  Folk  og  raabte:  »jeg  er  en  Nid- 
ding mod  Kong  Magnus,  og  det  Samme  er  Kong  Harald 
imod  mig;  men  højst  ulige  ere  de  to  Konger  I »  Derpaa 
drejede  han  sin  Hest  og  forsvandt,  medens  Magnus  be- 
mærkede: »En  berømmelig  Mand  er  han,  den  Svend 
Ulfsen;  havde  han  Folk  ligesaa  tapre  og  kjække,  som 
han  selv  er,  vilde  han  oftere  vinde  Sejr.« 

Her  gjør  Magnus  imidlertid  hans  Folk  Uret;  Fejlen 
laa  ikke  hos  dem,  men  hos  Svend  selv,  der  uden  at 
gjøre  det  klart  for  sig,  hvad  Tiden  fordrede,  paa  gam- 
mel Vikingevis  vilde  underlægge  sig  Danmark,  medens 
Folket  efter  Alt,  hvad  der  foreligger,  mestendels  villig 
fulgte  Magnus,  der  var  Hellig  Olafs  Søn  og  derfor  maatte 
betragtes  som  Bærer  af  det,  det  fortrinsvis  følte  Trang 
til.  Men  Svends  Ytring  viser  paa  den  anden  Side 
ogsaa,  at  dette  begyndte  at  gaa  op  for  ham,  at  han 
var  paa  Veje  til  at  forstaa  Magnus  og  sin  egen  Fejl. 
Magnus'  Svar  blev  da  ogsaa  det,  at  han  paa  sit  Døds- 
leje anerkjendte  Svend  som  sin  Efterfølger  som  den,  der, 
oplært  i  Erfaringens  Skole,  bedst  vilde  kunne  udføre  den 
Gjerning,  han  efterlod  sig.  Det  anførte  Øjeblik  danner 
ligesom  Vendepunktet  i  Svends  Liv;  før  den  Tid  er  han 
den  tøjlesløse  Viking,   hvem   alle  Midler   ere   lige    gode. 

naar  han  blot  kan  naa,  hvad  der  umiddelbar  frembyder 
sig,  men  uden  Held,  fordi  han  kjæmper  mod  den  Aand^ 
som  han  selv  bærer  Spiren  til  i  sit  Bryst. 


Svend  Estridsen  eller,  som  Islænderne  kalde  ham, 
Svend  Ulfsen  havde  i  sin  Ungdom  ført  et  meget  bevæget 
Liv.  Han  var  en  Son  af  Estrid,  Knud  den  Stores  Sø- 
ster, og  den  bekjendte  Ulf  Jarl,  der  paa  Knuds  Befaling 
blev  myrdet  i  Roskilde;  han  blev  født  v.  1018  og  meget 
tidlig  inddragen  i  Faderens  vekslende  Skjæbne.  Allerede 
som  Barn  synes  han  at  have  tilbragt  en  Del  Tid  i  Eng- 
land som  et  Slags  Gidsel  hos  Knud  den  Store,  der 
havde  sat  Faderen  til  Jarl  over  Danmark. 

Det  er  rimeligt  nok,  at  han  ved  denne  Lejlighed 
allerede  har  faaet  et  dybt  Indtryk  af  et  civiliseret  Sam- 
funds Fortrin,  ligeoverfor  hvilket  hans  eget  Fædreland, 
da  han  senere  lærte  det  at  kjende,  maatte  træde  tilbage. 
Senere  forlod  Forestillingen  om,  hvorlangt  Danmark  stod 
tilbage  i  Sammenligning  med  Udlandet,  ham  aldrig;  tvert- 
imod  synes  det  Fremmede  altid  at  have  udøvet  en  vis 
bedaarende  Indflydelse  paa  ham.  Endnu  længe  efter, 
da  han  var  bleven  Konge,  skildrede  han  med  synligt 
Velbehag  den  Pragt  og  Rigdom,  han  havde  forefundet  i 
Bremen,  dengang  han  paa  sin  anden  Rejse  til  Englaud 
var  strandet  paa  Hadelns  Kyst  og  var  bleven  tagen  til 
Fange  af  Erkebispens  Folk. 

Hans  første  Ophold  i  England  kan  dog  næppe  have 
været  langt;  thi  tør  vi  tro  Snorre,  sendte  Ulf,  dengang 
Knud  var  hjemkommen  fra  Romerrejsen  og  rykkede  ud 
imod  ham,  ikke  blot  Hardeknud  til  ham,  men  ogsaa 
Svend,  der  var  jevnaldrende  med  Hardeknud,  forat  han 
skulde  være  Gidsel  for  Faderens  Troskab  og  bidrage  til 
at  formilde  Knuds  opblussende  Vrede. 

Efter  Ulf  Jarls  Drab  synes  han  dog  ikke  længere 
at  have  kunnet  opholde  sig  i  Danmark;  i  det  Mindste 
træffe  vi  ham  fra  nu  af  stadig  i  Udlandet,  mest  i  Sve- 
rig.  Her  var  han  i  Grunden  nok  saa  meget  hjemme 
som  i  Danmark.  Hans  Fader  ligesom  hele  hans  Fædrene- 
slægt hørte  nemlig  hjemme  der,  og  den  stod  kun  forsaa- 
vidt  i  Forbindelse  med  Danmark,  som  flere  af  dens  Med- 
lemmer havde  giftet  sig  ind  i  den  danske  Kongefamilie. 
Ulf  Jarl  var  jo,  som  berørt,  gift  med  Estrid,  en  Datter 
af  Svend  Tveskjæg,  men  vel  at  mærke,  af  Ægteskabet 
med  Sigrid  Storraade,  hvorved  altsaa  ogsaa  hun  knytte- 
des til  den  svenske  Kongeslægt.  Ulf  Jarls  Bedstefader 
Styrbjørn,  den  berømte  Jomsviking,  der  faldt  for  Olaf 
Skjødkonge  paa  Fyrisvold,  var  fremdeles  gift  med  Harald 
Blaatands  Datter  Thyre  og  Harald  igjen  med  hans  Sø- 
ster Gyrithe,  saa  man  ser,  det  var  en  meget  anset  Slægt. 

Her  vedføjes  til  nærmere  Oplysning  en  Stamtavle. 


S?end  Estridsen. 

Men  hvad  der  endnu  mere  bidrog  til  at  knytte  Svend 
til  Sverig,  det  var  den  Omstændighed,  at  han  gjennem 
sin  Moder  Estrid,  der  snart  efter  Ulfs  Drab  skal  have 
ægtet  Hertug  Robert  (le  diable)  af  Norniandiet  og  efter 
at  have  forladt  ham  synes  at  være  vendt  tilbage  til 
Danmark,  hvor  hun  nævnes  blandt  Roskilde  Domkirkes 
fornemste  Velgjørere,  kom  i  Besiddelse  af  en  Del  Jorde- 
gods i  Sverig,  som  havde  tilhørt  Sigrid  Storraade. 
Det  var  det  saakaldte  Syghridlef,  der  endnu  omtales  i 
Valdemar  d.  2s.  Jordebog  (Langb.  VU  529)  som  til- 
hørende Kongen,  som  der  giver  det  til  sin  Søn  Knud. 
Dette  Gods  synes,  saa  vidt  man  kan  skjønne  af  de  i 
Jordebogen  opførte  Navne,  at  have  ligget  i  Østgotland 
og  Smaaland,  og  det  er  altsaa  rimeligvis  her,  at  Svend 
har  havt  Tilhold  efter  sin  Faders  Død*). 

Han  stod  fremdeles  i  meget  venskabeligt  Forhold 
til  sin  Fætter  Anund  Jakob,  hos  hvem  han  ifølge  Adam 
af  Bremen  i  12  Aar  gjorde  Krigstjeneste,  hvorved  han 
fik  Lejlighed  til  at  berige  sig  med  Erfaringer  og  Kund- 
skaber om  hele  Norden,  saa  Adam  kunde  sige  om  ham, 
at  han  vidste  saa  god  Besked  om  Begivenhederne  mel- 
lem Barbarerne,  som  om  de  havde  været  opskrevne. 
Mod  hvem  disse  Krigstog  for  Øvrigt  have  været  rettede, 
ved  man  Intet  om,    da  der  hersker  et  uigjennemtrænge- 


')  Mulig  den  Regina  Margretha,  der  forekommer  hos  I,aDgebæk  (III 
266)  er  den  Samme,  som  Estrid,  der  stundom  ogsaa  kaldes  Mar- 
gretha. Man  maa  da  formode,  at  dette  har  været  ubekjendt  for 
den,  der  har  gjort  Optegnelsen,  vistnok  efter  en  ældre  Kilde;  thi 
hun  nævnes  kort  ovenfor  som  Estrid  Regina.  Hun  skjænker  her 
Gods  omtrent  i  samme  Egn,  nemlig  i  Gyngeherred,  til  Roskilde 
Domkirke.     (Jfr.  Lgb.  I  377). 

ligt  Slør  over  Anund  Jakobs    som   over  hele   den  ældre 

svenske  Historie.  Kun  ligger  der  i  den  Omstændighed, 
at  man  har  Mynter  af  Knud  den  Store,  paa  hvilke  han 
kalder  sig  rex  Svevorum,  og  som  ere  prægede  i  Sigtuna 
og  af  den  samme  Myntm ester,  hvis  Navn  ogsaa  fore- 
kommer paa  Anund  Jakobs  Mynter,  ligesom  ogsaa  i  den 
Omstændighed,  at  Knud  i  et  Par  Breve  kalder  sig  rex 
partis  Suavorum  og  rex  magnæ  partis  Suauorum*),  et 
Vink  om,  at  Knud  har  staaet  i  et  vist  Overhøjheds- 
forhold  til  Sverig,  skjøndt  Historien  ellers  tier  herom, 
og  der  er  da  en  Mulighed  for,  at  de  Krigstog,  Svend  i 
sin  Ungdom  har  taget  Del  i,  have  været  rettede  imod 
Knud  selv,  der  jo  var  hans  Faders  Drabsmand. 

At  der  er  foregaaet  Noget  af  den  Art  i  Sverig, 
synes  ogsaa  at  fremgaa  deraf,  at  Olaf  den  Hellige,  der 
havde  kjæmpet  sammen  med  Anund  ved  Helgeaa,  da 
han  Aaret  efter  saa  sig  nødt  til  at  forlade  Norge,  ikke 
tog  sin  Tilflugt  til  denne  sin  Forbundsfælle  og  Svoger, 
men  til  sin  Qerne  Svoger  Jaroslav  i  Kjev;  thi  at  han 
vedvarende  stod  i  det  bedste  Forhold  til  Anund,  ses 
deraf,  at  han  tik  Hjælp  af  ham,  da  han  1030  igjen  drog 
mod  Norge,  hvor  han  bukkede  under  ved  Stiklestad,  om 
end  den  ydede  Hjælp  kan  have  været  ringe  nok,  da  den 
forsigtige  Anund  havde  sine  Betænkeligheder.  Men  man 
ser  i  ethvert  Fald,  at  der  ikke  kan  have  manglet 
Anledning  til  Fjendtligheder  mellem  Anund  Jakob 
og  Knud. 

Med  Knud  den  Stores  Død  (1035)  indtraadte  imid- 


»)  Findes  i  et  Brev  fra    1032    (Alford,   Ann.  eccl.  Angl.  III  504)  og 
kunde  være  tilføjet  hos  Worsaae  d.  D.  Erobr,  af  Engl.  S.  325  'J. 

lertid  en  mægtig  Forandring  i  alle  Forhold.  Magnus  den 
Gode,  Hellig  Olafs  Søn,  var  just  kommen  tilbage  til 
Norge  og  havde  nu  ikke  længei-e  Noget  at  frygte  fra 
Danmarks  Side,  saameget  mere  som  hans  nærmeste  For- 
gænger, Svend  Alfifasøn,  døde  ikke  ret  længe  efter. 
Hardeknud,  der  gjorde  Fordring  paa  hele  Knuds  ud 
strakte  Rige,  mistede  nemlig  ikke  blot  Udsigten  til  at 
gjenvinde  Norge,  men  ogsaa  England,  hvor  hans  Broder 
Harald  Harefod  med  Høvdingernes  og  Thingmændenes 
Hjælp  havde  opkastet  sig  til  Herre.  Under  saadanne 
Forhold  var  der  for  Hardeknud  ikke  Stort  at  udrette 
mod  Magnus. 

Det  lader  desuden  til,  at  Høvdingerne,  der  havde 
havt  saa  stor  Del  i  Svend  Alfifasøns  Fordrivelse  og 
Magnus'  Indkaldelse,  og  som  kun  ugjerne  saa  saa  stor 
Magt  forenet  i  een  Konges  Haand,  have  benyttet  sig  af 
den  Omstændighed,  at  Magnus  endnu  var  et  Barn,  nem- 
lig ved  Knuds  Død  kun  11  Aar,  og  ere  traadte  i  For- 
bindelse med  de  danske  Høvdinger  for  at  tilvejebringe 
Fred.  Man  kom  da  altsaa  sammen  paa  Brenøerne  ved 
Gøtaelvens  Udløb,  og  her  sluttedes  den  mærkelige  For- 
ening, hvorefter  hver  Konge  skulde  beholde  sit  Rige 
indtil  sin  Død,  men  tillige  slutte  edeligt  Fostbroderskab 
med  den  Anden,  hvoraf  fulgte,  at,  naar  den  Ene  døde 
sønneløs,  skulde  den  Anden  arve  hans  Rige. 

Meningen  med  Forliget  kan  næppe  have  været  nogen 
anden  end  at  gjøre  Ende  paa  en  Krigstilstand,  som  ingen 
af  begge  Landes  Store  kunde  drage  nogen  Fordel  af; 
fra  de  danske  Høvdingers  Side  kan  hertil  maaske  være 
kommen  en  vis  Sky  for  at  kjæmpe  mod  Hellig  Olafs 
Søn,  idet  Helgenens  Ry  meget  tidlig  bredte  sig  ud  over 

de  omliggende  Lande  eller,  som  Snorre  siger,  over  den 
ganske  Verden,  hvad  forsaavidt  er  sandt  nok,  som  allerede 
Harald  Haarderaade,  Olafs  Broder,  skal  have  grundet 
en  St.  Olafs  Kirke  i  Constantinopel. 

Derimod  synes  Bestemmelsen  om  Fostbroderskabet 
nærmest  at  maatte  betragtes  som  et  Middel  til  at  fjerne 
de  Indvendinger,  der  kunde  rejses  fra  Kongernes  Side, 
idet  der  aabnedes  en  fjern  Udsigt  til,  at  Rigerne  kunde 
blive  forenede  igjen,  nemlig  naar  en  af  Kongerne  døde 
sønneløs.  Da  de  begge  vare  unge,  idet  Hardeknud 
næppe  kan  have  været  mere  end  6  Aar  ældre  end  Mag- 
nus, kan  det  ikke  have  forekommet  Høvdingerne  rime- 
ligt, at  den  nævnte  Mulighed  nogensinde  A-ilde  indtræde. 
Mærkelig  er  for  Øvrigt  den  Forudsætning  om  Thronens 
Arvelighed,  der  ligger  til  Grund  for  Forliget,  en  Grund- 
sætning, der  i  det  Mindste  i  Norge  holdt  sig  uanfægtet 
lige  til  de  seneste  Tider.  Det  umiddelbare  Resultat 
blev,  at  Magnus  beholdt  Norge,  hvor  man  straks  gav  sig 
til  højtidelig  at  skrinlægge  Hellig  Olaf,  hvilket  skaffede 
Dynastiet  en  forøget  Styrke,  og  at  Hardeknud  drog  til 
Flandern  for  der  at  arbejde  paa  Midler  til  at  gjenerobre 
England. 

For  Svend  Estridsen  havde  disse  Begivenheder  den 
største  Betydning.  Medens  han  havde  staaet  i  fjendtligt 
Forhold  til  Knud,  stod  han  sig  godt  med  begge  de  to 
Konger,  der  paa  Brenøerne  havde  sluttet  Fostbroderskab. 
Hardeknud  havde  han  allerede  i  sin  Barndom  truffet  hos 
sin  Fader,  hvem  den  unge  Kongesøn  var  bleven  betroet 
til  Opdragelse,  og  de  nævnes,  som  ovenfor  bemærket, 
sammen  ved  Knuds  Hjemkomst  til  Danmark  fra  Romer- 
rejsen;   Magnus   maa   Svend   have   set,   mens   han    op- 

holdt  sig  i  Sverig;  i  det  Mindste  kom  Magnus  over 
Sigtuna,  da  han  drog  bort  fra  Garderige  for  at  bestige 
sin  Faders  Throne,  og  i  ethvert  Fald  synes  den  Tillid, 
Magnus  senere  viste  ham,  ikke  godt  at  kunne  forklares, 
uden  at  man  forudsætter  et  tidligere  Bekjendtskab. 

Det  lader  da  ogsaa  til,  at  Svend  kort  efter  Forliget 
paa  Brenøerne  har  begivet  sig  til  Hardeknud,  der  rime- 
ligvis dengang  opholdt  sig  i  Flandern,  siden  Svend 
undervejs  strandede  i  Hadeln  og,  som  det  ovenfor  be- 
mærkedes, førtes  fangen  til  Erkebispen  af  Bremen,  der 
der  dog  snart  gav  ham  fri  og  forsynede  ham  med  kon- 
gelige Gaver.  Dette  Ophold  maa  have  medført,  at  han 
først  traf  Hardeknud  i  England,  hvor  denne  efter  sin 
Broder  Haralds  Død  1039  var  bleven  Konge.  Harde- 
knud tog  godt  imod  ham  og  gjorde  ham  til  Jarl  over 
Danmark.  Saaledes  fortæller  i  det  Mindste  Svend 
Aagesen;  thi  det  er  kun  en  Forveksling,  naar  han 
nævner  Knud  den  Store  som  den,  der  gjør  Svend  til 
Jarl.  Ogsaa  Saxo  og  Adam  af  Bremen  antyde  det 
Samme,  uagtet  rigtignok  navnlig  den  Første  har  en  Del 
temmelig  uklare  Efterretninger  om  Svends  Forhold  til 
Hardeknud  i  England.  Af  hele  Kongefamilien  var  der 
heller  ikke  nogen  Anden,  der  kunde  gjøres  til  Jarl 
over  Danmark;  thi  Harald  Jarl,  Thorkil  den  Højes 
Søn,  som  var  gift  med  Knud  den  Stores  Søsterdatter 
Gunhild,  og  under  Knud  den  Store  havde  havt  Jarle- 
dørame  i  Danmark  efter  Ulf,  opholdt  sig  vel  ved  denne 
Lejlighed    i   England,*)   men    begav    sig    derfra   paa   en 


')  Se  Underskrifterne  ved  et  Diplom  fra  1041   i  Palgrave  ,   Rise   and 
progress  of  the  english  commoiiwealth.  II.  S.  226. 

Pilegrimsrejse   til   Rom,    hvorfra    han   først   vendte    til- 
bage henimod  Slutningen  af  Aaret  1042. 

Svend  havde  saaledes  naaet  Alt,  hvad  han  kunde 
ønske  sig;  han  havde  faaet  sin  Faders  tidligere  Lehn, 
og  har  rimeligvis  straks  tiltraadt  det.  Men  nu  hændte 
det,  at  Hardeknud  døde  pludselig  allerede  1042  og  uden 
at  efterlade  sig  noget  Afkom.  Den  Mulighed,  der  var 
forudsat  i  Forliget  paa  Brenøerne,  var  altsaa  indtraadt, 
og  Magnus  var  nu  ifølge  Arveret  Herre  over  Danmark. 
For  Svend ,  der  naturligvis  maatte  betragte  det  som 
Hovedsagen  at  se  at  vinde  Englaud,  var  der  i  det  Mindste 
foreløbig  ikke  Andet  at  gjøre  end  at  anerkjende  Magnus. 
Denne  havde  opbudt  Leding  og  lagt  sig  ved  Gøtaelvens 
Munding  paa  Grændsen  mellem  Rigerne.  Her  traf  Mag- 
nus og  Svend  da  sammen  og  bleve  snart  meget  gode 
Venner.  Det  lader  endogsaa  til,  at  de  have  sluttet  et 
Slags  Fostbroderskab,  ifald  nemlig  den  Gisning  er  rig- 
tig, at  det  er  fra  denne  Lejlighed,  at  det  Tilnavn  skri- 
ver sig,  som  Svend  senere  stadig  bar,  nemlig  Magnus; 
thi  dette  Navn,  der  jo  maa  føres  tilbage  til  det  i  hele 
Middelalderen  saa  berømmelige  Navn  Carolus  Magnus, 
hvis  sidste  Del  man  tog  for  et  Egennavn,  vides  først 
med  Magnus  den  Gode  at  være  kommet  her  til  Norden, 
hvor  det  senere  fik  almindelig  Borgerret;  det  er  da 
rimeligt,  at  Svend  har  optaget  det  efter  Magnus,  og 
med  det  har  han  da  sandsynligvis  erhvervet  Arveret 
til  Danmark  for  det  Tilfælde,  at  Magnus  skulde  dø 
sønneløs.  Dette  antydes  ogsaa  i  Harald  Haarderaades 
Saga,  hvor  Magnus'  Endeligt  omtales,  kun  at  denne 
Overenskomst  henføres  allerede  til  Forliget  med  Harde- 
knud, som  jo  blev  indgaaet  paa  det  samme  Sted. 

Ræder:     Danm.  u.  Svend  Estridsen  og   hans  Sønner.  i 

Forlehningen  med  Danmark  gik  for  Øvrigt  saaledes 
til.  Efterat  Kongen  og  Svend  længe  havde  drevet  Un- 
derhandlinger under  fire  Øjne,  tog  Magnus  en  Dag 
Plads  i  Højsædet  og  Svend  ved  hans  Fødder.  Endelig 
rejste  Magnus  sig  og  holdt  en  Tale,  som  gik  ud  paa, 
at  Svend  var  en  Mand  af  høj  Byrd  og  Anseelse,  og  nu 
havde  lovet  at  sværge  ham  Huldskab.  Han  skulde 
derfor  være  Jarl  over  Danmark,  for  at  han  kunde  be- 
skytte dette  Land  imod  Anløb  af  Vender  og  Tydske  og 
dette  med  samme  Magt  og  Myndighed,  som  hans  Fa- 
der havde  havt  i  Gamle  Knuds  Dage ,  naar  Knud  var  i 
England. 

At  Stormændene,  der  hidtil  paa  Grund  af  Magnus' 
unge  Alder  havde  havt  meget  at  sige,  ikke  kunde  være 
synderlig  fornøjede  med  en  Foranstaltning,  der  selv, 
naar  det  forudsattes,  at  Svend  vilde  blive  Magnus  tro, 
ja  maaske  snarest  da,  vilde  bidrage  til  at  svække  deres 
Indflydelse,  er  indlysende.  Det  var  jo  naturligt,  at  de 
to  forbundne  Fyrster  vilde  komme  til  at  holde  sammen 
for  paa  de  Stores  Bekostning  at  forøge  deres  Magt,  og 
i  ethvert  Fald  tabte  Høvdingerne  jo  Udsigten  til  Beri- 
gelse ved  Forlehninger  i  Danmark,  og  det  til  Fordel  for 
en  Fremmed,  et  Medlem  af  det  danske  Kongehus.  Det 
fortælles  da  ogsaa,  at  den  indflydelsesrige  Ejnar  Tambe- 
skjælver  rejste  Indsigelse:  »for  stor  en  .Tarl !  for  stor 
en  Jarl!  min  Fostersøn!«  skal  han  have  udraabt.  Men 
Magnus  harmedes  over  saaledes  bestandig  at  skulle 
staa  under  Formynderskab  og  udbrød  ærgerlig:  »svar 
ringe  Tanker  har  I  om  mig ,  aldenstund  I  tykkes,  saa- 
vidt  jeg  forstaar,  at  Somme  ere  for  store  til  Jarler,  og 
Andre  blive    aldrig   Mænd!«      Dermed   gav   han    Svend 

Sværd,  Skjold  og  Hjelm  samt  en  kostbar  Kappe  og 
lod  ham  sværge  sig  Troskab  paa  Helgenskrin;  til  Slut- 
ning lod  han  ham  som  Jarl  tage  Plads  hos  sig  i  Høj- 
sædet.    Alt  tegnede  saaledes  til  det  Bedste. 

Men  Svends  urolige  Sjæl  stilede  højere.  Som  Søn 
af  Knud  den  Stores  Søster  Estrid  betragtede  han  sig 
efter  Hardeknuds  Død  som  nærmest  berettiget  til  Eng- 
lands Tlirone  og  rejste  derfor,  uden  Tvivl  snart  efter 
Mødet  med  Magnus,  til  England  for  at  gjøre  sine  Ret- 
tigheder gjældende.  Her  begynder  imidlertid  Rækken 
af  hans  Uheld,  der  forfulgte  ham,  i  det  Mindste  saa- 
længe  Magnus  levede.  I  England  havde  man  almindelig 
erklæret  sig  for  Ethelreds  og  Emmas  Søn  Edvard,  og 
selv  den  mægtige  Jarl  Godvin,  der  i  sin  Tid  havde 
været  gift  med  en  Søster  til  Knud  den  Store  og  senere 
havde  ægtet  en  Søster  til  Ulf  Jarl,  sluttede  sig  til  Ed- 
vard, h\is  svage,  umandige  Optræden  gav  ham  Haab 
om  under  hans  Navn  at  vinde  Magt  og  Indflydelse. 
Svend  maatte  efter  Adam  af  Bremen  fortrække  med  den 
uvisse  Besked  til  Trøst,  som  Edvard  eller  vel  rettere 
GodAin  gav  ham ,  at  skulle  komme  i  Betragtning  ved 
Besættelsen  af  Englands  Throne,  selv  om  Edvard  ved 
sin  Død  skulde  efterlade  sig  Livsarvinger. 

Skuffet  vendte  han  tilbage  til  Danmark,  og  det 
lader  sig  da  meget  let  forstaa,  at  han,  der  i  en  lang 
Aarrække  havde  ført  et  uroligt  Vikingeliv  i  Sverig  og 
nu  saa  Lykken  tilsmile  sig  et  Øjeblik,  for  dog  ligesaa 
hurtig  at  trække  sig  tilbage ,  kan  have  besluttet  da  i 
det  Mindste  at  bemægtige  sig  det  mindre  Rige,  Dan- 
mark, siden  det  større,  England  nægtedes  ham.  Saa- 
ledes er  Sagen  ogsaa  bleven  opfattet  af  Snorre  og  Saga- 

3* 

skriverne.  Disse  ere  alle  enige  om,  at  Svend  straks, 
efterat  han  som  Jarl  var  vendt  tilbage  til  Danmark, 
har  begyndt  at  bearbejde  Stemningen  og  endnu  samme 
Vinter  har  ladet  sig  hylde  som  Konge,  og  at  han  altsaa 
ligefrem  har  rejst  Oprørsfanen  mod  Magnus. 

Det  kan  imidlertid  paa  ingen  Maade  skjules,  at 
Synspunktet  hos  dem  alle  udmærker  sig  ved  en  betyde- 
lig Ensidighed.  For  det  Første  er  der  ingen  af  de  islandske 
Kilder,  der  omtaler  Svends  Ophold  i  England;  men 
dette,  som  Islænderne,  selv  om  de  havde  staaet  Tiden 
nærmere,  ikke  saa  godt  kunde  have  Kundskab  om,  kan 
ligeoverfor  Adam  af  Bremen  og  vistnok  ogsaa  Saxo, 
ret  forstaaet,  ikke  betvivles.  Men  derimod  bliver  det 
højst  usandsynligt,  at  Svend,  der  ogsaa  under  Harde- 
knud  kun  kan  have  opholdt  sig  meget  kort  Tid  i  Dan- 
mark og  nærmest  maatte  blive  betragtet  som  en  Ud- 
lænding, saa  hurtig  skulde  kunne  rejse  sig  et  Parti  i 
Landet,  der  vilde  tage  ham  til  Konge,  tilmed  da  Mag- 
nus, som  straks  skal  ses,  opholdt  sig  i  Danmark  til 
langt  ud  paa  Efteraaret. 

Naar  vi  lægge  Mærke  til  den  Mistillid,  der  fra  de 
norske  Høvdingers  Side  vises  Svend  straks,  da  Magnus 
gjør  ham  til  Jarl,  er  der  derimod  Meget,  der  taler  for, 
at  det  er  dem,  der  have  ægget  Magnus'  Sind  imod 
Svend,  og  hertil  var  det  ikke  saa  vanskeligt  at  finde 
en  Lejlighed.  Sagen  var  jo  den,  at  Svend  ved  at  gjøre 
Arvefordringer  gjældende  med  Hensyn  til  England  allerede 
var  kommen  i  Modstrid  med  Magnus ,  der  selv  troede 
at  have  Arvefordringer  paa  dette  Rige.  Magnus  for- 
tolkede nemlig  Forliget  paa  Brenøerne  saaledes,  at  det 
ikke  blot  var  det  Rige,  Hardeknud  dengang  besad,  som 

hau  havde  Arveret  til,  men  overhovedet  Alt,  hvad 
Hardeknud  efterlod  sig,  altsaa  tillige  England.  Snorre 
fortæller  ogsaa,  at  Magnus  i  den  Anledning  sendte  sine 
Bud  til  England,  og  i  en  engelsk  Kilde  tales  der  om, 
at  Edvard  traf  Foranstaltninger  for  at  mode  et  muligt 
Angreb  fra  Norge.  Men  derved  blev  det.  Magnus  fik 
Betænkeligheder  ved  et  saa  storartet  Foretagende  og 
lod  Sagen  bero.  Heraf  følger  imidlertid,  at  Svends 
Forsøg  paa  at  vinde  England  ligefra  Begyndelsen  af 
maatte  sætte  ham  i  et  skjævt  Forhold  til  Magnus,  der 
maatte  betragte  det  som  et  Angreb  paa  Noget,  der 
tilkom  ham  selv.  Det  fulgte  desuden  af  sig  selv,  at, 
havde  Svend  først  faaet  England,  saa  vilde  det  snart 
være  forbi  med  Magnus'  Magt  i  Danmark. 

Det  er  derfor  meget  sandsynligere,  at  der  fra  Magnus' 
Side  først  er  blevet  foretaget  Noget  imod  Svend,  end 
at  denne  ligefrem  skulde  have  rejst  sig  imod  Magnus. 
Det  er  ogsaa  betegnende,  at  der  aldeles  ikke  fra  Be- 
gyndelsen af  tales  om  fjendtlige  Sammenstød  mellem 
Magnus  og  Svend,  men  at  det  saavel  hos  Snorre  som  i 
de  større  Kongesagaer  udtrykkelig  siges,  at  Svend  straks 
uden  at  forsøge  Modstand  forlod  Landet,  saasnart  han 
hørte,  at  Magnus  rykkede  imod  ham.  Dette  faar  nogen 
Rimelighed  for  sig,  naar  man  forstaar  Sagen  saaledes, 
at  Svend  efter  at  være  hjemkommen  fra  England  har 
fundet  sig  berøvet  Jarledømmet  og  derfor  har  set  sig  foran- 
lediget til  atter  at  forlade  Landet;  Andet  var  der  under 
disse  Forhold  i  Grunden  heller  ikke  at  gjøre  for  ham. 

Dette  Antagende  vinder  ny  Bekræftelse,  naar  hen- 
ses til  den  Behandling,  der  overgik  et  andet  Medlem  af 
det  danske  Kongehus,  nemlig  den  føromtalte  Harald  Jarl, 

der  var  gift  med  Knud  den  Stores  Søsterdatter  Gunhild. 
Magnus  havde  nemlig  i  Efteraaret  1042  en  Sammenkomst 
i  Slesvig  med  Erkebisp  Alebrand  af  Bremen  og  Hertug 
Bernhard  af  Saksen,  ved  hvilken  Lejlighed  Hertugens 
Søn  Ordulf  trolovedes  med  Magnus'  Søster  Ulfhild.  Kort 
efter,  ifølge  Lyneborg  Necrologium  (Langeb.  V  S.  384) 
d.  13.  November,  overfaldt  Ordulf  Harald,  der  vendte 
hjem  fra  sin  Pilegrimsfærd ,  som  Adam  bemærker,  for 
at  gjøre  Magnus  til  Behag,  fordi  Harald,  der  hørte  til 
det  danske  Kongehus,  kunde  synes  nærmere  berettiget  til 
Thronen  end  Magnus.  Svend  Estridsen  stod  nu  Konge- 
huset meget  nærmere  end  Harald,  og  det  staar  da  ikke 
saa  fjernt  at  antage,  at  der,  om  end  ikke  af  Magnus 
selv,  saa  dog  fra  hans  Omgivelsers  Side  har  været  til- 
tænkt ham  den  samme  Skjæbne  som  Harald.  Under 
disse  Forhold  faar  det  en  vis  Betydning,  at  Knytlinge- 
saga,  der  ellers  ikke  er  synderlig  paalidelig,  og  hvis 
Efterretning  her  heller  ikke  kan  være  rigtig,  fortæller, 
at  Nogle  berette,  at  Svend  endnu  i  den  første  Tid  ved- 
blev at  staa  i  godt  Forhold  til  Magnus.  Dette  bringer 
En  i  alt  Fald  til  at  tvivle  om  Rigtigheden  af  Islændernes 
Beretninger,  hvorefter  hele  Skylden  for  Brudet  lægges 
paa  Svends  Skuldre.  En  anden  Sag  er,  at  det  godt 
kan  være,  at  Magnus  i  Grunden  kun  kom  Svend  i  For- 
kjøbet,  og  at  denne  ved  sit  Forsøg  paa  at  faa  Magten 
i  England  selv  har  vakt  en  berettiget  Mistanke  og  i  et- 
hvert Fald  næppe  kan  siges  at  have  havt  sin  Sam- 
vittighed fri. 

Men  ikke  nok  med,  at  Kilderne  lade  Svend  straks 
ved  Magnus'  Ankomst  flygte  til  Sverig  uden  at  omtale 
Fjendtligheder,  udøvede  fra  hans  Side;  de  omtale  desuden 

et  Tog,  som  Magnus  straks  i  Foraaret  1043  gjorde  mod 
Jomsborg,  der  indtoges  og  opbrændtes,  medens  tillige 
Omegnen  hærjedes,  og  et  stort  Stykke  af  Venden  er- 
obredes. Med  dette  Jomsborg  forholder  det  sig  nemlig 
paa  en  ganske  egen  Maade,  der  tjener  til  at  oplyse 
Sagens  Sammenhæng  i  det  Hele. 

Der  kan  næppe  være  nogen  Tvivl  om,  at  Svend  jo 
paa  en  eller  anden  Maade  har  staaet  i  et  nøjere  Forhold 
til  Jomsborg  og  overhovedet  til  Venden.  Han  maa  have 
havt  Familiebesiddelser  der,  der  gave  ham  et  fast  Tilhold 
i  Venden  ligesom  i  Sverig  de  Besiddelser,  han  ejede 
der.  Allerede  Styrbjørn,  hans  Oldefader,  som  var 
gift  med  Harald  Blaatands  Datter  Thyre,  nævnes  som 
Jarl  i  Jomsborg;  Bedstefaderen,  Thorgils  Spragelæg  om- 
tales kun  lidt,  skjøndt  paa  en  saadan  Maade,  at  han 
maa  have  været  en  betydelig  Mand ;  derimod  forekommer 
hans  Søn  Ejlif,  Ulf  Jarls  Broder,  i  nøjeste  Forbindelse 
med  Jomsvikingerne.  Ulf  Jarl  omtales  ikke  udtrykkelig 
som  Herre  i  Jom;  alligevel  er  der  Meget,  der  taler  for, 
at  det  just  var  Besiddelser  der,  som  gave  ham  hans 
fremragende  Betydning  og  gjorde  ham  til  et  passende 
Parti  for  Knuds  Søster  Estrid;  det  vilde  nemlig  være 
at  vende  Alting  paa  Hovedet  at  tro,  at  det  var 
Ægteskabet  med  hende,  der  gav  ham  hans  fremragende 
og  indflydelsesrige  Stilling.  En  Kongedatter  gives  ikke 
saaledes  bort  til  Alle  og  Enhver,  dengang  ligesaa  lidt 
som  nu.  Det  er  ogsaa  mærkeligt,  at  God\an,  der  ægtede 
Ulfs  Søster  Gyda,  just  vandt  sine  første  Sporer  paa  det 
Tog,  Knud  den  Store  1019  gjorde  mod  Jomsborg.  Ende- 
lig er  det  for  Svend  Estridsens  Vedkommende  betegnede, 
at  de  Steder,  hvor  Adam  af  Bremen  stærkest  fremhæver, 

hvormeget  han  skyldte  de  Efterretninger,  han  modtog 
af  Svends  Mund,  just  ere  saadanne,  hvor  han  omtaler 
Tilstanden  i  Venden,  (se  saaledes  II  24.  41.  III  22) 
hvilket  dog  tyder  paa,  at  han  maa  have  staaet  i  et 
temmelig  nøje  Forhold  til  disse  Egne.  Paa  det  ene 
Sted  nævnes  desuden  en  vis  Odder,  der  var  Provst  i 
Oldenborg ,  og  om  hvem  det  siges ,  at  han  var  i  Slægt 
med  Kongen,  atter  et  Tegn  paa,  at  den  spragelægske 
Slægt  var  knyttet  til  disse  Egne.  Da  denne  imidlertid 
tillige  og  nærmest  hørte  hjemme  i  Sverig,  saa  følger 
heraf  atter  med  Nødvendighed  en  vis  Forbindelse  mellem 
Begivenhederne  i  Sverig  og  i  Venden,  Noget,  som  ogsaa 
de  sparsomme  Efterretninger  begge  Steder  fra  lade  os 
ane.  Men  endelig  sporer  man  ogsaa,  hvad  særlig  Joms- 
borg  angaar,  en  nøje  Sammenhæng  mellem  Besiddelsen 
af  dette  faste  Punkt  og  Overmagten  i  de  vendiske  Lande, 
hvad  enten  man  nu  vil  holde  for,  at  Grunden  laa  i  den 
nærliggende  Handelsstad  Julins  merkantile  Betydning, 
eller  i,  at  selve  Borgen  sikrede  Overmagten  i  den  til- 
grændsende  Del  af  Ostersøen.  Den  var  vel,  maa  man 
antage,  ligemeget  begrundet  i  begge  Dele.  Stor  Vanske- 
lighed gjør  det  naturligvis,  at  Kilderne  til  Østersølandenes 
Historie  for  den  ældste  Tids  Vedkommende  ere  saa 
mangelfulde ;  thi  her  var  just  et  Omraade,  hvor  de  alle 
mødtes.  Da  Sagen  imidlertid  er  af  Vigtighed  for  at 
kunne  forstaa  Situationen,  skal  der  dog  gaas  lidt  nærmere 
ind  paa  den,  saa  godt  Kilderne  tillade  det. 

Første  Gang,  Danske  og  Vender  nævnes  sammen, 
ses  de  at  staa  i  et  bestemt  Modsætningsforhold  til  hin- 
anden. Den  danske  Enekonge  Gotfred  ødelagde  den 
obotritiske    Handelsstad  Reric   og   lod  Thrasiko,   Obo- 

triternes  Fyrste  og  Carl  den  Stores  Forbundsfælle,  myrde 
sammesteds.  Sakserne  havde  derimod  en  meget  god 
Støtte  i  Danskerne.  Dette  Venskab  tog  dog  snart  en 
Ende,  nemlig  efterat  Christendommen  var  grundfæstet  i 
Saksen,  medens  Hedenskabet  i  det  Væsentlige  holdt  sig 
endnu  i  Danmark  som  i  Venden.  Samtidig  opnaaede 
de  saksiske  Lande  ogsaa  en  langt  større,  ydre  Enhed, 
ved  at  der  opstod  et  Fyrstehus,  der  nøje  sluttede  sig 
til  Kejseren  og  blev  udrustet  med  militair  Myndighed  til 
at  møde  alle  fjendtlige  Angreb  med  den  behørige 
Magt,  det  var  Efterkommerne  af  den  Ekbert,  der  allerede 
under  Carl  den  Store  havde  indlagt  sig  saa  store  For- 
tjenester ved  Sikringen  af  Grændsernes  Rolighed.  Om 
Vender  og  Danske  forenede  deltoge  i  det  store  Slag  880, 
hvorEkberts  Sønnesøn  Bruno  tilligemed  en  stor  Del  af  Sak- 
sens Adel  tilsatte  Livet,  er  uvist;  men  det  er  i  alt  Fald 
fra  denne  Tid  af,  at  det  forandrede  Forhold  til  Venden 
indtræder. 

At  Venskabet  fra  dansk  Side  dog  ikke  kan  have 
været  saa  meget  uegennyttigt,  ses  deraf,  at  den  danske 
Konge,  Erik  Gotfredssøn  gjorde  Ludvig  den  Fromme 
Tilbud  om  at  hjælpe  ham  med  at  udrydde  Vikingevæsenet 
mod  at  faa  Frisernes  og  Obotriternes  Lande  derfor;  det 
ligger  da  nær  at  antage,  at  Danskerne,  da  Kejseren  ikke 
vilde  høre  Noget  om  Sligt,  paa  lignende  Betingelser  have 
opnaaet  fast  Fod  i  Venden.  Man  ved  nu  rigtignok  ikke 
Synderligt  at  fortælle  om  Vikingetog  fra  dansk  Side 
over  paa  de  nærliggende  vendiske  Kyster;  men  det  vilde 
dog  være  urimeligt  at  antage,  at  disse  fremfor  de  fjerne 
frisiske  og  flanderske  Kyster  skulde  have  været  fritagne 
for  disse.    Men  nu  træffer  det  sig  saa,  at  just  kort  efter 

Midten  af  det  9.  Aarhundrede  tager  Vikingefærden  i 
Vesterleden  et  ganske  overordentligt  Opsving;  Frisland, 
Frankrig,  England  sukke  under  Normannernes  Anfald; 
det  er  da  en  Gisning,  der  vel  kan  forsvares,  at  dette 
har  sin  Grund  i,  at  Adgangen  til  at  gjøre  Bytte  paa  de 
vendiske  Kyster  nu  var  spærret,  saa  at  Bevægelsen  som 
Følge  heraf  maatte  tage  en  ny  Retning.  For  de  vestlige 
Landes  Vedkommende  har  man  adskillige  Exempler 
paa,  at  en  Vikingeskare  fik  et  Stykke  Land  overladt  i 
Forlehning  mod  at  skulle  forsvare  Kystegnene  mod  An- 
greb af  deres  Landsmænd ;  der  er  da  ikke  noget  Usand- 
synligt i,  at  det  Samme  har  fundet  Sted  ved  Østersøen, ') 
og  heller  ikke  i,  at  Hensigten  her  bedre  lykkedes  end 
ved  Vesterhavet,  dels  fordi  det  ved  Østersøen  var  selve 
den  danske  Konge,  der  overtog  Forsvaret,  dels  fordi 
Vikingerne  efter  at  have  forladt  Østersøens  fattigere 
Kyststrækninger  fandt  rigelig  Erstatning  i  de  mere  civili- 
serede Egne  i  Vesten. 

Saasnart  der  nu  gaar  lidt  mere  Lys  op  over  Dan- 
marks Historie,  finder  man  Kongen  i  Besiddelse  af  en 
Landstrækning  i  Venden,  Landet  Jom,  med  Fæstningen 
Jomsborg,  ved  Oderens  Udløb,  formodentlig  vedWollin; 
og  at  Forholdet  til  Venden  ikke  var  fjendtligt,  fremgaar 
umiskj endeligt  deraf,  at  Harald  Blaatand,  som  det  be- 
rettes paa  Sønder-Vissing  Runestenen,  var  gift  med  den 
vendiske  Fyrst  Mistivis  Datter,  ligesom  ogsaa  Saxos 
Beretning  om,  at  Haralds  Søn  Hakon  var  Herre  i  » Sam- 
land«, peger  i  den  samme  Retning.  Der  var  ogsaa  An- 
ledning nok  for  Vender  og  Danske  til  at  støtte  hverandre ; 


')  se  og   her  Jomsviksag.  c.  23.  om    at   Palnatoke    fik   Jomsborg  paa 
slige  Betingelser. 

thi  med  Henrik  Fuglefænger  var  det  saksiske  Fyrstehus 
kommet  paa  den  tydske  Kongethrone,  og  hverken  Hen- 
rik eller  hans  Søn  Otto  glemte  efter  deres  Ophøjelse  at 
have  Opmærksomheden  henvendt  paa  Forholdene  i  Norden. 
Nederlagene  ved  Danevirke  ledsagedes  bestandig  af 
lignende  Nederlag  for  Venderne. 

Men  Forholdene  vise  sig  ved  nærmere  Betragtning  langt 
mere  indviklede.  Ikke  blot  nødtes  Danske  og  Vender 
til  at  slutte  sig  sammen  imod  Sakserne,  der  i  Hermann 
Billing  og  hans  Efterfølgere  havde  faaet  en  ny  Hersker- 
slægt, ikke  mindre  dygtig  end  den,  der  med  Henrik 
Fuglefænger  havde  besteget  Kongethronen ;  men  de  førte 
videre.  Styrbjørn,  som  Harald  havde  sat  over  Jomsborg, 
peger  allerede  over  paa  den  anden  Side  af  Østersøen. 
Han  indtog  samme  Stilling  overfor  det  danske  Kongehus 
som  Svend  Tveskjæg  indtog  ligeoverfor  Harald  Blaatand; 
og  betragter  man  disse  Forhold,  vil  man  se  en  ^^s  For- 
bindelse mellem  Begivenhederne  i  Sverig  og  Venden  at 
skinne  igjennem.  Efterat  nemlig  Styrbjørn  er  falden 
paa  Fyrisvold  985,  og  Harald,  efter  hvad  der  fortælles, 
død  i  Jomsborg  986,  lader  det  til,  at  Erik  Sejrsæl  er 
bleven  Herre  i  Jomsborg  og  derved  har  faaet  en  saadan 
Støtte,  at  Svends  Throne  gjentagne  Gange  i  høj  Grad 
er  bleven  bragt  til  at  vakle  eller,  som  de  endnu  temme- 
lig sagnmæssige  Kilder  udtrykke  sig,  at  han  er  bleven 
tagen  til  Fange  af  Jomsvikingerne.  At  Svend,  og  Dan- 
mark med  ham,  straks  efter  Haralds  Død  har  maattet 
gjennemgaa  svære  Rystelser,  ligger  ligefrem  i  Situationen 
i  det  Hele.  Kort  før  denne  Tid,  med  Keiser  Otto  d.  2's 
Død  983,  havde  nemlig  hele  Venden  som  een  Mand  rejst 
sig,    skjøndt     dog   mere    mod   det  Tryk,    der   udgik  fra 

Sakserhertugerne,  end  mod  Christendommen.  Dette  havde 
til  Følge,  at  Bispedømmerne  Havelberg  og  Brandenborg, 
største  Delen  af  den  saakaldte  Nordmark,  gjorde  sig 
uafhængige,  og  Sagen  var  saa  alvorlig,  at  der  behøvedes 
en  tolvaarig  Krig  for  at  sikre  Tydskland  en  nogenlunde 
varig  Fred  fra  den  Kant.  Kejseren,  Otto  d.  3.,  var 
mindreaarig  og  Regentskabet  som  alle  Formynderre- 
geringer kun  i  Besiddelse  af  ringe  Magt  over  Forholdene; 
men  ellers  var  der  nok,  der  trængte  ind  paa  Venderne. 
Vi  have  set,  at  Erik  Sejrsæl  uden  Tvivl  har  været  i 
Besiddelse  af  Jomsborg.  Sakserhertugen,  Hermann  Billings 
Søn  Bernhard,  var  i  god  Forstaaelse  med  Kejseren  eller 
rettere  Formynderregeringen  og  tog  Del  i  talrige  Tog 
imod  dem;  men  den  farligste  var  dog  i  Grunden  en 
Magt,  der  nu  først  begynder  at  komme  op.  Vendernes 
østlige  Nabo,  Polen. 

Otto  d.  3.  fulgte  nemlig  den  Politik  at  støtte  Polen 
for  derigjennem  at  faa  et  fast  Punkt  overfor  Venden 
og  overfor  Bøhmen,  der  under  Boleslaw  d.  2.  (f  999)  var 
tiltaget  saa  overordentlig  i  Magt.  Men  dette  vidste  de 
polske  Hertuger  Mstislaw  (j  992)  og  navnlig  Sønnen, 
den  berømmelige  Boleslaw  Chrabry  (f  1021)  saa  godt 
at  benytte  sig  af,  at  Polens  Magt  snart  blev  endnu  mere 
faretruende  for  det  tydske  Rige.  Denne  Mstislaw  og 
hans  Søn  Boleslaw  er  det,  som  de  islandske  Sagaer  uden 
at  gjøre  Forskjel  paa  dem  sammenfatte  under  Navnet 
Burislejfr,  og  bringe  i  Forbindelse  med  Jomsvikingen 
Sigvald,  ja  endog  med  den  mythiske  Helt  Palnatoke. 
Saa  meget  kan  man  heraf  tage  for  sikkert,  at  Polen 
ligesaavelsom  Sverig  hørte  til  det  Forbund,  Svend  Tve- 
skjæg  havde  at  bekjæmpe,  om  man  end  ikke  med  Adam 

af  Bremen  kan  gaa  ind  paa  en  14-aarig  Landflygtighed, 
der  ikke  stemmer  med,  hvad  man  ad  andre  Veje  ved  om 
den  storartede  Virksomhed,  Svend  samtidig  udfoldede 
ved  Vikingetog  paa  de  engelske  Kyster.*)  At  der  her 
ogsaa  kan  tales  om  et  Op  og  Ned,  viser  Beret- 
ningen om  Svends  Giftermaal  med  Boleslaws  Søster 
Gunhild  og  Boleslaws  med  Svends  Søster  Thyre,  Styr- 
bjørns Enke,  hvilket  tyder  paa  et  mellem  dem  afsluttet 
Forlig,  medens  begge  Ægteskabers  hurtige  Opløsning 
tillige  viser,  at  Forliget  ikke  kan  have  varet  længe. 
Saalænge  Otto  d.  3.  levede  (f  1002) ,  kunde  der  ikke 
godt  være  Tale  om  gunstige  Betingelser  for  et  Forlig, 
eftersom  Kejseren  dels  støttede  Boleslaw  dels  var  saa 
optaget  af  de  italienske  Forhold,  at  Polen  ikke  havde 
Grund  til  at  frygte  nogen  virkelig  Hindring  for  sin  Ud- 
videlse. 

Men  under  den  ny  Kejser,  Henrik  d.  2.  af  Bajern, 
tog  det  Hele  en  ganske  anden  Vending.  Boleslaw 
Chrabry  havde  benyttet  den  uvisse  Tilstand,  der  gik  for- 
ud for  det  endelige  Kejservalg  til  at  udvide  sig  indtil 
Elben  i  dens  øvre  Løb,  altsaa  hen  ad  Bøhmen  til,  og 
Aaret  efter  vidste  han  ved  klog  Benyttelse  af  de  for- 
virrede Tilstande  i  dette  Rige  ogsaa  at  føje  dette  til  sine 
udstrakte  Besiddelser.  Polen  stod  nu  paa  Højdepunktet 
af  sin  Vælde;  det  strakte  sig  fra  Østersøen  og  henimod 
Donau,  og  i  Østen  truede  det  Kjew;  en  saadan  Magtfor- 
ening maatte  vække  alvorlige  Bekymringer.  Den  ny 
Kejser  saa  med  sikkert  Blik,  at  den  af  Otto  d,  3.  fulgte 
Politik  var  uholdbar;  han  tog  da  den  dristige  Beslutning 


*)  Boleslaws  Forbund  med  Erik  Sejrsæl  omtaler  Adam  Schol.  25. 

at  knytte  Forbindelser  med  Venderne,  skjøndt  Christen- 
dommen  i  de  stormfulde  Dage  var  gaaet  saaledes  til- 
bage hos  dem,  at  det  maatte  se  ud  som  et  Forbund  mel- 
lem Christenhedens  verdslige  Overhoved  og  Hedningerne. 
I  en  Række  mere  eller  mindre  heldige  Felttog  kjæmpede 
han  med  Boleslaw,  og  det  lykkedes  ham  tilsidst  at  sætte 
i  det  Mindste  en  Grændse  for  Polens  Magtudvidelse  paa 
Betingelser,  der,  som  Ditmar  af  Merseborg  siger,  vel 
ikke  vare  saa  gode,  som  de  burde  være,  men  dog  saa 
tilfredsstillende,  som  de  vare  til  at  opnaa. 

Det  er  umuligt  Andet,  end  at  disse  Forandringer  i 
Stillingen  i  Tydskland  maa  have  ytret  deres  Indflydelse 
paa  Tilstandene  i  Norden.  Her  var  Erik  Sejrsæl  død 
allerede  c.  995,  og  vi  finde  hans  Efterfølger  Olaf  Skjød- 
konge levende  i  bedste  Forstaaelse  med  Svend  Tve- 
skjæg,  der  nu  ægtede  Eriks  Enke  Sigrid  Storraade. 
Vore  nordiske  Kilder  ynde  at  fremstille  Svend  som  den 
ugudelige  Hedning,  der  for  sit  Forhold  som  saadan 
maa  bøde  med  Landflygtighed  og  Fangenskab,  men  saa- 
snart  han  vender  sig  til  Gud,  faar  Lykken  med  sig, 
gjenvinder  sit  Rige,  ja  endogsaa  erobrer  England.  Omsat 
paa  Nutidens  Sprog  vil  dette  ikke  sige  Andet,  end  at 
han  nu  sluttede  sig  til  Kejseren,  Christenhedens  Over- 
hoved, men  for  Øvrigt  den  Samme,  der,  som  vi  saa, 
forenede  sig  med  Venderne  mod  den  store  Hedninge- 
omvender Boleslaw.  At  Svend,  der  dog  havde  det  store 
Blodbad,  Ethelred  havde  anrettet  paa  de  Danske  i  Eng- 
land, at  hævne,  i  hele  syv  Aar  1006 — 1013  ikke  gjorde 
noget  Tog  derover,  hænger  uden  Tvivl  ogsaa  sammen 
med  disse  forandrede  Forhold.  Hertil  kommer  endnu, 
at  Jomsvikingerne  just  i  denne  Tid,  nemlig  1009,  begive 

sig  paa  Englandstogt  og  fra  nu  af  stadig  ere  paa  deii 
danske  Konges  Side.  Alt  det  kan  ikke  forstaas  ander- 
ledes, end  at  Fællesskabet  i  Danmarks  og  Tydsklands 
Interesser  overfor  Østersøkysten,  navnlig  Polen,  var  be- 
gyndt at  gaa  op  for  vedkommende  Parter,  men  dog 
navnlig  for  den  tydske  Kejser,  der  havde  mest  Anled- 
ning til  at  søge  den  danske  Konges  Venskab. 

Til  de  Vanskeligheder,  der  allerede  betsod  i  Tydsk- 
land,  kom  nemlig  endnu,  at  Venskabet  mellem  Kejseren 
og  de  saksiske  Fyrster,  for  Tiden  Hertug  Bernhard  d, 
2.,  var  i  Færd  med  at  opløse  sig.  Hertugen  og  Gejst- 
ligheden, i  Bremen  Erkebisp  Unwan,  der  sluttede  sig 
nøje  til  Kejseren,  forfulgte  nemlig  aldeles  forskjellige 
Interesser  i  Venden.  For  Bernhard  gjaldt  det  kun  om 
at  skrabe  saamange  Penge  sammen  som  mulig,  medens 
Unwan  dog  tillige  følte  en  varm  Iver  for  Christen- 
dommens Fremgang  i  disse  Egne.  Hertil  kom  Fa- 
miliestridigheder, idet  Billingerne  og  Imedingernes  Slægt, 
til  hvilken  Erkebispen  hørte,  altid  havde  ligget  i  Strid 
sammen,  saaledes  at  Erkebispen  endogsaa  havde  set  sig 
nødsaget  til  at  befæste  Bremen  med  en  Mur,  for  at 
sikre  Byen  mod  Hertugens  Anfald,  og  da  der  saa  1018 
udbrød  en  almindelig  Opstand  i  Venden,  hvorved  Chri- 
stendommen der  rystedes  i  sin  dybeste  Grundvold,  saa 
det  virkelig  meget  farligt  ud.  Kejseren  maatte  endog- 
saa gjøre  sig  selv  Bebrejdelser,  da  han  ved  at  støtte 
Venderne  havde  fremmet  en  Bevægelse,  der  nu  strakte 
sig  langt  videre,  end  han  og  navnlig  Erkebispen  kunde 
staa  sig  ved.  Uheldigvis  var  Boleslaw  Chrabry  just 
dengang  beskjæftiget  med  et  Tog  mod  Rusland,  hvor  han 
erobrede  Kjew,  men  derfor  var  dog  ligefuldt  Venden  tabt 

for  Erkebispen  ligesaavel  som  for  Hertugen.  Det  lader 
til,  at  det  var  denne  fælles  Fare,  der  bragte  dem  til  at 
nærme  sig  til  hinanden,  og  det  lykkedes  da  ogsaa  meget 
snart  at  løse  de  Spørgsmaal,  der  skilte  Kejseren  og 
Hertugen  fra  hinanden. 

Men  under  det  Vendertog,  der  nu  paafulgte  og  snart 
igjen  bragte  Venden  til  Lydighed,  træffes  atter  den  danske 
Konge  paa  Kejserens  Side.  Det  er  nemlig  lidet  rime- 
ligt, at  det  Tog,  som  Knud  den  Store,  der  efter  sin 
Broder  Haralds  Død  var  bleven  Konge  i  Danmark,  1019 
gjorde  mod  Jomsborg,  ikke  skulde  staa  i  Forbindelse 
med  Venderopstandene  mod  Hertug  Bernhard  og  Erke- 
bisp  Unwan.  Knud  havde  just  dengang  vundet  fuld- 
stændigt Fodfæste  i  England  og  var  altsaa  nu  en  mæg- 
tig Hersker,  hvis  Venskab  det  nok  var  værdt  at  vinde 
for  sig,  forat  han  ikke  skulde  slutte  sig  til  Boleslaw, 
hvis  Søster  Gunhild  var  Knuds  Moder,  hvem  han  og 
Harald  faa  Aar  forinden  havde  hentet  tilbage  fra  Polen. 
Dernæst  var  Jomsborg  med  tilliggende  Land  jo  i  Svend 
Tveskjægs  sidste  Tid  atter  bleven  knyttet  til  Danmark, 
saa  Knud  havde  ligesaa  store  Interesser  at  forsvare  i 
Venden  som  Kejseren,  Hertugen  og  Erkebispen.  Men 
endelig  var  der  for  denne  Sidste  en  ganske  særegen 
Grund  til  at  vise  sig  føjelig,  nemlig  den,  at  han  stod 
Fare  for  ikke  blot  at  miste  Bispedømmerne  i  Venden, 
men  ogsaa  at  tabe  den  Overhøjhed  over  den  nordiske 
Menighed,  der  siden  Ansgars  Tid  havde  været  knyttet  til 
den  hamborgske  Erkestol.  Forbindelsen  med  England 
medførte  nemlig,  at  en  stor  Mængde  Gejstlige  derfra 
bragtes  til  Danmark,  og  Sligt  maatte  naturligvis  i  højeste 
Grad  være  Eskebispen  uvelkomment,  saameget  mere  som 

hele  tre  Bispesæder,  nemlig  Lund,  Roskilde  og  Odense, 
besattes  med  Englændere,  af  hvilke  i  alt  Fald  den  ene 
var  indviet  af  en  engelsk  Erkebisp.  Det  lykkedes  Un- 
wans  Klogskab  at  skaffe  sine  Rettigheder  Anerkjendelse; 
men  Forholdene  vedbleve  dog  at  være  saadanne,  at  de 
opfordrede  Erkebispen  til  den  største  Forsigtighed,  og 
man  kan  derfor  kun  ved  at  tage  Danskerkongen  med  i 
Beregning  forstaa,  hvorfor  Unwan  saa  hurtig  forligede 
sig  med  Hertug  Bernhard.  Saaledes  mødtes  da  alle  In- 
teresser, Kejserens  for  at  holde  Polen  i  Skak,  Bernhards 
for  at  beholde  sine  Pengeindtægter  fra  Venden,  Erke- 
bispens  Iver  for  at  fremme  Christendommen  og  haand- 
hæve  sin  gejstlige  Myndighed  og  Knuds  for  at  bevare 
Besiddelserne  i  Jom. 

Kejser  Henrik  og  Boleslaw  døde  omtrent  samtidig 
(1024  og  1025);  men  man  vedblev  at  følge  den  samme 
Politik,  fra  Polens  Side  rigtignok  med  mindre  Held  og 
Dygtighed.  Det  er  bekjendt  nok,  hvorledes  Kejser 
Conrad  d.  2.  stod  i  Venskabsforhold  til  Knud  den  Store, 
afstod  til  ham  det  saakaldte  Markgrevskab  mellem  Slien 
og  Ejderen  og  forlovede  sin  Søn  Henrik  med  Knuds 
Datter  Gunhild.  Hovedtanken  herved  var  fra  Kejserens 
Side  at  vinde  Knuds  Hjælp  mod  Polen,  efterat  det  havde 
vist  sig,  at  det  ikke  gik  an  at  støtte  sig  til  Venden, 
naar  man  ikke  vilde  sætte  endnu  højere  og  vigtigere 
Interesser  paa  Spil.  Dette  var  saa  meget  nødvendigere, 
som  det  i  Begyndelsen  gik  Kejseren  alt  Andet  end  hel- 
digt mod  Boleslaws  Efterfølger  Mieczislaw,  der  endogsaa 
gjentagne  Gange  gik  angrebsvis  tilværks  og  anrettede  en 
forfærdelig  Ødelæggelse  i  de  til  Polen  grændsende  tydske 
Markgrevskaber. 

Reder:  Danm,  u.  Svend  Estridsen  og  haos  Sønner.  4 

Det  er  ved  denne  Tid,  at  Ulf  Jarl  gjorde  sig  skyl- 
dig i  hint  mistænkelige  Forhold  overfor  Knud  den  Store, 
som  tog  en  saa  sørgelig  Ende  for  ham.  Hvis  den  oven- 
for omtalte  Formodning,  at  Ulf  Jarl  havde  Familiebesid- 
delser i  Venden,  forholder  sig  rigtig,  maa  man  antage 
ham  for  indviklet  i  disse  Forhold,  og  man  faar  da  mere 
Lys  baade  over,  hvad  der  dengang  skete,  og  over  de 
Begivenheder,  der  have  givet  Anledning  til  den  nærmest 
foregaaende  Udvikling.  Ulf  havde  sluttet  sig  til  Olaf 
den  Hellige  af  Norge  og  Anund  Jakob  af  Sverig;  men 
begge  disse  to  Lande  havde  allerede  tidligere  taget  Del 
i  de  polsk-vendiske  Begivenheder,  saaledes  Sverig,  som 
ovenfor  anført,  under  Erik  Sejrsæl,  der  i  Forbindelse 
med  Polen  synes  at  have  vundet  fast  Fod  i  Venden, 
medens  for  Norges  Vedkommende  Olaf  Trygvesøns  Ægte- 
skab med  Thyre,  Styrbjørns  Enke  og  Boleslaws  forskudte 
Hustru,  ligesom  ogsaa  de  Omstændigheder,  der  stode  i 
Forbindelse  med  hans  sidste  Kamp,  vidne  om  et  nøjere 
Forhold  ogsaa  mellem  Norge  og  Polen.  Ulf  Jarl  maatte 
imidlertid  opgive  sine  Planer,  og  de  to  forbundne  Kon- 
ger havde  kun  lidet  Held  med  sig.  At  Knud  overhove- 
det nogensinde  skulde  have  mistet  Landstrækningerne  i 
Venden,  finder  man  intet  Spor  til.  Det  er  tvertimod 
rimeligt,  at  Besiddelserne  paa  Østersøens  Sydkyst  have 
havt  en  meget  stor  Udstrækning,  i  det  Mindste  nævnes 
Knud  som  Herre  ikke  blot  over,  hvad  man  kaldte  Land- 
skabet Jom,  men  ogsaa  over  Samland,  d.  e.  Kyststræk- 
ningen af  Preussen  omtrent  ved  det  nuværende  Kønigs- 
berg*),    udenat   det   for  Øvrigt   er  bekjendt,   om   det   er 


')  Se  Genealogia  regum  Danorum  (Lgb.  II.  S.  156—7),  der  tillægges 

ved  denne  Lejlighed,  at  Knud  udstrakte  sit  Herredømme 
saa  vidt,  eller  om  det  allerede  var  sket  tidligere.  1031 
lykkedes  det  endelig  ogsaa  Kejser  Conrad  at  faa  Bugt 
med  Polen,  hvis  Hertug  mistede  en  stor  Del  af  Boles- 
laws  Erobringer  og  kom  i  det  fuldstændigste  Afhængig- 
hedsforhold til  det  tydske  Rige.  Indre  Tvistigheder 
traadte  endelig  til  for  aldeles  at  bringe  Polen  ned  fra 
den  Højde,  det  under  Boleslaw  havde  naaet. 

Det  vil  efter  det  Foregaaende  ikke  være  vanskeligt 
at  overse  Stillingen  ved  Knud  den  Stores  Død  (1035) 
og  under  hans  nærmeste  Efterfølger.  Kejseren  og  den 
danske  Konge  stode  i  det  mest  venskabelige  Forhold  til 
hinanden,  Hertug  Bernhard  af  Saksen  og  Erkebispen  af 
Bremen  havde  sluttet  sig  sammen  for  hver  paa  sin  Vis 
at  bringe  det  mest  Mulige  ud  af  de  vendiske  Forhold, 
der  nu,  efterat  Polen  var  bøjet,  syntes  at  aabne  den 
bedste  Lejlighed  til  en  heldig  Indblanding.  Det  For- 
bund, Henrik  d.  2.  havde  sluttet  med  Venderne,  og  som 
Conrad  d.  2.  i  Beg^'ndelsen  af  sin  Regering  havde  holdt 
fast  ved,  var  nemlig  faldet  bort,  efterat  Polen  var  bragt 
til  Lydighed,  og  afløst  af  en  Krigstilstand,  der  gjen- 
tagne  Gange  nødte  Kejseren  til  selv  at  sætte  sig  i  Be- 
vægelse ;  og  ved  Siden  heraf  hedder  det  nu  paa  een  Gang 
igjen,  at  Venderne  efter  Knuds  Død  hjemsøgte  Dan- 
mark. Hvorledes  det  hænger  nærmere  sammen  hermed, 
lade  Kilderne  os  i  Uvidenhed  om;  men  naar  man  sam- 
tidig ser  England  gjøre  sig  uafhængigt  under  Harald 
Harefod    og   Norge    under  Magnus,    medens  Hardeknud 


den  bekjendte  Abbed  Vilhelm  til  Eskilse :  Roanos  qvoqve, 
Pomeranos,  Sclavos,  Herminos  et  Samos  —  sibi  fecit 
tributarios. 

mest  er  optaget  af  Tanken  om  at  gjenvinde  England, 
saa  henledes  Opmærksomheden  naturligst  paa  Svend 
Estridsen  som  den,  der  havde  størst  Anledning  til  at 
søge  at  drage  Nytte  af  disse  opløste  Forhold  og  tillige 
maa  have  havt  Forbindelser  i  Venden,  eller  ogsaa  paa 
hans  Fætter  Anund  Jakob,  der  allerede  under  Knud 
havde  gjort  et  Felttog  mod  Danmark  og  det  under  Om- 
stændigheder, der  lode  En  formode,  at  det  skete  under 
Henblik  til  Begivenhederne  i  Østersølandene.  Desuden 
var  jo  allerede  Erik  Sejrsæl  i  sin  Tid  gaaet  denne  Vej 
for  at  forurolige  Svend  Tveskjæg  i  Besiddelsen  af  Dan- 
mark, saa  en  Forening  af  svenske  og  vendiske  Kræfter 
i  ethvert  Fald  ikke  var  noget  Nyt. 

Naar  det  nu  ikke  ret  længe  efter  Hardeknuds  Død 
hedder,  at  Magnus  gjorde  et  Tog  tilJomsborg,  der  havde 
unddraget  sig  Danmarks  Herredømme,  saa  er  det  for  det 
Første  rimeligt,  at  Venden  allerede  straks  efter  Knud 
den  Stores  Død,  og  ikke  først  nu,  har  gjort  sig  uafliæn- 
gigt.  Men  dernæst  er  det  ogsaa  efter  det  ovenfor  Ud- 
viklede saa  godt  som  umuligt  Andet,  end  at  dette  Tog 
jo  maa  have  staaet  i  Forbindelse  med  det  Møde,  som 
fandt  Sted  mellem  Kong  Magnus,  Erkebisp  Beselin 
(Alebrand)  og  Hertug  Bernhard  i  Slesvig,  og  hvilket, 
som  ovenfor  omtalt,  ikke  gik  synderlig  mange  Maaneder 
i  Forvejen.  Resultatet  af  Mødet  blev  nemlig,  som  de 
efterfølgende  Begivenheder  vise,  et  Forbund,  der  havde 
Vendens  Undertvingelse  til  Formaal,  og  det  fulgte  da 
saa  temmelig  af  sig  selv,  at  Danmarks  Opgave  her 
maatte  blive  at  angribe  Venden  fra  Søsiden. 

Er  den  ovenfor  omtalte  Formodning  om  en  nøjere 
Forbindelse   mellem   Venden   og   Sverig    rigtig,    saa  var 

det  endogsaa  en  absolut  Nødvendighed  at  drage  Dan- 
mark med  ind  i  Forbundet,  da  ellers  alle  tydske  Sejre 
i  Venden  let  kunde  blive  aldeles  ørkesløse  paa  Grund 
af  den  Støtte,  Modstanden  fik  fra  det  uangribelige  Sve- 
rig.  Naar  man  tager  Hensyn  til,  hvad  der  var  gaaet  i 
Forvejen,  var  der  jo  egentlig  heller  ikke  noget  Nyt  i 
dette  Forbund,  der  snarere  kunde  kaldes  en  Fornyelse 
af  det,  der  i  sin  Tid  var  sluttet  mellem  Kejser  Conrad 
d.  2.  og  Knud  den  Store ;  og  forat  vi  ligesom  skulle 
gjøres  opmærksomme  herpaa,  saa  træffe  vi  ved  den 
nævnte  Lejlighed  i  Slesvig  som  Kejserens  Repræsentant 
en  Mand,  hvis  Stilling  just  afgav  ligesom  et  Slags  Vid- 
nesbyrd om  Forbundet  mellem  Kejseren  og  Danmark. 
Dette  var  Bispen  af  Hildesheim,  en  dansk  Mand  ved 
Navn  Tymme,  som  havde  opnaaet  denne  for  en  Nordbo 
saa  usædvanlig  høje  Stilling  derved,  at  han  var  kommen 
til  Tydskland  som  Capellan  hos  Dronning  Gunhild,  Knud 
den  Stores  Datter,  den  Gang  hun  holdt  Bryllup  med 
den  senere  Kejser  Henrik  d.  3.,  hvilket  Bryllup  jo  lige- 
som det,  der  nu  aftaltes  i  Slesvig,  skulde  tjene  til  Be- 
segling af  et  Forbund,  der  ogsaa  tildels  var  indgaaet 
med  de  vendiske  Forhold  for  Øje.  Den  eneste  For- 
andring, Situationen  denne  Gang  frembød,  fulgte  deraf, 
at  Polen  nu  var  kuet  og  altsaa  faldt  udenfor  Betragt- 
ningen; dette  maatte  atter  tjene  til  at  drive  Sakserhertugen 
frem,  saa  han  nu  ikke  blot  sluttede  sig  til  Kejseren  og 
Erkebispen,  men  ligefrem  stillede  sig  i  første  Række  som 
den,  der  fortrinsvis  søgte  den  danske  Konges  Gunst, 
rimeligvis  med  den  hemmelige  Bagtanke  i  paakommende 
Fald  at  benytte  denne  til  dermed  at  møde  Erkebispens 
overhaandtagende  Magt. 

Magnus'  Tog  mod  Jomsborg  løb  forsaavidt  heldig 
af,  som  han  opbrændte  Staden,  medens  det  derimod 
lader  til,  at  Borgen  holdt  sig.  Han  hærjede  derefter 
Kysterne  rundt  omkring  og  stak  saa  igjen  i  Søen.  Uden 
TaivI  er  han  sejlet  langs  med  Kysten  mellem  Rygen  og 
Fastlandet;  thi  da  han  kom  til  Udløbet  af  Sundet, 
fandt  han  dette  spærret  af  en  vendisk  Flaade.  Der 
paafulgte  nu  en  heftig  Kamp,  der  endte  med,  at  Ven- 
derne bleve  aldeles  slagne,  og  Magnus  kunde  fort- 
sætte Hjemrejsen.  Denne  Kamp  er  for  Resten  navnlig 
mærkelig  derved,  at  det  efter  Snorre  var  Svend  Estrid- 
sen  selv,  der  anførte  den  vendiske  Flaade;  naar  man 
nemlig  husker  paa,  at  Svend  ikke  kan  have  havt  syn- 
derlig megen  Tid  til  at  knytte  Forbindelse  med  Ven- 
derne, da  han  for  ikke  ret  lang  Tid  siden  var  vendt 
tilbage  fra  England,  saa  styrker  dette,  hvad  der  oven- 
for er  anført  om,  at  Svend  allerede  gjennem  sin  Fa- 
milie stod  i  nøje  Forhold  til  disse  Egne.  Efter  Neder- 
laget saa  Svend  Estridsen  sig  for  Øvrigt  nødt  til  at 
opgive  Venden  og  flygte  til  Sverig  for  ved  Anund  Ja- 
kobs Hjælp  at  gjenvinde  det  Rige,  der  saaledes  med 
Magt  reves  ham  ud  af  Hænderne. 

Snart  foretoge  imidlertid  Venderne  et  Hævntog,  der 
viste,  hvor  farlig  den  Fjende  var,  som  man  i  SlesAng 
havde  forenet  sig  om  at  bekjæmpe.  Endnu  samme  Efter- 
aar  (1043)  brøde  de  til  Lands  fra  det  vendiske  Vagrien 
ind  over  den  danske  Grændse;  om  Danevirke  er  der 
slet  ikke  Tale,  de  storme  hærjende  helt  op  i  Sønder- 
jylland til  henimod  Ribe.  Men  Magnus  var  heller  ikke 
sen;  med  saamange  Skibe  og  Folk,  han  kunde  samle, 
ilede  han  til  Slesvig,  der  den  Gang  var  den  rigeste  og 

mest  bekjendte  Havn  paa  Østkysten.  Hertug  Ordulf, 
hans  Svigersøn,  skyndte  sig  til  Hjælp  med  sine  Saksere, 
og  saaledes  stod  man  da  velrustet  for  at  møde  Fjen- 
den og  afskjære  ham  Tilbagevejen. 

Det  Slag,  der  nu  paafulgte  paa  Lyrskovhede,  om- 
trent hvor  i  vore  Dage  Istedslaget   kjæmpedes ,   blev  et 
af  de  videst  omspurgte  Slag,    der   nogensinde    er  blevet 
leveret  i  Norden.      Det  lader  til,  at  Magnus    og   Ordulf 
forholdsvis  kun  have  havt  en  ringe  Styrke  at  sætte  imod 
Vendernes  talløse  Vrimmel;   men    støttet  til   det  for  en 
sydfra    fremrykkende    Hær    gunstige    Terrain    og    deres 
Folks    bedre    Krigstugt    lykkedes    det   dem   at  vinde  en 
glimrende    Sejr.     Efter    Adam   af  Bremen,    der   levede 
samtidig  med  denne  Begivenhed,    skal  det  utrolige  An- 
tal af  15000  Vender  have  fundet  Døden  paa  Valpladsen, 
og  Snorre  siger,  at  Magen  til  Mandefald  har  ikke  fun- 
det Sted  i  Norden   siden   Christendommens  Begyndelse. 
Jo    større    Forknytheden    maa    have    været   før    Slaget, 
desto  villigere  blev  det  efter  dets  Udfald  grebet  af  Folke- 
sagnet og  udsmykket  med   de  mest  brogede  Farver.     Da 
Slaget  begyndte,  troede  Nordmændene  højt  oppe  i  Luf- 
ten at  høre  Lyden   af  Klokken  Glad ,    som  Hellig  Olaf 
havde  skjænket  til  Clemenskirken  i  Trondhjem,  og  man 
var  fuldkommen  paa  det  Rene  med,  at  Hellig  Olaf  selv 
havde  beskyttet  sin  Søn  og  hjulpet  ham  til  denne  glim- 
rende Sejr.      Endnu   længe    efter   gjemte    man   i   Trond- 
hjem Øksen  Hel,  som  HelHg  Olaf  i  det  afgjørende  Øje- 
blik havde  sendt  Magnus,  og  med  hvilken  han  for  frem 
og  forfulgte  Fjenden,  saa  en  utallig  Mængde  fandt  Dø- 
den  i    en   bag  hans    Stilling  løbende    Aa,    sandsynligvis 
Trenen. 

For  Svend  Estridsen  var  der  efter  dette  Vendernes 
Nederlag  ikke  længere  Hjælp  at  vente  fra  den  Kant; 
men  som  man  kan  tænke  sig,  begyndte  nu  ogsaa  hans 
Nærmeste  at  falde  fra  ham,  eftersom  Begivenhederne 
selv  viste ,  at  den  Hellige  kjærapede  paa  hans  Mod- 
standers Side.  I  det  Mindste  fortæller  Saxo,  at  det  var 
fra  denne  Tid  af,  at  den  vendiske  Fyrstesøn  Gotskalk,  der 
længe  havde  levet  ved  Knud  den  Stores  Hof,  men  der- 
paa  synes  at  have  forladt  England  tillige  med  Svend, 
forlod  ham  og  sluttede  sig  til  Magnus.  Adam  af  Bre- 
men siger  ikke  dette  udtrykkelig,  men  antyder  dog  det 
Samme,  ved  at  omtale  Gotskalks  Tog  til  Vendland 
umiddelbar  efter  Lyrskovslaget.  Denne  Gotskalk  var  en 
Søn  af  den  vendiske  Fyrste  Uto  eller,  som  hans  ven- 
diske Navn  lyder,  Pribinjew.  Faderen  var  i  sin  Tid 
bleven  overfaldet  og  myrdet  af  en  saksisk  Rømnings- 
mand.  Herover  blev  Sønnen,  der  opholdt  sig  paa  den 
til  Michaelisklostret  i  Lyneborg  knyttede  Skole,  saa 
rasende,  at  han  samlede  alle  de  Folk,  han  kunde  over- 
komme, og  faldt  hærjende  ind  i  Nordalbingien.  I  Hol- 
sten, Stormarn,  Ditmarsken,  siger  Helmold,  var  der 
Intet,  der  undgik  hans  ødelæggende  Haand.  Men  snart 
vaagnede  Samvittighedens  Stemme,  han  forfærdedes  over 
sit  eget  Værk  og  erkjendte  angerfuld  sin  Synd  og  den 
Vold,  han  havde  udøvet  mod  de  christne  Kirker  og  en 
Christen  Befolkning.  Da  han  en  Dag  havde  skilt  sig 
fra  sine  Folk  og  vandrede  ene  omkring,  mødte  han  en 
Christen  Mand,  der  forfærdet  vilde  fly  for  den  bevæb- 
nede Venderhøvding;  men  Gotskalk  kaldte  paa  ham, 
idet  han  svor,  at  han  ikke  skulde  gjøre  ham  nogen 
Fortred,   og  spurgte,  hvem  han  var.     »Jeg   er  en  stak- 

kels  Mand  fra  Holsten«  var  hans  Svar.  »Nyt  faa  vi 
daglig,  men  kun  daarligt  Nyt  at  høre.  Thi  Venderfyr- 
sten Gotskalk  plager  vort  Land  og  Folk  og  er  begjær- 
lig  efter  at  tilfredsstille  sin  Grusomhed  ved  vort  Blod. 
Det  var  sandelig  paa  Tide,  at  Guds  straffende  Haand 
vilde  hævne  den  Fortred,  der  tilføjes  os.«  Gotskalk 
gav  sig  da  tilkjende  og  tilstod  sin  Synd.  »Jeg  føler 
Smerte  over,  at  jeg  saaledes  har  forbrudt  mig  mod 
Herren  og  har  plaget  haus  Tjenere  saa  haardt,«  var 
hans  Svar.  »Det  er  mit  højeste  Ønske  at  kunne  for- 
sone mig  med  dem,  som  jeg  har  tilføjet  saamange  ufor- 
skyldte Krænkelser.«  Faa  Dage  efter  blev  han  tagen 
til  Fange  og  ført  for  Hertug  Bernhard,  der,  da  han  saa 
hans  Anger  og  beundrede  hans  Krigsdygtighed,  lod  ham 
slippe  fri  og  drage  til  Knud  den  Store.  Her  styrkedes 
han  yderligere  i  sin  Begejstring  for  Christendommen, 
saaledes  at  han  senere  blev  en  ivrig  Befordrer  af  den 
blandt  sine  Landsmænd.  Ved  denne  Mands  Hjælp  lyk- 
kedes det  snart  ikke  blot  at  bringe  Venden  til  Ro;  men 
Befolkningen  bragtes  ogsaa  for  en  stor  Del  til  at 
vende  tilbage  til  Christendommen.  Gotskalks  Iver  var 
saa  stor,  at  han  stundom  endogsaa  ganske  glemte 
sin  Stilling  og  i  Kirken  holdt  Formaningstaler  til  Fol- 
ket paa  dets  slaviske  Modersmaal  for  saaledes  mere 
indtrængende  at  forklare  for  det,  hvad  der  i  Præsternes 
Foredrag  var  mindre  tydeligt.  Sammenlignet  med  Svend 
Estridsen,  hvis  Datter  Sigrid  han  senere  ægtede,  og 
hvem  hans  Liv  og  Virksomhed  har  saa  mange  Berø- 
ringspunkter med,  rager  han  personlig  højt  i  Vejret; 
han  blev  saa  at  sige  det  Forbillede,  Svend  siden  fulgte. 
Efter  Nederlaget  i   Venden  var  Svend    dragen   over 

til  Sverig,  hvor  han  var  ivrig  beskjæftiget  med  Planer  til 
at  gjenvinde  Danmark,  med  hvilket  han  vistnok  har 
vedblevet  at  staa  i  en  vis  Forbindelse.  De  Hærjnings- 
tog,  Magnus  gjentagne  Gange  foretog  saavel  paa  Øerne 
som  i  Skaane,  vise  nemlig  altfor  tydelig,  at  Svend  vir- 
kelig maa  have  fundet  i  det  Mindste  nogen  Støtte  her 
i  Modsætning  til  Jylland ,  der  fortrinsvis  synes  at  have 
sluttet  sig  til  Magnus.  Dette  siges  ogsaa  udtrykkelig  af 
Ælnoth ,  der  omtaler  Magnus  som  de  Nordliges  og  Vest- 
liges, d.  e.  Nordmændenes  og  Jydernes  Anfører,  Svend 
derimod  som  de  Sydliges  og  Østliges,  Øboernes  og 
Skaaningernes  Anfører.  Naar  man  lægger  Mærke  til, 
hvorledes  Jylland  efter  sin  Beliggenhed  stod  i  større 
Forbindelse  med  Tydskland  og  Norge  end  Øerne  og 
Skaane,  og  til  at  denne  Del  af  Danmark  var  den,  der 
under  Vikingetiden  modtog  den  stærkeste  Paavirkning 
fra  England,  ja  først  ad  denne  Vej  egentlig  blev  christ- 
net,  saa  er  det  ikke  saa  paafaldende,  at  Landet  kunde 
komme  til  at  falde  i  to  Dele,  der  med  forskjellige  Øjne 
betragtede  det  Herredømme,  der  udøvedes  af  den  norske 
Helgens  Søn  og  de  norske  Høvdinger.  For  Øvrigt  næv- 
nes dog  ogsaa  en  mægtig  jydsk  Høvding  nemlig  Thor- 
kil Geysa  blandt  Svends  Tilhængere,  forudsat,  at  man 
med  Sagaen  tør  holde  det  for  rigtigt,  at  han  virkelig 
boede  i  Jylland.  Sagaerne  ere  paa  Grund  af  den  nøjere 
Forbindelse  mellem  Norge  og  Jylland  i  Sammenligning 
med  Øerne  mest  tilbøjelige  til  at  henføre  alt  Stort  og 
Mægtigt  til  Jylland  som  det,  de  bedst  kjendte,  eller  til, 
som  det  hedder  i  Magnus  den  Godes  Saga,  at  holde 
dette  for  »Danmarks  Styrke«,  Noget,  som  Historien 
ellers  ikke  kan  bekræfte,   ligesom   dette   i   ethvert  Fald 

ikke  kan  passe  for  den  ældre  Tid,  fra  hvilken  der  fore- 
ligger en  alt  Andet  end  lystelig  Skildring  af  Jylland  i 
Adam  af  Bremens  Nordens  Beskrivelse,  hvor  det  hedder, 
at  kun  Søkysten  og  Aaløbene  udmærkede  sig  ved  en 
større  Frugtbarhed  og  en  rigere  Befolkning,  medens  Re- 
sten var  en  saltholdig  og  nøgen  Hede,  der  næsten  lig- 
nede en  Ørk.  Den  samme  Retning  hos  Sagaskriverne 
lader  dem  da  ogsaa  stadig  omtale  Viborg  som  Dan- 
marks Hovedthing,  medens  Historien  ellers  henlægger 
dette  til  Isøre  paa  Sjælland. 

Kampen  mellem  Magnus  og  Svend  udmærkede  sig 
mere  ved  den  Haardnakkethed,  der  udvistes  fra  den 
Sidstes  Side  end  ved  hans  Held.  Alle  Beretninger  ere 
enige  om,  at  Svend  uafladelig  tabte,  men  ogsaa  om,  at 
han  ligesaa  ofte  kom  igjen,  saasnart  han  troede  at  se 
en  Udsigt  til  dog  endelig  at  vinde  Sejr. 

At  søge  at  fremstille  disse  Kampe,  der  ledsagedes 
af  de  voldsomste  Hærjningstog  og  lode  Byer  og  Gaarde 
rundt  omkring  paa  Øerne  og  i  Skaane  gaa  op  i  Brand, 
har  ingen  Interesse.  Det  er  kun  værdt  at  lægge  Mærke 
til,  hvorledes  det  under  disse  stadig  gik  tilbage  for 
Svend  Estridsen.  Man  skjelner  temmelig  tydelig  tre 
Hovedkampe.  Endnu  1043,  ikke  ret  længe  efter  Lyr- 
skovslaget,  mødes  de  to  Medbejlere  i  et  Søslag  ved 
Aarhus,  hvorefter  Svend  maatte  flygte  til  Sjælland. 
Her  forefaldt  det  andet  Slag,  til  Lands,  der  ligeledes 
løb  uheldig  af  for  Svend.  Men  det  største  og  mest  af- 
gjørende  Slag  forefaldt  paa  Kysten  af  Skaane,  ved  Hel- 
genæs, hvilket  viser,  at  Svend  saaledes  efterhaanden 
mere  og  mere  trængtes  ud  af  Danmark. 

Man  er  rigtignok  i  Almindelighed  tilbøjelig  til  at 
betragte  dette  Helgenæs  som  det  samme,  der  nu  bærer 
dette  NaAQ  og  ligger  ved  Mols  paa  Jyllands  Østkyst. 
Men  at  dette  ikke  kan  være  rigtigt,  viser  hele  Sammen- 
hængen saavel  hos  Snorre  som  i  den  større  Kongesaga, 
hvor  Svends  Ophold  i  Skaane  baade  før  og  efter  Sla- 
get omtales.  Hertil  kommer,  at  Rygboerne  nævnes 
som  Deltagende  i  dette  Slag  paa  Svends  Side,  hvilket 
ser  meget  gaadefuldt  ud,  hvis  man  tænker  paa  Helge- 
næs i  Jylland,  og  det  Samme  gjælder  om  et  af  Mag- 
nus foretaget  Tog  til  Falster,  som  derimod  bliver  let 
forstaaeligt,  naar  man  tænker  sig  Svends  Operationer  i 
det  flstlige  Danmark.*)  Dette  Helgenæs  er  i  saa  Fald 
det  samme  som  det,  ved  hvilket  Saxo  lader  Harald 
Blaatands  sidste  Kamp  med  Svend  Tveskjæg  foregaa, 
idet  det  efter  hele  Forbindelsen,  at  Harald  derfra  brin- 
ges til  Jomsborg,  hvor  han  dør,  ligeledes  synes  at  maatte 
søges  i  denne  Del  af  Danmark.  Noget  Helgenæs  findes, 
saavidt  vides,  for  Tiden  ikke  i  Skaane.  Man  kan,  om 
man  vil ,  sætte  Navnet  i  Forbindelse  med  Helgeaaen  ; 
men  paa  en  bestemt  Angivelse  af  Stedet  ligger  der 
naturligvis  ingen  Vægt. 

Efter  Slaget  ved  Helgenæs  var  Svends  Magt  for- 
saavidt  brudt,  som  han  nu  ikke  kunde  haabe  paa  egen 
Haand  at  forny  Kampen ,  men  maatte  holde  sig  oppe  i 
den  nordre  Del  af  Sverig,  indtil  der  frembød  sig  en 
gunstig  Lejlighed  til  at  komme  frem  igjen.  Et  Forsøg 
paa  at  drage  England  med  ind  i  Striden  løb  uheldig 
af.     Godvin,  der  jo  var  gift  med  Svends  Faster,  under- 


*)  Se  og  Fagrskinna  c.  145. 

støttede  vel  hans  Opfordring,  idet  han  gjorde  fæl- 
dende, at  en  saa  stor  Magt,  samlet  i  Magnus'  Haand, 
let  kunde  blive  farlig  for  Edvards  temmelig  løst  befæ- 
stede Throne.  Men  Leofriks  Ord  havde  mere  Vægt; 
han  mente ,  at  Svend  let  kunde  blive  England  ligesaa 
farlig  som  Magnus,  og  der  blev  saaledes  ikke  Noget  af 
Hjælpen  fra  England.  Derimod  frembød  der  sig  plud- 
selig en  Hjælp  fra  en  anden  Kant,  som  han  hidtil  ikke 
havde  kunnet  gjøre  Regning  paa. 

Mens  han,  fortvivlende  om  længere  at  kunne  ud- 
rette Noget  mod  Magnus,  opholdt  sig  i  Sigtuna  hos 
Kong  Anund,  ankom  pludselig  (1045)  en  berømt  norsk 
Høvding,  medbringende  en  umaadelig  Mængde  Skatte, 
som  han  havde  samlet  sig  paa  sine  vidtudstrakte  Vi- 
kingetog i  Syden;  det  var  Harald  Haarderaade.  Denne 
var  ved  Siden  af  Magnus,  der  ingen  Sønner  havde,  den 
eneste  mandlige  Agnat  af  Harald  Haarfager  og  desuden 
Halvbroder  til  Olaf  den  Hellige.  Siden  Slaget  ved 
Stiklestad  havde  han  mestendels  opholdt  sig  i  Syden, 
hvor  han  i  den  græske  Kejsers  Tjeneste  havde  udført 
Krigsbedrifter  rundtom  paa  Middelhavets  Kyster  og  er- 
hvervet sig  Rigdomme  i  Mængde.  Han  stod  i  Svoger- 
skabsforhold  baade  til  Svend  og  til  Anund  Jakob ;  thi 
hans  Hustru  Ellisif  var  en  Søsterdatter  af  Anund,  og 
Svends  Moder  Estrid  var  Halvsøster  til  Anunds  Fader 
Olaf  Skjødkonge.     Se  nedenstaaende  Stamtavle. 

Sigrid  Storraade. 


Olaf  Skjødkonpe.  Estrid. 

i  "Ulf  Jarl. 


Anund  Jakob.  Ingegerd.  Svend  Estridsen. 

*Jaroslaw  af 
KjevT. 

Ellisif. 

^Harald  Haarderaade. 


Imidlertid  lader  det  til,  at  Svend  og  Harald  dog 
ikke  straks  ere  komne  overens  om  at  gjøre  fælles  Sag 
med  hinanden.  Tvertimod  havde  Harald  først  en  Sam- 
menkomst med  Magnus  i  Øresund,  hvor  han  gjorde 
Fordring  paa  Halvdelen  af  Norge  som  Noget,  der  var 
hans  arvelige  Ret.  Herpaa  vilde  Magnus  ligesaalidt  som 
de  norske  Høvdinger,  der  ved  dette  Møde  ligesom  ved 
flere  andre  lignende  Lejligheder  spillede  en  temmelig 
fremragende  Rolle,  indlade  sig.  Ejnar  Tambeskjælver 
afviste  Forlangendet  med  den  Paastand,  at,  naar  Magnus 
skulde  dele  Riget  med  Harald,  saa  var  det  rimeligt,  at 
denne  ogsaa  delte  sine  Rigdomme  med  sin  Frænde.  For- 
hitret  stak  Harald  da  i  Søen  og  sluttede  sig  nu  paa 
det  Nøjeste  til  Svend. 

De  bleve  enige  om  forenede  at  angribe  Magnus, 
Harald  skulde  saa  have  hele  Norge  som  et  Lehn  under 
Svend  Estridsen.  Adam  af  Bremen  nævner  endnu  en 
Jarl  ved  Navn  Tuph  som  virksom  i  det  Felttog,  der  nu 
paafulgte.  Man  har  villet  gjætte  paa  den  Tove  Val- 
gautsøn ,  Jarl  i  Gøtland ,  der  omtales  som  Høvding  hos 
Olaf   den  Hellige;    men   noget  Bestemt    kan    man    ikke 

sige  herom;  thi  det  synes  ikke  rimeligt,  at  han  nuskulde 
være  dragen  i  Kamp  mod  Olafs  Søn  Magnus.  Desuden 
omtales  han  paa  et  enkelt  Sted  som  værende  falden  ved 
Stiklestad.  At  Anund  Jakob  understøttede  Svend  er 
en  Selvfølge,  og  det  kan  ogsaa  være  rimeligt  nok,  at 
han,  som  William  af  Malmsbury  fortæller,  fik  Hjælp  fra 
Venderne,  saa  det  synes  virkelig,  at  han  nu  var  nær- 
mere ved  sine  Ønskers  Maal  end  nogensinde  tidligere. 

Det  Tog,  der  nu  paafulgte,  Foraaret  1046,  var  et 
fuldstændigt  Plyndringstog;  Sjælland  og  Fyen  bleve 
frygtelig  medtagne  med  Ild  og  Sværd;  særlig  berettes 
det,  at  Roskilde  blev  opbrændt.  Man  fejler  ikke,  naar 
man  antager,  at  denne  vilde  Krigsførelse  navnlig  maa 
skrives  paa  Haralds  Regning,  da  han  var  vant  hertil  fra 
sine  Tog  mod  Saracener  og  »Blaamænd«,  medens  der- 
imod Svend  just  havde  Støtte  hos  Befolkningen  i  disse 
Egne  og  derfor  ikke  godt  kunde  falde  paa  at  gaa  saa- 
ledes  tilværks  imod  dem.  Nogen  synderlig  Modstand 
traf  man  næppe  paa;  thi  Magnus  var  i  Norge  og  opbød 
først  Leding,  saasnart  Efterretningen  om  Anfaldet  paa 
Danmark  var  naaet  op  til  ham. 

Efter  Tjodrek  Munks  gamle  norske  Krønike  lykke- 
des det  dem  at  underkaste  sig  det  Meste  af  Danmark, 
og  det  gik  saavidt,  at  Harald  endogsaa  gjorde  et  Anfald 
paa  selve  Norge.  At  det  saa  temmelig  alvorligt  ud  for 
Magnus,  kan  man  slutte  af  den  Beredvillighed,  med 
hvilken  han  nu  gik  ind  paa  Haralds  Forlangende  om  at 
dele  Riget  med  ham,  en  Fordring,  han  Aaret  i  Forvejen 
paa  Høvdingernes  Tilskyndelse  havde  forkastet.  Det 
skal  endogsaa  have  været  Magnus,  der  aabnede  de  hem- 
melige  Underhandlinger    med   Harald,    der   førte   til,    at 

denne  uden  Videre  forlod  Svend  og  gik  over  paa  Mag- 
nus' Parti.  For  at  besmykke  dette  Forræderi  søgte  Ha- 
rald at  vælte  den  Beskyldning  over  paa  Svend,  at  denne 
omgikkes  med  Planer  til  at  myrde  ham.  Han  lagde  en 
Træknub  i  sin  Koje  og  begav  sig  selv  til  Ro  paa  et 
andet  Sted,  og  da  det  saa  var  bleven  Nat,  saa  man  en 
Baad  komme  roende  med  en  Mand  i,  der  sprang  ombord 
i  Haralds  Skib  og  gik  lige  lien  til  hans  Koje,  hvor  han 
huggede  af  al  Magt  i  Træknubben,  saaledes  at  Øksen 
blev  siddende  efter  ham.  Saasnart  han  igjen  havde  for- 
ladt Skibet,  sprang  Harald  op  og  viste  sine  Mænd,  hvil- 
ket et  farligt  Anslag,  han  saaledes  paa  et  hængende 
Haar  nær  havde  sat  Livet  til  ved.  Alle  vare  enige  om, 
at  det  var  bedst  at  se  at  komme  afsted  i  Stilhed,  og 
saaledes  tilførte  han  da  Magnus  sine  Folk  og  sine  Skibe. 
Magnus  delte  Norge  med  ham,  men  forbeholdt  sig  alle 
fortrinlige  kongelige  Ærerettigheder  og  saa  hele  Danmark. 
For  Svend  Estridsen  var  dette  ensbetydende  med 
atter  at  maatte  slippe  Danmark,  som  han  troede  nu 
endelig  at  være  sikker  paa.  Thi  medens  han  før  ikke 
engang  havde  kunnet  staa  sig  mod  Magnus,  fik  han  nu 
pludselig  en  Modstander  til,  som  foruden  sin  Arm,  bæ- 
rende det  uovervindelige  Banner  Landøde,  endvidere  med- 
bragte sine  umaadelige  Rigdomme,  som  han  ifølge  For- 
liget fra  sin  Side  maatte  dele  med  Magnus  eller  vel 
rettere  med  hans  Mænd,  der  uden  dette  Argument  næppe 
vilde  have  været  til  at  vinde  for  Haralds  Sag.  Imidler- 
tid droge  de  forenede  Konger  dog  ikke  ligestraks  mod 
Svend,  men  forbleve  Vinteren  over  i  Norge,  hvor  de  i 
Fællesskab  udøvede  Regeringsrettighederne,  dog  ikke  uden 
adskillige  stundom  temmelig  alvorlige  Rivninger.    Vinte- 

ren  1046 — 7  var  usædvanlig  haard  i  hele  Norden.  »Havet 
mellem  Danmark  og  Norge  var  tillagt,  saa  Ulvene  løb 
over  Isen  mellem  Landene«,  hedder  det.  Der  blev  saa- 
ledes  for  det  Første  ikke  gjort  Noget  for  at  forstyrre 
Svend  i  Besiddelsen  af  Danmark.  Først  langt  ud  paa 
Aaret  1047  kom  Kongerne  til  Danmark ;  men  saa  var 
der  rigtignok  heller  ikke  længere  nogen  Mulighed  for,  at 
Svend  kunde  holde  Stand.  Hvad  der  forefaldt,  ved  man 
ikke;  men  Svend  maatte  igjen  tage  Flugten  til  Sverig 
og  opgav  nu  ganske  Haabet  om  nogensinde  at  kunne 
vinde  Danmark. 

Men,  som  det  saa  tidt  gaar,  naar  Nøden  er  størst, 
er  Hjælpen  nærmest.  Der  skete  paa  een  Gang  en  Ven- 
ding i  Tingene  og  det  en  afgjørende  Vending,  idet 
Magnus  pludselig  døde.  Saavel  Saxo  som  Svend  Aage- 
sen fortælle,  at,  da  han  forfulgte  Svend  gjennem  Sjæl- 
land —  den  Første  siger,  at  det  var  ved  Alsted  i  Nær- 
heden af  Ringsted  —  snublede  hans  Hest,  hvorved  han 
kom  til  at  slaa  sig  saa  haardt  mod  en  Stub,  at  han 
ikke  ret  længe  efter,  ifølge  Adam  af  Bremen,  ombord 
paa  Skibene,  opgav  Aanden.  Hvad  der  berettes  om  ham 
fra  denne  hans  sidste  Tid,  viser,  at  der  maa  være  ind- 
truffet en  væsentlig  Forandring  i  hans  Maade  at  betragte 
Svend  paa,  rimeligvis  fremkaldt  derved,  at  hans  ny 
Forbundsfælle  Harald  saa  lidet  stemmede  overens  med 
ham,  saa  han  ikke  uden  en  vis  Misstemning  saa  ud  i 
Fremtiden,  hvad  enten  han  tænkte  paa  Kirken  i  Norden 
eller  paa  sin  Moder,  der  efter  hans  Død  vilde  komme 
til  at  staa  temmelig  hjælpeløs. 

Det  er  i  denne  Tid,  at  den  ovenfor  omtalte  Til- 
dragelse falder,   at  Svend   sprænger   frem  af  Skoven  og 

erkjender  sig  selv  at  være  »Nidiiig  mod  Kong  Magnus,« 
ved  hvilken  Lejlighed  den  velvillige  Ytring,  der  lægges 
Magnus  i  Munden,  viser,  hvor  nær  de  to  Modstandere  i 
Grunden  stode  hinanden.  Magnus  begyndte  endogsaa 
at  indlede  Forbindelser  med  dem  af  de  Store  i  Danmark, 
der  holdt  med  Svend;  han  frigav  saaledes  en  Dag  Thru- 
gils  Birnesen,  der  sagdes  at  raade  for  Tredjeparten  af 
Danmark,  men  var  bleven  tagen  til  Fange  ved  en  uventet 
Landgang,  Kongerne  gjorde.  Det  Samme  havde  kort  i 
Forvejen  hans  Moder  Astrid  gjort  mod  en  anden  mæg- 
tig Høvding  Thorkil  Geysa,  skjøndt  hun  den  Gang  endnu 
paadrog  sig  Magnus'  Bebrejdelser,  fordi  hun  havde  handlet 
paa  egen  Haand.  Begge  lovede  de,  at  Dronningen  frit 
kunde  søge  til  dem,  hvis  hun  nogensinde  skulde  komme 
til  at  trænge  til  Hjælp.  Hvad  der  bevægede  sig  i  Mag- 
nus, har  Sagaen  paa  sin  Vis  baade  smukt  og  klart 
fremstillet  i  den  Drøm,  som  Magnus  skulde  have  havt, 
kort  før  han  døde.  Han  saa  sin  Fader  Hellig  Olaf  staa 
foran  sig  og  spørge:  »hvad  vil  Du  helst,  min  Søn!  enten 
følge  straks  med  mig  eller  vorde  en  stormægtig  Konge 
og  mæt  af  Dage,  men  begaa  en  Udaad,  som  du  sent 
eller  aldrig  kan  afsone?«  »Fader!  vælg  Du  for  mig,« 
var  Magnus'  Svar;  men  Olaf  sagde:  »ja,  saa  skal  Du 
følge  med  mig,«  og  kort  efter  indtraf  ganske  rigtig  hans 
Død.  Paa  sit  Sidste  erkj endte  han  endnu  udtrykkelig 
Svend  som  Konge  i  Danmark,  rimeligvis  i  Henhold  til, 
hvad  der  var  vedtaget,  da  de  i  hans  Regerings  Begyn- 
delse mødtes  paa  Brenøerne,  og  lod  sin  Halvbroder 
Thore  drage  afsted  til  Sverig  for  at  meddele  Svend 
denne  hans  sidste  Beslutning.  Da  Svend  saaledes  spurgte 
Magnus'  Død,   samt  at  den  norske  Flaade  havde  forladt 

Danmark  for  at  bringe  Kongens  Lig  til  Trondhjem,  ud- 
raabte  han  højt:  »nu  hjelpe  mig  Gud,  saasandt  som  jeg 
skal  aldrig  mere  i  mine  Dage  vende  Danmark  Ryggeni« 
Han  ilede  tilbage  til  Danmark  og  følte  sig  snart  aldeles 
befæstet  i  Landets  Besiddelse. 


Forholdene  vare  ogsaa  i  Øjeblikket  overordentlig 
gunstige  for  Svend.  Det  var  klart,  at  han  stod  lige- 
overfor  et  »Nu  eller  aldrig.«  Som  ovenfor  antydet,  kan 
der  ikke  være  nogensomhelst  Tvivl  om,  at  Magnus  jo 
har  havt  et  mægtigt  Parti  for  sig  i  selve  Danmark, 
hvilket  mere  end  alle  hans  Sejrvindinger  bidrog  til,  at 
han  kunde  staa  sig  mod  Svend.  Dette  Parti  havde 
fremdeles  nærmest  hjemme  i  Jylland,  der,  som  sagt,  stod 
i  mere  levende  Forbindelse  baade  med  Norge  og  med 
Tydskland,  hvilket  sidste  det  væsentlig  skyldte  sin  Chri- 
stendom, foruden  at  Jylland  særlig  maatte  være  Magnus 
taknemlig  for  det  kraftige  Forsvar,  han  ydede  det  mod 
Vendernes  Angreb.  Øerne  havde  derimod  i  forholdsvis 
stærkere  Grad  deltaget  i  Vikingetogene  paa  England  og 
havde  derfor  mere  modtaget  aandelig  Indvirkning,  navn- 
lig Christendom,  ad  denne  Vej.  Det  er  derfor  ikke 
saa  urimeligt,  at  der  virkelig  i  dette  Tidsrum  har  været 
en  vis  Spaltning  i  Danmark,  der,  hvis  den  havde  faaet 
Fasthed,  vilde  have  ført  til  Landets  Adskillelse  i  to 
Dele  og  dermed  til  den  danske  Nationalitets  Opløsning. 
Man  har  fremhævet,  hvorledes  Lyrskovslaget  reddede 
Danmark  fra  at  blive  en  vendisk  Forpost  og  mulig  fra 
en  Germanisering  i  Lighed  med,   hvad   der  senere  fandt 

Sted  med  det  vendiske  Nordtydskland;  man  kan  med 
samme  Ret  fremhæve,  hvorledes  en  modsat  Vending  i 
Tingene  vilde  have  knyttet  det  østlige  Danmark  til  den 
skandinaviske  Halvø  og  dermed  adskilt,  hvad  der  nu  er 
forenet.  Det  var  dette,  som  Svend  Estridsen  reddede 
Danmark  for. 

Det  er  ikke  vanskeligt  at  gjætte,  hvad  det  var,  der 
bragte  saa  Mange  i  Danmark  til  at  helde  til  Magnus. 
Det  var  det  Samme,  der  gav  ham  hans  Styrke  i  Norge 
og  ligger  for  Dagen  i  det  Tilnavn,  han  bærer  i  Historien. 
Naar  han  der  kaldes  »den  Gode«,  gaar  det  nemlig  paa 
ingen  Maade  an  at  tænke  paa  Egenskaber,  der  skulde 
have  gjort  ham  yndet  af  den  egentlige  Almue;  dertil 
indtog  denne  endnu  lang  Tid  efter  en  altfor  beskeden 
Plads  i  Sammenligning  med  de  indflydelsesrige  Stormænd 
og  mægtige  Slægter.  Kun  i  en  ganske  enkelt  Retning 
lader  det  sig  tænke,  at  ogsaa  Almuen  kan  have  følt  sig 
draget  henimod  ham,  nemlig  forsaavidt  den  Omstændig- 
hed, at  han  var  Hellig  Olafs  Søn,  kan  have  omgivet 
ham  med  et  vist  Skjær  fra  Faderens  Helgenglans,  der 
fremkaldte  en  Del  Sky  for  at  staa  ham  imod,  og  hertil 
kan  Maaden,  hvorpaa  Lyrskovslaget  sagdes  at  være 
vundet,  have  bidraget  meget;  men  derved  kunde  man  dog 
paa  ingen  Maade  komme  til  at  kalde  ham  »den  Gode«. 
Derimod  fremgaar  det  af,  hvad  der  ovenfor  gjentagne 
Gange  er  bleven  berørt,  at  de  mægtigere  Høvdinger  have 
spillet  en  meget  indflydelsesrig  Rolle  under  hans  Rege- 
ring. Rigtignok  lægger  han,  og  det  endog  flere  Gange, 
saaledes  baade  overfor  Ejnar  Tampeskjælvers  Forestil- 
linger mod,  at  han  gjør  Svend  Estridsen  til  sin  Jarl,  og 
senere  i  Forholdet  til  Harald  Haarderaade,  en  betydelig 

Selvstændighed  for  Dagen;  men  at  hans  Stilling  ikke 
godt  kunde  være  ganske  uafhængig,  ligger  ligefrem  i  den 
Maade,  hvorpaa  han  var  bleven  Konge,  idet  han  som 
ganske  ungt  Menneske  var  bleven  hentet  fra  Rusland 
til  Norge  for  der  at  tjene  som  et  Tyngdepunkt  for  Ari- 
stokratiets egen  Magtfylde.  Denne  Plads  udfyldte  han 
ogsaa,  og  derfor  kaldte  Aristokratiet  ham  »den  Gode«. 
Da  man  nu  ikke  finder  Spor  til,  at  Magnus  har  med- 
delt Nordmænd  Forlehninger  i  Danmark,  en  Omstændig- 
hed, som  Snorre  næppe  vilde  have  undladt  at  omtale, 
saa  er  det  rimeligt,  at  ogsaa  de  danske  Høvdinger,  i  alt 
Fald  de  jydske,  have  staaet  sig  vel  ved  Magnus'  Herre- 
dømme, der  betryggede  deres  egen  Interesse  ikke  mindre 
end  de  norske  Høvdingers. 

Harald  Haarderaade  optraadte  derimod,  som  ogsaa 
hans  Tilnavn  antyder,  paa  en  hel  anden  Maade.  Vel 
var  han  klog  nok  til  at  stille  sig  paa  en  god  Fod  med 
den  mægtige  Arnungeæt  ved  at  ægte  Thora,  en  Datter 
af  Thorberg  Arnesen  paa  Giske,  medens  hans  ivrige 
Tilhænger  og  Rejsefælle  Ulf  Uspaksen  giftede  sig  med 
hendes  Søster  .Jorun.  Men  ellers  arbejdede  han  hele 
sin  Regeringstid  igjennem  med  urokkelig  Conseqvens  og 
Fasthed  paa  at  haandhæve  den  kongelige  Myndighed, 
idet  han  mødte  ethvert  Forsøg  fra  Stormændenes  Side 
paa  at  gjenvinde  deres  Indflydelse  fra  Magnus'  Dage 
snart  med  Snedighed  snart  med  den  ubønhørligste  Streng- 
hed. Det  er  indlysende,  at  en  saadan  Forandring  i  For- 
holdet mellem  Konge  og  Høvdinger  i  Norge  ikke  kunde 
blive  uden  tilbagevirkende  Indflydelse  paa  Danmark. 
Den  maatte  medføre,  at  man  nu  ogsaa  der  kom  i  Oppo- 
sition til  Harald,  saaledes  at  denne  med  al  sin  Tapper- 

hed,  og  uagtet  Svend  aldrig  kunde  staa  sig  mod  ham  i 
aaben  Kamp,  ingensinde  kunde  faa  fast  Fodfæste  i  Dan- 
mark, og  det  endskjøndt  Svend,  som  Saxo  gjentagne 
Gange  fremhæver,  paa  ingen  Maade  blev  modtagen  med 
nogen  synderlig  Velvilje  af  de  Danske. 

Men  der  var  endnu  et  andet  Danmark,  det  Danmark, 
som  Vikinger,  og  Konger  i  deres  Fodspor,  havde  grund- 
lagt paa  den  anden  Side  af  Vesterhavet  i  England; 
ogsaa  der  var  en  Forandring  indtraadt,  som  maatte  faa 
Indflydelse  paa  Stillingen  herhjemme.  Efter  Hardeknuds 
Død  var  Ethelreds  og  Emmas  Søn  Edvard  Confessor 
bleven  Konge  i  England,  og  om  det  end  kan  være,  at 
den  mægtige  Jarl  Godvin,  der  var  gift  først  med  Knud 
den  Stores  og  senere  med  Ulf  Jarls  Søster  og  mest 
heldede  til  de  Danske,  begunstigede  hans  Valg,  saa 
viste  dog  de  senere  Begivenheder,  at  denne  Thronforan- 
dring  var  et  Nederlag  for  det  danske  Parti.  Efterhaan- 
den  som  Edvard  følte  sig  mere  sikker  paa  Thronen,  til- 
tog hans  Afhængighed  dels  af  det  gamle  angelsaksiske 
Parti  dels  af  en  Del  normanniske  Gejstlige,  som  han 
havde  kaldt  over  til  England,  og  det  varede  da  heller 
ikke  længe,  førend  dette  kom  til  at  vise  sig  i  Gjerning. 
Saaledes  overfaldt  han  kort  efter  sin  Thronbestigelse 
endogsaa  sin  Moder  Emma,  der  altid  havde  foretrukket 
sine  Sønner  med  Knud  den  Store  for  Ethelreds  Børn, 
og  udplyndrede  hende  for  alle  de  kongelige  Skatte,  hun 
var  i  Besiddelse  af.  Ikke  ret  længe  efter  saa  Knud  den 
Stores  Søsterdatter  Gunhild,  Enken  efter  den  føromtalte 
Jarl  Harald,  der  blev  dræbt  af  Hertug  Ordulf  paa  Til- 
bagevejen fra  en  Pilegrimsrejse  til  Rom,  sig  nødt  til  at 
forlade  England  tilligemed   sine   to  unge  Sønner  Thorkil 

Og  Herning.  Hun  drog  til  Brygge  i  Flandern,  hvorfra 
hun  efter  Magnus  den  Godes  Død  begav  sig  til  Svend 
Estridsen,  blandt  hvis  Tilhængere  Sønnerne  senere  kom 
til  at  indtage  en  betydelig  Plads.  Af  bekjendte  Mænd 
nævnes  ogsaa  Osgod  Clapa,  Stalleren,  i  hvis  Hus  Hårde - 
knud  var  død  saa  pludselig,  blandt  dem,  der  bleve  for- 
viste, og  overhovedet  hedder  det,  at  alle  saadanne  Mænd, 
der  havde  modsat  sig  Edvards  Thronbestigelse,  efterhaan- 
den  bleve  drevne  i  Landflygtighed. 

En  Del  af  dem.  drog  ligesom  Osgod  Clapa  til  Flan- 
dern for  der  at  skafte  sig  Midler  til  at  gjenvinde  deres 
Magt  og  Indflydelse  i  England;  men  det  kan  ikke  fejle, 
at  Mange,  i  det  Mindste  efterat  Svend  var  bleven  Konge  i 
Danmark,  have  begivet  sig  derhen,  eftersom  Slægtskabs- 
forbindelser  knyttede  dém  til  dette  Land,  og  det  ogsaa 
maatte  falde  dem  naturligst  at  vende  sig  til  Danmark 
for  ved  dets  Hjælp  at  opretholde  den  danske  Indflydelse 
i  England.  I  den  følgende  Tid  forekommer  der  i  alt 
Fald  flere  Exempler  paa  Mænd,  der  efter  at  være  for- 
drevne fra  England  henvendte  sig  til  Danmark  om  Hjælp, 
ligesom  der  ogsaa  overhovedet  blandt  Svend  Estridsens 
varmeste  Tilhængere  nævnes  adskillige  Mænd,  der  havde 
vundet  Navn  og  Anseelse  ved  den  Stilling,  de  havde 
indtaget  ved  Knud  den  Stores  Hof.  Naar  nu  til  alt 
dette  føjes,  hvad  der  ovenfor  er  bemærket,  at  de  danske 
Øer,  sammenlignede  med  Halvøen,  havde  Uget  den  langt 
overvejende  Del  i  Vikingetogene  til  England,  ligesom  de 
ogsaa  havde  modtaget  mest  Paavirkning  derfra,  saa  vil 
det  være  indlysende,  at  Svend  Estridsen,  der  jo  havde 
fundet  størst  Støtte  paa  Øerne,  og  hvis  Brødre  Bjørn 
og  Asbjørn  i  det  Mindste  endnu  en  Tidlang  vedbleve  at 

indtage  deres  fremragende  Pladser  i  England,  herfra  niaa 
have  faaet  en  betydelig  Tilgang  af  Kræfter ,  der  vare 
villige  nok  til  at  støtte  hans  Sag,  være  sig  imod  Harald 
eller  mod  mulig  Fjendtligsindede  i  Landet  selv. 

Vende  vi  os  dernæst  til  det  sydlige  Udland,  saa 
træffe  vi,  som  ovenfor  omtalt,  Gotskalk  i  Spidsen  for 
Hedningemissionen  i  Vendland.  Ogsaa  han  havde  i  sin 
Tid  opholdt  sig  ved  Knud  den  Stores  Hof  og  havde 
tidligere  staaet  i  nøje  Forhold  til  Svend  Estridsen,  og 
skjøndt  han  senere  under  Svends  fortsatte  Uheld  skilte 
sin  Sag  fra  hans,  saa  lader  det  dog  ikke  til,  at  dette 
har  gjort  noget  egentligt  Skaar  i  Venskabet.  Man  kan 
snarest  sige,  at  det  var  af  Gotskalk,  at  Svend  lærte, 
hvilken  Retning  han  til  sine  Hensigters  Opnaaelse  skulde 
slaa  ind  paa,  og  skjøndt  han  aWrig  viste  sig  opfyldt  af 
den  Begejstring,  der  aabenbar  i  høj  Grad  har  besjælet 
Gotskalk ,  men  mere  var  den  behændige  og  ufortrødne 
Politiker,  dog  endnu  berørt  af  et  lille  Stænk  af  den 
ustyrlige  Vikingeaand,  der  havde  bevæget  de  foregaaende 
Slægtfølger  og  ligeledes  ham  selv  i  hans  yngre  Dage, 
saa  er  det  dog  ham  mere  end  nogen  Anden,  der  kan 
siges  at  have  givet  den  danske  Kirke  dens  Form  og 
tilvejebragt  dens  Indordning  under  den  almindelige  euro- 
pæiske Kirkestat.  Her  bliver  imidlertid  endnu  en  Mand 
at  nævne,  hvis  Indflydelse  strakte  sig  langt  ud  over  den 
Kreds ,  der  var  anvist  ham  ved  hans  Stilling ,  nemlig 
Hamborg-Bremens  myndige  Erkebisp  Adalbert,  der  be- 
klædte Erkestolen  omtrent  samtidig  med  Svend  Estrid- 
sen nemlig  fra  1043  til  1072.  Da  denne  Mand  kommer 
til  at  beskjæftige  os  saa  længe,  fortjener  han,  at  der 
skjænkes  ham  noget  mere  Opmærksomhed. 


Svend  Estridsen.  73 

Han  var  udgaaet  fra  en  meget  anset  saksisk  Slægt 
og  regnede  Kejser  Otto  d.  2.  og  hans  græske  Dronning 
Theophano  blandt  sine  Aner.  Sin  første  gejstlige  Ud- 
dannelse modtog  han  som  Kannik  i  Halberstad;  men 
da  Domprovsten  Hermann  blev  Erkebisp  1032,  tog  han 
den  unge  Adalbert  med  sig  til  Bremen  og  gjorde  ham 
til  sin  Subdiakon.  Allerede  dengang  skal  han  have  til- 
draget sig  almindelig  Opmærksomhed  ved  sin  stolte 
Holdning  og  sine  højtflyvende  Planer.  Under  Hermanns 
Efterfølger  Eeselin  (Alebrand)  vendte  han  igjen  tilbage  til 
Halberstad,  hvor  han  nu  var  bleven  Domprovst,  og  da  saa 
1043  Erkestolen  paany  blev  ledig,  saa  man  den  unge, 
næppe  trediveaarige  Mand  bestige  Nordens  rigeste  og 
anseligste  Erkesæde.  Kejseren  var  imidlertid  altfor 
beskjæftiget  med  andre  Anliggender  til,  at  Stadfæstelsen 
straks  kunde  meddeles  ham ,  og  der  gik  saaledes  hele 
to  Aar,  før  den  højtidelige  Investitur  fandt  Sted.  I  al 
den  Tid  kunde  der  ikke  for  Adalbert  være  Tale  om 
nogen  indgribende  Virksomhed  i  Stiftets  Anliggender; 
men  ikke  heller  i  den  nærmest  følgende  Tid  sporer  man 
Noget  til ,  at  den  nye  Erkebisps  Tiltrædelse  har  havt 
nogen  Forandring  i  Stillingen  til  Følge.  Navnlig  vedblev 
Forholdet  mellem  ham  og  Hertug  Bernhard  endnu  at 
være  godt. 

Derimod  forberedtes  der  store  Ting  for  Fremtiden. 
Det  lader  til,  at  Adalberts  Personlighed  har  gjort  et 
mægtigt  Indtryk  paa  Kejser  Henrik  d.  3.,  der  første 
Gang  traf  sammen  med  ham,  da  han  indviedes  til  Erke- 
bisp. Han  var  ikke  blot  med  paa  et  Tog,  Kejseren 
endnu  1045  gjorde  mod  Luitizerne;  men  Aaret  efter  tog 
han  Del  i  det  store  Tog,   Henrik  førte   til  Rom  for  der 


74  Svend  Estridsen. 

at  gjøre  Ende  paa  det  forargelige  Skuespil,  Byen  frem- 
bød, idet  nemlig  tre  Paver,  Benedikt  d.  9.,  Silvester  d.  3. 
og  Gregor  d.  6.  samtidig  gjorde  Fordring  paa  Christen- 
hedens højeste  Værdighed.  Her  var  Adalbert  ikke  blot 
med  som  saamange  Andre,  men  han  fik  straks  et  Bevis 
paa,  hvilket  højt  Værd  Kejseren  tillagde  ham,  idet  denne, 
uagtet  Bekjendtskabet  dog  kun  var  saa  kort,  ikke  tog  i  Be- 
tænkning at  tilbyde  ham  Pavestolen,  fra  hvilken  han  havde 
bortjaget  de  Uværdige,  der  stredes  om  den.  Adalbert  havde 
imidlertid  setTilstrækkeligt  af  denRaaddenhed,  Pavestolen 
hvilede  paa  j  han  følte  sig  ikke  som  en  Gregor,  der  var  i  Stand 
til  at  bygge  videre  paa  den  gamle  Bygning  —  og  saa 
rigtignok  selv  falde  under  Arbejdet.  Pavemagtens  For- 
fald bragte  ham  til  saa  meget  mere  udelukkende  at  vende 
Blikket  mod  Norden;  her  alene  var  der  en  glimrende 
Fremtid  for  ham  at  vente,  ja,  —  det  maa  han  have 
ment  —  ogsaa  for  Kirken,  og  han  afslog  altsaa  Pave- 
kronen. For  Øvrigt  vil  der  næppe  kunne  være  Tvivl 
om,  at  det  endelige  Pavevalg  jo  skete  under  hans  Ind- 
flydelse; thi  den  Svidger,  der  kom  til  at  bestige 
Pavestolen  som  Clemens  d.  2.,  stod  ham  meget  nær. 
Han  var  nemlig  ligesom  Adalbert  kommen  til  Bremen 
fra  Halberstad,  den  Gang  Domprovsten  Hermann  hævedes 
op  paa  det  erkebispelige  Sæde.  Ved  en  den  24.  April 
1047  udstedt  Bulle  viste  han  ogsaa  Adalbert  den  Villig- 
hed at  give  Hamborg  Erkestol  udtrykkelig  Stadfæstelse 
paa  dens  paastaaede  Overhøjhed  over  Lydbisperne  i 
Sverig  og  Danmark  ligesom  over  Venderne  indtil  Pene, 
og  Adalbert  besad  da  heri  et  ganske  godt  Grundlag  til 
at  bygge  videre  paa  Udvidelsen  af  sin  Magt  i  disse  Egne. 
Først  henimod   Sommeren   1047   vendte  Erkebispen   til- 

bage  til  Bremeu  efter  at  have  smagt  al  den  Sødme,  der 
kunde  ligge  i  at  være  sin  Tids  mægtigste  Fyrstes  er- 
klærede Yndling. 

Hvad  Adalberts  Personlighed  angaar,  da  er  den  saa 
fortræfiFelig  skildret  af  Adam  af  Bremen,  hvis  Helt  han 
fortrinsvis  er,  at  man  endnu  er  i  Stand  til  at  danne  sig 
et  ret  levende  Billede  af  ham.  Hans  Ydre  betegnes 
som  i  højeste  Grad  indtagende  og  imponerende,  og  han 
besad  tillige  en  overordentlig  Hukommelse,  Skarpsindig- 
hed og  en  saa  glimrende  Veltalenhed,  at  han  meget 
hurtig  maatte  hæve  sig  ud  over  Mængden  og  henlede 
den  almindelige  Opmærksomhed  paa  sig.  Men  saa 
hurtig,  han  hævede  sig  i  Vejret,  saa  hurtig  steg  ogsaa 
hans  Ærgjerrighed  og  det  i  den  Grad,  at  den,  saa  at 
sige,  bemægtigede  sig  hele  hans  Sjæl.  Han  var  en  af 
disse  begavede  Naturer,  der  næsten  i  et  Øjeblik  hæve 
sig  op  til  Samfundets  højeste  Trin  i  en  vaklende  Tid,  der 
har  tabt  sin  Enhed  og  sit  samlende  Midtpunkt,  fordi  de 
besidde  en  eneste  Ting,  som  just  alle  Andre  mangle, 
nemlig  sig  selv.  Tilliden  til  egen  Kraft.  Der  kan  vel 
ikke  være  nogensomhelst  Tvivl  om ,  at  Adalbert  jo  paa 
sin  Vis  alvorlig  har  villet  afhjælpe  Kirkens  Brøst,  at 
han  har  villet  hæve  Gejstlighedens  Anseelse,  og  at  han 
har  skrevet  Kampen  mod  de  to  Onder,  Tiden  fordi-ede 
fjernede,  Simoni  og  »Nikolaitisme«  (Tilsidesættelsen  af 
Coelibatforskrifterne)  paa  sit  Banner,  skjøndt  det  just 
ikke  vidner  om  nogen  synderlig  Strenghed,  naar  han  for- 
maner Præsterne  til,  naar  de  ikke  følte  sig  stærke  nok 
til  at  overholde  Coelibatet,  saa  dog  i  ethvert  Fald  at 
undgaa  Forargelse:  »si  non  caste,  tamen  caute.«  Men 
Maaden,    hvorpaa  han  arbejdede    for  sit   Maal,    var   saa 

aldeles  phantastisk,  at  han  efterlod  sig  sit  Stift  i  den 
fuldstændigste  Forvirring  og  selv  endte  i  Fortvivlelse; 
thi  til  at  gjennemføre  Kirkens  Fornyelse,  ansaa  han  sig 
selv  for  den  eneste  Mulighed;  at  hæve  sin  egen  Glans 
og  fremme  Kirkens  Magt  maatte  forekomme  ham  at  være 
Et  og  det  Samme.  Adam  fortæller,  at  han  tidt  spottede 
sine  Forgjængeres  »gyldne  Middelmaadighed«  og  ikke 
vilde  høre  Noget  om  at  bygge  paa  et  Grundlag,  som  en 
Anden  havde  lagt;  tvertimod,  alt  det  Gamle  skulde 
brydes  ned  og  bygges  op  fra  Nyt.  Det  ser  derfor  næsten 
ud  som  en  symbolsk  Handling,  naar  han  nedriver  Dom- 
kirken i  Bremen,  som  Beselin  havde  paabegyndt  efter 
Køln  Domkirkens  Mønster,  for  at  opføre  den  i  Lighed 
med  Kirken  i  Benevent,  hvilken  han  havde  lært  at  be- 
undre, da  han  ledsagede  Kejseren  til  Italien.  Pavekronen 
afslaar  han;  thi  det  ny  Lys  skulde  jo  udgaa  fra  Bremen 
ved  Hjælp  af  unge  og  friske  Kræfter,  der  dog  først 
skulde  udvikles  i  Venden  og  Norden.  Derfor  skulde 
Bremen  hæves  til  en  Glans,  der  kunde  bringe  det  til  at 
maale  sig  med  selve  Rom.  Derfor  førte  han  ved  An- 
læggelsen af  Haver  og  Vinbjerge  »en  formelig  Krig  med 
den  fædrene  Jordbund,«  fordi  han  ikke  kunde  finde  sig 
i,  at  Bremen  skulde  mangle  Noget,  af  hvad  man  anden- 
steds havde,  og  satte  Pris  paa.  Med  Hensyn  til  hans 
nærmere  personlige  Forhold  er  det  betegnende,  hvad  der 
fortælles,  at  han,  der  roste  sig  af  at  nedstamme  fra  en 
højfornem  Slægt  og  af  at  have  græsk  Kongeblod  i  sine 
Aarer,  og  som  ligeoverfor  verdslige  Fyrster  og  andre 
høje  Gejstlige  viste  den  største  Grad  af  Overmod  og  al- 
drig lod  en  Lejlighed  gaa  forbi,  hvor  han  kunde  lade 
dem  føle  sin  Overlegenhed,  ligeoverfor  Fattige  og  ringere 

Gejstlige,  satte  en  vis  Ære  i  at  vise  den  højeste  Grad 
af  Ydmyghed,  saa  han  tidt  om  Aftenen,  før  han  gik  til- 
sengs, paa  sine  Knæ  vaskede  Fødderne  paa  tredive 
Tiggere  eller  flere.  Man  faar  her  Billedet  af  en  tydsk 
Prælat,  som  man  endnu  i  vore  Dage  i  mindre  Forhold 
kan  træffe  ham,  der,  naar  han  skal  give  Præsten,  er 
Ydmygheden  selv,  men  ellers,  ude  i  Livet  og  overfor  Læg- 
manden,- er  umaadelig  stolt  af  sin  gejstlige  Værdighed. 
Man  faar  tillige  et  Indtryk  af  Svaghed  i  det  af  Adam 
opbevarede  Træk,  at  han  ikke  holdt  af,  at  man  bad 
ham  om  Noget,  hvorimod  han  uanmodet,  eller  naar  man 
smigrede  hans  Forfængelighed,  var  mere  rundhaandet  end 
nogensomhelst  Anden, 

Men  han  vilde  ikke  blot  saadan  i  Almindelighed 
glimre  ved  sin  personlige  Optræden,  ved  sit  talrige  Følge, 
og  ved  sit  Stifts  Rigdom;  hans  Tanke  havde  tvertimod  samlet 
sig  i  en  bestemtere  Form.  Ligesom  han  heftig  attraaede 
selv  at  kunne  sammenstilles  med  Ansgar,  Rimbert  og 
Unne,  der  i  egen  Person  havde  bragt  Evangeliet  til 
Nordens  fjerneste  Egne,  og  derfor  lagde  Planer  om  en 
storartet  Rejse  til  Sverig  og  Norge,  ja  helt  op  til  Ørken- 
øerne og  Island,  saaledes  ønskede  han  ogsaa  at  kunne 
sammenstille  Bremen  med  de  store  Navne,  Christenheden 
hidtil  havde  kjendt  i  Patriar chater ne  i  Antiochia,  Alex- 
andria, Rom  og  senere  Constantinopel  og  Jerusalem. 
Det  er  nu  rigtignok  ikke  Stedet  her  at  gaa  nærmere  ind 
paa  denne  hans  Ide;  men  det  kan  dog  bemærkes,  at 
det  var  i  Kraft  af  den,  at  man  ser  Adalbert  optræde 
efter  de  byzantinske  Kirkefyrsters  Exempel,  saa  at  han 
endog  kunde  falde  paa  at  anlægge  græsk  Dragt  og  ind- 
føre byzantinsk  Kirketjeneste   med   dens  brogede,   glim- 

rende  Pragt,  der  ret  var  efter  hans  Sind.  Derfor  tænkte 
han  paa  at  indføre  byzantinsk  Guldmønt  i  Hamborg, 
derfor  modtog  han  med  fortrinligst  Gjæstfrihed  Saadanne, 
der  havde  færdedes  i  Orienten,  og  som  »roste  sig  af 
deres  Lærdoms  Mangfoldighed  og  af,  at  de  paa  tre  Aar 
kunde  omskabe  dem  til  Philosopher,  der  ikke  kjendte 
saameget  som  Bogstavers  Brug,«  o.  s.  v. 

Man  ser,  hvor  udvortes,  hvor  phantastisk  han  greb 
sin  Ide ,  og  det  kan  da  heller  ikke  forundre  at  finde 
denne  rigt  begavede  Mand  som  sin  Tids  Wallenstein 
omgiven  af  Drømmetydere  og  Spaamænd,  der  ved  Hjælp 
af  Engleaabenbarelser  og  Røster  fra  Himlen  kunde  for- 
udse hans  tilkommende  Storhed,  at  se  ham  sysle  med 
Varsler,  før  han  tiltræder  en  Rejse  eller  at  granske 
over  Spaadomme,  indeholdte  i  Skriften.  Og  da  saa  om- 
sider Lykken  gik  ham  imod,  da  han  saa  sit  Stift  øde- 
lagt og  sig  selv  i  Unaade  hos  Kejseren,  kjendte  han, 
der  havde  spottet  »den  gyldne  Middelvej,«  igjen  ingen 
Grændse  for  sin  Fortvivlelse.  Som  en  Rasende  kunde 
han  forgribe  sig  personlig  paa  sine  Nærmeste  eller  i 
Græmmelse  og  Harme  nedsynke  til  den  usleste  Modløs- 
hed. Han  havde  da  tabt  alt  det,  han  havde  bygget  sit 
Liv  paa,  nemlig  sig  selv,  og  det  tjener  da  til  Afslutning 
af  Billedet,  naar  det  hedder,  at  det  var  Lægerne,  der 
tilsidst  førte  Regimentet  i  den  Mands  Hus,  der  havde 
afslaaet  en  Pavekrone. 

Saaledes  var  altsaa  den  Mand,  der  skulde  have  en 
saa  stor  Indflydelse  ogsaa  paa  vor  kirkelige  Udvikling. 
Svend  Estridsen  var  bleven  Konge  i  Danmark  omtrent 
samtidig  med,  at  Adalbert  traadte  i  sin  fulde  Virksom- 
hed i  Bremen,  Gotskalk  var  allerede  traadt  i  Forbindelse 

med  haui,  og  Svend  skyndte  sig  med  at  følge  det  givne 
Exempel. 

For  Øvrigt  maa  man  ikke  tro,  at  Tilnærmelsen  fra 
Erkebispens  saavelsom,  paa  Foranledning  af  ham,  fra 
Kejserens  Side  var  aldeles  uegennyttig.  Det  er  allerede 
tidligere  omtalt,  hvorledes  Forholdet  mellem  Sakser- 
hertugen Bernhard  og  Erkebisp  Unwan  var  i  højeste 
Grad  spændt,  og  at  det  kun  var  under  Begivenhedernes 
Tryk,  navnlig  dem  i  Vendland,  at  et  nogenlunde  frede- 
ligt Forhold  kom  i  Stand.  Men  heri  havde  de  seneste 
Begivenheder  fremkaldt  en  fuldstændig  Forandring.  For 
det  Første  havde  i  det  Mindste  en  Del  af  de  vendiske 
Folk  i  Gotskalk  faaet  en  Fyrste ,  der  i  sin  Begejstring 
for  Christendommens  Udbredelse  maatte  føle  sig  stærkt 
hendraget  til  en  Mand  som  Adalbert;  de  havde  da  og- 
saa  hyppig  Sammenkomster  med  hinanden,  og  Adalbert 
undlod  ikke  end  yderligere  at  anspore  hans  Iver,  idet 
han  foreholdt  ham  den  evige  Krone,  der  vilde  være  hen- 
lagt for  ham,  ifald  han  her  paa  Jorden  skulde  bukke 
under  i  sin  Kamp  for  Guds  Riges  Udbredelse.  Dernæst 
stod  Erkebispen  selv  saa  højt  over  alle  sine  Forgængere 
baa.de  i  Henseende  til  Evner  og  Iver  for  at  udvide  sin 
Magt,  at  Hertugen  vel  ikke  saa  ganske  havde  Uret,  naar 
han  beskyldte  ham  for  at  være  ligesom  sat  til  Spejder 
for  at  forraade  Landets  Skrøbeligheder  for  Fremmede  og 
for  Kejseren,  og  han  lovede  da  ogsaa  hellig,  at  Adal- 
bert ikke  skulde  faa  nogen  rolig  Dag  i  sit  Stift,  saa- 
længe  han  eller  nogen  af  hans  Sønner  var  i  Live.  Naar 
hertil  føjes,  at  Adalbert  i  en  forbausende  kort  Tid  havde 
opsvunget  sig  til  den  højeste  Plads  i  Kejserens  Gunst, 
og  at  denne  Kejser  var  den,  der  mere  end  nogen  anden 

siden  Carl  den  Stores  og  Otto  den  l.s  Dage  var  gjen- 
nemtrængt  af  Kongedømmets  Ide  og  paa  alle  Punkter, 
hvorsomhelst  han  kunde ,  arbejdede  paa  at  tage  Fod- 
fæstet fra  Tydsklands  Smaafyrster,  samt  at  Hertugen 
endelig  ved  Magnus  den  Godes  Død  ogsaa  havde  mistet 
det  Støttepunkt,  han  siden  Mødet  i  Slesvig  havde  havt 
i  Norden ,  saa  kan  man  vel  forstaa,  at  det  virkelig  kan 
have  set  noget  fortvivlet  ud  for  Sakserhertugen ,  og  at 
denne  hans  Fortvivlelse  let  kunde  komme  til  at  skaffe 
sig  Luft  i  Gjerning. 

Thi  fortvivlet  maa  hans  Stilling  have  været,  naar 
han  kunde  falde  paa  at  gjøre  et  Forsøg  paa  at  rydde 
Kejseren  af  Vejen  ved  et  Snigmord.  Adam  fortæller 
nemlig,  at  Erkebispen  havde  indbudt  Kejseren  til  dog 
engang  at  komme  og  besøge  Bremen,  og  da  de  saa  en 
Dag  vare  tagne  ud  til  Lesum,  et  stort  Gods  paa  700 
Gaarde,  der  for  ikke  ret  længe  siden  var  hjemfaldet  til 
Kejseren,  saa  denne  sig  pludselig  truet  af  et  Baghold, 
idet  Hertug  Bernhards  Broder  Ditmar  havde  lagt  Raad 
op  om  at  dræbe  ham  og  vel  Erkebispen  med.  Adalbert 
havde  imidlertid  i  Tide  faaet  Nys  om,  hvad  der  var 
igjære  og  truffet  sine  Foranstaltninger,  saa  Kejseren 
undkom. 

For  os  har  dette  Møde  mellem  Adalbert  og  Kejser 
Henrik  endnu  en  særegen  Interesse,  idet  det  lader 
til,  at  ogsaa  Svend  Estridsen  har  været  tilstede  der- 
ved. Dette  siges  vel  ikke  udtrykkelig;  men  Adam 
af  Bremen  fortæller  dog,  at  Erkebispen  havde  ind- 
budt Kejseren  til  sig  under  Paaskud  af,  at  de  skulde 
hidkalde  Kong  Svend  til  en  Samtale.  Et  saadant  For- 
slag lader  sig  nu  ikke  godt  tænke  uden  under  den  For- 

udsætning,  at  Svend  og  Adalbert  allerede  før  den  Tid 
vare  traadte  i  Forbindelse  med  hinanden,  og  man  ser 
da  altsaa,  hvorledes  det  har  været  noget  af  det  Første, 
Svend  foretog  sig,  efterat  han  var  vendt  tilbage  til 
Danmark,  at  slutte  sig  sammen  med  den  mægtige  Erke- 
bisp  af  Bremen,  Men  mest  af  Alting  er  der  dog  een 
Omstændighed,  der  tyder  paa,  at  Mødet  1048  virkelig 
maa  have  fundet  Sted ;  man  ser  nemlig  dets  Virk- 
ninger. 

Blandt  de  Vasaller,  der  ligesom  Bernhard  af  Sak- 
sen paa  det  mest  Levende  følte  sig  trykkede  ved  Kej- 
serens stedse  stigende  Magt,  indtog  Hertug  Gotfred  af 
Lothringen  den  mest  fremragende  Plads.  ^  Ligesiden 
1044  havde  der  næsten  uafbrudt  været  Krigstilstand 
paa  denne  Kant,  og  1047  havde  Gotfred  paany  fore- 
taget en  Rejsning,  under  hvilken  han  understøttedes  af 
Balduin  af  Flandern  og  andre  Fyrster  i  denne  Egn,  i 
Hennegau  og  Holland.  Kejseren  selv  drog  ud  imod  dem; 
men  Toget  mislykkedes  aldeles;  den  kejserlige  Borg  i 
Nymwegen  blev  opbrændt  af  Oprørerne,  og  Henriks  An- 
seelse led  et  svært  Knæk.  Som  et  stort  Savn  havde 
man  følt  Manglen  af  en  Flaade,  uden  hvilken  det  var 
umuligt  at  indeslutte  Oprørerne  fra  Søsiden.  Det  var 
nu  dette  Savn,  som  Svend  Estridsen  maatte  antages  at 
kunne  aflijælpe,  og  da  Henrik  endelig  1049  efter  vidt- 
løftige Forberedelser  drog  afsted  for  at  gjøre  Ende  paa 
Gotfreds  og  hans  Forbundsfællers  Opsætsighed,  ser  man 
Svend  Estridsen  tage  Del  i  Toget  med  en  Flaade,  med 
hvilken  han  holder  Flanderns,  Lothringens  og  Hollands 
Kyster  blokerede. 

Naar  man  tager  Hensyn  til   den   usikre    Stilling,  i 

RiDder:      Danni.  u.  Svend   Estridsen   og  hans  Sønner.  g 

hvilken  Svend  den  Gang  maa  have  befundet  sig,  idet 
han  havde  Mange  heri  Landet  selv  imod  sig  og  laa  i 
Fejde  med  Harald  Haarderaade,  saa  kan  det  se  meget 
rimeligt  ud,  at  Svend  har  deltaget  i  dette  Tog  ikke 
ifølge  en  Traktat  afsluttet  med  Kejseren  som  af  Lige- 
mand med  Ligemand,  men  fordi  han  havde  overtaget 
Forpligtelser  i  denne  Retning  som  et  Slags  Vasal  af 
Kejseren,  og  at  han  altsaa  ad  denne  Vej  har  søgt  en 
Støtte  for  sin  egen  vaklende  Stilling  heri  Landet.  En 
engelsk  Skribent,  der  beretter  om  dette  Tog  til  Flan- 
dern, siger  ogsaa  udtrykkelig,  at  Svend  svor  Kejseren 
Troskab*),  hvilket  har  sin  store  Betydning  derved,  at 
ogsaa  England  deltog  i  dette  Tog  mod  Flandern ,  saa 
Englænderne  kunde  i  det  Mindste  være  ret  vel  under- 
rettede om  disse  Ting. 

Men  størst  Rimelighed  faar  dog  denne  Efterretning, 
naar  man  lægger  Mærke  til  det  i  Grunden  aldeles  Over- 
raskende, der  ligger  i  at  se  Svend  saaledes  være  paa 
Parti  med  Edvard  Confessor,  mod  hvem  han  havde 
gjort  Arvefordringer  gjældende  med  Hensyn  til  England, 
og  som  just  ikke  havde  vist  synderlig  god  Vilje  til  at 
staa  paa  en  god  Fod  med  de  Danske.  Og  saa  gjaldt 
Toget  ovenikjøbet  Balduin  af  Flandern ,  der  fremfor 
nogen  Anden  havde  taget  sig  af  de  Danske,  som  Ed- 
vard havde  tvunget  til  at  forlade  Landet.  Alt  dette 
viser,    at   Svend  umulig  kan  have  været  umiddelbar  in- 


^)  Florents  af  Worcester.  Mon.  Britt.  S.  602.  Naar  Adam  af  Bram. 
III.  31  blandt  de  Nationer,  som  Kejseren  undertvang  ved  Kløgt 
snarere  end  ved  Krig,  ogsaa  nævner  Danskerne,  saa  kan  dette  kun 
forstaas,  naar  man  tænker  sig  Danmark  i  en  vis  Lehnsafhængig- 
hed  af  ham. 

teresseret  i  at  slutte  sig  til  dette  Tog.  Det  var  end- 
ogsaa  saa  langt  fra  at  Edvard  efter  Magnus  den  Godes 
Død  havde  forandret  System,  at  det  tvertimod  lader 
til,  at  de  Danskes  Stilling  i  England  i  den  senere  Tid 
var  bleven  endnu  mere  uholdbar  end  nogensinde  før. 
Blandt  dem,  der  landsfor\istes,  forekommer  ogsaa  Svend 
Godvinsen,  hvilket  rigtignok  var  foranlediget  ved,  at  han 
havde  krænket  Abedissen  i  et  Nonnekloster.  Han  be- 
gav sig  til  Danmark  for  at  faa  Kong  Svends  Hjælp  til 
igjen  at  indsættes  i  sine  Forlehninger ;  men  Svend, 
der,  som  bemærket,  just  havde  bundet  sig  i  en  hel  an- 
den Retning,  saa  sig  naturligvis  ikke  i  Stand  til  at 
hjælpe  ham,  og  i  den  største  Forbitrelse  forlod  han  da 
Danmark  og  begav  sig  til  Balduin  i  Brygge.  Her  skulde 
han  nu  til  sin  yderligere  Harme  se  Kysterne  blive  blo- 
kerede af  den  danske  Flaade,  og  det  kan  da  ikke  vække 
nogen  Forundring,  at  han  under  disse  Forhold  kunde 
udføre  en  saadan  Beslutning  som  den  at  lokke  Svends 
Broder  Bjørn,  der  var  en  af  Thingmændenes  Anførere, 
ud  paa  sine  Skibe  og  saa  m3rrde  ham  ved  et  lumsk 
Overfald.  Rigtignok  blev  han  i  den  Anledning  nødt  til 
igjen  at  forlade  Landet;  men  det  lader  alligevel  til,  at 
hans  Gjerning  er  falden  i  god  Jord;  thi  snart  efter  fik 
han  ved  sin  Faders  Indflydelse  Lov  til  at  vende  tilbage 
til  England  igjen,  hvorimod  Svend  Estridsens  anden 
Broder  Asbjørn  tilligemed  Bjørns  unge  Søn  Asmund  og 
en  stor  Del  af  de  mest  indflydelsesrige  Danske  maatte 
forlade  England.  1049  afskedigedes  hele  ni  Skibe  med 
deres  danske  Besætning ,  og  Aaret  efter  bleve  fem 
andre  Skibe  sendte  ud  af  Landet.  1051  maatte  ende- 
lig ogsaa  Godvin  Jarl,   der  hidtil  havde  vidst  med  stor 

6* 

Snildhed  at  krydse  mellem  de  forskjellige  Partier,  men 
dog  nærmest  heldede  til  de  Danske,  tilligemed  sin  Hu- 
stru, Ulf  Jarls  Søster,  og  tre  af  sine  Sønner  drage  i 
Landflygtighed  til  Flandern.  Man  ser  altsaa,  at  For- 
holdet til  England  just  ikke  kunde  lede  Svend  Estridsen 
til  at  gjøre  et  Søtog  mod  Balduin  af  Flandern;  dette 
kan  alene  forklares  af  det  Forhold,  hvori  han  imidlertid 
var  indtraadt  til  Kejser  Henrik  af  Tydskland. 

Ogsaa  senere,  da  Flandern  igjen  blev  uroligt,  og 
der  overhovedet  paa  mange  Punkter,  saasom  i  Ungarn 
og  Bajern,  rejste  sig  Vanskeligheder  for  Kejser  Henrik, 
gav  dette  Anledning  til  fornyede  Forbindelser  mellem 
Kejseren  og  Kong  Svend.  Det  er  i  det  Mindste  i  høj 
Grad  sandsynligt,  at  den  Sammenkomst,  de  i  Paasken 
1053  havde  i  Merseborg,  var  foranlediget  ved,  at  de 
vilde  træflfe  Aftale  om  et  nyt  Tog  til  Flandern,  efter- 
som det,  Kejseren  havde  foretaget  1051,  saavelsom  de 
Foranstaltninger,  som  senere  vare  trufne  for  at  tilveje- 
bringe Ro  paa  Grændserne,  ikke  havde  været  ledsagede 
af  synderligt  Held,  Man  har  imidlertid  ingen  Efterret- 
ninger om,  at  Svend  har  taget  Del  i  dette  Tog,  som 
virkelig  Aaret  efter  gik  for  sig,  saa  det  maa  antages, 
at  han  nu  har  følt  sig  fastere  i  Sadelen  end  i  sin  Re- 
gerings Begyndelse,  og  derfor  har  benyttet  Kejserens 
vanskelige  Stilling  til  at  holde  sig  tilbage ,  eller  ogsaa, 
at  der  efter  Sammenkomsten  i  Merseborg  er  indtraadt 
en  Forstyrrelse  i  det  gj ensidige  Forhold,  der  har  bragt 
Svend  til  at  misligholde  Forpligtelser,  han  mulig  kan 
have  overtaget,  og  Mødet  synes  saaledes  at  være  bleven 
uden  nogensomhelst  Frugt. 

Det  er  vel  værdt  i    denne    Anledning  paany  at  er- 

indre  om ,  hvorledes  Svend  i  Grunden  kun  igjennem 
Adalbert  var  kommen  i  Forbindelse  med  Kejseren  og 
kun  for  hans  Skyld  og  for  at  faa  en  Støtte  i  ham  havde 
indladt  sig  paa  at  søge  Kejserens  Gunst,  der  ingen- 
steds umiddelbar  er  kommen  ham  tilgode.  Men  nu  er 
det  netop  Sagen,  at,  den  Gang  Kejseren  gjorde  sit  sidste 
Tog  mod  Balduin  af  Flandern,  i  Eftersommeren  1054, 
var  der  just  kommen  en  Kurre  paa  Traaden  mellem 
Kongen  og  Erkebispen,  der  var,  som  vi  skulle  faa  at 
se,  just  opstaaet  Tvist  mellem  dem  i  Anledning  af 
Svends  Giftermaal  med  Anund  Jakobs  Enke  Gunhild, 
og  det  er  da  meget  rimeligt,  at  dette  kan  have  virket 
tilbage  paa  Svends  Forhold  til  Kejseren  og  gjort  ham 
uvillig  til  at  støtte  dennes  Flaner. 

At  komme  til  at  staa  sig  godt  med  Erkebisp  Adalbert, 
at  faa  hans  mægtige  Indflydelse  at  støtte  sig  til,  det  var 
altsaa  Hovedsagen  for  Svend,  den  Gang  han  efter  Mag- 
nus den  Godes  Død  blev  Herre  i  det  Danmark,  som 
han  saalænge  forgjæres  havde  kjæmpet  om.  Imidlertid 
maa  man  dog  ikke  tro,  at  han  derfor  kom  i  fuldstændig 
Afhængighed  af  Erkebispen.  Det  Modsatte  fremgaar 
tvertimod  af  et  Blik  paa  de  Bisper,  der  ansattes  her  i 
Landet  i  de  første  Aar  af  Svend  Estridsens  Regerings- 
tid. Man  skulde  vente,  at  Adalbert  vilde  have  gjort 
sit  Muligste  for  at  anbringe  Tydskere  i  de  ledige  Plad- 
ser her  i  Landet,  saameget  mere  som  de  to  jydske  Bispe- 
dømmer i  Slesvig  og  Ribe  allerede  vare  besatte  med 
Tydskere  nemlig  Rudolf  der  indtil  1026  var  Klerk  i 
Køln  og  er  bekjendt  fra  Mødet  mellem  Magnus  den 
Gode  og  Beselin  i  Slesvig  1042,  og  Val,  en  Friser,  der 
nævnes  som    Adalberts    Ledsager   paa   Synoden  i  Mainz 

1049.  Men,  som  allerede  bemærket,  paa  Øerne  og  i 
Skaane  havde  den  tydske  Indflydelse  aldrig  havt  Noget 
at  betyde,  og  selv  under  den  myndige  Erkebisp  Adal- 
bert  vedblev  dette  for  vore  indre  Tilstande  ejendomme- 
lige Forhold  uforandret  at  gjøre  sig  gjældende.  Da  saa- 
ledes  V.  1048  Roskilde  Bispesæde  blev  ledigt,  deltes 
Stiftet,  der  hidtil  havde  omfattet  baade  Sjælland  og 
Skaane,  i  tre  Bispedømmer  med  Sæde  i  Roskilde,  Lund 
og  Dalby,  rimeligvis  efter  Tilskyndelse  af  Adalbert,  der 
i  det  Hele  begunstigede  Oprettelsen  af  saa  mange  Bispe- 
dømmer i  sin  Embedskreds  som  blot  muligt. 

Af  de  nyindsatte  Bisper  var  den  roskildske,  Vil- 
helm, en  Englænder,  det  vil  vel  sige ,  han  var  fra  det 
danske  England;  thi  han  havde  i  sin  Tid  været  Knud 
den  Stores  Kantsier  og  Capelian  og  blev  nu  Svend 
Estridsens  mest  betroede  Ven  og  Raadgiver.  Bispen 
i  Lund,  Henrik,  var  ligeledes  fra  England,  hvor  han 
havde  været  Almisseuddeler  hos  Knud  den  Store  og 
desuden  Bisp  paa  Ørkenøerne ;  derimod  er  det  ikke  be- 
kjendt,  hvorfra  Bispen  af  Dalby,  Egino,  skriver  sig.*) 
Endelig  blev  der  ogsaa  ved  denne  Tid  indviet  en  ny 
Bisp  for  Fyen,  nemlig  Ejlbert,  om  hvem  man  ligeledes 
antager,  at  han  var  fra  England,  og  herfor  taler  i  alt 
Fald  den  Utilbøjelighed,  han  viste  til  at  underkaste  sig 
Erkebispens  kirkelige  Myndighed,  den  Gang  denne  havde 
paatænkt  at  holde  et  højtideligt  Kirkemøde  i  Slesvig. 
At  han,  som  man  har  ment,  skulde  være  en  Friser, 
siges  ingen  Steder  udtrykkelig,  idet  det  kun  hedder,  at 


')  Se  dog  Langb.  Script.  VI.  640,   hvor   ogsaa  han    kaldes  en  Eng- 
lænder. 

han  blev  forslaaet  til  Nordfrisland  af  Sørøvere,  hvor  han 
da  grundede  et  Kloster  og  bidrog  til  at  gjøre  Landet 
beboeligt.  Dette  gav  tillige  Anledning  til,  at  Nordfris- 
land (og  ikke  blot  den  lille  0  Helgoland,  som  Adam  af 
Bremen  synes  at  sige;  han  fortæller  nemlig,  at  »Øen« 
var  otte  Mile  lang  og  fire  Mile  bred)  forenedes  med 
Fyens  Bispestol,  en  Forening,  der  var  temmelig  unatur- 
lig og  derfor  uden  Tvivl  snart  er  bleven  hævet*),  skjøndt 
endnu  et  af  Erik  Lam  1141  udstedt  Gavebrev  til  Odense 
Kloster  paa  30  Mark  af  Øen  Sild  staar  som  et  ^ist 
næppe  ganske  tilfældigt  Vidnesbyrd  om  denne  fordums 
Forbindelse,  De  endnu  den  Dag  idag  paa  Sild  fore- 
kommende Navne,  Munkebølsjorderne  og  Munkmarsk- 
mølle  ved  Kejtum,  ere  vist  ogsaa  snarere  Minder  om 
Ejlberts  Kloster  der  paa  Øen  end  om  Erik  Lams  oven- 
omtalte Gavebrev. 

Det  var  altsaa  en  hel  Del  ikketydske  Mænd,  der  i 
Svend  Estridsens  første  Regeringsdage  bleve  beklædte 
med  de  højeste  Værdigheder  i  den  danske  Menighed. 
At  dette  nu  skulde  være  en  Tilfældighed,  tør  efter  et 
Henblik  paa  de  tydskfødte  jydske  Bisper  ikke  paastaas. 
Man  har  desuden  bevaret  os  en  Udtalelse  af  Svend,  der 
viser,  at  han  havde  et  klart  Øje  for  Vigtigheden  af  at 
holde  det  Fremmede  lidt  paa  Afstand.  Det  blev  allerede 
ovenfor  omtalt,  hvorledes  det  var  Adalberts  Plan  at 
foretage  en  storartet  Rejse  op  til  det  yderste  Norden; 
men  at  han  bragtes  til  at  afstaa  derfra,  skyldtes  væsent- 
lig Kong  Svend,   der  forestillede  ham,  at  de  raa  Folke- 


')  Jfr.  Langb.  Ser.  VII  166,  hvorefter  Øen  „sancta  terra"  forenes  med 
Slesvig  Stift  under  Bisp  Sivard. 

slag  i  Norden  lettere  lode  sig  omvende  af  Mænd,  der 
kjendte  disses  Modersmaal  og  lignede  dem  i  Sæder,  end 
af  Fremmede,   der  ikke  kjendte  nogen  af  Delene. 

Erkebispeu  tog  da  i  den  Anledning  det  Parti  at 
drage  saa  mange  Gejstlige  som  mulig  ned  til  Bremen  for 
der  at  paavirke  dem  til  at  fastholde  Enhedens  Baand 
mellem  Erkesædet  og  den  udstrakte  Diocese.  Herved 
kan  det  forklares,  at  flere  af  de  ovenfor  omtalte  Bisper, 
skjøndt  Danske,  før  deres  Udnævnelse  havde  været  Klerke 
i  Bremen.  Det  ser  næsten  ud,  som  om  det  var  Noget, 
der  ligefrem  fordredes,  at  man  skulde  have  gaaet  denne 
Vej,  før  man  kunde  opnaa  et  Bispesæde  under  Ham- 
borgs Erkestol. 

Imidlertid  viste  Svend  ved  en  enkelt  Lejlighed,  men 
rigtignok  først  efter  længere  Tids  Forløb,  da  han  havde 
opnaaet  en  fastere  Stilling  her  i  Riget,  en  endnu  mere 
levende  Iver  for  at  hævde  Modersmaalet  dets  Plads, 
nemlig  da  den  slesvigske  Bisp  Rudolf  døde.  Med  Til- 
sidesættelse af  Erkebispen  gjorde  han  nu  paa  egen 
Haand  en  dansk  Mand,  Sivard,  til  Bisp  i  Slesvig,  idet 
han  udtalte,  at  Folket  kun  blev  daarlig  oplært  af  dem, 
der  sendtes  ind  i  Landet  af  Erkebispen,  idet  disse  vare 
ukyndige  med  Folkets  Sprog  og  Sæder.  Skjøndt  der 
hersiker  lidt  Uklarhed  med  Hensyn  til  denne  Bisp  Si- 
vard*), taber  Beretningen  ikke  derved  Troværdighed,  og 


*)  Han  forekommer  1085  i  Knud  den  Helliges  Gavebrev  til  Lunds 
Domkirke,  saa  hans  Tilværelse  forsaavidt  er  sikker.  Derimod  gjør 
Tiden  det  sandsynligt,  at  han  er  fulgt  efter  den  af  Adalbert  ind- 
viede Bisp  Rudolf  (II),  der  ifølge  Cypræus  skal  være  død  1072, 
hvilket  dog  ikke  forhindrer  denne  i  at  lade  hans  formentlige 
Efterfølger  indvies  af  Erkebispen  af  Lund,  altsaa  efter  1104. 

det  maa  da  nødvendigvis  gjøre  et  temmelig  overraskende 
Indtryk  at  finde  en  saadan  Tankegang  udtrykt  af  en 
Konge  i  det  11.  Aarhundrede. 

En  Ytring  af  den  samme  Retning  var  det  maaske, 
at  Svend  meget  tidlig  kom  paa  den  Ide  at  se  at  faa 
et  Erkebispedømme  oprettet  indenfor  sit  eget  Riges 
Grændser.  Det  er  for  Øvrigt  ikke  let  at  se,  hvorledes 
det  i  Grunden  hænger  sammen  med  Oprindelsen  til  denne 
Tanke.  Thi  tager  man  Forholdene  i  det  Hele  i  Be- 
tragtning, ser  det  lidt  usandsynligt  ud,  at  det,  som  iVdam 
af  Bremen  vil,  skulde  have  været  Svend,  der  først  frem- 
satte den,  hvorefter  saaAdalbert,  skjøndt  uvillig,  skulde 
være  gaaet  ind  paa  den,  imod  at  der  til  Gjengjæld  blev 
tillagt  ham  selv  en  Patriarchs  Værdighed,  ligesom  et 
Slags  Melleminstans  mellem  Paven  og  Erkebisperne. 
Paa  den  ene  Side  trængte  Svend  i  Begyndelsen  af  sin 
Regering  altfor  meget  til  Adalbert,  til  at  man  kan  tænke 
sig,  at  han  paa  egen  Haand  skulde  have  arbejdet  paa 
at  blive  stillet  uafhængig  af  Erkestolen,  saameget  mere 
som  den  kirkelige  Ordning  i  Norden  den  Gang  endnu 
var  i  sin  allerførste  Begyndelse;  paa  den  anden  Side 
staar  Tanken  om  Oprettelsen  af  et  nordisk  Patriarchat 
i  altfor  god  Saraklang  med  Adalberts  hele  Væsen,  saa- 
vel  hans  Forfængelighed  som  hans  Iver  for  den  af  Ans- 
gar begyndte  nordiske  Mission,  til  at  den  saaledes  skulde 
være  bleven  til,  man  kan  sige  ligesom  A^ed  en  vis  ydre 
Tilfældighed.  Derfor  fastholdt  han  den  ogsaa  lige  til 
sit  Sidste,  medens  derimod  Svend,  skjøndt  Pave  Gregor 
senere  opfordrede  ham  til  paany  at  fremsætte  Andragen- 
det om  Oprettelsen  af  den  nordiske  Erkestol,  ikke  synes 
at  have  vist  synderlig  Iver  for  videre  at  fremme  Sagen. 

Der  blev  for  Øvrigt  heller  ikke  noget  af  Oprettel- 
sen af  Adalberts  nordiske  Patriarchat,  en  Ide,  der,  naar 
den  var  kommen  til  Udførelse,  uden  Tvivl  vilde  have 
faaet  en  umaadelig  Indflydelse :  for  det  Første  paa  Nor- 
den, der  derved  vilde  være  bleven  knyttet  paa  det 
Nøjeste  til  Tydskland,  medens  det  nu  blev  skilt  ad  i 
flere  Erkestifter,  der  paa  en  sideordnet  Maade  under- 
kastedes det  fjerne,  Alt  forenende  Rom,  men  dernæst 
ogsaa  paa  Kirkens  Udvikling  i  hele  Europa,  der  derved 
vistnok  vilde  være  bleven  sondret  i  et  Norden  og  et 
Syden,  saaledes  som  det  senere  skete  ved  Reformationen, 
og  paa  samme  Maade  som  den  just  ved  den  herom- 
handlede  Tid  delte  sig  en  østlig  og  vestlig  Kirke.  At 
Paven  uden  bestemt  at  modsætte  sig  Ideen,  hvad  han 
for  Adalberts  Venskabs  Skyld  ikke  godt  kunde  gjøre, 
dog  paa  den  anden  Side  ikke  kunde  være  synderlig  varm 
for  den,  er  en  Selvfølge.  Forhandlingerne  bleve  derfor 
trukne  i  Langdrag,  medens  Adalbert  dog  opnaaede,  at 
han  fik  en  vis  friere  Stilling  til  paa  Pavens  Vegne  og 
i  hans  Navn  at  ordne  Kirkevæsenet  i  Norden,  h\ålket 
blandt  Andet  gav  ham  en  større  Myndighed  med  Hen- 
syn til  Udnævnelsen  af  Biskopper.  Da  Leo  d.  9.  saa 
døde  1054  og  Kejseren  to  Aar  efter,  faldt  Sagen  fore- 
løbig hen,  indtil  Adalbart  senere  atter  optog  den  under 
gunstigere  Forhold. 

Spørge  vi  dernæst  om,  hvem  der  ved  Siden  af  Adal- 
bert havde  den  største  Indflydelse  paa  Kong  Svend  med 
Hensyn  til  de  kirkelige  Anliggender,  og  navnlig  om  hvem 
han  i  saa  Henseende  her  i  Landet  fortrinsvis  havde  at 
støtte  sig  til,  saa  kan  Besvarelsen  heraf  ikke  volde  nogen 
Vanskelighed.     Hos  Saxo  er  der  ingen,  der  indtager  en 

mere  fremragende  Stilling  i  hans  Beretning  om  Svend 
Estridsen  end  Biskop  Vilhelm  i  Roskilde.  Medens  Svend 
ved  sin  Regeringstiltrædelse  ikke  kan  have  været  mere 
end  højst  tredive  Aar  gammel,  havde  Vilhelm  allerede 
beklædt  en  betydelig  Stilling  under  Knud  den  Store  og 
maa  derfor  have  været  meget  ældre  end  Kongen.  Som 
saadan  og  udrustet  med  de  fortrinligste  Evner,  maatte 
han  nødvendigvis  faa  en  betydelig  Indflydelse  paa  den  i 
kirkelige  Anliggender  aldeles  uerfarne  Konge.  Den  ros- 
kildske  Anonym,  der  skrev  henvea  60  Aar  efter  Svend 
Estridsens  Død,  skildrer  Vilhelm  saaledes,  at  han  næsten 
ser  ud  som  en  Viking;  det  var  en  virksom  Mand,  siger 
han,  dertil  kraftig  og  voldsom,  legemlig  var  han  saa 
stærk,  at  han  kunde  tage  det  op  med  den  Stærkeste, 
og  blev  han  vred,  var  der  ikke  let  Nogen,  som  han 
skaanede.  Svend  havde  selv  fra  sin  bevægede  Ungdom 
endnu  bevaret  en  hel  Del  af  en  Vikings  Natur;  hans 
fortsatte  Uheld  i  Kampen  mod  Magnus  havde  lært  ham 
at  søge  en  Støtte  i  Kirken  ikke  blot  af  ydre  Grunde, 
men  ogsaa  fordi  han  troede  at  føle  ligesom  et  Kald  til 
at  udbrede  Kirken  som  den,  der  i  sig  indeholdt  ethvert 
Salighedshaab,  og  som  dernæst  havde  Culturen  i  sit 
Følge,  saaledes  som  han  havde  lært  denne  at  kjende 
under  sit  Ophold  i  England  og  Bremen  og  paa  anden 
Haand  gjennem  Fortællinger  om  det  Qerne,  af  saa  mange 
Nordboer  besøgte  Constantinopel. 

Intet  Under,  at  han  maatte  føle  sig  stærkt  hen- 
draget til  en  Mand  som  Vilhelm,  der  med  en  mandig 
Charakter  forbandt  den  -sdrksomste  Iver  for  at  hæve 
Kirken  højt.  I  Folkesangen  —  thi  det  er  uden  T^åvl 
en  saadan,  der  ligger  til  Grund  for  Saxos  Fortælling  — 

staar  Bisp  Vilhelm  derfor  ikke  blot  som  Kong  Svends 
mægtigste  Raadgiver,  men  tillige  som  hans  varmeste 
Ven,  der  endog  skulde  være  død  samtidig  med  Kongen, 
fordi  han  ikke  var  i  Stand  til  at  bære  Sorgen  over 
Tabet  af  sin  saa  inderlig  elskede  Ven;  og  dog  blev 
dette  Venskab  mere  end  een  Gang  sat  paa  den  aller- 
haardeste  Prøve. 

Fortællingen  om  Drabet  i  Roskilde  er  bekjendt  nok. 
Kongen  holdt  en  Nytaarsaften  et  stort  Gilde,  ved  hvilket 
de  fornemste  af  hans  Mænd  vare  forsamlede.  Efter- 
haanden  som  man  havde  drukket  tæt,  blev  man  snak- 
som, og  man  kom  da  frem  med  Historier,  der  ikke 
kunde  Andet  end  paa  det  Dybeste  saare  Kong  Svend. 
Hvad  de  gik  ud  paa,  ved  man  ikke ;  men  naar  man 
mindes  Svends  vedvarende  Uheld  mod  Magnus,  hans 
Forbindelser  med  Venderne,  og  hvorledes  navnlig  det 
vestlige  Danmark  villig  sluttede  sig  til  Magnus'  Parti, 
saa  ser  man,  at  der  var  Ting  nok  at  tage  fat  paa.  For- 
bitret gav  Svend  Befaling  til,  at  de  Skyldige  skulde 
dræbes.  Men  disse  flygtede  ind  i  den  nærliggende  Tre- 
foldighedskirke, hvor  Morgensangen  allerede  var  begyndt, 
og  her  dræbtes  de  da  af  Svends  Folk  midt  under  Guds- 
tjenesten. Det  var  den  forfærdeligste  Helligbrøde,  der 
kunde  begaas;  men  Biskop  Vilhelm  tabte  dog  ikke  Fat- 
ningen. Da  man  berettede  ham,  hvad  der  var  sket,  tav 
han,  og  da  Tiden  kom,  at  Højmessen  skulde  begynde, 
drog  han  som  sædvanlig  til  Kirke,  hvor  han  paa  saa- 
danne  høje  Helligdage  selv  plejede  at  forestaa  Guds- 
tjenesten. Ogsaa  Kongen  kom,  som  han  plejede,  til 
Højmessen,  omgiven  af  alle  sine  Mænd.  Men  saasnart 
han  nærmede    sig,   gik  Vilhelm   ham   imøde,    stillede   sig 

tilligemed  alle  sine  Klerke  indenfor  Kirkedøren  og  for- 
bød ham  at  komme  indenfor.  I  de  haardeste  Udtryk 
foreholdt  han  ham  hans  Synd,  kaldte  ham  en  Morder, 
der  paa  det  Skammeligste  havde  besmittet  Guds  Hus, 
stødte  ham  tilbage  med  Enden  af  sin  Bispestav  og  er- 
klærede ham  for  udelukket  af  den  kristne  Kirkes  Samfund. 

Kongens  Mænd  trængte  i  den  første  Forbitrelse  ind 
paa  Bispen  og  vilde  hugge  ham  ned;  men  Vilhelm  stod 
uforfærdet  og  veg  ikke  af  Stedet.  Svend  tik  uden  Tvivl 
først  i  dette  Øjeblik  rigtig  Øje  for  Storheden  af  sin 
Brøde,  han  bød  sine  Mænd  at  afholde  sig  fra  enhver 
Voldsomhed  mod  Bispen,  og  selv  ilede  han  tilbage  til 
Kongsgaarden,  hvor  han  atlagde  sine  Vaaben  og  sine 
kongelige  Smykker.  Paa  bare  Fødder  og  iført  en  simpel 
Kappe  af  grovt  Klæde  vendte  han  nu  tilbage  til  Kirken, 
hvor  han  kastede  sig  udenfor  Døren  og  som  en  bodfær- 
dig Synder  kyssede  Jorden. 

Messen  var  imidlertid  begyndt;  men  Vilhelm  lod, 
saasnart  han  erfarede,  at  Kongen  laa  ydmyg  og  anger- 
fuld udenfor  Kirkedøren,  straks  Sangen  standse  og  gik 
ud  til  Kongen,  som  han  løftede  op  og  trykkede  i  sin 
Favn,  hvorefter  han,  da  han  hørte  hans  bodfærdige  Be- 
kjendelse,  igjen  meddelte  ham  den  kirkelige  Velsignelse, 
og  idet  han  højtidelig  førte  ham  op  til  Alteret,  fortsatte 
den  afbrudte  Messe  under  almindelig  Jubel  af  Folket, 
der  ikke  vidste,  hvad  det  mest  skulde  beundre,  enten 
Kongens  Ydmyghed  eller  Bispens  Frimodighed. 

Tredje  Dagen  derefter  stod  Kongen,  iført  hele  sit 
kongelige  Skrud,  offentligt  Skriftemaal  i  hele  Menighedens 
Nærværelse  og  skjænkede  som  Bod  for  den  skete  Udaad 
Halvdelen  af  Sokkelunds  Herred  til   Roskilde  Bispestol, 

der  saaledes  lagde  Grunden  til  sin  umaadelige  Rigdom. 
Det  har  uden  Tvivl  været  det  samme  Gods,  som  Knud 
den  Store  i  sin  Tid  havde  givet  i  Mandebod  til  sin 
Søster  Estrid  for  Ulf  Jarls  Drab  og  som  altsaa  nu  gjen- 
nem  Sønnen  kom  Kirken  til  Gode.  Denne  Opfattelse 
forklarer  den  dobbelte  Fejltagelse,  hos  Snorre,  der  lader 
Ulf  blive  dræbt  i  Kirken  og  Knud  den  Store  give  God- 
set til  Roskilde  Bispestol  som  Bod  for  den  begaaede 
Helligbrøde,  og  hos  den  Roskildske  Anonym,  der  for- 
tæller, at  det  var  Estrid,  der  under  sin  Søns  Regering 
skjænkede  Godset  til  Kirken.  Aldeles  tør  man  dog 
ikke  forkaste  den  sidstnævnte  velunderrettede  For- 
fatters Beretning  om,  at  Estrid  viste  stor  Gavmildhed 
mod  Roskilde  Domkirke,  ligesom  han  ogsaa  fortæller,  at 
hun  var  den  Første,  der  begyndte  paa  dens  Opførelse 
af  Sten.  Men  ellers  er  det  noksom  bekjendt,  at  det 
først  vår  Biskop  Vilhelm,  der  ret  gjorde  Alvor  af  dette 
Byggeforetagende,  og  hertil  var  lian  just  bleven  i  Stand 
ved  den  Mængde  Jordegods,  der  ved  Svend  Estridsens 
Bod  paa  een  Gang  tilfaldt  Bispestolen. 

Vi  have  gjentaget  denne  ellers  noksom  bekjendte 
Fortælling,  fordi  den  kaster  et  levende  Lys  saavel  paa 
Vilhelm  som  paa  Kongen  og  overhovedet  paa  den  Aand, 
der  raadede  i  Tiden.  Det  kan  ikke  fejle,  at  en  saadan 
Begivenhed  jo  maa  have  udøvet  sin  store  Virkning  i 
vide  Kredse,  om  den  end  paa  sine  Steder,  hvad  heller 
ikke  kan  forundre,  kan  have  virket  til  Forargelse. 

Foruden  Bisp  Vilhelm,  der  indtog  den  første  Plads 
i  Svend  Estridsens  Raad,  maa  man  dog  endnu  fremhæve 
Bispen  i  Dalby,  senere,  nemlig  fra  1060,  ogsaa  i  Lund, 
Egino,   som  en   Mand,   der   ragede    særlig    frem   blandt 

dem,  der  i  kirkelige  Anliggender  havde  Indflydelse  under 
Svend  Estridsen.  Forholdene  i  Skaane,  der  først  under 
ham  fik  deres  fuldstændige  kirkelige  Ordning,  og  i  Sverig, 
der  for  en  stor  Del  igjen  var  falden  tilbage  fra  Christen- 
dommen, lagde  imidlertid  i  høj  Grad  Beslag  paa  hans 
Opmærksomhed,  "saa  at  han  allerede  af  den  Grund  ikke 
kunde  have  den  stadige,  personlige  Indflydelse  paa  Svend 
som  Vilhelm,  der  sad  rolig  i  Roskilde.  Han  udøvede 
nemlig  en  formelig  Missionsvirksomhed  i  Blekingen  og 
paa  Bornholm,  hvor  han  blandt  Andet  paa  det  Ivrigste 
tog  sig  af  Opførelsen  af  Kirker;  ofte  besøgte  han  tillige 
Menigheden  i  Skara,  der  i  lang  Tid  var  uden  nogensom- 
helst  kirkelig  Hjælp,  og  han  tænkte  endogsaa  en  Gang 
paa  at  drage  helt  op  til  Upsala  for  der  at  nedbryde  det 
store  Gudehus,  Noget,  han  dog  snart  saa  sig  nødt  til  at 
opgive. 

Medens  Bisp  Vilhelm  egentlig  ikke  faar  Ord  for  at 
være,  hvad  man  kan  kalde  en  lærd  Mand,  hvilket  man 
efter  den  Maade,  hvorpaa  han  skildres,  heller  ikke  kunde 
vente,  fremhæves  det  Modsatte  derimod  udtrykkelig  om 
Egino.  Men  mærkelig  nok  udsiger  Adam  af  Bremen 
just  det  Samme,  og  det  endog  i  temmelig  stærke  Udtryk, 
om  Kongen,  om  Svend  Estridsen.  Han  var  vel  bevandret 
i  Videnskaberne  (scientia  litterarum  eruditus),  siger  han, 
—  ogsaa  den  engelske  Skribent  Florents  af  Worcester 
V.  1076.  kalder  ham  bene  litteris  imbutus  — ,  og  man 
fristes  da  til  at  spørge,  hvor  fik  Svend,  hvis  hele  Ung- 
dom saa  at  sige  var  et  eneste  Krigstog,  først  i  Sverig 
hos  Anund  Jakob  og  saa  i  Danmark  mod  Magnus,  hvor 
fik  han  sin  Dannelse  fra? 

Skjøndt  det  hedder,  at  Adalbert  ofte  havde  Sammen- 

komster  med  ham  ved  Ejderen ,  og  at  han  omhyggelig 
indprentede  sig  og  fastholdt  Alt,  hvad  Erkebispen  frem- 
drog og  forklarede  for  ham  af  den  hellige  Skrift,  saa 
kan  man  dog  umulig  ret  tænke  sig,  at  disse  dog  vistnok 
temmelig  kortvarige  Møder  skulde  have  havt  en  saa 
indgribende  Indflydelse  paa  ham,  at  man  tør  betragte 
Adalbert  som  den,  hvem  Svend  skulde  skylde  den  ud- 
mærkede Ros,  som  bliver  ødslet  paa  ham. 

Derimod  kan  man  langt  snarere  fristes  til  at  gjætte 
paa  Bisp  Egino,  der  i  ethvert  Fald  hørte  til  dem,  der 
havde  mest  Indflydelse  paa  Svend  Estridsen,  og  des- 
uden just  virkede  i  de  selvsamme  Egne,  hvor  Svend 
havde  tilbragt  en  stor  Del  af  sin  Ungdom,  og  hvor  han 
besad  adskillige  just  næppe  saa  ganske  ubetydelige 
Farailieejendomme.  Det  er  med  Hensyn  hertil  et  Mo- 
ment, som  det  dog  er  værdt  at  tage  med,  at  just  Egino, 
der  paa  Missionsmarken  var  den  ivrigste  og  dygtigste  af 
alle  sin  Tids  Bisper  her  i  Landet,  ved  Siden  af  Henrik, 
der  havde  været  Bisp  i  Forvejen ,  er  den  eneste ,  der 
ikke  før  sin  Udnævnelse,  synes  at  have  været  Klerk  i 
Bremen,  Man  maa  derfor  antage,  at  han  har  hendraget 
Opmærksomheden  paa  sig  paa  en  anden  Maade  end  de 
andre  Bisper  nemlig  ved  Missionsvirksomhed  i  de  samme 
Egne,  der  senere  bleve  underlagte  hans  Bispestol.*) 
Mulig,  han  allerede  dengang,  og  altsaa  inden  Svend 
Estridsen  blev  Konge ,  herigjennem  er  kommen  i  For- 
bindelse med  ham,  og  i  ethvert  Fald  synes  man  beret- 


*)  Suhm.  IV  183  siger  dette  ligefrem,  skjøndt  det  vel  næppe  er 
muligt  at  fremføre  en  bestemt  paalidelig  Udtalelse  til  Bevis 
herfor. 

tiget  til  at  føre  den  mærkelige  Iver,  som  Svend  viste 
for  Udbredelsen  af  Christendommen  i  Sverig,  Norge  og 
» Øerne  i  disse  Egne , »  hvor  han  lod  sine  egne  Klerke 
drage  omkring  og  forkynde  Evangeliet,  tilbage  til  Bisp 
Egino,    der  selv  var  virksom  paa    det  samme  Omraade. 


Det  var  altsaa  straks,  efterat  han  ved  Magnus'  Død 
var  bleven  Herre  i  Danmark,  at  Svend  greb  den  Ret- 
ning, soria  han  ingensinde  ganske  forlod,  om  der  end 
en  Gang  imellem  kunde  opstaa  Vanskeligheder.  Han 
sluttede  sig  nøje  til  Erkebispen  af  Hamborg,  den  mæg- 
tige Adalbert,  og  til  Kejseren,  idet  han  dels  fornyede 
Forbindelsen  med  det  hamborgske  Erkestift,  der  i  Tidens 
Løb  var  bleven  slappet,  og  tillige  gav  den  et  fyldigere 
Indhold,  dels  fulgte  den  tydske  Kejsers  Vink,  selv  hvor 
ingen  umiddelbar  Fordel  deraf  lod  sig  skimte.  Ved  Siden 
heraf  vare  de  indre  Forhold  dog  endnu  mægtige  nok  til 
at  holde  ham  fra  ganske  at  falde  i  Afhængighed  af  Ud- 
landet, idet  han  maatte  støtte  sig  til  den  Del  af  Dan- 
mark, der  havde  spillet  Hovedrollen  under  Vikingetiden 
og  derfor  havde  modtaget  mest  aandelig  Paavirkning  fra 
England,  mindre  fra  Syden.  Det  var  denne  Omstændig- 
hed ,  der  frelste  Danmark  fra  viljeløst  at  gaa  op  i 
Tydskland,  saaledes  som  det  snart  skulde  ske  med  hele 
det  store  vendiske  Kystland.  Hvad  der  med  Hensyn 
til  Ordningen  af  de  enkelte  kirkelige  Forhold  turde  være 
athenføre  til  Svend  Estridsen,  behandles  bedre  i  Sammen- 
hæng paa  et  andet  Sted. 

Blandt   de  Vanskeligheder,    der   mødte   ham    i   Be- 

Bæder:     Danm.   u.  Sread  Estridsen  og  hans  Sønner.  i 

gyndelsen  af  hans  Regering,  indtager  Kampen  mod 
Harald  Haarderaade  en  ganske  overordentlig  Plads  i 
vore  nordiske  Kilder.  Naar  man  imidlertid  erindrer, 
hvorledes  Svend  Estridsen  straks  fra  sin  Regerings  Til- 
trædelse og  fremdeles  viser  sig  i  Stand  til  at  træde  i 
den  nøjeste  Forbindelse  med  Syden,  hvorledes  han  holder 
Sammenkomster  snart  med  Erkebispen  snart  med  Kejseren 
og  det  endogsaa  udenfor  Landets  Grændser ,  hvorledes 
han  med  Kejseren  kan  drage  ud  paa  et  temmelig  fjernt 
Krigstog,  hvorledes  hans  virksomme  Haand  straks  lader 
sig  spore  i  ludretningen  af  de  kirkelige  Forhold,  kan 
man  ikke  saa  godt  tilbageholde  en  Tvivl,  om  der  ikke  i 
de  almindelige  Fremstillinger  er  lagt  altfor  megen  Vægt 
paa  Angrebene  fra  Norge,  om  der  ikke  er  indrømmet 
dem  en  større  Plads,  end  der  svarer  til  de  virkelige 
Forhold. 

Fra  et  norsk  Standpunkt,  i  en  Harald  Haarderaades 
Saga,  er  det  ganske  i  sin  Orden,  at  der  skjænkes  denne 
Helts  Kamp  med  Svend  en  saa  overordentlig  stor  Plads, 
da  den  frembyder  saa  mange  Enkeltheder,  der  charak- 
terisere  ham  paa  det  mest  Betegnende,  og  Danmark  — 
afset  fra  hans  sidste,  uheldige  Kamp  —  var  det  vigtigste 
fremmede  Land,  Norge  under  ham  kom  i  Berøring  med. 
Men  tager  man  Standpunkt  i  Danmark,  maa  man  vel 
vogte  sig  for  af  Kildernes  Rigdom  at  lade  sig  lokke  til 
at  overvurdere  den  Betydning,  Haralds  Vikingetog  i 
Virkeligheden  kunne  have  havt. 

Thi  at  Harald  i  hele  den  lange  Tid,  han  hjemsøgte 
Danmark,  kun  foretog  de  alleralmindeligste  Hærjnings- 
tog  herned,  uden  Plan  og  uden  Udsigt  til  at  udrette 
Noget,  der  kunde  have  Varighed,  fremgaar  af  Alt,  hvad 

der  er  efterladt  os  om  dem.  I  Begyndelsen  hedder  det 
nok,  at  han  udbød  halv  Almennmg  d.  v.  s.  Halvdelen 
af  den  Ledingsstyrke ,  han  var  berettiget  til  at  forlange, 
naar  Landet  blev  angrebet  af  en  fjendtlig  Hær,  og  at 
han  med  den  drog  mod  Danmark.  Men  i  Almindelighed 
havde  han  kun  et  mindre  Antal  Skibe  med  sig,  saaledes 
at  Dristigheden  og  Voldsomheden  maatte  erstatte,  hvad 
der  manglede  paa  andre  Punkter.  Blev  der  saa  en  Gang 
fra  Svend  Estridsens  Side  gjort  en  eller  anden  større 
Kraftanstrengelse  for  at  holde  Søen  fri,  kunde  Haralds 
Magt  naturligvis  ikke  længere  forslaa,  og  han  maatte  da 
se  at  komme  bort  igjen.  Om  Vinteren  blev  han  gjerne 
i  Norge,  hvorved  han  nødvendigvis  opgav  alle  de  Fordele, 
der  vare  vundne  om  Sommeren,  og  det  Hele  indskrænkede 
sig  da  til,  at  man  havde  hjemsøgt  nogle  Kyststrækninger, 
opbrændt  en  Del  Gaarde,  maaske  hist  og  her  ogsaa  en 
hel  By,  røvet  noget  Bytte  og  slaaet  en  Del  Mennesker 
ihjel.  Saaledes  gik  det  i  en  lang  Række  af  Aar,  idet 
det  lader  til,  at  Harald  i  Reglen  hver  Sommer  gjorde 
et  Krigstog  ned  til  Danmark. 

I  vore  Dage  vilde  man  næppe  kalde  dette  en  Krig; 
det  var  ikke  Andet  end  aldeles  personlige  Hærjningstog, 
som  Harald  førte  mod  de  danske  Kyster.  Den  gamle 
Vikingetid  var  altsaa  paa  een  Gang  bleven  fornyet,  men 
kun  i  en  enkelt  Mand,  og  Samfundet  gik  derfor  sin  vante 
Gang  uforstyrret  af  de  Slag,  der  om  end  nok  saa  haardt 
kunde  ramme  den  enkelte  Egn,  som  det  gik  ud  over. 
Derfor  mødte  Harald  i  Almindelighed  heller  ikke  nogen 
anden  Modstand  end  den,  hver  enkelt  Egn  i  sig  selv 
frembød,    hvilket   i    Grunden    allertydeligst  viser,    hvor 

lidt   det  gaar  an    at  gjøre   Sagen    til   en   formelig   Krig 
mellem  Danmark  og  Norge. 

Det  er  en  Selvfølge,  at  det  derfor  heller  ikke  kan 
have  synderlig  Interesse  at  forfølge  disse  mange  Tog  i 
deres  Enkeltheder,  og  meget  vidt  tillade  de  forhaanden- 
værende  Kilder  En  heller  ikke  at  naa ,  navnlig  da  ikke 
i  chronologisk  Henseende.  Man  ser,  at  Harald  først  har 
rettet  sine  Angreb  paa  Jylland,  hvilket  forsaavidt  var 
naturligt,  som  Norge  stod  mest  i  Forbindelse  med  denne 
Del  af  Danmark,  hvor  ogsaa  Magnus  den  Gode  havde 
fundet  sine  nærmeste  Tilhængere.  Derimod  er  det  et 
stort  Spørgsmaal,  om  den  Maade,  hvorpaa  Harald  gik 
frem,  egentlig  var  skikket  til  at  bevare  den  gode  Stem- 
ning, mod  den  norske  Konge,  der  tidligere  havde  hersket 
i  Jylland.  Han  for  nemlig  frem,  som  han  var  vant  til 
fra  sine  Middelhavstogter,  skjændte  og  brændte  paa  hele 
den  jydske  Kyst,  hvor  navnlig  Randersfjord,  Gudenaaens 
Udløb,  og  den  saakaldte  lille  jydske  Halvø  medDyrsaa, 
nu    Grenaa,    bleve   hjemsøgte   paa   det   Allervoldsomste. 

Det  er  til  et  af  disse  Tog,  at  Snorre  og  Sagaerne  hen- 
føre Tilfangetagelsen  af  den  ovenfor  omtalte  Thorkil 
Geysas  Døtre ,  der  havde  spottet  Harald  ved  at  skjære 
Ankere  ud  af  Ost  og  sige,  at  disse  skulde  sagtens  være 
stærke  nok  til  at  holde  de  Skibe,  Harald  kunde 
møde  med.  Denne  gik  pludselig  i  Land,  opbrændte 
Gaarden  og  fangede  Thorkils  Døtre.  I  Førstningen 
forekom  det  ham  at  være  ligesaa  rigtigt  at  lade  dem 
brænde  inde  med  det  Samme;  men  han  betænkte  sig 
dog  og  sagde,  at  han  nok  vilde  prøve,  om  ikke  norske 
Bøjler  kunde  passe  til  danske  Møers  Lægge.  Pigerne 
fik  da  Lænker  om  Arme  og  Ben  og  bleve  førte  om  Bord 

paa  Skibene,  hvor  de  nu  selv  kunde  overbevise  sig  om, 
at  der  skulde  Andet  til  end  Osteankere  for  at  holde 
Haralds  sejrvante  Skibe;  Thorkil  fik  kun  mod  en  an- 
selig Løsesum  sine  Døtre  tilbage. 

Det  er  naturligvis  en  Umulighed  at  sige,  om 
denne  Fortælling,  der  aabeubar  er  grundet  paa  en  eller 
anden  gammel  Sang  eller  Drape,  virkelig  hører  sam- 
men med  Toget  til  Jylland  Aaret  efter  Magnus'  Død. 
Det  er  allerede  paa  sit  Sted  bemærket,  at  der  kan  være 
Meget,  der  taler  for,  at  denne  Thorkil  Geysa,  der  »gav 
Svend  Kongenavn«,  havde  hjemme  paa  Øerne,  og  ved 
denne  Lejlighed  taler  Snorre  ogsaa  om,  at  hans  Døtre 
bleve  førte  gjennem  »Horneskoven«  ned  til  Skibene. 
Skjøndt  alle  Gjætninger  efter  blotte  Navne  just  ikke 
kunne  have  synderligt  Værd,  kan  man  dog  ikke  godt 
undgaa  at  tænke  paa  Horns  Herred,  hvor  en  stor  nu 
raseret  Strækning  langs  Nørreskoven  endnu  bærer  Nav- 
net Skoven. 

I  ethvert  Fald  nøjedes  Harald  ikke  med  at  hærje 
i  Jylland.  Snart  gik  det  ogsaa  ud  over  Øerne,  og  helt 
ned  til  Falster  strakte  hans  vilde  Plyndringstog  sig. 
Da  han  ingensteds  mødte  nogen  ordentlig  Modstand, 
gik  hans  Dristighed  endog  saa  vidt,  at  han  drog  helt 
ned  til  Slesvig,  hvilken  blomstrende  Handelsstad  han 
udplyndrede  og  opbrændte.  Byttet  synes  denne  Gang 
endogsaa  at  have  været  overordentlig  stort;  thi  for- 
uden hvad  Byen  ogsaa  ellers  indeholdt  af  Varer  og 
Rigdomme,  var  der  i  samme  endnu  ophobet  en  hel 
Mængde  Gods,  som  man  af  Frygt  for  Harald  havde 
bragt  derhen  fra  det  nordlige  Jylland,  men  som  nu 
alligevel  blev  hans  Bytte. 

Men  dette  blev  dog  omsider  Svend  altfor  broget. 
Omtrent  ved  samme  Tid  havde  der  været  berammet  et 
Møde  mellem  Kongerne  paa  den  gamle  Grændse  ved 
Gøtaelven  for  at  søge  at  udjevne  deres  Tvistigheder. 
Svend  var  imidlertid  bleven  borte  fra  Mødet,  der  maa- 
ske  kun  havde  været  aftalt  paa  Skrømt;  men  nu  da 
Harald  viste  en  saa  overordentlig  Dumdristighed,  san- 
kede han  sammen  Alt,  hvad  han  kunde  faa  af  Mand- 
skab som  af  Skibe,  og  skyndte  sig  for  at  afskjære  Ha- 
rald Tilbagetoget.  Denne  ilede  afsted  med  sine  60 
Skibe  alt,  hvad  Sejlene  kunde  holde,  langs  Østkysten 
af  Jylland,  hvor  han  uden  Tvivl  paa  Henrejsen  havde 
opbrændt  Kirken  i  Aarhus,  og  søgte  nu  at  naa  Skagen 
og  derfra  over  til  Vigen.  Men  da  han  kom  til  Nord- 
pynten, mødte  han  Modvind,  hvorved  han  blev  aldeles 
forslaaet  fra  sin  Cours  og  dreven  henimod  Læsø. 

Det  var  Nat;  men  den  næste  Morgen  laa  der  en 
tyk  Taage  ude  over  Søen.  Det  varede  ikke  længe ,  før 
Solen  begyndte  at  staa  op,  og  da  forekom  det  Haralds 
Mænd,  som  om  de  saa  en  hel  Mængde  sniaa  Blus  lyse 
ude  paa  den  ene  Side.  Det  blev  sagt  til  Harald;  men 
aldrig  saasnart  havde  han  set  dem ,  førend  han  raabte : 
»klart  Dæk,  og  alle  Aarer  om  Bord !  det  er  den  danske 
Flaade,  der  kommer  sejlende,  hvor  Taagen  er  slaaet 
ned,  og  Solen  skinner  paa  Skibenes  forgyldte  Drage- 
hoveder.« Det  var  ogsaa  rigtigt,  som  han  sagde.  Kong 
Svend  var  i  Farvandet  med  uhyre  Magt,  og  nu  roede  man 
da  paa  begge  Sider  af  alle  Kræfter;  men  de  norske  Skibe, 
som  baade  vare  meget  vanddrukne  og  stærkt  ladede,  kunde 
umulig  løbe  saa  let  som  de  danske  og  havde  dem  da 
snart  hartad  i  deres  Kjølvand.     Harald,   som   selv  med 

sin  Drage  sluttede  Troppen,  saa  nu  straks,  at  det  aldrig 
gik  godt,  og  befalede  derfor  sine  Folk  at  kaste  Brædder 
ud  med  Klæder  og  andre  gode  Sager  paa.  Der  var 
saa  smult  Vande  den  Dag,  at,  hvad  der  blev  kastet 
ud,  drev  med  Strømmen,  og  da  de  Danske,  som  vare 
forrest,  saa  deres  Ejendom  drive  paa  Søen,  drejede  de 
af  efter  den,  da  de  fandt,  at  det  var  meget  nemmere 
at  tage,  hvad  løst  flød,  end  hvad  fast  laa  inden  Borde 
i  Nordmænds  Værge.  Herved  gik  Forfølgelsen  i  Lang- 
drag, men  kom  dog  paauy  i  Gang,  da  Svend  kom  til 
og  muntrede  de  Danske  op,  forestillende  dem,  h\ålken 
uslukkelig  Skam  det  var  at  have  saadan  en  Flaade  og 
dog  ikke  faa  Fingre  paa  den  Klat  Skibe  af  Fjendens, 
Da  nu  Kong  Harald  saa,  at  de  Danske  nærmede  sig, 
lod  han  for  at  lette  Skibene  dels  kaste  over  Bord  baade 
Malt  og  Hvede  og  Flæsk  dels  slaa  Tønder  op  med 
Drikkevare  i;  men  da  saa  heller  ikke  det  kunde  hjælpe, 
tog  han  Fangerne,  bandt  dem  til  Skjærme,  Bælge  og 
tomme  Tønder  og  kastede  dem  ud.  Da  nu  alt  dette 
kom  flydende ,  befalede  Svend  selv  at  bjerge  Folkene, 
og  under  det  Ophold  fik  Nordmændene  saa  stort  et 
Forspring,  at  de  Danske  saa,  de  kunde  ikke  hindre 
dem,  og  vendte  om*).  Under  Læsø  fandt  Svend  endnu 
syv  norske  Skibe  med  Bønder  fra  Vigen.  Disse  lod 
Svend  uagtet  alle  sine  Folks  Forestillinger  slippe  fri. 
Det  syntes  ham  nemlig  usselt  at  øve  Hævn  paa  disse 
faa  Folk,  efterat  den   større    Sejr  var   sluppen  ham   ud 


')  Ved  slige  Gjengivelser  er  Grundtvigs  Oversættelse  af  Snorre  be- 
nyttet som  den,  der,  naar  man  ikke  lægger  Vægt  paa  Enkeltheder, 
bedst  synes  at  have  truffet  de  Gamles  Aand. 

af  Hænderne.  Man  ser,  at  Harald  kjendte  Svend  godt 
og  vidste,  fra  hvad  Side  han  siculde  tage  ham;  men 
man  gjenkjender  ogsaa  Svend,  den  uheldige  Kriger  fra 
Magnus  den  Godes  Dage. 

Efter  dette  Tog,  der  maa  sættes  ved  Aar  1050, 
eftersom  Svend  1049  var  med  paa  Toget  mod  Balduin 
af  Flandern,  medens  det  dog  maa  ligge  nær  ved  dette 
Aar,  eftersom  Adam  af  Bremen  gjør  Slesvigs  Udplyn- 
dring omtrent  samtidig  med  Drabet  paa  Svends  Broder 
Bjørn  i  England,  foretog  Harald  i  lang  Tid  ikke  noget 
større  Tog  til  Danmark,  men  indskrænkede  sig  til 
mindre  Plyndringstog,  vistnok  mere  for  at  gjøre 
Bytte,  end  fordi  han  troede  ad  den  Vej  at  kunne  vinde 
Danmark. 

Hertil  bidrog  uden  Tvivl  mest,  at  Harald,  saa  at 
sige,  med  hver  Dag  var  kommen  i  et  mere  og  mere 
spændt  Forhold  til  største  Delen  af  det  mægtige  norske 
Aristokrati,  der  under  Magnus  den  Gode  var  blevet 
temmelig  forvænt  ved  den  udstrakte  Indflydelse,  det 
den  Gang  havde  erholdt.  Fremfor  Alle  var  den  gamle 
Ejnar  Tambeskjælver  haard  at  faa  Bugt  med  selv  for 
Harald,  der  ellers  ikke  var  bange  for  at  udøve  en  eller 
anden  Vilkaarlighed ,  naar  han  derved  kunde  fremme 
sine  egne  Interesser.  I  hele  Trøndelagen  var  der  ingen 
Mand  saa  mægtig  som  Ejnar;  han  syntes  næsten  at  be- 
tragte enhver  Udøvelse  af  Kongemyndigheden  som  et 
vilkaarligt  Indgreb  i  Anliggender,  der  alene  burde  være 
afhængige  af  ham  selv,  og  omgav  sig,  naar  han  drog 
til  Trondhjera,  med  en  formelig  Livvagt  paa  500  Hus- 
karle.  Som  ham  saaledes  tænkte  ogsaa  en  stor  Del  af 
de   øvrige   mægtige    Slægter,    og    uden   at   der  fremkom 

nogen  egentlig  Opstand,  saa  Harald  sig  hæmmet  i  Alt, 
hvad  han  foretog  sig. 

Dette  blev  dog  omsider  for  galt ,  og  da  en  Gang 
en  Lejlighed  tilbød  sig,  lod  han  den  gamle  Kjæmpe  snig- 
morderisk  overfalde  og  dræbe  midt  i  Kongsgaarden  i 
Trondhjera.  Men  derved  gjorde  han  naturligvis  kun 
Ondt  værre.  Alle  Ejnars  mægtige  Frænder  i  Oplandene 
skummede-  af  Forbitrelse;  men  de  formaaede  ikke  at 
udrette  Noget,  da  de  manglede  en  Fører,  der  havde 
Mod  og  Dygtighed  til  at  tage  det  op  med  en  Konge 
som  Harald  Haarderaade.  Denne  havde  nemlig  været 
saa  klog  at  vinde  den  mægtigste  af  Oplændingerne, 
nemlig  Hakon  Iversen,  der  nedstammede  fra  en  Søster 
til  Ejnars  Hustru  Bergljot,  Hakon  Jarls  Datter,  idet 
han  havde  givet  ham  Løfte  om  Magnus  den  Godes 
Datter  Ragnhild,  der  rigtignok  endnu  var  meget  for 
ung  til  at  kunne  giftes  bort,  men  dog  var  et  saa  godt 
Parti ,  at  Hakon  kunde  vente  en  Gang  at  turde  sætte 
Hæderstitlen  Jarl  bag  ved  sit  ellers  noksom  berøm- 
melige Navn.. 

Forliget  blev  bragt  i  Stand  ved  Find  Arnesen  paa 
Østeraat,  der  stod  i  dobbelt  Svogerskabsforhold  til  Kon- 
gen, idet  han  var  gift  med  dennes  Broderdatter,  medens 
Harald  paa  den  anden  Side  var  gift  med  Finds  Broder- 
datter Thora.  Han  udvirkede  da  ogsaa  ved  samme  Lej- 
lighed, at  hans  Broder  Kalf,  der  under  Magnus  var  bleven 
fordreven  uden  Tvivl  væsentlig  ifølge  Tilskyndelse  af 
den  den  Gang  almægtige  Ejnar  Tambeskjælver,  og  som 
endnu  opholdt  sig  paa  Ørkenøerne ,  hvorfra  han  gjorde 
Vikingetog  paa  Havet  deromkring,  lik  Lov  til  at  vende 
tilbage,    og   Harald  havde   saaledes    vidst   at   knytte    en 

stor  Del  af  de  indflydelsesrigeste  Mænd  til  sine  egne 
Interesser. 

Nu  kunde  han  igjen  tænke  paa  sine  Søtog  mod  de 
danske  Kyster,  der  rimeligvis  havde  maattet  lide  en  Af- 
brydelse paa  Grund  af  de  indre  Vanskeligheder  i  Norge. 
Sættes  Ejnars  Drab  til  1051,  kan  det  Tog,  der  nu  blev 
foretaget,  være  gaaet  for  sig  1052,  skjøndt  det  vist  sna- 
rere var  noget  senere.  Der  blev  hærjet  vidt  og  bredt, 
og  tilsidst  blev  der  ogsaa  foretaget  en  Landgang  paa 
Fyen.  Kalf  Arnesen  var  med  og  anførte  den  forreste 
Trop;  men  da  han  ikke  blev  behørig  understøttet  af 
Harald,  der  skulde  have  fulgt  lige  efter,  blev  han  tvun- 
get til  at  vige  for  den  Modstand,  han  mødte.  Han  mi- 
stede mange  af  sine  Folk,  og  tilsidst  maatte  han  end- 
ogsaa  selv  bide  i  Græsset. 

Det  saa  nødvendigvis  ud,  som  om  Harald  med 
Overlæg  havde  fremkaldt  dette  Resultat,  og  han  kunde 
ogsaa  have  Grund  nok  til  det,  da  det  jo  fulgte  af  sig 
selv,  at  Find  Arnesen  og  hans  Broder  kun  havde  slut- 
tet sig  til  hans  Parti,  fordi  de  vare  skinsyge  paa  Ejnar. 
Denne  havde  nemlig  været  Magnus  den  Godes  højre 
Haand  og  endnu  under  Harald  villet  hævde  sin  fordums 
Indflydelse  paa  deres  Bekostning.  Deres  Ønske  var 
naturligvis  selv  at  modtage  en  lignende  Plads,  som  den 
Ejnar  i  sin  Tid  havde  havt,  og  derfor  kunde  Harald 
nok  have  Anledning  til  at  skaffe  sig  af  med  dem.  Saa- 
ledes  tog  i  det  Mindste  Find  Arnesen  Sagen;  thi  da 
han  indsaa,  at  den  snedige  Harald  kun  gik  ud  paa  at 
bruge  den  ene  Lendermandsslægt  til  at  undertrykke  den 
anden  med,  for  saaledes  selv  at  kunne  sikre  sin  Magt,  forlod 
han   mistvivlende   om   at   kunne   udrette  Noget  herimod 


I 

sit  Fædreland  og  begav  sig  til  Svend  Estridsen.  Denne 
tog  naturligvis  med  Glæde  imod  ham  og  forlehnede  ham 
med  Halland,  Grændselandskabet  mod  Norge,  som  han 
altsaa  saaledes  blev  sat  til  at  bevogte  mod  sine  egne 
Landsmænd. 


For  Svend,  der,  som  vi  have  set,  just  ikke  havde 
skjænket  de  gjentagne  Angreb  fra  Norges  Side  stor 
Opmærksomhed,  undtagen  naar  Haralds  Dristighed  aaben- 
bar  greb  altfor  voldsomt  om  sig,  var  Finds  Ankomst 
dog  ikke  destomindre  værdifuld;  thi  hans  Forhold  til 
Syden,  hvor  han  hidtil  væsentlig  havde  søgt  sin  Støtte, 
var  efterhaanden  blevet  saaledes  forandret,  at  det 
snarere  kunde  kaldes  Qendtligt  end  venskabeligt.  Det 
blev  ovenfor  omtalt,  hvorledes  Svend  endnu  i  Paasken 
1053  havde  havt  en  Sammenkomst  med  Kejser  Henrik 
i  Merseborg,  medens  det  dog  ikke  lader  til,  at  han  har 
deltaget  i  det  Krigstog  mod  Balduin  af  Flandern, 
som  Kejseren  Aaret  efter  foretog.  Aarsagen  til,  at 
Mødet  i  Merseborg  saaledes  blev  uden  Frugt,  kan  godt 
have  været  den,  at  Venskabet  mellem  Svend  og  Erke 
bisp  Adalbert,  gjennem  hvem  Svend  jo  var  kommen  i 
Forbindelse  med  Kejseren,  pludselig  havde  lidt  et  be- 
tydeligt Skaar,  saaledes  at  man  til  sine  Tider  kunde 
vente  endogsaa  det  voldsomste  Brud. 

Det    var    omtrent    ved    denne    Tid,    v.    1052*),    at 


*)  Adam   Brem.   III.    14   omtaler   Knuds    Død   efter  at  have  talt  om, 
at  Godvinssønnerne  igjen  flk  Magten  i  England,  hvilket  skete  1052. 
Svends  første  Hustru  var  Anunds  Datter  Gyda.  der  skal  væro 
bleven  forgivet  af  hans  Frille  Thora,  se  Adam,  Schol.  67. 

Svends  Fætter  og  Svigerfader  Anund  Jakob  døde  og 
efterfulgtes  af  sin  Halvbroder  Eraund  Gamle  med  Til- 
navnet, den  Slemme.  Adam  af  Bremen  tillægger  ham 
allerede  dette  Tilnavn  (pessimus);  men  hvad  han  selv 
anfører,  viser  dog,  at  der  herved  ikke  saa  meget  betegnes 
en  Reaction  mod  selve  Christendommen,  der  skulde 
have  fundet  Sted  under  ham,  som  det  antyder  en  Be- 
stræbelse for  at  løsrive  Sverig  fra  Breraerstiftet,  til 
hvilket  det  ved  Oprettelsen  af  Bispedømmet  i  Skara 
allerede  under  Erkebisp  Unwan  var  bleven  knyttet. 

Skjøndt  den  Taage,  der  i  hele  Oldtiden  og  Begrun- 
delsen af  Middelalderen  hviler  over  Sverigs  Historie, 
endnu  ikke  har  begyndt  at  løfte  sig,  saa  skimter  man 
dog,  at  der  ved  den  heronihandlede  Tid  maa  være  fore- 
gaaet  Noget,  der  paa  en  eller  anden  Maade  har  bragt 
Sverig  nærmere  i  Forbindelse  med  Østen ,  som  just  ved 
denne  Tid  var  i  Færd  med  i  kirkelig  Henseende  at 
skille  sig  fra  det  vestlige  Europa,  hvor  Hierarchiet, 
efterhaanden  som  det  tiltog  i  Magt,  ogsaa  bestandig 
mødte  mere  og  mere  Modstand. 

At  der  under  Emund  den  Slemme  blev  foretaget 
et  Tog  til  Finland  (Kvænernes  Land,  Kvindernes,  »Ama- 
zonernes« Land),  paa  hvilket  bl.  A.  Emunds  Søn  Anund 
tilsatte  liivet,  har  i  sig  selv  ikke  nogen  egentlig  Inter- 
esse, men  faar  den,  ved  at  det  er  en  temmelig  ene- 
staaende  Efterretning  om  Berøringspunkter  ad  en  Kant, 
der  ellers  er  indhyllet  i  det  dybeste  Mørke.  Derimod 
ligger  der  mere  i,  hvad  der  berettes  om  en  vis  Osmund, 
som  Emund  havde  taget  i  sin  Tjeneste,  og  som  han 
benyttede  til  at  lade  forkynde  Christendommen  i  Sverig. 

Adam  af  Bremen  omtaler  ham  formelig  med  en  vis 

Bitterhed;  thi  skjøndt  han  i  sin  Tid  var  bleven  sat  i 
Skole  i  Bremen,  gik  hans  Bestræbelser  dog,  saasnart 
han  kom  til  Sverig,  ud  paa  intet  Mindre  end  at  f'aa 
den  svenske  Menighed  løsnet  fra  Forbindelsen  med  Erke- 
stolen.  ■  Det  var  allerede  galt  nok,  at  han  havde  hen- 
vendt sig  umiddelbart  til  Rom  for  at  faa  Indvielse  som 
Biskop ;  men  da  han  her  blev  afvist,  siger  Adam,  lod  han 
sig  indvi  af  »en  vis  Erkebisp  i  Polen«  og  forførte  nu  det 
nvomvendte  svenske  Folk  ved  at  lære  det  Ting,  der 
ikke  stemmede  med  den  sunde  catholske  Lære.  Selv 
teede  han  sig  som  Erkebisp  og  afviste  Sendebudene  fra 
Bremen,  »som  om  de  manglede  Apostolikerens  Be- 
segling«. 

ISaar  man  nu  tillige  husker  paa,  hvorledes  Sverig 
maa  have  staaet  i  en  forholdsvis  langt  livligere  Forbin- 
delse med  det  ligeoverfor  liggende  Rusland  end  det 
øvrige  Norden,  samt  at  ogsaa  Fyrstehusene  paa  begge 
Sider  af  Østersøen  vare  nøje  sammenknyttede,  ved  at 
Anund  Jakobs  Søster,  Emunds  Halvsøster,  Ingegerd  var 
gift  med  den  mægtige  Jaroslaw,  Storfyrste  af  Kjew,  saa 
kan  man  ikke  af\'ise  den  Tanke,  at  det  er  en  kirkelig 
Strømning  i  byzantinsk  Retning,  man  her  har  for  sig. 
Endogsaa  Emund  den  Gamle  selv  maa  have  været 
personlig  berørt  af  denne  Retning;  thi  han  siges  at  have 
været  en  Søn  af  »en  fangen  vendisk  Jarledatter «  og 
tilbragte  største  Delen  af  sin  Ungdom  paa  den  anden 
Side  af  Østersøen,  uvist  hvor,  men  i  alt  Fald  mellem 
slaviske  Folkeslag,  hvis  Retning  henimod  den  græske 
Kirke  er  aldeles  gjennemgaaende.  En  Tilbøjelighed  til 
Fordel  for  Byzantinismen  laa  overhovedet  i  hele  Tiden, 
idet    den    danner    liaesom    Modvægten    til    de    fra   Rom 

udgaaende  hierarchiske  Reformbestræbelser.  Det  er  oven- 
for berørt,  hvorledes  selv  Adalbert  af  Bremen  ikke  var 
ganske  fri  for  at  helde  til  den,  og  1054,  altsaa  just  ved 
den  heromhandlede  Tid  —  man  kan  næsten  sige,  i  samme 
^\ar,  —  var  det,  at  Schismaet  mellem  Østen  og  ^Vesten 
højtidelig  proklameredes. 

Man  kan  derfor  heller  ikke  tage  det  saa  nøje  med 
Adam  af  Bremens  Udtryk  »en  vis  Erkebisp  i  Polen«, 
som  om  det  nødvendigvis  skulde  være  Erkebispen  af 
Gnesen,  et  Stift,  som  Adam  aldrig  omtaler,  ligesom  han 
overhovedet  kun  er  meget  lidet  bevandret  i  Lande  og 
Forhold  i  det  østlige  Europa.  Bemeldte  »Erkebisp«  kan 
derfor  ligesaa  gjerne  være  at  søge  i  Rusland  som  i 
Polen,  og  Alting  tyder  saaledes  virkelig  paa,  at  der 
under  Emunds  kortvarige  Regering  har  været  en  Til- 
bøjelighed til  at  slutte  sig  til  den  græsk-russiske  Kirke. 

Men  nu  møder  man  Omstændigheder,  der  tyde  paa, 
at  ogsaa  Svend  Estridsen,  der  hidtil  trolig  havde  holdt 
sig  til  Erkebisp  Adalbert,  i  det  Mindste  en  Tidlang  har 
vist  Tilbøjelighed  i  en  lignende  Retning.  Han  traadte  i 
ethvert  Fald  i  et  meget  venskabeligt  Forhold  til  Emund 
den  Gamle,  ligesom  han  tidligere  havde  staaet  i  et  saa- 
dant  Forhold  til  Anund  Jakob.  Det  berettes  endogsaa, 
at  de  satte  nyt  Grændseskjel  mellem  Rigerne,  hvorved 
Bleking,  der  hidtil  altid  havde  hørt  til  Sverig,  kom  til 
at  høre  under  Danmark.  Muligt,  at  det  Ægteskab,  som 
Svend  indgik  med  Anunds  Enke  Gunhild,  og  som  vakte 
saa  megen  Forargelse,  staar  i  Forbindelse  med  denne 
Grændseordning,  og  har  skullet  ligesom  tjene  til  at 
bekræfte  Samme.  Herom  er  det  ikke  godt  at  skaffe 
nogen   formelig    Vished   tilveje;    men   saameget   synes   i 

ethvert  Fald  rimeligt,  at  det  ikke  hænger  rigtig  sammen 
med  Adams  Fortælling  om,  at  Ægteskabet  paa  Grund 
af  det  nære  Svogerskabs-  og  Slægtskabsbaand,  der  for- 
enede Svend  og  Gunhild'),  i  høj  Grad  fortørnede  Adalbert, 
og  at  det  var  dette,  der  var  den  væsentligste  Aarsag 
til  det  Brud,  der  nær  var  opstaaet  imellem  dem.  Saa 
ivrig  var  Adalbert  dog  ellers  aldrig  for  at  haandhæve 
den  canoniske  Ret  i  dens  fulde  Strenghed,  at  han  derfor 
skulde  ville  lægge  sig  ud  med  Svend,  der  var  en  saa 
væsentlig  Støtte  for  ham  overfor  den  fjendtligsindede 
saksiske  Hertug,  og  som  tillige  stod  i  det  mest  ven- 
skabelige Forhold  til  Gotskalk  ovre  i  Venden,  hvilket  jo 
var  Adalberts  anden  store  Missionsmark.  Og  paa  den 
anden  Side  er  det  heller  ikke  godt  forklarligt,  hvorfor 
Svend  skulde  holde  saa  ivrig  fast  ved  Giftermaalet  med 
Gunhild,  der  maa  have  været  adskilligt  ældre  end  han 
selv,  medmindre  der  bag  ved  det  har  ligget  noget  Mere, 
Noget,  der  egentlig  var  dets  Bærer,  og  som  det  ligesom 
skulde  tjene  til  Symbol  for. 

Det  er  derfor  langt  sandsynligere,  at  det  var  selve 
Forbundet  med  Emund  den  Gamle,  med  ham,  der  lod 
lære  Ting,  »der  ikke  stemmede  med  den  sunde  Lære«, 
der  vakte  Forargelsen,  og  derimod  kun  paa  anden  Haand 


^)  Vi  hidsætte  paany  vedkommende  Stamtavle: 
Sigrid  Storraade. 


Olaf  Skjødkonge.       Holmfred.     Estrid. 


Anund  Jakob.  Gunhild.      Svend. 


Gyda. 

Ægteskabet,  nemlig  fordi  det  indeholdt  en  Besegling  af 
dette  Forbund.  Man  maa  da  antage,  at  Svend  ligesom 
Emund  en  Stund  har  følt  sig  dragen  henimod  den  græske 
Kirke,  og  ser  man  hen  til  Danmarks  Forbindelser  med 
Rusland  og  Byzants,  da  stode  disse  vistnok  næppe  saa 
langt  tilbage  for  Sverigs,  at  dette  Antagende  skulde 
være  saa  ganske  usandsynligt.  Haade  Wulfstans  Rejse- 
beretning til  Alfred  den  Store  og  langt  senere  Adam 
af  Bremen  give  Vidnesbyrd  om  Slesvigs  levende  Handels- 
forbindelse med  Østersøkysterne  og  Rusland  samt  derved 
ogsaa  om  en  Forbindelse  med  Byzants.  Byzants  — 
det  betød  jo,  for  Fyrsten  en  større  Samling  af  Magt  til 
Enhed  i  hans  Haand,  for  Granskningen  en  større  Tumle- 
plads for  den  frie  Bevægelighed  og  for  Mængden  en 
større  Hensyntagen  til  Modersmaalets  Rettigheder,  end 
Romerkirken  nogensinde  vilde  se  sig  i  Stand  til  at  ind- 
rømme, og  i  saa  Henseende  er  det  jo  allerede  ovenfor 
vist,  hvorledes  Svend  Estridsen  følte  en  egen  og  i 
Grunden  ganske  overraskende  Iver  i  samme  Retning.  Den 
hamborgske  Erkebisps  Venskab  var  fremdeles  af  en  tem- 
melig trykkende  Art,  medens  den  nordiske  Menighed  under 
Byzants  vilde  faa  langt  større  Uafhængighed.  Mærkeligt 
er  det  ogsaa  at  se  Saxo  lægge  Svend  Estridsen  de  Ord 
i  Munden,  at  »han  i  fornødent  Fald  hellere  vilde  slippe 
Religionen  end  sin  Ægtehustru« ').  Hermed  kan  Svend 
umulig  have  ment,  at  han  vilde  vende  tilbage  til  Heden- 
skabet, men  vel  at  han  vilde  forlade  »den  sunde  Lære«, 
d.  e.  nærme  sig  den  græske  Kirke.  Naar  det  hos  Adam 
af  Bremen   hedder,    at   Svend   tog   sig   af  Oprettelsen  af 


')  Saxo  S.  558:  religionis  quam  nuptæ  desertor  esse  inaluit. 

en  Kirke  i  Kurlaud,  saa  er  dette  ogsaa  et  Vidnesbyrd, 
om  hvorledes  hans  Opmærksomhed  endogsaa  i  høj  Grad 
var  dragen  hen  imod  hine  østlige  Egne. 

Hvorom  Alting  er,  som  Beretningen  nu  engang  lyder, 
saa  blev  Ægteskabsspørgsraaalet  skudt  frem  i  Forgrun- 
den, og  det  kan  da  heller  ikke  godt  nægtes,  at  Familie- 
forholdet mellem  Svend  og  Gunhild  var  meget  nært. 
Gunhild  var  paa  een  Gang  hans  Sødskendebarn,  hans 
Sødskendebarns  Enke  og  navnlig  ogsaa  Stifmoder  til 
hans  afdøde  Hustru.  Adalbert  forlangte  nu,  at  han 
skulde  skille  sig  ved  hende  og  truede  ham  i  Vægrings- 
tilfælde  med  Kirkens  Ban.  Men  Svend  tog  Sagen  i 
højeste  Grad  alvorlig.  Uagtet  Alt,  hvad  Bisp  Vilhelm 
og  Bisp  Egino  af  Dalby  gjorde  ham  af  Forestillinger, 
vilde  han  paa  ingen  Maade  rette  sig  efter  Adalberts 
Befaling;  han  truede  med  at  opbrænde  Hamborg  og 
ødelægge  Stiftet  i  Bund  og  Grund,  saa  Adalbert  ordent- 
lig blev  bange  for  at  komme  til  Hamborg.  Her  plejede 
han  ellers  at  tilbringe  alle  de  store  Helligdage,  navnlig 
Paasken,  Pintsen  og  Guds  Moders  Fester,  ligesom  Byen 
overhovedet  stod  i  største  Yndest  hos  ham  og  blev 
betragtet  som  Stiftets  egenthge  Hovedstad. 

Af  det  haarde  Brev,  som  Erkebispen  i  denne  An- 
ledning tilstillede  Svend,  er  der  endnu  bevaret  et  Uddrag. 
Svend  trues  med  Ban,  naar  han  imod  Kirkens  Forbud 
fortsætter  Forbindelsen  med  »sin  Moder«;  hans  Trusel 
om  at  ville  bruge  sit  Riges  Magt*)  til  at  sætte  sin  Vilje 


')  Der   staar   %-is   paterna,    et  Udtryk,    der  ikke  godt   kan   oversættes 

med   Andet   end   den    „fædrelandske   Magt".  I   Svend   Estridsens 

Mund    og    overfor    den    tydske    Prælat    har  denne   Fædrelandets 
Fremhæven  en  ganske  ejendommelig  Klang. 

Ræder:  Danm  .u.  Svend  Estridsen  og  hans  Sønner.  8 

igjennem  afvises  som  afmægtig;  og  endelig  hedder  det, 
at  Paven,  fra  hvem  Erkebispen  har  Fuldmagt  i  Norden 
og  Østen,  vil  blive  paakaldt  for  at  lade  Christi  sejrrige 
Kors  svinges  og  prædikes  imod  ham,  saa  han  ikke  skal 
høste  Nytte  af  sin  skammelige  Forbrydelse.  Dette  Brev 
henføres  i  Almindelighed  til  1054,  og  skjøndt  det  hoved- 
sagelig omtaler  Ægteskabet  med  Gunhild,  saa  ligger  der 
dog  saavel  i  Paaberaabelsen  af  Missionskaldet  for  Norden 
og  Østen  som  i  Bemærkningen  om,  at  Svend  ikke  skal 
høste  nogen  Nytte  af  Forbindelsen,  en  vis  Antydning  af, 
at  det  egentlig  var  noget  Mere,  det  gjaldt  om,  end  blot 
Hævdelsen  af  et  Ægteskabsforbud. 

Da  hverken  Brevet  eller  de  Sendebud,  Erkebispen 
lod  afgaa  til  Danmark,  nyttede  til  Noget,  udvirkedes  der 
ogsaa  en  pavelig  Skrivelse  til  Svend  om  at  skille  sig 
ved  sin  Hustru,  indtil  han  endelig  opgav  sin  Modstand 
og  sendte  hende  fra  sig  til  Sverig.  Her  skal  hun  endnu 
have  henlevet  en  rum  Tid,  mulig  paa  de  Ejendomme, 
Svend  havde  derovre ;  thi  at  hun  vedblev  at  staa  i  For- 
bindelse med  Danmark,  fremgaar  af,  at  der  endnu  paa 
Saxos  Tid  fandtes  en  kostbar  Chorkaabe  i  Roskilde 
Domkirke,  som  hun  skulde  have  forfærdiget  og  oversendt 
til  Kirken. 

Hvad  der  mere  end  alle  Bisp  Vilhelms  Forestillinger 
og  pavelige  Trusler  maa  have  bevæget  Svend  til  at 
opgive  sin  Modstand,  var  imidlertid  den  Omstændighed, 
at  selve  Forholdene  i  Sverig,  til  hvis  Kongehus  Ægte- 
skabet med  Gunhild  end  yderligere  skulde  knytte  ham, 
meget  snart  forandrede  sig,  saa  det  blev  mere  end  tvivl- 
somt, om  han  vilde  kunne  opnaa  Noget  ved  den  tilsig- 
tede Forbindelse.     Udsigten  til   at   drage  Nytte  af  den 

regnerske  Mandsstammes  Uddøen  med  Emund  den 
Gamle  spærredes  meget  hurtig,  ved  at  Emunds  Sviger- 
søn Stenkil  endnu  i  Svigerfaderens  levende  Live  fik 
betydelig  Indflydelse  og  efter  hans  Død  opnaaede  Konge- 
værdigheden i  Sverig.  I  nogle  senere  og  derfor  mindre 
paalidelige  Kilder  tales  der  ogsaa  om  en  Krig,  som 
Stenkil  skulde  have  paaført  Svend  Estridsen.  Har  den 
fundet  Sted,  kan  den  have  staaet  i  Forbindelse  med 
Arvefordringer,  som  Svend  kan  have  gjort  gj ældende 
paa  Grund  af  sit  Ægteskab  med  Gunhild,  Stenkil 
sluttede  sig  i  ethvert  Fald  nøje  til  Erkebispen  og  tog 
sig  navnlig  af  de  Sendebud,  som  Adalbert  lod  afgaa 
til  Sverig,  men  som  bleve  af\nste  af  Emund  og  hans 
Erkebisp.  I  Skara,  imellem  Goterne,  hævdede  han 
Bremeren  Adelward  i  Besiddelsen  af  Bispesædet,  medens 
han  paa  den  anden  Side  med  klog  Forsigtighed  undgik 
Alt,  hvad  der  kunde  forstyrre  Forholdet  til  Svearne, 
blandt  hvilke  Hedenskabet  endnu  var  aldeles  overvejende, 
og  hvor  i  det  Mindste  Kirkemagten  kun  var  meget  lidet 
grundfæstet.  Adelward  tog  sig  ligesom  Bisp  Egino  af 
Dalby  meget  ivrig  af  Missionen  i  Mellemsverig,  hvor  det 
lykkedes  ham  at  udbrede  Christendommen  til  Værmeland, 
og  han  traadte  endelig  ogsaa  i  Forbindelse  med  Harald 
Haarderaade,  der  hidtil  bestandig  havde  afvist  enhver 
Fordring  af  Erkebispen  paa  Overhøjhed  over  den  norske 
Menighed. 

Det  lader  nemlig  til,  at  Harald  just  har  benyttet 
det  spændte  Forhold  mellem  Svend  og  Adalbert  til  at 
fiske  i  rørte  Vande  og  altsaa  har  begyndt  at  nærme  sig 
Erkebispen  i  samme  Forhold,  som  Svend  trak  sig  tilbage. 
Hidtil  havde  han  ^•idst  at  holde  sig  uafhængig,  idet  han 

8* 

saa  lidt  som  mulig  gav  sig  af  med  Bremen,  men  derimod 
haanede  Erkebispens  Sendebud  og  uden  Videre  jog  dem 
ud  af  Landet  igjen,  idet  han  raabte  paa,  at  i  Norge  var 
der  ikke  nogen  Erkebisp  eller  overhovedet  Nogen,  der 
havde  Noget  at  sige,  uden  Harald. 

Nu  derimod  indkaldte  han  formelig  den  ovenfor 
omtalte  Adelward,  der  drev  Missionsvirksomhed  paa 
Grændsen,  og  behandlede  ham  paa  den  mest  forekom- 
mende og  rundhaandede  Maade.  Erkebispens  Ret  til  at 
indvi  Bisper  for  Norge  fik  nu  fuldstændig  Anerkj endelse, 
og  hele  to  norske  Bisper,  Tjodolf  og  Sigurd,  modtoge  af 
Adelward  deres  Indvielse  i  Bremen.  Denne  paaskjøn- 
nede  atter  paa  sin  Side  den  velvillige  Stemning,  der  nu 
fra  Norges  Side  vistes  imod  ham,  saaledes  ved  med  rige 
Gaver  at  frigive  den  norske  Bisp  Asgot,  der  havde 
faaet  Indvielse  i  Udlandet  og  paa  Hjemrejsen  var  bleven 
fængslet  og  bragt  til  Bremen. 

Det  lader  ogsaa  til,  at  det  var  i  denne  for  Erke- 
bispen  saa  heldige  Periode,  at  det  lykkedes  ham  at 
udvide  sin  Myndighed  til  Øerne  i  Nordhavet,  der  alle 
stod  i  en  mere  eller  mindre  nøje  Forbindelse  med  Norge. 
I  det  Mindste  var  det  i  Aaret  1055,  at  Bisp  Islejf 
modtog    Indvielse    for    Island*),    og  den  Gang  kan  der 


*)  Med  Hensyn  til  Tidsfølgen  bemærkes: 

Mødet  med  Kejseren  1  Merseborg  falder  1053;  1054  fore- 
gik Toget  mod  Flandern,  som  Svend  ikke  synes  at  have  del- 
taget i;  til  samme  Aar  henføres  det  ovenfor  omtalte  Uddrag  af 
en  Skrivelse  fra  Adalbert  til  Svend ;  om  10  5  5  som  Tiden  for 
Jslejfs  Indvielse  se  Munch  II.  S.  215.  Det  Uaar,  der  hos  Adam 
III.  15  sættes  samtidigt  med  Emund  den  Gamles  Død,  indtraf 
105  6,  se  Ann.  Ilildh. 

næppe  endnu  være  indtraadt  et  bedre  Forhold  mellem 
Svend  og  Adalbert.  Til  Ørkenøerne  sendtes  Thurolf, 
foruden  at  endnu  to,  Johannes  og  Adalbert,  udførte 
Missionsgjeruingen  i  disse  nordlige  Egne. 

Alt  dette  Held  kunde  nok  bringe  Svend  til  at 
tænke  paa,  om  det  saa  dog  ikke  var  bedre  at  se  at 
slutte  Forlig  med  Adalbert  end  at  forfølge  Selvstændig- 
hedsplaner,  der  tilsidst  kunde  føre  til,  at  han  stod  alene. 
Men  ogsaa  Adalbert  maatte  ønske  snart  at  faa  det 
gamle  Forhold  gjenoprettet;  thi  sammenlignede  han 
Svend  og  sin  ny  Ven  Harald  med  hinanden,  maatte 
Sammenligningen  rigtignok  afgjort  falde  ud  til  Fordel 
for  den  Første.  Svend  havde  altid  været  Adalberts 
lærvillige  Discipel,  Danmark  laa  nær  for  Haanden 
og  kunde  derfor  let  blive  meget  farligt  for  Stiftet; 
endelig  var  den  danske  Menighed  oprindelig  stiftet  fra 
Bremen  af  og  begyndte  nu  saa  smaat  at  vænne  sig  til 
den  bremiske  Overhøjhed.  Derimod  var  den  hensyns- 
løse og  uregerlige  Harald  kun  i  meget  ringe  Grad  til 
at  lide  paa,  hvorfor  der  ogsaa  ikke  ret  længe  efter 
paany  udbrøde  Tvistigheder  mellem  ham  og  Erkebispen, 
der  klagede  over,  at  han  indkaldte  Bisper  fra  England 
og  Frankrig  eller  sendte  Nordmænd  derover  for  at  ind- 
vis. Hertil  kom,  at  man  i  Norge  saa  at  sige  maatte 
begynde  aldeles  forfra  med  at  lære  Menigheden  at  bøje 
sig  for  den  bremiske  Erkestol ,  der  aldrig  havde  havt 
nogen  synderlig  Del  i  Christendomsforkyndelsen  i  dette 
Land,  hvor  Hellig  Olafs  Navn  havde  udøvet  en  saa 
overordentlig  styrkende  og  forenende  Indflydelse,  der  kun 
vilde  blive   sløvet  ved   den  fremmede  Indblanding. 

Men  der  kom  endnu   noget  Andet    til,    der   maatte 

bringe  Adalbert  til  at  erkjende ,  hvor  vigtigt  Svends 
Venskab  kunde  være  for  ham,  og  at  ikke  Alting  hjemme 
stod  saa  sikkert,  at  ikke  ogsaa  han  maatte  ønske  at 
forny  det  tidligere  Forbund.  Sagen  var  den,  at  nu 
begyndte  Venden  paany  at  røre  sig.  Her  havde  det 
i  længere  Tid  været  meget  roligt;  Gotskalk  forstod  at 
haandhæve  sin  Magt  og  arbejdede  ivrigt  for  Christen- 
dommens Fremgang  blandt  sine  Landsmænd.  Men  nu 
udbrød  der  paa  een  Gang  en  voldsom  Krig  i  hans 
umiddelbare  Nærhed  imellem  Viltzerne  eller  som  de 
ogsaa  kaldtes  Luitizerne.  Disse  bestode  at  fire  mindre 
Stammer,  der  boede  paa  begge  Sider  af  Penefioden, 
som  dannede  Grændsen  for  den  hamborgske  Diocese. 
At  Christendommen  havde  faaet  synderlig  Indgang  blandt 
dem,  er  imidlertid  næppe  rimeligt;  thi  den  Strid,  der 
opstod  imellem  dem,  gik  just  ud  paa  at  afgjøre,  om 
Rethrene  havde  Ret  i  deres  Paastand  paa  at  udøve  et 
Slags  Overherredømme  over  de  andre  Stammer,  fordi 
det  berømmelige  Tempel  for  Radegast  laa  i  deres  Land, 
i  Rethra.  Rethrerne  bleve  imidlertid  fuldstændig  slagne  af 
Circipanerne ') ,  ikke  en,  men  flere  Gange,  og  i  deres 
Nød  henvendte  de  sig  til  Gotskalk  om  Hjælp. 

Et  mægtigt  Tog  blev  nu  foretaget  mod  Venden; 
men  mellem  dem,  der  stode  i  Spidsen  for  det,  finder 
man  foruden  Gotskalk  Hertug  Bernhard  af  Saksen  og 
—  Kong  Svend.  Men  Bernhard  af  Saksen  var,  som 
ovenfor  bemærket,  Adalberts  allerheftigste  og  farligste 
Fjende,    saa   det  formelig  lader  til,  at  Svend  Estridsen 


')  De  der  boede  .,cis  Panim",  paa  denne  Side,    d.  e.  paa  Nordsiden 
af  Penefloden. 

—  hvad  der  for  Resten  ogsaa  faldt  naturligt  nok  — 
har  sluttet  sig  til  ham  for  ad  denne  Vej  at  komme 
Erkebispen  til  Livs.  Dette  vinder  Bekræftelse,  naar 
man  ser  hen  til,  hvorledes  Krigen  førtes.  Gotskalk, 
hvis  Iver  for  Christendommen  bliver  fremhævet  saa 
stærkt,  kan  umulig  have  givet  Toget  dets  ejendomme- 
lige Charakter,  hvorimod  hans  for  Øvrigt  ikke  ganske 
opklarede  Forpligtelsesforhold  til  Hertug  Bernhard  maa 
have  nødsaget  ham  til  at  deltage  i  Krigen;  Æren 
for  den  maa  derimod  væsentlig  skjæukes  Hertug 
Bernhard  og  Kong  Svend.  Den  førtes  nemlig  til  Fordel 
for  Afgudstemplet  i  Rethra  og  imod  Circipanerne ,  der 
hørte  til  Hamborg  Stift,  om  man  end  ikke  tør  paastaa, 
at  deres  Christendom  havde  stort  at  betyde.  I  hele 
syv  Uger  maatte  Fyrsterne  kjærape  imod  dem,  indtil 
det  tilsidst  lykkedes  at  faa  Bugt  med  dem;  de  maatte 
betale  15000  »Talenter«  for  at  faa  Fred,  og  Penge  var 
Noget,  som  navnlig  Hertug  Bernhard  prægtig  kunde 
bruge.  Om  Christendom  var  der,  som  Adam  siger, 
aldeles  ikke  Tale,  Sejrherrerne  tænkte  kun  paa  Bytte. 
Da  Adam  af  Bremen  senere  besøgte  Kong  Svend,  vilde 
denne  gjerne  skyde  Skylden  over  paa  Sakserne;  »havde 
Saksernes  Pengegridskhed  ikke  været,  vilde  Venderne 
uden  Tvivl  for  længe  siden  være  omvendte  fra  Heden- 
skabet,« siger  han;  men  man  ser,  at  Adam  ved  denne 
Lejlighed  ikke  rigtig  vil  tro  ham ;  thi  han ,  der  ellers 
er  saa  ivrig  i  at  fremhæve  Svend  Estridsen  som  sin 
Kilde,  nævner  denne  Gang  »en  højtstaaende  Mand  i 
Nordalbingien«  som  Kilde  og  det  angaaende  en  Begi- 
venhed, Svend  selv  har  taget  Del  i.  Man  kan  nok 
antage,  at  det  Mismod,  der  giver  sig  tilkjende  i  Adams 

Ord,  giver  et  Billede  af  den  Forbitrelse,  disse  Begiven- 
heder have  fremkaldt  i  Adalberts  Bryst. 

Krigen  havde  dog  endnu  langt  værre  Følger.  Det 
Tryk,  der  var  blevet  udøvet  mod  Venderne,  maatte  have 
Luft  paa  en  eller  anden  Maade ,  og  da  de  forbundne 
Fyrster  vel  næppe  have  taget  det  saa  nøje  med,  hvem 
deres  Slag  traf,  enten  dem ,  der  havde  indkaldt  dem, 
eller  de  Andre,  saa  udbrød  der  en  almindelig  Vender- 
opstand langs  hele  den  tydske  Grændse.  Kejseren  var 
den  Gang  i  Italien,  hvor  han  forblev  indtil  midt  i  No- 
vember 1055,  saa  Besætningen  i  Markerne,  navnlig 
Nordmarken,  maatte  se  at  hjælpe  sig  alene.  Den 
kunde  imidlertid  ikke  udrette  Nogetsomhelst ;  Mange 
faldt  eller  kom  i  Fangenskab;  og  da  saa  Kejseren  xVaret 
efter  anordnede  et  større  Felttog  imod  Venderne,  led 
Hæren  et  større  Nederlag,  hvorunder  Markgrev  Vilhelm 
af  Nordmark  selv  fandt  Døden  og  Mange  af  de  Store 
med  ham.  Kejseren  blev  dybt  rystet  ved  Efterretningen 
om  dette  Nederlag,  og  da  hans  Sind  i  det  Hele  taget 
var  nedbøjet  paa  Grund  af  en  hel  Del  Skuffelser,  han 
just  i  den  senere  Tid  havde  maattet  lide  paa  forskjel- 
lige  andre  Kanter  af  Riget,  kan  det  vel  have  sin  Rig- 
tighed, naar  man  tillægger  dette  Uheld  en  vis  Indfly- 
delse med  Hensyn  til  hans  kort  efter  indtrufne  Død,  d. 
5.  Oktober  1056. 

x\lt  dette  behøver  nu  ikke  at  have  foreligget  Adalbert, 
den  Gang  han  paany  traadte  i  venskabeligt  Forhold  til 
Svend,  da  man  ikke  bestemt  kan  angive,  paa  hvilket 
Tidspunkt  dette  ny  Forhold  begyndte.  Men  Forbindelsen 
knyttedes  dog  under  Trykket  af  de  Forhold,  der  frem- 
kaldte   hele    denne    Række    af  sammenhængende    Begi- 

venheder,  saa  det  maa  have  staaet  ligesaa  klart  for 
Adalbert  som  for  Svend,  at  det  var  i  Begges  velfor- 
staaede  Interesse,  ja  ligefrem  nødvendigt,  at  de  sluttede 
Forlig.  Dette  blev  da  baade  sluttet  og  drukket  med  al 
mulig  Glans.  Svend  og  Adalbert  holdt  en  glimrende 
Sammenkomst  i  Slesvig,  hvor  de  overøste  hinanden  med 
Gaver  og,  »som  det  er  Skik  og  Brug  hos  Barbarerne«, 
holdt  Gilde  otte  Dage  i  Træk.  Naturligvis  kom  ogsaa 
kirkelige  Anliggender  paa  Bane,  der  blev  talt  om  Guds- 
freden mellem  de  Christne  og  om  Missionens  Fremme 
mellem  Hedningerne.  Alt  var  igjen  bragt  paa  den 
gamle,  venskabelige  Fod,  og  navnlig  Svend  følte  sig 
beroliget  med  Hensyn  til  Følgerne  af  sit  Kirkebrud. 
Det  kan  ikke  have  været  saa  meget  længe  efter,  og 
senest  1058,  at  han  knyttede  endnu  en  Forbindelse  paa 
den  samme  Kant,  idet  han  giftede  sin  Datter  Sigrid 
bort  til  Venderfyrsten  Gotskalk,  der  altid  havde  været 
Adalberts  trofaste  Ven  og,  som  bemærket,  næppe  var 
den,  der  havde  givet  Toget  mod  Luitizerne  sin  ejen- 
dommelige, uheldsvangre  Charakter. 

Virkningerne  af  Svends  og  Adalberts  fornyede  Ven- 
skab tøvede  ingenlunde  med  at  indfinde  sig.  Omtrent 
samtidig  med,  at  Forholdet  mellem  dem  var  spændt, 
eller  dog  ikke  ret  længe  efter,  døde  nemlig  Bisp  Val 
af  Ribe,  til  hvis  Stift  hele  det  nuværende  Nørrejylland 
hørte').      Adalbert   havde    altid    lagt   stor  Vægt  paa  at 


')  Om  Tiden,  da  Bisp  Val  døde,  og  Nørrejylland  deltes  i  fire  Bispe- 
dømmer, har  der  altid  været  Tvivl.  I  Almindelighed  sætter  man 
den  meget  senere,  endogsaa  efter  Helvader  til  1065;  men  dette 
kan  paa  ingen  Maade  forenes  med  den  samtidige  Adam  af  Bremen, 
der  ved  Udtrykkene  i  III.   24,  („I  de  Dage  døde  den  danske  Bisp 

faa  saa  mange  Bispedømmer,  som  mulig,  oprettede  i  sit 
Stift  og  den  med  samme  forenede  Missionskreds,  dels 
fordi  dette  forøgede  hans  Glans,  dels  fordi  han  derved 
mente  at  rykke  nærmere  henimod  Opfyldelsen  af  sin 
store  Tanke,  Oprettelsen  af  det  nordiske  Partriarchat, 
der  havde  maattet  hvile  efter  Pave  Leo  d.  9s  Død, 
foruden   at   naturligvis   Striden   med    den   danske  Konge 


Val")  viser,  at  han  her  har  tænkt  paa  et  bestemt  Tidspunkt. 
Tager  man  nemlig  Hensyn  til  den  Skrivemaade,  der  følges  af 
Adam  af  Bremen,  som  ikke  er  aandløs  nok  til  slavisk  at  binde  sig 
til  en  bestemt  Tidsfølge,  men,  hvor  Lejlighed  tilbyder  sig,  paa  eet 
Sted  medtager,  hvad  der  kan  oplyse  det,  der  just  er  paa  Tale, 
er  det  ikke  saa  vanskeligt  at  se,  hvad  Tidspunkt  der  her  er  ment. 
I  c.  11  omtales  Svends  Thronbestigelse,  og  hvorledes  han  i  An- 
ledning af  Giftermaalet  med  Gunhild  lægger  sig  ud  med  Erke- 
bispen.  Denne  bringes  herved  til  at  nærme  sig  Harald  Haarde- 
raade,  medens  Svend  derimod  slutter  sig  til  Hertug  Bernhard  og 
fremkalder  Vansknligheder  i  Venden ,  og  Adam  ledes  da  herved 
til  at  omtale  først  de  norske  Forhold  i  c.  12' — 16  og  Forliget 
mellem  Svend  og  Adalbert  motiveret  ved,  at  ikke  Alt  i  Norge  gik 
efter  Ønske  i  c.  17,  derefter  de  vendiske  Forhold  i  c.  18—22, 
idet  der  dog  først  gaas  lidt  tilbage,  hvorefter  han  med  lignende 
Udtryk  som  i  c.  24  nemlig  i  c.  21  („Ved  den  samme  Tid  — ") 
gaar  over  til  at  tale  om  Venderkrigen ,  som  Kong  Svend  tog  Del 
i.  Alt  dette  er  samtidigt  med  Bisp  Vals  Død,  hvad  ogsaa  tydelig 
ses  deraf,  at  han  saavel  i  c.  24  som  i  c.  23  omtaler  Missionairers 
Sendelse  til  Island,  Grønland  og  overhovedet  det  fjernere  Norden, 
hvilket  uden  Tvivl  skete,  den  Gang  Forholdet  mellem  Erkebispen 
og  Harald  endnu  var  godt,  altsaa  før  Forliget  med  Svend.  Den 
samme  Fremgangsmaade  fortsættes  desuden  endnu  i  de  følgende 
Capitler,  af  hvilke  c.  25 — 26  omtale  Forholdet  til  Hertug  Bernhard 
og  c.  27—32  Forholdet  til  Kejseren  og  Paven,  hvorefter  der  i 
c.  33  afsluttes  med  Kejserens  Død  10.56,  der  er  det  Tidspunkt, 
som  alle  disse  parallele  Rækker  af  Begivenheder  ere  førte  frem  til, 
og  ved  hvilken  Tid  man  altsaa  omtrent  maa  kunne  sætte  Bisp 
Vals  Død. 

gjorde  det  til  en  Umulighed  i  det  Mindste  saa  længe  at 
fremme  Sagen.  Nu  derimod  var  Striden  bilagt,  og  hvad 
Mere  var,  Adalberts  Indflydelse  voksede  bestandig  mere 
og  mere  under  Mindreaarsregeringeu,  der  fulgte  efter 
Kejserens  Død,  saa  der  er  al  mulig  Grund  til  at  antage, 
at  han  igjen  har  optaget  sine  Patriarchatsideer,  saameget 
mere  som  Adam  bevidner,  at  han  endnu  paa  det  Sidste 
vedblev  at  fastholde  dem  og  arbejde  for  dem. 

Den  ved  Biskop  Vals  Død  givne  Lejlighed  blev  nu 
benyttet  til  at  dele  Jylland  i  fire  Bispedømmer.  For 
Ribe  indviedes  Oddo,  uden  Tvivl  Klerk  i  Bremen,  for 
Aarhus  Christian,  en  Søn  af  Odinkar  den  Yngre,  der 
indtil  1045  havde  været  Bisp  i  Ribe  og  var  beslægtet 
med  Kongehuset,  for  Viborg  Heribert  og  endelig  for 
Vendsyssel  med  Bispesæde  ved  Hjørring  Munken  Magnus. 
Denne  Sidste  skulde  imidlertid  aldrig  opnaa  at  faa  sit 
Stift  at  se.  Da  han  paa  Hjemvejen  fra  Ordinationen  i 
Bremen  sejlede  over  Elben,  led  han  Skibbrud  og  druk- 
nede, hvorpaa  Alberik,  en  for  Øvrigt  ubekjendt  Mand, 
blev  Bisp  i  Vendsyssel.  Det  forstaar  sig  af  sig  selv, 
at  der  maatte  skaifes  Indtægter  tilveje,  der  stode  i 
Forhold  til  den  Glans,  et  saa  stort  Antal  høje  Gejst- 
lige maatte  udvikle,  og  dette  sørgede  Svend  Estridsen 
for,  idet  han  lagde  Gods  til  Bispesæderne,  sandsynligvis 
fra  det  kongelige  Jordegods. 


Det  var  ogsaa  nok  Umagen  værdt  at  se  at  komme 
rigtig  paa  god  Fod  med  Erkebispen;  thi  nu  begyndte 
Indfaldene    fra   Norge,    der   siden   Haralds    skyndsomme 

Flugt  fra  Læsø  kun  havde  havt  meget  lidt  at  betyde, 
igjen  at  tiltage  og  det  saavel  i  Voldsomhed  som  i  Om- 
fang. At  de  i  den  mellemliggende  Tid  nogensinde  ganske 
skulde  være  ophørte,  tør  næppe  paastaas,  og  det  ovenfor 
omtalte  Tog  til  Fyen,  hvor  Kalf  Arnesen  blev  dræbt, 
ligger  jo  ogsaa  efter  Flugten  fra  Læsø.  Men  Harald 
havde  dog  i  det  Hele  været  saa  optagen  af  de  indre 
Anliggender,  derunder  ogsaa  de  kirkelige,  og  Striden  med 
de  norske  Stormænd,  at  der  ikke  i  samme  Forhold  som 
tidligere  kunde  blive  Lejlighed  til  at  hjemsøge  Danmark 
med  Vikingetog. 

Efterhaanden  —  og  man  kan,  for  under  den  usikre 
Chronologi  dog  her  at  nævne  et  Aarstal,  sige  henved 
1058  —  havde  han  endelig  opnaaet  omtrent,  hvad  han 
vilde  i  Indlandet,  saa  han  nu  igjen  kunde  tænke  paa  at 
hærje  paa  Danmark.  Hertil  havde  han  endnu  en  særlig 
Anledning,  idet  foruden  Find  Arnesen  ogsaa  adskillige 
andre  af  de  norske  Stormænd,  misfornøjede  med  For- 
holdene der  hjemme,  havde  begivet  sig  til  Kong  Svend, 
der  overøste  dem  med  Gaver  og  i  dem  underholdt  en 
krigersk  Skare,  som  under  givne  Forhold  kunde  blive  i 
højeste  Grad  faretruende  for  Norge  og  for  Haralds  Magt. 

Blandt  dem,  der  droge  ud,  hørte  ogsaa  Hakon 
Ivarsen,  ved  hvem  det  i  sin  Tid  efter  Ejnar  Tambe- 
skjælvers  Drab  var  lykkedes  Harald  at  vinde  Oplændin- 
gerne  for  sig.  Men  nu  vilde  han  dels  ikke  opfylde 
Hakons  Forlangende  om  at  erholde  Jarletitlen  og  en 
hertil  svarende  Myndighed,  dels  trykkede  han  Oplændin- 
gerne  med  allehaande  Paalæg,  som  disse  ikke  vilde  finde 
sig  i.  Enden  paa  det  blev,  at  Hakon  maatte  fortrække 
over  Grændsen    og   ind   i    Værmeland,    hvor  Stenkil  gav 

ham  en  Forlehning.  Herfra  bred  han  gjentagne  Gange 
ind  i  Norge  og  hævede  Skatter  paa  Oplandene  og  det 
omkap  med  Kongen,  der  paa  bedste  Maade  udsugede 
Bønderne  uagtet  al  den  Modstand,  de  rejste  mod  saa- 
ledes  to  Gange  at  maatte  betale  Skat.  Hakon  traadte 
ogsaa  i  Forbindelse  med  Find  Arnesen,  sin  gamle  Kamp- 
fælle, der  jo  nu  var  Jarl  i  Halland,  og  muligvis  ogsaa 
med  Kong  Svend,  men  kunde  alligevel  ikke  udrette 
Noget.  Harald  gjorde  et  Krigstog  imod  ham  op  ad 
Gøtaelven  og  jog  ham  paa  Flugt;  hjemkommen  til  Norge 
tog  han  en  frygtelig  Hævn  over  de  Oplændinger,  der 
havde  holdt  med  Hakon*). 

Efterat  Harald  saaledes  var  beroliget  med  Hensyn 
til  Norge,  kunde  han  igjen  tænke  paa  alvorlig  at  angribe 
Danmark.  Togene  fornyedes  altsaa  paa  den  vante  Vis; 
med  sine  smaa  Skibe  løb  han  ind  mellem  Kysterne  og 
plyndrede,  hvor  han  kunde  komme  til;  han  var,  som 
Adam  siger,  ret  et  Nordens  Lyn  og  en  frygtelig  Svøbe 
for  alle  de  danske  Øer.  Ogsaa  til  Vendland  strakte  hans 
Hærjninger  sig;  thi  efter  Gotskalks  Giftermaal  med 
Svends  Datter  Sigrid,    henved    1058,    maatte    ogsaa    de 

•)  Alt  vel  overvejet,  synes  Kildernes  i  høj  Grad  uoverenstemmende 
Beretninger  (se  Sammenstillingen  hos  Munch  II  S.  269 — 291  i 
Noterne)  bedst  at  kunne  forenes,  naar  man  antager,  at  Snorre  og 
de  Sagaer,  der  følge  ham,  have  ombyttet  Hakons  to  Ophold  i 
Udlandet  med  hinanden,  saa  han  altsaa  før  Nisaaslaget  har  færdedes 
i  Gøtland  og  anden  Gang  har  begivet  sig  til  Kong  Svend.  Man 
forstaar  da  hans  Forbindelse  med  Find  Arnesen  før  Slaget,  og  at 
Svend  Estridsen  ifølge  Morkinskinna  skal  have  været  med  at  gjøre 
et  Forsøg  paa  at  lukke  Gøtaelvens  Munding  for  Harald.  Af  denne 
Forbindelse  med  Svend  kunde  ogsaa  let  opstaa  den  Fortælling,  at 
Hakon  to  Gange  skulde  have  begivet  sig  til  Danmark. 

vendiske  Kyster  betragtes  som  fjendtlige.  Svend  søgte 
enkelte  Gange  at  standse  ham;  men  den  snilde  Viking 
var  uudtømmelig  i  at  finde  paa  Udveje,  saa  Svend  ingen 
Magt  kunde  faa  over  ham. 

En  Gang  var  han  løben  ind  i  Limfjorden,  hvor 
han  hærjede  vidt  og  bredt,  da  han  pludselig  fik  Efter- 
retning om,  at  Svend  havde  lagt  sig  udenfor  Mundingen 
for  at  spærre  ham  Tilbagevejen.  Det  var  just  ikke 
mange  Skibe,  han  havde,  og  store  vare  de  heller  ikke, 
saa  han  kunde  ikke  tænke  paa  at  hugge  sig  igjennem 
med  Magt.  Der  var  derfor  ikke  Andet  for  ham  at 
g.jøre  end  at  søge  længere  ind  i  Limfjorden.  Men  som 
han  nu  saaledes  sejlede,  saa  han  pludselig  Vejen  spærret 
for  sig,  ved  at  der  kun  stod  ganske  lavt  Vand  over 
Grundene  forude.  Belæssede  med  Bytte,  som  Skibene 
jo  vare,  kunde  de  ikke  sejle,  og  Svend  var  i  Hælene 
paa  ham  med  hele  den  danske  Flaade.  Dog,  Harald 
var  ikke  den,  der  opgav  Modet  for  saa  Lidt.  Han  fik 
udsøgt  sig  det  smalleste  Sted,  og  om  Natten  lod  han 
sine  Folk  i  al  Stilhed  losse  Skibene  og  bringe  Godset 
over  til  det  dybe  Vand  paa  den  anden  Side.  Skibene, 
der  jo  vare  smaa,  lod  han  trække  over,  og  da  saa  Alt 
omsider  var  bragt  om  Bord,  sejlede  han  ganske  rolig 
hjem  til  Norge,  udenat  Svend  med  sine  større  Skibe 
var  i  Stand  til  at  følge  ham*). 


')  Det  har  ikke  megen  Interesse  at  faa  oplyst,  paa  hvilket  Sted  det 
var,  at  Harald  trak  Skibene  over,  da  Limfjordens  Forbindelse  med 
Vesterhavet  i  alt  Fald  fremgaar  deraf,  at  Knud  den  Hellige  faa 
Aar  efter  samlede  Flaaden  i  Limfjorden  for  derfra  at  tage  over 
til  England.  Men  naar  Knytlinga  c.  32  i  Overensstemmelse  med 
Nordboernes  almindelige  Opfattelse  siger,  at  Limfjorden  gik  fra 
Nord  til  Syd,  og  kort  efter,  at  Haraldsejdet  var  Nord  for  Fjorden 

Saa  meget  ser  man  nu  af  denne  Fortælling,  at  Svend 
endelig  begyndte  alvorlig  at  tænke  paa  at  faa  Ende  paa 
disse  Stridigheder  med  Norge,  og  det  med  det  Onde,  da 
der  ikke  var  stort  Haab  om  at  faa  dem  endte  med  det 
Gode.  I  sidstnævnte  Henseende  var  der  rigtignok, 
ligesom  i  sin  Tid  kort  efter  Magnus  den  Godes  Død, 
igjen  blevet  aftalt  et  Fredsmøde  paa  Rigernes  Grændse 
i  Mundingen  af  Gøtaelven;  men  et  saadant  var  ligesaa 
lidt  denne  Gang  som  tidligere  kommet  i  Stand,  uden 
Tvivl  fordi  begge  Kongerne  vare  ligemeget  opsatte  paa 
at  vinde  Afgjørelsen  med  Sværdet.  Store  Rustninger 
var  der  ogsaa  blevet  foretaget  saavel  fra  Haralds  som 
fra  Svends  Side.  Harald  havde  blandt  Andet  ladet 
bygge  et  stort  Skib  i  Trondhjem,  der  sagdes  at  ligne 
Olaf  Trygvesøns  berømte  Ormen  hin  lange.  Fortil  havde 
det  et  Dragehoved  og  bagtil  en  Dragestjert;  det  var 
udstyret  med  den  størst  mulige  Pragt  og  førte  70  Aarer. 
Skjalden  Tjodolf  var  uudtømmelig  i  at  beskrive  det 
straalende  Syn,  som  det  frembød. 

Dog  skal  den  prude   Snekke 
Ej   let  isonder  gaa, 
Mens  sytti  Aarer  flække 
Hver  Bolge  »orteblaa 
For  Dragen,  der  sig  svinger 
Med  Klippekuld    om  Bord 
Paa  staalgraa  Ørnevinger 
Ud  over  Trondhjemsfjord. 


og  imod  Vesterhavet,  saa  fremgaar  heraf,  at  man  ikke  uden  at 
forudsætte  en  fuldstændig  Forvirring  i  Henseende  til  Himmelegnene 
hos  Nedskriveren,  kan  antage,  at  han  har  tænkt  sig  Stedet  omtrent 
ved  det  nuværende  Agger. 

Harald  opbød  tillige  Leding  fra  hele  Norge  og  drog  med 
den  saaledes  samlede  Flaade  afsted  til  Vigen. 

Her  maatte  han  imidlertid  udholde  en  svær  Storm, 
der  drev  største  Delen  af  Flaaden  fra  hverandre  og 
henimod  Læsø;  og  først  betydelig  formindsket  naaede 
den  over  til  Gøtaelven.  Nogen  dansk  Flaade  var  der 
ikke  at  se;  det  hed  sig,  at  Svend  laa  nede  ved  Fyen 
og  Smaalandene,  og  Harald  besluttede  sig  da  til  at 
drage  videre  langs  Kysten  af  Halland  og  hærje.  Derved 
gik  Krigen  imidlertid  igjen  over  til  at  blive  en  Angrebs- 
krig udenfor  Landets  Grændser,  hvorfor  Harald,  der  i 
saadant  Tilfælde  ikke  var  berettiget  til  at  beholde  den 
fulde  Almenning,  som  han  havde  udskrevet,  saa  sig 
nødsaget  til  at  hjemsende  en  stor  Del  af  sine  Skibe. 
Det  Antal  han  beholdt  tilbage,  henved  180  Skibe,  var 
dog  anseligt  nok,  saa  han  alligevel  maatte  haabe  at 
kunne  udrette  ikke  saa  lidt  endda,  og  i  alt  Fald  ikke  at 
komme  i  en  saadan  Knibe  som  den,  han  kun  ved  sin 
store  Dristighed  var  sluppen  godt  ud  af  i  LimQorden. 

Svend  havde  imidlertid  ikke  været  uvirksom.  Han 
havde  samlet  en  Flaade  navnlig  fra  Skaane,  Sjælland 
og  Smaalandene,  der  var  Haralds  langt  overlegen  i 
Antal,  hvorimod  det  lader  til,  at  de  norske  Skibe  have 
været  de  største.  Med  den  gik  han  nu  Nordmændene 
imøde,  og  Sammenstødet  skete  i  Laholmsbugten,  lige 
ved  Udløbet  af  Nisaaen,  der  lidt  søndenfor  Halmstad 
løber  ud  i  Kattegattet.      Det  var  den  9.  August  1062. 

Begge  Kongerne  vare  omgivne  af  deres  første  Mænd, 
Harald  navnlig  af  de  mægtige  Svogere  af  Arnungeætten, 
Ejsten  Orre  til  Giske  og  Ulf  Uspaksøn,  gift  med  en 
Søster  til  Ejsten   og  Haralds   Dronning  Thora.      Ogsaa 

hans  Sønner  Magnus  og  Olaf  vare  med  i  Slaget,  og 
skjøndt  de  begge  endnu  vare  Drenge,  førte  i  alt  Fald 
den  Første  af  dera  allerede  Skib.  Svend  skal  have  havt 
hele  seks  Jarler  med  sig  i  Slaget;  men  Navnene  paa  dem 
ere  ikke  overleverede.  At  Find  Arnesen,  der  var  Jarl 
i  Halland,  var  med.  er  en  Selvfølge.  Foruden  ham 
nævnes  som  Deltager  Skjalm  Hvide ,  der  var  Absalons 
Stamfader  og  uden  Spørgsmaal  hørte  til  de  mest  Ind- 
flydelsesrige blandt  de  verdslige  Store  i  Danmark.  Imid- 
lertid maa  han  dog  den  Gang  endnu  have  været  meget 
ung;  thi  han  forekommer  jævnsides  med  alle  Svend 
Estridsens  Sønner  som  en  Mand,  der  rager  højt  op 
over  alle  sine  Samtidige,  saavel  hvad  Rigdom  som 
Anseelse  angik.  For  Øvrigt  maa  man  nøjes  med  Gjæt- 
ninger;  men  man  kan  vel  nok  være  berettiget  til  den 
Antagelse,  at  der  næppe  har  manglet  synderlig  mange 
af  de  første  Mænd  i  Landet  ved  en  Lejlighed  som  denne, 
hvor  det  gjaldt  om  dog  endelig  en  Gang  at  skaffe 
Landet  Fred  for  en  Viking,  der  i  en  lang  Række  af 
Aar  havde  gjort  alle  Kyster  ligened  til  Yenden  usikre. 
Saaledes  kan  Ulf  Galiciefarer,  der  var  dansk  Jarl 
og  gift  med  Svends  Næstsødskendebarn  Bodil,  for  Tidens 
Skyld  gjerne  have  været  med;  han  er  for  Resten  mest 
bekjendt  ved  sine  dristige  Vesterhavstogter,  der  strakte 
sig  helt  ned  til  Galicien  i  Spanien,  hvoraf  hans  Tilnavn, 
ligesom  han  ogsaa  omtales  af  Adam  af  Bremen  i  Anled- 
ning af  et  Tog,  han  skal  have  gjort  helt  op  i  de  nord- 
lige Have.  Endnu  rimeligere  er  det,  at  hans  Søn  Thrund 
Fagerskind,  der  var  Svends  Hirdstyrer,  har  ledsaget 
Kongen.  Af  andre  Kongens  Slægtninge  opholdt  sig  ved 
den    Tid    i    Danmark    Sønnerne    af   den    1042    myrdede 

Kæder:     Danm.  u.    Svend  Eetridsen  og  hans  Sanner.  9 

Jarl  Harald,  Thorkil  og  Herning,  fremdeles  Svends  Bro- 
der Asbjørn  og  hans  Brodersøn  Asmund  Bjørnsen.  Endelig 
var  ogsaa  Kongens  Søn,  den  senere  Harald  Hejn,  en 
Yngling  paa  over  tyve  Aar  og  altsaa  vel  i  Stand  til  at 
spille  en  Rolle,  der  var  hans  høje  Stilling  værdig. 

De  nævnte  Personers  Slægtskabsforhold  ses  af  efter- 
følgende Stamtavle: 


Svend  Tveskjæg. 


Gyda.  Datter.  Kuud.  Estrid. 

^Erik  Jarl.  I  *Ulf  Jarl. 


Hakon  Eriksen.         Gunhild.  Svend.       Bjørn.       Asbjørn. 

»Gunhild.  *  Harald  Jarl.  ! 

I 
-  ^ 

Bodil.  Thorkil.     Herning.  Harald.     Asmund. 

'Ulf  Galiciefarer. 


Thrund  Fagerskind. 


Lige  meget,  hvem  der  nu  tog  Del  i  Slaget,  —  man 
ordnede  sig  altsaa  til  Angreb.  Harald  og  Svend  lagde 
begge  deres  eget  Skib  forrest  i  den  spidse  Fylking  og 
deres  bedste  Mænd  saa  nær  op  til  sig,  som  mulig. 
Skibene  bleve  for  største  Delen  koblede  sammen;  men 
en  stor  Mængde  lod  man  dog  ligge  løs  for  at  hjælpe 
til,  hvor  det  kunde  gjøres  Behov.  Det  var  først  hen  ad 
Aften,  at  Kampen  kom  rigtig  i  Gang;  i  alt  Fald  er  det 
vist,  at  Slaget  vedblev  at  rase  den  hele  Nat. 

Dristig  Oplands  Drot,  hin  bolde, 
Klog  som  Faa  paa  Bueskud, 
Voldte  Daners  hvide  Skjolde 
Hele  Natten  Bræk  og  Brud ; 
Ja,  fra   Onnen  fløj  fuldofte 
Finneskat  med  Liv  og  Lyst, 
Pilen,   gjennem   Bondekofte 
Ind  at  rødme  dybt  i  Bryst. 

Ikke  destomindre  tegnede  i  Begyndelsen  Alt  til,  at 
Nordmændene  skulde  bukke  under.  Danskernes  Anfald 
var  i  højeste  Grad  voldsomt,  saaledes  at  Intet  kunde 
staa  sig  imod  dem.  Saxo  omtaler  navnlig  meget  om- 
stændelig, hvorledes  en  af  Skjalms  Hvides  Skibsførere, 
Aslak,  lagde  stor  Uforfærdethed  for  Dagen,  idet  han  ikke 
alene  tappert  værnede  om  sit  eget  Skib,  men  ogsaa 
ryddede  en  Mængde  norske  Skibe,  saa  det  formelig  gav 
en  hel  Standsning  i  Slaget,  fordi  man  paa  begge  Sider 
vilde  se  Udfaldet  af  denne  mærkværdige  Kamp.  Da 
Nordmændene  altsaa  trængtes  haardt,  og  den  norske 
Høvding  Skjalg  Erlingsen  endogsaa  nødtes  til  at  søge 
ind  under  Land,  hvor  han  blev  angreben  og  fældet  af  de 
Krigsfolk,  Svend  havde  efterladt  paa  Kysten,  var  det  ikke 
saa  underligt ,  at  der  var  Mange,  der  tænkte  paa  at  af- 
bryde Slaget,  idet  de  sagde,  det  var  umuligt  at  holde 
Stand  mod  en  saadan  Magt.  Svend  havde  nemlig  af- 
skaaret  en  Del  af  Haralds  venstre  Fløj  og  trængte  nu 
Resten  af  hans  Fylking  ud  paa  Søen. 

Flugt  Adlde  Harald  imidlertid  paa  ingen  Maade  vide 
Noget  af:  »nej,  før  skal  vi  ligge  med  Næsen  i  Vejret, 
saa  mange  vi  er,  før  jeg  skal  fly«,  lægger  Snorre  ham  i 
Munden.     Men  hvad  der  mere  end  alt  Andet  gjorde  Ud- 

9* 

slaget,  var,  at  Nordmændene  just  i  det  skjæbnesvangre 
Øjeblik  fik  Forstærkning  af  den  ovenfor  omtalte  oplandske 
Høvding,  Hakon  Jvarsen,  der,  skjøndt  han  var  landflygtig 
og  nylig  havde  ligget  i  Krig  med  Kongen,  der  ikke  vilde 
føje  sig  efter  hans  Ønsker,  dog  ikke  vilde  svigte  sine 
Landsmænd,  der  vare  stedte  i  Nød.  Mulig,  han  just 
haabede  at  faa,  navnlig  Jarleværdigheden  af  Harald  ved  at 
hjælpe  ham  i  denne  Kvide,  hvorimod  Svends  tyveaarige  Uheld 
overfor  Norge  ikke  skulde  give  ham  Lyst  til  at  knytte  sin 
Sag  til  hans.  Han  foreholdt  nu  Nordmændene,  at  Danskerne 
kunde  være  kjække  nok  i  det  første  Anfald,  men  at  de 
sjelden  holdt  ud  i  Længden ,  saa  naar  man  bare  blev  ved 
med   at  trætte  dem,  skulde  man  nok  vinde  Sejr. 

Efterat  Slaget  saaledes  havde  varet  hele  Natten  og 
var  i  Færd  med  at  vende  sig  til  de  Danskes  Fordel, 
blev  det  altsaa  henad  Morgenstunden  fornyet,  idet  Hakon 
med  sine  lette  Skibe  omroede  hele  den  danske  Fylking 
og  anfaldt  den,  medens  Svend  troede,  at  Slaget  allerede 
var  vandet.  Hans  Folk,  der  naturligvis  mente  det  Samme, 
holdt  sig  ikke  længere  saa  godt  sammensluttede  som  i 
Slagets  Begyndelse,  og  navnlig  bleve  Skaaningerne,  der 
befandt  sig  paa  højre  Fløj,  i  den  Grad  overraskede  ved 
det  pludselige  Anfald,  at  de  skyndsomt  satte  ind  paa 
Land  og  gave  sig  paa  Flugt.  Svend  var  nu  afskaaren 
fra  Kysten,  og  da  saa  Harald  i  det  Samme  fornyede 
sit  Anfald  fra  Søsiden,  varede  det  ikke  længe,  før  Alting 
befandt  sig  i  den  fuldstændigste  Forvirring.  Mange 
sprang  fra  Borde.  Andre  toge  Flugten  med  de  løst- 
liggende  Skibe,  medens  Hovedmassen,  der  var  koblet 
sammen,  ikke  kunde  røre  sig  fra  Stedet.  Her  blev  Skib 
paa  Skib  ryddet  fra  Stavn  til  Stavn;    Svend  kjæmpede 

selv  som  en  Løve,  indeklemt,  som  han  jo  var  ;  men  da  saa 
ogsaa  hans  Skib  var  ryddet  og  Banneret  nedhugget,  kastede 
han  sig  endelig  i  en  Baad  for  at  se  at  redde  sig  i  Land. 

Ej   var  det   uden  g^'ldig  Grund, 

At   Svend   forlod   sin   Snekke, 

Thi  kyst  af  Sværdets  hvasse  Mund 

Blev  Hjelmen  paa  den  Kjække ; 

Han  ilyg'ted   kun   af  Folketrang 

Og'   svigted   kun   de   Døde ; 

Der  Jyders   Ven   fra  Borde   sprang. 

Var  Kongeskibet  ode. 
Find  Arnesen  blev  tagen  om  Bord  paa  sit  eget  Skib, 
som  han  ikke  havde  villet  forlade.  Harald  spottede 
ham,  der  nu  var  gammel  og  næsten  blind  og  gottede 
sig  kostelig  ved  hans  Arrigskab  over  paa  denne  Maade 
igjen  at  være  falden  i  Haralds  Magt.  Denne  lod  ham 
dog  faa  Dage  efter  igjen  slippe  fri  og  føre  over  til 
Halland,  hvor  han  synes  at  være  død  kort  Tid  efter, 
mulig  som  Følge  af  Saar,  han  kan  have  modtaget  i 
Slaget.*)  Ogsaa  Skjalm  Hvide  blev  tagen  til  Fange  og, 
skjøndt  han  var  saaret,  ført  afsted  nordpaa.  Da  man 
var  kommen  til  Gjedderø  tæt  ved  det  nuværende  Varberg, 
lykkedes  det  ham  imidlertid  at  skuffe  sine  Vogtere  og 
begunstiget  af  Nattens  Mørke  at  slippe  i  Land. 

Hvad  Kong  Svend  selv  angik,  da  var  han,  som  sagt, 
taget  fra  Borde,  da  Kongeskibet  var  ryddet;  men  han 
kunde  ikke  saa  let  komme  bort,   da  han    var   afskaaren 


')  Naar  der  hos  Snorre  tales  om,  at.  Find  foruden  at  være  gammel 
ogsaa  var  blind,  og  om  at  han  ikke  vilde  forlade  Skibet,  kan 
dette  maaske  forstaas  saaiedes ,  at  han  i  Slaget  modtog  et  Saar, 
der  berøvede  ham  Øjnenes  Brug. 

fra  Kysten  ,  ved  at  Hakon  Ivarsen  havde  lagt  sig  der 
med  sine  Skibe.  Denne  kunde  paa  den  anden  Side  ikke 
deltage  i  Forfølgelsen,  da  alle  de  mange  sammenkoblede 
Skibe  laa  ham  i  Vejen,  og  han  var  derfor  rolig  bleven 
liggende,  hvor  han  var. 

Som  han  nu  her  var  i  Færd  med  at  forbinde  en 
Mands  Saar,  lagde  pludselig  en  lille  Baad  til  Skibet,  i 
hvilken  der  stod  en  høj  Mand  med  en  sid  Hat  og 
spurgte  efter  Hakon.  Denne  skottede  til  ham  og  spurgte 
om  hans  Navn.  »Jeg  hedder  Vanraad,«  svarede  han, 
»og  ønsker  at  tale  med  Dig.«  Hakon  bøjede  sig  nu  ned 
til  ham;  da  sagde  Vanraad:  »Jeg  vil  bede  Dig  om  mit 
Liv,  ifald  Du  vil  skjænke  mig  det.«  Hakon  svarede 
Intet,  men  gik  hen  til  to  af  sine  Folk  og  gav  dem  kort 
Befaling  til  at  følge  Manden  i  Land  og  føre  ham  op 
til  Bonden  Karl,  der  boede  nær  ved  Kysten,  og  bede 
ham  om  at  laane  Manden  den  Hest,  han  havde  faaet  af 
Hakon,  tillige  med  sin  egen  Sadel  og  sin  Søn  som  Følge- 
svend. Folkene  gjorde,  som  det  var  paalagt  dem; 
Vanraad  sad  ved  Roret;  men  ikke  uden  Besvær  lykkedes 
det  at  naa  i  Land  og  op  til  Karl.  Denne  lod  dem  først 
faa  Noget  at  spise;  men  mens  de  vare  i  Færd  hermed, 
kom  Karls  Kone  ind  og  spurgte,  hvad  det  var  for  et 
forfærdeligt  Bulder,  der  havde  været  den  Nat,  saa  man 
næppe  havde  kunnet  lukke  sine  Øjne.  »Ved  Du  da 
ikke,  at  Kongerne  have  slaaedes  i  Nat?«  sagde  Karl. 
»Naa,  hvem  vandt  da?« ,  sagde  Konen.  »Det  gjorde 
Nordmændene.«  »Skam  faa  vi,  saadan  en  Konge  vi  har; 
han  er  jo  baade  halt  og  ræd.«  »Ræd  er  han  ikke,« 
faldt  Vanraad  nu  ind,  »men  han  er  ikke  sejrsæl.«  Siden 
tik  den  Fremmede  Vand  at  vaske  sig  med;  men  da  han 

88,a  tørrede  sig  midt  paa  Haandklædet,  rev  Konen  det 
fra  ham  og  sagde,  at  han  dog  skulde  skamme  sig  ved 
saaledes  at  gjøre  Haandklædet  ganske  vaadt  paa  een 
Gang.  »Aa,  jeg  lever  vel  nok  den  Dag,  hvor  jeg  kan 
faa  Raad  til  at  tørre  mig  midt  paa  Haandklædet,«  mente 
Vanraad.  Endelig  kom  de  da  afsted,  Vanraad  og  Bondens 
Søn,  medens  Hakons  Mænd  roede  tilbage  til  Flaaden. 
Harald  lod  imidlertid  hele  Svends  Skib  gjennemsøge, 
men  ingensteds  fandt  man  Kongens  Lig.  Derimod  fandt 
man  et  Skrin  med  den  hellige  Vincentius'  Levninger  i, 
hvilket  Nordmændene  førte  hjem  med  sig. 

Straks  efter  Slaget  hed  det  sig ,  at  Svend  lykkelig  var 
undsluppen  til  Sjælland  og  igjen  havde  rejst  en  Stridsmagt 
for  i  Nødsfald  paany  at  værne  om  sit  Rige.  Harald,  der 
Natten  efter  Slaget  nær  havde  mistet  sin  Søn  Magnus, 
der  uforsigtig  haA'de  gjort  Landgang,  men  var  bleven 
overvældet  af  den  danske  Krigshær  paa  Kysten,  for 
hvilken  ogsaa  Skjalg  Erlingsen  var  bukket  under,  fandt 
det  dog  ikke  raadeligt  videre  at  forfølge  sin  Sejr,  men 
vendte  kort  efter  tilbage  til  Norge  med  de  erobrede 
Skibe,  og  disse  naturligvis  rigt  belæssede  med  Bytte. 

Svend  glemte  ikke  at  belønne  Karl,  hvem  han  skyldte 
sin  Frelse;  han  kaldte  ham  over  til  sig  til  Sjælland  og 
skjænkede  ham  rundeligt  Gods;  men  han  huskede  ogsaa 
hans  Kone ;  hende  tillod  han  ikke  Karl  at  tage  over  med 
sig.  Det  hedder  endogsaa,  at  han  fik  ham  til  at  skille 
sig  ved  hende  og  skaffede  ham  et  anseligt  Giftermaal, 
altsaa  mulig  med  Nogen  af  Kongefamilien.  Saameget  er 
i  alt  Fald  vist,  at  Navnet  Karl  pludselig  opdukker  blandt 
Svends  nærmeste  Descendenter,  udenat  man  ser,  hvor 
det  skriver  sig  fra.     Knud  den  Hellige  er  Fader  til  den  be- 

kjendte  Karl  Danske  af  Flandern  og  endnu  to  Slægtled  se- 
nere forekommer  Navnet.  Under  Niels  træffer  man  en  Bro- 
der, det  vil  vel  sige  Halvbroder  til  Kongen,  der  hedder  Karl. 

Hvad  Harald  Haarderaade  angik,  skyldte  han  Hakon 
Ivarsen  i  det  Mindste  ligesaa  meget,  som  Svend  skyldte 
Karl  Bonde,  Alligevel  lader  det  ikke  til,  at  han  har 
fundet  Anledning  til  at  betænke  Hakon  med  en  større 
Belønning.  Navnlig  kan  man  ingenlunde  antage,  at  denne 
først  nu  skulde  have  faaet  Magnus  den  Godes  Datter 
Ragnhild  til  Ægte,  eftersom  det  hedder,  at  han  paa 
Toget  til  Værmeland  førte  Magnus'  Banner  med  sig, 
hvilket  han  rimeligvis  var  kommen  i  Besiddelse  af  tillige- 
med Ragnhild,  medens  paa  den  anden  Side  Gifterraaalet 
rigtignok  heller  ikke  godt  kan  være  indgaaet  synderlig 
tidligere,  da  Ragnhild  endnu  var  meget  ung.  Hakons 
Ønske  var  jo  bestandig  endnu  det  at  blive  Jarl ; 
men  det  vilde  Harald  aldeles  ikke  gaa  ind  paa,  idet  han 
fremhævede,  at  siden  Hellig  Olafs  Tid  havde  der  aldrig 
været  mere  end  een  Jarl  ad  Gangen  i  Norge,  og  Jarl 
var  for  Tiden  Orm  Jarl,  en  Dattersøn  af  Hakon  Jarl. 
Skjøndt  det  nu  rigtignok  lader  til,  at  Orm  er  død  ikke 
ret  længe  efter  Nisaaslaget,  saa  vilde  Harald  dog  ikke 
efterkomme  Hakons  Ønske ;  dels  var  han  nemlig 
meget  fortrydelig  over,  at  han  skulde  takke  Hakon  for 
Sejren  —  »her  maatte  jo  Alle  være  tilfreds,  de  hed 
Hakon,«  sagde  han,  naar  Folk  sad  og  talte  om  Slaget 
og  mente,  at  Hakon  havde  størst  Fortjeneste  af  dets 
heldige  Udfald  —  dels  kom  det  ham  omsider  for  Øre, 
hvem  der  havde  hjulpet  Svend  bort,  og  dermed  var  natur- 
ligvis al  Tale  om  Jarletitel  eller  anden  Belønning  forbi. 

Hakon    tog    da    den    Beslutning    paany    at    forlade 

Landet  og  forberedte  Alt  til  Afrejsen.  Saasnart  Harald 
fik  dette  at  vide,  samlede  han  sine  Folk  for  ved  et 
pludseligt  Overfald  at  gjøre  denne  Plan  til  Intet;  men 
Hakon  havde  i  rette  Tid  faaet  Underretning  om,  hvad 
der  truede  ham  for  en  Fare,  og  kun  ved  en  ilsom  Flugt 
vidste  han  at  unddrage  sig  Haralds  Hævn.  Han  drog  til 
Danmark,  hvor  han  ved  sin  kloge  Adfærd  efter  Nisaa- 
slaget  havde  sikret  sig  en  god  Modtagelse.  Svend  gjorde 
ham  til  Jarl  i  Halland,  hvilken  Landsdel  Find  Arnesen 
havde  havt  under  sig,  og  det  var  saaledes  atter  en  Nord- 
mand, der  blev  sat  til  Grændsevogter  overfor  Norge. 
Senere,  dog  næppe  før  efter  1066 ,  da  efter  Gotskalks 
Død  Forholdet  til  Venden  atter  var  blevet  fjendtligt, 
blev  han  Jarl  over  Smaalandene  og  dermed  Landets 
Vogter  overfor  »Vender  og  Kurer«. 

I  denne  Stilling  var  det  uden  Tvivl,  at  han 
havde  det  Sammenstød  med  Svends  Brodersøn  Asmund, 
der  kostede  denne  Livet.  Saa  vidt  man  kan  se ,  var 
Asmund  bleven  Jarl  i  Halland  eller  dog  beklædt  med 
en  vis  højere  Myndighed.  Denne  misbrugte  han  imid- 
lertid og  drev  Røverhaaudværket  paa  egen  Haand,  saa 
han  gjorde  de  danske  Kyster  usikre.  Kongen  tog  Lehnet 
fra  ham  og  lod  ham  opholde  sig  ved  Hirden;  men  As- 
mund unddrog  sig  snart  dette  trykkende  Tilsyn,  skaf- 
fede sig  Folk  og  Skibe  og  drog  igjen  ud  paa  Vikingetog. 
Naar  nu  Folk  klagede  til  Kongen  over  den  Overlast, 
de  led,  henviste  denne  dem  til  Hakon  Ivarsen,  hvis 
Bestilling  det  var  at  holde  Søen  ren.  Denne  drog  da 
ogsaa  en  Gang  ud  efter  ham,  leverede  ham  et  Slag  og 
dræbte  ham.  Hovedet  skal  han  have  afliugget  og  kastet 
ind  til  Kongen,    der  just  sad  ved  Spisebordet  og  havde 

udtalt  sig  temmelig  haardt  om ,  at  Hakon  ikke  behørig 
sørgede  for  Sikkerhed  paa  Søen.  Svend,  som  gjorde 
meget  af  Asmund,  hvem  han  havde  opfostret  efter  Fa- 
derens, Bjørn  Ulfsens,  Død,  tog  sig  derfor  hans  Død 
meget  nær  og  havde  helst  set,  om  han  var  bleven 
fangen  levende.  Imidlertid  kunde  han,  som  Forholdene 
nu  en  Gang  vare,  ikke  godt  slaa  Haanden  af  Hakon  for 
den  Sags  Skyld,  og  det  hedder  da  ogsaa,  at  han  ud- 
trykkelig skal  have  ladet  sige  til  Hakon,  at  han  ikke 
skulde  have  Noget  at  frygte  af  ham,  men  at  han  der- 
imod ikke  kunde  svare  for,  hvad  Asmunds  øvrige  Fræn- 
der kunde  falde  paa  at  gjøre.  Der  ligger  heri  ligesom 
en  Antydning  af,  at  der  fra  disse  Frænders  Side,  alt- 
saa  navnlig  af  Svends  Broder  Asbjørn,  virkelig  er 
blevet  foretaget  Noget  mod  Hakon  i  Anledning  af  Dra- 
bet, og  det  stemmer  ogsaa  hermed,  at  man  fra  nu  af 
aldrig  hører  Tale  om  Hakon  Ivarsen,  og  det  uagtet  hans 
Slægt  kom  til  at  nyde  stor  Anseelse  i  Danmark,  hvor 
en  af  hans  Efterkommere,  Erik  Lam,  endogsaa  op- 
naaede  at  blive  Konge.      Se  efterfølgende  Stamtavle : 

Hakon  Ivarsen. 
^Ragnhild,  Magnus'  Datter. 

Sunniva. 

1 

Hakon. 

'Ragnhild,  Erik  Ejegods  Datter. 

Erik  Lam. 


Magnus  Eriksen. 

Slaget  ved  Nisaa  havde  været  Resultatet  af  en 
meget  stor  Kraftanstrængelse  fra  Norges  Side.  En  saa 
stor  Flaade  var  næppe  nogensinde  før  løbet  ud  fra  de 
norske  Havne;  en  krigersk  Konge  havde  staaet  i  Spid- 
sen for  den  og  havde  været  omgiven  af  sine  bedste 
Mænd,  og  dog  var  Slaget  paa  et  hængende  Haar  nær 
blevet  tabt  og  blev  kun  vundet  ved,  at  en  enkelt  ufor- 
færdet Høvding  i  det  afgjørende  Øjeblik  bragte  en  uventet 
Hjælp.  Nu  var  denne  Mand,  hvis  Ros  var  paa  Alles 
Læber  og  som  i  sin  Tid,  efter  Ejnar  Tambeskjælvers 
Drab,  havde  givet  Kongen  en  mægtig  Støtte,  igjen 
gaaet  i  Landflygtighed.  Intet  Under,  at  man  i  Norge 
var  led  og  kjed  af  denne  evindelige  Fejde,  der  nu  i  tyve 
Aar  havde  vedligeholdt  Ufred  mellem  Landene,  udenat 
man  havde  opnaaet  den  allerringeste  Fordel. 

Svend,  der  i  Begyndelsen  havde  havt  en  stor  Del 
indre  Vanskeligheder,  navnlig  i  det  vestlige  Danmark, 
at  kjæmpe  imod,  havde  efterhaanden  mere  og  mere 
vundet  Fodfæste.  Man  kjender  intetsomhelst  Exempel 
paa,  at  nogen  af  de  mere  Fremragende  i  Landet  har 
skilt  sig  fra  ham  eller  modsat  sig  hans  Planer,  hvor- 
imod saavel  Danske  fra  England  som  Nordmænd,  der 
vare  misfornøjede  med  Haralds  Vilkaarlighed,  i  Mængde 
strømmede  til  ham  og  bleve  modtagne  med  Velvilje  og 
Gavmildhed.  Han  havde  fremdeles  sluttet  sig  nøje  til 
den  myndige  Erkebisp  af  Bremen  uden  dog  at  blive  et 
viljeløst  Redskab  i  hans  Haand,  og  nu  da  Adalbert  stod 
paa  sin  Magts  højeste  Tinde  som  Formynder  for  den 
unge  Kejser,  var  han,  efterat  Rivningerne  mellem  dem 
vare  ophørte ,   igjen  kommen  i  et  godt  Forhold  til  ham. 

Venderfyrsten  Gotskalk  var  hans  Svigersøn,  og  med  Sten- 
kil,    sin  Nabo  i  Øst,  stod  han  sig  ligeledes  godt. 

At  der  efter  Nisaaslaget  er  forefaldet  Fjendtlijr- 
heder  mellem  Norge  og  Danmark,  bliver  ingensteds 
berettet,  saa  det  virkelig  lader  til,  at  Krigen  uagtet 
Nordmændenes  Sejr  er  døet  hen,  og  to  Aar  efter  Slaget, 
1064,  blev  der  igjen  indledet  et  af  disse  Fredsmøder 
ved  Gøtaelven ,  som  man  to  Gange ,  men  rigtignok  for- 
gjæves,  havde  forsøgt.  Det  kostede  Vanskeligheder  at 
forene  de  stridige  Gemytter,  Fordringer  paa  Erstatning 
for  lidt  Skade  bleve  fremsatte  og  med  Haardnakkethed 
forfægtede ;  men  Stormændene  vilde  for  enhver  Pris 
endelig  en  Gang  have  Fred,  og  under  deres  Medvirkning 
kom  Forliget  da  tilsidst  ogsaa  i  Stand.  Det  skulde  gjælde 
for  begge  Kongers  Livstid.  Enhver  af  dem  skulde  be- 
holde sit  Rige  med  det  Grændseskjel,  som  fra  Arilds 
Tid  var  sat,  og  den  Skade,  Enhver  havde  lidt,  skulde 
være  hans  egen.  Forliget  blev  bekræftet  med  højtide- 
lige Eder  af  de  Vidner,  der  toge  Del  i  Freden,  foruden 
at  der  stilledes  Gidsler  til  desmere  Sikkerhed. 

Det  er  muligt,  at  Harald,  den  Gang  han  gik  ind 
paa  dette  Forlig,  allerede  havde  Øjnene  henvendt  paa 
en  ny  Valplads,  der  synes  at  love  ham  langt  mere 
Fordel,  end  Danmark  nogensinde  kunde  byde  ham, 
nemlig  England,  saameget  mere  som  han  allerede  1058 
havde  afsendt  et  Tog  til  disse  Egne  for  at  hævde  det  norske 
Herredømme  paa  Øerne  ved  Skotland  og  sin  Indfly- 
delse paa  Forholdenes  Udvikling  i  selve  England.  Da 
han  senere  tik  saa  rundelig  Hjælp  til  sit  store  Eng- 
landstog,  kan  man  tænke  sig,  at  ogsaa  de  norske  Stor- 
mænd have   delt   den   samme    Tanke    og   fundet  det  uri- 

meligt  at  øde  Landets  Kraft  paa  Danmark,  der  efter- 
haanden  mere  og  mere  samlede  sig  i  frodig  Udvikling, 
medens  derimod  England  søndersledes  ved  indre  Tvi- 
stigheder. 

Den  nærmeste  ydre  Anledning  til  Toget  blev  i 
Øvrigt  given  af  Toste,  Godvin  Jarls  Søn,  der  følte  sig 
forurettet  ved,  at  hans  Broder  Harald  var  bleven  hyldet 
som  Konge  efter  den  svage  Edvard  Confessors  Død, 
under  hvis  Regering  Harald  i  Grunden  havde  været  den, 
der  havde  havt  mest  at  sige  i  England.  Mulig  paa 
Foranledning  af  Vilhelm  Erobreren  drog  han  til  Dan- 
maz-k  for  at  formaa  Svend  Estridsen,  der  jo  var  hans 
Søskendebarn,  til  at  tage  Del  i  Englandstoget;  men 
denne  indvendte  ganske  rigtig,  at  han  ikke  kunde  stille 
sig  ved  Siden  af  Knud  den  Store,  der  havde  arvet 
Danmark  og  taget  England  med  Magt  og  Norge  med 
List,  og  han  afslog  derfor  rent  ud  Begjæringen.  Des- 
uden kan  man  nok  tænke  sig,  at  en  Forbindelse  med 
Vilhelm  Erobreren,  for  hAis  Ordholdenhed  han,  naar 
England  en  Gang  var  vundet,  ikke  havde  nogensom- 
helst  Sikkerhed,  og  med  Toste,  der  som  Jarl  i  Nord- 
humberland  langtfra  havde  vundet  sig  noget  godt  Navn 
blandt  de  derboende  Danske,  just  ikke  var  efter  Svends 
Hoved,  og  han  holdt  sig  derfor  fuldstændig  neutral*). 
Større  Held  havde  Toste  derimod  i  Norge.   Han  fik  Harald 


')  Lappenberg,  Gesch.  v.  Engl.  I.  S.  549  og  efter  ham  Worsaae,  deu 
daaske  Erobr.  S.  372,  antage,  at  Svend  Estridsen  har  seudt 
Harald  Godvinsen  en  Rytterhær  til  Hjælp.  Denne  Formodning 
er  dog  for  dristig  til  at  kunne  benyttes,  Terra  Danorum  er  en 
ordret  Oversættelse  af  Danelagen ,  hvor  Harald  navnlig  i  Modsæt- 
ning til  Toste  havde  et  meget  stort  Tilhæug. 

til  at  udruste  eu  stor  Flaade  paa  240  Skibe ,  hvormed 
denne  mente  nok  at  skulle  kunne  vinde  England.  Som 
bekjendt,  løb  Toget  i  højeste  Grad  uheldigt  af.  Slaget 
ved  Standfordbro  gjorde  Ende  paa  Haralds  og  Tostes 
Liv  og  nedbrød  for  en  Tid  Norges  Betydning  i  de  vest- 
lige Farvande. 


I  Norden  havde  altsaa  Alting  føjet  sig  for  Svend 
paa  det  Bedste.  Vel  kunde  han  ikke  rose  sig  af  sit 
Krigerheld;  men  alligevel  havde  Lykken  dog  i  høj  Grad 
været  med  ham,  idet  den  havde  tilført  ham  omtrent 
ligesaa  Meget,  som  han  kunde  vente  sig  af  den  mest 
glimrende  Sejr.  Vender  man  dernæst  Blikket  mod 
Syden,  hvor  for  os  navnlig  Adalbert  er  af  mest  frem- 
trædende Interesse,  ser  man  ved  den  samme  Tid  ogsaa 
Forholdene  der  undergaa  væsentlige  Omskiftelser,  som 
ikke  kunde  Andet  end  blive  følelige  ogsaa  for  Danmark. 

Det  er  allerede  løselig  berørt,  hvorledes  Erkebisp 
Adalbert  efter  Kejser  Henrik  d.  os  Død  mere  og  mere 
A'oksede  i  Magt  og  Indflydelse.  Dette  gjælder  dog  ikke 
saa  fuldelig  for  den  nærmeste  Tid  efter  Kejserens  Død, 
idet  det  tvertimod  lader  til,  at  Adalbert  i  Begyn- 
delsen har  holdt  sig  ikke  saa  ganske  lidt  tilbage 
fra  de  offentlige  Forhold.  Grunden  hertil  er  ingen- 
lunde saa  vanskelig  at  se.  For  det  Første  havde 
Adalbert  i  sin  umiddelbare  Nærhed  en  hel  Del  overor- 
dentlig vanskelige  Forhold  at  bekjæmpe,  der  kunde  give 
ham  Tilstrækkeligt  at  tænke  paa.  Som  bekjendt,  havde 
han,    lige    siden    han   tiltraadte  Erkesædet,    levet  i    den 

heftigste  Strid  med  Hertug  Bernhard  af  Saksen;  men 
ingensinde  havde  Striden  dog  været  voldsommere  end  i 
Tiden  umiddelbar  før  og  efter  Kejserens  Død.  Vi  have 
set,  hvorledes  Bernhard  traadte  i  Forbindelse  med  Svend 
Estridsen  og  med  ham  foretog  det  saa  uheldsvangre 
Tog  imod  Venderne,  ligesom  det  overhovedet  maa  an- 
tages, at  Erkebispens  Strid  med  den  danske  Konge  har 
givet  Hertugen  nyt  Mod  til  at  skaffe  sit  brændende  Had 
Luft.  Selv  var  han  ior  Resten  nu  bleven  gammel  og 
døde  ikke  ret  længe  efter  Kejseren,  1059;  men  hans 
Sønner  Ordulf  og  Hermann  gave  Faderen  Intetsomhelst 
efter  i  Had  til  Adalbert,  ja,  gik  snarere  langt  videre. 
Endnu  mens  Bernhard  levede,  blev  Borgen  paa  Still- 
berg  i  Nærheden  af  Hamborg,  som  Adalbert  havde  ladet 
rejse,  og  hvor  han  grundede  et  Provsti,  ødelagt  paa 
Foranstaltning  af  Hertugen,  og  til  Bremens  frisiske  Be- 
siddelser foretoge  Ordulf  og  Hermann  et  Tog,  ved  hWlket 
deres  Rovbei£Jærlighed  næsten  blev  overgaaet  af  deres 
Grusomhed  mod  Kirken  og  Kirkens  Personer.  Præ- 
sterne stak  de  Øjnene  ud  paa,  ligesom  de  ogsaa  lode 
Erkebispens  Sendebud ,  der  bleve  sendte  ud  imod  dem 
for  at  mægle  Fred,  offenthg  piske  og  Haaret  rage  af 
dem.  Det  nyttede  kun  lidt,  at  Erkebispen  excommuni- 
cerede  de  Skyldige,  —  dette  lo  man  kun  ad  —  og  en 
Klage  til  Kejserhoftet  nyttede  ligesaa  lidt.  Thi  ogsaa 
her  savnede  Adalbert  i  Begyndelsen  den  fornødne  Støtte. 
Det  var  nemlig  et  meget  svagt  Regimente,  der  var 
traadt  i  Stedet  for  Kejser  Henrik  den  os  kraftige  Sty- 
relse. 1  Spidsen  for  Formynderregerlngeu  stod  hans 
Enke,  Agnes  af  Poitiers;  men  med  al  sin  gode  Vilje 
besad   hun    ikke    Fasthed    nok   til    at    styre    navnlig   de 


144  Svend  Estridseii. 

verdslige  Store,  der  troede  nu  at  have  fundet  det  rette 
Øjeblik  til  at  g,jenvinde  den  Magt,  de  under  Henrik  d. 
3.  havde  sat  til.  De  gejstlige  Herrer,  som  hun  nær- 
mest var  henvist  til  at  søge  Bistand  hos,  laa  indbyrdes 
i  Strid ,  og  Følgen  blev  en  almindelig  Vaklen  i  alle 
Forhold.  Ved  List  eller,  naar  det  ikke  gik,  ved  Magt 
søgte  Enhver  at  skaffe  sig  al  den  Fordel ,  han  kunde 
faa,  og  som  det  hedder  i  en  gammel  Levnetsbeskrivelse 
af  Henrik  d.  4.  fra  det  12.  Aarhundrede:  »da  den  barn- 
lige Alder  indgyder  saa  liden  Skj ,  saa  skete  det ,  at 
Retten  tabte  sin  Skræk«. 

De  Kloge  holdt  sig  under  disse  Omstændigheder 
tilbage  for  at  oppebi ,  hvad  Fremtiden  kunde  bringe, 
og  til  disse  holdt  sig  ogsaa  Adalbert.  Men  af  denne 
hans  Stilling  fulgte  da  atter,  at  han  raaatte  komme 
til  at  staa  temmelig  ene  og  udsat  for  sine  Fjenders 
Angreb  uden  klar  Udsigt  til  at  se  Tingene  forbedrede 
for  det  Første.  Det  Eneste,  han  vidste  at  gjøre,  var  at 
søge  at  skille  de  to  Hertuger  ad  ved  at  give  den 
Ene  af  dem,  Hermann,  Stiftets  Gods  til  Lehn; 
men  dette  var  et  Middel,  der  let  kunde  blive  meget 
værre  end  Sygdommen,  eftersom  Adalbert  vanskelig 
vilde  kunne  have  synderlig  Magt  over  en  saadan  Lehns- 
mand. 

1062  skete  der  imidlertid  en  Vending  i  Sagerne, 
der  atter  bragte  Adalbert  den  Glans  og  Magt,  han  saa 
meget  attraaede.  Nærmest  paa  Foranstaltning  af  Erke- 
bispen  af  Køln,  Anno,  en  stolt  og  af  sin  egen  Betyd- 
ning aldeles  opfyldt  Mand,  blev  Kejserinden  nemlig 
fjernet  fra  Regeringsmagten,  og  Tilsynet  med  den  unge 
Kejser  overgivet  til  Anno  og  hvem  han   vilde   indrømme 

nogen  Betydning  ved  Siden  af  sig  selv.  Denne  var  dog 
i  saa  Henseende  ikke  saa  ganske  ubunden;  thi  den 
Maade ,  paa  hvilken  Kejserinden  var  bleven  skubbet  af 
Vejen,  —  man  havde  lokket  den  unge  Kejser  ud  paa  et 
Skib  paa  Rhinen  og  med  Magt  bortført  ham  til  Køln 
—  havde  vakt  levende  og  almindelig  Misfornøjelse.  Saa- 
ledes  var  da  ogsaa  Adalbert,  der  ingen  Del  havde  i 
den  mod  Kejser  Henrik  udøvede  Vold,  kommen  i  nær 
Forbindelse  med  Anno,  med  hvem  han  fra  Midten  af 
Aaret  1063  delte  Rigsforstanderskabet,  og  da  Kej- 
seren i  Marts  1065  blev  erklæret  for  myndig,  opnaaede 
Adalbert,  der  imidlertid  havde  forstaaet  at  erhverve  sig 
den  unge  Mands  Gunst,  ligesom  han  i  sin  Tid  havde 
besiddet  Faderens,  endogsaa  større  Indflydelse  paa  Rigets 
Anliggender  end  nogensomhelst  Anden. 

Denne  Tid  var  i  Et  og  Alt  Adalberts  Glans- 
periode. Dette  fik  Hertugerne  af  Saksen  at  føle.  Her- 
mann havde,  skjøndt  han  var  Erkebispens  Lehnsmand, 
paany  gjort  et  stort  Plyndringstog  omkring  i  Stiftet,  hvor 
han  endogsaa  ødelagde  en  Mængde  Borge,  som  Erke- 
bispen  havde  ladet  opføre.  Men  denne  fik  ham  nu  ind- 
stævnet for  en  Domstol  af  Fyrster,  der  dømte  ham  til 
Landsforvisning;  tillige  maatte  han  og  hans  Broder 
Ordulf  afstaa  50  Gaarde  til  Hamborg  Erkestift.  Ved 
kejserlig  Rundhaandethed  fik  Bremen  nu  ogsaa  en  hel 
Del  Gods,  som  Adalbert  længe  havde  ønsket  at  kunne 
forøge  Stiftet  med,  og  endelig  tilkjøbte  han  sig  med 
kejserlig  Stadfæstelse  Overhøjhedsretten  over  største 
Delen  af  de  indenfor  Stiftet  beliggende  Grevskaber.  Vel 
sandt,  at  han  derved  styrtede  Bremen  i  den  mest  bund- 
løse   Gjæld    og    ved    sin    Freragangsmaade    forberedte 

Bæder:     Danm.   u.  Svend  Estridsen  og  hans  Sønner.  1" 


146  Svend  Estiidsen. 

Stiftets  Fald  fra  dets  store,  ja  man  kan  sige,  for  store 
Højde.  Men  dette  tænkte  Adalbert  dog  vistnok  sidst  af 
Alle  paa.  Han  troede  tvertimod  snart  at  skulle  staa 
ved  Opfyldelsen  af  sine  store  Ønsker,  og  badede  sig  ret 
af  Hjertens  Lyst  i  sin  Lykkes  Solskin. 

Ogsaa  i  Norden  skulde  det  kjendes,  at  dets  gejst- 
lige Overhoved  var  en  Mand,  der  havde  baade  Myndig- 
hed og  tillige  Opgaven  at  ordne,  hvad  der  endnu  var 
ufuldkomment,  og  at  samle,  hvad  der  var  adspredt.  Til 
den  Ende  besluttede  Adalbert  engang  at  samles  med 
alle  sine  Lydbiskopper')  i  et  højtideligt  Kirkemøde,  der 
skulde  aflioldes  indenfor  Nordens  egne  Grændser,  ved 
Byen  Slesvig.  At  han  just  bestemte  sig  for  denne 
Samlingsplads,  hænger  uden  Tvivl  sammen  med  hans 
Tilbøjelighed  til  at  stille  sig  ved  Siden  af  Ansgar  som 
sin  Tids  »Nordens  Apostel«,  hvorfor  han  ogsaa,  og 
vistnok  ikke  uden  Opofrelser,  igjen  fik  Klostret  Turholt 
i  Flandern,  som  Ansgar  i  sin  Tid  havde  modtaget  af 
Kejser  Ludvig  den  Fromme,  forenet  med  Hamborg 
Erkestift. 

Dette   Møde    ved   Slesvig    behøver    for   Øvrigt   paa 


')  Det  er  i  Anledning  af  dette  Udtryk,  der  her  med  Overlæg  benyttes 
for  at  betegne  de  nordiske  Bisper  i  deres  Forhold  til  den  hani- 
borgske  Erkestol,  vel  værdt  at  lægge  Mærke  til,  at  det  ikke  staar 
i  Forbindelse  med  Stammen  i  lyde,  lydig  o.  s.  v.,  saaat  det  skulde 
udtrykke  Lydighedsforholdet,  men  kommer  af  det  nordiske  lySr, 
Leute,  Folk,  og  altsaa  betegner  Folkebiskopper,  Missionsbiskopper. 
Adam  af  Bremen  bruger  just  paa«  det  Sted,  der  her  er  benyttet, 
3.  Bog,  Tillæget,  Udtrykket  episcopos  gentium,  der  aldeles  betegner 
det  Samme  og  tillige  klart  antyder  Nordens  Forhold  til  Hamborg 
Erkestift  som  en  Missionsmark,  der  uden  at  være  indlemmet  i 
Stiftet  er  underordnet  dets  Erkebisp  som  et  Slags  Primas. 

iugeii  Maade  at  staa  i  nogen  umiddelbar  Forbindelse 
med  Ideen  om  Oprettelsen  af  et  nordisk  Patriarchat, 
som  i  sin  Tid  var  undfangen  af  Adalbert.  Dette  frem- 
gaar  paa  en  aldeles  umiskj endelig  Maade  deraf,  at  man 
ser  Pave  Alexander  d.  2.  understøtte  Bestræbelserne  for 
at  faa  Kirkemødet  i  Stand,  hvilket  ikke  godt  var  tænke- 
ligt, ifald  Patriarchatet  havde  været  aabent  udtalt  sam 
Mødets  Formaal.  Da  Ideen  første  Gang  kom  frem,  blev 
den  just  ikke  omfattet  med  nogen  synderlig  Varme  af 
Paven,  og  dog  stod  denne,  Leo  d.  9.,  den  Gang  i  et 
overordentlig  godt  Forhold  til  Adalbert  saavelsom  til 
Kejseren,  der  sluttede  sig  nøje  til  ham.  Med  Pave 
x\lexander  d.  2.  og  den  under  ham  almægtige  Hilde- 
brand forholdt  det  sig  derimod  fuldstændig  anderledes. 
Pavedømmet  havde  nu  begyndt  at  vikle  sig  ud  af  den 
Foruedrelsestilstand,  i  hvilken  det  saa  længe  havde  stag- 
neret; med  skinsyg  Iver  holdt  det  Øje  med  enhversom- 
helst  Magt,  der  kunde  opholde  det  eller  standse  det  paa 
dets  Vej,  medens  derimod  Adalbert  fremdeles  var  for- 
bleven den  Samme,  nemlig  en  ivrig  Tilhænger  af  Kejse- 
rens Magt  og  tillige  den,  der  havde  mest  Del  i  at 
indprente  den  unge  Kejser  de  Gruudsætninger,  der  om 
kort  Tid  skulde  kaste  ham  ind  i  den  heftigste  Kamp 
med  Gregor  d.  7.  Baade  under  Alexander  og  under 
Gregor  var  det  en  Umulighed  at  faa  Noget  sat  igjennem, 
der  kunde  fremme  et  nordisk  Patriarchat,  som  uund- 
gaaelig,  tidlig  eller  sildig,  vilde  fremkalde  et  Schisma 
og  i  ethvert  Fald  kunde  give  Kejsermagten  en  Støtte  i 
en  fjern,  af  Romerhoffet  forholdsvis  temmelig  uafhængig 
Prælat. 

10* 

Derimod  kan  man  meget  godt  forstaa,  at  Paven  og 
Hildebrand  kunde  linde  det  hensigtsmæssigt  at  støtte  en 
Mand  som  Adalbert,  naar  det  var  Anliggender  af  mindre 
indgribende  og  vidtbærende  Natur,  der  laa  ham  paa 
Hjerte.  Siden  Midten  af  1063  vare  han  og  Erkebisp 
Anno  af  Køln  jo  bleven  udnævnte  til  Rigsforstandere, 
og  fra  Efteraaret  1064,  da  Anno,  misfornøjet  over  sin 
stadig  synkende  Indflydelse,  drog  afsted  paa  en  Pile- 
grimsrejse,  stod  Adalbert  endogsaa  højst  af  Alle  i  den 
unge  Kejsers  Gunst.  Paa  den  anden  Side  var  Pave 
Alexander  d.  2s  Stilling  paa  ingen  Maade  sikret.  Alle- 
rede 1061  havde  der  rejst  sig  en  Modpave,  Honorius  d. 
2.,  der  havde  vidst  at  erhverve  sig  et  betydeligt  Tilhæng, 
og  blandt  Andre  blev  ogsaa  Adalbert  i  Begyndelsen 
mistænkt  for  at  helde  til  hans  Parti.  Dette  gjorde  han 
dog  vistnok  mere  for  at  modarbejde  sin  Collega  i  Rigs- 
forstanderskabet, Anno,  end  fordi  han  havde  Grund  til 
at  foretrække  den  ene  Pave  for  den  anden,  saameget 
mere  som  han  vist  aldrig  tik  Øje  for  Pavemagtens 
Betydning  eller  anede  den  Storhed,  den  var  i  Færd  med 
at  gaa  i  Møde.  Da  Anno  navnlig  vilde  støtte  Pavemag- 
ten ved  Hjælp  af  Kejseren,  hvis  Myndighed  for  Tiden 
i  det  Væsentlige  var  i  hans  egen  Haand,  en  Vej,  hvis 
Farlighed  Ingen  havde  klarere  Øje  for  end  just  Hilde- 
brand, blev  der  Lejlighed  for  Adalbert  til  at  gjøre  Paven 
adskillige  ikke  saa  ringe  Tjenester,  navnlig  ved  at  for- 
hindre, hvad  Anno  havde  paatænkt,  at  Kejseren  foretog 
et  Romertog,  hvilket,  som  man  af  tidligere  Exempler 
saa,  vilde  have  endt  med  at  bringe  Paven  i  Afhængig- 
hed af  Kejseren;  og  derved  vilde  altsaa  Intet  være 
vundet.      Den    ene  Tjeneste    var    den    anden    værd,    og 

der  kan  saaledes  nok  have  været  Grund  for  Pave 
Alexander  til  at  gjøre  sig  Adalbert  forbunden  ved  at 
begunstige  hans  Planer  i  Norden,  forudsat,  at  disse  ikke 
gik  saa  vidt,  at  selve  Pavedømmets  Interesser  derved 
traadtes  for  nær. 

Den  anførte  Betragtning  giver  ogsaa  et  Bidrag  til 
at  at'gjøre,  hvad  Tid  det  omtalte  Kirkemøde  ved  Slesvig 
har  været  paatænkt.  Det  kan  nemlig  ikke  godt  have 
været  før  1064;  thi  først  i  dette  Aar  fik  Adalbert  en 
saadan  Betydning  ved  Kejserhoftet,  at  det  kunde  synes 
særdeles  ønskeligt  at  vinde  ham.  Forsaavidt  der  i  det 
hos  Adam  (i  Tillæget  til  3.  Bog)  optagne  Pavebrev 
tales  om,  at  Adalbert  ved  Sendebud  har  henvendt  sig 
til  Paven,  kan  det  bemærkes,  at  saadanne  vides  at  være 
afgaaede  i  Mai  Maaned  1065,  og  skjøndt  det  naturligvis 
ikke  gaar  an  at  slaa  disse  mulig  forskjellige  Sendebud 
sammen,  saa  kan  dog  den  korte  Tid,  i  hvilken  Adalbert 
befandt  sig  paa  sin  Magts  højeste  Tinde,  gjøre  det  sand- 
synligst, at  dette  Pavebrev  skriver  sig  fra  den  sidste 
Tid,  altsaa  fra  1065. 

Spørger  man  nu,  hvorfor  Adalbert  kunde  ønske 
at  samles  med  sine  Lydbiskopper  i  Norden,  saa 
kan  dette  meget  godt  forstaas,  uden  at  man  just 
behøver  at  forudsætte  storartede  Planer  til  en  Omdan- 
nelse af  Kirkeordningen.  Adam  af  Bremen  nævner 
saaledes  flere  Anliggender,  der  vare  bestemte  til  at 
være  Gjenstand  for  Forhandlingerne,  navnlig  Spørgs- 
maalet  om  Gejstlighedens  Indtægter  og  om  Foranstalt- 
ninger til  at  møde  den  herskende  Drikfældighed  og 
Løshed  i  Ægteskab.  I  førstnævnte  Henseende  kom  det 
navnlig  an  paa  at  se  at   faa  indført  Tienden,    der  hidtil 

kun  i  meget  ringe  Grad  havde  vundet  Indgang,  hvorfor 
Gejstligheden  brugte  at  gjøre  sig  betalt  for  hver  enkelt 
Forretning  ved  Sportler,  der  erlagdes  for  Alting,  Stort 
eller  Smaat,  ligened  til  Sygebesøg  og  Velsignelser.  Men 
dette  gav  naturligvis  Anledning  til  alle  Slags  Vilkaarlig- 
heder  og  Udsugeiser,  idet  der  navnlig  ikke  kunde  være 
Tale  om  at  udøve  nogetsomhelst  Tilsyn  dermed;  men 
fremfor  Alt  stemte  det  dog  ikke  med,  hvad  der  paa 
andre  Steder  i  Christenheden  var  vedtaget  og  gjennem- 
ført,  hvorefter  der,  saavidt  muligt,  skulde  sikres  Kirken 
faste  Indtægter,  uden  hvilke  enhver  Ordning  maatte 
blive  aldeles  vaklende  og  ufyldestgjørende. 

Hvor  stor  en  Vigtighed  man  i  de  Tider  tillagde 
denne  Sag,  og  hvorledes  man  i  saa  Henseende  just 
havde  sin  Opmærksomhed  henvendt  paa  Danmark,  ser 
man  af  en  Skrivelse  fra  Pave  Alexander  til  Kong  Svend 
selv,  hvori  denne  opfordres  til  at  virke  hen  til,  at  »den 
Afgift«  af  Danmark,  som  hans  Forgjængere  i  sin  Tid 
havde  erlagt  til  Pavestolen,  ogsaa  fremdeles  blev  betalt, 
men  saaledes,  at  den  ikke  ligesom  en  Gave  henlagdes 
paa  Alteret,  men  at  den  for  bedre  Vidnesbyrds  Skyld 
umiddelbar  indbetaltes  til  Paven.  Herved  mentes  uden 
Tvivl  den  saakaldte  Romeskat,  som  navnlig  i  England 
forlængst  havde  antaget  Charakteren  af  en  fast  Afgift, 
hvilende  paa  hvert  Hus,  hvorfor  der  ved  Svend  Estrid- 
sens  Forgjængere  sandsynligvis  er  tænkt  paa  de  tidligere 
dansk-engelske  Konger.  Dette  var  det  nu,  som  man 
havde  til  Hensigt  ogsaa  at  faa  sat  igjennem  i  Danmark, 
ligesom  det  senere  blev  Regel  saavel  i  Sverig  som  i 
Norge.  Imidlertid  lader  det  dog  ikke  til,  at  disse 
Bestræbelser  have  været  kronede  med  Held:    i  alt  Fald 

ere  alle  Spor  af,  at  en  saadan  fast  Skat  nogensinde 
har  existeret  ogsaa  hos  os,  nu  forsvundne. 

Hvad  det  andet  af  de  af  Adam  nævnte  Formaal 
for  Kirkemødet  angaar,  nemlig  at  hæve  de  sædelige 
Forhold  til  en  lidt  større  Højde,  da  er  det  tilstrækkeligt 
her  at  henvise  til  Svend  Estridsen  selv.  Thi  hvor  meget 
Adam  end  tror  at  burde  fremhæve  hans  Iver  for  Kirken 
og  øvrige  Fortjenester,  saa  maa  han  dog  gjentagne 
Gange  med  et  Suk  hekjende,  at  han,  hvad  verdslig  Lyst 
angik,  aldeles  stod  paa  lige  Trin  med  sit  Folk, 

Men  hvad  der  fremfor  Alt  maatte  gjøre  det  klart 
for  Adalbert,  hvor  nødvendigt  det  var,  at  han  en  Gang 
viste  sig  mellem  sine  nordlige  Lydbisper  og  det  i  sin 
fulde  Glans  som  »det  hellige  romerske  og  apostoliske 
Sædes  Legat,  samtlige  nordiske  Folks  Erkebisp  samt 
uværdig  Forstauder  for  den  Hamborgske  Menighed«, 
som  han  plejede  at  kalde  sig,  det  var  de  Begivenheder, 
der  vare  indtrufne  i  de  senere  Aar,  og  som  i  høj  Grad 
maa  have  bidraget  til  at  slappe  det  varme  Forhold,  der 
havde  begyndt  at  udvikle  sig  mellem  Bremen  og  Menig- 
heden i  Norden.  Med  Svend  Estridsen  havde  Erke- 
bispen  ført  en  fleraarig  Strid,  der,  om  den  end  blev 
bilagt  til  alle  Parters  bedste  Tilfredshed,  dog  nødvendig 
maa  have  efterladt  sine  Følger,  som,  naar  man  tager 
Hensyn  til,  hvor  ung  og  ubefæstet  den  hele  Plantning  i 
Grunden  var,  ikke  kunne  have  været  saa  ganske  ube- 
tydelige. 

Adam  anfører  just  i  Anledning  af  Kirkemødet  et 
Exempel  paa,  hvorlidt  Adalbert  var  i  Stand  til  at  skaffe 
sine  Ord  Lydighed  endogsaa  ligeoverfor  en  af  de  første 
Gejstlige  i  Landet,   idet  han  afskriver  et  Pavebrev,  der 

er  stilet  til  samtlige  Bisper  i  Danmark')  og  hvori  der 
føres  alvorlig  Klage  over,  at  flere  af  dem  havde  bestyr- 
ket Bisp  Ejlbert  af  Fyen  i  hans  Opsætsighed  mod  den 
erkebispelige  Myndighed.  Denne  havde  nemlig  gjort  sig 
skyldig  i  flere  grove  Forseelser,  for  hvilke  han  rettest 
burde  tiltales  og  dømmes  paa  canonisk  Maade;  men  i 
hele  tre  Aar  havde  han  ikke  villet  lystre  Erkebispens 
Stævning.  Naar  han  under  saadanne  Forhold  kunde 
finde  Medhold  hos  sine  Colleger  i  Danmark,  saa  er  det 
et  alvorligt  Tegn  paa,  hvorledes  de  kirkelige  Tilstande 
vare  begyndte  at  slappes. 

I  Norge  og  Sverig  stod  det  ikke  synderlig  bedre 
til.  Med  Harald  Haarderaade  havde  Venskabet  kun 
været  meget  kort,  og  det  holdt  kun,  saalænge  Striden 
mellem  Svend  og  Adalbert  stod  paa.  Saasnart  den  var 
bilagt,  og  Harald  derfor  ikke  troede  længere  at  kunne 
have  nogen  Nytte  af  Adalbert,  blev  han  igjen  ligesaa 
egenmægtig  og  hensynsløs,  som  han  tidligere  havde 
været;  han  lod  Bisper  ordinere  i  England  og  Frankrig 
og  brød  sig  ikke  i  ringeste  Maade  om  Erkebispen.  For 
Resten  støttede  ogsaa  her  Paven  Hamborgstolens  Inter- 
esser i  Norden:  det  Pavebrev,  der  i  den  Anledning  blev 
udstedt  til  Kong  Harald  selv,  har  sin  største  Mærkelig- 
hed derved,  at  det  saa  klart  fremhæver,  at  Paven  paa 
Grund  af  Afstandens  Størrelse  ikke  saa  sig  i  Stand  til 
selv  at  føre  det  fornødne  Tilsyn  med  Kirkens  Tilstand 
i  Norge,  hvorfor  han  havde  bemyndiget  Adalbert  til  som 
hans    Vikar    og    som    fungerende     paa    hans    Vegne    at 


•)  Omnibus    episcopis  in   regno  Danorum    constitutis    apostolicæ  sedi 
et  iiostro  vicario  obedientibus. 

vaage  over,  at  Kirkens  hellige  Rettigheder  ikke  lede 
noget  Afbræk. 

Hvad  endelig  Sverig  angik  —  da  var  Befolkningen 
i  det  Nordlige  igjen  falden  tilbage  fra  Christendommen 
og  havde  fordrevet  Bisp  Adelward  af  Sigtuna,  der  derfor 
søgte  at  skaffe  sig  en  ny  Virksomhed  i  Skara,  hvor 
hans  Navne,  Adelward  den  Ældre,  dengang  laa  dødelig 
svg.  Men  dette  tog  Adalbert,  som  i  denne  sin  Glans- 
periode synes  at  have  været  en  meget  nøjeseende  Vogter 
af  Kirkens  Rettigheder,  ham  meget  ilde  op.  Han  stæv- 
nede ham  til  at  møde  og  svare  for  sig  i  Bremen  og 
afsendte  i  den  Anledning  et  særligt  Sendebud  til  ham 
for  at  faa  Vished  om  Sammenhængen.  At  dette  skete 
samtidig  med  Forberedelserne  til  Kirkemodet  ved  Sles- 
vig, ser  man  af  den  Skrivelse,  der  medgaves  bemeldte 
Sendebud  til  Bisp  Vilhelm  i  Roskilde ;  thi  i  Forbigaaende 
omtales  deri  ogsaa  Ønskeligheden  af  at  faa  Underret- 
ning, om  Bisp  Vilhelm  agtede  at  give  Møde  paa  For- 
samlingen, for  Resten  uden  nogensomhelst  Antydning 
af,  at  der  i  saa  Henseende  ventedes  nogen  Vanskelighed. 

Men  en  saadan  skulde  dog  alligevel  opstaa,  saa  at 
der  aldrig  blev  Noget  af  det  paatænkte  Møde  ved  Sles- 
vig. De  jydske  Bisper  A-iste  sig  meget  villig  stemte  for 
Planen;  derimod  vare  de  andre  vedblivende  imod  den, 
saa  at  den  ikke  kunde  komme  i  Stand.  Ved  dem,  der 
modsatte  sig,  maa  navnlig  tænkes  paa  Bisp  Vilhelm  og 
BispEgino;  thiEjlbert  af  Fyen  og  Adelward  af  Sigtuna 
skulde  nærmest  møde  som  Anklagede.  Adelward  den 
Ældre  laa  for  Døden  eller  var  maaske  allerede  død,  og 
i  Norge  var  Kirkeordningen  endnu  meget  ufuldkommen, 
saaledes    at  Bisperne    ikke  en  Gang  havde  faste  Sæder, 

men  droge  omkring  og  prædikede,  hvor  det  kunde  falde 
sig;  det  er  desuden  meget  uvist,  om  de  to  af  Adalbert 
indviede  norske  Bisper  den  Gang  endnu  vare  i  Virk- 
somhed, og  at  de  andre,  i  England  og  Frankrig  viede 
Bisper  skulde  give  Møde,  havde  man  næppe  turdet  for- 
udsætte. Men  nu  Bisp  Vilhelm  og  Bisp  Egino,  de  to 
mest  fremragende  Gejstlige  i  den  danske  Kirke  —  hvor- 
ledes kom  de  til  at  modsætte  sig  et  Ønske  af  Erkebispen 
om  at  samles  med  sine  Lydbisper?  De  havde  begge 
været  virksomme  for  at  tilvejebringe  en  J'orsoning  mellem 
Svend  og  Adalbert,  og  vare  begge  lige  ivrige  for  at 
haandhæve  Kirkens  Magt  og  Ære ;  Vilhelm  havde  endnu 
ganske  faa  Aar  i  Forvejen,  nemlig  1061*),  været  i 
Bremen,  og  der  forlyder  ellers  aldrig  Noget  om,  at  han 
har  staaet  Erkebispen  imod. 

Sagen  var  den,  at,  om  det  end  nok  saa  meget 
maatte  indrømmes,  at  Kirkemødet  umiddelbart  kun  havde 
til  Formaal  at  tilbageføre  den  Tilstand,  der  i  sin  Tid 
var  paa  gode  Veje  til  at  udvikle  sig,  og  at  det  var 
naturligt,  at  en  Erkebisp,  der  havde  en  saa  udstrakt  og 
saa  lidet  ordnet  Embedskreds,  som  Adalbert,  kunde 
ønske  en  Gang  at  se  sine  Biskopper  samlede  om  sig 
for  gjennem  dem  at  styrke  og  oplive,  hvad  der  endnu 
var  svagt,  saa  kunde  det  dog  umulig  undgaa  dem,  der 
stode  nærmere  ved  Forholdene  end  det  pavelige  Hof,  at 
det  alligevel  var  Patriarchatsideen,   der,    om   end  skjult. 


')  Det  hos  Lappenberg,  Hamb.  Urkb.  I.  S.  82  aftrykte  Diplom  maa 
være  fra  lOtil,  ikke  fra  1060,  som  Udgiveren  mener.  Adalbert 
blev  nemlig  f«rst  ordineret  1045,  hvorfor  Rettelsen  S.  77,  Note  d;, 
fra  octaua  til  decimo  er  urigtig.  Paa  den  anden  Side  er  den 
tilsvarende  Angivelse  i  Dipl.  53  og  54  ikke  correct. 

laa  til  Grund  for  alle  disse  Bestræbelser.  Den  stod  jo 
i  en  vis  Forbindelse  med  Tanken  om  Oprettelsen  af  et 
eget  Erkesæde  i  Norden;  men  da  maatte  ogsaa  navnlig 
Bisp  Vilhelm,  der  fremfor  alle  Andre  kunde  vente  at 
blive  den,  der  kom  til  at  beklæde  denne  høje  Plads, 
nære  en  alvorlig  Frygt  for  at  se  sig  indskrænket  i  sin 
Myndighed,  naar  han  i  Stedet  for  Paven  i  det  fjerne, 
med  Nordens  Forhold  kun  lidet  bekjendte  Rom,  skulde 
have  en  nordisk  Patriarch  i  Bremen  til  sit  Overhoved. 

Til  et  Patriarchat  eller  dog  til  noget  Lignende 
maatte  det  nemlig  komme,  hvis  ikke  Bremen  skulde  se 
Forbindelsen  mellem  Norden  og  den  hamborgske  Stol, 
der  havde  bestaaet  saa  længe,  omsider  aldeles  opløst. 
Norden  hørte  nemlig,  strengt  taget,  slet  ikke  med  til 
Hamborg  Erkestift,  og  det  er  et  Overgreb,  naar  Adalbert 
ved  Siden  af  »pavelig  Legat«  og  »Hamborgmenighedens 
Forstander«  kalder  sig:  »de  nordiske  Folks  Erkebisp«. 
Thi  Stiftet  begrændsedes  mod  Nord  af  Ejderen,  medens 
alle  de  nordlige  Lande,  saavel  Danmark  som  Norge  og 
Sverig,  kun  forsaavidt  stode  i  Forbindelse  med  det,  som 
Missionen  der  ifølge  pavelig  Fuldmagt  var  underlagt  de 
i  Bremen  fungerende  Erkebisper  som  de  nærmeste.  Det 
kunde  unægtelig  ske,  at  Erkestiftet,  alteftersom  Kirke- 
ordningen vandt  Fremgang  i  Norden,  kunde  udvides  ud 
over  Ejderen,  ligesom  det  var  sket  i  Venden,  der  heller 
ikke  oprindelig  var  Andet  end  en  udyrket  Missionsraark 
under  Tilsyn  af  Erkebisperne  af  Bremen  og  Verden, 
men  som  dog  tilsidst  lagdes  under  Hamborg  Erkestift 
som  en  uadskillelig  Del  af  Samme,  forsaavidt  den  Stræk- 
ning angik,  der  laa  Nord  for  Penefloden.  Men  det  var 
paa   den    anden    Side    indlysende,    at   en    saa   umaadelig 

Tilvækst  som  den,  der  her  vilde  være  Tale  om,  ikke 
godt  lod  sig  virkeliggjøre.  Føjedes  hele  Norden  til 
Hamborgstiftet,  vilde  dette  faa  en  Udstrækning,  større 
end  enhversomhelst  anden  Diocese  i  Christenheden,  og 
det  vilde  desuden  komme  til  at  indeslutte  saa  uensartede 
Elementer,  baade  tydske,  vendiske  og  nordiske  Folke- 
slag, at  dets  Sammenhæng  let  vilde  blive  udsat  for 
alvorlig  Fare,  og  paa  den  anden  Side  syntes  de  nordiske 
Folk,  saasnart  Kirkevæsenet  hos  dem  havde  vundet 
nogenlunde  Orden  og  Fasthed,  at  have  et  naturligt  Krav 
paa  at  faa  den  foreløbige  Forbindelse,  i  hvilken  de  paa 
Grund  af  Forhold,  der  nu  havde  forandret  sig,  vare 
komne  til  Hamborgstolen,  opløst,  derved  at  de  selv 
stilledes  umiddelbart  under  Paven  som  en  selvstændig 
Kirkeprovins. 

Dette  indsaa  vistnok  Adalbert  og  de  danske  Bisper 
med  samme  Tydelighed  og  de  Sidste  navnlig  derfor 
klart,  fordi  Erkestolen,  der  i  lang  Tid  havde  holdt  sig 
saa  temmelig  tilbage  fra  sin  nordiske  Mission  og  des- 
uden i  Mellemtiden  i  mange  Retninger  var  bleven  over- 
fløjet af  den,  der  udgik  fra  England,  med  Adalbert 
igjen  var  traadt  i  nøje  Forbindelse  med  Norden  og  der 
havde  udviklet  en  meget  betydelig  Virksomhed.  Det 
var  Alle  klart,  at  en  Forandring  i  en  eller  anden  Ret- 
ning meget  snart  maatte  komme,  og  som  et  Forsøg  paa 
at  bøje  af  for  disse  Forhold  udeu  dog  at  opgive  Forbin- 
delsen mellem  Bremen  og  Norden  er  det,  at  Patriar- 
chatsideen  nødvendig  maa  opfattes;  ved  den  skulde 
Bremen  ikke  blot  redde  sit  Supremati  i  Nordeu,  men 
ogsaa  bevare  sin  høje  Stilling  i  Sammenligning  med 
andre  Erkestifter.    Det  der  manglede  den  var  imidlertid 

just  det  Allenågtigste,  en  Tanke,  der  som  et  fælles 
Baand  kunde  sammenholde  alle  de  enkelte  Lemmer, 
fremdeles  Sandsynligheden  for,  at  Pavemagten,  der  just 
opvoksede  til  forhøjet  Magtfylde,  \i\åe  kunne  finde  sig 
i  at  indrømme  et  saadant  Mellemtrin  mellem  sig  og 
Menigheden,  endelig  blot  saa  meget  som  et  Spor  af 
Tilbøjelighed  her  i  Norden,  der  jo  dog  udgjorde  den 
større  Del  af  den  fremtidige  Patriarchs  Embedskreds, 
til  at  underkaste  sig  den  fremmede  Kirkefyrste. 

For  Danmarks  Vedkommende  maa  man  desuden 
erindre,  hvorledes  dettes  Stilling  i  de  Aar,  hvori  Under- 
handlingerne om  Kirkemødet  ved  Slesvig  stode  paa, 
1064 — 5,  var  bleven  en  ganske  anden,  end  den  var,  da 
Tanken  om  Oprettelsen  af  Patriarchatet  første  Gang  kom 
frem.  Det  var  igjen  kommet  paa  en  fredelig  Fod  med 
Norge,  der  hidtil  saa  væsentlig  havde  forulempet  det, 
og,  som  allerede  Striden  mellem  Svend  og  Adalbert 
viser,  det  begyndte  nu  selv  at  føle  sig  som  en  Magt;  thi 
ved  Eginos  Missions^irksomhed  i  de  svenske  Grændse- 
landskaber  havde  det  vist  sig,  at  der  for  Danmark  selv 
laa  en  Opgave  for,  og  man  begyndte  derfor  ligesom  at 
føle  sig  trykket  af  den  fremmede  Tilsynsmand.  At  dette 
mest  maatte  blive  følt  paa  Øerne  og  overhovedet  i 
Østdanmark,  laa  ganske  i  Forholdenes  Natur.  Her  var 
Bremens  Magt  mindst  grundfæstet,  baade  fordi  Chri- 
stendommen der  var  yngre,  og  fordi  den  her  oprindelig 
mere  skyldtes  Forbindelsen  med  England  end  med 
Syden,  medens  det  Modsatte  just  var  Tilfældet  med  hele 
den  jydske  Halvø.  Danmarks  Tyngdepunkt,  der  nu 
saalænge  havde  ligget  i  Syden  og  Vesten  og  under 
Knud    den   Store    endogsaa   var    faldet    aldeles    udenfor 

Landet,  var  igjen  begyndt  at  rykke  mod  Øst  og  Nord, 
hvor  det  i  alle  lyse  Tider  altid  har  ligget,  og  som  et 
Vidnesbyrd  herom  kan  man  uden  Tvivl  betragte  den 
Modstand,  der  rejstes  mod  Adalberts  Bestræbelser  for 
at  faa  et  nordisk  Kirkemøde  i  Stand,  Det  er  det,  der 
giver  Forsøget  dets  overordentlig  store  Betydning,  som 
næppe  kunde  have  været  større,  ifald  Mødet  virkelig 
var  blevet  afholdt.  For  Øvrigt  er  det  vanskeligt  at 
sige,  om  det  ikke  alligevel  vilde  være  kommet  i  Stand, 
naar  ikke  Adalberts  egentlige  Glansperiode  saa  hurtig 
var  bleven  afbrudt. 

Med  sin  saa  tidt  udtalte  Foragt  for  »den  gyldne 
Middelmaadighed«,  der,  fordi  Verden  nu  engang  mere 
har  Brug  for  nøgterne  og  jævnthen  nyttige  Folk  end  for 
urolige,  om  end  geniale  Mennesker,  altid  kaster  den  Frem- 
ragende og  derfor  Enkeltstaaende  en  mægtig  Skranke  i 
Møde,  kunde  Adalbert,  selv  om  haus  Foragt  for  Middel- 
raaadigheden  havde  været  mindre  phantastisk,  og  selv 
om  hans  Formaal  havde  været  mere  rene,  vanskelig 
erhverve  sig  nogen  varig  Betydning.  Nu  da  han  til 
Grundlag  for  Alt,  hvad  han  byggede,  strengt  taget  kun 
havde  sig  selv,  var  dette  en  ligefrem  Umulighed.  Han 
havde  intet  Parti  og  hørte  ikke  til  noget  Parti;  men 
Partier  havde  nu  alt  i  ti  Aar,  siden  Kejser  Henrik  d. 
3s  Død,  været  det  tydske  Samfunds  Liv.  Der  var  en 
Gejstlighed,  som  vilde  en  Reform  fraoven,  eller  som 
ønskede  en  Forøgelse  af  Erkebispernes  Magt  og  Rigdom, 
eller  som  modsatte  sig  denne  Forøgelse ;  der  var  Fyr- 
sterne, som  vilde  bekjæmpe  baade  Præstevælde  og  Konge- 
magt for  at  bære  Tydskland  frem  paa  deres  egne  Skuldre ; 
der  var  endelig   ogsaa  Repræsentanterne   for  den  umid- 

delbare  raa  Egennytte,  alle  vare  de  indbyrdes  uenige, 
men  paa  eet  Omraade  enige ;  de  vilde  ikke  underordne 
sig  en  Kejser,  der  var  et  Barn  eller  dog  nylig  udtraadt 
af  Barnealderen,  og  som  stod  under  Ledelse  af  en  ind- 
bildsk Kirkefyrste,  der  med  Foragt  saa  ned  paa  dem 
Allesammen,  og  hvis  eneste  store  Tanke,  forsaavidt  den 
var  dem  forstaaelig,  kun  opvakte  deres  Skinsyge.  Saa- 
ledes  sluttede  man  sig  da  sammen,  og  paa  en  Rigsdag, 
der  i  Januar  Maaned  1066  afholdtes  i  Tribur  ved  Maintz, 
forelagde  man  Kejseren  uden  Videre  det  Valg  enten  at 
skille  sig  ved  Erkebispeu  eller  at  nedlægge  Kronen. 
Adalbert  vidste  ikke,  hvad  han  nu  skulde  gjøre;  snart 
tænkte  han  paa  at  skaffe  Kejseren  hemmelig  bort  snart 
ogsaa  paa  væbnet  Modstand;  men  Intet  vilde  lykkes  for 
ham.  »Hans  Haand  var  imod  Alle,  og  Alles  Haand 
imod  ham«  ;  og  kun  ved  en  natlig  Flugt  lykkedes  det 
ham  at  slippe  bort  og  naa  til  Bremen.  Men  ogsaa  her 
kunde  hans  Fjender  ikke  lade  ham  være  i  Ro.  Han 
blev  formelig  belejret  af  Hertug  Ordulfs  Søn  Magnus, 
saa  han  paany  maatte  give  sig  paa  Flugt,  og  først  et 
halvt  Aar  efter  og  mod  umaadelige  Opofrelser  lykkedes 
det  ham  at  komme  tilbage  ti!  sit  udplyndrede  Stift. 
Med  hans  Indflydelse  ved  Hoffet  var  det  foreløbig  forbi. 
Han  kunde  for  det  Første  ikke  tænke  paa  Andet  end 
at  se  at  faa  bødet  paa  sin  økonomiske  Forfatning,  som 
Begivenhederne  havde  rystet  ligened  til  Grunden,  og 
derfor  traadte  nu  Udsugeiser  af  Skatteopkrævere  saavel- 
som  Vilkaarligheder  af  enhver  Art  til  for  at  fuldende 
Bremerstiftets  fuldkomne  Ruin. 

Fra  1066  kan  man  regne  Adalberts  Fald ;    thi  vel 
kom  han  faa  Aar  efter  atter  til  Hoffet;    men  med  For- 

beredelserne  til  den  mindeværdige  Kamp  imellem  Gregor 
og  Henrik  d.  4.  for  Øje  var  der  ikke  ret  Mange,  der 
længere  tænkte  paa  det  afsides  beliggende ,  fattige 
Bremen.  For  Danmark  havde  denne  Forandring  om- 
trent samme  Betydning  som  Harald  Haarderaades 
Fald  nogle  Maaneder  efter.  Ligesom  Norge  nu  ikke 
mere  tænkte  paa  at  hjemsøge  Danmark  med  Vikin- 
getog, saaledes  opgav  ogsaa  Bremen  efterhaanden  sine 
Fordringer  paa  at  udøve  et  gejstligt  Hegemoni  i  Dan- 
mark, saavelsom  i  det  øvrige  Norden,  og  efterat 
Danmark  i  halvhundrede  Aar  havde  været  afhængigt, 
først  af  et  mægtigt,  højt  civiliseret  Rige,  der,  skjøndt 
erobret,  havde  forvandlet  Danmark  til  sit  Biland,  saa  af 
Norge,  der  endnu,  efterat  Forbindelsen  var  ophørt,  ved- 
blev at  plage  det  med  Overfald,  og  endelig  udsat  for 
hele  den  store  kirkelige  Indflydelse  fra  det  mægtige  og 
med  Kejseren  nøje  forenede  Bremen,  blev  det  nu  paa 
een  Gang  stillet  ganske  frit  saavel  mod  Nord  som  mod 
Syd,  og  det  kunde  nu  selv  begynde  at  samle  sine  Kræfter 
og  ordne,  hvad  det  havde  modtaget  af  Fremmede. 


Men  Aaret  1066  skulde  endnif  fremkalde  yderligere 
Forandring  i  Danmarks  Omgivelser.  Harald  Haarde- 
raades Fald  ved  Standfordbro  efterfulgtes  meget  snart 
af  Harald  Godvinsens  endnu  mere  skjæbnesvangre 
Nederlag  ved  Hastings ;  derved  fuldbyrdedes  den  norman- 
niske Erobring  af  England,  saa  at  Danmark,  der  i  flere 
Slægtled  havde  modtaget  saa  mangen  aandelig  Paavirk- 

ning  fra  sine  Frænder  hinsides  Havet,  ogsaa  paa  denne 
Kant  saa  sig  henvist  til  sine  egne  Kræfter. 

Endelig  foregik  der  ogsaa  i  dette  Aar  vigtige  Be- 
givenheder i  Vendland ,  der  ved  Svend  Estridsens  Svi- 
gersøn Gotskalk  var  traadt  i  nøje,  venskabelig  Forbin- 
delse med  Danmark.  For  en  stor  Del  af  Vendland  havde 
Christendommen,  der  ved  Gotskalks  og  Adalberts  Bestræ- 
belser havde  gjort  en  ikke  saa  ganske  ringe  Fremgang, 
væsentlig  ingen  anden  Betydning  end  at  paalægge  Indbyg- 
gerne en  hel  Mængde  nye  Afgifter  saavel  til  Kirke  som 
til  verdslige  Fyrster.  Det  store  Nederlag  1056  var  Aaret 
efter  blevet  hævnet.  Venderne  maatte  igjen  betale  Skat 
og  stille  Gisler,  og  Trykket  var  ligesaa  tungt  som  nogen- 
sinde tidligere.  Nu  derimod  troede  de  at  have  fundet 
et  passende  Øjeblik  til  at  forsøge  at  afkaste  Aaget. 
Blusso,  Gotskalks  Svoger,  havde  stillet  sig  i  Spidsen  for 
en  Opstand,  hvis  Hovedsæde  synes  at  maatte  søges  i 
Rethra  syd  for  Penefloden,  hvor,  som  ovenfor  omtalt, 
det  fornemste  Gudetempel  var  beliggende,  og  hele  Vend- 
land rejste  sig,  saavel  hvad  der  hørte  til  Hamborg  Stift, 
som  hvad  der  laa  udenfor  det. 

Det  første  Offer,  Opstanden  kostede,  var  Gotskalk 
selv,  som  d.  7.  Juni  myrdedes  i  Lenzen  tæt  ved  Elben 
tilligemed  en  hel  Mængde  Gejstlige  og  Lægfolk  paa  for- 
skjellige  Steder  i  Landet.  I  Ratzeborg  blev  Abbeden  i 
det  derværende  Benedictinerkloster  Ansverus  greben  og 
stenet  tilligemed  28  af  Munkene;  han  skal  have  havt 
hjemme  i  Slesvig  By  eller  dog  der  i  Egnen,  hvorfor 
han,  da  han  senere  blev  canoniseret,  blev  anraabt  som 
Helgen  saavel  i  Ratzeborg  som  i  Slesvig  ligeindtil  Re- 
formationen.    I  Meklenborg  gik   det  ligeledes  vildt  til; 

Ræder:     Danm,  u.  Svend  Eatridaen   og  hans  Sønner.  H 

den  gamle  Bisp  Johannes  blev  mishandlet  og  slæbt  til 
Rethra,  hvor  han  paa  den  grusomste  Maade  blev  dræbt ; 
endelig  blev  ogsaa  Sigrid,  Gotskalks  Hustru  og  Svend 
Estridsens  Datter,  mishandlet  og  nøgen  jagen  ud  af 
Byen.  Hendes  unge  Søn  Henrik,  der  den  Gang  endnu 
var  et  Barn,  kom  til  Danmark,  hvor  han  opdroges  ved 
Svend  Estridsens  Hof;  om  hendes  egen  senere  Skjæbne 
erfarer  man  Intet,  man  raaa  formode,  at  hun  ogsaa  har 
begivet  sig  til  Danmark.  En  ældre  Søn,  Gotskalk  havde 
af  et  tidligere  Ægteskab,  Butue,  begav  sig  til  Hertug 
Ordulf  for  ved  hans  Hjælp  at  blive  indsat  i  sin  Faders 
Rettigheder.  Dette  lykkedes  ogsaa  senere,  skjøndt  ikke 
ved  Hertugens,  men  ved  Kejserens  Hjælp.  Dog  kun 
for  en  Tid;  thi  snart  rejste  Venderne  sig,  som  vi  senere 
skulle  se,  frygteligere  end  nogensinde,  og  i  ethvert  Fald 
vedblev  det  usikre  Forhold  til  disse  Folkeslag  at  bestaa 
lige  til  Valdemarernes  Dage.  Navnlig  havde  Christen- 
dommen hos  dem  paa  een  Gang  faaet  et  saa  voldsomt 
Knæk,  at  den  vendiske  Mission  saa  at  sige  maatte  be- 
gyndes aldeles  forfra. 

Naar  til  alt  det  Anførte  endnu  føjes,  at  ogsaa 
Stenkil,  der  i  høj  Grad  havde  befordret  Christendommen 
i  Sverig,  døde  omtrent  ved  den  samme  Tid  eller  dog 
Aaret  efter,  hvorpaa  hele  Svearige  igjen  faldt  til- 
bage i  Hedenskabet,  og  de  til  Danmarks  Østgrændse 
stødende  Landskaber  nødtes  til  at  henvende  hele  deres 
Opmærksomhed  paa  de  Begivenheder,  der  foregik  i 
Sverig,  kan  man  sige,  at  Danmark  omtrent  ved  Aaret 
1066  paa  een  Gang  saa  sig  omgivet  af  lutter  nye  Naboer. 
Ingen  af  dem  stod  i  noget  umiddelbar  Qendligt  Forhold 
til   det;    de   havde   Allesammen   store  indre   Vanskelig- 

heder  at  kjæmpe  imod;  det  beroede  paa  Danmark, 
det  vil  sige  paa  Svend  Estridsen,  hvorledes  han  vilde 
stille  sig  til  alle  disse  mange  og  indgribende  Foran- 
dringer. 


Det  er  ikke  saa  underligt,  at  der  i  Begyndelsen 
niaatte  indtræde  en  hel  Del  Vaklen ;  thi  mærkelig  havde 
Forsynet  leget  med  Svend  Estridsen  og  hans  Folk. 
Man  kan  i  fuldeste  Maal  sige,  at  de  rigtignok  havde 
havt  Lykken  med  sig.  Folket  havde  efter  i  Vikinge- 
tiden at  have  styrtet  sig  ind  i  Opgaver,  der  ikke  stode 
i  nogetsomhelst  rimeligt  Forhold  til  dets  Magt  og  aande- 
lige  Indhold,  maattet  gjennemgaa  et  langt  Tidsrum, 
fuldt  af  Usselhed  og  udvortes  Svaghed,  der  stak  sært 
af  mod  den  glimrende  Tid,  da  Knud  den  Store  gjorde 
Danmarks  Navn  europæisk.  En  norsk  Konge  havde 
maattet  redde  Danmark  fra  at  oversvømmes  af  Vender, 
og  en  anden  norsk  Konge  vedblev  i  en  lang  Række  af 
Aar  jævnlig  at  hjemsøge  Danmarks  værgeløse  Kyster 
ved  Vikingetog.  Medens  Landets  Blomst  var  i  England, 
hvor  de  Danske  kjæmpede  en  haabløs  Strid  for  Beva- 
relsen af  deres  Nationalitet  og  deres  Frihed,  underka- 
stede man  sig  herhjemme,  rigtignok  kun  uvillig,  en  Fyrste, 
der  just  ikke  kunde  siges  at  udmærke  sig  ved  nogen 
Egenskab,  der  lod  ham  glimre  i  den  menige  Mands  Om- 
dømme. Naar  Bonden  Karls  Hustru  siger:  »Skam  faa 
vi,  saadan  en  Konge  vi  har;  han  er  jo  baade  halt  og 
ræd,i)  saa  kan  man  heri  se  et  Udtryk  for,  hvordan  en 
stor  Del  af  Samtiden  tænkte  om  Svend  Estridsen.    Dels 

fordi  han  ikke  kunde  Andet,  da  han  ellers  manglede 
enhver  Støtte  overfor  den  Uvilje,  der  navnlig  i  Begyn- 
delsen herskede  imod  ham,  dels  vel  ogsaa  ifølge  uklare 
Forestillinger  om  Civilisationens  Goder,  som  han  havde 
fattet  i  sin  Ungdom  under  de  korte  Ophold  i  England 
og  Bremen,  var  han  kommen  i  Forbindelse  med  Erkebisp 
Adalbert,  der  snart  blev  eneraadig  over  den  danske 
Kirke  og  dermed  over  en  af  Hovedaarerne,  gjennem 
hvilke  Danmark  fik  Del  i  den  almindelige  europæiske 
Cultur. 

Nu  derimod  var  Danmark  med  eet  Slag  blevet  uaf- 
hængigt, og  det  ikke  som  Følge  af  nogen  Kraftanstræn- 
gelse  fra  dets  egen  Side,  men  fordi  Forholdene  hos  Na- 
boerne havde  taget  en  Vending,  der  bragte  dem  til  saa 
at  sige  at  vende  Ryggen  til  Danmark  eller  til  over  deres 
egne  Anliggender  mindre  at  bekymre  sig  om  det  lille 
Folk,  der  hverken  frembød  Rigdom,  som  kunde  lokke 
en  Erobrer,  eller  saa  stor  materiel  Kraft,  at  det  kunde 
blive  nogen  synderlig  vigtig  eller  ønskelig  Forbunds- 
fælle. Paa  den  anden  Side  \'il  man  dog  ogsaa  faa  at 
se,  hvorledes  man  endnu  i  den  første  Tid  i  det  øvrige 
Europa  nærede  temmelig  overdrevne  Forestillinger  om 
Danmarks  Magt,  der  paa  Grund  af  den  Glans,  som  efter 
Erobringen  af  England  omgav  dets  Navn,  nødvendigvis 
maatte  forekomme  Udlandet  langt  større,  end  den  i 
Virkeligheden  var.  Efterhaanden  som  man  lærte  det 
bedre  at  kjende,  tabte  dette  sig  naturlig^^s,  og  Dan- 
mark blev  nu  en  Tidlang  ganske  overladt  til  sig  selv 
eller  dog  væsentlig  kun  til  Forbindelsen  med  det  øvrige 
Norden.  Ogsaa  saa  vidt  strakte  dets  vidunderlige  Lykke 
sig;  thi  efter  Alt,    hvad    det  havde  gjennemgaaet,  efter 

den  umaadelige  Mængde  nye  Indtryk,  det  i  Løbet  af  de 
sidste  50  Aar  havde  modtaget,  kunde  det  nok  trænge 
til  Ro  for  gjennem  indre  Kampe  at  bearbejde  det  Mod- 
tagne og  saaledes  vinde  Styrke  til  at  udfylde  sin  Plads 
i  Folkenes  Række. 

At  nu  dette  umulig  kunde  staa  klart  for  Samtiden, 
er  en  Selvfølge ;  men  allerede  Tanken  herom  er  i  Grun- 
den meningsløs,  eftersom  vi  jo  her  tale  om  en  Tid,  hvor 
man  endnu  ikke  havde  lært  at  skuffe  baade  sig  selv 
og  Andre  ved  at  sammenknytte  sine  egne  personlige 
Interesser  med  Ideer  af  et  mere  almindeligt  Indhold. 
Nærmest  følte  man  naturligvis  kun  Glæde  over  det 
Gunstige  i  den  forandrede  Stilling  og  begyndte  saa 
smaat  at  drømme  om  Fornyelsen  af  de  store  Dage  fra 
Svend  Tveskjægs  og  Knud  den  Stores  Tider. 

Under  Indtrykket  heraf  fæstede  man  for  det  Første 
Blikket  paa  Norge.  Den  med  Harald  Haarderaade  af- 
sluttede Fred  var  nemlig  udløben  med  hans  Død,  og 
Svend  fandt  nu  Øjeblikket  gunstigt  til  at  forny  Krigen, 
saameget  mere  som  Olaf,  Haralds  mest  krigerske  Søn, 
endnu  i  Vinteren  efter  hans  Fald  forblev  ovre  i  de  vest- 
lige Farvande.  Han  vendte  dog  saa  tidlig  paa  Aaret 
1067  tilbage  til  Norge,  at  han  kunde  møde  Kong  Svend 
med  sin  Flaade ;  der  blev  leveret  en  Søtræfning  et  Sted 
i  Skagerak,  uden  at  dog  nogen  af  Parterne  vandt  nogen 
videre  Fordel  over  den  anden,  og  omsider  fandt  man 
det  ligesaa  godt  at  se  at  faa  en  Ende  paa  Striden,  der 
i  Grunden  ikke  havde  noget  fornuftigt  Øjemed  efter  de 
Begivenheder,  der  vare  forefaldne  i  England,  hvor  en 
Fremmed  havde  opkastet  sig  til  Herre  i  et  Rige,  som 
man  fra   dansk    Side    havde   gamle    Fordringer  paa,    og 

som  man  fra  Norge   af  just  havde   gjort  et  Forsøg  paa 
at  erobre. 

Paa  et  Møde  i  Konghell  blev  man  da  enig  om  at 
slutte  bestandig  Fred  og  Venskab  mellem  Rigerne,  og 
til  yderligere  Bekræftelse  heraf  fik  Olaf  Svends  Datter 
Ingerid  tilægte,  medens  paa  den  anden  Side  Svend  selv 
giftede  sig  med  Olafs  Moder  Ellisif  af  Rusland,  der 
just  var  kommen  tilbage  med  ham  fra  Englandstoget. 
Dette  stærke  Forbund  synes  at  vidne  om ,  at  der  ikke 
her  er  Tale  om  en  slet  og  ret  Fredslutning,  men  at 
man  maa  have  havt  et  videregaaende  Formaal,  og  dette 
kan  da  ikke  have  været  noget  Andet  end  et  nyt  Eng- 
landstog,  der,  som  Forholdene  i  Øjeblikket  vare,  maatte 
omfattes  paa  begge  Sider  med  omtrent  ligestor  Inter- 
esse og  jo  ogsaa  foretoges  ganske  kort  Tid  efter. 

Dermed  er  det  imidlertid  ingenlunde  sagt,  at  begge 
Kongerne  personlig  vare  synderlig  ivrige  for  det  eller 
endog  ønskede  det.  Om  Olaf,  hvis  fredsommelige  Cha- 
rakter  endogsaa  skaffede  ham  Tilnavnet  Kyrre,  den 
Stille,  kan  dette  saaledes  ikke  antages;  men  ikke  desto - 
mindre  finder  man  en  Afdeling  Nordmænd  omtalt  som 
deltagende  i  det  danske  Englandstog  1069.  Svend  ud- 
rustede rigtignok  Toget;  men  skjøndt  han  endnu  var  i 
sin  bedste  Alder,  henved  50  Aar,  var  han  dog  ikke  saa 
ivrig,  at  han  selv  gik  med,  Noget,  der  er  aldeles  ene- 
staaende  ikke  blot  i  de  Tider,  men  endnu  mange  Aar- 
hundreder  efter.  Sagen  er  uden  Tvivl  den,  at  det  lige- 
som ved  Fredslutningen  mellem  Svend  og  Harald  1064 
nærmest  var  Stormændene,  der  ønskede  Freden  mellem 
Rigerne,  denne  Gang  med  det  bevidste  Formaal  for 
Øje  at  gjøre  et  nyt  Forsøg  paa  at  gjenvinde   det  tabte 

Herredømme  i  England  eller  dog  vinde  den  Rigdom  og 
Glans,  et  saadant  Tog  maatte  føre  med  sig,  hvorimod 
det  ingenlunde  er  nødvendigt  at  antage,  at  Kongerne 
selv  have  delt  dette  deres  Høvdingers  Ønske.  Det  maa 
jo  erindres,  at  navnlig  Danmark  i  Løbet  af  hele  Svend 
Estridsens  Regeringstid  havde  modtaget  bestandig  flere 
og  flere  Flygtninge  fra  England,  der  ikke  længere  vilde 
yde  dem  det  glimrende  Hjem,  som  det  tidligere  havde 
skjænket  dem.  Det  var  da  naturligt,  at  disse  fremfor 
Alting  kun  tænkte  paa  at  gjenvinde,  hvad  de  havde  tabt; 
thi  det  var  jo  derfor,  de  havde  begivet  sig  til  Danmark ;  og 
jo  flere  de  bleve ,.  desto  mere  maatte  deres  Betydning 
naturligvis  vokse.  Som  vi  senere  skulle  faa  at  se, 
møder  der  os  i  Slutningen  af  Svends  Estridsens  Regerings- 
tid et  mærkeligt  Exempel  paa  en  Opposition  fra  Stor- 
mændenes Side ,  der  sætter  sig  op  imod  Kongens  egne 
Planer,  Noget,  der  —  afset  fra  den  første,  meget  vanske- 
lige Tid  —  i  det  Mindste  ingen  Steder  ellers  er  overleveret 
os,  og  efter  hans  Død  viser  Stormandsvælden  sig  endelig 
i  en  saadan  Styrke,  at  det  kommer  til  den  voldsomste 
og  blodigste  Kamp  med  Kongemagten. 

Vilhelm  Erobreren  havde  et  meget  aabent  Øje  for, 
at  der  kunde  true  ham  og  hans  nys  erhvervede  Rige 
alvorlig  Fare  af  et  Angreb  fra  Danmark  og  det  med 
Samme  nu  forbundne  Norge;  men  ligesom  han  indadtil 
vidste  med  kraftig  Haand  at  haandhæve  sin  mægtige 
Erobring,  saaledes  viste  han  ogsaa  den  største  Omsigt 
for  at  sikre  sig  det  Erhvervede  udadtil,  ikke  blot  overfor 
Danmark,  men  navnlig  ogsaa  overfor  det  øvrige  Europa. 

Allerede  inden  han  drog  over  til  England,  havde 
han  forstaaet  at  vinde  Pave  Alexander  d.  2.  og  Hildebrand 

for  sit  Foretagende,  og  Paven  havde  endogsaa  oversendt 
ham  St.  Peders  hellige  Korsbanner,  hvilket  paa  det  be- 
rømte Tapet  i  Bajeux  tindes  tydelig  betegnet  paa  det 
Skib,  der  fører  Vilhelm  over  Canalen.  Senere  da  Er- 
obringen var  lykkedes,  fremmede  Vilhelm  ogsaa  paa 
enhver  Maade  Gejstlighedens,  d.  v.  s.  den  romerske 
Gejstligheds  Interesser,  og  skjøndt  han  allerede  havde 
ladet  sig  krone  faa  Maaneder  efter  Slaget  ved  Hastings, 
fandt  han  det  dog  rigtigst  at  føje  den  til  England  an- 
komne pavelige  Legat  i  at  lade  ham,  understøttet  af  de 
ham  ledsagende  to  Cardinaler,  foretage  den  højtidelige 
Akt  om  igjen,  skjøndt  han  derved  ligesom  underkastede 
sig  Paven  som  sin  Lehnsherre.  Ved  Indkaldelsen  af  den 
berømte  Lanfranc,  der  nu  blev  Erkebisp  af  Canterbury, 
og  Besættelsen  af  flere  af  de  højeste  gejstlige  Poster 
med  Normanner,  knyttedes  den  engelske  Menighed  meget 
nøje  til  den  romerske  Stol,  og  om  end  Paven  i  Et  og 
Andet  kunde  ønske  sig  en  villigere  Lehnsmand,  end 
Vilhelm  var,  saa  maatte  den  normanniske  Erobring  ikke 
destomindre  betragtes  som  en  Udvidelse  af  den  pavelige 
Myndighed  og  derfor  i  god  Overensstemmelse  med  dennes 
Interesser. 

I  Tydskland  kunde  Vilhelm  just  ikke  ligefrem  vente 
Understøttelse  for  sine  Planer;  thi  det  var  jo  altfor 
øjensynligt,  at  med  den  normanniske  Erobring  af  Eng- 
land flyttedes  Tyngdepunktet  i  Europa  over  mod 
Vesten,  over  mod  de  romanske  Nationer;  han  maatte 
derfor  være  tilfreds,  naar  der  blot  fra  Kejserens 
Side  iagttoges  Neutralitet  og  navnlig  ikke  foretoges 
Noget  for  at  understøtte  Kronprætendenten ,  Edmund 
Jernsides  Sønnesøn  Edgar  Etheling.     Det  lykkedes  ham 

da  ogsaa  at  vinde  Erkebisp  Anno  af  Køln,  der  efter 
Adalberts  Fordrivelse  fra  Hoffet  havde  størst  Magt 
over  den  unge  Kejser,  og  skjøndt  der  er  Nok,  der  tyder 
paa,  at  Begivenhederne  i  England  have  vakt  almindelig 
Opmærksomhed  over  hele  Tydskland,  saa  blev  der  dog 
fra  Kejser  Henriks  Side  ikke  foretaget  Nogetsomhelst 
for  at  hindre  Erobringen  i  at  vinde  Fasthed.  Ogsaa 
Adalbert  havde  Vilhelm  Opmærksomheden  henvendt  paa; 
thi  skjøndt  han  havde  tabt  sin  store  og  indflydelsesrige 
Plads  ved  Kejserens  Side,  saa  var  det  dog  bekjendt  nok, 
at  han  altid  havde  fundet  et  villigt  Ore  hos  den  danske 
Konge,  og  just  fra  den  Side  var  det,  at  en  stor  Fare 
syntes  at  true.  Den  Pengetrang,  hvori  Adalbert  svævede, 
gjorde  ham  mere  tilbøjelig,  end  man  ellers  skulde  for- 
mode, til  at  lade  sig  paavirke  ved  de  Gaver,  Vilhelm  i 
rundelig  Mængde  overøste  ham  med,  og  han  lagde  sig 
da  formelig  imellem  for  at  se  at  faa  Svend  bevæget  til 
at  afstaa  fra  en  Strid,  der,  som  Forholdene  i  Øjeblikket 
vare,  umulig  kunde  faa  noget  heldigt  Udfald. 

Svend  var  imidlertid  selv  næppe  Herre  over  Sagen. 
De  mange  dansk-engelske  Flygtninge  i  Danmark  trængte 
paa  og  ventede  med  Utaalmodighed ,  at  der  vilde  blive 
gjort  Xoget  for  dem;  fra  den  danske  Del  af  England 
kom  der  Sendebud,  der  gave  Udsigt  til  en  Rejsning  og 
og  forlangte  Bistand;  Glansen  af  Danmarks  Navn,  der 
med  Knud  den  Stores  var  gaaet  ud  over  den  hele  Verden, 
berusede  mange  unge  Gemytter  og  vist  næppe  mindst 
Kongens  to  ældste  Sønner,  Harald  og  Knud,  af  hvilke 
den  Sidste  endnu  senere  som  Konge  gjorde  et  Forsøg 
paa  at  gjenvinde  Danmarks  gamle  Herredømme  over  det 
vestlige    Ørige.     Men    ogsaa   Svend    selv  havde   i   den 

første  Opbrusning  ladet  afgaa  et  Sendebud  til  England, 
der  vel  ikke  bestred  Vilhelms  Ret  til  det  Rige,  han 
havde  vundet  med  Sværdet,  men  dog  forlangte,  at  han 
skulde  anerkjende  Danmarks  Overhøjhed  og  i  den  Anled- 
ning sende  ham  den  skyldige  Tribut. 

Vilhelm  var  ikke  den,  der  greb  Tyren  ved  Hornene. 
Ligesom  han  havde  fundet  sig  i  en  formel  Underkastelse 
under  Paven,  saaledes  var  han  ogsaa  langt  fra  at  afslå a 
den  danske  Konges  Forlangende.  Samtidig  med,  at  han 
foretog  en  almindelig  Udrustning  af  alle  befæstede  Pladser 
for  det  Tilfælde,  at  Danskerne  skulde  gjøre  Landgang, 
afsendte  han  et  glimrende  Gesandtskab  paa  fire  af  sine 
første  Folk  til  Danmark,  dels  for  at  overbringe  rige 
Gaver  ikke  blot  til  Kongen,  men  ogsaa  til  hans  Om- 
givelser, dels  for  at  udforske,  hvad  Hensigter  man  nærede, 
og  vel  ogsaa,  hvad  Magt  Danmark  kunde  stille  paa 
Benene,  hvis  det  virkelig  skulde  gjøre  Forsøg  paa  at 
skaffe  sit  gamle  Overherredømme  Anerkjendelse.  Svend 
modtog  Sendebudene  med  den  største  Forekommenhed, 
og  de  opholdt  sig  største  Delen  af  Aaret  1067  i  Dan- 
mark. Ogsaa  til  Norge  blev  der  afsendt  et  Gesandtskab 
uden  Tvivl  ligesaa  rigelig  forsynet  med  Gaver  til  Kongen 
og  hans  Mænd,  ligesom  Vilhelm  ogsaa  meget  hurtig 
efterkom  Olaf  Kyrres  Ønske  om  at  faa  sin  Faders  Lig 
udleveret,  for  at  det  kunde  bisættes  i  Trondhjem. 

Det  var  dog  kun  en  Udsættelse  af  det  danske  Angreb, 
der  opnaaedes,  en  Udsættelse,  der  desuden  fulgte  af,  at 
Striden  med  Norge  i  ethvert  Fald  først  maatte  bilægges. 
Uagtet  den  politiske  Stilling  var  alt  Andet  end  gunstig, 
uagtet  Paven  og  Hildebrand  holdt  med  Vilhelm,  uagtet 
Adalbert   fraraadede   Toget,    og   Olaf  Kyrre  ikke  havde 

synderlig  Iver  for  det,  saa  man  i  Midsommeren  1069 
240  danske  Skibe  stikke  i  Søen  og  staa  over  mod  den 
engelske  Kyst,  Hvad  der  tilsidst  er  kommet  til  at  gjøre 
Udslaget,  er  det  ikke  muligt  med  Bestemthed  at  udsige. 
Man  kan  tænke  sig,  at  Vilhelm  efter  at  have  modtaget 
sine  Sendebuds  Erklæringer  har  indset,  at  den  Fare, 
der  truede  fra  Danmark,  langtfra  var  saa  stor,  som  han 
med  Erindringen  om  Danmarks  forrige  Storhed  for  Øje 
havde  tænkt  sig,  og  at  han  i  Overensstemmelse  hermed 
har  forandret  sit  Forhold  navnlig  ophørt  med  Gave- 
sendingerne. Svend  kan  have  følt  sig  personlig  berørt 
ved  den  Behandling,  der  overgik  Godvin  Jarls  Enke, 
Ulf  Jarls  Søster  Gyda,  der  efter  en  Opstand,  hun  havde 
havt  Del  i  at  fremkalde  i  Exceter,  med  stor  Møje  und- 
slap til  Flandern,  hvor  den  gamle  Kone,  som  var  en  af 
de  sidste  Repræsentanter  for  Danmarks  glimrende  Tider, 
synes  at  have  sluttet  sine  tungt  prøvede  Dage.  I  Aaret 
1068  lykkedes  det  endelig  ogsaa  Vilhelm  at  kue  en  al- 
mindelig Rejsning  i  det  Nordlige  og  erobre  de  danske 
Femborge  i  Nordhumberland,  hvilket  atter  drev  en  stor 
Del  Danske  tilbage  til  Moderlandet,  hvor  da  deres  An- 
komst kan  have  givet  Stødet  til,  at  Toget  omsider  kom 
i  Stand;  den  Omstændighed,  at  Harald  Godvinsens  unge 
Sønner,  der  havde  fundet  et  Tilflugtssted  i  Irland,  endnu 
stadig  holdt  Søen  og  vedbleve  at  forurolige  Sydenglands 
Kyster,  kan  desuden  have  fremkaldt  et  Slags  Haab  om, 
at  man,  naar  Vilhelm  saaledes  blev  sysselsat  paa  flere 
Kanter,  endda  ikke  vilde  kunne  udrette  saa  Lidt. 

For  Resten  ser  det  noget  paafaldende  ud,  at  Størrelsen 
af  den  danske  Flaade  angives  forholdsvis  temmelig  ringe, 
der  siges  240  Skibe,-  men  i  Slaget  ved  Nisaa  skal  Svend 

have  ført  360  Skibe,  og  240  var  ogsaa  Antallet  af  de 
Skibe,  med  hvilke  Harald  Haarderaade  drog  til  England. 
Med  henved  700  Skibe  skal  dog  Vilhelm  være  gaaet 
over  Canalen;  den  Flaade,  hvormed  Knud  den  Store 
erobrede  England,  angives  derimod  saa  forskjelligt,  at 
intet  Sikkert  kan  siges  om  dens  Størrelse^).  En  nor- 
mannisk Skribent,  der  skrev  henimod  100  Aar  senere, 
giver  ikke  destomindre  en  temmelig  storartet  Fremstilling 
af  de  Stridskræfter,  Svend  skulde  have  sendt  afsted; 
men  det  er  aabenbart,  at  han  har  været  smittet  af  den 
i  England  herskende  temmelig  overdrevne  Forestilling 
om  Danmarks  formentlig  umaadelige  Magtfylde;  thi  han 
taler  om  Hjælpetropper  fra  Polen,  Frisland,  Saksen  og 
Leutikerne,  som  man  nødes  til  aldeles  at  henvise  til 
Phantasiernes  Rige.  For  Øvrigt  fortjener  det  dog  Op- 
mærksomhed, at  den  samme  Forfatter  taler  om,  at  der 
var  »Angler«  i  Følgeskab  med  Danske  paa  Flaaden,  og 
at  Hjælpetropperne  vare  udrustede  »for  angelske  Penge,«  -) 
dette  antyder  nemhg,  at  det  væsentlig  vare  de  fra  Eng- 
land fordrevne  Danske  og  de  Stormænd  i  Danmark, 
der  sluttede  sig  til  dem,  der  havde  givet  Stødet  til  dette 
Englandstogs  Foretagelse. 

At  Svend  Estridsen  ikke  selv  drog  med,  er  allerede 
anført.  Hovedanførselen  var  overdragen  Svends  Broder 
Asbjørn,  der  jo  hørte  til  dem,  der  vare  fordrevne  fra 
England.  Fremdeles  nævnes  som  Deltagere  Svends 
Sønner   Harald  og  Knud,   Thorkil  Jarl,    en  Søn   af  den 


1)  Angivelserne  gaa  fra  160  Skibe  til    lOOU  Skibe,    hvilket   Adam   af 

Bremen  liar. 
^)  se  Odericus  Vitalis  (født   1075)  hos  Duchesne  S.  513. 

ovenfor  omtalte  Harald  Jarl,  der  1042  blev  dræbt  af 
Hertug  Ordulf  paa  Hjemvejen  fra  en  Pilegrimsrejse, 
endelig  Bisp  Christian  af  Aarhus,  en  Søn  af  Odinkar 
den  Yngre,  det  første  Exempel  paa  en  dansk  Bisp,  der 
ikke  ansaa  det  for  uforeneligt  med  sin  gejstlige  Værdig- 
hed at  svinge  Sværdet. 

Flaaden  drog  først  afsted  til  Sydengland,  hvor  man 
forgjæves  forsøgte  at  lande  ved  Dover.  Derfra  løb  den 
hærjende  langs  Østkysten  og  endelig  op  ad  Humberen 
og  imod  York,  der  blev  erobret  med  stormende  Haand. 
Men  dermed  var  det  ogsaa  forbi  med  al  Vaabendaad  i 
dette  Krigstog.  Saasnart  Vilhelm  for  Alvor  rykkede 
frem  mod  York,  drog  den  danske  Hær  bort  derfra  og 
tildels  endogsaa  over  paa  den  anden  Side  af  Humberen, 
hvor  den  ved  et  voldsomt  Angreb  af  Normannerne  led 
et  meget  betydeligt  Nederlag,  saaledes  at  man  saa  sig 
nødsaget  til  at  vende  tilbage  til  Skibene.  Mest  Nytte 
havde  Vilhelm  dog  af  Anvendelsen  af  sit  meget  yndede 
Forsvarsmiddel,  Bestikkelse.  Navnlig  var  man  enig  om, 
at  Asbjørn  Jarl  ikke  havde  kunnet  modstaa  Vilhelms 
Gaver;  han  skal  endogsaa  formelig  have  sluttet  en  Over- 
enskomst med  Vilhelm,  hvorefter  han  det  følgende  Aar 
skulde  forlade  England,  og  indtil  da  ikke  lade  det  komme 
til  noget  alvorligt  Slag,  men  holde  det  gaaende  med 
Strejftog  efter  Bytte  langs  Søkysterne. 

Man  træffer  ham  ogsaa  Aaret  efter  tilligemed  Bisp 
Christian  af  Aarhus  i  Klosteret  Ely  i  Østangel,  hvor  de 
mødtes  med  den  berømte  Forkjæmper  for  den  angel- 
saksiske Frihed,  Herevard  Leofriks  Søn,  med  hvem  de 
aftalte  et  fælles  Plyndringstog  mod  Klosteret  Peter- 
borough,   der   havde    faaet    en    ny    normannisk    Abbed. 

Byttet  var  overordentlig  stort;  Skibene  bleve  fyldte  med 
kostbare  Gjenstande,  hørende  til  Gudstjenesten,  og  ikke 
ret  længe  efter,  i  Juni  1070,  vendte  Flaaden  langs 
Østkysten  af  England  og  forbi  Flandern  tilbage  til  Dan- 
mark. I  England  vidste  man  senere  at  fortælle  om, 
hvorledes  kun  den  mindste  Del  af  Byttet  var  naaet  over 
til  Danmark;  saasnart  Flaaden  var  kommen  noget  ud 
paa  Søen,  blev  den  nemlig  overfalden  af  en  voldsom 
Storm,  der  adsplittede  den  til  alle  Kanter,  og  man  for- 
talte endogsaa,  at  de  Kostbarheder,  der  virkelig  naaede 
til  Danmark,  skulde  være  opbrændte  ved  en  Ddsvaade, 
der  overgik  den  Kirke,  i  hvilken  de  vare  opbevarede. 

Den  almindelige  Stemme  i  Danmark  udpegede 
Asbjørn  som  den,  der  væsentlig  havde  Skylden  for 
Togets  yderst  uheldige  Udfald;  han  blev  derfor  dømt 
fredløs  for  sit  Forræderi  og  nævnes  ikke  mere  under 
Svend  Estridsens  Regering.  Fra  den  samme  Tid  af 
opgave  ogsaa  Harald  Godvinsens  Sønner  deres  Forsøg 
paa  at  gjenerhverve  den  Magt,  som  deres  Fader  saa 
hurtig  havde  maattet  slippe.  To  af  dem  kom  tilligemed 
deres  Søster  Gyda  til  Danmark,  hvor  Svend  Estridsen 
modtog  disse  sine  nære  Slægtninge  med  den  største 
Gjæstfrihed.  Gyda  giftedes  bort  til  Vladimir  Mono- 
machos, Storfyrst  af  Rusland,  ved  hvem  hun  blev  Stam- 
moder til  Valdemarerne  og  en  hel  Række  af  Konger 
efter  dem.  Vladimir  var  en  Brodersøn  af  Harald 
Haarderaades  Enke  Ellisif,  som  Svend  i  Henhold  til 
Forliget  i  Konghell  havde  ægtet,  og  ved  hvem  han  uden 
Txiv]  er  kommen  i  Forbindelse  med  den  russiske  Konge- 
familie. 

Se  omstaaende  Stamtavle: 

Sigrid  Storraade. 


Olaf  Skjedkonge. 


Anund.     Ingegerd. 
*Jaroslaw. 


Estrid. 


Ellisif.       Ysevolod. 


Vladimir  Monomachos. 


Thorgils  Spragelæg. 


Ulf  Jarl.         Gyda. 

'        *Godvin. 


Svend. 


Mstslaw  eller  Harald. 


Ingeborg. 
*Knud  Lavard, 


Valdemar  d.  Store. 


Harald. 


Gyda. 


Man  ser,  at  en  noget  ijernere  Forbindelse  allerede 
havde  bestaaet  tidligere,  nemlig  gjennem  Giftermaalet 
mellem  Anund  Jakobs  Søster  Ingegerd  og  Storfyrst 
Jaroslaw  af  Rusland. 

Medens  dette  Tog  til  England  næppe  kan  have  efter- 
ladt noget  synderlig  kj endeligt  Spor  herhjemme  —  det 
omtales  ikke  af  Saxo  og  heller  ikke  i  de  islandske  Sagaer 
—  havde  Forholdene  i  Danmarks  umiddelbare  Nærhed 
udviklet  sig  med  stor  Bestemthed  i  den  Gjænge,  i 
hvilken  de  siden  1066  vare  komne.  Navnlig  lykkedes 
det  Vendland  at  bevare  sin  Uafhængighed  og  at  holde 
Christendommen  ude.  Som  tidligere  bemærket,  var  det 
rigtignok  lykkedes  Kejser  Henrik  at  føre  Gotskalks  Søn 
Butue  tilbage   og  gjengive  ham  i -det  Mindste  en  Del  af 

hans  Faders  Herredømme.  Men  længe  varede  det  ikke, 
førend  Butue  atter  saa  sig  nødsaget  til  at  forlade  Landet 
og  søge  Tilflugt  hos  Hertug  Ordulf.  Under  den  For- 
virring, der  efter  Gotskalks  Dod  opstod  i  de  vendiske 
Lande,  lykkedes  det  omsider  en  hidtil  ingensteds  omtalt 
Fyrste,  Kruto,  Grins  Søn,  at  tilrive  sig  største  Delen 
af  Venden,  som  han  vedblev  at  beherske  i  en  lang 
Række  af  Aar. 

Der  haves  desværre  aldeles  ingen  Efterretninger 
om,  hvorledes  det  hænger  sammen  med  Tilblivelsen  af 
denne  hans  Magt.  Saa  meget  synes  man  dog  at  kunne 
anse  for  sikkert,  at  den  er  nøje  sammenknyttet  med  den 
store  hedenske  Reaction  i  Vendland,  for  hvilken  Got- 
skalk  var  falden  som  Offer,  idet  det  synes,  at  Kruto 
har  vidst  at  støtte  sig  til  den  store  Nationalhelligdom 
paa  Rygen,  som  i  det  Mindste  en  meget  stor  Del  af  de 
vendiske  Stammer  saa  op  til  og  betragtede  som  Hoved- 
sædet for  deres  Gudsdyrkelse.  Noget  dristigere  maa 
det  indrømmes  at  være  her  at  tilbagekalde  i  Erindrin- 
gen den  ovenfor  omtalte  mærkelige  Strid  mellem  Circi- 
panerne  paa  den  ene  Side  og  tre  andre  vendiske  Stam- 
mer paa  den  anden,  angaaende  hvilken  Stilling  der 
skulde  tilkomme  Radegasts  Helligdom  i  Rethra.  Naar 
man  lægger  Mærke  til,  at  der  kort,  førend  Kruto  svinger 
sig  op  til  Magten,  atter  er  Tale  om  Rethra,  der  bliver 
ødelagt  og  plyndret  af  Biskop  Burkhardt  af  Halberstad 
og  derefter  forsvinder  af  Historien,  og  at  Circipanerne, 
der  beboede  Kyststrækningen  paa  Fastlandet  ligeoverfor 
Rygen,  synes  at  have  havt  en  Støtte  hos  de  uafliængige 
Fyrster,  som  herskede  paa  denne  0,  saa  kan  det  maaske 
nok  være,  at  den  tidligere  Strid  mellem  Circipanerne  og 

Forsvarerne  af  Helligdommen  i  Rethra  i  Virkeligheden 
var  en  Strid  mellem  de  to  Helligdomme  i  Arkona  og  i 
Retlira  om  Overherredømmet,  og  at  nu  Rethras  Fald 
gav  Helligdommen  paa  Rygen  en  saadan  Overvægt,  at 
den  under  de  forvirrede  Forhold,  navnlig  i  Nordtydsk- 
land,  kunde  blive  Bæreren  for  en  fælles  national-religieus 
Rejsning  af  det  hidtil  adsplittede  Venderfolk.  Ved  at 
gaa  endnu  længere  tilbage,  nemlig  til  955,  træffer  man 
atter  et  Exempel  paa,  at  Rygboerne  understøttede  den 
tydske  Hærmagt  imod  andre  vendiske  Folkeslag  i  de 
samme  Egne,  saa  det  lader  til,  at  Modsætningsforholdet 
mellem  Arkona  og  Rethra  har  været  Aarhundreder 
gammelt. 

Hvorom  nu  Alting  er,  med  en  Høvding  som  Kruto 
i  Spidsen  gjorde  Vendernes  Rejsning  snart  aldeles  knu- 
sende Fremskridt.  Gotskalks  Søn  Butue  blev  dreven 
paa  Flugt,  og  de  Befæstninger,  han  havde  anlagt,  aldeles 
ødelagte.  Understøttet  af  Hertug  Magnus  af  Saksen, 
kastede  han  sig  rigtignok  ind  i  Pløn;  thi  saalangt  var 
allerede  Venderhæren  rykket  frem;  men  uden  rimelig 
Udsigt  til  Undsætning  blev  han  nødt  til  at  overgive  sig, 
hvorpaa  Kruto  paa  underfundig  Vis  lod  ham  og  alle 
hans  Folk  springe  over  Klingen.  Dette  skete  d.  8. 
August  1071.  Venderne  hærjede  nu  frygtelig  i  hele  det 
værgeløse  Holsten.  Hamborg  blev  plyndret  og  ødelagt, 
og  selv  ud  over  Ejderen  trængte  Vendernes  Strøm,  idet 
Slesvig  ved  et  pludseligt  Overfald  blev  indtaget  og 
opbrændt. 

Svend  Estridsen  behøvede  ikke  en  saadan  Paamin- 
delse  for  at  faa  Opmærksomheden  henvendt  paa  de 
vendiske   Forhold.      Han    havde    jo   for  ikke    ret   længe 

siden  selv  kjæmpet  i  disse  Egne  og  maaske  i  sin  Ung- 
dom været  knyttet  temmelig  nær  til  dem.  Hans  Datter 
var  efter  sin  Mands  Fald  paa  en  haanlig  Maade  bleven 
jagen  ud  af  Landet,  og  hendes  Søn  levede  nu  som  en 
Landflygtig  ved  lians  eget  Hof.  Men  hertil  kom  endnu 
andre,  rigtignok  fjernere,  men  dog  ikke  mindre  indtræn- 
gende Opfordringer. 

Fra  1069  af  var  Erkebisp  Adalbert  igjen  vendt 
tilbage  til  Kejserens  Hof.  I  sine  Lidelsesdage  havde 
han  lært  at  optræde  med  noget  større  Forsigtighed, 
navnlig  gjorde  han  sig  Umage  for  at  komme  til  at  stille 
sig  i  et  godt  Forhold  til  Erkebisp  Anno  af  Køln,  der 
dog  havde  havt  saa  megen  Del  i  hans  ulykkelige  Skjæbne. 
Men  i  Øvrigt  er  der  ingen  Anledning  til  at  tro,  at  han 
skulde  have  opgivet  nogen  af  sine  Planer.  At  Begiven- 
hederne i  Vendland  have  berørt  Adalbert  paa  det  mest 
Følelige,  kan  der  ikke  være  to  Meninger  om.  Han  saa 
en  stor  Del  af  hele  sit  Livs  Arbejde  ligesom  synke 
tilbage  i  Havet  igjen;  ogsaa  en  Mand  af  et  andet 
Temperament  end  Adalbert  maatte  føle  sig  rystet  ved 
at  skulle  opleve  Saadant.  Men  ved  Siden  af  den 
Opgave,  der  saaledes  paatrængte  sig  ham,  igjen  at 
begynde  forfra  med  at  bringe  Liv  i  Hedningemissionen 
blandt  Venderne,  havde  han  endnu  en  anden,  der  laa 
ham  nærmere,  fordi  den  var  mere  personlig,  nemlig  at 
tage  Hævn  over  Sakserhertugen,  hans  gamle  Fjende, 
der  havde  udplyndret  baade  ham  og  hans  Stift. 

Her  mødtes  han  paa  en  mærkelig  Maade  med  Kejser 
Henrik  d.  4.,  der  efterhaauden  havde  forstaaet  mere  og 
mere  at  gjøre  sig  uafhængig  af  Fyrsternes  Tvang.  Men 
blandt  disse  indtog  just  Hertugen  af  Saksen  ved  Siden 

af  Hertug  Otto  af  Bajern  en  Stilling,  der  fortrinsvis 
maatte  nedkalde  den  kejserlige  Harme  over  ham.  Alle- 
rede under  Henrik  d.  3.,  der  saa  tillidsfuldt  havde 
skjænket  Adalbert  sin  hele  Fortrolighed,  var  Forholdet, 
som  paa  sit  Sted  bemærket,  overordentlig  spændt. 
Under  Sønnens  Miudreaarighed,  og  efterat  Adalbert 
havde  været  fordreven  fra  Hoffet,  viste  der  sig  ingen 
Forandring  i  det  bestaaende  Misforhold.  Men  i  det 
Hele  var  Saksen  vistnok  den  Del  af  Tydskland,  hvor 
Bestræbelserne  for  at  styrke  den  kejserlige  Myndig- 
hed mødte  mest  Modstand  saavel  hos  Høje  som  hos 
Lave,  og  som  fremfor  alle  andre  Egne  med  størst 
Skinsyge  vaagede  over  sin  partikulaire  Selvstændighed. 
Vistnok  ikke  uden  Tilskyndelse  fra  Adalberts  Side 
begyndte  Kejseren  derfor  formelig  at  spække  Landet 
med  en  hel  Række  af  de  stærkeste  Borge,  udstyrede 
med  al  den  Krigskunst  og  Pragt,  som  Tiden  var  i  Stand 
til  at  skaffe  til  Veje.  I  Begyndelsen  troede  man  rigtig- 
nok, at  de  vare  bestemte  til  at  holde  Venderne  i  Tømme; 
men  efterhaanden  viste  deres  Mængde  og  Beliggenhed, 
at  de  vare  rettede  mod  Sakserne  selv,  og  nu  udspredte 
man  de  mest  taabelige  Rygter  om,  at  Kejseren  agtede 
at  gjøre  Befolkningen  til  Trælle  og  fordele  Landet 
til  de  Svabere,  han  altid  mest  plejede  at  omgive 
sig  med. 

Saa  vidt  strakte  hans  Hensigter  sig  nu  rigtignok 
ikke ;  men  i  ethvert  Fald  vilde  han  knække  de  saksiske 
Hertugers  Magt,  der  var  til  Hinder  for  Gjenoprettelsen 
af  den  kejserlige  Myndighed,  som  under  hans  lange 
Miudreaarighed  havde  maattet  lide  saa  mange  og  føle- 
lige Skaar.      Hertil   var  ethvert  Middel  ham  lige  kjært; 

ung  og  hensynsløs,  som  han  jo  var,  følte  han  sig  ikke 
synderlig  besværet  ved  Betænkeligheder  med  Hensyn  til, 
hvem  han  her  skulde  søge  Hjælp  hos,  og  man  saa  da 
til  sin  Forundring  Kejseren  træde  i  Underhandlinger  med 
Venderne,  der  nylig  vare  faldne  fra  Christendommen,  for 
ved  deres  Bistand  at  bringe  Sakserne  til  at  underkaste  sig 
hans  Vilje.  Disse  vare  paa  den  anden  Side  ingenlunde  sene 
med  at  gjøre  Overbud,  for  at  Venderne  skulde  holde 
sig  rolige,  og  de  opnaaede  da  virkelig  i  det  Mindste 
saa  Meget,  at  Venderne,  som  ikke  kunde  blive  enige 
med  hverandre  om,  til  hvad  Side  de  skulde  vende  sig, 
i  alt  Fald  ikke  understøttede  Kejseren.  At  dette  ogsaa 
var  det  Fornuftigste ,  de  under  de  bestaaende  Forhold 
kunde  gjøre,  kan  der  vel  næppe  være  Tvivl  om;  de  fik 
nu,  saalænge  Striden  mellem  Henrik  d.  4.  og  Gregor  d. 
7.  varede,  al  den  Ro,  de  kunde  ønske  sig,  til  at  be- 
fæste deres  Uafliængighed  og  den  sejrende  hedenske 
Reaction. 

Langt  naturligere  end  Forbundet  med  Venderne  var 
det,  som  Kejseren  i  det  samme  Øjemed  afsluttede  med 
Svend  Estridsen,  uden  Tvivl  paa  Foranledning  af  Adal- 
bert,  der  nu  indtog  samme  Plads  hos  Henrik  d.  4., 
som  han  i  sin  Tid  havde  havt  hos  Faderen.  Ligesom 
tidligere,  i  Begyndelsen  af  Svends  Regjering,  blev  For- 
bundet aftalt  under  en  personlig  Sammenkomst ,  der 
denne  Gang  afholdtes  i  Bardevik  i  Nærheden  af  Lyneborg, 
Sommeren  1071.  Foruden  Henrik  og  Svend  var  der 
ingen  Andre  tilstede  undtagen  Adalbert  og  en  af  Svends 
Fortrolige,  uvist  hvem.  Det  er  derfor  ikke  saa  under- 
ligt, at  man  kun  har  saa  sparsomme  Efterretninger  om, 
hvad  det  var,  der  egentlig  blev  aftalt.      Men  for  Øvrigt 


Svend  Estridsen.  181 

lader  dette  sig  i  Grunden  nok  udfinde,  naar  man  ser 
hen  til  de  den  Gang  forhaandenværende  Omstændig- 
heder. 

I  Almindelighed  set,  var  Forbundet  egentlig  ikke 
Andet  end  en  Fortsættelse  af  den  Politik,  der  med  mere 
eller  mindre  Tydelighed  var  bleven  fulgt  lige  siden 
Henrik  d.  2s  og  Svend  Tveskjægs  Dage.  De  fælles 
Fjender  havde  i  Løbet  af  de  70  Aar  været  forskjellige; 
det  havde  snart  været  Polen  og  Venden,  snart  Flandern 
og  Saksen;  men  under  alle  Omskiftelser  havde  et  vist 
Fællesskab  i  Interesser  altid  holdt  Danmarks  Konge 
og  Tydsklands  Kejser  forenede.  Ogsaa  nu  var  et  saa- 
dant  Fællesskab  vistnok  vedblivende  tilstede;  men  ved 
Siden  heraf  var  der  dog  i  Øjeblikket  indtraadt  en  vis 
Forandring  i  Stillingen,  der  med  Styrke  maatte  gjøre 
sig  gjældende.  For  her  blot  at  nævne  et  enkelt  Punkt, 
—  var  den  normanniske  Erobring  af  England  en  saa 
mægtig  og  opsigtvækkende  Begivenhed ,  at  dens  Betyd- 
ning med  Nødvendighed  allerede  maatte  blive  Samtiden 
klar ;  den  skjæukede  Overvægten  i  Europa  til  de  ro- 
manske Stammer  og  afgjorde  i  Grunden  forud  Kampen 
mellem  Pave  og  Kejser  til  Fordel  for  den  Første.  Men 
alligevel  ser  man  Kejseren  være  saa  optagen  af  de  indre 
Anliggender  i  Tydskland,  at  han  ikke  rører  en  Haand 
for  at  støtte  Angelsaksernes  Selvstændighed,  medens 
der  dog  fra  Danmark  gjøres  et  Tog  derover ,  der  i  det 
Mindste  viser,  at  der  fandtes  Elementer  her  i  Landet,  til 
hvilke  man  i  fornødent  Fald  kunde  støtte  sig,  selv  om 
det,  som  ovenfor  vist,  maa  indrømmes,  at  Svend  Estridsen 
personlig  ikke  var  synderlig  ivrig  for  Englandstogets 
Foretagelse. 

Ved  denne  Lejlighed  gik  det  nu  ligesaa.  Fællesskab 
i  Interesser  var  der  tilstede ;  men  man  skiltes  ved 
Spørgsmaalet  om,  hvad  man  skulde  stille  først  og  hvad 
sidst.  Saavel  Kejseren  som  Adalbert  lagde  nemlig  Hoved- 
vægten paa,  at  Sakserhertugeu  blev  kuet,  medens  de 
lode  Vendernes  Undertvingelse  og  Tilbageførelse  til 
Christendommen  staa  i  anden  Linje,  og  det,  som  oven- 
for bemærket,  endogsaa  i  den  Grad,  at  Kejseren  ikke 
en  Gang  tog  i  Betænkning  —  for  Resten  efter  et  Exempel, 
som  allerede  Henrik  den  2.  i  sin  Tid  havde  givet  —  at 
indlede  Forhandlinger  med  Venderne  imod  Sakserne, 
skjøndt  det  vel  næppe  tør  paastaas ,  at  disse  Forhand- 
linger allerede  skulde  være  begyndte  saa  tidlig  som  1071 
eller  overhovedet  i  Adalberts  Dage.  Derimod  er  det 
klart  nok ,  at  for  Svend  Estridsen  maatte  det  være 
Hovedsagen,  at  Venden  igjen  blev  bragt  til  Ro;  thi  fra 
den  Kant  var  det,  at  der  var  sket  Indfald  over  Ejderen; 
herfra  var  det,  at  man  kunde  vente  Angreb  over  Søen; 
her  var  det,  at  hans  Ven  Gotskalk  var  bleven  myrdet, 
og  herfra  var  hans  Datter  Sigrid  haanlig  bleven  jagen 
paa  Flugt,  medens  han  derimod  i  Grunden  aldeles  ikke 
havde  nogen  Anledning  til  Fjendtskab  mod  Sakserne, 
hos  hvem  Gotskalks  Søn  Butue  havde  fundet  Bistand, 
om  man  end  just  heller  ikke  tinder  Tegn  paa,  at  For- 
holdet kan  have  været  saa  meget  varmt.  Til  alt  dette 
kommer  endnu  den  ovenfor  omtalte  Omstændighed,  at 
Danmark  siden  1066  var  kommen  til  at  staa  i  en  temme- 
lig uafhængig  Stilling,  saaledes  at  det  nu  frit  kunde 
vælge  sine  Forbindelser. 

Man  kan  under  disse  Forhold  vistnok  antage,  at  det 
har  kostet  ikke    saa  ringe  Overtalelse   at  formaa  Svend 

Estridsen  til  at  forny  det  tidligere  Forbund  og  at  rette 
det  mod  Sakserne,  saa  meget  mere  som  den  danske  Stor- 
mand, der  alene  var  tilstede  ved  Sammenkomsten  i 
Bardevik,  gjorde  sit  Mulige  for  at  forhindre  Overens- 
komsten og  senere  endogsaa  forraadte  Hemmeligheden 
til  Sakserne.*)  Svend  Estridsen  blev  vistnok  kun  vunden 
for  Kejserens  Planer  mod  Sakserne  ved  Løftet  om,  at 
han  til  Gjengjæld  skulde  erholde  en  Landstrækning  i 
Tydskland,  formodentlig  Ditmarsken,  som  tilhørte  Mark- 
grev  Udo  af  Stade,  der  ligesom  Hertug  Ordulf  havde 
gjort  sig  Fordel  ved  Bremerstiftets  Udplyndring.  I  det 
Mindste  var  det  denne  Egn,  der  senere,  da  Forbundet 
skulde  træde  i  Virksomhed,  maatte  taale  et  Angreb  af 
Svend  Estridsens  Flaade. 

Udførelsen  af  de  aftalte  Planer  blev  der  rigtignok 
for  det  Første  ikke  Noget  af.  Kort  før  Mødet  i  Barde- 
vik var  det  nemlig  lykkedes  Kejseren  at  faa  Hertug 
Magnus  i  sin  Magt,  saaledes  at  han  foreløbig  kunde 
spille  Mesteren,  og  først  da  han  vedblev  at  holde  ham 
fast,  endogsaa  i  over  to  Aar,  tog  Misfornøjelsen  saaledes 
Overhaand,  at  en  udbredt  Sammensværgelse  mellem  de 
saksiske  Store  tiisidst  nødte  ham  til  at  slippe  Hertugen 
fri  og  samle  alle  de  Stridskræfter,  han  kunde  overkomme, 
for  at  dæmpe  den  almindelig  herskende  Gjæring.  Der 
var  desuden  saa  Meget ,  som  tog  en  uheldig  Vending 
for  Kejser  Henrik  i  de  to  Aar,   der  fulgte   efter  Mødet 


*)  Det  er  denue  sidste  Omstændighed  alene,  der  viser,  at  den  unævnte 
kongelige  Raad,  der  var  nærværende  ved  Sanunenkomsten,  var 
Svend  Estridsens  Ledsager;  thi  af  Udtrykkene  paa  vedkommende 
Sted ,  Brunos  Sakserkrig  c.  20 ,  kan  i  saa  Henseende  Ingenting 
udledes. 

med  Svend  Estridsen  1071.  Vi  skulle  her  blot  frem- 
hæve to  Ting,  som  ogsaa  berørte  Norden,  nemlig  Erke- 
bisp  Adalberts  Død  1072  (d.  16.  Marts)  og  Hildebrands 
Ophøjelse  paa  Pavethronen,  1073  (d.  22  April.) 

I  Adalbert  tabte  Kejseren  en  trofast  Hjælper,  men, 
dette  maa  ogsaa  tilføjes,  en  svag,  en  vaklende  Stotte. 
Naar  man  har  fulgt  Adalbert  paa  hans  lange  og  om- 
skiftelige Løbebane  og  tillige  er  i  Stand  til  at  overskue, 
hvad  der  tilsidst  kom  ud  af  hin  mærkelige  og  gjærende 
Tid,  vil  man  ikke  kunne  tilbageholde  den  Dom,  at  han 
med  al  sin  overordentlige  Begavelse  kun  besad  et  meget 
indskrænket  Blik  for,  hvad  der  rørte  sig  i  Tiden,  hvad 
den  trængte  til,  og  hvor  den  bar  hen.  Den,  der  sejrer, 
har  altid  Ret;  dette  gjælder  vel  ikke  i  legemlig,  men 
derimod  om  enhver  aandelig  Kamp ,  og  Adalbert  har  i 
ingen  Henseende  sejret.  Fra  sit  lille  og  afsides  beliggende 
Bremen  fik  han  kun  en  meget  indskrænket  Synskreds. 
Hans  Blik  kunde  vel  naa  helt  op  til  Øerne  i  Nordhavet, 
som  han  vilde  besøge,  og  overhovedet  til  Norden,  hvor 
han,  fortvivlet  over  Christenhedens  Tilstand,  vilde  grunde 
en  ny  Kirke,  og  ligeledes  til  Kejseren,  der  for  ham  var 
Indbegrebet  af  al  jordisk  Magt  og  Storhed,  men  som 
dog  navnlig  skulde  beskytte  ham  i  hans  smaalige  Kampe 
med  den  saksiske  Hertug.  Men  under  sit  korte  Ophold 
i  Italien  i  Begyndelsen  af  Henrik  d.  3s  Regering  havde 
han  faaet  et  saa  daarligt  Billede  af  den  pavelige  Magts 
Betydning,  at  han  aldrig  kunde  faa  Øje  for,  hvad  der 
her  begyndte  at  udvikle  sig.  Han  var  samtidigt  Vidne 
til  Hildebrands  hele  Fremvækst  til  en  verdenbeherskende 
Skikkelse;  men  for  ham  vedbleve  Kejserhoffet  og  — 
Bremen  at  være  de  to  Støtter,  hvorpaa  hele  Christen- 

heden  skulde  hvile.  Adam  har  i  Slutningen  af  hans 
Biographi  en  kort  Notits  om,  at  han  endnu  i  sine  sidste 
Dage  gjorde  offentlige  Skridt  t'or  at  bringe  det  nordiske 
Patriarchat  i  Stand.  Man  ved  ikke,  hvori  disse  Skridt 
have  bestaaet;  men  man  ser  dog,  at  han  lige  til  det 
Sidste  syslede  med  denne  sin  kjære  Tanke,  der  tilsidst 
vilde  have  ført  ham  som  Kejserens  trofaste  Forkjæmper 
i  aabenbar  Strid  med  Paven,  hvis  ikke  Døden  forinden 
havde  forhindret  det. 

Det  er  kun  enkelte  Gange,  at  der  ovenfor  har  været 
Anledning  til  lejlighedsvis  at  berøre  Hildebrand,  som 
Pave  Gregor  d.  7.  Hans  Betydning  er  imidlertid  saa 
overordentlig  stor  ikke  blot  for  Europas  og  Kirkens 
Historie  i  Almindelighed,  men  ogsaa  —  hvad  der  for  os 
har  mere  Betydning  —  derved ,  at  det  er  fra  hans  Tid 
af,  at  Danmark  først  rigtig  bliver  inddraget  under  Pave- 
stolens Indflydelse,  medens  denne  hidtil  i  Grunden  her 
havde  været  aldeles  sporløs,  saaledes,  at  man  endogsaa 
kan  sige,  at  Nordboen  kjendte  mere  til  Constantinopel 
og  Riget  ved  Bosporos  end  til  Staden  paa  de  syv  Høje. 
Det  bliver  derfor  nødvendigt  —  men  rigtignok  i  størst 
mulig  Korthed  —  her  at  kaste  et  Blik  paa  Gregor, 
uden  hvem  man  ikke  vil  kunne  forstaa  den  Tid,  der  nu 
er  i  Færd  med  at  aabne  sig.  Ogsaa  Meget,  af  hvad 
der  i  det  Foregaaende  er  behandlet,  vil  vinde  bedre  For- 
klaring ved  at  betragtes  under  Henblik  paa  ham. 

Paa  Forhaand  niaa  det  dog  straks  bemærkes,  at  det 
vilde  være  en  meget  stor  Fejltagelse,  om  man  vilde  til- 
bageføre hele  Kirkereformen  og  Vækkelsen  af  det  religieuse 
Liv  i  det  11.  Aarhundrede  udelukkende  til  Gregor. 
Ogsaa  han  maa,   hvor  stor  man  saa  end  vil    gjøre  ham. 

ses  i  Forbindelse  med  de  herskende  Tidsideer,  under 
hvilke  han  var  vokset  op,  og  som  det  igjen  blev  hans 
Opgave  at  føre  ud  i  Livet. 

Gaar  man  nu  behørig  langt  tilbage,  da  vil  man  til- 
sidst  stanse  ved  et  Kloster,  der  i  Aaret  910  var  blevet 
anlagt  af  en  burgundisk  Grevesøn  i  en  afsides  Egn  af 
Frankrig,  men  ikke  langt  fra  den  burgundiske  Grændse ; 
det  var  Cluny.  Lys  og  Skygge  have  altid  boet  meget 
nær  ved  hinanden,  og  enhver  udpræget  Aand  fremavler 
paa  Grund  af  den  saavel  ethvert  enkelt  Indiv' id  som  enhver 
Tidsretning  indpodede  Stræben  efter  Ligevægt  og  Harmoni, 
saa  at  sige  af  sig  selv  sin  Modsætning;  derfor  kan  det 
heller  ikke  vække  Forundring,  at  der  i  hine  yppige 
Egne  af  Sydfrankrig,  hvor  en  herlig  Natur,  en  sydlandsk, 
nydelsesrig  Befolkning,  en  gammel  Cultur  og  en  for 
Handelen  gunstig  Beliggenhed  mellem  Frankrig,  Italien 
og  de  spanske  Arabere  kappedes  om  at  fremkalde  Rig- 
dom og  Vellevnet,  at  der  i  denne  Troubadourernes,  men 
ogsaa  Korstogenes,  Valdensernes  og  Albigensernes  Hjem- 
stavn, tillige  maatte  opstaa  en  asketisk  Retning,  der 
maatte  besidde  ligesaa  megen  Styrke  og  Bærekraft,  som 
Livet  ellers  var  nydelsesrigt  og  forfængeligt.  Men 
Clunyklostret  er  ikke  alene  charakteristisk  derved,  at 
det  paany  pustede  Liv  i  Muukeforskrifterne,  nemlig 
den  hellige  Benedikts  Regler,  der  i  Tidernes  Løb  vare 
gaaede  i  Glemme ;  det  mest  Betegnende  er  det ,  at  det 
ligefra  Begyndelsen  af  blev  stillet  i  umiddelbart  For- 
hold til  Rom.  Klostret  var  skjænket  den  hellige  Stol 
til  Ejendom  og  stod  som  Følge  heraf  ikke  under  nogen- 
somhelst  anden  gejstlig  eller  verdslig  Myndigheds  Tilsyn. 
Under  en  Række  dygtige  Abbeder  voksede  dets  Anseelse 

ligesom  ogsaa  dets  Rigdom ,  og  en  Mængde  Klostre  i 
Frankrig  og  Burgund  traadte  i  nøjeste  Forbindelse  med 
Climy,  idet  de  fandt  sig  i  at  modtage  deres  Abbeder  fra 
Cluny  og  i  mere  eller  mindre  Grad  fulgte  de  herfra  ud- 
gaaende  Anordninger.  Ogsaa  adskillige  Klostre  i  Italien 
og  Tydskland  bleve  dragne  ind  i  Congregationen,  og  man 
regner,  at  tilsidst  benved  2000  Klostre  bave  sluttet  sig 
til  den.  Selv  det  gamle  Benediktinerkloster  paa  Monte 
Cassino  maatte  underkaste  sig  en  Reform  efter  Cluny- 
abbedens  Anordning.  For  Roms  Vedkommende  vil  det 
være  nok  blot  at  nævne  det  herlig  beliggende  Kloster 
St''.  Maria  in  Aventino*),  eftersom  det  var  her,  at  den 
berømte  Abbed  Odilo  til  Cluny  tog  ind,  naar  han  be- 
søgte Rom,  og  at  Hildebrand  tilbragte  hele  sin  Ungdom 
indtil  sit  25.  Aar. 

Alle  disse  Klostre  med  en  monarchisk  Organisation, 
der  i  Meget  minder  om  Jesuiterordenen  flere  Aarhundreder 
senere,  stode  umiddelbart  under  Rom;  men  den  Uaf- 
hængighed, de  som  Følge  heraf  gjorde  Fordring  paa,  kastede 
dem  naturligvis  meget  snart  i  heftig  Strid  med  Biskop- 
perne, der  ikke  vilde  anerkjende  denne  deres  undtagne 
Stilling.  Herved  bragtes  de  dog  kun  til  saa  meget  fastere 
at  knytte  sig  til  Rom;  det  blev  dem  da  ikke  længere 
nok  at  tilvejebringe  en  Reform  af  Munkevæsenet,  det 
canoniske  Liv  hos  Gejstligheden  i  det  Hele  skulde  bringes 
paa  Fode  igjen,  Simoni  og  Præsteægteskab  skulde  be- 
kjæmpes,    og  de  i  de    pseudoisidorske  Decretater   inde- 


^)  Nutildags  bekjendt  for  Enhver,  der  har  besøgt  Rom,  ved  det  be- 
rømte Nøglehul  i  Havedøren ,  gjeuuem  hvilket  mau  ser  Peters- 
kirken. 

holdte  Grundsætniuger  om  den  gejstlige  Magts,  navnlig 
Pavens  Uafhængighed  af  den  verdslige  Magt,  kaldes  til 
låv  og  Virksomhed  igjen. 

At  Paverne  meget  snart  maatte  komme  efter,  hvad 
xsytte  de  kunde  have  af  disse  i  deres  Væsen  demokratiske 
Reformbestræbelser,  er  en  Selvfølge.  Det  varer  derfor 
heller  ikke  længe,  før  man  ser  dygtige  Paver  slaa  ind 
paa  denne  Retning,  saaledes  Tydskeren  Gregor  d.  5. 
(996-999),  der  tog  Cluny  under  sin  særlige  Beskyttelse, 
Franskmanden  Silvester  d.  2.  (999-1003),  der  skrev 
derhen,  at  saalænge  han  var  ved  Magten,  skulde  Con- 
gregationen  ikke  have  at  frygte  nogensomhelst  Overlast, 
og  Italieneren  Benedikt  d.  8.  (1012-1024),  der  bestemtere 
end  nogen  af  sine  Forgjængere  arbejdede  for  de  fra 
Cluny  udgaaende  Ideer.  Derimod  kunde  det  synes  mere 
paafaldende,  at  ogsaa  de  tydske  Kejsere  kunde  komme 
ind  paa  den  samme  Vej  og  efterhaanden  mere  og  mere 
forfølge  et  Spor,  der  omsider  maatte  lede  til,  at  der  op- 
stod   øjensynlig    og  alvorlig  Fare    for    deres   egen  Magt. 

Hertil  maa  imidlertid  svares,  at  det  dog  ikke  laa 
saa  ganske  lige  for  eller  kunde  forudsættes,  at  en  aande- 
lig  Magt  som  Pavens  skulde  kunne  vinde  saaledes  Over- 
magt over  Kejseren,  der  havde  alle  mulige  physiske 
Hjælpekilder  til  sin  Raadighed,  saa  meget  mere  som  ogsaa 
Kejseren  gjorde  Fordring  paa  at  holdes  for  Guds  Øvrig- 
hed paa  Jorden  og  altsaa  ligeledes  besad  en  vis  aande- 
lig  Myndighed.  Men  fremfor  Alt  maa  der  endnu  ligefrem 
søges  Berøringspunkter  mellem  Kejserdømmet  og  den  ny 
Retning  deri,  at  denne  paa  een  Gang  udmærkede  sig  ved 
en  meget  udpræget  monarchisk  Tendens,  og  tillige  derved, 
at  den  paa  Grund  af  sin  demokratiske  Oprindelse   lige- 

som  af  sig  selv  kom  til  at  staa  i  Modsætningsforhold 
til  det  herskende  gejstlige  og  verdslige  Aristokrati,  der 
jo  med  samme  Skinsyge  saa  paa  enhver  Udvidelse  af 
Pavens  som  af  Kejserens  Myndighed. 

Allerede  de  Rejsere,  der  gaa  forud  for  det  Tidsrum, 
der  her  ligger  for,  vare  i  stadig  voksende  Grad  traadte 
i  Forbindelse  med  Cluniacenserne,  saaledes  Otto  d.  3. 
(982-1002),  der  havde  opført  sit  Kejserpalads  i  Nærheden 
af  det  ovenfor  omtalte  Mariekloster  paa  Aventinerbjerget 
og  her  traf  sammen  med  Clunyabbeden  Odilo,  fremdeles 
Henrik  d.  2.  (1002-1024),  hvis  Gaver  man  paaviste  i 
Ciunyklostret,  idet  man  endogsaa  vilde  vide,  at  han  per- 
sonlig, som  Pilegrim,  skulde  have  besøgt  dette  berømte 
Kloster,  endelig  Conrad  d.  2.  (1024-39),  der  forenede 
Burgund,  Clunyretningens  oprindelige  Hjemstavn  med  det 
tydske-  Rige  og,  om  han  end  i  det  Hele  skjænkede 
Kirkevæsenet  langt  mindre  Interesse  end  sineForgjængere, 
dog  vedblev  at  følge  en  Retning,  som  i  høj  Grad  be- 
gunstigede Udbredelsen  af  de  fra  Cluny  udgaaende 
Ideer. 

Ingen  af  dem  traadte  dog  saa  nøje  i  Forbindelse 
med  Cluny  som  den  Kejser,  der  ovenfor  saa  ofte  har 
været  paa  Tale,  Henrik  d.  3.  (1039-56).  Vel  var  haus 
sidste  og  endelige  Formaal  himmelvidt  forskjelligt  fra 
Clunys;  han  vilde  oprette  et  Verden  beherskende  Kejser- 
dømme ,  Cluniacenserne  vilde  have  en  af  al  verdslig 
Myndighed  uafhængig  Pavemagt;  men  alligevel  tog  han 
ikke  Kejserdømmet  simpelthen  som  en  Magtudfoldelse 
uden  Øjemed  og  Ansvar,  blot  for  Magtens  egen 
Udøvelses  Skyld;  han  saa  i  Kejserdømmet  den  af  Gud 
selv  indsatte   højeste  Øvrighed   paa  Jorden,    der  blandt 

Andet  ogsaa  havde  at  vaage  over  Kirkens  Sikkerhed 
og  Renhed,  og  som  for  tillige  at  kunne  sikre  Kirkens 
Sammenhold  og  Enhed  nødvendigvis  maatte  enten  op- 
rette eller  dog  arbejde  heniraod  et  Universalmonarchi. 
Hertil  var  der  allerede  under  hans  Forgjænger  gjort  et 
Skridt  ved  Erhvervelsen  af  Burgund,  som  denne  væ- 
sentlig kunde  takke  de  i  dette  Rige  saa  at  sige  almæg- 
tige Cluniacensere  for.  Nu  kastede  han  selv  Blikket 
paa  Frankrig,  og  han  saa  da  meget  snart,  at  Intet  bedre 
vilde  fremme  hans  Hensigter  i  dette  af  indre  Opløsning 
sønderslidte  Rige  end  det  nøjeste  Forbund  med  Cluny, 
hvis  Ideer  her  ligesom  i  det  tilgrændsende  Lothringen 
bestandig  vandt  mere  og  mere  Indgang,  fordi  de  til- 
fredsstillede den  Trang  til  Samling,  som  under  Konge- 
dømmets Svaghed  og  de  overstore  Vasallers  uaflade- 
lige Kampe  her  gjorde  sig  dobbelt  saa  stærkt  gjældende 
som  i  Tydskland. 

Efter  sit  Giftermaal  (1043)  med  Agnes  af  Poitiers, 
der  tilhørte  et  Fyrstehus ,  som  altid  fortrinsvis  havde 
staaet  i  Forbindelse  med  Cluny,  blev  Forholdet  mellem 
dette  og  Henrik  mere  varmt  end  nogensinde  tidligere ; 
men  det  var  nu  tillige  en  Selvfølge,  at  Spørgsmaalet  om 
Kirkereformen,  der  hidtil  af  Kejserne  kun  var  taget 
meget  udvortes,  maatte  stilles  frem  i  første  Række  og 
navnlig  tages  alvorlig  i  Overensstemmelse  med  Clunia- 
censernes  Grundsætninger.  Disse  udpegede  nu  navnlig 
to  Onder,  hvoraf  Kirken  led,  og  uden  hvis  Afhjælpning 
der  aldrig  kunde  være  Haab  om  dens  Løsrivelse  fra  alt 
verdsligt  Væsen ,  nemlig  Præsteægteskabet  og  Simoniet, 
og  ganske  rigtig  ser  man  Kejseren  snart  efter  sit 
franske   Giftermaal    rette   sin    alvorlige  Formaning    just 

mod  disse  to  Onder,  navnlig  det  sidste,  Noget,  som 
ingen  af  hans  Forgjængere  nogensinde  havde  bekymret 
sig  synderlig  om.  »Ogsaa  min  Fader«,  siger  han  selv 
i  en  Forsamling  af  Rigets  Bisper,  »han,  for  hvis  Sjæls 
Frelse  jeg  uærer  saa  dyb  Bekymring,  har  desværre  kun 
altfor  meget  trællet  for  den  forfærdelige  Havesyge«. 
Mærkelig  nok  ser  man  just  ved  samme  Tid  en  cluniacen- 
sisksindet  Pave ,  Gregor  d.  6,  bestige  Pavestolen  ved  Si- 
moni, idet  han  formelig  tilforhandlede  sig  den  af  sin 
Forgjænger,  men  vistnok  i  den  bedste  Hensigt  af  Ver- 
den, nemlig  fordi  han  troede  sig  og  sine  Venner  særlig 
skikkede  til  at  gjennemfere  den  saa  alvorlig  paatræn- 
gende Kirkereform.  Denne  Pave  var  det,  der  fremdrog 
Hildebrand,  idet  han  gjorde  ham  til  sin  Capellan  og 
skjænkede  ham  sin  fulde,  udelte  Fortrolighed. 

Hildebrand  frembyder  ved  hin  Tid  ikke  Andet  end 
et  klart  Billede  af  de  blandt  Cluniacenserne  herskende 
Ideer.  Som  Barn  var  han  bleven  sat  ind  i  Marieklo- 
stret paa  Aventinerbjerget,  og  her  havde  han  modtaget 
hele  sin  Uddannelse;  Rom  har  han,  saavidt  bekjendt,  i 
al  den  Tid  aldrig  forladt;  og  at  han,  der  her  havde 
Lejlighed  til  at  træffe  sammen  med  de  Første  af  C'luny- 
retningens  Repræsentanter,  allerede  den  Gang  skulde 
have  dannet  sig  en  selvstændig  Anskuelse  angaaende 
Kirkens  Reform,  er  derfor  meget  lidet  sandsynligt.  Men 
efterat  han  nu  ved  Gregor  d.  6.  var  kommen  til  at  ind- 
tage en  mere  fremragende  Stilling,  forandrede  dette  sig 
efterhaanden  mere  og  mere,  og  hele  det  store  Aandens 
Rige,  som  Cluniacenserne  havde  erobret,  tilfaldt,  altsom 
han  udviklede  sig,  ham,  deres  store,  begavede  Discipel. 
Med  Gregor  d.  6.,  der  havde  draget  ham  frem,  maatte  han 


192  Svend  Kstridseii. 

naturligvis  dele  Skjæbne;  thi  det  var  jo  en  Selvfølge, 
at,  saasnart  det  kom  for  Dagen,  paa  hvilken  Maade 
Gregor  havde  erhvervet  Pavestolen,  kunde  der  ikke 
længere  være  Tale  om  at  lade  ham  beholde  den.  For 
Øvrigt  er  den  Maade ,  paa  hvilken  denne  Pave  blev 
afsat,  saa  aldeles  betegnende  for  Forholdet  mellem 
Kejser  Henrik  og  Cluniacenserne,  at  den  her  maa  for- 
tælles. Han  blev  nemlig,  strengt  taget,  slet  ikke  afsat; 
thi  da  han  tilligemed  Kejseren  drog  til  det  Kirkemøde, 
der  skulde  ordne  Sagen,  blev  han  vedblivende  betragtet 
som  Pave  og  modtaget  med  al  den  Pragt  og  Ærefrygt, 
der  tilkom  ham  som  saadan.  Han  førte  selv  Forsædet 
paa  Mødet  og  gav  da  en  aldeles  uforbeholden  Frem- 
stilling af,  hvordan  det  var  gaaet  til  ved  hans  Valg, 
hvorpaahan  selv  afsagde  den  Kjendelse  :  »Jeg,  Gregor,  Guds 
Tjeneres  Tjener,  tilkj endegiver  herved,  at  jeg  paa  Grund 
af  den  afskyelige  Handel  og  det  simonistiske  Kjætteri, 
som  har  indsneget  sig  ved  mit  Valg,  bør  afsættes  fra 
det  romerske  Bispedømme«.  Da  de  tilstedeværende 
Bisper  bekræftede  dette  ved  deres  Tilraab,  steg  han  ned 
af  Thronen  og  sønderrev  selv  sin  pavelige  Kaabe.  Det 
kan  man  kalde  en  conseqvent  Gjennemførelse  af  Clunia- 
censernes  Principer. 

For  Hildebrand  havde  dette  imidlertid  den  Betyd- 
ning, at  han  nu  maatte  forlade  Rom,  hvorved  han  kom 
til  Tydskland,  til  KejserhofFet,  og  endelig  ogsaa  til 
selve  Cluny,  hvor  han  blev  end  yderligere  styrket  i 
sine  Anskuelser  og  i  det  Hele  befandt  sig  saa  vel ,  at 
han  kun  meget  nødig  forlod  dette  Kloster  for  at  ledsage 
Leo  d.  9.  til  Rom,  da  denne  1049  skulde  bestige  Pave- 
stolen.    Fra  nu  af    stod  han   næsten  uafbrudt  ved    de 

paa  hverandre  følgende  Pavers  Side;  han  arbejdede  med 
Iver  for  Gjennemførelsen  af  de  reformatoriske  Principer 
og  vedligeholdt,  saalænge  Henrik  den  3.  levede,  det 
inderlige  Forbund  mellem  de  af  Cluny  beherskede  Paver 
og  KejserhoflFet. 

Men  efter  Henrik  den  3s  Død  indtraadte  der  for- 
saavidt  en  Forandring  heri,  som  det  mere  og  mere 
begyndte  at  gaa  op  for  Hildebrand,  at  denne  Forbin- 
delse mellem  Kejser  og  Pave,  under  hvilken  den  Sidste 
i  Grunden  kun  beklædte  sin  høje  Stilling  af  den  tydske 
Kejsers  Naade,  umulig  i  Længden  kunde  fremme  Kirkens 
sande  Interesser.  Hertil  ledtes  han  uden  Tvivl  først 
og  fremmest  ved  et  Blik  paa  Tilstandene  i  Tydskland 
efter  Henrik  d.  3s  Død.  Hos  Formynderregeringen  var 
der  ingen  Støtte|  at  vente ;  det  var  jo  de  verdslige 
Store  og  Bisperne,  en  Anno  og  en  Adalbert,  der  førte 
Regimentet;  men  hos  disse  maatte  Clunys  og  Hildebrands 
paa  en  Gang  demokratiske  og  monarchiske  Retning  med 
Nødvendighed  være  forhadt.  Men  dernæst  var  der  ogsaa, 
aldeles  afset  herfra,  man  kan  sige  lige  fra  Begyndelsen 
af,  noget  fuldstændig  Bagvendt  i  den  hele  Maade,  hvor- 
paa  den  tydske  Kejser  var  kommen  til  at  staa  til  en 
Række  Ideer,  der  forholds^^s  kun  havde  faaet  liden 
Indgang  i  Tydskland,  idet  de  havde  deres  Oprindelse 
saavel  som  deres  Hjemstavn  udenfor  Tydskland,  først  i 
Sydfrankrig  navnlig  Burgund,  dernæst  i  Italien,  Spa- 
nien, Nordfrankrig  og  tildels  i  Elsas  og  Lothringen, 
kort  sagt,  hos  de  romanske  Nationer  og  i  de  tilgrænd- 
sende  Landstrækninger. 

Medens  der   i    Tydskland  under   en   Række   dygtige 
Kejsere  havde    udviklet   sig    en  Kongemagt,    stærk   nok 

til  at  holde  det  Hele  sammen  og  de  mange  stridige 
Enkeltviljer  i  Tømme,  men  rigtignok  ogsaa  saaledes,  at 
det  i  Grunden  kun  var  den  physiske  Magt,  der  herved 
kom  til  sin  Ret,  havde  de  romanske  Nationer  gjennem 
uafbrudt  Kamp  og  Arbejde  uddannet  aandelige  Kræfter, 
der  kun  ledte  efter  Veje  og  Midler  for  at  komme  til  at 
røre  sig.  Masserne  begyndte  at  komme  i  Bevægelse; 
thi  under  de  Stores  Tyranni  søgte  den  menige  Mand 
Trøst  i  Religionen ;  Klostre  rejste  sig  og  fyldtes  med 
andægtige  Brødre,  Reliqvierne  havde  aldrig  havt  saa 
megen  Kraft  som  netop  den  Gang,  Pilegrimsvandringer 
til  det  hellige  Land  bleve  mere  og  mere  hyppige,  og 
endelig  fandt  ogsaa  Videnskaberne  baade  de  exacte, 
som  Retsvidenskaben  og  Medicinen,  og  Theologien,  der 
saalænge  havde  været  forsømt,  atter  deres  flittige  Dyr- 
kere. Blandt  disse  var  der  Ingen,  der  indtog  en  saa 
fremragende  Plads  somltalienerenLanfranc,  der  var  Abbed 
i  Klostret  ]5ek  i  Normandiet  og  senere  Erkebisp  i 
Canterbury.  Som  ivrig  Tilhænger  af  Ideen  om  Pave- 
magtens Reform  drog  han  med  Vilhelm  Erobreren  over 
til  England,  hvis  Kirke  han  omordnede  i  Hildebrands 
Aand.  Derved  blev  et  helt,  stort  og  livskraftigt  Rige 
vundet  for  Kirken;  thi  Hildebrand  havde  fuldelig  op- 
fattet, hvad  der  var  at  vinde,  den  Gang  han  tilsendte 
Vilhelm,  der  drog  over  at  erobre  England,  den  indviede 
Korsfane. 

Men  ogsaa  til  Danmark  strakte  hans  vidtsvævende 
Blik  sig.  Allerede  før  han  blev  Pave,  var  han  traadt 
i  Brevveksling  med  Svend  Estridsen,  hvis  personlige 
Fortrin  og  Fortjeneste  af  Kirkevæsenets  Ordning  i 
Norden    havde    vakt   Opmærksomhed.      Men   ved   Siden 

heraf  niaa  man    vistnok    ogsaa    anse    det   for    givet,    at 
han  ligesom  Vilhelm  Erobreren  har  havt  temmelig  store 
Forestillinger  om  Danmark,   saaledes   at  han   har  ment 
at  kunne  gjøre    Regning   paa   betydelig   physisk  Bistand 
herfra,    dersom   en   saadan  under  Forholdenes  UdAikling 
skulde  vise  sig  at  være  nødvendig.    Han  vidste  jo  ogsaa, 
at  det  ikke  var  mere    end   Noget   over   t)^e  Aar  siden, 
at  Danmarks   Konge    herskede   over  det    store    og  rige 
England,  ja  over  Norge  med,  samt  at  det  danske  Navn 
havde  gjenlydt  længe   og  frygtelig  paa  alle  Nordeuropas 
Kyster,     at     ogsaa     Normannerne    i    hans    umiddelbare 
Nærhed,    skjøndt    nærmest    udgaaede    fra    Normandiet, 
kunde    føre     deres    Oprindelse    tilbage     til     det    Qerne 
Danmark.     Simple    politiske   Betragtninger  maatte  gjøre 
ham  det  indlysende,  hvor  vigtigt   det   var  at  skille  dette 
Rige  fra  Kejserens    Sag.      Paa    den   anden    Side   havde 
der  i  Løbet  af  de  sidste  ti  Aar  i  Danmark  udviklet  sig 
Anskuelser,  der,  omend  uklare,  dog  kom    disse   Bestræ- 
belser ganske  godt  i  Møde.    Thi  selv  om  Svend  Estridsen 
personlig  lige  til  det  Sidste  —  hvad  jo  Sammenkomsten 
i    Bardevik    1071    endnu    tjener    til    Vidnesbyrd    om  — 
havde  Vanskelighed  med  at  løsrive   sig  fra  den  Indfly- 
delse, som  Erkebisp  iVdalbert  nu  i  Løbet    af  25  Aar  i 
rigeligt  Maal  havde   udøvet   over  ham,  saa  var  det  dog 
meget  langt  fra,   at  hans    Omgivelser  eller  de   Store  i 
Landet  delte  hans  Beundring  for   den  mærkelige  tydske 
Prælat.     Selv  en  Biskop  (og  mulig  endogsaa  to)  havde 
deltaget  i  Toget   til  England  1069,   som    dog  Adalbert, 
tilskyndet  af  Vilhelm  Erobreren,  havde  søgt  at  forhindre, 
og  Resultatet   af  Sammenkomsten    i  Bardevik   var  ikke 
bedre. 

13* 


196  Svend  Estridsen 

To  Aar  efter  (1073)  blev  der  nemlig  Anledning  til 
at  bringe  den  paa  samme  trufne  Overenskomst  til  Ud- 
førelse, idet  Kejser  Henrik  d.  4.  paa  alle  Sider  trængtes 
af  sine  oprørske  Vasaller.  Svend  Estridsen  stak  da  i 
Søen  og  begyndte  at  forberede  et  Anfald  paa  de  sak- 
siske Kyster,  idet  han  lod  sine  Skibe  trække  langt  op 
i  Landet  ad  en  Flod,  mulig  Støren,  der  syntes  at  egne 
sig  til  derfra  at  hærje  omkring  i  Landet,  da  paa 
en  Gang  hans  egne  Folk  nægtede  ham  Lydig- 
hed, Man  paastod,  vel  nærmest  med  Henblik  paa 
den  Hjælp ,  Sakserhertugen  unægtelig  havde  ydet 
Magnus  den  Gode  under  Lyrskovslaget,  at  Danmark, 
naar  det  var  blevet  angrebet  af  udvortes  Fjender,  altid 
havde  fundet  en  god  Støtte  hos  Sakserne  og  aldrig 
havde  maattet  lide  Overlast  fra  den  Side;  fremdeles 
mente  man,  at  Sakserne  nok  en  Gang  vilde  komme  og 
tage  Hævn  for  det  Overfald,  Kongen  saaledes  vovede  at 
true  dem  med.  Der  var  under  saadanne  Omstændig- 
heder ikke  noget  Andet  at  gjøre  for  Svend  Estridsen 
end  at  se  at  trække  sig  tilbage.  Han  forlod  da,  saa 
hurtig  han  kunde ,  Saksen ,  og  Bardevikoverenskomsten 
blev  saaledes  uopfyldt. 

Det  er  efter  Alt,  hvad  der  foreligger,  temmelig 
kj endeligt,  at  med  Danmarks  større  Uafhængighed  siden 
1066  havde  Svend  Estridsens  Stilling  indadtil  just  ikke 
vundet  i  Frihed  og  Styrke.  Saalænge  Krigen  med 
Norge  stod  paa,  var  der  en  naturlig  Trang  til  at  holde 
sammen,  der  nødvendig^as  maatte  styrke  Kongens  Magt 
og  neddæmpe  Stormændenes  Lyst  til  at  gjemdnde  den 
Betydning,  de  havde  havt  under  Magnus.  Nu  da  Krigen 
derimod    var    endt,    1064,    og  Harald    falden  i  England, 

1066,  hævede  Stormandsvælden  sig  paany.  Toget  til 
England  1069  var  den  første,  men  umodne  Frugt  af 
denne  Forandring,  medens  man  allerede  1073,  da  man 
nægtede  at  fortsætte  Kjigen  med  Sakserne,  dog  var 
bleven  klarere.  Svends  fortsatte  Forbindelse  med  Kejseren, 
h\ds  hele  Higen  og  Tragten  kun  gik  ud  paa  at  hæve 
Kongedømmet  saavel  paa  Pavens  som  paa  sine  egne 
Vasallers  Bekostning,  maatte  nødvendigvis  kaste  de 
t  danske  Stormænd  over  paa  disse  Sidstes  Parti;  thi  det 
var  samme  Sag,  der  kjæmpedes  for  paa  denne  og  paa 
hin  Side  af  Ejderen.  Heri  Landet  havde  man  desuden 
en  Ting  mere  at  føle  sig  foruroliget  over,  det  var  den 
Magt,  som  Gejstligheden,  støttet  af  Kongen  og  en 
fremmed  Kirkefyrste,  aabenbar  var  i  Færd  med  at 
tilvende  sig.  I  Tydsklaud  var  denne  allerede  gammel; 
men  i  Danmark  var  den  i  det  Mindste  i  det  Væsent- 
lige noget  Nyt ,  og  store  Kampe  for  Fremtiden  blev  der 
derfor  i  dette  Tidsrum  nedlagt  Spirerne  til. 

Men  ved  Siden  heraf  var  der  i  Gejstlighedens  Tanke- 
gang indtraadt  en  Forandring,  der  i  alt  Fald  maatte 
fremkalde  Vaklen  ogsaa  hos  Kongen.  Det  maatte 
nemlig  være  den  klart,  hvad  det  var  for  en  daarlig 
Støtte ,  den  havde  i  Erkebisp  Adalbert ,  og  det  ikke 
saa  meget,  fordi  han  var  en  Fremmed,  som  fordi  det 
efter  Rigsdagen  i  Tribur  106l3,  der  pludselig  styrtede 
Adalbert  ned  fra  den  umaadelige  Højde,  til  hvilken  han 
havde  svunget  sig,  paa  en  Gang  kom  for  Dagen,  hvor 
hul  den  Grundvold  var,  paa  hvilken  han  og  hele  hans 
stolte  Bygning  hvilede.  Om  den  Magt,  der  i  Paven  voksede 
op,  havde  man  derimod  kun  meget  dunkle  Forestillinger 
heri  Norden;  men  alligevel  er  det  nok  værdt,  at  lægge 

Mærke  til,  at  der  just  ved  denne  Tid,  i  Slutningen  af 
Svend  Estridsens  Regering,  var  flere  danske  Gejstlige, 
der  kom  endogsaa  i  personlig  Forbindelse  med  Pave- 
stolen, og  deriblandt  i  det  Mindste  En,  der  stod  i  den 
nærmeste  og  indflydelsesrigeste  Berøring  med  Svend 
Estridsen  ,   nemlig  Bisp  Egino  til  Lund. 

Det  er  allerede  ovenfor  berørt,  hvorledes  denne 
Mands  Indflydelse  paa  Svend  Estridsen  i  visse  Dele  vel 
kunde  maale  sig  med  den,  der  udgik  fra  Bisp  Vilhelm 
af  Roskilde,  der  mere  havde  Øje  for  Kirkens  ydre  Ord- 
ning og  Anseelse,  medens  Eginos  Virkekreds  væsentlig 
var  Missionen,  foruden  at  man  synes  at  maatte  tillægge 
ham  en  betydelig  Andel  i  det  Dannelsestrin,  der  ud- 
mærkede Svend  Estridsen  personlig.  Denne  Mand  foretog 
just  kort  før  sin  Død  1072  en  Pilegrimsrejse  til  Rom, 
saa  man  maa  antage,  at  han  har  begyndt  at  faa  Øje  for 
det  ny  Lys,  der  igjen  var  i  Færd  med  at  udgaa  fra 
denne  Stad.  I  en  Skrivelse  fra  Gregor  d.  7.  til  Kong 
Svend  af  25.  Jan.  1075  tales  der  ogsaa  om  en  dansk 
Biskop,  der  skulde  have  medbragt  \åsse  Forslag  fra 
Kongen  til  Paven;  at  dette  har  været  Egino,  er  det 
ingenlunde  nødvendigt  at  antage ;  men  der  er  dog  en  vis 
Rimelighed  derfor. 

Ogsaa  Bisp  Ejlbert  af  Fyen  begav  sig  ved  den  samme 
Tid  til  Rom,  hvor  han  døde  samme  Aar  som  Adalbert 
og  Egino;  han  var  nemlig  bleven  anklaget  af  Adalbert 
paa  Liv  og  Død  og  afsat  fra  sit  Embede ;  men  denne 
sidste  Omstændighed,  der  gjør  det  sandsynligt,  at  han 
nærmest  i  sine  egne  Anliggender  har  begivet  sig  til  Rom, 
gjør  det  ikke  rimeligt,  at  han  tillige  er  bleven  benyttet 
som  Sendebud  af  Kong  Svend. 

Endelig  har  man  ogsaa  fremsat  den  Formodning,  at 
en  af  Svend  Estridsens  den  Gang  højt  betroede  Mænd, 
hans  Capellan  Svend  Norbagge,  der  blev  Vilhelms  Efter- 
følger som  Bisp  i  Roskilde,  omtrent  ved  denne  Tid  har 
opholdt  sig  i  Italien  nemlig  ved  Universitetet  i  Bologna. 
Saa  meget  ved  man  dog  kun,  at  han  drog  til  Udlandet 
for  at  fuldstændiggjøre  sine  Kundskaber  navnlig  i  Latinen, 
der  vare  meget  mangelfulde,  eftersom  han  tidligere  havde 
været  Sysselmand,  altsaa  Lægmand.  Bet  er  nemlig  ham, 
man  har  den  pudsige  Fortælling  om,  at  han,  da  han 
skulde  messe  Bønnen  for  Kongen,  kom  til  at  kalde  denne 
»Guds  Æsel«  (mulus)  i  Stedet  for  »Guds  Tjener«  (famu- 
lus) ,  fordi  Klerkene,  der  saa  skjævt  til  den  Yndest, 
han  nød  hos  Kong  Svend,  havde  bortkradset  den  første 
Stavelse  fa-  paa  vedkommende  Sted  i  Messebogen,  hvilket 
han  ikke  havde  lagt  Mærke  til  eller  ikke  forstaaet.  Det 
hedder,  at  da  han  vendte  hjem  fra  sin  Udenlandsrejse, 
var  han  kommen  saa  vidt,  at  han  kunde  gjælde  for  en 
formelig  Grammatiker,  og  desuden  traadte  hans  naturlige 
Begavelse  nu  end  yderligere  frem  ved  det  i  høj  Grad 
slebne  Væsen,  han  havde  forstaaet  at  lægge  sig  til. 

Heraf  fremgaar  imidlertid  Litet  med  Hensyn  til,  hvor 
det  var,  han  havde  gjort  disse  Studier.  Universitetet  i 
Bologna  begyndte  først  en  50  Aar  senere  at  naa  sit  store 
Ry ;  derimod  havde  Lanfrancs  Lærestol  i  Normandiet  og 
de  Skoler,  der  i  Frankrig  havde  rejst  sig  som  Følge  af 
den  ved  ham  vakte  Bevægelse,  allerede  i  nogen  Tid 
draget  unge  Mænd  i  Tydskland  til  sig.  Naar  man  tager 
Hensyn  til  den  stærke  Tilstrømning  af  danske  Klerke 
til  Paris,  der  senere  fandt  Sted,  og  til  hvorledes  Svend 
Nordbagge  ved  siden  som  Bisp  at  slutte  sin  Virksomhed 

med  en  Pilegrimsrejse  til  det  hellige  Land  viser  sig  at 
være  greben  af  den  samme  phantastiske  Aand,  der  navnlig 
raadede  i  Frankrig,  er  det  rimeligst,  at  han  har  søgt  til 
dette  Land  for  der  at  gjøre  de  Studier,  som  Hjemmet 
ikke  var  i  Stand  til  at  byde  ham.  Men  i  ethvert  Fald 
kan-  man  være  vis  paa,  at  ogsaa  han  har  tilført  den 
danske  Gejstlighed  en  klarere  Anskuelse  om  den  romerske 
Paves  Magt,  end  den  tidligere  besad;  dens  Synskreds 
udvidedes,  saa  Paven  ikke  længere  traadte  i  Skygge  for 
Erkebispen  af  Bremen  og  den  tydske  Kejser. 

Svend  Estridsen   fulgte   ogsaa   med,   men  rigtignok 
kun   ganske    langsomt  og  vaklende.      Han   hørte   hel   og 
holden   til   den   gamle  Tid   og   forstod   uden  Tvivl  kun  i 
meget  ringe  Grad  de  Bevægelser,  der  foregik  i  Europa. 
Hvorledes    det   ikke   gik   Adalbert   synderlig   bedre,    ser 
man  deraf,  at  han  søgte  at  bevæge  Svend  Estridsen  til 
at  forhindre  Englandstoget  1069.     At  den  normanniske 
Erobring  af  England  stod  i  Forbindelse  med  Pavemagtens 
Sejr   over  Kejser  og  Bispemagt,    og   at  hans  Plads  var 
blandt  Vilhelm  Erobrerens  Modstandere,  havde  han  aaben- 
bar  aldeles  ingen  Anelse  om.     Men  Svend  Estridsen  var 
dog  bleven  foruroliget  ved  de  nye  Ideer,    der  bevægede 
sig  blandt  hans  Omgivelser;    ligesom    ogsaa  hans  Tillid 
til  Adalbert,  der  en  Tidlang  var  sunket  saa  dybt,  og  til 
Kejseren,  hvisMindreaarighedsperiode  havde  kastet  Tydsk- 
land  i  den  grændseløseste  Forvirring,  nødvendigvis  maa 
have  modtaget  et  haardt  Stød.      Under    disse  Forhold 
kan  man  forstaa,  at  han  allerede,  før  Gregor  blev  Pave, 
kunde  begynde  paa  Underhandlinger  med  Rom,  der  ikke 
drejede  sig  om  Mindre  end  om  at  lægge  Danmark  umid- 
delbar   under    den    pavelige   Stols    Beskyttelse.      Ogsaa 

Oprettelsen  afÆrkesædet  i  Norden  kom  igjen  paa  Tale, 
mulig  i  Forbindelse  med  Adalberts  Patriarcliatsideer,  som 
han  jo  mod  Slutningen  af  sit  Liv  igjen  skal  have  plejet; 
men  dette  staar  dog  i  Vigtighed  langt  tilbage  for  det 
første  Spørgsmaal,  der  ligefrem  gik  ud  paa  at  inddrage 
Danmark  i  den  forestaaende  Kamp  mellem  Pavemagt  og 
Kejser. 

Ogsaa  Vilhelm  Erobreren  modtog  en  Gang,  skjøndt 
rigtignok  senere,  en  Opfordring  til  at  tage  sit  Rige  til 
Lehn  af  Paven;  men  han  afviste  det  kort,  idet  han  er- 
klærede, at  Lehnseden  hverken  var  hjemlet  ved  Sædvane 
saaledes  som  Pederspengene  eller  var  Noget,  han  per- 
sonlig havde  forbundet  sig  til.  Svend  Estridsen,  der 
saa  tidt  havde  havt  Lejlighed  til  at  prøve,  at  det  under 
vanskelige  Forhold  kunde  være  ganske  godt  at  have  en 
Støtte,  som  man  i  paakommende  Tilfælde  kunde  holde 
sig  til,  selv  om  man  derved  kom  til  at  opgive  en  Del 
af  sin  Uafhængighed,  var  derimod  langt  fra  saa  skinsyg 
paa  sin  Magts  Vegne.  Men  mest  var  det  dog  uden 
Tvivl  hans  egen  Gejstlighed,  der  efter  Striden  med 
Adalbert  i  Anledning  af  Conciliet  i  Sles\'ig  og  ligeledes 
efter  hans  Fald,  senere  ogsaa  hans  Død,  søgte  at  vinde 
Fodfæste  overfor  de  verdslige  Store  igjennem  en  Til- 
slutning til  Paven.  Forsaavidt  var  der  ogsaa  en  Forskjel 
mellem  Forholdene  i  Danmark  og  Tydskland,  som  Bisperne 
hos  os  ikke  endnu  havde  opnaaet  den  Magt,  de  besad  i 
Tydskland,  og  derfor  holdt  sig  til  Kongen  og  Paven  for 
at  opnaa  den,  medens  den  højere  Gejstlighed  paa  den 
anden  Side  af  Ejderen  ikke  i  fjerneste  Maade  ønskede 
en  Udvidelse  af  Pavens  Magt,  der  vilde  komme  til  at 
indskrænke  Bispemagten. 

Imidlertid,  saalænge  Pave  Alexander  d.  2.  levede, 
kom  der  ikke  Noget  ud  af  Underhandlingerne  med  Rom, 
i  alt  Fald  blev  det  ved  blotte  Løfter  fra  begge  Sider, 
og  det  er  ovenfor  vist,  at  Svend  endnu  1073  drog  ud 
for  at  kjæmpe  for  Kejseren.  Hvad  der  uden  Tvivl  gjorde 
ham  endnu  mere  vaklende,  var  den  Omstændighed,  at 
han  just  ved  samme  Tid  mistede  de  to  Bisper,  der 
fremfor  Alle  havde  erhvervet  sig  hans  Fortrolighed  og 
Tillid,  nemlig  Egino  1072  og  Vilhelm  1074;  uden  disse 
sine  to  gamle  Venner  ved  sin  Side,  maatte  han  let  faa 
Betænkeligheder  ved  at  se  sig  dragen  ind  i  de  nye  og 
delvis  uforstaaelige  Forhold^).  Men  1075,  da  Gregor 
d.  7.  trængtes  haardt  af  den  gjenstridige  Robert  Guiscard 
af  Apulien,  der  endnu  ikke  havde  aflagt  ham  Lehnsed,  og 
han  ved  Siden  heraf  var  optagen  af  storartede  Planer 
om  at  gjenforene  den  orientalske  og  den  occidentalske 
Kirke,  indlededes  der  atter  Underhandlinger,  og  det  fra 
Pavens  Side  ved  den  ovenfor  omtalte  Skrivelse  af  25. 
Jan.  1075.  I  denne  beklager  Gregor  først,  at  Svend  i 
den  senere  Tid  har  været  mere  tilbageholdende  imod 
ham  end  tidligere,  da  han  endnu  kun  var  Pavens  Erke- 
degn,   Noget,    der  jo    finder  tilstrækkelig   Forklaring    i 


')  At  Vilhelm  er  død  før  Kongen,  meddeles  af  de  ikke  meget  senere 
Skribenter  AnonymusRoskild.  (Lgb.I.  S.  378)  ogÆtnothus  (Lgb.III. 
S.  338).  At  fremdeles  Svend  Estridsen  døde  I07t5  og  ikke  allerede 
1074,  er  ligeledes  hævet  over  enhver  Tvivl;  naar  nu  ikke  desto- 
mindre  en  hel  Række  Kildeskrifter  lader  ham  dø  allerede  1074, 
saa  synes  dette  at  hænge  sammen  med  det  allerede  tidlig  opstaaede 
og  hos  Saxo  opbevarede  Sagn  om,  at  Vilhelm  døde  faa  Dage  efter 
Kongen  og  af  Sorg  over  hans  Død.  Det  kan  da  tænkes ,  at  man 
har  draget  Kongens  Død  tilbage  til  Bispens  Dødsaar  1074,  ligesom 
Nyere  (t.  Ex.  Molbech,  hist.  Aarb.  III  S.  19)  drage  Bispens  Dødsaar 
frem  til   1076  for  at  faa  Begges  Dødsaar  til  at  falde  sammen. 

Kongens  Forhold  til  Kejseren.  Den  gaar  dernæst  over 
til  at  berøre  de  tidligere  Underhandlinger  om  det  danske 
Riges  Forherligelse  (honorificentia)  og  adspørger  Svend, 
om  han,  som  han  gjentagne  Gange  ved  sine  Sendebud 
havde  meddelt  Pavestolen,  endnu  var  til  Sinds  at  over- 
give sig  og  sit  Rige  til  Apostlernes  Fjrste  og  støtte  sig 
ved  hans  Myndighed.  Endelig  slutter  Brevet  med  det, 
for  hMis  Skyld  det  uden  Tvivl  egentlig  er  blevet  skrevet, 
nemlig  med  en  Opfordring  til  at  komme  det  apostoliske 
Sæde  til  Hjælp  med  Krigsfolk,  navnlig  saaledes,  at  Svend 
sendte  en  af  sine  Sønner  til  Italien,  der  skulde  erholde 
den  Landstrækning,  der  tilhørte  Robert  Guiscard,  som 
siden  Marts  Maaned  1074  var  i  Kirkens  Ban. 

Svend  Estridsens  Svar  paa  denne  Skrivelse  er  ikke 
bekjendt.  Imidlertid  lader  det  virkelig  til,  at  han  er 
gaaet  ind  paa  Pavens  Ønske  ou  det  ikke  saa  meget, 
fordi  det  i  Tillægene  til  Adam  af  Bremen  hedder,  at  en 
Søn  af  Svend  Estridsen  og  hans  Frille  Thora,  Magnus 
(eller  som  Knytlingasaga  kalder  ham,  Knud)  blev  sendt 
afsted  til  Rom  »for  at  salves  til  Konge« ,  men  døde 
under  Vejs,  eftersom  det  dog  altid  kun  bliver  en  Gis- 
ning, at  Sønnens  Afsendelse  til  Rom  staar  i  Forbindelse 
med  Gregors  Opfordring;  men  derimod  giver  en  ny 
Skrivelse,  som  Paven  afsendte  til  Svend  d.  17.  April 
s.  A.,  En  det  bestemte  Indtryk,  at  der  i  Mellemtiden  er 
foregaaet  Noget,  hvorved  Svend  har  gjort  sig  Paven 
forbunden,  hvilket  ikke  godt  kan  være  iVndet  end  i  det 
Hele  eller  tildels  det ,  der  tales  om  i  Skrivelsen  faa 
Maaneder  i  Forvejen. 

Vel  synes  det,  at  Svend  endnu  har  havt  Vanske- 
ligheder ved  at  rive  sig  løs  fra  Forbundet  med  Keiseren; 

thi  Gregor  indleder  Skrivelsen  med  en  Række  Udtalelser, 
der  skulle  slaa  det  fast ,  at  Paven  staar  over  Kejseren. 
»De  romerske  Pavers  Lov  har  omspændt  mere  Land  end 
Kejsernes.  Deres  Bud  er  udgaaet  over  Alverden,  og 
Christus  hersker  over  alle  dem,  som  Augustus  herskede 
over«  o.s.v.  Men  i  Øvrigt  indeholder  Brevet  ikke  Spor 
af  noget  Forlangende  eller  Ønske  fra  Pavens  Side ;  det 
er  skrevet  blot  for  at  erfare  Kongens  Ønsker,  idet  det 
ikke  utydelig  giver  tilkjende,  at  ethvert  blot  nogenlunde 
rimeligt  Andragende  skal  blive  behandlet  paa  gunstigste 
Maade.  »Vi  vide,«  siger  han,  »at  Du  og  dit  kjække 
Folk  yde  alle  Kirkers  Moder  den  skyldige  Underdanighed 
(reverentia).  Derfor  bede  vi  Dig  at  lade  os  vide,  om 
Du  trænger  til  Noget,  som  den  romerske  Kirkes  Myn- 
dighed kunde  give  Dig,  paa  det  at  vi  kunne  ære  Dig 
saa  meget,  som  billigt  er,  og  gjengjælde  dit  herlige  Riges 
føromtalte  Underdanighed  (atter  reverentia)  paa  den 
værdigste  Maade.«  Naar  det  saa  fremdeles  hedder,  »at 
St.  Peder  er  bleven  Svends  Skyldner,«  og  tales  om, 
hvorledes  den  Sidste  vilde  opnaa  »for  sig  og  sit  RigeM 
St.  Peders  ædle  Beskyttelse«  -),  saa  kan  man  ikke  godt 
afvise  den  Forestilling,  at  Svend  i  det  Mindste  for  en 
Del  maa  være  gaaet  ind  paa  Pavens  Ønsker  og  altsaa 
har  trukket  sig  tilbage  fra  Forbundet  med  Kejseren. 

Stor  praktisk  Betydning  har  det  dog  næppe  havt, 
om  Svend  virkelig  skulde  være  gaaet  saa  vidt  at  aner- 
kjende    et   Lehnsforhold   mellem   sig   og  Paven ,   da  han 


')  Ligesom  ovenfor  „Du    og   dit  kjække  Folk"  ,    ,Dig   og   dit   herlige 

Rige''  og  i  Januarskrivelsen  „Dig  og  dit  Rige". 
')  patrocinium,  hvilket  just  er  det  almindelige  Udtryk  for,  hvad  der 

lagdes  umiddelbart  under  Pavestolen,  vide  Patrimonium  Petri. 

døde  Aaret  efter,  og  Forholdet  vistnok  væsentlig  har 
været  rent  personligt.  Imidlertid  er  det  dog  nok  værdt 
at  lægge  Mærke  til,  hvorledes  man  ogsaa  i  Brevene  fra 
Gregor  til  Svends  Efterfølger  Harald  Hejn  kan  spore, 
at  det  har  været  et  meget  nøje  Forhold,  som  Svend  har 
staaet  i  til  Paven.  Den  Ros,  der  ødsles  paa  ham,  er 
nemlig  aldeles  paafaldende  stor.  I  det  ene  Brev  hedder 
det,  at  »hans  Mage  ikke  tindes  mellem  Kongerne,  hvorfor 
Paven  med  Kjærlighedens  Heftighed  erindrer  ham  i  sine 
Bønner«,  i  det  andet,  at  »han  udmærker  sig  saaledes  i 
Sammenligning  med  de  andre  Konger,  at  de  alle  maa 
sættes  bag  efter  ham,  og  det  endogsaa  Kejseren  selv, 
som  dog  skulde  staa  den  romerske  Kirke  nærmest.« 
Ogsaa  mangler  det  ikke  paa  meget  stærke  Udtryk 
angaaende  den  Hyldest,  Svend  viste  Pavestolen*),  og 
paa  Opfordringer  til  at  følge  hans  Exempel,  ligesom 
Harald  ogsaa  modtager  Ros  for  det  Samme-).  Ved 
Siden  heraf  er  det  tillige  paafaldende,  hvilken  faderlig 
Tone  der  gaar  igjennem  Brevene  fra  Gregor  til  Harald. 
Kongen  kaldes  i  Almindelighed  »hans  elskede  Søn«, 
medens  f.  E.  et  samtidigt  Brev  til  Olaf  Kyrre  i  Norge 
er  koldt  og  forretningsmæssigt.  Olaf  kaldes  »vestra 
excellentia«,   »vestra  eminentia«   o.  s.  v. 

Fra  den  nærmest  efterfølgende  Tid  hører  man  Intet 
om  nogen  videre  Forbindelse  mellem  Danmark  og  Rom; 
men    det    maa    dog    fremhæves ,    at    man    fra    en   noget 


')  Der  tales  om  hans  „puram  semper  et  in  omnibus  servitutis  et 
debitæ  obedientiæ  reverentiam  et  honorem"  imod  Peder  Apostel, 
foruden  at  han  kaldes  „tam  devotum  tam  iidum  tamque  unicum 
in  amoris  mei  studio  filium". 

')  For  sin  „pronam  obedientiam  debitamque  reverentiam". 

sildigere  Tid  virkelig  tinder  Spor  til,  at  Danmark  har 
indtaget  en  særegen  begunstiget  Stilling  overfor  Pave- 
stolen i  alt  Fald  i  Sammenligning  med  de  øvrige  Riger 
i  Norden.  Danmark  har  nemlig  aldrig  kjendt  nogen 
fast  aarlig  Afgift  til  Pavestolen  som  den,  der  allerede 
den  Gang  i  flere  Aarhundreder  var  bleven  erlagt  fra 
England  og  snart  skulde  blive  indført  i  Norge  og  Sverig 
under  Navn  af  Pederspenge ,  Romeskud ,  og  dog  var 
Spørgsmaalet  om  Omordningen  af  de  friA^llige  Gaver, 
der,  som  man  ser  af  en  Paveskrivelse  af  1204  til  Andreas 
Sunesen  angaaende  deres  Indsamling,  ogsaa  fremdeles 
tilflød  Pavestolen  fra  Danmark,  just  bleven  bragt  paa 
Bane  af  Hildebrand,  da  han  under  Alexander  d.  2. 
ledede  Pavemagtens  Anhggender.  Men  at  der  ikke  kan 
have  været  en  saadan  Forbindelse  mellem  Erlæggelsen 
af  Pederspengene  og  et  Underdanighedsforhold  til  Paven, 
at  det  Første  skulde  have  medført  det  Sidste,  ses  for- 
uden deraf,  at  Pederspengene  indsamledes  af  Bisperne 
hver  i  sit  Stift,  meget  tydelig  af  den  Maade,  hvorpaa 
Vilhelm  Erobreren  besvarede  Pavens  Opfordring  om 
foruden  Pederspengene  at  vise  ham  Lydighed,*)  idet 
han,  som  ovenfor  bemærket,  indrømmede  det  Første, 
men  afslog  det  Sidste.  Paa  den  anden  Side  er  der 
naturligvis  derfor  ikke  Noget  til  Hinder  for,  at  et  muligt 


')  Der  bruges  tre  Gauge  Udtrykket  obedientia,  der  gauske  svarer 
til  Udtrykket  reverentia  i  Brevet  til  Svend  (Collect.  concil.  XXVI. 
Udg.  1644.  S.  412)  og  i  det  af  Lanfranc  forfattede  Svar  (Op.  omn. 
Udg.  1648.  ep.  7.  S.  304)  erstattes  med  fldelitas.  Se  og  In- 
struxen  til  Gesandterne  (Collect.  S.  383),  der  har  „honorem"  og 
„debitas  gratias".  Jfr.  det  paa  forrige  Side  citerede  Brev  til 
Harald  Hejn. 

Lehnsforhold  mellem  Danmark  og  Pavestolen  kan  have 
været  ledsaget  af  Ydelsen  af  en  vis  aarlig  Afgift.  .  Sligt 
var  just  det  Sædvanlige,  hvor  saadanne  Forhold  bestode; 
men  xVfgiften  havde  da  i  Almindelighed  aldeles  ikke 
nogen  fiscai  Betydning;  dens  Hensigt  var  kun  formel, 
at  holde  Afhængighedsforholdet  præsent,  og  dette  kunde 
ogsaa  enhver  nok  saa  ubetydelig  aarlig  Afgift  gjøre. 
Der  kan,  for  her  at  nævne  et  Exerapel,  saaledes  hen- 
vises til  det  ovenfor  saa  ofte  omtalte  Clunykloster. 
Dette  stod  just  umiddelbar  under  Pavestolen  og  var 
skjænket  til  denne ;  men  i  den  Anledning  maatte  det 
aarlig  betale  en  Afgift  af  10  Solidi  til  Rom,  aabenbar 
en  Sum ,  der  kun  var  bestemt  til  symbolsk  at  fastholde 
Retsforholdet. 

For  Danmarks  Vedkommende  har  man  nu  rigtignok 
ikke  nogen  bestemt  Angivelse  fra  en  senere  Tid,  om  at 
et  saadant  Forhold  vedblivende  bestod,  dertil  spillede 
det  ogsaa  en  altfor  ubetydelig  Rolle  paa  Grund  af 
Danmarks  afsides  Beliggenhed  og  ringe  Vægt  i  de 
Anliggender,  der  berørte  Europa  i  det  Hele.  Men 
ganske  uden  Antydninger  om ,  at  der  bestod  et  særlig 
inderligt  Forhold  mellem  Danmark  og  Pavestolen,  er 
man  dog  heller  ikke ,  saaledes  naar  Innocents  d.  o., 
under  hvem  Danmark  under  Valdemar  Sejr  igjen  kom 
til  at  spille  en  Rolle  i  Europa,  taler  om,  at  »Danmark 
vides  specielt  at  høre  under  den  romerske  Kirkes 
Jurisdiction«,  (1210j,  eller  naar  Honorius  d.  3.  siger,  at 
»Danmark  var  betroet  til  det  apostoliske  Sædes  Vare- 
tægt«, (1220),  og  at  det  »specielt  henhører  under  den 
romerske    Kirke,     og    som    Tegn    paa    denne    specielle 

Afhængighed  vides  at  være  den  Afgift  skyldig«. 
(1223)  '). 

Som  man  ser,  ere  Antydningerne  af  et  nærmere 
Forhold  mellem  Svend  og  Pavestolen  kun  meget  svage, 
idet  der  paa  ingen  Maade  foreligger  nogen  streng  Nød- 
vendighed for  at  føre  enten  Danmarks  Begunstigelse  i 
Henseende  til  Erlæggelsen  af  Pederspengene  eller  den 
ved  de  anførte  pavelige  Udtalelser  hjemlede  senere  Til- 
stand tilbage  til  Svend  Estridsen  allerede.  Desuden 
møder  man,  og  det  endogsaa  fra  flere  aldeles  uafliæn- 
gige  Sider,  Udtalelser,  der  indskrænke  det,  der  maa 
være  foregaaet,  til  noget  meget  Mindre,  medens  de  dog 
paa  den  anden  Side  bekræfte,  at  et  vist  om  end  mindre 
nøje  Forhold  virkelig  er  indtraadt  i  Svend  Estridsens 
sidste  Dage. 

Man  træffer  nemlig  i  Hejmskringla  i  Magnus  Er- 
lingsens  Saga,  en  mærkelig  Ytring  af  Erling  Skakke, 
der  for  at  godtgjøre,  at  der  ikke  var  noget  Nyt  og 
Paafaldende  i  at  gjøre  hans  Søn  Magnus  til  Konge,  frem- 
hæver, hvorledes  Vilhelm  Erobreren ,  skjøndt  ingen 
Kongesøn,  dog  var  bleven  kronet  til  Konge,  og  hvor- 
ledes   Svend    Ulfsøn    i    Danmark,    der    heller    ikke    var 


»)  Se  Baluzius:  Epist.  Iiinoc.  III.  II.  S.  394  jfr.  S.  441,  og  Ray- 
naldi  Annales  Eccl.  Udg.  1692.  S.  277  „lllud  regnum  ab  Aposto- 
lica  sede  flduciario  jure  penderet'' ,  og  S.  301 ,  „primo  enim  reg- 
num Daniæ  specialiter  ad  Romanam  spectat  Ecclesiam  et  ad  spe- 
cialis ditionis  indicium  ei  esse  noscitur  censuale".  Det  sidste 
Sted  er  navnlig  klart.  Det  er  en  Skrivelse  til  Birkebispen  af 
Køln,  hvem  det  forudsættes  at  være  notorisk  bekjendt,  at 
Danmark  stod  i  et  speciellere  Forhold  til  Pavestolen.  Den  antyder 
fremdeles  Afgiftens  væsentlige  Charakter  som  Symbol  paa  Af- 
hængighedsforholdet, (se  o.  Pavebrev  1226  Suhm.  IX.  765. 

nogen  Kongesøn,  dog  ogsaa  var  bleven  kronet  og  efterlod 
Riget  til  sine  Sønner  og  til  deres  Børn ,  som  siden 
havde  udgjort  en  Række  af  kronede  Konger.  Med 
Vilhelms  Kroning  forholder  det  sig  nu  ganske  rigtigt; 
den  foregik  1070  anden  Gang  ved  nogle  i  den  Anled- 
ning oversendte  pavelige  Sendebud,  hvorved  der  lige- 
som indrømmedes  Paven  et  Slags  Stadfæstelsesret  over- 
for det  engelske  Kongedømme;  derimod  savner  man 
ellers  ganske  Efterretninger  angaaende  en  formentlig 
Kroning  af  Svend  Estridsen.  Men  ligesom  det  i  sig 
selv  kan  se  ganske  sandsynligt  ud,  at  dette  Spørgs- 
maal  er  bleven  rejst  i  Danmark,  naar  det  har  været 
for  i  England  blot  fem  Aar  i  Forvejen,  og  at  Svend 
ligesaavel  som  Vilhelm  har  maattet  finde  sig  i  paa 
denne  Maade  at  anerkjende  en  vis  Overhøjhed  hos 
den  pavelige  Stol,  saaledes  forelaa  der  for  Svend  end- 
ogsaa  meget  stærke  og  bydende  Grunde  til  at  indrømme 
Paven  en  Stadfæstelsesret  med  Hensyn  til  den  danske 
Krone. 

Knytlingasaga  indeholder  nemlig  en  mærkelig  For- 
tælling om,  hvorledes  Svend  Estridsen  i  Slutningen  af 
sin  Regeringstid  skulde  have  afholdt  et  Thing  og  her  have 
forestillet  Folket,  hvilken  Ufred  der  let  vilde  kunne 
opstaa  efter  hans  Død  ved  de  mange  Sønner,  han  efter- 
lod sig,  idet  de  rimeligvis  alle  vilde  gjøre  Fordring  paa 
Riget  eller  dog  Andel  i  Kongedømmet.  Da  man  ved 
Navnene  paa  ikke  mindre  end  fjorten  Sønner,  der  over- 
levede Faderen,  maatte  Sagen  være  Thinget  temmelig 
indlysende,  og  det  skulde  da  ogsaa  efter  Kny  tlinga  have 
tilstaaet  Svend  den  Ret  selv  at  udnævne  sin  Efter- 
følger.    Knytlinga  er  nu    rigtignok  ikke   en    Kilde ,   der 

Rioder:      Danm.  u.  Svend    Eetridscn   og  hans  Sønner.  J4 

fortjener  den  allerbedste  Tiltro;  men  ganske  ud  af 
Luften  kan  en  Beretning,  der  fremtræder  med  en  vis 
Brede  og  staar  i  en  ganske  god  Sammenhæng  med, 
hvad  der  skete  efter  Svends  Død,  dog  heller  ikke 
være  greben.  Men  hertil  kommer,  at  et  Par  engelske 
Skribenter,  Vilhelm  af  Malmsbury  (f  1141)  og  Robert 
af  Elgin  (paa  Erik  Emuns  Tid)  berette  det  Samme 
kun  med  den  Forskjel,  at  Svend  skulde  have  fastsat, 
at  Sønnerne  vilde  have  at  efterfølge  hverandre  paa 
Thronen  efter  deres  Aldersorden,  navnlig  for  at  Riget 
paa  denne  Maade  kunde  forblive  samlet;  og  kaster 
man  et  Blik  paa  Kongerækken  efter  Svend  Estridsens 
Død,  saa  finder  man,  at  denne  Regel  virkelig  ogsaa  er 
bleven  fulgt. 

Men  denne  Ordning  var  nu  paa  ingen  Maade  af 
en  saadan  Beskaffenhed,  at  det  kunde  være  Samtiden 
en  saa  aldeles  let  Sag  at  optage  den.  Den  var  den 
Gang  noget  aldeles  Nyt.  Thi  naar  der  hidtil,  d.  v.  s. 
saalænge  man  har  nogenlunde  paalidelige  Efterretninger 
om  Danmark,  —  og  det  er  jo  kun  for  et  temmelig  kort 
Tidsrum ,  —  aldrig  har  syntes  at  være  Fare  for  en 
Udstykning  af  Riget,  saa  var  Aarsagen  dels  den,  at 
ingen  af  de  tidligere  Konger  efterlod  sig  en  saadan 
Mængde  arveberettigede  Sønner  som  Svend  Estridsen, 
dels  den,  at  Danmark  den  Gang  tillige  indbefattede 
England  og  stundom  ogsaa  Norge,  hvorved  der  aab- 
nedes  Mulighed  for,  at  hver  kunde  affindes  med  sit 
Rige.  Man  gjorde  i  de  Tider  ikke,  saaledes  som  nu, 
nogen  skarp  Forskjel  mellem  privat  og  offentlig  Ret; 
Kongen  ejede,  kan  man  godt  sige,  sit  Rige  med  samme 
Ret   som  Bonden   sin  Odel,    og   efterlod  han   sig   flere 

Arvinger,  maatte  Riget  ligesaavel  som ,  hvad  Gods  der 
umiddelbar  tilhørte  ham  efter  særlig  Adkomst,  skiftes 
mellem  Arvingerne.  Disses  Rettigheder  traadte  altsaa 
ubetinget  i  Forgrunden,  saaledes  at  der  for  Folket  eller, 
rettere  sagt,  Thinget,  Stormændene,  kun  blev  tilbage  en 
Beføjelse  til  at  prøve  og  dernæst  godkjende  Adkom- 
sterne, foruden  at  der,  hvor  en  Deling  skulde  finde  Sted, 
mulig  kunde  tales  om  en  vis  Medvirkning  med  Hensyn 
til  Bestemmelsen  af,  hvilken  Part  hver  af  Arvingerne 
skulde  have.  Den  Afgjørelse,  der  saa  tilsidst  blev 
truffen ,  synes  bedst  at  kunne  opfattes  som  en  Dom ; 
Thinget  prøvede  Arvingens  Adkomst,  hvorefter  det  til- 
dømte ham  Riget. 

Dette  var  imidlertid,  som  bemærket,  allerede  i  en 
lang  Række  af  Aar  kun  kommet  meget  svagt  frem  her 
i  Danmark.  Saavel  Gorm  som  Harald  Blaatand  efter- 
lode  sig  hver  kun  een  Søn,  der  da  uden  videre  Vanske- 
ligheder efterfulgte  Faderen,  medens  det  vistnok  beror 
paa  en  Misforstaaelse,  naar  Islænderne  fortælle,  at 
Guldharald  gjorde  Arvefordringer  paa  Danmark  gjæl- 
dende,  eftersom  det  umulig  allerede  den  Gang  kan  have 
været  Retsregel,  at  Sønnen  traadte  i  sin  afdøde  Faders 
Sted  for  at  tage  Arv  paa  hans  Vegne.  Men  da  Svend 
Tveskjæg  døde,  var  der  to  Arvinger,  Knud  og  Harald, 
og  man  ser  da  ganske  i  Overensstemmelse  med  det 
ovenfor  Anførte  Riget  blive  delt;  Knud,  den  Ældste,  fik 
det  større  Rige,  England,  og  Harald  fik  Danmark.  Men 
uheldigvis  skulde  Knud  miste  England  næsten  lige 
saa  hurtig,  som  han  havde  faaet  det.  Han  blev 
da  nødsaget  til  at  forlade  det  og  vendte  tilbage  til 
Danmark.     Det  Første,  han    her  gjorde,   var   at   rejse 

Arvefordringer  mod  sin  Broder  Harald.  Han  fandt  sig 
nemlig  i  det  første  Øjeblik  brøstholden  ved  den  Deling, 
der  var  sket,  idet  Harald  nu  sad  ganske  rolig  inde  med 
sit  Rige,  medens  han  selv  Ingenting  havde,  og  han  for- 
langte altsaa,  at  Danmark  skulde  deles  mellem  Brødrene ; 
var  en  Gang  England  atter  erobret,  saa  skulde  ogsaa 
det  skiftes  imellem  dem.  Alt  dette  blev  der  nu  rigtig- 
nok ikke  Noget  af;  thi  Brødrene  bleve  snart  enige  om 
at  hjælpes  ad  med  at  erobre  England,  som  saa  Knud 
fik  Lov  at  beholde  ubeskaaret,  og  Harald  døde  faa  Aar 
efter,  saaledes  at  Danmark  og  England  igjen  bleve  for- 
enede ;  alligevel  viser  dog  denne  lille  Episode,  hvorledes 
Forholdet  opfattedes,  og  at  Arvelighedens  Princip,  som 
det  anvendtes ,  væsentlig  udelukkede  saavel  Talen  om 
Rigets  Udelelighed  som  det  Hensyn  til  Sammes  Interesser, 
der  tages,  hvor  der  er  indrømmet  Folket  et  Valg. 

Hvad  der  foregik  efter  Knud  den  Stores  Død,  da 
man  i  Norge  indkaldte  Magnus  og  i  England  hyldede 
Harald  Harefod,  kan  paa  ingen  Maade  kaldes  et  saadant 
Valg;  saavel  Norge  som  England  vare  Skuepladsen  for 
et  Oprør,  og  de  tre  Riger  skulde  nu  aldrig  mere  forenes. 
Imidlertid  er  det  mærkeligt  at  se,  hvorledes  man  holdt  det 
for  nødvendigt  at  give  Forliget  mellem  Hardeknud  og  Magnus 
Formen  af  en  Arvepagt,  og  det  uagtet  dette  Forlig  ikke 
saa  meget  var  Kongernes  som  de  ledende  Stormænds  Værk. 

Dette  viser,  hvor  dybt  Ideen  om,  at  Arveretten 
ordentligvis  var  den,  der  gav  Adkomsten,  var  grund- 
fæstet. Da  nu  Magnus  døde,  var  Svend  Estridsen 
simpelthen  den  eneste  arveberettigede  Cognat  af  Konge- 
huset, der  existerede;  thi  den  anden,  der  ved  Siden  af 
ham   havde   kunnet  komme  i  Betragtning,  Harald  Jarl, 

var  nogle  Aar  i  Forvejen  bleven  myrdet  i  Holsten  af 
Hertug  Ordulf,  ved  hvilken  Lejlighed  det  just  bliver 
fremhævet,  at  Magnus  frygtede  for,  at  han  skulde  ville 
gjøre  Arvefordringerne  gjældende,  og  hans  to  unge  Sønner, 
Thorkil  og  Herning,  kunde  efter  de  herskende  Retsregler 
ikke  træde  ind  i  Faderens  Plads. 

Som  man  ser,  var  det  altsaa  en  Række  særdeles 
gunstige  Omstændigheder,  der  i  over  hundrede  Aar 
havde  holdt  Danmark  samlet.  Rigets  Udelelighed  stod 
for  den  dalevende  Slægt  ligefrem  som  Noget,  der  for- 
længst var  overleveret.  Den  var  bleven  en  saa  levende 
Nødvendighed,  at  en  senere  Tid  uden  Videre  har  op- 
stillet en  lang  Række  af  Enekonger  i  Danmark  lige  fra 
Dan  og  Frode  og  indtil  Valdemars  Dage,  Noget,  der 
med  de  i  hin  Tid  herskende  Grundsætninger  om  Arv 
eller  FamiHefællesskab  for  Øje  ikke  godt  lader  sig  tænke; 
og  saa  skulde  man  nu  paa  een  Gang  gaa  en  Tilstand  i 
Møde,  hvor  der  efter  Loven  maatte  indtræde  den  fuld- 
stændigste  Forvirring.  Man  kan  uden  Tvivl  dristig  paa- 
staa,  at,  selv  hvis  der  ikke  havde  været  en  saa  stor 
Mængde  Thronarvinger  at  vente,  som  der  denne  Gang 
var,  vilde  Nødvendigheden  af  her  endelig  at  træffe  en 
Foranstaltning  dog  alligevel  have  paatrængt  sig. 

Om  hvad  der  nu  skete,  har  man  ikke  nogen  anden 
Efterretning,  end  hvad  der  ovenfor  er  meddelt  af  uden- 
landske Kilder.  Man  ser,  der  blev  aflioldt  et  Thing, 
paa  hvilket  Rigets  Udelelighed  blev  fastsat,  medens  det 
er  uvist,  om  ogsaa  Arvefølgen  blev  slaaet  fast;  men 
Svend  Estridsen  indsaa  tillige,  at  dette  umulig  kunde 
være  tilstrækkeligt,  da  en  stor  Mængde  Interesser  paa 
een  Gang  sattes  til  Side.    Der  kunde  være  Fare  for,  at 

i  det  Mindste  en  af  Sønnerne  vilde  fastholde  sine  tid- 
ligere Rettigheder,  og  skete  det,  vilde  uden  Tvivl  alle 
de  øvrige  Sønner  gjøre  fælles  Sag  med  ham;  men  det 
kunde  ogsaa  tænkes,  at  man  vel  fastholdt  Rigets  Udele- 
lighed, men  at  Stormændene,  idet  de  gjorde  Fordring 
paa  at  træffe  et  Valg  mellem  de  forskjellige  Sønner,  i 
Overensstemmelse  med  deres  afvigende  Interesser  delte 
sig  i  Partier,  hvorved  Opløsningen  vilde  være  given  lige- 
fra  Begyndelsen  af. 

Her  var  det  da,  der  tilbød  sig  en  gunstig  Udvej, 
idet  man  kunde  lade  Kirken  gjennem  Paven  bekræfte 
den  trufne  Afgjørelse;  det  stod  jo  til  at  haabe,  at  den 
vilde  have  Myndighed  nok  til  at  hævde  det  danske  Riges 
Enhed,  med  hvilken  den  danske  Menigheds  Fasthed  stod 
i  nøjeste  Forbindelse,  og  hvor  vigtig  en  saadan  Støtte 
var,  vidste  Ingen  bedre  end  Svend  Estridsen,  der,  da 
han  tiltraadte  Riget  efter  Magnus  den  Godes  Død,  havde 
fundet  sin  bedste  Hjælp  hos  Erkebisp  Adalbert  og  den 
tydske  Kejser.  Men  at  det  nu  ikke  er  en  blot  Gisning, 
at  en  saadan  pavelig  Stadfæstelse  ved  denne  Lejlighed 
blev  erhvervet,  ses  tydeligt  af  de  Udtryk,  som  den  oven- 
for nævnte  Forfatter,  Robert  af  Elgin,  her  betjener  sig 
af.  Han  tilføjer  nemlig,  at,  hvem  der  handlede  mod  den 
vedtagne  Lov,  »skulde  straffes  med  den  evige  For- 
bandelse, og  Loven  maatte  Sønnerne  bekræfte  med  en 
hellig  Ed.«')  Det  er  nemlig  første  Gang,  man  her  i 
Danmark  hører  Tale  om  dette  Anathema,  der  snart  hos 
os  som  allevegne  ellers  skulde  ledsage   de   pavelige  Be- 

*)  Qui   secus    faneret,    perpetuo    feriretur    anathemate.     Eam    legem 

kræftelsesskrivelser ,  og  det  ligger  da  nær  i  de  anførte 
Ord  at  se  en  ordret  Gjengivelse  af  den  pavelige  Be- 
kræftelse, som  den  i  dette  Tilfælde  er  bleven  meddelt. 
Nogen  anden  gejstlig  Myndighed  var  der  desuden  ikke, 
der  kunde  have  tilføjet  en  saadan  Stadfæstelsesformel; 
thi  Danmark  havde  endnu  ikke  nogen  Erkebisp  eller 
nogen  anden,  fælles  dansk,  gejstlig  Myndighed,  og  Erke- 
bisp Liemar  af  Bremen,  der  havde  sluttet  sig  nøje  til 
Kejseren,  ligesom  hans  Forgjænger  havde  gjort  det, 
havde  Paven  den  Gang  suspenderet  fra  hans  Embede, 
ja  endogsaa  udelukket  fra  Nadverens  Brug. 

Hvad  endelig  Svends  og  hans  Sønners  formentlige 
Kroning  angaar,  saa  kan  man  sige,  at  den  i  alt  Fald 
har  en  \as  Sandsynlighed  for  sig.  En  Stadfæstelse  een 
Gang  for  alle  vilde  ikke  have  havt  Stort  at  betyde, 
dersom  den  ikke  bestandig  fornyedes,  og  hertil  benyttedes 
overalt  i  det  sydligere  Europa  som  i  England  den  høj- 
tidelige Akt,  Kroningen.  Man  har  da  aabenbart  villet 
søge  at  indbringe  den  Tankegang,  at  Kongen  ikke  var 
ret  Konge,  ikke  Guds  Salvede,  før  han  havde  modtaget 
den  højtidelige  Bekræftelse,  og  der  kan  i  saa  Fald  heller 
ikke  være  nogen  Tvivl  om,  at  ogsaa  Svend  Estridsen, 
skjøndt  allerede  Konge  i  28  eller  29  Aar,  har  fundet 
det  nødvendigt  nu  mod  Slutningen  af  sin  Regering  at 
underkaste  sig  denne  Ceremoni.  Nu  kunde  han  først 
med  rigtig  Ro  se  tilbage  paa  sit  Livs  Gjerning;  thi  idet 
han  var  i  Fred  med  alle  sine  Naboer,  ligesaavel 
som  hjemme,  og  medens  den  Eneste,  der  kunde  blive 
ham  farlig,  nemlig  den  tydske  Kejser,  hvis  Sag  han 
havde  maattet  forlade,  var  optagen  af  fortvivlede  Kampe 
med  Paven  og  sine  egne  Undersaatter ,    modtog  han  nu 

i  sit  Livs  Aften  ogsaa  den  højtidelige  Indvielse  fra  den 
højeste  Haand,  der  gaves  i  Christenheden. 

Hvad  ellers  Danmarks  Forhold  til  Udlandet  i  de 
sidste  Aar  af  Svend  Estridsens  Regeringstid  angaar,  da 
udmærkede  de  sig  ikke  ved  nogen  Begivenhed  af  videre 
fremtrædende  Art,  der  kunde  efterlade  Virkninger  for 
Fremtiden.  I  Norge  fulgte  Olaf  Kyrre,  Svends  Sviger- 
søn, hvad  de  kirkelige  Anliggender  angik,  i  det  Væsent- 
lige detExempel,  der  var  givet  ham  af  Svend  Estridsen. 
Han  anerkjendte  1  Modsætning  til  Harald  Haarderaade 
Bremerstolens  Overhøjhed  og  sluttede  sig  senere,  da 
Kirkestriden  udbrød,  nøje  til  Paven.  Saavel  om  ham, 
som  om  Stenkils  Søn  Inge,  der  fordreven  fra  Svithiod 
tog  sin  Tilflugt  til  Vestgøtland,  hvor  han  i  Modsætning 
til  Nordsverig  holdt  Christendommens  Fane  oppe,  maa 
man  antage,  at  de  have  staaet  i  venskabelig  Forbindelse 
med  Svend  Estridsen.  Derimod  vedblev  Misforholdet  til 
Vilhelm  Erobreren  at  bestaa,  idet  der  paany  fra  Danmark 
gjordes  et  Tog  over  til  England  skjøndt  næsten  med 
endnu  mindre  Udbytte  end  1069. 

Det  er  ligesom  den  Gang  meget  lidet  sandsynligt, 
at  Toget  er  foregaaet  ifølge  Svend  Estridsens  egen  Til- 
skyndelse og  efter  hans  Ønske ;  thi  kunde  der  end  1069 
herske  nogen  Uklarhed  med  Hensyn  til  Vilhelm  Erobrerens 
Stilling  overfor  de  Retninger,  der  delte  Europa,  saa  var 
Saadant  ikke  længere  muligt  efter  Vilhelms  højtidelige 
Kroning  ved  pavelige  Gesandter  1070,  og  ikke  heller, 
naar  man  saa  hen  til  den  almenbekj endte  Lanfrancs 
nøje  Forhold  saavel  til  Paven  som  til  Vilhelm.  Snarere 
maa  man  holde  for,  at  det  var  Stormændene,  der,  lige- 
som de   1073  modsatte   sig   at  rykke  ind  i  Saksen   som 

Kejserens  Forbundsfæller  imod  Hertugen,  saaledes  nu 
Aaret  efter  paa  egen  Haand  gjorde  et  fornyet  Forsøg 
paa  at  gjenvinde  deres  tidligere  Magt  og  Rigdom  i  dette 
England,  som  de  med  en  vis  Ret  kunde  kalde  deres, 
men  som  reves  ud  af  Hænderne  paa  dem  ved  deres  egne, 
rigtignok  nu  af  en  fremmed  Cultur  aldeles  opfyldte 
Landsmænd. 

Anledning  til  Toget  gav  en  Sammensværgelse  mellem 
tre  engelske  Stormænd,  der  gik  ud  paa  intet  Mindre 
end  at  rydde  Vilhelm  af  Vejen  og  selv  dele  Magten 
imellem  sig.  Men  en  af  dem  Valtjof  Jarl,  en  Søn  af 
den  danske  Jarl  Sigurd  Digre,  fortrød,  hvad  han  havde 
indladt  sig  paa,  og  aabenbarede  hele  Planen  for  Vilhelm. 
Som  Følge  heraf  bleve  de  Sammensvorne  overrumplede 
og  en  af  dem.  Radulf,  Greve  aføstangel,  forlod  skynd- 
somst Landet  og  begav  sig  til  Danmark.  Hans  Fore- 
stillinger havde  Held  med  sig;  thi  det  lykkedes  ham  at 
faa  samlet  en  dansk  Flaade  paa  200  Skibe,  der  med 
Svends  Søn  Knud  og  Hakon  Jarl,  formodentlig  en  Søn 
af  Svend  Godvinsen ,  i  Spidsen  stak  i  Søen  for  at  vove 
et  Angreb  paa  England.  Vilhelm  havde  imidlertid  truffet 
sine  Foranstaltninger,  og  Lanfranc  ikke  mindre,  saaledes 
at  Toget  ikke  udrettede  noget  Synderligt.  Det  lykkedes 
vel  at  udplyndre  York,  men  derfra  maatte  man  søge 
ned  til  Flandern  og  voldgive  de  Sammensvorne  og  dem, 
der  havde  sluttet  sig  til  dem,  til  Vilhelms  Hævn.  Hakon 
Jarl  skal  ligesom  i  sin  Tid  Asbjørn  have  ladet  sig  paa- 
virke af  Vilhelms  Bestikkelser,  hvorfor  han  ved  sin 
Hjemkomst  i  det  Mindste  for  en  Tid  blev  erklæret  fredløs. 

I  ethvert  Fald  var  det  Knud,  der  var  Hovedsjælen 
i  dette  Tog;    thi   endnu  som  Konge  syslede  han    senere 

med  Tanken  om  at  gjenvinde  England.  Ogsaa  paa 
andre  Punkter  var  han  virksom.  Han  gjorde  Danmarks 
Navn  frygtet  paa  de  fjerne  samlandske  og  estlandske 
Kyster,  og  naar  man  ikke  hører  Noget  om  sørøverske 
Angreb  fra  Vendland,  der  vedblev  at  være  uafhængigt 
under  den  mægtige  Krutos  Haand,  saa  skyldes  dette 
uden  Tvivl  Knud,  der  forstod  at  holde  Østersøens 
Vande  fri. 

Det  skjønnes  tydeligt,  at  en  ny  Slægt  var  i  Færd 
med  at  komme  op.  De  Mænd,  der  havde  staaet  Svend 
nær  i  hans  Ungdom,  en  Vilhelm,  en  Egino,  vare  døde; 
Stormandsvælden  begyndte  at  røre  sig  paa  egen  Haand 
og  samle  sig  til  Kamp  mod  den  aandelige  Magt,  der  i 
Gejstligheden  var  i  Færd  med  at  hæve  sig  som  jævn- 
byrdig med  den;  og  saa  man  sig  om  blandt  Naboerne, 
fandt  man  disse  saaledes  optagne  af  deres  egne  Anlig- 
gender, at  man  herhjemme  havde  temmelig  frie  Hænder 
til  at  bevæge  sig  i  Overensstemmelse  med  sin  egen 
Trang  og  Tilbøjelighed.  Fremmed  Indflydelse  udgik  nu 
desuden  mere  fra  det  fjerne  Rom  end  fra  det  nærlig- 
gende, tydske  Bremen. 

Men  ogsaa  Svend  Estridsen  skulde  nu  som  sidste 
Mand  af  sin  Tid  gaa  i  Graven.  Medens  han  opholdt 
sig  paa  Kongsgaarden  i  Søderup  tæt  Nord  for  Urnehoved 
Thingsted  i  Nærheden  af  Aabenraa,  blev  han  anfalden 
af  en  heftig  Feber  og  døde  d.  29.  April  1076  i  en 
Alder  af  58 — 60  Aar.  Hans  Lig  blev  ifølge  hans 
eget  Ønske  ført  til  Roskilde,  hvor  det  skal  være  ind- 
muret i  en  af  de  sydlige  Piller  i  Choret  i  Domkirken. 
Pillen  ved  Siden  af  skal  gjemme  Benene  af  hans  trofaste 
Ven,  Bisp  Vilhelm. 

Det  er  stor  Skade,  at  Adam  af  Bremen  ikke  har 
givet  os  en  nøjere  Skildring  af  Svends  Personlighed. 
Han,  der  saa  glimrende  har  skildret  Erkebisp  Adalbert, 
og  som  personlig  har  opholdt  sig  hos  Svend,  vWåe  uden 
Tvivl  have  kunnet  gjøre  det.  Imidlertid  vil  man  dog 
have  faaet  et  Slags  Forestilling  om  ham  ved,  hvad  der 
i  den  foregaaende  Fremstilling  er  samlet.  Hans  Ungdom 
faldt  i  Danmarks  mægtige  Tid  under  Knud  den  Store; 
men  alligevel  kom  han  paa  Grund  af  sin  Faders  Forhold 
til  at  staa  udenfor  det  Liv,  der  den  Gang  rørte  sig,  og 
i  hvilket  England  dannede  Midtpunktet.  Men  just 
derfor  kom  han  til  at  være  forud  for  sin  egen  Tid,  der 
ikke  rigtig  var  i  Stand  til  at  tinde  sig  i  de  forandrede 
Forhold,  men  vedblev  at  vugge  sig  i  Haabet  om  at  forny 
Danmarks  gamle  Storhed,  medens  derimod  han  ganske 
naturlig  kom  til  at  begrændse  sig  til  et  opnaaeligt  Maal, 
Herredømmet  i  det  egentlige  og  oprindelige  Danmarks 
Rige.  Hans  bevægede  Ungdomsliv  havde  ladet  ham 
fremfor  nogen  Anden  stifte  nøje  Bekjendtskab  med  de 
fleste  af  Nordens  Lande  og  tillige  udrustet  ham  med  en 
Erfaring  og  Menneskekundskab,  der  kom  ham  ypperlig 
til  Gode,  naar  han  senere  skulde  bøje  af  for  vanskelige 
Forhold  eller  søge  Støtte,  være  sig  hos  fremmede  Magt- 
havere eller  hos  indenlandske  Raadgivere.  Skjøndt  han 
en  stor  Del  af  sit  Liv  færdedes  paa  Krigstog,  synes 
Krigerdygtighed  egentlig  ikke  at  have  udmærket  ham. 
Det  hedder  jo,  at  han  var  halt,  og  skjøndt  dette  i  sig 
selv  ikke  kunde  have  nogen  synderlig  Betydning,  saa 
tjener  det  dog  straks  til  at  give  Billedet  af  en  Fyrste, 
hos  hvem  de  krigerske  Egenskaber  just  ikke  vare  de 
overvejende.      Dette    maatte    i    Forbindelse    med    hans 

Tilbøjelighed  for  Gejstligheden  og  for  aandelige  Anlig- 
gender i  det  Hele  drage  Mange  fra  ham;  thi  Vikinge- 
naturen, der  havde  fyldt  de  foregaaende  Slægter,  var 
endnu  paa  ingen  Maade  uddød.  x\lligevel  vedblev  han 
med  en  ufortrøden  Haardnakkethed  at  fastholde  sit 
Maal;  Tanken  om  at  forny  det  danske  Herredømme  i 
England  opgav  han  efterhaanden  som  uudførlig;  men 
for  Danmark  kjæmpede  han  med  alle  de  Midler,  han 
kunde  bringe  under  sin  Raadighed,  med  Vaaben  mesten 
Dels  uheldig,  lykkeligere  ved  sit  Snille.  Dertil  knyttede 
han  vedvarende  det  mest  aabne  Blik  for  Civilisationens 
Goder,  som  han  stræbte  at  gjøre  sit  Land  delagtigt  i. 
Naar  man  fra  saa  forskjellige  Sider,  som  hos  Adam  af 
Bremen,  i  Gregor  d.  7s  Breve  og  hos  engelske  Skri- 
benter ser  ham  blive  rost  for,  hvad  de  kalde  Lærdom, 
kan  man  næppe  tvivle  om,  at  han  alvorlig  har  stræbt 
at  komme  til  at  staa  paa  Tidens,  ellers  ikke  meget 
betydelige,  Højdepunkt;  men  navnlig  udmærkede  det 
ham  dog,  at  han  saa  klart  greb  og  fastholdt  Nødvendig- 
heden af  at  indordne  Danmark  under  det  almindelige 
europæiske  Kirkesamfund,  først  gjennem  Erkebispen  af 
Bremen,  senere  gjennem  Paven.  Men  han  glemte  dog 
alligevel  aldrig  at  bevare  sin  Selvstændighed  ved  Siden 
af;  navnlig  overfor  Erkebisp  Adalbert  er  hans  Optræden 
i  saa  Henseende  betegnende.  At  Meget,  af  hvad  der 
skete  ved  ham,  kan  skrives  paa  Andres  Regning,  kan 
føres  tilbage  navnlig  til  Bisp  Eginos  og  Vilhelms  Ind- 
flydelse, er  en  Selvfølge;  men  det  var  dog  ham,  der 
dannede  det  forenende  Midtpunkt.  Egentlig  Begejstring 
som  den,  der  udmærkede  Gotskalk  i  Venden,  besad  han 
ikke;    hans   Religieusitet    var,    som    Begivenheden    med 

Bisp  Vilhelm  i  Roskilde  Domkirke  viser,  i  Overensstem- 
melse med  Tiden,  nærmest  den  dybeste  Ærbødighed  for 
Kirkens  Hellighed.  Den  søgte  han  at  grundfæste,  saa 
han  næsten  kan  kaldes  Grundlæggeren  af  Kirken  i  Dan- 
mark; men  personlig  var  han  den  livsglade  Herre,  der 
nok  kunde  lide  et  lystigt  Lag,  ved  hvilket  Kvinderne 
heller  ikke  maatte  mangle. 

Man  har  en  Fortælling  om  en  Islænder  Auduns 
Besøg  hos  Kong  Svend,  som  det  nok  er  værdt  at  tage 
med,  da  den  er  ganske  betegnende  saavel  for  ham  som 
for  hans  Modstander  Harald.  Paa  sin  Rejse  til  Grøn- 
land havde  Audun  kjøbt  en  vel  afrettet  Bjørn,  som  han 
havde  betalt  omtrent  med  Alt,  hvad  han  ejede.  Med 
den  kom  han  til  Norge,  idet  han  havde  bestemt  sig  til 
at  tage  ned  til  Danmark  for  at  forære  Bjørnen  til  Kong 
Svend,  om  hvis  Gavmildhed  og  Vennesælhed  han  havde 
hørt  saa  megen  Tale.  Kong  Harald  havde  imidlertid 
erfaret,  i  hvad  JErinde  han  rejste,  og  lod  ham  kalde  til 
sig  for  at  bevæge  ham  til  at  afstaa  Bjørnen,  om  det  saa 
skulde  være  for  det  Dobbelte  af,  hvad  han  havde  givet 
for  den;  men  Audun  vilde  ikke  gaa  ind  derpaa.  Harald 
forestillede  ham  nu  rigtignok,  hvorledes  han  og  Svend 
just  laa  i  Fejde  med  hinanden,  saa  han  for  den  Sags 
Skyld  meget  godt  kunde  tage  Islænderen  med  samt  hans 
Bjørn;  men  da  Audun  alligevel  ikke  vilde  falde  tilføje, 
enedes  de  om,  at  han  nok  maatte  rejse,  men  skulde 
komme  igjen  og  fortælle,  hvad  Svend  havde  givet  ham 
til  Vederlag  for  Bjørnen,  og  Audun  rejste  da. 

Det  gik  ham  imidlertid  meget  uheldig  i  Begyndelsen. 
Hans  Penge  slap  op,  saa  han  saa  sig  nødt  til  at  hen- 
vende  sig  til   en   af  Svends   Ombudsmænd  Aage,   hvem 

han  maatte  bede  om  Levnetsmidler  til  sig  selv  og  Dyret. 
Kjøbe  dem  af  ham,  som  Aage  tilbød  ham,  kunde  han 
ikke,  saa  han  tilsidst  maatte  gaa  ind  paa  Aages  Forslag 
at  sælge  denne  Halvdelen  af  Dyret  for  Rejsen  og  Føden. 
Saaledes  toge  de  da  begge  til  Kong  Svend,  der  blev 
meget  vred  paa  Aage,  saasnart  han  hørte,  hvorledes 
han  havde  handlet  med  Audun.  Han  mistede  sin  Stil- 
ling, og  Svend  modtog  Bjørnen  fuldt  som  Gave  fra 
Audun.  Nogen  Tid  efter  ytrede  Islænderen  Ønske  om 
igjen  at  komme  ud  at  rejse;  det  syntes  Kongen  i  Først- 
ningen ikke  videre  om,  men  da  han  hørte,  at  han  agtede 
at  gjøre  en  Pilegrimsrejse  til  Rom,  fandt  han,  at  det 
var  et  smukt  og  christeligt  Forsæt,  saa  han  selv  skaffede 
ham  Penge  til  at  rejse  for  foruden  Rejseselskab  og  bad 
ham  besøge  sig,  naar  han  vendte  tilbage. 

Audun  havde  imidlertid  igjen  Uheld  med  sig;  han 
kom  vel  til  Rom,  men  paa  Tilbagevejen  faldt  han  i  en 
svær  Sygdom,  saa  alle  de  Penge,  han  havde  faaet  af 
Kong  Svend,  slap  op,  og  han  maatte  tigge  sig  frem  paa 
Tilbagevejen  til  Danmark.  Ussel  og  pjaltet,  som  han 
var,  skammede  han  sig  ved  at  komme  Kongen  for  Øje; 
men  han  mente  nok,  det  kunde  gaa,  naar  han  stillede 
sig  Paaskeaften  i  en  Krog  af  Kirken,  hvor  han  kunde 
møde  Kongen,  naar  han  gik  til  Aftensang.  Kongen  og 
hans  Folk  vare  imidlertid  saa  prægtig  klædte,  at  han 
ikke  havde  Mod  til  at  komme  frem,  og  han  lod  da 
Toget  passere  forbi.  Kongen  gik  nu  til  Bords,  og 
Audun  tænkte  da  paa  at  gjøre  et  nyt  Forsøg,  naar 
Kongen  gik  til  Nattesang;  men  da  det  kom  til  Stykket, 
havde  han  endnu  mindre  Mod;  thi  nu  vare  Hoffolkene 
aldeles   drukne,    saa  han  maatte   vente   baade   Spot   og 

ilde  Behandling.  Kongen  havde  imidlertid  lagt  Mærke 
til,  at  der  løb  en  Mand  over  Vejen,  hvorfor  han,  saa- 
snart  Hoffolkene  efter  endt  Nattesang  vare  gaaede  ind 
i  Huset,  traadte  udenfor  og  raabte  ud  i  Mørket:  »er 
der  Nogen  derude,  som  vil  tale  med  mig,  men  skammer 
sig  ved  at  vise  sig,  saa  maa  han  nu  komme  frem ! « 
Audun  tog  da  Mod  til  sig  og  kastede  sig  for  Kongens 
Fødder.  Denne  havde  rigtignok  Vanskelighed  ved  at 
kjende  ham  igjen,  men  da  han  saa,  hvem  det  var,  førte 
han  ham  ind  i  Hallen.  Hoffolkene  lo  rigtignok  ad  hans 
usle  Udvortes;  men  Svend  irettesatte  dem,  idet  han 
sagde,  at  Audun  havde  sørget  bedre  for  sin  Sjæls 
Salighed  end  de,  saa  i  Guds  Øjne  vilde  han  se  baade 
ren  og  smuk  ud.  Han  kom  derefter  i  Bad,  fik  gode 
Klæder  paa  og  opholdt  sig  i  længere  Tid  hos  Kong 
Svend,  der  skjænkede  ham  sin  særdeles  Yndest.  Han 
vilde  endogsaa  hæve  Islænderen  op  til  en  af  de  højeste 
Poster  ved  sit  Hof;  men  denne  længtes  for  meget  efter 
at  komme  hjem  igjen  til  saaledes  at  slaa  sig  til  Ro  i 
Danmark,  Han  maatte  dog  love  Svend  at  blive  hos 
ham,  til  det  led  saa  langt  hen  paa  Foraaret,  at  Skibene 
løb  ud. 

En  Dag  tog  Svend  ham  nu  med  sig  til  Stranden, 
hvor  Skibene  laa  sejlfærdige  til  de  forskjelligste  Lande, 
til  Østerleden  og  Saksland,  til  Sverig  og  Norge.  Her 
viste  han  Audun  et  stort  og  prægtigt  Skib,  der  var 
under  Udrustning,  og  sagde:  »dette  Skib  vil  jeg  give 
dig,  Audun,  til  Gjengjæld  for  Bjørnen,  som  Du  skjænkede 
mig,  og  saa  skal  Du  faa  en  Ladning  af  Varer  med,  som 
jeg  ved,  vil  være  velkommen  paa  Island«.  Audun 
takkede  og  mente,  han  havde  faaet  rigelig  Vederlag  for 

Bjørnen.  Men  da  Skibet  var  fuldt  udrustet  og  ladet, 
gik  de  atter  ned  til  Stranden,  og  Kongen  mente  da,  at 
det,  efter  hvad  han  havde  hørt  sige,  tidt  kunde  have 
sine  store  Vanskeligheder  at  komme  vel  i  Land  paa 
Island,  og  hvis  han  nu  led  Skibbrud,  saa  kunde  det 
kun  lidet  kjendes,  at  han  havde  nydt  Gjæstevenskab  hos 
Kong  Svend.  Han  gav  ham  da  en  Læderpose  fuld  af 
Sølvpenge  til ;  thi  led  han  nu  ogsaa  Skibbrud,  saa  havde 
han  da  i  alt  Fald  den  tilbage.  Men  Svend  var  endnu 
mere  betænksom;  thi  Pengene  kunde  jo  ogsaa  gaa  tabte, 
og  han  gav  ham  derfor  endnu  en  kostbar  Ring,  som 
han  drog  af  sin  Haand.  »Kommer  Du  bare  levende 
eller  død  i  Land  med  Ringen  paa,  saa  vil  man  dog 
endda  kunne  se,  at  Du  har  været  Gjæst  hos  Kong 
Svend.  Du  maa  derfor  ikke  give  Ringen  bort,  det 
skulde  da  være  til  en  højst  anselig  Mand,  som  Du  er 
særlig  Taknemmelighed  skyldig  og  derfor  føler  Dig  for- 
pligtet til  at  give  denne  Kostbarhed«.  Med  disse  Ord 
sagde  Kongen  ham  Farvel  og  lod  ham  sejle. 

Sit  Løfte  tro,  drog  han  da  først  til  Norge  for  at 
melde  Kong  Harald  Udfaldet  af  sin  Rejse.  Denne 
spurgte  ham  da  om,  hvad  han  havde  faaet  for  sin 
Bjørn.  »Jeg  tik  det,  at  Kong  Svend  tog  min  Gave«, 
svarede  Audun.  »Naa,  det  vilde  jeg  da  ogsaa  have 
gjort«,  svarede  Harald,  »men  fik  Du  ikke  mere«?  »Jeg 
fik  Penge  til  en  Romerrejse«.  »Det  faar  saa  Mange, 
uden  at  de  just  bringe  en  Gave«,  mente  Harald.  »Saa 
fik  jeg  Tilbud  om  en  høj  Plads  ved  hans  Hof«.  »Det 
er  godt  nok;  men  fik  Du  ikke  en  særlig  Foræring  til 
Gjengjæld«?  »Jeg  fik  et  stort  Skib  med  en  kostbar 
Ladning«.      »Det  var  en  kongelig  Gave;    men  den  ^ilde 

Du  ogsaa  have  kunnet  faa  hos  mig«,  sagde  Harald. 
»Saa  fik  jeg  en  Pose  fuld  af  Sølv,  forat  jeg  ikke 
skulde  komme  fattig  i  Land,  hvis  jeg  led  Skibbrud 
under  Vejs«.  Det,  mente  Harald,  var  mere,  end  han 
vilde  have  gjort,  han  vilde  troet  at  have  gjort  nok  ved 
at  skjænke  ham  Skib  og  Ladning  oven  i  Kjøbet.  »Saa 
gav  han  mig  denne  Ring,  for  at  jeg,  selv  om  jeg  ellers 
mistede  Alt,  dog  skulde  have  en  Erindring  tilbage  om, 
at  jeg  havde  besøgt  Kong  Svend;  men  den  Ring  skal 
Du  nu  have,  Harald;  thi  det  stod  jo  i  din  Magt  at 
berøve  mJg  baade  Bjørnen  og  Livet,  og  dog  lod  Du  mig 
drage  med  Fred«.  Kongen  tog  naturligvis  med  Fornøjelse 
imod  Gaven  og  gav  Audun  andre  gode  Ting  til  Gjen- 
gjæld  derfor  og  lod  ham  saaledes  drage  hjem  til  Island. 
Saadant  var  i  det  Mindste  det  Billede,  som  Islæn- 
derne nogle  hundrede  Aar  efter  dannede  sig  af  Kong 
Svend,  og  om  det  end  kan  være  udsmykket,  saa  passer 
det  dog  ganske  godt  med  det  godmodige,  hyggelige 
Indtryk,  man  faar  af  Adams  Beretninger  om  sine  Sam- 
taler med  Svend  Estridsen,  saasom  naar  han  sidder  og 
skildrer  for  sine  Hofmænd  den  kongelige  Pragt  og  Rig- 
dom, han  havde  forefundet,  da  han  i  sin  Ungdom  opholdt 
sig  i  Bremen,  eller  omtaler  Harald  Blaatands  Død  og 
da,  naar  Adam  \i\  have  nojere  Besked  om  Sagen,  »bliver 
taus  som  en  anden  Tydeus«  (Tydide),  men  derefter  dog 
tilføjer:  »Det  er  det,  som  vi,  hans  Efterkommere,  nu 
maa  bode  for,  og  som  Fadermorderen  selv  maatte  afsone 
ved    sin    Landflygtighed«*)      Ogsaa    passer    det    ganske 


*)  Det  er  maaske  tilladeligtved  denne  Lejlighed  at  berøre  dette  meget 
omstridte  Sted  hos  Adam  af  Bremen,  II.  26. 

Jeg  kan  nemlig  umulig  skjønne  rettere,  end  at  Svend  Estridseus 

Keder:     Dania.   u.    Svernl  Estridseu  og  hans  Sonner.  15 

godt  med  Fortællingen  om  Haralds  Flugt  fra  Læsø,  hvor 
denne  kun  kan  standse  Forfølgelsen  ved  at  kaste  de 
danske  Fanger  over  Bord,  idet  Svend  ikke  kan  bære 
det  over  sig  at  se  dem  omkomme  og  derfor  standser  for 
at  fiske  dem  op,  og  Harald  saaledes  undslipper. 

Hvad  Svend  aldeles  afset  fra  sin  Personlighed  har 
været  for  Danmark  og  det  danske  Folk,  er  det  efter 
den  Fremstilling,  der  ovenfor  er  given,  næppe  nødven- 
digt yderligere  at  paapege.  Under  ham  og  for  største 
Delen  ved  ham  er  Danmark  først  egentlig  bleven  til  i 
den  bestemte  Begrændsning ,  det  beholdt  hele  Middel- 
alderen igjennem  ;  thi  før  hans  Tid  havde  Landets  Blomst 
allerede  længe  søgt  Tumlepladsen  for  sin  Virksomhed 
mere  i  Udlandet  end  hjemme,  saaledes  at  Tyngdepunktet 
tilsidst  endogsaa  var  faldet  helt  udenfor  Landet.  Den 
derved  fremkaldte  engelske  Indvirkning  paa  Danmark 
var  dernæst  falden  højst  ulige  paa  de  forskjellige  Dele 
afLandet,  saaledes  at  en  Adsplittelse,  der  kastede  Halv- 
øen mod  Syd  og  Øerne  mod  Nord,  meget  let  kunde  være 


Ord  standse  med:  non  oarebit,  saaledes  at  der  ikke  kan  udledes 
af  Stedet,  at  Harald  Blaatand  har  givet  Love  for  Danske,  Holstenere 
og  Frisere,  hvad  jo  ogsaa  har  Sandsynligheden  imod  sig.  Mine 
væsentlige  Grunde  ere: 

1-  Den  umiddelbar  efterfølgende  Angivelse  af  Haralds  Re- 
geringstid og  Dødsdag,  navnlig  uden  Anførelse  af  Dødsaar,  er  ifølge 
sin  Form  ligefrem  tagen  af  et  bremersk  Necrologium. 

2.  De  følgende  Ord:  hæc  in  diebus  Adaldagi  pontiflcis  com- 
perimus  facta,  svare  ganske  til  den  Maade,  hvorpaa  Adam  paa 
andre  Steder,  saasom  H.  60,  hæc  veraciter  comperta  memoriæ  tra- 
didi,  afslutter  Skildringen  af  en  Biskops  Levnetsløb. 

3.  Kort  efter  tales  der  om,  hvorledes  der  mellem  Brødrene, 
altsaa  i  Bremen,  gik  Ry  om  Undergjerninger  ved  hans  Grav. 

blevet  Følgen,  hvis  ikke  Danmark  i  sin  Helhed  just  fra 
Svend  Estridsens  Tid  var  traadt  i  nøjeste  Forbindelse 
med  det  øvrige  Europa  gjennem  Bremen,  Derved  lagdes 
Grunden  til  den  danske  Kirke  ,  og  skjøndt  denne  under 
Svend  Estridseu  bestandig  vedblev  at  være  afliængig  af 
den  hamborgske  Erkestol,  og  ligeledes  de  Projekter,  der 
fremkom  om  Oprettelsen  af  en  euen  nordisk  Erkestol,  i 
Reglen  ledsagedes  af  Tanken  om  Oprettelsen  af  et  fælles 
nordisk  Patriarchat,  hvorved  Afhængigheden  af  Tydsk- 
land  vilde  været  bleven  bevaret,  saa  var  Svend  Estridseu 
dog  aldrig  et  aldeles  viljeløst  Redskab  i  Fremmedes 
Haand;  den  Adskillelse,  der  senere  indtraadte,  og  som 
gjorde  Norden  uafhængig,  lik  allerede  sin  Forberedelse 
under  ham,  og  hans  Virksomhed  som  Kirkens  Grund- 
lægger fortjener  derfor,  at  man  betragter  den  noget 
nærmere. 


Hermed  skal  det  dog  ingenlunde  være  sagt,  at  der 
før  hans  Tid  ikke  var  nogen  Kirkeorden  i  Danmark  ;  thi 
en  saadan  var  der  her  naturligvis  ligefra  det  første  Øje- 
blik, da  Christendommen  blev  herskende  Religion  i  Landet. 
Heller  ikke  blev  Kirkens  Ordning  saaledes  tilendebragt 
under  Svend  Estridseu,  at  der  for  hans  Efterfølgere  ikke 
blev  Nok  at  iijøre  med  at  bringe  det  til  Fuldkommenhed, 
der  i  den  oprindelige  Bygning  kun  var  antydet  eller 
trængte  til  at  stilles  paa  sin  rette  Plads.  Alt  dette 
udelukker  aldeles  ikke,  at  man  jo  kan  sige,  at  den 
Ordning,  der  sammenholdt  den  danske  Kirke  lige  til 
Reformationen ,     i    det    Væsentlige    blev    til    i    Svend 

Estridsens  Dage. 

Det  var  en  Selvfølge,  at  der  maatte  gaa  meget  lang 
Tid  hen,  før  man  kunde  tale  om,  at  Christendoramen 
var  bleven  den  almindelige  Religion  her  i  Landet.  Skjøndt 
allerede  Ansgar  ved  sin  Ankomst  til  Slesvig  fandt  Chri- 
stendommen temmelig  udbredt,  saaledes  at  endogsaa  flere 
af  Byens  første  Mænd  bekjendte  sig  til  den,  saa  blev 
dog  saavel  haus  som  hans  nærmeste  Efterfølgeres  Virk- 
somhed kun  en  Missionsvirksomhed,  der  gik  ud  paa  at 
kalde  enkelte  Sjæle  til  Evangeliet,  og  saaledes  forberede 
dets  Sejr,  medens  Hovedmassen  af  Folket  med  Kongen 
i  Spidsen  vedblev  at  helde  til  Hedenskabet.  Først  hele 
100  Aar  efter,  under  Harald  Blaatand,  hører  man  igjen 
for  Alvor  Tale  om  Christendom  i  Danmark,  og  det  er 
nu  naaet  saa  vidt,  at  denne  har  vundet  Fodfæste  som 
Landets  offentlige ,  af  hele  Folket  anerkjendte  Religion. 

Man  er  let  tilbøjelig  til  at  antage,  at  denne  Udvik- 
ling skulde  være  gaaet  ganske  jævnt  fremad,  saaledes 
at  de  Christne,  der  oprindelig  vare  et  Mindretal,  efter- 
haanden  skulde  være  blevne  de  Fleste,  og  Christendommen 
altsaa  lidt  efter  lidt  have  faaet  saaledes  Overhaand,  at 
den  var  bleven  herskende.  Dette  beror  dog  vistnok  paa 
et  Fejlsyn  og  stemmer  paa  ingen  Maade  med,  hvordan 
det  gik  til  i  historiske  Tider,  naar  et  Folk  skiftede 
Religion.  For  en  Tidlang  kan  det  vel  have  sin  Rigtighed, 
at  en  ny  Aandsretniug  gjennem  Kamp  og  Nederlag  ar- 
bejder sig  frem  til  Herredømme  i  de  enkelte  Sind; 
men  enhver  Religion  har  tillige  en  Tilbøjelighed  til  at 
gjøre  sig  gjældende  som  samfundsordnende  Magt,  og 
saasnart  det  er  kommen  saa  vidt,  at  dette  kan  have 
Udsigt  til  at  lykkes,  saa  vil  den  ogsaa  paa  ydre  formel 
nemlig  retslig  Maade  indtage  den  højeste  Plads,  den  vil. 


Kirkevæseiiets  Ordning.  229 

for  at  bruge   et  Udtryk   fra    en   enkelt  Del   af  Norden, 
blive  lovtagen. 

Saaledest.Ex.vedReformationen.  En  Tidlang  kan  nok 
Kampen  have  staaet  mellem  de  forskjellige  Retninger,  som 
den  Enkelte  efter  Tilbojelighed  og  Interesse  holder  sig  til; 
men  tilsidst  ser  man  Kongen  slutte  en  Overenskomst  med 
de  verdslige  Medlemmer  af  Rigsraadet  om  Indførelsen  af 
den  evangeliske  Lære  og  Afskaffelsen  af  den  biskoppelige 
Magt,  hvorefter  Reformationen  ligefrem  gjennemføres  ved 
den  paa  Rigsdagen  i  Kjøbenhavn  vedtagne  verdslige  Lov, 
Recessen  af  30.  October  1536.  Efter  den  var  der  ikke 
Tale  om  noget  nok  saa  lidet  Mindretal,  der  kunde  hævde 
sin  Ret  til  at  afsondre  sig  fra  Helheden ;  med  eet  Slag  og  i 
eet  Spring  var  Religionsforandringen  gjennemført.  Vender 
man  sig  til  de  andre  nordiske  Lande  for  at  komme  paa 
Spor  efter,  hvordan  det  gik  til  med  Christendommens 
Indførelse  der,  saa  finder  man,  at  dette  ingenlunde  skete 
ved  nogen  videre  jævnt  fremskridende  Udvikling,  men 
tvertimod  pludselig,  tildels  med  Magt  og  1  alt  Fald 
gjennem  Bekræftelse  af  de  almindelige  verdslige  Myndig- 
heder, Thingene.  I  Norge  ser  man  saavel  Olaf  Trygvesen 
som  Olaf  den  Hellige  drage  omkring  fra  Thing  til  Thing, 
naturligvis  ikke  for  at  forkynde  Christendommen,  men 
for  at  faa  den  antagen,  og  dette  lykkedes  dem  da  ogsaa, 
for  en  stor  Del  rigtignok  ved  voldsomme  Midler.  Men 
herved  udelukkes  aldeles  ikke,  at  det  jo  skete  ifølge  et 
Slags  virkelig  Overbevisning;  thi  Mange  tænkte  vistnok, 
som  Guldbrand  svarede  Olaf  den  Hellige ,  at  han  nok 
kunde  se,  at  Olafs  Gud  maatte  være  stærk,  hvorimod 
deres  egen  Gud  var  svag,  siden  han  ikke  havde  hjulpet 
dem,    hvorfor   de   nu  vilde   hævne   sig   paa  ham  ved  at 

lade  ham  fare  og  tro  paa  Olafs  Gud.  Mest  betegnende 
er  det  dog,  hvorledes  Olaf  Aaret  efter  sin  Død  ligefrem 
»dømtes«  hellig  af  Folket.  Derefter  var  Christendommen, 
som  efter  den  Maade,  hvorpaa  den  var  indført,  mulig 
endnu  kunde  betragtes  som  vaklende,  en  Gang  for  alle 
og  afgjort  antagen  af  Folket,  saa  der  fra  den  Tid  af 
ikke  oftere  bliver  Tale  om  nogen  anden  Retning.  Der 
var  nu,  hedder  det,  »ikke  nogensomhelstAfdal  eller  Udø 
i  Riget,  hvor  nogen  hedensk  Mand  maatte  findes«.  Paa 
Island  gik  det  endnu  mere  uomtvistelig  tydelig  til.  Efter 
adskillige  Rivninger  mellem  Hedninger  og  Christne  enedes 
man  tilsidst  om  at  overgive  Afgørelsen  til  Thorgejr  Gode, 
og  efter  en  Dags  Betænkningsfrist  afgav  han  da  den 
Kjendelse,  at  Island  skulde  christnes,  dog  saaledes  at 
de  hidtil  gjældende  Love  om  Børneudsættelse  og  Spis- 
ning af  Hestekjød  skulde  vedblive  at  gjælde,  samt  at 
Enhver,  der  bevistes  at  have  blotet  til  Guderne,  skulde 
straffes  med  Fredløshed.  Ved  denne  Kjendelse  var 
Christendommen  lovtagen  paa  Island. 

At  noget  Lignende  er  sket  ogsaa  hos  os ,  kan  der 
i  Grunden  aldeles  ikke  være  nogen  antagelig  Tvivl  om. 
Selv  om  der  ikke  forelaa  disse  Sammenligningsforhold 
fra  det  øvrige  Norden,  vilde  man  ikke  kunne  lukke  Øjnene 
for,  at  Religionen  af  vore  Forfædre  saa  bestemt  som 
Noget  betragtedes  som  Samfundssag,  fra  hvilken  end  ikke 
en  Eneste  kunde  skille  sig.  Den  var  jo  i  det  Hele  taget 
et  Resultat  af  den  hos  hele  Folket  gjennem  Generationer 
herskende  Cultur ;  men  desuden  førte  Samfundstilstanden 
i  Oldtiden  med  Nødvendighed  med  sig,  at  ingen  Enkelt- 
mand i  nogetsomhelst  Forhold  kunde  tænkes  at  staa 
alene.      Han   hørte    paa   det   Nøjeste   sammen   med   sin 

Slægt,  der  tog  Hævn  eller  Mandebod  for  hans  Drab 
eller  understøttede  ham  i  Rettergang.  Sit  Gods  kunde 
han  ikke  frit  raade  over;  thi  ogsaa  her  traadte  Slægten 
til  som  den  egentlige  Ejer,  saaledes  at  han  selv  i  Grun- 
den kun  bestyrede  det  paa  hele  Slægtens  Vegne;  ved 
sine  Naboer  i  Landsbyen  fandt  han  sig  fremdeles  ind- 
skrænket paa  Grund  af  det  Fællesskab,  i  hvilket  Jorderne 
dreves;  med  sit  Herred  A-ar  han  sammenknyttet  med 
Hensyn  til  Krigstjenesten  og  mangfoldige  økonomiske  og 
communale  Forhold ;  hørte  han  til  Stormændene ,  saa 
voksede  ogsaa  dermed  hans  Afhængighed  af  Kongen, 
hans  Krigsherre,  og  stod  han  i  Hirden,  blev  han  endnu 
til  Fordel  for  sine  Ligemænd  underkastet  alle  de  Baand, 
der  skulde  sammenholde  denne  som  en  af  det  øvrige 
Samfund  uafhængig  indadtil  stærk  Institution;  var  han 
endelig  Træl,  saa  var  hans  Afhængighed  først  rigtig 
fuldkommen,  han  var  kun  en  Gjenstand,  ganske  bunden 
ved  sin  Herres  Vilje,  skjøndt  paa  den  anden  Side  just 
af  den  Grand  i  visse  Henseender  langt  friere  stillet  end 
den  fri  Mand;  thi  næppe  har  Nogen  i  Hedenskabets 
Tider  gjort  synderlig  Ophævelse  over,  at  hans  Træl 
bekjendte  Christendommen.  Det  maa  overhovedet  med 
Nødvendighed  paa  det  Stærkeste  fremhæves,  at  det  først 
er  med  Protestantismen,  at  den  Enkeltes  Forhold  til 
Gud  træder  i  Forgrunden  paa  Samfundssidens  Bekostning. 
Catholicismen,  navnlig  paa  den  Tid,  her  er  Tale  om,  og 
i  den  Retning,  der  mest  fik  Indflydelse  i  Danmark,  op- 
traadte  nok  saa  meget  som  en  Samfundsmagt;  det  var 
som  saadan,  at  den  kastede  sig  ud  i  Kampen  mod  det 
med  de  naturlige  og  sædelige  Forhold  nøje  sammen- 
voksede Hedenskab. 

Paa  alle  Punkter  mødte  den  Enkelte  altsaa  Skranker, 
som  paa  een  Gang  holdt  ham  oppe  og  tillige  indskrænkede 
ham;  men  af  disse  Forhold  fulgte  atter,  at  en  Grund- 
forandring i  Livsopfattelse  og  Retning  ikke  uden  Und- 
tagelse kunde  foregaa  enkeltvis.  1  Hovedsagen  maatte 
Forandringen  nærmest  rettes  mod  selve  de  Livskredse, 
i  hvilke  den  Enkelte  saa  at  sige  alene  havde  Existens, 
og  det  fremgaar  saaledes  med  Nødvendighed  af  selve 
Forholdenes  Beskaffenhed,  at  den  store  Forandring, 
Christendommens  Indførelse,  er  foregaaet  ikke  efter- 
haanden,  men  ved  en  eneste  Akt,  ved  en  Beslutning 
paa  Thinge,  euLov,  og  en  deraf  følgende  Daab  af  Konge 
og  Folket  i  Masse. 

Hermed  stemmer  ogsaa  ganske  godt  de  faa  Efter- 
retninger, man  har  tilbage  om  Christendommens  Indførelse 
i  Danmark.  Man  er  i  Almindelighed  enig  om  at  hen- 
føre denne  til  Harald  Blaatand,  idet  man  tillige  sætter 
den  i  Forbindelse  med  Kejser  Ottos  Tog  imod  Danmark. 
I  ethvert  Fald  vidner  saavel  Indskriften  paa  den  ene 
Runesten  i  Jellinge,  hvordan  man  saa  end  udfylder  den, 
som  Adam  af  Bremens  Udsagn  om  Harald  gjennem 
Svend  Estridsens  Mund,  at  »han  først  paabød  det  danske 
Folk  Christendommen,  og  at  han  fyldte  hele  Norden  med 
Kirker  og  Prædikanter«,  om  at  det  er  under  ham,  at 
det  store  Vendepunkt  maa  sættes.  Ogsaa  er  det  i 
fuldeste  Overensstemmelse  hermed,  naar  Saxo  lader  Isøre 
være  det  Sted,  hvor  Poppo  ved  Jernbyrd  bekræftede  Chri- 
stendommens Sandhed.  Det  er  ligefrem  en  Antagelse  af 
Samme  paa  Thinge,  der  herved  antydes. 

Ser  man  imidlertid   noget   nøjere   til,    saa  opdager 
man    snart,    at    det  kun   stod  svagt    nok    til  med    den 


Kirke  væsenets  Ordning.  233 

Christendom,  der  under  Harald  Blaatand  var  bleven 
antagen  af  Landet,  ikke  fordi  dens  Sandheder  kun  i 
ringe  Grad  havde  fundet  Anerkjendelse,  —  thi  dermed  stod 
det  vistnok  endnu  længe  temmelig  langt  tilbage,  og  i  alt 
Fald  unddrager  dette  sig  Ens  Blik,  —  men  fordi  de 
Institutioner,  ved  hvilke  den  skulde  gjøre  sig  gj ældende 
som  samfundsledende  Magt,  i  Begyndelsen  endnu  vare 
svage.  Man  kom  i  Haralds  Tid  ikke  stort  længere  end 
til  at  faa  oprettet  nogle  faa  Bispedømmer  i  Danmark, 
nemlig  i  Slesvig,  Ribe  og  Aarhus,  v.  948,  samt  til  Slut- 
ningen ogsaa  i  Odense;  men  tager  man  Hensyn  til, 
hvorledes  Missionsværket  dreves  fra  de  tydske  Kejseres 
Side,  saa  vil  man  finde,  at  den  Omstændighed,  at  der 
saaledes  bestod  fire  Bispedømmer  her  i  Landet,  taber  en 
meget  stor  Del  af  sin  Vægt.  Man  gik  nemlig  ikke  saa 
meget  frem  paa  den  Maade,  at  man  sendte  omrejsende 
Lærere,  Missionairer,  ind  i  det  Land,  som  man  agtede 
at  omvende  til  Christendommen;  men  man  tillod  sig  med 
en  som  oftest  næsten  forbausende  Dristighed  at  oprette 
Bispedømmer  midt  inde  i  det  hedenske  Land,  som  man 
ad  krigersk  Vej  havde  bragt  i  mere  eller  mindre  stærkt 
Afhængighedsforhold  til  det  tydske  Rige.  Fra  disse 
Bispesæder ,  der  rigtignok  stundom  beklædtes  af  Gejst- 
lige, der  vel  fik  Udsigt  til  med  Tiden  at  erholde  Bispe- 
\delse,  men  dog  ikke  straks  modtoge  den,  fremmedes 
saa  Christenhedens  Sag  fraoven  ganske  iOverensstemmelse 
med  den  højkirkelige  Retning,  der  gjennem  Ottonernes 
Forbindelse  med  Pavestolen  endnu  stærkere  end  tidligere 
var  bleven  herskende  i  den  tydske  Mission,  og  skjøndt 
denne  Fremgangsmaade  aldeles  afveg  fra  den  Maade, 
hvorpaa  Christendommen   oprindelig   havde  vundet  Fod- 

fæste,  og  desuden  mindre  bidrog  til  at  fremme  et  virkelig 
christeligt  Liv  blandt  dens  nye  Bekjendere,  saa  havde 
den  i  det  Mindste  den  Fordel,  at  Missionsvæ senet  og 
Kirkeordenen  lige  fra  først  af  gik  nøje  Haand  i  Haand, 
saaledes  at,  naar  Landet  først  var  christnet,  dets  Indordning 
under  Kirkeriget  var  en  forholdsvis  meget  let  Sag.  Saaledes 
gik  det  navnlig  til  i  Venden,  der  laa  Tydskland  nærmest 
og  blev  den  Egn,  man  kan  sige  af  hele  Europa,  hvor 
Christendommen  senest  vandtlndgang.  Naar  man  erindrer, 
hvorledes  endnu  1066  en  stor  Del  af  Venden  samtidig  med 
Gotskalks  Drab  for  længere  Tid  vendte  tilbage  til  Heden- 
skabet, forekommer  det  En  lidt  besynderligt  allerede  henved 
940  at  se  Bispedømmet  Oldenborg  blive  oprettet,  946 
Bispedømmet  Havelberg,  949  Bispedømmet  Brandenborg, 
968  Erkebispedømmet  Magdeborg  med  Bispedømmerne 
Merseborg,  Meissen  og  Zeitz,  samt  Aar  1000  det  polske 
Erkebispedømme  Gnesen.  Man  maa  derfor  være  yderlig 
varsom  med  at  bygge  for  Meget  paa  den  Omstændighed, 
at  der  under  Harald  Blaatand  oprettes  en  Del  Bispe- 
dømmer i  Danmark,  og  at,  som  anført,  en  formelig  Lov- 
tagelse  af  Christendommen  synes  at  maatte  være  fore- 
gaaet  i  hans  Tid,  hvad  enten  man  nu  vil  sætte  dette  i 
Forbindelse  med  Oprettelsen  af  Bispedømmerne  eller  med 
Haralds  Daab,  som,  hvis  det  er  rigtigt,  hvad  der  for- 
tælles om  Poppo,   at   han  var  Pavens  Capelian*),    maa 


')  Se  Ry  Annaler  (Chroii.  e  rure  Regis  forvansket  til  Chron.  Erici 
Regis.  Langb.  I.  S.  158):  ad  prædicationem  Popponis,  capellano 
domini  papæ,  baptizatus  fuerat,  jfr.  Joh.  Staindelii  Chronicoii 
(Oefele,  Script,  rerum  Boicarum  I.  S.  464)  ad  ann.  964 :  Dacia 
convertitur  a  Poppone  capellano  papæ.  Fra  Aaret  965  er  ogsaa 
Kejser  Ottos  Privilegier  for  de  jydske  Bisper. 

være  foregaaet  henved  965;  thi  den  Pave,  der  her  kan 
være  Spørgsmaal  om,  kan  ikke  være  nogen  Anden  end 
Pave  Benedikt  d.  5,  som  Kejser  Otto  d.  1.  havde  givet 
i  Forvaring  til  Erkebisp  Adeldag,  og  som  just  i  dette 
Aar  opholdt  sig  i  Hamborg,  hvor  han  døde. 

Tager  man  fremdeles  Hensyn  til,  hvor  lidet  Chri- 
stendommen  synes  at  være  trængt  igjennem  i  Holsten, 
der  laa  Hamborgkirken  nærmest,  men  dog  paa  Ansgars 
Tid  kun  besad  tre  Kirker  foruden  den  i  Hamborg,  og  helt 
ned  i  det  11.  Aarhundrede  var  meget  fattig  paa  Kirker, 
saaledes  at  Bremen  Stifts  Optagelse  i  Hamborg  Erke- 
stift  synes  at  have  været  en  ved  Forholdene  paabuden, 
temmelig  nødvendig  Foranstaltning,  saa  kan  man  ikke 
være  varsom  nok  med  at  tillægge  Ansgars  og  hans 
Efterfølgeres  Virksomhed  her  i  Landet  altfor  stor  Be- 
tydning. Og  at  det  nu  ogsaa  i  Virkeligheden  kun  var 
meget  daarlig  bevendt  med  den  kirkelige  Tilstand,  der 
var  bleven  grundlagt  under  Harald,  skulde  allerede 
meget  snart  komme  til  at  vise  sig.  Det  er  bekjendt 
nok,  hvorledes  Harald  faldt  som  et  Oifer  for  den 
hedenske  Reaction,  som  hans  Søn  Svend  havde  stillet 
sig  i  Spidsen  for.  Den  kirkelige  Ordning  blev  nu  ifølge 
Saxos  Vidnesbyrd  i  Bund  og  Grund  omstyrtet,  og  at 
det  er  gaaet  endogsaa  temmelig  voldsomt  til,  fremgaar 
af,  hvad  Svend  Estridsen  berettede  Adam  af  Bremen 
(2 — 26  og  2 — 41) ,  idet  han  kun  nødig  vil  indlade  sig 
paa  at  skildre,  hvad  der  gik  for  sig,  men  dog  siger,  at 
Blodvidnernes  Antal  var  saa  stort,  at  de  neppe  vilde 
kunde  rummes  i  en  Bog.  Det  har  rimeligvis  været  ved 
denne  Lejlighed,  at  Bispen  af  Ribe,  Leofdag,  fandt 
Martyrdøden;     han     blev     forfulgt    af    Hedningerne    og 

dræbt  med  et  Kastespyd,  da  han  vilde  vade  over  Nibsaa. 
Aarhus  Bispedømme  gik  ganske  ind  og  blev  først  igjen 
oprettet  under  Svend  Estridsen  tilligemed  de  andre 
nørrejydske  Bispestole.  For  Slesvig  endelig  nævnes  der 
vel  en  Bisp,  nemlig  Ekkihard;  men  ham  træft'er  man 
baade  Aar  1000  og  1001  helt  nede  i  Tydskland  hos 
Bisp  Bernhard  af  Hildesheim,  for  hvem  han  gjentagne 
Gange  giver  Møde  i  dennes  Strid  med  Erkebisp  Villiges 
af  Maintz  angaaende  Jurisdi etionen  over  Gandersheim 
Kloster,  og  da  Villigis  farer  løs  paa  ham  med  Bebrej- 
delser og  siger,  at  han  skulde  hellere  se  at  vende  hjem 
til  sit  Bispesæde  i  Danmark,  svarer  han  ham,  at  det 
kunde  han  ikke  godt  gjøre,  for  baade  Slesvig  By  og 
Kirken  der  vare  ødelagte  af  Hedninger,  nu  tjente  han 
derfor  Bispen  af  Hildesheim.  Man  ser  altsaa,  at  saa- 
længe,  d.  v.  s.  i  hen  ved  tyve  Aar,  vedvarede  Heden- 
skabets Sejr  under  Svend  Tveskjæg,  og  det  er  ganske  i 
Overensstemmelse  hermed,  uaar  Adam  af  Bremen  siger 
om  den  senere  Bisp  Odinkar  af  Ribe,  at  han  blev  ind- 
viet for  Hedningerne  og  tog  Sæde  i  Ribe.  Men  det  er 
ligesaa  bekjendt,  at  mod  Slutningen  af  sin  Regering 
blev  Svend  ganske  anderledes  sindet.  Under  Paavirk- 
ning  af,  hvad  han  havde  lært  at  kjende  i  England, 
begunstigede  han  nu  Christendommen,  som  han  hidtil 
havde  forfulgt,  og  i  Henhold  til  det  Foregaaende  maa 
det  antages,  at  en  ligefrem  Indførelse  af  Christendommen 
atter  er  foregaaet,  hvilket  ogsaa  bekræftes  ved,  hvad 
Saxo  beretter  om  den  formentlige  Bisp  Poppos  Præ- 
diken og  Jertegn  paa  det  almindelige  danske  Lands- 
thing    paa    Isøre    ved    Isefjordens   Munding. 

Imidlertid  var  der  dog  en  stor  Forskjel  paa,  hvad  der 

i  saa  Henseende  foregik  under  Svend  Tveskjæg  —  og  der 
kan  straks  her  tilføjes  Knud  den  Store,  —  og  hvad  der  skete 
under  Harald  Blaatand.  Denne  havde  nemlig  antaget  Daa- 
ben  væsentlig  ifølge  tydsk  Indflydelse;  thi  Kejseren  havde 
gjort  Indfald  i  Danmark  og  betragtede  dette,  som  man  ser 
af  de  I^'ivilegier,  der  meddeltes  de  jydske  Bisper,  som 
en  tydsk  Missionsmark,  og  den  kirkelige  Ordning  lededes 
ogsaa  af  Erkebispen  af  Bremen.  Svend  Tveskjæg  havde 
derimod  lært  Christendommen  at  kjende  mest  i  engelsk 
Skikkelse  og  havde  sluttet  sig  til  den,  fordi  han  der 
var  kommen  til  at  faa  Syn  paa  den  langt  højere  Cultur, 
der  fulgte  i  dens  Spor.  Ad  denne  Vej  havde  den  ogsaa 
gjennem  hele  Vikingetiden  fundet  Indgang  hos  mang- 
foldige Danske,  hvad  enten  de  nu  vare  bosatte  hin- 
sides Havet,  eller  de  som  Tilbageblivende  havde  Slægt- 
ninge i  det  christne  England,  og  det  er  da  saa  tem- 
melig klart,  at  denne  Christendom,  som  de  modtoge 
gjennem  personlig  Paavirkning  i  det  christne  Land  og  som 
Sejrherrer  i  dette,  maatte  faa  ganske  anderledes  Fod- 
fæste end  den,  de  antoge,  fordi  de  vare  blevne  besej- 
rede i  Hjemmet  og  deraf  paa  ganske  hedensk  Vis  slut- 
tede, at  den  fremmede  Gud  maatte  være  en  vældig  Gud, 
som  det  nok  var  værdt  at  holde  sig  til.  Fra  nu  af 
hører  man  da  heller  aldrig  mere  Tale  om  Hedenskab 
i  Danmark,  det  er,  ligesom  om  dette  paa  en  Gang  er 
henvejret  for  Vinden.  Svend  Tveskjæg  tog  selv  Del  i  at 
grundfæste  Christendommen  herhjemme;  han  indkaldte 
Gejstlige  fra  England,  saaledes  en  vis  Gotebald  til 
Skaane,  hvilken  Landsdel  uden  Tvivl  stod  længst  til- 
bage, foruden  at  han  indsatte  Præster  og  oprettede 
Kirker    med    tilhørende  Præsteconventer.      Et    saadant. 

ved  hvilket  Præsterne  uden  Tvivl  vare  forenede  ved 
klosterlig  Tugt,  indrettedes  ved  den  nyoprejste  Trefoldig- 
hedskirke i  Roskilde,  og  her  fik  ogsaa  Svend  Tveskjæg 
ligesom  i  sin  Tid  hans   Fader    en    christelig  Begravelse. 

Under  Knud  den  Store  blev  der  uden  Tvivl  gjort 
endnu  Mere  for  Kirkens  Befæstelse  i  Danmark,  men 
navnlig  dog  ved  Indkaldelse  af  engelske  Gejstlige,  hvad 
jo  ogsaa  maatte  falde  ham  mest  naturligt.  Største  Delen 
af,  hvad  Saxo  henfører  til  Kong  Svend,  er  saaledes 
snarere  at  tillægge  Knud  den  Store.  Den  Bisp 
Gerbrand  af  Roskilde,  han  omtaler,  er  f.  E.  bleven 
indsat  af  Knud,  der  derover  kom  i  Strid  med  Erkebisp 
Unwan  af  Bremen,  som  endogsaa  dristede  sig  til  uden 
Videre  at  tage  Gerbrand  til  Fange  og  tvinge  ham  til 
at  anerkjende  den  hamborgske  Kirkes  Overhøjhed.  Det 
var  jo  i  det  Hele  taget  en  Selvfølge,  at  denne  stærke 
Indflydelse  fra  engelsk  Side  ingenlunde  kunde  være 
Bremerstolen  behagelig ;  Adam  af  Bremen  antyder  ogsaa 
dette,  skjøndt  han  snart  vil  give  det  Udseendet  af,  at 
det  skete  med  Erkebispens  Minde  (2 — 47),  snart  aflfec- 
terer  Glæde  over,  at  der  dog  paa  den  Maade  gjordes  Noget 
for  Evangeliets  Udbredelse  blandt  Hedningerne.  »Ham- 
borg Moderkirke«,  siger  han,  (2 — 35)  »er  ikke  skinsyg 
over,  at  Fremmede  (!)  have  gjort  vel  imod  hendes  Børn; 
hun  siger  med  Apostelen:  Nogle  prædike  vel  for  Avinds 
og  Kivs  Skyld,  men  Nogle  ogsaa  af  en  god  Mening. 
Men  hvad?  Christus  forkyndes  dog  paa  enhver  Maade, 
være  sig  paa  Skrømt  eller  i  Sandhed;  og  derover  glæder 
jeg  mig,  ja  vil  og  glæde  mig.« 

Men  uagtet  al  denne  megen  Glæde,  saa  kunde  der 
dog  nok  være  Fare    for,   at  Hamborgkirkens  Stilling  til 

den  nordiske  Menighed  blev  alvorlig  truet  ved  den  ny 
Retning,  Sagerne  havde  taget.  Den  Kirkeorden,  den 
havde  indført,  var  bleven  omstyrtet,  og  selv  havde  den 
ikke  været  med  at  indrette  den  paany,  idet  dette 
var  tilfaldet  »de  Fremmede«,  d.  v,  s.  de  engelsk- 
danske  Gejstlige.  Missionen  i  Sverig  og  Norge  var 
desuden  ganske  falden  den  ud  af  Hænderne,  og  skjøndt 
det  maa  indrømmes,  at  det  navnlig  var  i  den  østlige 
Del  af  Danmark,  at  den  engelske  Indflydelse  fik  Indgang, 
saa  faar  man  dog  et  Indtryk  af,  at  i  alt  Fald  Knud 
havde  temmelig  bevidste  videregaaende  Hensigter ,  naar 
det  nemlig  hedder,  at  han  sendte  Odinkar  den  Yngre, 
som  henved  1012  blev  Bisp  i  Ribe  og  havde  gjennem- 
gaaet  Skolen  i  Bremen  under  Erkebisp  Adeldags  per- 
sonlige Tilsyn,  til  England  for  der  at  uddannes  i  Viden- 
skaberne (Adam,  schol.  26).  Thi  hvad  skulde  mon 
denne  Mand,  der  ragede  højt  op  over  alle  Andre,  be- 
høve yderligere  Uddannelse,  naar  det  ikke  var,  at  han 
fandtes  at  staa  altfor  stærkt  under  den  tydske  Syns- 
maades  Indflydelse.  Senere  da  denne  igjen  tik  Over- 
haand ,  toge  Bestræbelserne  en  modsat  Retning ,  og  vi 
have  en  meget  talende  Parallel  i  Bisp  Vilhelm  af  Ros- 
kilde, der  skjøndt  han  havde  været  Knud  den  Stores 
Kantsier,  først  maatte  blive  Klerk  i  Bremen,  før  han 
kunde  opnaa  sin  høje  Værdighed  i  den  danske  Kirke. 

For  Øvrigt  er  man,  som  bekjendt,  kun  meget  lidet 
underrettet  om  Knuds  Virksomhed  herhjemme  i  Dan- 
mark. Det  er  saaledes  ikke  let  at  sige,  hvad  Adam 
(schol.  111.)  mener  med,  at  Knud  vilde  ,^øre  Lund, 
Skaanes  Hovedstad,  til  Londons  Medbejlerske.  Kun  maa 
man  antage,  at  det  er  under  ham,  at  Lund  fik  sin  første 

Kirke,  St.  Drotten  eller  Trefoldighedskirken,  skjøndt 
Saxo  henfører  dette  til  Svend  Tveskjægs  Tid;  thi  Saxo 
siger  selv  (S.  501),  at  den  stod  under  Roskilde  Bisp 
Gerbrand;  men  denne  indkaldtes,  som  bemærket,  først 
af  Knud  den  Store.  Den  er  derfor  uden  Tvivl  en  Af- 
lægger af  Trefoldighedskirken  i  Roskilde. 

Men  nu  bliver  Spørgsmaalet,  hvad  er  det,  der  saa- 
ledes  berettiger  til  at  tale  om  en  Forskjel  mellem  den 
engelske  og  den  tydske  Indflydelse?  Indtog  den  engelske 
Menighed  i  den  Grad  et  fra  den  øvrige  Kirke  afvigende 
Standpunkt,  at  det  gjør  en  væsentlig  Forskjel,  om 
Christendommen  fremmedes  ad  den  ene  eller  den  anden 
Vej? 

Her  at  tale  om  en  væsentlig  Forskjel  er  maaske 
for  Meget.  Dette  kan  man  derimod  gjøre ,  naar  man 
sammenligner  den  engelske  med  den  af  samme  tilbage- 
trængte, gamle,  britiske  Kirke.  Denne  stod  nemlig 
saavel  i  sin  Oprindelse  som  ved  den  Maade ,  hvorpaa 
den  senere  fastholdt  det  Gamle,  mærkelig  nok,  den  orien- 
talske Kirke  langt  nærmere  end  den  vestlige,  hvorfor 
ogsaa  Klostervæsenet  ligesom  i  Orienten  saaledes  ogsaa 
hos  Britterne  indtog  en  saa  overordentlig  betydelig 
Plads,  at  f.  E.  Abbeden  for  det  berømte  St.  X^olumbas 
Kloster  paa  Øen  Jona  endogsaa  stod  over  Bisperne*), 
og  dette  hænger  igjen  sammen  med,  at  den  britiske 
Kirke  i  det  Hele  skjænkede  sine  Bekjendere  langt  større 
individuel  Frihed   end   den   almindelige  Kirke,    men  saa 


*)  Beda  III.  4:  habere  autem  solet  ipsa  insula  rectorem  semper  abba- 
tem  presbyterum ,  cujus  juri  et  omnis  prorincia  et  ipsi  etiain 
episcopi  ordine  inusitato  debeant  esse  subjecti. 

rigtignok  til  Gjengjæld  langt  større  AnsA^ar.  Den  kom 
derfor  heller  aldrig  til  en  Anerkjendelse  af  den  pave- 
lige Stols  Overhøjhed,  medens  den  engelske  Kirke  i  saa 
Henseende  paa  ingen  Maade  adskilte  sig  fra  det  øvrige 
Vesten.  Heller  ilike  var  der  noget  Dogme  eller  nogen 
særegen  kirkelig  Indretning,  der  i  den  Grad  udeluk- 
kende tilhørte  den  engelske  Kirke,  at  man  derfor  skulde 
kunne  give  den  en  ejendommelig  Plads  indenfor  den  al- 
mindelige Kirke.  Men  alligevel  er  det  aldeles  uimod- 
sigeligt, at  det  er  en  anden  Aand,  der  lufter  En  i  Møde, 
naar  man  nærmer  sig  hint  store  af  saa  mange  forskjel- 
ligartede  Befolkninger  beboede  Øland,  end  den,  der 
plejer  at  møde  En  paa  Fastlandet. 

Det  er  allerede  ovenfor  paa  sit  Sted  blevet  berørt, 
hvorledes  Paven  støttede  Vilhelm  Erobreren  under  hans 
Angreb  paa  England,  og  hvorledes  man  maatte  tillægge 
dette  Togs  heldige  Udfald  en  vis  afgjørende  Betydning 
med  Hensyn  til  Pavemagtens  Overvægt  i  hele  Europa. 
Dette  bliver  imidlertid  endnu  temmelig  uforklarligt,  saa- 
længe  man  ikke  har  faaet  Syn  paa  den  afvigende  Aand, 
der  gik  igjennem  den  engelske  Kirke. 

Man  kan  søge  Oprindelsen  til  denne,  hvor  man  nu 
vil,  enten  i  endnu  levende  Gjenmiuder  fra  den  bri- 
tiske Kirke  eller  i  den  liberale  Maade,  hvorpaa  Chri- 
stendommen blev  indført  hos  Angelsakserne ,  idet  Mis- 
sionairen  Augustinus  i  Henhold  til  Pave  Gregors  Befa- 
ling, saavidt  mulig,  lempede  sig  efter  Hedningernes 
Forestillinger,  ja  endogsaa  modtog  det  Paalæg  at  ud- 
vælge, hvad  han  fandt,  han  kunde  forsvare  for  Gud, 
hvadenten  det  fandtes  i  Romerkirken,  Gallerkirken  eller 
hvilkensomhelst    anden   Menighed,    eftersom    »man   ikke 

Kæder:    Danm.   u.  Svend  Estridsen  og  hans   Sønner.  16 

skulde  ynde  en  Ting  for  Stedets  Skyld,  men  Stedet  for 
Tingens  Skyld. »  Noget  kan  vel  ogsaa  den  Qerne  Belig- 
genhed og  det  angelsaksiske  Folks  deraf  følgende  mindre 
Delagtighed  i  den  almindelige  Cultur,  om  man  vil,  større 
Naturkraft,  have  bidraget  til,  at  Folket  ogsaa  i  kirkelig 
Henseende  udviklede  sig  selvstændigt;  det  er  i  ethvert 
Fald  ubestrideligt,  at  den  hele  højkirkelige  Retning,  som 
den  almindelige  Kirke  mere  og  mere  arbejdede  sig  hen 
til,  aldrig  forraaaede  at  vinde  synderlig  Fodfæste  i 
det  angelsaksiske  England. 

Den  romerske  Kirke  tog  det  i  en  vis  Forstand 
lettere  med  Evangeliets  Forkyndelse  end  den  engelske. 
Vel  var  den,  den  Gang  Evangeliet  forkyndtes  i  Eng- 
land, endnu  ikke  naaet  til  den  Opfattelse,  der  med  de 
pseudoisidorske  Decretaler  og  Gregor  d.  7.  blev  den 
herskende.  Man  tog  Kirken  som  en  Fortsættelse  af 
det  gamle  Testamentes  Pagt,  som  en  ny  Pagt,  der  til- 
sikrede samtlige  Kirkens  Medlemmer  blot  som  saadanne 
Salighedens  Vished,  medens  den  senere  ad  Veje,  som 
det  vilde  lede  for  vidt  at  gaa  videre  ind  paa,  kom  til 
at  drage  en  dyb  Kløft  mellem  Kirken  i  streng  Forstand, 
Præsteskabet,  og  Lægfolket.  Kirken  kom  nu  til  at  staa 
som  det  paa  umiddelbar  Succession  fra  Christus  gjen- 
nem  Peder  grundede,  hellige  Guds  Rige  paa  Jorden,  der 
alene  var  i  Besiddelse  af  alle  Frelsens  og  Forsonin- 
gens Midler,  og  som  derfor  med  Ængstelighed  afson- 
drede sig  fra  det  naturlige  Samfund.  Dette  lod  man 
saa  i  det  Væsentlige  blive  staaende,  som  det  var,  nemlig 
i  sin  oprindelige  Vildhed,  idet  det  for  Lægfolket  kun 
gjaldt  om  under  Samvittighedens  Angst  udvortes  at 
modtage   de  Naadegaver,    som   Kirken    tilbød    det.      (^m 

nogen  dybere  Indtrængen,  om  noget  personligt  Ansvar, 
var  der  ikke  Tale. 

Men  man  ser  let,  at  begge  Opfattelser,  skjøndt 
forskjellige,  dog  alligevel  hvile  paa  det  samme  Grund- 
lag; de  skyde  begge  det  Folkelige  bort  fra  sig,  de 
tilstede  ikke  noget  Selvarbejde,  eller  dog  ikke  noget 
andet  end  det,  Kirken  som  Bod  eller  paa  anden  Maade 
paalægger  den  Enkelte,  og  det  er  da  i  saa  Fald  atter 
Kirken,  der  ved  at  tage  dette  for  Fyldest  meddeler 
Naaden.     Dens  Fordringer  vare  derfor  kun  meget  faa. 

Anderledes  er  det  i  den  engelske  Kirke.  Den  store 
Mængde  angelsaksiske  Kirkelove,  der  er  opbevaret, 
peger  allerede  ved  sin  blotte  Tilværelse  hen  paa  en 
Ejendommelighed,  der  ikke  fandtes  paa  Fastlandet. 
Men  ogsaa  de  verdslige  Love  give  ofte  baade  ved  deres 
Form  og  Indhold  rig  Anledning  til  at  spørge,  hvorledes 
disse  Forskrifter  egentlig  kunne  kaldes  verdslige;  i  den 
Grad  findes  det  Verdslige  og  Kirkelige  blandet  mellem 
hinanden.  At  oplyse  dette  meget  i  det  Enkelte  vilde 
føre  for  langt  fra,  hvad  der  her  nærmest  foreligger. 
Det  hviler  imidlertid  allerede  saaledes  paa  Overfladen, 
at  en  kort  Paavismni£  vil  være  i  Stand  til  at  godt- 
gjøre  det. 

Ines  Love  (han  regerede  til  725)  indeholde  helt 
igjennem  aldeles  verdslige  Forskrifter;  men  ikke  desto 
mindre  indledes  de  med  en  Del  aldeles  kirkelige  Bestem- 
melser om  Tvangsdaab,  Helligbrøde,  Tiende  og  Kirkernes 
Asylret,  og  i  Spidsen  hedder  det:  »først  og  fremmest 
byde  vi,  at  Guds  Tjenere  behørig  holde  deres  hellige 
Ret.  Dernæst  byde  vi,  at  ogsaa  Alfolkets  Love  og 
Vedtægter    blive   saaledes   holdte«.      Loven   taler  altsaa 

16* 

baade  til  Gejstlige  og  Lægfolk;  men  her  holdes  de  dog 
bestemt  ude  fra  hinanden.  Til  andre  Tider  gjøres  der 
ikke  denne  Forskjel.  I  Adelstans  (f  940)  judicia  civi- 
tatis  Limdoniæ  (Schmids  Udg.  S.  171)  c.  11,  hedder 
det  ligefrem:  »Adelstan  byder  sine  Bisper  og  sine 
Oldermænd  og  sine  Grever  i  mit  Rige,  at  I  holde  Freden 
saaledes,  som  jeg  har  besluttet  den  og  mine  Vismænd«. 
Man  har  nu  let  ved  at  gjøre  den  Bemærkning,  at  den 
gejstlige  Jurisdiction  i  en  saa  tidlig  Tid  ikke  havde 
udsondret  sig  selvstændig;  men  man  vil  snart  se,  at 
disse  vilkaarlig  grebne  Steder  kun  ere  enkelte  Ytringer 
af  en  ganske  ejendommelig  Retning.  I  en  Lov,  som 
Ethelred  udstedte,  da  han  efter  Svend  Tveskjægs  Dod 
var  vendt  tilbage  til  England,  saa  sent  som  1014,  over  - 
raskes  man  ved  den  Udtalelse,  at  »en  christelig  Konge 
maa  anses  som  Christi  Stedfortræder  hos  et  christeligt 
Folk,  og  han  skal  gjerne  ville  hævne  Krænkelse  mod 
Christus«  (c.  2)  og  fremdeles,  at  han  er  »Christi  Stat- 
holder, som  holder  Christendommen  og  Kongeriget,  hvilket 
han  styrer,  saalænge  Gud  vil  tilstede  ham  deto  (c.  42). 
Heri  findes  Kongens  meget  nøje  Forhold  til  Christen- 
dommens  Haandhævelse  tydelig  nok  udtalt;  men  endnu 
klarere  øjner  man  en  fra  den  øvrige  Christenhed  afvigende 
Aand,  naar  man  ser  Sagen  fra  den  modsatte  Side, 
nemlig  fra  den  almindelige  Retshaandhævelses  Stand- 
punkt, og  da  finder  Udtalelser  som  i  Edmunds  (f  946) 
verdslige  Love:  »Jeg  overvejede  med  mine  Vise 
saavel  gejstlige  som  verdslige:  For  det  Første,  hvor- 
ledes jeg  bedst  kunde  fremme  Christendommen.  Da 
tyktes  det  os  fremfor  Alting  nødvendigt,  at  vi  maatte 
holde  fast  ved  vor  Fredsordning  og  Endrægtighed  i  hele 

mit  Rige«,  og  i  Knud  den  Stores  Love,  ligeledes  hans 
verdslige  Love,  c.  11,  hedder  det:  »det  maa  man. 
altid  paa  enhver  Maade  overveje,  hvorledes  man  bedst 
kan  tage  eu  Beslutning  til  Folkets  Nytte  og  grunde  en 
sand  Christendom  og  lettest  undertrykke  enhver  Uret; 
thi  det  skal  atter  komme  Landet  til  Gode,  naar  man 
holder  Uretten  nede  og  elsker  Retfærdigheden  for  Gud 
og  Verden.  Amen!«  En  saadan  Udtalelse  følger  lige 
ovenpaa  en  Bestemmelse  om  Borg-  og  Brobygning  saa- 
velsom  om  Skibsudrustning.  Uafladelig  møder  man  den 
Forsikring,  som  oftest  sat  i  Spidsen  for  Lovene,  at  de 
havde  besluttet,  at  »elske  Gud  og  villig  afkaste  alt 
Hedenskab«,  stundom  som  i  to  af  Ethelreds  Love 
(Schmid.  S.  221  og  236)  med  den  Tilføjelse,  at  de  vilde 
»holde  een  Christendom  under  een  kongelig  Magt«,  og 
at  der  ikke  her  tænkes  paa  det  aldeles  raa  Hedenskab, 
ser  man  af  de  Fordringer,  der  stilles,  saasom  ligeledes 
i  Ethelreds  Love  (Schmid,  S.  227):  »Lader  os  være 
tro  mod  vor  kongelige  Herre,  i  Fællesskab  forsvare  Liv 
og  Land,  saa  godt  vi  formaa  det,  og  i  det  Inderste  af 
vort  Hjerte  bede  Gud  om  Hjælp«,  og  (Schmid.  S.  233) 
»lader  os  herefter  elske  Guds  Lov  i  Ord  og  Gjerninger, 
da  vil  Gud  være  naadig  mod  dette  Folk«.  Paa  den 
Maade  er  det  Christelige  i  Modsætning  til,  hvad  man 
ellers  træffer  rundt  om  i  Christenheden,  nøje  sammen- 
knyttet med  det  Folkelige,  medens  det  paa  andre  Steder 
ikke  saa  meget  er  det  Folkelige  som  overhovedet  det 
Verdslige,  som  det  Christelige  ligefrem  er  bragt  i  Anven- 
delse paa,  saaledes  naar  det  paa  mangfoldige  Steder 
hedder,  at  man  ikke  maa  være  for  streng  med  at  straffe 
christne  Mennesker   »og  dermed   tilintetgjøre  Guds  egen 


246  Kirkevæseiiets  Ordning. 

Skabning  og  hans  eget  Gods,  som  han  har  kjøbt  saa 
dyrt«  (se  Knuds  verdsl.  Lov  c.  2,  der  for  Øvrigt  er  en 
Gjentagelse  fra  tidligere  Love),  stundom  kan  der  være 
tilføjet,  »at  vi  Alle  have  det  nødig,  at  Herren  ofte  og 
hyppig  skjænker  os  sin  Naade«   (se  Schmid.  S.  235). 

De  saaledes  fremdragne  Udtalelser  ere  ikke  om- 
hyggelig udsøgte;  lignende  kunde  hentes  overalt  fra  hele 
den  angelsaksiske  Lovgivning  fra  først  til  sidst.  Med 
Erobringen  bliver  Aanden  derfor  straks  en  anden;  alle- 
rede Vilhelms  Love,  skjøndt  væsentlig  byggede  paa  den 
gamle  Ret,  tale  straks  paa  en  hel  anden  Maade'). 
Rigtignok  kan  man  ogsaa  i  andre  Lovgivninger  en  ganske 
enkelt  Gang  finde  en  Ytring,  der  minder  om  Retningen 
hos  Angelsakserne,  f.  Ex.  de  bekjendte  Ord  i  jydske 
Lovs  Fortale,  at  Kongen,  idet  han  piner  eller  dræber 
Udaadsmænd,  da  er  Guds  Tjenestemand  og  Lovens 
Vogter;  men  disse  uden  Tvivl  af  en  Gejstlig  nedskrevne 
Ord  ere  aldeles  enestaaende  og  mødes  ikke  af  en  tilsva- 
rende Aand  i  selve  Loven.  Ogsaa  kan  man  sige,  at 
den  Myndighed,  der  tillagdes  den  tydske  Konge  som 
romersk  Kejser,  for  en  stor  Del  beroede  paa  Forestil- 
lingen om,  at  der  tilkom  ham  et  særligt  guddommeligt 
Kald  til  at  haandhæve  Kirken  ved  verdslige  Midler; 
men  dette  er  dog  kun  en  enkelt  Tanke,  der  ikke  kunde 
gribe  synderlig  dybt  ind  i  Livet.  En  Lovgivning  som 
den  angelsaksiske,  der  helt  igjennem  lader  En  se  Chri- 
stendommen bragt  i  Anvendelse  paa  det  verdslige  Liv  og 
det  Verdslige  bestandig  baaret  af  det  Christelige,  Aål  man 
derimod  forgjæves  paa  noget  andet  Sted  søge  Magen  til. 


^)  Man  sammenligne   som    et   betegnende   Exempel  Vilh.  conqv.  Leg. 
c.  39  med  den  nærmeste  Kilde,  Knuds  verdsl.  L.  c.  2. 

Skal  mau  nærmere  betegne,  hvad  det  var,  der 
udmærkede  den  engelske  Christendomsforkyndelse  i  Mod- 
sætning til  den  almindelige  romerske  Menighed,  da  er 
det  dens  overvejende  praktiske  Retning.  Romerkirken 
saa  vel  ogsaa  oprindelig  i  Præsten,  navnlig  i  Bispen,  en 
Mand,  der  havde  at  vaage  over  den  ham  betroede 
Hjords  sædelige  Forhold,  at  straffe  og  true  i  Anledning 
af  Forbrydelser,  der  ikke  egentlig  kunde  kaldes  kirke- 
lige; men  denne  Pligt  traadte,  altsom  en  almindelig 
Cultur  mere  og  mere  begyndte  at  udbrede  sig,  bestandig 
længere  og  længere  tilbage  i  anden  Række,  og  Kirken 
samlede  saa  tilsidst  hele  sin  Kraft  paa  Gejstligheden, 
der  afsondret  fra  Lægfolket  skulde  bevares  hellig  og  ren 
som  en  Vogter  af  Kirkens  dyrebare  Naademidler.  Den 
angelsaksiske  Kirke  greb  derimod  væsentlig  Christen- 
dommen saaledes,  at  den  idelig  satte  praktiske  Opgaver 
eller  dog  støttede  saadanne,  være  sig«  nu  hos  Folket  i 
det  Hele  eller  hos  den  Enkelte.  Det  var  en  nødvendig 
Følge  heraf,  at  Modersmaalet  indenfor  den  maatte 
beholde  sin  naturlige  Plads,  medens  det  for  Folket 
uforstaalige  Latin,  der  ellers  overalt  blev  eneraadeude, 
sattes  til  Side  som  ubrugeligt  til  at  fremme  noget  For- 
maal  i  det  virkelige  Liv.  Paa  Fastlandet  gik  man 
saavidt,  at  man  bestræbte  sig  for  at  lære  Lægfolk  at 
fremsige  endogsaa  Trosbekjendelsen  og  Fader  Vor  paa 
Latin,  rigtignok,  fordi  man  tillagde  selve  Ordlyden  en 
vis  overnaturlig  Kraft  til  at  bortmane  Djævelen  som 
Menneskehedens  Fjende*) ;  i  England  blev  ikke  en  Gang 


*)  Pertz.  Mon.  III.   128:  quia  hæc  est  arma,  unde  se  contra  diabolum 
defensare  debet  et  adversas  generis  humani  inimicam  pugnare. 

Messen  udelukkende  holdt  paa  Latin,  og  mangfoldige 
tildels  endnu  bevarede  Bibeloversættelser  og  Homilie- 
bøger vidne  om,  hvor  vigtigt  man  fandt  det  at  give 
Folket  selv  Midler  i  Hænde  til  at  gjøre  sig  Forkyndelsen 
frugtbringende.  Men  ogsaa  udenfor  England  søgte  man 
sig  Opgaver.  Saaledes  fandt  Angelsakserne  en  ganske 
særegen  Tilfredsstillelse  i  Pilegrimsrejser,  navnlig  til 
Rom,  hvor  der,  ligesom  paa  mange  Steder  under  Vejs, 
oprettedes  et  Hospits.  Men  navnlig  udmærkede  Angel- 
sakserne sig  dog  som  Missionairer  paa  Fastlandet. 
Navne  som  Vilfred,  Villibrod,  Vinfred  eller  Bonifacius, 
Tydsklands  x4postel,  Jiiafvin,  Villehad,  den  første  Biskop 
af  Bremen,  ere  her  blevne  navnkundige. 

Paa  den  anden  Side  havde  den  stærke  Sammen- 
blanding af  det  Christelige  og  det  Verdslige  naturligvis 
ogsaa  sine  Farer;  Kirken  manglede  den  Uafhængighed, 
som  paa  andre  Steder  gav  den  dens  Styrke  og  aabnede 
Mulighed  for  en  Gjenrejsning,  naar  den  var  verdslig- 
gjort. Saasnart  derfor  Aanden  var  vegen  fra  Menig- 
heden, maatte  den  ynkelig  falde  for  Normannernes 
Sværd;  men  den  afgiver  ligefuldt  et  mærkeligt  Skue  og 
det  ikke  mindst  for  os,  idet  Danmark  under  Vikinge- 
tiden og  Forbindelsen  med  England  modtog  saa  utallige 
Indvirkninger  fra  denne  Side,  som  under  en  anden 
Udvikling  af  Forholdene  uden  Tvivl  vilde  have  havt 
langt  mægtigere  og  varigere  Følger. 

Som  det  nu  gik,  blev  den  engelske  Indflydelse  i 
Danmark  vel  af  Betydning,  forsaavidt  den  i  det  Væsent- 
lige gjorde  Ende  paa  Hedenskabet  herhjemme;  men  for 
Kirkeordningen  var  den  aldeles  forsvindende,  idet  den 
afbrødes  ligesaa  hurtig  som  Forbindelsen  med  England. 

Skjondt  det  kun  er  Lidt,  hvad  der  berettes  om  Svend 
Tveskjægs  og  Knuds  Virksomhed  for  Kirken,  saa  sporer 
man  dog,  at  det  var  i  engelsk  Aand,  at  de  virkede.  I 
Modsætning  til  Svend  Estridsen,  der  oprettede  hele  fem 
Bispedømmer,  blandt  hvilke  ogsaa  det  i  Aarhus,  som 
under  Svend  Tveskjæg  var  gaaet  ind,  havde  saaledes  de 
to  nævnte  Konger  slet  ikke  nogen  videre  Tilbøjelighed 
til  at  fremme  Bispemagten  efter  tydsk  Mønster;  det 
eneste  Bispesæde,  der  synes  at  kunne  tillægges  Knud  den 
Store,  er  det  i  Roskilde,  der  i  alt  Fald  først  nævnes 
under  ham,  og  at  det  i  det  Mindste  oprettedes  uden 
Medvirkning  fra  Bremen,  viser  den  ovenfor  omtalte 
Beretning  om,  at  Erkebisp  Unwan  lod  den  ny  Bisp 
Gerbrand  fængsle  paa  Overrejsen,  og  skjøndt  han  var 
indviet  i  England,  tvang  ham  til  at  anerkjende  sin  Over- 
højhed. Derimod  er  det  ikke  sandsynligt,  at  den 
Rejnhard,  der  nævnes  som  virksom  i  Skaane'),  var 
Bisp;  Alting  tyder  nemlig  paa,  at  det  var  en  almindelig 
Missionsvirksomhed,  han  udøvede  ikke  blot  i  Danmark, 
men  ogsaa  i  de  tilgrændsende  Dele  af  Sverig.  Efter 
Adam  af  Bremen  hørte  Skaane  ligefrem  under  Roskilde 
Stol,  og  tik  først  egne  Bisper  ved  Oprettelsen  af  Bispe- 
sæderne i  Lund  og  Dalby,  i  hvis  Omraade  Christen- 
dommen dog  for  en  stor  Del  først  maatte  grundlægges. 
Saxos  korte  Omtale  af  Knuds  kirkelige  Virksomhed 
i  Danmark  viser  paa  den  anden  Side,  at  den  i  det 
Mindste  i  Sammenligning  med  den  daværende  tydske 
Missionsmaade   havde    en   overvejende    folkelig   Retning. 


*)  Uden  Tvivl  i  Knuds  Tid,  skjøndt  Saxo  henfører  ham  og  Gerbrand 
til  Svend  Tveskjægs  Tid. 

Han  siger  nemlig,  at  »Knud  af  sin  egen  Kasse  indrettede 
Kannikernes  Bord  og  forøgede  Smaacellernes  Mængde 
med  nye  Samboer,  samt  at  han  udvidede  Kirketjenesten 
paa  egen  Bekostning  og  i  det  Hele  gjorde  den  gejstlige 
Stand  (egentlig  Munkestanden,  monachalem  ordinem) 
rigere«  *).  Dette  i  Forbindelse  med,  hvad  der  fortælles 
i  en  yngre  Krønike  (Ryklosterannaler  Lgb,  I.  S.  159),  at 
han  var  den  Første,  der  bragte  Munke  til  Danmark, 
tyder  paa,  at  Christendommen  væsentlig  fremmedes,  ved 
at  man  søgte  at  faa  Folket  selv  med,  altsaa  gjennem 
Ordets  Forkyndere,  der  spredtes  ud  over  de  forskjellige 
Landsdele  og  udrustedes  paa  det  Bedste  til  deres  store 
Gjerning.  Hvorledes  man  nu  ogsaa  vil  tænke  sig  disse 
Samboer  af  Gejstlige  med  fælles  Bord,  enten  som  egent- 
lige Klostre  eller  i  Lighed  med  de  senere  Domcapitler 
grupperende  sig  om  en  fælles  Kirke,  dette  bliver  lige- 
gyldigt. Hovedsagen  er,  at  det  er  det  Eneste,  der 
berettes  om  Knuds  kirkelige  Bestræbelser  i  Danmark, 
at  han  støttede  og  grundlagde  slige  Foreninger  af 
Gejstlige,  der  fra  et  Midtpunkt  arbejdede  paa  at  fremme 
Christendommens   Sag  i   det  omliggende  Land,    foruden 


')  Det  almindelige  engelske  Udtryk  for  Hovedkirker  er  Mynster  o: 
monasterium,  idet  de  til  Hovedkirkerne  hørende  Præster  uden  at 
danne  et  Kloster  dog  sammenholdtes  ved  et  Slags  klosterligt 
Baand.  Det  er  derfor  en  Fejltagelse,  naar  man  af  Udtrykket 
monasteiium  i  Encomium  Emmæ  (Lgb.  VI.  4S0)  udleder,  at  Svend 
Tveskjæg  har  bygget  et  Kloster  i  Roskilde.  Der  tales  simpelthen 
om  Domkirken.  Ogsaa  i  Tydskland  brugtes  om  en  stor  Del  af  de 
fornemste  Stifter  af  samme  Grund  Betegnelsen  Monasterium,  og 
det  allerede  førend  den  almindelige  Benyttelse  af  Domcapitler  efter 
det  Forbillede,  der  var  givet  af  Biskop  Chrodegang  af  Metz  (7-7(36), 
havde  vundet  almindelig  Indgang. 

at  de  vistnok  tillige  dannede  et  Slags  Seminarier  for 
vordende  Præster. 

Herved  er  Retningen  nemlig  tydelig  nok  given,  den 
gik  ikke  ud  paa  at  grundlægge  rige  Bispedømmer  efter 
Fastlandets  Exempel,  og  vi  kunne  tilføje,  saaledes  som 
Odinkar  den  Yngre  gjorde,  idet  han  bortgav  en  stor 
Del  af  sit .  fædrene  Gods  til  Ribe  Bispestol.  Derimod 
skjænkede  Knud  den  lavere  Gejstlighed  (clerici  privati, 
som  Saxo  .siger)  sin  fuldeste  Opmærksomhed,  og  der 
kan  da  ikke  være  Tvivl  om,  at  den  samme  friere,  men 
tillige  inderlige  Aand,  der  raadede  i  den  engelske  Kirke, 
gjennem  Modersmaalet  har  skaffet  Christendommen ,  der 
endnu  under  største  Delen  af  Svend  Tveskjægs  Regering 
laa  under,  den  fulde  Anerkjendelse  her  i  Danmark. 

Kun  saaledes  kan  man  forstaa ,  at  det  skete  saa 
lydløst,  uden  Kampe  med  en  fremskridende  Gejstligheds 
Indflydelse,  hvorfor  den  hele  dog  i  Virkeligheden  saa 
indgribende  Forandring,  saa  at  sige,  gik  den  nærmeste 
Eftertid  aldeles  af  Glemme.  Saxo  taler  derfor  ogsaa  i 
Grunden  ingen  Steder  om  Christendommens  almindelige 
Indførelse  her  i  Landet,  men  lader  det  bero  med  nogle 
korte  Bemærkninger  om  Erik  Barns  Forhold  til  Ansgar 
og  Kong  Frodes  Daab  i  England,  om  at  Harald  Blaatand, 
»idet  han  sluttede  sig  til  den  almindelige  Kirke*),  skaff'ede 
Riget  Fred  for  Gud  og  Mennesker«  og  at  Svend,  skjøndt 
det  hedder,   at  han,    »for  at  gjøre  Folket   til  Behag«    »i 


^)  Udtrykkene  hos  Saxo  (S.  482):  consortium  catholicæ  religionis 
amplexus,  synes  ligesom  at  antyde,  at  Striden  med  den  tydske 
Kejser  nok  saa  meget  drejede  sig  om  det  ydre  Afhængighedsfor- 
hold, der  fulgte  af  de  Fordringer,  der  opstilledes  af  Kejseren  og 
den  udenlandske  Erkebisp. 

Bund  Og  Grund  omstyrtede  den  christne  Religion«,  senere 
»forøgede«  Præsters,  Kirkers  og  Capeliers  Antal. 

Den  fornyede  Indførelse  af  Christendommen  i  Dan- 
mark ,  der  foregik  under  Knud  den  Store ,  kan  derfor 
for  saa  vidt  ganske  sammenstilles  med  den ,  der  foregik 
omtrent  samtidig  i  Norge  ved  Olaf  Trygvesen  og  navn- 
lig Olaf  den  Hellige,  som  det  begge  Steder  var  Kongen, 
den  verdslige  Hersker,  ikke  nogen  gejstlig  Herre,  være 
sig  en  Missionair  eller  som  i  Tydskland  Bonifacius,  der 
forenede  Missionairen  og  Kirkefyrsten  i  een  Person,  der 
stod  i  Spidsen  for  Kirken,  og  naar  det  ikke  i  Danmark, 
saaledes  som  i  Norge,  kom  til  voldsomme  Brydninger 
over  denne  Sag,  saa  laa  dette,  dels  i  at  Folket  her  var 
bedre  forberedt,  dels  i  at  Knud  som  den  mægtige  Hersker, 
der  havde  kastet  Glans  over  Danmarks  Navn  og  havde  ført 
sine  Stormænd  over  Havet,  hvor  de  med  egne  Øjne 
kunde  forvisse  sig  om,  at  det  var  Danmark,  der  stod 
tilbage ,  og  ikke  det  rige  og  christne  England ,  maatte 
have  ganske  anderledes  Lethed  ved  at  hidføre  en  Af- 
gjørelse  end  baade  Olaf  Trygvesen  og  Olaf  den  Hellige, 
der  som  hjemløse  Vikinger  vare  komne  til  Norge  og 
kun  havde  deres  egen  Vilje  og  Magt  at  gjøre  sig 
gjældende  med. 

Den  Gjenopførelse  af  Kirkeordningen,  der  skyldes 
Knud,  var  altsaa  væsentlig  i  engelsk  Aand;  Forbindelsen 
med  den  tydske  Kirke  gjeunem  Bremen  var  kun  yderlig 
svag,  hvormeget  saa  Adam  af  Bremen  end  vil  gjøre  ud 
af  Gerbrands  Underkastelse,  saasom  naar  han  tilføjer, 
at  han  har  Historien  af  Svend  Estridsens  egen  Mund, 
idet  han  »end  ikke  fortiede  Gerbrands  Fængsling.«  At 
det  under  Magnus  den  Gode  er  blevet  væsentlig  ander- 


Kirkevæsenets  Ordning.  253 

ledes,  kan  ikke  antages,  thi  vel  traadte  Magnus  i  For- 
bindelse med  Erkebisp  Alebrand,  med  hvem  han,  som 
paa  sit  Sted  fortalt,  havde  en  Sammenkomst  i  Slesvig; 
men  paa  den  anden  Side  maa  det  erindres,  at  Norge, 
skjøndt  i  Formen  miderkastet  Bremen  ligesaavel  som 
Danmark,  i  Virkeligheden  stod  endnu  nærmere  ved  den 
Forkyndelse,  der  udgik  fra  England,  hvorfra  det  jo 
havde  modtaget  de  Fleste  af  sine  Missionairer  og  den 
hele  kirkelige  Ordning. 

Først  med  Svend  Estridsen  er  det  derfor,  at  der 
indtræder  et  afgjørende  Vendepunkt.  Han  kaster  sig 
straks  og  uden  Vaklen  i  Armene  paa  den  haraborgske 
Erkebisp;  støttet  af  sine  nærmeste  gejstlige  Stormænd, 
lader  han  nu  Kirkevæsenet  omordne  ganske  i  Overens- 
stemmelse med  Fastlandets  hierarchiske  Aand.  Bispe- 
dømmernes Antal  bliver  nu  paa  een  Gang  mere  end  for- 
doblet, der  bliver  Tale  om  Indførelse  af  Tiende,  om  Af- 
skaffelse af  den  Skik  at  tage  særskilt  og  gjerne  ublu 
Betaling  for  hver  enkelt  gejstlig  Handling,  saasom  Daab, 
Confirmation,  Kirkeindvielse  og  Ordination,  og  om  Kirke- 
fred*). Gjerne  lyttede  Svend  til  de  Raad,  der  gaves 
ham  af  Adalbert,  naar  de  holdt  Sammenkomster  ved 
Ejderen.  Ogsaa  til  Kejseren,  ligesom  senere  til  Paven, 
traadte  Svend  i  Forhold,  og  medens  Norge  under 
Harald  skinsyg  hævdede  sin  Selvstændighed,  gled  Dan-, 
mark  ganske  jævnt  ind  i  den  almindelige  europæiske 
Kirkestat. 


•)  Naar  Adam  III.  17  taler  om  Raadslagninger  angaaende  pace  Christi- 
anorum,  kan  herved  kun  tænkes  paa  Kirkefred,  maaske  overhovedet 
Helligbrøde.  Ideer  om  Gudsfreden,  Treuga  Dei,  laa  uden  Tvivl 
Adalbert  fjern. 

Forholdene  vise  altsaa  med  største  Tydelighed  hen 
til,  at  det  var  en  hel  ny  Ordning  af  Kirken  ,  der  fore- 
gik i  Svend  Estridsens  Dage,  og  skjøndt  dette  Resultat 
i  sig  selv  allerede  maa  kaldes  stort,  saa  ønsker  man 
dog  gjerne  at  erfare  noget  Videre  om,  hvordan  det  egent- 
lig gik  til  med  denne  Ordning.  Dette  vil  man  mider 
Kildernes  Taushed  dog  forgjæves  søge  Oplysning  om, 
navnlig  er  det  umuligt  at  adskille,  hvad  der  i  saa  Hen- 
seende skyldes  Kong  Svend,  og  hvad  hans  Son,  Knud 
den  Hellige.  Kun  kan  man  være  vis  paa,  at  der  er 
blevet  arbejdet  baade  alvorligt  og  strengt;  thi  det  var 
Fastlandets  fuldfærdige  kirkelige  Organisation,  der  ]>aa 
een  Gang  blev  bragt  i  Anvendelse  paa  et  Land,  hvor 
Kirkeordningen  hidtil  kun  havde  været  yderlig  løs.  Hvor 
ivrig  der  blev  arbejdet ,  ser  man  navnlig  af,  hvad  der 
fortælles  om  Bisp  Egino  af  Lund,  at  han  med  største 
Nidkjærhed  fremmede  Hedningernes  Omvendelse  og  navn- 
lig fik  Blekingen  og  Bornholm  til  at  antage  Christen- 
dommen ;  Indbyggerne  bragte  deres  Gods  til  ham  og 
bade  ham  modtage  det,  men  han  bevægede  dem  til  hellere 
derfor  at  bygge  Kirker  og  løskjøbe  Trælle.  Her  var 
Christendommen  altsaa  endnu  fuldstændig  i  sin  Barndora, 
og  dog  havde  Skaane,  da  Adam  besøgte  Danmark,  hele 
300  Kirker,  dobbelt  saa  mange  som  Sjælland.  Kirkebyg- 
ning var  i  det  Hele  taget  en  Ting,  der  i  høj  Grad  var 
Gjenstand  for  Datidens  Omsorg,  hvorfor  Svend  Estridsen 
ogsaa  særlig  modtager  Ros  for  sin  Iver  i  den  nævnte 
Henseende. 

Det  lader  altsaa  til,  at  man  har  foretaget  en  Ud- 
flytning af  de  Samboer  af  Præster,  der  fandtes  over  hele 
Landet  fra  Knud    den  Stores  Tid,   idet  der  nu  tillagdes 

Præsterne  hver  sin  Kirke,  som  de  saa  fæstede  Bo  ved. 
Herved  fremkaldtes  da  Nødvendigheden  af  at  skride  til 
Opførelsen  af  en  stor  Mængde  Kirker  paa  een  Gang, 
eftersom  de  gamle  Gudehuse,  forsaavidt  de  benyttedes 
dertil  eller  overhovedet  lode  sig  bruge  i  det  nævnte  Øjemed, 
næppe  have  været  tilstede  i  saa  stort  et  Antal,  som  der 
nu  opstod  Trang  til,  og  de  have  derfor  ogsaa  i  det  Højeste 
afgivet  Kjærnen  for  de  omtalte  Samboer.  Paa  den  anden 
Side  maa  man  dog  heller  ikke  tro,  at  denne  almindelige 
Byggetid  havde  saa  overordentlig  meget  at  betyde ;  der 
var  ikke  Tale  om  at  opføre  svære  Bygninger,  tvertimod 
de  fleste  Kirker  vare  kun  af  Træ  og  stundom  som  St. 
Thøgers  Kirke  i  VesterAig  kun  af  Ris  og  Kviste.  Det 
var  blot  Enkelte  af  de  større  Kirker,  man  nu  begyndte 
at  opføre  af  Sten,  saaledes  Roskilde  Domkirke,  som 
Bisp  Vilhelm  lagde  Grunden  til.  Lunds  Domkirke,  der 
paabegyndtes  af  Egino,  og  endelig  Helligkorskirken  i 
Dalby,  hvilken  By  jo  ligeledes  var  udset  til  Bispesæde. 
Der  var  imidlertid  ingen  af  disse  Stenkirker,  der  bleve 
færdige  i  Svend  Estridsens  Tid. 

Spørger  man  nu,  hvem  der  opførte  den  Mængde 
Kirker,  Landet  fyldtes  med,  og  som,  hvis  man  tør  tro 
Adam  af  Bremens  Angivelse  om  300  Kirker  alene  i 
Skaane,  den  Landsdel,  der  uden  Tvivl  senest  opgav 
Hedenskabet,  sikkert  overgik  Alt,  hvad  der  var  gjort 
ved  Christendommens  første  Antagelse,  i  Harald  Blaatands 
Dage*),    saa  lader  dette  Spørgsmaal   sig  ikke  godt  be- 


*)  Det  hedder  jo  ogsaa  om  Harald,  at  „han  fyldte  hele  Norden  med 
Kirker  og  Præster" ,  og  at  „han  beskikkede  en  Præst  ved  hver 
Menigbed  rundt  om  i  Danmarks  Rige."    Ad.  I.    S.  61.     II.  S.  26. 

svare  saadan  ganske  i  Almindelighed.  Nogle  af  Kirkerne 
skyldtes  uden  Tvivl  Kongen  selv,  der  jo,  som  det  var 
Brug  endnu  mange  Aarhundreder  efter,  ikke  havde  noget 
fast  Sæde,  men  drog  omkring  fra  Kongsgaard  til  Kongs- 
gaard,  mest  for  personlig  at  pleje  Retten.  Ogsaa  af 
Kirkerne  i  Kjøbstæderne  bleve  uden  T%avl  de  ældste 
rejste  af  Kongen;  thi  Byerne  stode  i  Almindelighed 
ligefra  deres  første  Oprindelse  af  i  et  langt  nøjere  For- 
hold til  Kongen  end  det  omliggende  Land.  Mange 
Kirker,  nærmest  vel  Døbekirker,  kunde  skyldes  Bisperne 
deres  Tilværelse ,  og  det  faldt  jo  ligeledes  ganske 
naturligt,  at  mangen  en  rig  Bonde  eller  Jarl  indrettede 
sig  et  Capel  paa  sin  Gaard,  hvor  saa  han  selv  og  hans 
Husfolk  kunde  høre  Messen.  Men  dette  kan  dog  Alt- 
sammen kun  have  været  forsvindende  i  Sammenligning 
med  det  Hele. 

Tager  man  nemlig  Hensyn  til  den  allerede  tidligere 
berørte  Ejendommelighed  ved  Samfundsordenen,  hvor- 
efter Ingen  saa  at  sige  havde  Tilværelse  og  Beskyttelse 
uden  som  Led  af  det  større  eller  mindre  Hele  ,  hvortil 
han  hørte,  saa  indses  det,  hvorledes  ogsaa  Kirkeordningen 
for  at  faa  Rod  i  de  bestaaende  Forhold  maatte  bøjes 
ind  under  dem ,  og  altsaa  nu  kun  kan  forstaas ,  naar 
den   tænkes  i  Forbindelse  med  den  herskende  Tilstand, 

Men  i  denne  var  det  nu  Familieforbindelsen,  der 
spillede  den  Alt  overvejende  Rolle;  medens  Statsideen 
tagen  i  moderne  Forstand  kun  var  svag,  fik  den  Enkelte 
væsentlig  sin  Beskyttelse  saavelsom  ogsaa  sin  Betydning 
ved  den  Familie,  hvortil  han  hørte,  idet  jo  næppe  engang 
Særejendom,  naar  undtages  Løsøregjenstande,  var  al- 
mindelig  kjendt.     Selv  Kongen ,   der  jo  dog  maatte  be- 

tragtes  som  den  første  Bærer  af  selve  Statens  Idee, 
byggede  sin  Magt  ikke  saa  meget  paa  Folkets  Krav  som 
paa  sin  egen  Ret,  paa  at  han  var  den  fornemste  Re- 
præsentant for  Landets  mægtigste  og  rigeste  Jarleslægt, 
der  ligesom  andre  »Høvdinger,  som  i  Landet  bo«,  havde 
»det  Embede  at  gjemme  Dom  og  gjøre  Ret  og  frelse 
den,  der  med  Vold  tvinges.«  I  dette  Næt  af  Familie- 
interesser traadte  nu  Kirken  ind,  og  det  var  da  klart, 
at  den  ikke  her  kunde  finde  Plads.  Den  skulde  besidde 
Jordejendomme;  men  Retten  kjendte  hovedsagelig  kun 
Familieejendomme,  den  skulde  forsvare  sig,  naar  den 
blev  angreben;  men  den  Gejstlige  havde  ingen  Familie, 
der  kunde  støtte  ham  med  Ed  under  Rettergangen;  der 
var  Ingen,  der  tog  Hævn  efter  ham,  Ingen,  der  tog 
Mandebod  o.  s.  v.  Kirken  maatte  derfor  se  at  finde 
ydre  Støtte  paa  andre  Steder. 

Der  var  nu  ogsaa  ved  Siden  af  Familieinteresserne 
en  Mængde  andre  Interesser,  der  hvilede  paa  et  fra 
disse  aldeles  forskjelligt  Grundlag;  det  var  de  locale 
Interesser.  Disse  havde  desuden  den  Mærkelighed  ved 
sig,  at  deres  Betydning  var  bestandig  mere  voksende 
paa  de  førstes  Bekostning,  og  navnlig  i  Kjøbstæderne, 
der  just  ikke  vare  talrige,  men  dog  her  faa  deres  Be- 
tydning ved,  at  det  var  i  dem,  at  Christendommen  først 
egentlig  fæstede  Bo,  førte  de  ejendommelige  Livsforhold 
ganske  naturlig  med  sig,  at  Familieforholdene  traadte  i 
Baggrunden  for  Byens  Interesser.  De  smaa  Forhold  gjorde 
en  Organisation  forholdsvis  temmelig  let,  navnlig  naar, 
hvad  der  i  Almindelighed  var  Tilfældet,  Byen  var  an- 
lagt ved  en  kongelig  Borg  eller  dog  paa  kongelig  Grund, 
hvorved  jo   den   fri   Bevægelighed  blev  temmelig   stærkt 

Kæder:  Danm.  u.  Svend  Estridsen  og  hans  Sønner.  J'J 

begrændset,  og  en  Kirke,  der  var  rejst  i  en  saadan 
By,  blev ,  selv  naar  den  ikke  skyldte  Kongen  sin  Op- 
rindelse, med  meget  stor  Lethed  til  Byens  Kirke,  d,  v,  s. 
den  kom  under  Beskyttelse  af  Byen ,  den  blev  en  local 
Interesse. 

Men  ogsaa  udenfor  Byerne,  paa  Landet,  optoges 
ikke  alle  Interesser  af  Familien,  ogsaa  andre  gjorde  sig 
gjældende ;  men  af  disse,  var  der  ingen,  der  ytrede  saa 
stor  Indflydelse  i  det  virkelige  Liv,  som  de,  der  berørte  den 
Kreds  af  Mennesker,  der  stode  i  daglig  og  personlig 
Vekselvirkning  med  hverandre.  Thi  medens  Følelsen 
af  Rigets  Enhed  var  saa  svag,  at  det  i  Grunden  først 
er  med  Svend  Estridsen  selv,  at  denne  Tanke  vinder  Raade- 
rum,  ogtilsidsttilkjendegiver  sig  i  Vedtagelsen  af  Rigets 
Udelelighed,  og  medens  det  Baand,  der  sammenknyttede 
de  større  Kredse ,  som  det  offentlige  Liv  samlede  sig  i, 
kun  viste  sig  af  og  til  og  efter  Forholdenes  Natur  i  Reg- 
len kun  berørte  et  mindre  Antal  Mænd  personlig,  saa 
samlede  det  daglige  Liv  sig  i  endnu  højere  Grad  end 
nutildags  om  Byens,  Landsbyens  Interesser.  Her  vare 
Alle  og  Enhver  med,  Alle  personlig  berørte  til  det  Yderste ; 
thi  den  Maade,  hvorpaa  Jorderne  dreves,  i  Fællesskab, 
gjorde,  at  i  Virkeligheden  ogsaa  hele  Arbejdet  maatte 
foretages  i  Fællesskab. 

Ganske  i  Overensstemmelse  med  den  Tankegang, 
der  betragtede  Familien  som  den  egentlige  Ejer  af  Jorde- 
godset og  den  Enkelte  kun  som  livsvarig  Besidder  paa 
hele  Slægtens  Vegne,  bleve  ogsaa  Jorderne  i  Grunden 
opfattede  som  et  uadskilleligt  Tilbehør  til  Byen,  saaledes 
at  det,  der  var  Gjenstand  for  Ejendomsret,  egentlig  kun 
var  en  tænkt  Andel  i  den  samlede  Byjord.    Da  nu  denne 

ikke  var  bleveu  tagen  under  Ploven  paa  een  Gang,  men 
delvis  i  større  Partier  efter  en  Beslutning  tagen  af  den 
samlede  By,  ved  hvilken  Lejlighed  der  tillagdes  hver  af 
Bønderne  en  lige  god  Andel  i,  hvad  der  saaledes  blev 
opdyrket,  saa  kom  det  efterhaandeu  saa  vidt,  at  hver 
Bolsmand  havde  sine  Lodder  spredte  omkring  paa  de 
forskjelligste  Steder  i  Vangene,  og  det  blev  da  en  uund- 
gaaelig  Nødvendighed  for  samtlige  Deltagere  i  Bymarken 
under  Jorddriften  at  lempe  sig  efter  hverandre,  ja  i  det 
Væsentlige  at  følge  den  samme  Plan.  Det  er  en  Selv- 
følge, at  der  heri  laa  en  uendelig  Kilde  til  Underhand- 
linger, Stridigheder,  Mæglinger  o.  s.  v.,  og  at  i  det 
Hele  en  vis  Organisation  ligesom  paatrængte  sig  med 
Nødvendighed.  Foruden  de  Anliggender,  der  vedrørte 
Bymarkens  Drift  og  Forholdene  i  selve  Byen,  kunde  der 
desuden  endnu  opstaa  Spørgsmaal  om  Behandlingen  af 
den  Del  af  Byens  Jord,  der  ikke  var  indtagen  til  Dyrk- 
ning og  laa  til  virkelig  fælles  Brug  for  alle  Byens  Lods- 
ejere, og  ligeledes  om  Forholdet  til  andre  tilgrændsende 
Byers  Marker;  endelig  kunde  der  i  Tidens  Løb  frem- 
komme særegne  af  Fællesskabet  udsondrede  Jordlodder, 
foruden  at  en  hel  By,  gjerne  kaldet  Torp  i  Modsætning 
til  Adelbyen,  kunde  skille  sig  fra  denne  uden  dog 
derfor  ganske  at  opnaa  Selvstændighed  som  en  fremmed 
By.  Den  Mangfoldighed  af  Interesser,  der  her  slyngede 
sig  ind  i  hverandre,  gjør  det  indlysende,  at  det  var 
meget  stærke  og  saa  at  sige  daglig  virkende  Baand, 
der  holdt  alle  de  Enkelte  sammen,  og  det  var  derfor 
just  ikke  daarlige  Elementer,  som  den  begyndende  Kirke- 
orden forefandt  at  bygge  med ,  naar  den ,  rigtignok  i 
Modsætning  til  den  Maade,  hvorpaa  Christendommen  op- 

17* 

rindelig  var  gaaet  ud  at  erobre  Verden,  nemlig  igjennem 
frie  Menigheder,  samlede  om  en  enkelt  Evangeliets  For- 
kynder, men  derimod  i  Overensstemmelse  med,  hvad 
der  senere  historisk  havde  udviklet  sig  i  alle  andre 
Lande,  nøje  knyttede  sig  til  de  locale  Livskredse,  der 
allerede  i  Forvejen  havde  en  saa  fast  Grund  at  staa 
paa,  d.  e.  Sognene. 

Fra  et  catholsk  Standpunkt  lader  der  sig  heller 
ikke  godt  indvende  Noget  mod  en  saadan  Ordning; 
Tyngdepunktet  laa  ifølge  dette  hos  Kirken,  der  jo  paa 
udvortes  Maade  delagtiggjorde  Lægmanden  i  Forsoningen; 
men  til  at  uddele  denne  til  Lægmanden,  som  alene  havde 
at  forholde  sig  rent  modtagende,  var  en  local  Ordning 
naturligvis  aldeles  fyldestgjørende.  Naar  man  derimod 
efter  Reformationen  bibeholdt  Sogneinddelingen  som  Grund- 
lag for  Kirkens  Forfatning,  uagtet  man  nu  lagde  Vægten 
paa  Troen  d.  v.  s.  den  Enkeltes  inderlige  Optagelse  af 
den  christelige  Sandhed ,  et  Synspunkt ,  der  følgeret 
burde  have  medført,  at  der  gaves  den  Enkelte  den 
videste  Frihed  til  at  slutte  sig  til  den  Forkyndelse,  der 
tjente  til  Opbyggelse  for  ham,  hvorved  naturligvis 
Menigheden  og  ikke  Sognet  vilde  været  bleven  Grund- 
laget, saa  er  dette  kun  et  Vidnesbyrd  blandt  flere  om, 
hvorledes  den  Aand,  der  havde  fremkaldt  Reforma- 
tionen, snart  blev  uens  med  sig  selv  og  tabte  i  Klarhed 
saavelsom  i  Magt  over  Livet. 

Med  hvad  der  ovenfor  er  udtalt,  skulde  være  sagt, 
at  Sognet  oprindelig  ikke  er  Andet  end  den  verdslige 
Commune,  i  Begyndelsen  kun  bestaaende  af  en  enkelt 
By  med  sin  Bymark,  hvis  Anliggender  vare  Gjenstand 
for    Lodsejernes     fælles    Raadslagning     og    Beslutning. 

Senere,  da  mange  af  disse  flyttede  ud  og  dannede  sær- 
egne Torper  eller  Smaabyer,  hver  med  selvstændig  Be- 
handling af  sine  Anliggender,  hvorved  naturligvis  de 
Sager,  der  vare  fælles,  bleve  formindskede  i  Antal,  fik 
Sognet  ved  Christendommens  Indførelse  en  ny  og  i  visse 
Henseender  mere  omfattende  Betydning,  ved  at  det  be- 
nyttedes som  Grundlag  for  den  kirkelige  Organisation. 
Deraf  er  det  kommet,  at  man  ved  at  nævne  Sognet  nu 
i  Almindelighed  fortrinsvis  tænker  paa  det  kirkelige 
Distrikt,  skjøndt  det  til  alle  Tider  —  og  ikke  mindst 
nutildags  —  har  dannet  Midtpunktet  for  en  hel  Del  al- 
deles verdslige  Sager,  hvad  enten  det  nu  var  saadanne, 
der  under  Communallivets  Hensygnen  overlodes  til 
Præsten,  eller  saadanne,  der  vedbleve  at  betragtes  som 
Sognemændenes  Sag. 

En  Opfattelse,  der  ikke  gaar  ud  fra  den  Anskuelse, 
at  Sognet  oprindelig  er  en  verdslig  Inddeling,  til  hvilken 
Kirken  senere  knyttede  sin  omfattende  Organisation, 
fører  paa  dobbelt  Maade  paa  Afveje.  Man  kan  saaledes 
komme  til  at  antage,  at  Landet  allerede  under  Heden- 
skabet var  forsynet  med  et  lignende  stort  Antal  Gudehov, 
Gudehuse  eller  Gudelunde  som  senere  Kirker,  og  at 
disse  hellige  Steder,  med  den  Kreds,  der  for  hver  af 
dem  var  henlagt  til  deres  Underhold,  ved  Christen- 
dommens  Indførelse  umiddelbart  gik  over  til  Kirken, 
idet  der  nu  oprejstes  et  Gudshus  paa  det  Sted,  hvor 
den  hedenske  Helligdom  havde  staaet,  og  Sognet  nu  fik 
den  Opgave  at  holde  dette  vedlige.  Men  man  kan  ogsaa 
tænke  sig,  at  Sogneinddelingen  først  er  opstaaet  samtidig 
med  Christendommens  Indførelse  og  altsaa  er  indrettet 
paa   een  Gang   og  med   den  Hensigt   for  Øje    at  bringe 

den  danske  Kirkeordning  i  Overensstemmelse  med  den, 
hvortil  Udlandet  ved  den  Tid  forlængst  var  naaet.  Begge 
Opfattelser  ere  dog  vistnok  lige  urigtige. 

Man  finder  saaledes  ikke  ringeste  Spor  til,  at  en  saa 
omfattende  og  detailleret  Organisation,  som  Sogneind- 
delingen dog  er,  naar  den  opfattes  som  Led  i  en  det 
hele  Land  omsluttende  Ordning  for  Gudstjenestens  Skyld, 
nogensinde  har  været  indrettet  her,  saalænge  Hedenskabet 
bestod.  Der  findes  end  ikke  nogen  Antydning  af  en 
Overledelse  af  det  Hele,  og  uden  denne  bliver  det  i 
Grunden  allerede  en  Uting  blot  at  tænke  sig  en  saadan 
almindelig  Organisation  udført,  medens  det  derimod 
falder  ganske  naturligt,  at  de,  der  ved  Naboskabets  og 
Interessernes  Baand  høre  sammen,  ligesom  af  sig  selv 
forene  sig  til  Drøftelsen  af  deres  egne  Anliggender. 
De  Oplysninger,  man  har  om  de  i  Oldtiden  bestaaende 
Gudehov  enten  igjennem  endnu  existerende  Stednavne 
eller  ved  Hjælp  af  skriftlige  Kilder,  ikke  fra  Danmark, 
men  fra  det  øvrige  Norden,  tyde  heller  slet  ikke  paa 
en  saadan  Mængde  hellige  Steder,  som  man  efter  hin 
Anskuelse  maatte  vente  at  træff"e.  Thi  det  er  noget 
ganske  Andet,  naar  der  tales  om  et  saa  storartet  Gudehov 
som  det  i  Upsala,  til  hvilket  der  erlagdes  Hovtold  af 
hele  Sverig,  eller  lignende  almindelige  Helligdomme  for 
udstrakte  Landskaber ;  med  Hensyn  til  disse ,  kan  det 
have  sin  Rigtighed,  hvad  der  paastaas,  at  de  som  oftest 
bleve  forvandlede  til  christelige  Kirker,  eller  at  en  Kirke 
blev  oprejst  paa  det  nedbrudte  Tempels  Ruiner,  ligesom 
ogsaa  Godset  gik  over  fra  den  hedenske  Helligdom  til 
Kirken.  Dette  var  i  det  Mindste  Noget,  der  var  meget 
almindeligt  overalt,  hvor    ellers   Christendommen    vandt 

Indgang,  i  Syden,  hvor  mangen  en  Kirke  endnu  den 
Dag  idag  i  sig  indeslutter  Resterne  af  et  hedensk  Tempel, 
i  England,  hvor  Missionairen  Augustinus  og  Abbed 
Melittus  just  modtoge  det  Bud  af  Paven,  at  de  paa  ingen 
Maade  maatte  ødelægge  Afgudstemplerne,  men  skulde 
ind\T  dem  til  den  sande  Guds  Ære,  i  Tydskland,  hvor 
adskillige  af  de  ældste  Kirkebygninger  ganske  almindelig 
siges  at  være  rejste  paa  hedenske  Helligdommes  Funda- 
menter, men  ogsaa  her  i  Norden,  hvor  f.  Ex.  det  Samme 
gjentog  sig,  da  Venden  blev  christnet,  saaledes  under 
Otto  af  Bambergs  Omvendelsesforsøg  1124  og  1125,  og 
da  Valdemar  og  Absalon  indtoge  Rygen  og  det  omliggende 
Land.  Men  herfra  er  der  et  meget  stort  Spring  til  at 
slutte,  at  det  skulde  kunne  betragtes  som  Reglen,  selv- 
følgelig med  behørige  Undtagelser,  at  Sognekirkerne  bør 
føres  tilbage  til  hedenske  Helligdomme,  i  hvis  Sted  de 
ere  traadte. 

Hvad  der  dog  i  Grunden  mest  taler  herimod,  det 
er  den  Omstændighed,  at  man  her  i  Norden  aldeles  ikke 
kj  ender  Noget  til  en  egentlig  Præstestand,  hvilket  navn- 
lig paa  det  Tydeligste  giver  sig  tilkjende  derved,  at  der 
hos  os  ligesaa  lidt  som  i  Tydskland,  hvor  dog  Tacitus 
omtaler  Præster,  nogensinde  under  Hedenskabets  Bryd- 
ning med  Christendommen  træffes  paa  en  Modstand,  som 
Præsterne  stode  i  Spidsen  for.  Sligt  vilde  upaat\åvlelig 
have  vist  sig,  ifald  Landet  den  Gang  havde  kjendt  til 
et  saadant  Net  af  Sogne  i  gudstjenstligt  Øjemed  som 
senere  under  Christendommen.  Men  dette  var  saa  langt- 
fra at  være  Tilfældet,  at  det  var  de  verdslige  Magthavere, 
Konger,  Jarler  og  Herser,  der  forestode  Hovene,  og  det  er 
derfor  meget  betegnende,  at,  hvor  der  hos  os  nogle  faa 

Gange  nævnes  Præster,  eller  som  de  kaldtes,  Goder, 
nemlig  paa  Helnæs-,  Flemløse-  og  Glavendruprune- 
stenene*j,  der  nævnes  de  i  Forbindelse  med  et  enkelt 
Mandsnavn,  altsaa  som  den  og  den  Mands  personlige 
Goder.  Videre  er  man  derfor  næppe  naaet  med  en 
Localisering  af  den  hedenske  Gudstjeneste,  end  til,  at 
der  af  Private,  og  det  naturligvis  de  rigeste  og  anse- 
teste Høvdinger,  blev  oprettet  Hov  bestemte  til  deres 
egen  Brug,  aldeles  som  i  den  christne  Tid  Capelier  paa 
de  større  Gaarde,  og  fremdeles  ogsaa  i  Lighed  med, 
hvad  der  skete  paa  Island,  den  Gang  dette  blev  bebyg- 
get af  Nordmændene,  og  hvor  just  derfor  Hovenes  Antal 
ingenlunde  var  ringe.  Ved  Siden  heraf  kan  man  natur- 
ligvis ikke  Andet  end  holde  det  for  rimeligt,  at  Beboerne 
af  de  enkelte  Sogne,  som  med  Hensyn  til  alle  andre 
Anliggender,  saaledes  ogsaa,  hvor  det  angik  Gudstjene- 
sten, have  sluttet  sig  sammen  for  i  det  Mindste  at  fejre 
de  aarlig  tilbagevendende  Fester  i  Fællesskab.  Dette 
kan  dog  i  ethvert  Fald  kun  have  havt  en  meget  under- 
ordnet Betydning.  Det  egentlige  Hov,  hvor  Ofringerne 
foregik,  og  som  var  bestemt  for  en  større  Kreds  end 
baade  Sognene  og  den  enkelte  private  Mands  Husfæller, 
var  en  Herredsinstitution,  der  forestodes  af  Herredernes 
Forstandere,  Herserne. 

Det  var  under  disse  Forhold  ganske  naturligt,  at 
Christendommen  under  sin  første  Fremtræden  heri  Lan- 
det nærmest  sluttede  sig  til  disse  Sæder  for  den  hedenske 
Andagt,  og  det  er  derfor  sandsynligt,  at  de  Samboer  af 
Præster,    der  oprettedes    under  Knud  den   Store,    have 


*)  Thorsen,  De  danske  Runemindesmærker.   I.  S.  336—8. 

sluttet  sig  til  Herrederne,  Straks  at  søge  Fodfæste  i 
Sognene  vilde  dels  have  været  noget  fuldstændig  Nyt  og 
Ukjendt,  dels  en  temmelig  storartet  Foranstaltning;  men 
dernæst  var  den  Maade,  man  gik  frem  paa,  at  man  i 
Henhold  til  ældgamle  canoniske  Forskrifter  henlagde  de 
større  Stiftskirker  til  Stæderne  og  umiddelbart  under 
dem  lagde  Kirker  med  Kanniker,  bestemte  til  at  være 
Samlingspladser  for  Andægtige  fra  store  Distrikter,  og 
hvortil  saa,  som  et  underordnet  Led,  de  mindre  Capeller, 
der  ad  privat  Vej  oprettedes  omkring  i  Landet,  sluttede 
sig,  i  nøjeste  Overensstemmelse  med,  hvad  der  forlængst 
havde  været  Brug  i  England,  der  jo  havde  den  væsen- 
ligste  Indflydelse  paa  Danmark  under  Knud  den  Store. 
I  denne  Konges  gejstlige  Lov  skjelnes  saaledes  med 
Hensyn  til  Brud  paa  Kirkefreden  mellem  Hovedkirker, 
Mellemkirker  og  mindre  Kirker  med  Kirkegaard  eller 
uden  en  saadan,  de  saakaldte  Markkirker,  og  mærkelig 
nok  finder  man  i  de  norske  Christenretter,  der  i  langt 
højere  Grad,  end  det  blev  Tilfældet  med  Kirkeordenen  i 
Danmark,  vare  paavirkede  af  den  fra  England  udgaaende 
Retning,  en  aldeles  tilsvarende  Rangforskjel  mellem 
Kirkerne,  idet  der  nemlig  skjælnes  mellem  Fylkeskirker, 
Kirker  for  Dele  af  Fylker,  saasom  Fjerdings-,  Ottings- 
og  Herredskirker,  og  endelig  de  saakaldte  Høgendes- 
kirker,  Hjælpekirker,  eller  hvad  vi  nu  vilde  kalde 
Capeller.  Disse  Sidste  kunne  nemlig  paa  ingen  Maade 
sammenstilles  med  Nutidens  Sognekirker;  deres  Bestem- 
melse var  kun  at  tjene  til  Lettelse  for  Befolkningen, 
der  ordentligvis  havde  en  meget  lang  Vej  til  Kirke, 
eftersom  Kirkekredsene  vare  saa  store;  derfor  var  der 
i  Almindelighed    heller   ikke    ansat    nogen    selvstændig 

Præst  ved  dem;  men  vedkommende  Moderkirkes 
Præst  fungerede  enten  selv  eller  sendte  en  Vikar,  en 
»Præstling«. 

Imidlertid  er  der  dog  ogsaa  i  Danmark  en  Art 
P'orskjel  mellem  Kirkerne  eller  rettere  Sognene,  der  dog 
ikke  kan  sammenlignes  med  den  omtalte,  som  i  sin  Tid 
bestod  i  Norge.  Som  bekjendt,  ere  nemlig  mangfol- 
dige af  Sognene,  ja  henved  Halvdelen,  Annexer,  idet  det 
er  meget  hyppigt,  at  der  er  tillagt  en  Præst  to,  ja  som 
oftest  tre  Kirker,  og  man  kan  nu  spørge,  om  dette  er 
oprindeligt,  eller  Følgen  af  en  senere  indtraadt  Foran- 
dring. I  den  Henseende  maa  det  vistnok  indrømmes,  at 
der  paa  dette  Omraade  i  Tidens  Løb  er  sket  meget 
store  Forandringer,  idet  snart  nye  Sogne  ere  oprettede 
snart  gamle  Sogne  nedlagte,  annecterede  Kirker  ere 
blevne  adskilte  og  omlagte,  og  omvendt  selvstændige 
Sogne  forenede  med  hverandre  o.  s.v. ;  men  alligevel  er 
de  Sognes  Antal,  der  ligefra  den  første  Gang,  de  nævnes, 
forekomme  som  Annexer,  saa  stort,  at  m^an  ikke  kan 
værge  sig  mod  den  Anskuelse,  at  en  stor  Mængde  Sogne 
ligefra  Begyndelsen  af  have  været  forenede,  flere  under 
een  Præst.  Derfor  finder  man  ogsaa  i  hele  den  senere 
Tid,  da  dog  Kilderne  flyde  langt  rigeligere,  ikke  det 
ringeste  Spor  til  en  saa  omfattende  Omordning,  som  det 
dog  vilde  have  været,  ifald  man  nogensinde  havde  givet 
sig  til  hele  Landet  over  at  slaa  en  stor  Mængde  Sogne 
sammen  og  foretage  den  derved  nødvendiggjorte  Omregu- 
lering  af  Præsteindtægterne,  derunder  Liddragelse  af 
Præstegaard  med  vedkommende  Jorder.  Den  eneste 
større  Omordning  af  disse  Forhold,  som  man  kjender, 
er  den,    der  skyldtes    de    saakaldte    Klemmebreve   kort 

efter  Reformationen;  men  dels  bleve  i  alt  Fald  de,  som 
man  endnu  er  i  Besiddelse  af,  ikke  fuldstændig  bragte 
til  Udførelse,  dels  var  der  allerede  i  Forvejen  en  saa 
stor  Mængde  annecterede  Sogne,  at  den  Forøgelse, 
som  Klemmebrevene  hidførte,  maa  kaldes  aldeles  for- 
svindende. 

Men  den  Omstændighed,  at  Præstekaldene  og  Sog- 
nene saaledes  ikke  falde  sammen  og  rimeligvis  aldrig 
have  faldet  sammen,  er,  som  det  let  ses,  i  højeste  Grad 
mærkelig.  Den  viser  nemlig,  at  Sognene  ere  ældre  end 
Christendommen  og  kun  bleve  benyttede  af  Kirken,  forat 
den  derpaa  kunde  opbygge  sin  Ordning;  man  kan  med 
en  vis  Ret  sige,  at  det  egentlig  ikke  er  Sognene,  men 
Præsternes  Embedskredse,  der  danne  Kirkens  nederste 
Kredsinddeling,  og  Forholdene  have  derfor  paa  mange 
Steder  udviklet  sig  saaledes,  at  Sognene  i  Grunden  kun 
bestaa  af  Navn,  idet  de  paa  Grund  af  den  store  Ind- 
flydelse paa  de  communale  Anliggender,  der  efterhaanden 
gik  over  til  Præsterne,  ere  konme  til  at  udgjøre  een 
Commune  med  deres  Annex. 

Det  er  en  Selvfølge,  at  det  har  krævet  store  Opof- 
relser at  faa  Kirkevæsenet  bragt  i  Orden.  Byrden  er, 
forsaavidt  det  ikke  enten  var  Kongen,  Bisperne  eller 
rige  Private,  der  opførte  Kirkerne  og  lagde  til,  hvad 
der  behøvedes,  uden  Tvivl  bleven  baaren  af  Sognene. 
Det  var  ikke  gjort  med  Opførelsen  af  en  Kirke;  der 
skulde  udlægges  og  indhegnes  en  Kirkegaard  til  den; 
en  Kirkevej  maatte  anlægges  eller  i  alt  Fald  vedlige- 
holdes; endelig  er  uden  Tvivl  ogsaa  den  ældgamle  cano- 
niske  Regel,  at  der  skulde  tillægges  enhver  Kirke  en 
Del  Gods  og  det  i  Jord,   ligefra  Begyndelsen   af  bleven 

bragt  til  Anvendelse  herhjemme,  ligesom  den  jo  forlængst 
havde  vundet  almindelig  Anerkjendelse  i  England  saa- 
velsom  paa  Fastlandet.  Denne  Jord  var  naturligvis 
væsentlig  bestemt  til  Præstens  Underhold;  han  fik  sin 
Bolig  paa  Samme,  men  blev  for  Øvrigt  særlig  betalt  af 
dem,  der  benyttede  ham,  for  hver  enkelt  Forretning. 
De  nuværende  Præstegaarde  med  deres  Jorder  maa  saa- 
ledes  antages  i  Reglen  at  være  blevne  til  ved  Hjælp  af 
det  Jordegods,  der  af  Sognet  eller,  hvem  der  ellers  har 
opført  Kirken,  er  blevet  lagt  til  den. 

Paa  den  anden  Side  giver  det  dog  uden  Tvivl  et 
falsk  Billede,  ifald  man  vil  antage,  at  denne  Udredelse 
af  Jordegods  til  den  enkelte  Kirke  opfattedes  saaledes, 
som  om  Godset  skjænkedes  til  den  almindelige  Kirke, 
blev,  hvad  vi  nutildags  kalde  Kirkegods.  En  saadan 
Opfattelse  vilde  nemlig  i  højeste  Grad  stride  mod  den 
hele  Tankegang,  der  var  den  herskende  i  den  allerstørste 
Del  af  Middelalderen,  og  bliver  navnlig  ikke  godt 
tænkelig  hos  os,  hvor  Kirkeordningen  kun  var  i  sin 
allerførste  Begyndelse.  Ikke  en  Gang  Staten  opfattedes 
klart  og  bestemt  som  en  Institution;  selv  Kongen  var 
væsentlig  kun  den  Første  blandt  de  Store  i  Landet,  og 
det  var,  som  ovenfor  omtalt,  først  imod  Slutningen  af 
Svend  Estridsens  Regering,  at  man  foretog  sig  Noget, 
der  viste,  at  man  nu  indsaa  Nødvendigheden  af  at  give 
Kongens  Stilling  en  mere  offentlig  Charakter,  hvis  man 
ikke  vilde  lade  Familieinteresser  herske  over  Folkets 
Interesser. 

Hele  Sarafundet  var  jo  desuden  opløst  eller,  om 
man  hellere  vil,  sammenbygget  af  et  helt  Net  af  mindre 
Samfund,   i  hvilke   det  personlige  Forhold,   være  sig  nu 

til  Slægteu,  Naboerne,  Næringsfællerue  eller  til  vedkom- 
mende Overherre,  var  det  ledende.  Hvorledes  vil  man 
her  tænke  sig  Muligheden  af,  at  et  aldeles  nyt  og  lidet 
befæstet  Samfund  skulde  kunne  blive  betragtet  som  Ejer 
af  de  mange  smaa  Stykker  Jordegods,  der  rundt  om  i 
Landet,  i  alle  Sogne,  bleve  lagte  til  Kirkerne.  Gejst- 
ligheden havde  jo  endnu  ikke  opnaaet  nogen  selvstæn- 
dig Plads  imellem  de  mange  Smaasamfund,  der  krydsede 
hverandre;  den  besad  mindst  af  Alle  nogen  Evne  til  at 
værne  om  sig  selv  og  det  Gods,  der  paa  det  Nøjeste 
var  sammenknyttet  med  det,  der  tilhørte  de  øvrige  Eien- 
domsbesiddere  i  den  lille  Commune. 

Det  gaar  derfor  ikke  an  at  betragte  Kirken,  med 
hvad  der  hørte  til  Samme,  anderledes  end  enhver  anden 
communal  Indretning.  Der  var  nok  en  vis  Forskjel, 
forsaavidt  enhver  Kirke,  naar  den  først  en  Gang  var 
opført,  ikke  igjen  vilkaarlig  turde  nedbrydes,  men  skulde 
vedligeholdes  —  og  det  gjaldt  f.  Ex  i  Norge  ogsaa  om 
de  aldeles  private  Capeller,  Høgendeskirkerne  —  lige- 
som den  ogsaa  skulde  doteres  med  Jordegods;  men  for 
Øvrigt  var  Kirken  fuldstændig  betroet  til  Sognemænde- 
nes Varetægt,  idet  disse,  og  ikke  nogen  gejstlig  Myn- 
dighed, havde  at  tage  sig  af  Sagen,  om  der  var  Anled- 
ning til  at  tro,  at  Kirkens  Ret  var  traadt  for  nær. 
Saaledes  er  Stillingen  i  det  Mindste  i  Provindsiallovene 
saavelsom  i  Eskils  og  Absalons  Kirkelove,  der  dog 
skrive  sig  fra  en  Tid,  da  Kirken  var  ganske  anderledes 
befæstet  end  under  Svend  Estridsen.  Kun  indrømme  de 
Bispen  en  ^^s,  skjøndt  ikke  synderlig  udstrakt  Medvirk- 
ning. I  jydske  Lov  nævnes  tillige  en  særegen  Myndig- 
hed, Kirkeværger,  hvilke  uden  Tvivl  skyldte   et  Valg  af 

Sognemændene  deres  Oprindelse  og  altsaa  havde  en 
aldeles  communal  Charakter.  Med  den  udtalte  Betragt- 
ningsmaade  stemmer  det  ogsaa  fuldstændig  overens,  at 
Sognemændene  ligesaavel  som  den  Private,  der  havde 
indrettet  sig  et  Capel,  selv  kunde  vælge  sig  Præst;  kun 
behøvede  han  en  Stadfæstelse  af  Biskoppen,  og  Sogne- 
mændene kunde  da  ikke  Adlkaarlig  atter  sende  ham 
bort.  Dette  var  Regel  hele  Middelalderen  igjennem  og 
endnu  lang  Tid  efter  Reformationen.  Hvor  Sognet  der- 
imod ikke  havde  opført  Kirken,  f.  Ex.  hvor  den  henlaa 
som  Præbende  under  en  Stiftskirke,  var  det  en  Selvfølge, 
at  Sognet  heller  ikke  havde  nogen  Valgret. 

En  ganske  særegen,  temmelig  uafhængig  Stilhng  i 
Sammenligning  med  den  øvrige  Kirke  indtoge  i  de  fleste 
Lande  Klostrene.  Navnlig  havde  de  en  meget  anset 
Plads  i  den  britiske  Kirke  og  paa  den  højre  Bred  af 
Rhinen,  eftersom  nemlig  Christendommen  der  skyldte 
dem  det  Meste  af  sin  Fremgang.  Hos  os  har  dette 
derimod  i  en  meget  ringere  Grad  været  Tilfældet;  det 
var  ikke  Klostre,  der  mest  havde  bidraget  til  Christen- 
dommens Fremme  her  i  Danmark.  Tvertimod  var  i  den 
Tid,  da  den  vandt  Indgang  her,  og  navnlig  endnu  under 
Svend  Estridsen,  Biskopskirken  allevegne  i  sin  fuldeste 
Flor,  og  derfor  saa  man  ogsaa  paa  de  fleste  andre 
Steder  Klostre  og  Bisper  ligge  i  den  heftigste  Kamp 
med  hverandre,  en  Kamp,  i  hvilken  Bisperne,  naar  ikke 
Vanskeligheder  udefra,  saasom  fra  Kejser  eller  Pave, 
kom  dem  i  Vejen,  i  Reglen  vare  de  sejrende.  Alt  dette 
kunde  hos  os,  hvor  Klostrene  kun  fulgte  efter,  da  Chri- 
stendommen allerede  var  grundlagt,  ikke  i  nogen  syn- 
derlig Grad  blive  Tilfældet. 

At  de  Smaaceller,  der  anlagdes  midt  om  i  Landet 
i  Knud  den  Stores  Tid,  ikke  vare  egentlige  Klostre,  er 
allerede  sagt.  De  synes  bedst  at  maatte  sammenstilles 
med  de  senere  saakaldte  Domcapitler  eller  maaske  aller- 
bedst med  Collegiatstifterne,  ved  hvilke  ligeledes  en  Del 
Præster  vare  forenede  om  een  Kirke.  Naar  Knud  den 
Stores  kirkelige  Virksomhed  i  Danmark  paa  forskjellig 
Maade  sættes  i  Forbindelse  med  Benediktinerne,  saa  er 
dette  forsaavidt  ganske  rigtigt,  som  det  var  almindeligt, 
at  saadanne  Stifter  i  større  eller  mindre  Grad  fulgte  en 
af  de  mange  Underafdelinger  af  den  hellige  Benedikts 
Regel,  der  siden  det  8.  Aarhundrede  vare  komne  i 
Brug.  I  England  var  dette  allerede  en  temmelig  gam- 
mel Indretning,  medens  det  f.  Ex.  i  Bremen  først  var 
Erkebisp  Unwan  (f  1029),  der  indførte  en  bestemt 
Regel  ved  Stiftet.  Man  skjelnede  endogsaa  ligefrem 
mellem  regulaire  og  seculaire  Kanniker,  af  hvilke  egentlig 
kun  de  første  fulgte  Benediktinerreglerne  eller,  som  de 
ogsaa  kaldtes,  St.  Augustini  Regel. 

Efter  den  ny  paa  Sognene  byggede  Kirkeordning 
under  Svend  Estridsen  ere  disse  Smaastifter  uden  Tvivl 
efterhaanden  forsvundne,  og  det  er  kun  en  ganske  løs  Gis- 
ning, naar  man  formoder,  at  nogle  af  de  ældste  Klostre, 
saasom  Veng,  Kalvø  og  Vor,  alle  i  det  senere  Skander- 
borg Amt,  skulde  have  deres  Oprindelse  fra  disse  Sam- 
boer. I  alt  Fald  er  det  kun  om  Vengkloster,  at  man 
overhovedet  ved,  at  det  var  et  Benediktinerkloster.  Der- 
imod er  der  Mere,  der  taler  for,  at  Vor  Frue  Kloster  i 
Viborg  og  St.  Laurentius'  Kloster  i  Lund  have  havt  en 
saa  gammel  Oprindelse.  De  vare  dog  kun  i  uegentlig 
Forstand   Klostre;    thi   idet   de    begge   laa  i    Byer,   der 

hver  paa  sit  Sted  dannede  Centralpunkter  for  den  sig 
fremarbejdende  Christendom,  kom  de  til  som  Domcapitel 
og  med  Kanniker  af  St.  Aiigustini  Regel  at  gruppere 
sig  omkring  begge  de  to  Domkirker. 

For  selve  den  Tids  Vedkommende,  der  her  har 
været  behandlet,  er  der  kun  to  Klostre,  hvis  Oprindelse 
her  maa  nævnes.  Det  ene  af  dem  skyldte  saa  at  sige 
en  aldeles  tilfældig  Omstændighed  sin  Stiftelse;  det 
andet  maa  være  fra  Svend  Estridsens  sidste  Tid,  et 
temmelig  tydeligt  Vidnesbyrd  om,  hvor  ringe  den  Betyd- 
ning var,  som  Klostervæsenet  havde  for  Ordningen  af 
den  danske  Kirke.  Skaane  blev,  som  bekjendt,  i  Begyn- 
delsen af  Svend  Estridsens  Regering  delt  i  to  Bispe- 
dømmer, af  hvilke  dog  det  i  Dalby  meget  snart  igjen 
blev  nedlagt.  Ligesom  for  at  give  Byen  og  vel  ogsaa 
sine  Kanniker  en  Erstatning  herfor,  oprettede  Egino  nu 
et  Kannikeconvent  ved  Helligkorskirken,  hvilket  ligesom 
de  andre  fulgte  St.  Augustini  Ordensregel;  det  gaar 
senere  gjerne  under  Benævnelsen  Kloster  og  nød  en 
ganske  fortrinlig  Anseelse;  Kirken  blev  ligesom  Lunds 
Domkirke  forsynet  med  en  Krypte.  En  ikke  mindre 
Anseelse  erholdt  det  uden  Tvivl  af  Svend  Estridsen  selv 
oprettede  St.  Bents  Kloster  i  Ringsted.  Det  laa  jo  i 
en  af  de  betydeligste  Kjøbstæder  paa  Sjælland,  hvor 
Landsthinget  holdtes,  og  blev  rigelig  doteret  af  hans 
Sønner,  der  fulgte  ham  paa  Thronen.  Svend  Estridsen 
tilligemed  Svend  Nordbagge  begyndte  paa  Opførelsen  af 
Klosterkirken;  men  den  blev  for  Resten  ligesaa  lidt 
som  Roskildes  eller  Lunds  Domkirker  fuldendt  før  under 
hans  Efterfølgere. 

Under  Svend  Estridsen  var  der  kun  i  ringe  Grad 
Tale  om  Partier  mellem  de  ledende  Mænd  her  i  Landet. 
Vel  bestod  der  en  -vns  Modsætning,  som  ogsaa  i  Begyn- 
delsen af  hans  Regering  skaffede  ham  ikke  saa  ganske 
faa  Bryderier,  men  som  det  dog  lykkedes  ham  ved 
behændig  Benyttelse  af  Omstændighederne  at  bringe  til 
at  forstumme,  saaledes  at  det  først  var  i  hans  aller- 
sidste Tid,  at  de  ulmende  Kræfter  begyndte  at  røres 
og  vandre  deres  egne  Veje;  men  da  vare  ogsaa  Flygtnin- 
gerne  fra  England  blevne  saa  meget  talrigere,  medens 
samtidig  Begivenhederne  i  Udlandet  havde  taget  en 
saadan  Vending,  at  Danmark  fra  ingen  Side  længere 
kunde  have  Nogetsomhelst  at  frygte.  Svend  havde 
allerede  delvis  maattet  bøje  sig  for,  hvad  der  nu  ikke 
kunde  være  anderledes ;  men  det  stod  til  at  befrygte, 
at,  naar  han  en  Gang  havde  lukket  sine  Øjne,  da  vilde 
Vanskelighederne   ret  for   Alvor  begynde   at  bryde   løs. 

Kojder:  Danm    u.  SveDd  Estridseo  og  hans  Sønner.  18 

Det  var  derfor  ogsaa  meget  vel  begribeligt,  at  man  var 
villig  til  at  gaa  ind  paa  den  foreslaaede  Ordning  af 
Arvefølgen,  hvorved  Rigets  Udeleliglied  sloges  fast,  om 
det  end  forbeholdtes  nærmere  Overenskomst,  hvem  af 
de  mange  concurrerende  Brødre  der  skulde  have  For- 
trinet. Naar  det  hedder,  at  Svend  Estridsen  levende 
interesserede  sig  for  at  faa  sin  Søn  Knud  gjort  til  sin 
Efterfølger  som  den,  der  formentlig  var  bedst  skikket 
til  at  fuldende,  hvad  der  i  hans  lange  Regeringstid  var 
paabegyndt,  saa  ser  dette  i  det  Mindste  ganske  rimeligt 
ud  og  forklarer,  hvorfor  just  Knud  fremfor  sine  øvrige 
voksne  Brødre  kunde  komme  paa  Tale  ved  Kongevalget 
efter  Faderens  Død.  Det  er  ogsaa  ret  mærkeligt  at 
se ,  hvorledes  Kong  Svend  endnu  paa  andre  Maader 
søgte  at  afvende  den  Fare  for  Riget,  der  kunde  op- 
staa  af  hans  talrige  Afkom;  han  lod  nemlig  flere  af 
sine  Sønner,  formodentlig  Gorm,  Osmund  og  Ubbe,  der 
efter  den  Maade,  hvorpaa  Saxo  omtaler  dem,  maa  ha^e 
hørt  til  de  ældste  af  Brødrene^),  opdrage  til  den  gejst- 
lige Stand,  foruden  at  han  søgte  at  modarbejde  enhver 
Samvirken  mellem  de  øvrige  ved  at  sætte  dem  hver  for 
sig  i  Huset  hos  forskjellige  Stormænd.  Man  maa  her 
som  altid,  hvor  man  møder  Svend  som  Politiker,  be- 
undre ham,  og  man  kan  heller  ikke  sige  Andet,  end  at  han 
ogsaa  i  det  Væsentlige  opnaaede,  hvad  han  vilde ;  Dan- 
mark forskaanedes  virkelig  i  lang  Tid  for  en  Adsplittelse, 


')  Saxo  S.  557  nævner  Svends  Sønner  saaledes :  ex  qvibus  fuere 
cum  Gormone  Haraldus,  cum  Svenone  Osmundus.  His  accessere 
Ubbo  et  Olavus,  Nicolaus  o.  s.  v.  Man  maa  herefter  tillige  holde 
Gorm  for  Helbroder  og  omtrent  jævnaldrende  med  Harald,  Osmund 
med  Svend. 

Og  den,  der  senere  kom,  blev  ikke  af  nogen  Varighed. 
Foreløbig  opretholdtes  Enheden  dog   ikke  uden  Kampe. 

Det  var  Stormændene  fra  Erobringstiden,  der  havde 
begyndt  at  rejse  Hovedet  i  Slutningen  af  Svend  Estrid- 
sens  Tid.  De  drømte  om  at  forny  de  glimrende  Dage 
i  England,  som  Historien  for  længe  siden  havde  ladet 
gaa  Dom  over,  og  de  to  Tog,  de  i  Forbindelse  med 
Kongens  egne  Sønner  fik  sat  i  Gang,  løb  begge  i  højeste 
Grad  uheldig  af;  med  de  saksiske  Hertuger  stode  de  i 
Forbindelse  og  modarbejdede  med  dem  Svend  Estrid- 
sens  Planer,  idet  det  i  det  Hele  taget  lader  til,  at  de 
have  søgt  at  indtage  en  lignende  Stilling  overfor  Kongen, 
som  de  tydske  Vasaller  indtoge  overfor  Kejseren.  Kongen 
havde  derimod  paa  sin  Side  tilsidst  aldeles  forladt  Kej- 
serens Sag,  idet  han  begj^ndte  at  faa  Øje  for  Betyd- 
ningen af  den  Magt,  der  opvoksede  i  Rom;  men  derved 
blev  Forholdet  for  Danmarks  Vedkommende  i  Grunden 
aldeles  vendt  paa  Hovedet.  Det  var  nu  snarere  Kon- 
gen, der  maatte  siges  at  have  Interesser  tilfælles  med 
de  tydske  Vasaller,  og  skjøndt  dette  Forhold  endnu  i 
den  første  Tid  ikke  lader  til  udvortes  at  have  gjort  sig 
gjældende ,  eftersom  man  her  i  Danmark  som  overalt  i 
Europa  forholdt  sig  som  en  temmelig  passiv  Tilskuer  til 
den  store  Kirkekamp  mellem  Gregor  og  Henrik  d.  4., 
saa  er  det  dog  nok  værdt  straks  paa  Forhaand  at  have 
denne  Sagernes  Stilling  for  Øje. 

Der  var  imidlertid  et  andet  Forhold,  som  efter- 
haanden  mere  og  mere  fik  Betydning,  skjøndt  ogsaa  det 
skulde  have  Tid  til  at  udvikle  sig ;  Geistligheden  ved- 
blev nemlig,  tildels  støttet  af  Kongerne,  endnu  i  lang 
Tid  at  arbejde  videre  i  det  Spor,  den  een  Gang  var  kom- 

18* 

men  i  under  Svend  Estridsen,  nemlig  i  den  højkirkelig- 
biskoppelige Retning,  der  havde  faaet  Fodfæste  her 
her  i  Landet  gjennem  Forbindelsen  med  Bremen.  Det 
var  nu  naturligt,  at  den  efterhaanden  i  Interesser  maatte 
nærme  sig  til  de  verdslige  Stormænd,  og  da  disse  igjen 
skilte  sig  til  forskjellige  Sider,  saa  udbrød  der  omsider  en 
Strid,  hvis  enkelte  Traade  man  tidt  kun  med  den  aller- 
største Vanskelighed  kan  oprede.  For  den  første  Tids  Ved- 
kommende var  Stillingen  dog  tydelig  nok  at  overskue. 
Da  man  var  kommen  sammen  paa  det  almindelige 
Thingsted  ved  Isefjordens  Munding,  Øst  for  Nykjøbing,  ikke 
langtfra,  hvor  nu  Rørvig  ligger,  skiltes  man  meget  snart 
ad  i  to  Partier.  Skaaningerne,  til  hvilke  uden  Tvivl  Øboerne 
sluttede  sig,  vilde  have  Svends  anden  Søn,  Knud,  til  Konge, 
medens  Jyderne  derimod  foretrak  den  ældste  Broder, 
Harald.  Denne  havde  vel  i  sin  Tid  taget  Del  i  Toget 
til  England  1069,  men  havde  derefter  mest  helliget  sig 
til  fredelige  Sysler;  han  var  nu  bleven  en  Kirkens  lydige 
Søn,  men  følte  ikke  noget  Kald  til  at  herske  igjennem 
den.  Sin  meste  Tid  anvendte  han  derfor  til  Andagts- 
øvelser og  til  at  høre  Messen.  Dette  kunde  nu  rigtignok 
i  sig  selv  ikke  vinde  Stormændene  for  ham;  men  de 
kunde  dog  vente  under  hans  Styrelse  at  komme  til  at 
herske.  Deres  Fører,  Asbjørn  Jarl,  havde  givet  Harald 
sin  Datter  tilægte  og  støttede  fremfor  Alle  ivrig  hans 
Sag.  Men  ogsaa  en  Del  af  Gejstligheden,  som  var 
skræmmet  op  af  sin  Ro  ved  den  Vending,  Svend  Estrid- 
sen tilsidst  havde  gjort  henimod  Paven,  saa  just  ikke 
saa  ugjerne ,  at  en  mindre  virksom  Fyrste  kom  paa 
Thronen;  thi  han  maatte  antages  ikke  at  ville  fremme 
de  nye    Ideer,    der   nu  udgik    fra   Rom,    om    Coelibat, 

Pavens  Myndighed  over  Bisperne  o.  s.  v. ,  men  at  være 
villig  til  at  underordne  sig  Gejstligheden  eller  dog  virke 
efter  dens  Sind,  ligesom  Faderen  i  sin  Tid  havde  fulgt 
en   Adalberts,    en  Vilhelms  og  en  Eginos  Raad. 

Dette  kunde  man  derimod  paa  ingen  Maade  vente 
af  Knud.  Han  skildres  som  i  enhver  Henseende  for- 
skjellig  fra  Harald.  Selv  kalder  han  sig  tire  Aar  efter, 
da  han  atter  stod  paa  Thinge  for  at  fremstille  sig  til 
Valg,  i  Modsætning  til  Harald,  hvem  man  havde  givet 
Tilnavnet  Hejn,  d.  e.  Slibesten,  for  en  Kampesten,  og 
derefter  optraadte  han  ogsaa,  haard  og  egenraadig  som 
en  Rehabeam.  Naar  man  kan  kalde  Harald  Haarde- 
raade  for  den  sidste  nordiske  Viking,  saa  kan  man 
derimod  betegne  Knud  som  den  første  nordiske  Ridder. 
Han  var  veltalende,  rask  til  Kamp  med  Aand  og  Vaaben, 
og  af  hans  livlige  Øjne  skinnede  Herskeren  frem.  Saa- 
ledes  var  han  i  det  Mindste  i  Begyndelsen.  Allerede 
som  Yngling  paa  en  17 ,  18  Aar  havde  han  været  med 
paa  Englandstoget  1069,  og  det  andet  Tog  var  han  en 
af  Hovedanførerne  for;  men  navnlig  viste  lian  sig  dog 
virksom  i  Østerleden,  og  naar  Skaaningerne  sluttede 
sig  til  hans  Parti,  saa  var  det  for  en  stor  Del,  fordi 
han  holdt  Søen  ren  for  Vikinger,  der  paa  denne  Kant 
foruroligede  de  danske  Kyster.  Hans  Øjemærke  her- 
under var  dog  ikke  alene  det  at  vinde  Bytte  og  Be- 
rømmelse; han  havde  ligesaa  meget  Udbredelsen  af  den 
christne  Tro  til  Formaal.  At  han  i  saa  Henseende 
skulde  have  forsøgt  sig  paa  de  vendiske  Kyster,  hvor 
Kruto  for  ikke  ret  længe  siden  havde  omstyrtet  Chri- 
stendommen, er  lidet  antageligt.  Derimod  var  han  den 
Første,   der  plantede   Korset    paa   Samlands,   Kurlands 

Og  Estlands  Kyster'),  og  hans  Togter  bleve  saaledes 
Forløbere  for  de  Korstog,  der  senere  fra  dansk  Side 
gjordes  mod  netop  disse  samme  Egne.  Hvad  han  paa 
denne  Vis  havde  udrettet,  kunde  paa  Valgthinget  i 
Øvrigt  ligesaa  gjerne  anvendes  imod  ham  som  for  ham, 
idet  man  nemlig  ikke  undsaa  sig  ved  at  fremhæve, 
hvorledes  Landet  let  løb  Fare  for  at  blive  draget  ind  i 
en  hel  Del  uberegnelige  og  Samme  ikke  umiddelbart 
vedrørende  Foretagender,  naar  man  tog  den  unge  og  alt- 
for herskelystne  Knud  til  Konge. 

Alligevel  lod  det  til,  at  Knud  skulde  faa  Stem- 
ningen for  sig,  hvorfor  Haralds  Venner  maatte  se  at 
vinde  Sejr  paa  andre  Maader.  For  det  Første  fik  de 
Thinget  udsat  under  Paaskud  af,  at  der  var  saa  mange 
af  de  betydeligste  Mænd  i  Landet,  der  ikke  vare  mødte 
frem  endnu.  Blandt  disse  vare  Asbjørn,  Kong  Svends 
Broder,  sandsynligvis  fordi  han  efter  at  være  dømt 
fredløs  havde  begivet  sig  til  Udlandet.  Efterat  han 
endelig  var  ankommen,  benyttede  man  paa  en  snild 
Maade  den  Omstændighed,  at  Skaaningerne  havde  lagt 
sig  paa  den  anden  Side  af  Fjorden,  hvilket  maaske  vil 
sige  under  Halsnæs,  til  at  holde  en  stor  Del  af  Knuds 
Venner  hen  med  Udflugter,  hvorpaa  man  i  en  Fart 
holdt  Thing  paa  Isøren  og  fik  Harald  udraabt  til  Konge. 
Ved  denne  Lejlighed  skal  navnlig  en  mægtig  Høvding, 
-—  efter  Nogle  en  Vendelbo,  efter  Andre  en  Friser  — 
Ejvind  Bifra,  der  ogsaa  senere  gjorde  sig  bemærket 
som    en    af    Knuds    farligste   og    ivrigste    Modstandere, 


')  Allerede  Svend  Estridsen  siges  at  have  fremmet  Opbyggelsen  af  en 
Kirke  i  Kurland ;  men  det  var  efter  Adam.  Br.  IV.  16  kun  middelbart. 

have  været  virksom.  Det  forstaar  sig  af  sig  selv,  at 
man  hverken  sparede  paa  Trusler  eller  Gaver  saavel- 
som  Løfter  for  at  drage  Knuds  Tilhængere  fra  ham; 
Saxo  antyder  i  det  Mindste  begge  Dele. 

Ogsaa  Knud  søgte  man  at  bevæge  til  at  anerkjende 
Valget,  som  det  var  sket;  men  længe  forgjæves.  De  Store 
lovede  at  vælge  ham  til  Konge  efter  Haralds  Afgang, 
og  Harald  tilbød  ham  Jarledømmet  i  Sjælland.  Men 
Knud  vilde  ikke  vide  Noget  af  at  være  sin  Broders 
Jarl.  Blodrød  i  Ansigtet  satte  han  sig  paa  Højsædes- 
kisten  og  mælede  ikke  et  Ord  den  meste  Del  af  Dagen. 
Endelig  brød  han  op  med  sine  Skibe  og  drog  ad  Øster- 
leden til,  hvor  han  fortsatte  de  Krigstog,  han  havde 
begyndt  endnu  medens  Faderen  levede.  At  han  saa 
hurtig  opgav  ethvert  Forsøg  paa  at  gjøre  Fordringer  i 
alt  Fald  paa  Dele  af  Riget  gjældende,  medens,  som 
senere  skal  vises,  i  det  Mindste  nogle  af  Brødrene  søgte 
Hjælp  i  Udlandet  for  at  omstyrte  den  trufne  Afgjørelse, 
staar  i  god  Overensstemmelse  med  den  Charakter,  der 
synes  at  maatte  tillægges  Knud.  Men  navnlig  stemmer 
det  godt  med  den  Formodning,  der  paa  sit  Sted  blev 
udtalt,  at  Svend  Estridsen  havde  erholdt  en  kirkelig 
Stadfæstelse  paa  Ordningen  af  Arvefølgen.  Thi  at 
Knud,  hvis  Agtelse  for  Kirken  vistnok  var  hævet  over 
enhversomhelst  Tvivl,  nogensinde  skulde  kunne  tænke 
paa  at  modarbejde,  hvad  der  paa  denne  Maade  var 
fastsat,  tør  sikkert  anses  for  aldeles  urimeligt,  og  den 
omtalte  Formodning  faar  saaledes  ad  denne  Vej  et  Slags 
middelbar  Stadfæstelse.  Der  existerer  desuden  flere 
Pavebreve  til  Harald  Hejn,  hvilke  paa  det  Allertyde- 
ligste vise,    at  Harald  i   det  Mindste  for  sit  personlige 

Vedkommende  hyldede  Paven  og  saaledes  fandt  Støtte 
saavel  fra  gejstlig  som  fra  verdslig  Side.  Det  var  da 
aabenbart  nok,  at  Knud  under  saadanue  Forhold  i  alt 
Fald  foreløbig  maatte  opgive  at  vinde  Riget,  medmindre 
det  skulde  lykkes  ham  at  overbevise  PavehofFet  om,  at 
dette  vilde  staa  sig  bedre  ved  at  støtte  ham  end  den 
svage  af  Stormændene  afhængige  Harald  Hejn ;  men  at 
han  i  saa  Henseende  har  gjort  nogetsomhelst  Forsøg, 
finder  man  ingen  Steder  Spor  til. 

Harald  Hejn  var  da  altsaa  Konge;  men  hvordan 
var  han  Konge!  Han  var  Konge  saaledes,  at  han  var 
og  maatte  være  Stormændene  til  Behag.  Dette  viste 
sig  straks  i  Begyndelsen  af  hans  Regering  og  ligeledes 
i  dens  fortsatte  Gang. 

Man  har  altid  havt  overordentlig  stor  Vanskelighed 
med  de  saakaldte  Love,  der  tilskrives  Harald  Hejn.  Som 
oftest  har  man  ligefrem  forkastet  hele  Beretningen  som 
uhistorisk  og  altfor  uklar.  Imidlertid  er  det  dog  mær- 
keligt at  se  den  Overensstemmelse,  med  hvilken  i  Grun- 
den samtlige  Skribenter,  der  udbøre  Kilderne  til  denne 
Tids  Historie,  aldeles  uafhængig  af  hverandre  berette 
om  dem,  hvilket  maa  indrømmes  at  være  en  meget 
stor  Sjældenhed  eller  dog  at  fortjene  Opmærksom- 
hed. Men  ellers  er  deres  Dom  over  dem  rigtignok 
meget  forskjellig;  de  kunne  som  Saxo  bestemt  bryde 
Staven  over  dem  og  finde  dem  navnlig  fra  et  kirkeligt 
Standpunkt  forkastelige,  eller  som  den  roskildske  Ano- 
nym just  regne  Harald  dem  til  Fortjeneste,  saaledes  at 
han  faar  Navn  af  at  være  den  bedste  Mand  og  den 
retfærdigste  Hersker,  medens  derimod  Ælnoth  mest 
fremhæver,  hvorledes  disse  Love  bleve  kjære  for  Folket, 

saaledes  at  det  ligetil  hans  Tid  vedblev  at  lade  dem 
bekræfte  af  Kongerne  ved  deres  Valg  og  betragtede 
Harald  ret  som  en  Fredens  og  den  offentlige  Friheds 
Vogter,  Noget,  som  for  Resten  ogsaa  Saxo  ikke  har 
kunnet  Andet  end  indrømme.  Ogsaa  Svend  Aagesen 
har  i  sin  korte  Danmarkshistorie  faaet  Plads  til  Harald 
Hejns  Love,  hvorhos  han  tilføjer,  at  Harald  var  den 
første  Konge,  der  ved  sin  Udvælgelse  paa  Isøre  fore- 
skrev Love  for  Danskerne. 

Denne  Udtalelse  synes  tydelig  at  angive,  fra  hvilket 
Standpunkt  de  nævnte  »Love«  maa  opfattes,  nemlig 
omtrent  som  de  Haandfæstninger,  der  i  en  senere  Tid 
bleve  almindelige.  Imidlertid  maa  man  dog  indrømme 
det  meget  lidet  Sandsynlige  i,  at  man  allerede  den  Gang 
skulde  have  bragt  denne  Maade  at  binde  Kongernes 
Hænder  paa  til  nogen  synderlig  Grad  af  Fuldkommen- 
hed, da  der  er  al  Rimelighed  for,  at  dette  har  været 
første  Gang,  at  der  var  Lejlighed  til  at  træife  en  saa- 
dan  Foranstaltning  til  Opretholdelse  af  noget  Bestaaende, 
som  man  frygtede  for  at  se  truet.  Paa  den  anden  Side 
kan  man  meget  godt  forstaa,  at  der  just  i  en  Tid  som 
denne,  da  Folket  gjennem  det  voksende  Samkvem  med 
Fremmede,  først  i  England  saa  med  Tydskland,  paa  en 
Gang  modtog  en  uforholdsmæssig  stor  Mængde  nye  og 
rige  Indtryk,  at  der  i  en  saadan  Tid  maatte  være  Et  og 
Andet,  af  hvad  man  saa  fuldbyrde  sig  enten  i  det  dag- 
lige Liv  eller  i  Forholdet  mellem  de  herskende  Kræfter 
i  Samfundet,  som  maatte  synes  en  stor  Del  af  Folket 
at  være  for  vidtgaaende  eller  til  Forkrænkelse  af  den 
Enkeltes  personlige  Interesse.  Man  maa  jo  huske  paa, 
at  det  er  en  hel  Aandsomvæltning,  der  i  Løbet  af  dette 

Tidsrum  foregaar  her  i  Landet;  Europa  rykker  os  paa 
een  Gang  lige  ind  paa  Livet;  Kirken  med  sin  saavel 
udvortes  som  aaudelige  Magtfylde  aabner  sig  en  Plads 
og  begynder  at  omforme  Samfundstilstanden  efter  sine 
egne  Tankelove,  og  Folket  føler  sig  i  det  Mindste  be- 
stemtere end  nogensinde  tidligere  som  en  Enhed  inden 
sine  egne  Grændser. 

Udvortes  har  denne  Omvæltning,  endnu  tydelig  for 
vort  Øje,  afsat  sig  i  den  Hovedforandring  af  Sproget, 
der  just  foregaar  i  dette  Tidsrum,  idet  Runesproget,  det 
fælles  nordiske  Sprog ,  i  Tidens  Løb  forlades ,  og  der 
udvikler  sig  et  særegent  dansk  Sprog,  nemlig  det,  vi 
gjenlinde  i  de  store  Provindsiallove  fra  Valdemarernes 
Tidsalder.  Efter  ethvert  Lovsprogs  Charakter,  der  gjerne 
saalænge  som  muligt  fastholder  de  gamle  Former,  maa 
det  antages  at  være  dannet  allerede  en  temmelig  rum 
Tid  i  Forvejen.  Bevægelsens  Styrke  var  endog  saa  stor, 
at  Sproget  fik  Raad  til  at  spalte  sig  i  det  Mindste  i 
tre  Grene,  den  skaanske,  sjællandske  og  jydske  Sprog- 
art, af  hvilke  den  første  staar  det  gamle  Fællessprog 
nærmest. 

Angaaende  hvilke  Omvæltninger,  der  paa  andre 
Aandens  Omraader  ere  foregaaede  i  dette  Tidsrum ,  ere 
de  tarvelige  Kilder  i  høj  Grad  tilbageholdne  med;  man 
maa  derfor  være  Efterretningerne  om  de  haraldinske 
Love  i  høj  Grad  taknemmelig  for,  at  de  dog  i  en  enkelt 
Retning  aabne  et  Slags  Indblik. 

Saxo  siger,  at  disse  »Love  navnlig  gik  ud  paa  at 
give  den,  der  anklagedes  for  en  eller  anden  Sag,  Ret 
til  at  møde  Klagen  med  en  edelig  Forsikring  om  sin 
Uskyldighed,    idet  de  i  det  Hele  satte  den  Anklagede  i 


Harald  Hejn.  283 

eu  gunstigere  Stilling  paa  Klagerens  Bekostning.  Tid- 
ligere skulde  han  ikke  have  kunnet  udrette  Noget,  naar 
Klageren  havde  støttet  sin  Paastand  med  Vidner.  Men 
nu  blev  det  saa  almindeligt  at  afgjøre  Sager  med  Ed, 
at  saavel  Tvekamp  som  Jernbyrd  efterhaanden  ophørte 
at  benyttes  som  Midler  til  Retssagers  Afgjørelse. 

Det  er  nu  ganske  rigtigt,  at  man  fra  en  tidligere 
Tid  finder  Spor  til  en  Tankegang,  der  ligesom  hos  os 
nutildags  lægger  Vægten  paa,  at  man  paa  udvortes, 
uinteresseret  Maade  søger  at  faa  Sandheden  frem,  hvoraf 
følger,  at  den  Anklagede  kan  forholde  sig  ganske  rolig, 
saalænge  Klageren  ikke  paa  almenfattelig  Maade  har 
godtgjort  hans  Skyld  eller  sin  paastaaede  Ret.  Herefter 
vil  et  Udsagn  af  uvillige  Mænd,  Vidner,  være  saa  at 
sige  afgjørende  med  Hensyn  til  Sagens  Stilling.  Det 
har  ingen  Værd  at  fremhæve,  hvorledes  allerede  Rembert 
i  sin  Ansgars  Levnetsbeskrivelse  (c.  32)  lejlighedsvis 
omtaler  Brugen  af  Vidner  her  i  Norden,  eftersom  den 
korte  Udtalelse  herom  staar  saa  alene,  at  den  just  ikke 
bliver  synderlig  oplysende.  Derimod  træffer  man  i  Vither- 
lagsretten  fra  Knud  den  Stores  Tid  en  Fremgangsmaade 
til  Sandhedens  Oplysning ,  der  staar  den ,  vi  nutildags 
bruge,  overordentlig  nær  eller  i  alt  Fald  betydelig  afviger 
fra  den  Tankegang,  der  hele  Middelalderen  igjennem  var 
herskende. 

Man  træffer  saaledes  i  Vitherlagsretten  en  meget 
rig  Anvendelse  af  Vidnebeviset  saavel  i  større  som  i 
mindre  Sager,  idet  det  fremhæves  —  og  det  i  de  aller- 
stærkeste Udtryk  navnlig  af  Saxo,  —  at  der,  naar  Vid- 
nerne en  Gang  vare  førte,  ikke  gaves  den  Anklagede 
Mulighed  for  nogensomhelst  Udflugt  eller  Modbevis.      I 

saadanne  Sager,  som  efter  deres  Beskaffenhed  ikke  til- 
lode  Anvendelsen  af  Vidner,  saasom  Trætter  om  Jord 
og  Boran,  overlodes  det  til  Huskarlestevnet  at  afgjøre, 
hvem  der  efter  dets  Skjøn  var  nærmest  til  at  føre  Be- 
viset; endelig  lod  man  ganske  ubetydelige  Forseelser 
behandle  af  et  Par  uvillige  Mænd,  af  hvilke  den  ene 
havde  Plads  ved  Bordet  ovenfor,  den  anden  nedenfor 
den  Skyldige. 

Med  Alt  det  er  det  dog  iøjnefaldende ,  hvorledes 
Yitherlagsretten  paa  andre  Punkter  falder  helt  udenfor 
denne  Tankegang  og  stemmer  overens  med  den ,  der 
ellers  er  den  almindelige.  Begaas  der  nemlig  Forræderi 
imod  Kongen,  saa  hedder  det,  at  den  Anklagede,  naar 
Vitherlagsraændene  ikke  ville  sværge  ham  Forbrydelsen 
paa,  skal  værge  sig  med  Jernbyrd  og  i  modsat  Fald 
fældes  paa  den  blotte  Anklage.  Xu  kan  man  jo  nok 
sige,  at  Beskyldningen  for  et  sligt  Forræderi  var  saa 
grov,  at  dens  blotte  Fremsættelse  kastede  en  saadan 
Skygge  over  den  Anklagede,  at  der  kunde  være  god 
Mening  i  at  paalægge  ham  at  bevise  sin  Uskyldighed, 
selv  om  der  ikke  forelaa  det  Allerringeste,  der  støttede 
Anklagen,  og  man  ser  desuden  af  Saxo,  at  man  just 
med  Hensyn  til  denne  Art  af  grove  Forbrydelser  var 
mindre  nøjeregnende  selv  med  Vidnebeviset,  aabenbar, 
fordi  man  holdt  det  for  absolut  nødvendigt  ved  ethvert 
Middel  at  sikre  sig  mod  en  Fare,  der  kunde  have  saa 
omfangsrige  Følger, 

Men  man  erfarer  tillige  af  Svend  Aagesens  Skrift 
om  Vitherlagsretten,  der  jo  i  det  Væsentlige  vedblev  at 
benyttes  i  det  Mindste  helt  ned  i  Kong  Niels'  Tid  og 
altsaa  gjennem  hele  dette  Tidsrum,  at  den  efterhaanden 

undergik  flere  Formildelser,  hvortil  man  ogsaa  henregnede 
det,  at  der  aabnedes  den  x^nklagede  en  friere  Adgang 
til  at  bekræfte  sin  Benægtelse  med  Ed  af  to ,  tre  eller 
seks  af  sine  Staldbrødre  (c.  9,  12,  13),  og  navnlig  ser 
man  af  c.  12,  at  der  slet  ikke  fordredes,  at  der  fra 
Klagerens  Side  var  ført  nogetsorahelst  Bevis.  Herved 
bortfalder  imidlertid  i  det  Væsentlige  Forskjellen  mellem 
den  i  Vitherlagsretten  benyttede  Retsforfølgning  og  den 
almindelige,  og  man  mister  tillige  et  Moment  til  For- 
staaelsen  af  de  saakaldte  Harald  Hejns  Love. 

Der  var  da  den  Udvej,  at  man  kunde  holde  for,  at 
disse  Love  just  vare  dem,  der  medførte  hin  Formildelse 
af  Vitherlagsretten,  hvad  jo  kunde  passe  ganske  godt 
sammen  med ,  at  det  var  Stormændene ,  der  havde  Del 
i  deres  Tilblivelse  saavelsom  i  Harald  Hejns  Valg,  lige- 
som man  ogsaa  kunde  drage  den  paafaldende  Overens- 
stemmelse frem,  der  forekommer  i  Udtrykkene  hos  Saxo 
der,  hvor  han  omtaler  Vitherlagsretten,  og  der,  hvor 
han  nævner  Harald  Hejns  Love').  Men  naar  Sagen 
begrændses  saaledes,  bliver  det  rigtignok  aldeles  ufor- 
staaeligt,  hvorledes  der  kunde  blive  tillagt  disse  Love 
saa  stor  Betydning,  som  de  efter  samtlige  Forfatteres 
Vidnesbyrd  virkelig  fik,  og  om  een  Formildelse,  nemlig 
den,  at  man  kunde  slippe  med  Bøder  for  Drab,  er  det 
i  alt  Fald  vist,  at  den  først  indførtes  i  Anledning  af  et 
ganske  specielt  Tilfælde  under  Kong  Niels.  Den  Udvej 
synes  saaledes  ganske  vist  at  være  afskaaren. 


•)  Paa  det  første  Sted  (S.  529)  siger  han:  Sed  neque  ei,  si  spon- 
sione  provocatus  fuisset,  restipulatione  uti  licuit,  medens  han  paa 
det  andet  Sted  (S.  571)  bruger  de  Udtryk:  adversum  provocatio- 
nem  restipulandi  jus  edidit. 

Der  gives  næppe  uogen  anden  Maade  at  opnaa  en 
Forklaring  af,  hvad  der  berettes  om  Harald  Hej  ns  Love, 
end  ved  at  gaa  lidt  nærmere  ind  paa  vore  Forfædres 
Synsmaade  med  Hensyn  til  Retssagers  Behandling  og 
Afgjørelse.  Selv  aldeles  uafhængig  heraf  har  dette  sin 
store  Betydning  for  Tidens  og  Sædernes  Forstaaelse. 

Under  lidet  udviklede  Samfundsforhold  er  en  virkelig 
Forskjel  mellem  private  og  offentlige  Forbrydelser  ikke 
godt  tænkelig;  saaledes  har  det  været  hos  os  og  paa 
alle  andre  Steder  paa  Jorden.  Ogsaa  nutildags  turde 
der  være  mangen  En ,  der  kan  have  Vanskelighed  nok 
med  at  forstaa,  hvorfor  t.  Ex.  et  Tyveri,  udøvet  paa  en 
forholdsvis  mindre  betydelig  Gjenstand,  behandles  som 
en  offentlig  Sag,  medens  en  større  Ødelæggelse  af  privat 
Ejendom  til  langt  betydeligere  Værdi  ordentligvis  over- 
lades til  Afgjørelse  ved  privat  Rettergang.  Det  er  derfor 
for  en  stor  Del  af  Oldtidens  Vedkommende  saa  at  sige 
en  Selvfølge,  at  den,  der  har  lidt  en  eller  anden  Over- 
last, i  Mangel  af  Samfundsorganer  maa  se  at  hjælpe  sig 
selv  og  altsaa  anvender  ikke  blot  Selvforsvar,  men  ogsaa 
Selvtægt  til  at  gjenoprette  en  Tilstand,  der  er  bleven 
forstyrret,  eller  hvor  dette  ikke  længere  er  muligt,  giver 
sin  naturlige  Harme  frit  Løb  og  altsaa  hævner  den 
Forurettelse,  der  er  overgaaet  ham.  Alle  Forbrydelser 
blive  saaledes  i  Grunden  private. 

Men  nu  er  det  jo  klart  nok,  at  en  Tilstand,  hvor 
denne  Art  Afgjørelser  af  Tvistigheder  hører  til  Dagens 
Orden,  ikke  godt  vil  kunne  have  Bestandighed.  Er  der 
end  ikke  nogen  stærk  Statsmagt,  saa  er  der  dog  en 
Familiemagt  og  et  Bylag,  som  vil  vide  at  indski-ænke 
Enkeltmands  Egenraadighed  i  det  Mindste  saa  meget,  at 

det  kun  er  udadtil,  at  hans  Lyst  til  at  øve  Selvtægt  og 
Hævn  faar  en  Tumleplads,  og  jo  mere  de  større  Sani- 
fundskredse  vokse  i  Styrke  og  Sammenhold,  des  mere  vil 
ogsaa  det  Omraade,  hvorpaa  han  kan  bevæge  sig  frit, 
blive  indskrænket.  Navnlig  medfører  Blodhævnen,  der 
er  en  idelig  vekslende  Gjengjældelse,  efter  sin  Natur  en 
saadan  Forstyrrelse  i  det  daglige  Samliv,  at  det  falder 
ganske  naturligt  for  de  ovrige  Beboere  af  vedkommende 
Egn  d.  e.  Byen,  Herredet,  Syslet  o.  s.  v.  at  sætte  en 
Stopper  for  Familiernes  Iver  for  at  værne  om  deres  Ære. 
Derfor  var  det,  at  den,  der  havde  begaaet  et  Drab, 
gjorde  bedst  i  saa  hurtig  som  mulig  at  forkynde  dette, 
for  hvem  han  traf  paa,  og  naturligvis  helst  paa  Thinge, 
idet  han  i  saa  Fald  var  nærmere  til  at  føre  Beviset, 
hvis  der  skulde  blive  gjort  Ansvar  gjældende  imod  ham, 
ja,  man  finder  endogsaa  Exempler  paa  *),  at  Drabsmanden 
kunde  anlægge  Sag  mod  den  Dræbte  for  at  godtgjøre, 
at  denne  laa  paa  sine  Gjerninger,  og  saaledes  fri  sig 
selv  for  ethvertsomhelst  Ansvar.  Sagen  er  nemlig,  at 
den,  der  begik  et  Drab,  i  Grunden  blev  ugild  ogsaa 
overfor  Samfundet,  vel  ikke  i  den  Forstand,  at  Enhver 
nu  kunde  handle  med  ham,  som  han  vilde,  ligesom  med 
en  Fredløs;  men  Samfundet  unddrog  ham  sin  Beskyttelse 
overfor  den  Fornærmede,  ja  han  kunde  ikke  en  Gang 
vise  sig  paa  Thinge,  fordi  man  frygtede,  at  hans  Nær- 
værelse skulde  give  Anledning  til  Tvist,  og  var  følgelig 
heller  ikke  i  Stand  til  at  gaa  i  Rette  der.  Den  For- 
nærmede  blev  altsaa  egentlig  først    sat  i  Stand  til   at 


')  Hos    os    dog    kun   i  Sk.  L.  5 — 9    i    nogle    nyere  Tillæg;   jfr.  Kof. 
Ankers  Lovhistorie  I.  55,  samt  Gilda,  Strafrecht  S.  164  '). 

udøve  sin  Hævn  derved,  at  Drabsmanden  saaledes  delvis 
stilledes  udenfor  Samfundet,  idet  han  jo  ellers  maatte 
siges  selv  at  være  Drabsmand,  og  ved  at  angive  sig 
selv  opnaaede  Drabsmanden  just  Samfundets  foreløbige 
Beskyttelse. 

Men  ogsaa  efterat  Mandebodsinstitutet  var  blevet 
meget  \idt  udviklet,  var  det  paa  ingen  IVIaade  en  Pligt 
for  den  fornærmede  Slægt  at  lade  sig  nøje  med  Boden. 
Endnu  Provindsiallovene  tænke  sig  Muligheden  af,  at 
man  kan  benytte  Hævn.  Alt  dette  forudsætter  imidler- 
tid, at  det  var  notorisk,  at  Drabet  var  foregaaet.  Var 
dette  ikke  Tilfældet,  maatte  der  en  Procedure  til  for  at 
bringe  dette  Spørgsmaal  til  Evidents,  og  da  saa  Retten 
til  at  øve  Hævn  efterhaanden  allevegne  indskrænkedes 
til  det  Tilfælde,  hvor  man  lod  Handling  følge  umiddelbar 
paa  Gjerning,  saa  kom  Anvendelsen  af  Hævnen  omsider 
til  at  høre  til  de  meget  store  Sjeldenheder. 

Ved  Siden  heraf  fik  Bødesystemet  en  meget  høj  Grad 
af  Udvikling,  saaledes  at  der  dannede  sig  formelige  Taxter 
ikke  blot  for  Drab ,  men  paa  en  meget  minutiøs  Maade 
ogsaa  for  de  forskjelligste  Arter  af  Legemsbeskadigelser. 
Saa  vidt  var  man  i  Virkeligheden,  praktisk  taget,  kommen 
paa  Provindsiallovenes  Tid  og  vistnok  i  det  Væsentlige 
ogsaa  i  den  Tid,  som  her  bliver  behandlet,  og  der  var 
saaledes  rig  Lejlighed  til  at  udvikle  den  Fremgangs- 
maade,  man  skulde  iagttage  for  at  faa  Ret  over  sin 
Modstander.  Desuden  maa  det  ogsaa  erindres,  at  der 
kun  der  er  Adgang  aaben  for  Hævn,  hvor  en  ulovlig  for- 
styrret Tilstand  ikke  længere  lader  sig  gjenoprette;  ellers 
brugte  man  oprindelig  Selvtægt;  men  da  ogsaa  denne 
under  Samfundets  Tryk   maatte  opgives,    blev  der  lige- 

ledes   paa  dette  Omraade  Spørgsmaal  om,    hvordan  nu 
at  godtgjøre,  at  den  paastaaede  Ret  tilkom  En. 

Det  Synspunkt,  man  nu  herved  gik  ud  fra,  var  al- 
deles ejendommeligt  og  i  høj  Grad  betegnende  for  vore 
Forfædres  Tænkemaade.  Ved  Hævnen,  fremfor  Alt  da 
ved  Blodhævnen,  gik  man  ud  fra,  at  det  var  en  Æres- 
sag at  udøve  den.  Derfor  var  der  saa  mangen  En,  som 
ikke  vilde  høre  Tale  om  Mandebod,  der,  som  man  sagde, 
»ikke  vilde  have  sin  Søns  Liv  i  sin  Pung«.  Det  samme 
Synspunkt  gjorde  sig  nu  ligeledes  gjældende  ved  Rets- 
sagers Behandling.  Kom  man  i  Tvist  med  hinanden  om 
et  Retsspørgsraaal,  f.  Ex.  om  Ejendomsforhold,  kunde 
det  i  en  krigersk  Tidsalder  ikke  godt  falde  Nogen  ind 
at  begynde  vidtløftige  Processer  om  saadanne  Spørgs- 
maal; det  Naturligste  var,  at  man  greb  til  Sværdet, 
ikke  for  med  Vold  at  sætte  sin  Fordring  igjennem  — 
dette  vilde  have  været  en  raa  Tilstand  —  men  saaledes, 
at  man  udfordrede  hinanden  til  med  Vaaben  i  Haand  at 
kjæmpe  for  sin  Paastands  Rigtighed.  Jo  mere  Parterne 
agte  hinanden,  desto  mere  er  enhver  Tanke  om  Selvtægt 
udelukket,  idet  en  saadan  Handling  mellem  Mænd  af 
Ære  middelbar  indeholder  en  personlig  Fornærmelse, 
ligesom  en  Erklæring,  der  gjør  den  Andens  Udsagn  til 
Løgn.  Derfor  gaar  det  paa  ingen  Maade  an  at  sætte 
Tvekamp  i  nogensomhelst  Forbindelse  med  Selvtægt,  at 
gjøre  den  til  ligesom  et  Slags  indskrænket  Sektægt, 
eftersom  ved  denne  Æren  aldeles  ikke  spiller  med  saa- 
ledes som  ved  Tvekampen,  og  desuden  er  det  først 
dennes  Udfald,  der  kommer  til  at  afgjøre,  hvem  der  faar 
Ret,  hvad  jo  meget  godt  kan  blive  den,  der  er  udfordret. 
Heller  ikke  er  det  nogen  Gudsdom,   i  det  Mindste  ikke 

Rrder:  D«nm.    u     Svend   Estridsen  og   hans  Sønner.  IQ 

her  i  Norden,  hvor  just  Christendommens  Indførelse 
synes  at  have  gjort  Ende  paa  dens  Anvendelse,  skjøndt 
der  nok  kan  være  Noget,  der  taler  for,  at  den  Gjen- 
indførelse  af  Tvekampen,  som  tillægges  Svend  Grathe, 
hvilede  paa  dette  fra  den  oprindelige  Tvekamp  aldeles 
forskjellige  Grundlag;  denne  Afgjørelsesmaade  vandt 
imidlertid  aldeles  ingen  Fasthed.  Endelig  er  det  kun 
en  forvirrende  Anvendelse  af  en  moderne  Tankegang  at 
kalde  Tvekampen  et  Bevismiddel.  Skal  den  sammen- 
lignes med  Noget,  saa  er  den  snarere  en  Dom,  eller  vel 
endnu  bedre,  en  Dom  og  samtidig  tillige  dens  Execution ; 
thi  Afgjørelsen  indtræder  umiddelbart  ved  Tvekampens 
Udfald;  og  skjøndt  i  vore  Dage  Æresbegreberne  ikke 
længere  have  den  Styrke  som  i  fordums  Tid,  saa  føler 
Enhver  dog  meget  godt,  at  der  endnu  kan  være  de 
personlige  Krænkelser,  der  efter  Fornærmelsens  Beskaf- 
fenhed og  de  handlende  Personers  Charakter  umulig 
kunne  lede  til  en  vidtløftig  Injurieproces,  men  maa  finde 
deres  Afgjørelse  ved  en  Kamp  med  Vaaben,  en  Duel. 
Forskjellen  opstaar  kun  derved,  at  der  har  været  en 
Tid,  da  enhver  afvigende  Paastand,  f.  Ex.  om  Mit  og 
Dit,  opfattedes  som  en  Fornærmelse. 

Men  nu  kunde  Stridsgjenstanden  dog  være  for  ringe 
til,  at  man  kunde  staa  sig  ved  at  vove  Liv  og  Lemmer 
paa  dens  Afgjørelse.  Her  maatte  en  anden  Maade  til 
for  at  dele  Trætten.  Man  vedblev  da  at  fastholde  sine 
høje  Begreber  om  Æren  og  fandt  nu,  at  Enhver  maatte 
være  pligtig  til,  naar  han  offentlig,  til  Thinge,  krævedes 
til  Regnskab  for  Forhold,  som  han  kunde  vide  Besked 
om,  da  at  udtale  sig,  og  paa  den  anden  Side,  at  han, 
naar  han  ellers  var  en  ærlig  Dannemand,    maatte    staa 

til  Troende,  forudsat,  at  han  turde  bekræfte  sin  For- 
sikring med  Ed.  Han  maatte  desuden  skaffe  et  pas- 
sende Antal,  en  eller  flere  Tylvter  uberygtede  Mænd,  der 
ligeledes  med  Ed  turde  bekræfte,  at  han  var  en  ærlig 
Dannemand,  paa  hvis  Ord  man  burde  stole.  Under 
saadanne  Forhold  at  tvivle  om,  at  han  talte  Sandhed, 
vilde  have  været  en  blodig  Fornærmelse,  og  tog  han, 
hvad  der  jo  var  det  Nemmeste  og  Naturligste,  Mededs- 
mændene  af  sin  egen  Slægt,  saa  blev  det  en  Fornær- 
melse mod  hele  Slægten.  Det  kunde,  naar  Sagen  toges 
saaledes,  ikke  godt  nytte  Klageren  Noget,  om  han  førte 
Vidner,  der  udsagde  det  Modsatte.  Han  udsatte  sig  kun 
for  at  give  Sagen  et  langt  større  og  uberegneligt  Omfang. 
Man  kom  overhovedet  aldeles  ikke  ind  paa  dens  Reali- 
tet, og  det  er  derfor,  som  ovenfor  bemærket  om  Tve- 
kampen, kun  forvirrende  at  sammenstille  Eden  med, 
hvad  vi  nu  kalde  Bevismidler;  Spørgsmaalet  drejede  sig 
om,  hvorvidt  det  ikke  var  en  Æressag  for  Sagsøgte,  at 
man  troede  ham  paa  hans  beedigede  Ord.  Ogsaa  kan 
man  i  vore  Dage  meget  godt  tinde  en  Parallel,  hvor  det 
er  en  Nødvendighed  for  enhver  ærekjær  Mand  at  tage 
til  Gjenmæle  imod  en  aldeles  ubevist  Sigtelse,  maaske 
endogsaa  af  en  Anonym,  det  er  nemlig,  naar  den  frem- 
føres i  Pressen,  som  jo  omtrent  indtager  den  Plads,  som 
i  Oldtiden  og  Middelalderen  tilkom  Thinget.  Her  maa 
Vedkommende,  naar  han  ikke  vil  udsætte  sig  for,  at 
Sigtelsen  tages  for  Sandhed,  bekvemme  sig  til  at  svare; 
men  paa  den  anden  Side  kan  han  ogsaa  forlange,  at 
hans  offentlige  Benægtelse  tages  for  Fyldest.  I  alt  Fald 
vil  Ingen  her  gjøre  Fordring  paa  et  omhyggelig  gjennem- 
ført  juridisk  Bevis. 

19* 

Men  uu  var  der  visse  Tilfælde,  hvor  det  efter 
Sagens  Natur  ikke  var  tænkeligt  at  anvende  Tylvtered, 
saasom  naar  En  var  greben  paa  fersk  Gjerning,  hvilket 
for  Resten  toges  i  temmelig  udstrakt  Betydning,  saa- 
ledes  at  man  ogsaa  udelukkede  Brugen  af  Eden,  hvor 
Sagen  umiddelbar  efter  Gjerningens  Udøvelse  blev  for- 
fulgt til  Thinge.  Her  var  Sagen  nemlig  saa  indlysende, 
at  der  ikke  blev  Noget  tilbage  at  strides  om.  Det 
Samme  gjaldt  ogsaa,  hvor  Begivenheden  var  foregaaet 
paa  Thinget,  eller  Vedkommende  selv  til  Thinget  havde 
tilstaaet.  Men  dernæst  var  Eden  ogsaa  udelukket,  hvor 
et  særegent  Sarafundsbaand  omslyngede  de  stridende 
Parter,  eller  i  alt  Fald  det  indbyrdes  Forhold  let  vilde 
lide  en  Forstyrrelse,  naar  man  "s-ilde  stille  Æreserklæ- 
ring  imod  Æreserklæring,  Dette  fandt  Sted,  naar 
Søskende  stredes  om  Arv,  eller  der  var  Strid  om  Jor- 
dernes Fordeling  mellem  Lodtagerne  i  en  og  samme 
Bymark.  Det  var  uden  Tvivl  ogsaa  dette  Hensyn,  der 
gav  Vidnebeviset  og  den  mæglende  Rolle,  der  tillægges 
Vedkommendes  Sidekammerater  i  Vitherlagsretten,  deres 
usædvanlig  indflydelsesrige  Plads. 

Men  dernæst  kunde  det  endelig  ogsaa  være,  at 
Tylvtereden  ikke  lod  sig  anvende,  fordi  den  fremførte 
Beskyldning  var  saa  overordentlig  grov,  at  den  med  det 
Samme  aldeles  frakjendte  den,  som  den  rettedes  imod, 
Charakteren  af  en  ærlig  Mand.  Her  stode  Parterne 
pludselig  paa  fuldstændig  forskjellige  Grundlag.  Det 
kunde  umulig  falde  Klageren  ind  at  udfordre  en  Mand 
til  at  kjæmpe  med  sig,  som  skulde  have  foretaget  en 
Handling,  som  ingen  ærlig  Mand  kunde  udføre,  og  lige- 
saalidt  kunde   en    Erklæring  under  Ed   modtages   af  en 


Harald  Hejn.  293 

Mand,  hvem  den  Anden  havde  havt  Mod  til  at  beskylde 
for  en  saadan  Handling.  Det  maa  jo  erindres,  at  det 
ikke  godt  lader  sig  tænke,  at  Nogen  skal  have  Mod  til 
at  rejse  en  aldeles  temerair  grov  Beskyldning  mod  en 
Mand,  naar  der  ikke  i  hans  Personlighed  ligger  i  det 
Mindste  en  Mulighed  for,  at  han  kan  have  gjort  sig 
skyldig  i  en  slig  uærlig  Handling.  Naar  man  ved,  at 
der  her  er  Tale  om  et  Samfund,  i  hvilket  Æren  har  en 
saa  overvejende  Betydning  for  det  Hele,  bortfalder  det 
Uforstaalige  ved,  at  en  saadan  Beskyldning,  selv  om  den 
kun  tildels  bevises,  skal  have  en  saa  usædvanlig  omfat- 
tende Virkning.  For  Resten  kunde  ogsaa  Vedkommen- 
des Personlighed  uden  Hensyn  til  Forbrydelsens  Beskaf- 
fenhed gjøre  det  til  en  Umulighed  at  anvende  de  alminde- 
lige Fremgangsmaader  ved  Retssagens  Afgjørelse;  en 
Træl  kunde  man  saaledes  ikke  godt  tage  Ed  af  eller 
kjæmpe  med;  men  ogsaa  K^-inder  maatte  efter  Retter- 
gangens Natur  ofte  komme  i  en  Stilling,  der  ikke  var 
meget  forskjellig  fra  den,  der  indtoges  af  Trællen;  thi 
hverken  Trællens  Herre  eller  Kvindens  Værge  kunde 
være  ansvarlig  for  enhversomhelst  Handling,  der  foretoges 
af  dem. 

I  alle  saadanne  Tilfælde  var  det,  man  brugte  at 
lade  den  Sigtede  fralægge  sig  Beskyldningen  ved  Jern- 
byrd,  hvilket  efter  Sagens  Beskaffenhed  bestod  i  at  kaste 
et  Stykke  gloende  Jern  fra  en  vis  Afstand  i  et  Trug, 
at  bære  det  et  vist  Antal  Skridt  eller  at  gaa  med  bare 
Fødder  over  12  gloende  Plovjern,  Institutet  er  vistnok 
ældgammelt  og  skyldes  navnlig  paa  ingen  Maade  Chri- 
stendommens Indførelse  eller  »Poppos  Mirakel«;  det 
gjenfindes   ogsaa    paa   andre    Steder,    f.  Ex.   hos   Græ- 

kerne*),  tor  ikke  at  gaa  endnu  længere  tilbage,  og  det 
hviler  paa  Tilliden  til  Gudernes  egen  umiddelbare 
Omsorg  for  at  bringe  Sandhed  og  Retfærdighed  til  Sejr. 

Hos  os  anvendtes  Jernbyrden  navnlig  i  Tyvssager 
og  Sager  om  Mordbrand,  fremdeles  i  Anledning  af  Hor, 
Voldtægt,  forskjellige  Slags  særdeles  graverende  eller 
dog  krænkende  Vold,  f.  Ex.  Haandran,  for  at  binde  En 
personlig  o.  dsl.,  endelig  for  voldsom  Ødelæggelse  ved 
det  saakaldte  Hærværk,  der  jo  ogsaa  vidnede  om  en  vis 
Underfundighed,  og  ligeledes  ved  Snigmord.  Hvad  det 
sidste  Tilfælde  angaar,  da  var  det  dog  maaske  mere 
Handlingens  Farlighed  end  dens  naturlige  Skjændighed, 
der  har  begrundet  Anvendelsen  af  Jernbyrden.  Det  blev 
ogsaa  ovenfor  bemærket,  at  man  efter  Vitherlagsretten 
var  mindre  nøjeregnende  med  Vidnebeviset,  jo  farligere 
Forbrydelsen  var,  og  det  samme  Synspunkt  gjør  sig 
vistnok  ogsaa  gjældende  her.  For  Resten  giver  Vither- 
lagsretten ogsaa  et  andet  Exempel  paa  det  Samme,  idet 
den  tillader  Benyttelsen  af  Jernbyrd  mod  Sigtelse  for 
Majestætsforbrydelse,  selv  om  der  fra  Klagerens  Side 
ikke  var  ført  Vidner  for  hans  Paastands  Rigtighed. 
Ellers  var  det  nemlig  en  Regel,  at  der,  for  at  man 
kunde  forlange  Jernbyrd,  maatte  være  ført  efter  Omstæn- 
dighederne Vidner  eller  afiagt  Ed  af  Klageren  for  Tro- 
værdigheden af,  hvad  han  sigtede  den  Anklagede  for. 

Den  stærkeste  Art  af  Jernbyrd,  den,  hvorefter  man 
skulde  gaa  over  tolv  gloende  Plovjern,  anvendtes  ved 
Snigmord,  hvor  man  aldeles  ikke  vidste,  hvem  man 
skulde   holde    sig   til.       Her    tog    man  rigtignok   Sagen 


')  Se  Sophokles,  Antigene  v.  264. 

overordentlig  kraftig  fat;  Eftermaalsmanden  kunde  sigte 
ni  Mænd,  saaledes  at  de  alle  maatte  bære  Jern;  beviste 
disse  saa  deres  Uskyld,  saa  kunde  han  endnu  ved  tolv 
Mænds  Ed  sigte  en  Tiende,  der  saa  maatte  bestige 
Plovjernene,  hvis  han  ikke  vilde  holdes  for  at  være 
Drabsmand.  Den  samme  Afgjørelsesmaade  benyttedes 
ogsaa  ved  Trolddom  og  for  den  Forbrydelse  at  forgjøre 
En.  Det  har  vistnok  som  oftest  været  Kvinder,  Sejd- 
koner, der  gave  sig  af  med  den  Art  Kunster,  og  det  er 
uden  Tvivl  dem,  der  tænkes  paa  i  et  Pavebrev  til 
Harald  Hejn  af  19.  April  1080,  naar  det  deri  paalægges 
ham  at  forhindre,  at  der  gjordes  Fruentimrene  Fortræd, 
idet  man  gav  dem  Skyld  for  Vejrforandringer  og  alskens 
legemlige  Svagheder.  For  Resten  hedder  det  samme 
Steds,  at  ogsaa  Præsterne  plejede  at  faa  Skyld  for  det 
Samme. 

Det  ligger  tydelig  nok  for  Dagen,  at  det  kun  var 
daarlig  bevendt  med  en  Retsforfatning,  der  hvilede  paa 
et  Grundlag  saa  skrøbeligt  som  det,  denne  gamle  danske 
Proces  var  bygget  paa.  For  os  har  det  formelig  Vanske- 
lighed blot  at  sætte  os  ind  i  Tankegangen;  men  der 
kan  næppe  være  Tvivl  om,  at  den  allerede  i  den  Tid, 
her  Talen  er  om,  havde  begyndt  at  overleve  sig  selv. 
Intet  Under  derfor,  at  Kirken  maatte  holde  det  for  nød- 
vendigt at  se  at  faa  indført  en  Forandring  heri;  dels 
begyndte  den  jo  selv  at  erhverve  Ejendom,  hvorfor  den 
var  umiddelbar  interesseret  i  at  faa  udvortes  Bevis- 
midler indførte  til  dermed  at  støtte  sin  Ret,  dels  havde 
den  den  Opgave  at  møde  den  Fristelse  til  Uærlighed, 
der  unægtelig  laa  i  den  brugelige  Maade  at  faa  Sand- 
heden  frem    paa.      Tvekampen    var    den,    der  allerførst 

maatte  bukke  under;  den  gav  jo  ligefrem  den  Stærkere 
og  Behændigere  et  Fortrin  for  den  Svage,  og  Kirken 
kunde  desuden  selv  ikke  godt  anvende  den.  Jernbyrd 
besad  man  kunstige  Midler  til  at  hjælpe  sig  igjennem 
med,  og  Eden  havde  ingen  Betydning  for  den,  der  ikke 
ærede  dens  Hellighed;  men  navnlig  var  den  dog  uan- 
vendelig for  den  fremmede  Mand  og  den,  der  ikke  havde 
Slægt  og  Venner  at  støtte  sig  til,  idet  en  saadan  maatte 
have  stor  Vanskelighed  ved  at  finde  Edshjælpere,  af 
hvilke  der  jo  som  oftest  forlangtes  et  meget  stort  Antal. 
Rigtignok  fandt  man  paa  en  Udvej  til  at  beskytte  Sag- 
søgeren mod  den  Fare,  der  laa  i  Fristelsen  til  Mened 
fra  Sagvolderens  Side,  ved  i  det  Mindste  i  visse  Sager 
at  indføre  en  Ed  af  det  saakaldte  Kjønsnævn.  Herefter 
var  det  Sagsøgeren,  der  skulde  udnævne  Edshjælperne, 
mod  at  han  saa  til  Gjengjæld  skulde  holde  sig  til  den 
Sigtedes  Slægt,  der  jo  maatte  antages  at  være  mest 
villig  stemt  imod  ham,  foruden  at  der  tillagdes  den 
Sigtede  en  vis  Forkastelsesret;  men  dette  maa  vistnok 
henføres  til  en  meget  senere,  maaske  over  hundrede  Aar 
senere  Tid*j. 

Derimod  er  det  meget  rimeligt,  at  der  under  Svend 
Estridsen,  da  Konge  og  Gejstlighed  en  Tidlang  udøvede 
en  overvejende  Indflydelse,   er  lykkedes   at  faa  en  For- 


')  Jeg  maa  nemlig  imod  den  almindelige  Mening  holde  for,  atKjens- 
nævnet  er  af  nyere  Oprindelse.  Det  forekommer  i  den  yngre 
(Eriks)  sjællandske  Lov,  men  ikke  i  den  ældre  (Valdemars);  men 
navnlig  benyttes  den  dog  meget  i  den  yngste  og  mest  udviklede 
af  Provindsiallovene,  jydske  Lov.  I  den  er  Sagsøgerens  Ret  endnu 
yderligere  indskrænket  ved,  at  han  kun  maa  holde  sig  til  de 
Slægtninge,  der  bo  inden  Syslet. 

andring  sat  igjennera,  hvorved  der  kunde  raades  Bod 
paa  disse  Onder.  Dette  kunde  kun  ske  derved,  at  det 
paalagdes  Klageren  først  ordentlig  at  begrunde  sin  Paa- 
stand, førend  han  rejste  Sag,  medens  det  omvendt 
formentes  den  Anklagede  at  fri  sig  blot  ved  en  Ed  eller 
ved  Jernbyrd,  uaar  Fordringen  saaledes  paa  udvortes 
sikker  Maade  var  bragt  til  Klarhed.  Det  bedste  Middel 
hertil  var,  hvor  Omstændighederne  tillode  det,  at  føre 
Vidner,  og  dette  var  jo  ikke  noget  Ukjendt;  thi  allerede 
Vitherlagsretten  afskar  den  Anklagede  fra  at  aflægge 
Ed  og  fra  Jernbyrd,  naar  først  Vidner  vare  førte,  og 
hvor  der  var  Tale  om  Forbrydelser,  kunde  man  desuden 
godt  opfatte  dette  ligesom  en  Udvidelse  af  Begrebet 
fersk  Gjerning,  ved  hvilken  jo  ligeledes  Benyttelsen  af 
Tylvtereden  blev  udelukket.  Om  man  aldeles  skulde  have 
faaet  afskaffet  Brugen  af  Ed  og  Jernbyrd  eller  kun  ført 
dem  tilbage  til  at  være  subsidiaire  Retsmidler,  er  det 
naturligvis  en  Umulighed  at  sige;  men  i  ethvert  Fald 
var  den  Stilling,  der  nu  blev  tillagt  Vidnebeviset,  fuld- 
stændig i  Modstrid  med  den  Tankegang,  der  hidtil  havde 
været  den  herskende.  Det  er  derfor  saa  overmaade  let 
forstaaeligt,  at  denne  Forandring  har  vakt  Modstand  og 
Forargelse,  mest  naturligvis  hos  de  verdslige  Store,  der 
jo  nok  kunde  finde  sig  i  at  maatte  vige  for  et  Vidnes- 
byrd, aflagt  af  deres  Ligemænd  for  Vitherlaget,  men 
ikke  holdt  af  at  se  en  Sag,  som  de  hidtil  havde  kunnet 
afgjøre  saa  at  sige  med  deres  blotte  Ord,  gjort  til 
Gjenstand  for  et  Vidnesbyrd  af  maaske  meget  ringere 
stillede  Medborgere. 

Det    maa    saaledes    uden    Tvivl    anses    for    aldeles 
urigtigt,   naar  Saxo  i  Anledning   af  Harald  Hejns   saa- 

kaldte  Love  omtaler  Vidnebeviset  saaledes,  at  man 
kommer  til  at  tro,  at  det  var  en  ældgammel  Ind- 
retning, der  maatte  vige  for  Retsafgjørelsen  ved  Ed. 
Sagens  Sammenhæng  er  just  aldeles  omvendt;  det  er 
Eden,  der  er  det  Gamle,  og  som  en  Tid  lang  havde 
maattet  vige,  men  nu  føres  tilbage  ved  »Lovene«.  Man 
forstaar  nu  og,  hvorledes  man  bedst  kan  bestemme 
disses  Charakter  ved  at  kalde  dem  et  Slags  Haandfæst- 
ning.  En  saadan  er  efter  sin  Natur  nærmest  conservativ; 
den  afskaffer  Misbrug,  hævder  Rettigheder,  man  i  Praxis 
har  vidst  at  forskaffe  sig,  forbyder  Krænkelser  af  for- 
mentlige Rettigheder  og  ophæver  nye  Indretninger,  som 
ikke  have  vundet  Bifald,  Alt  efter  de  Fingerpeg,  den 
nærmest  foregaaende  Tid  har  indeholdt;  og  saaledes 
maa  det  vistnok  ogsaa  være  gaaet  til  ved  denne  Lej- 
lighed. De  Store,  der  jo  havde  en  afførende  Indfly- 
delse ved  Harald  Hejns  Valg,  nødte  ham  til  at  gaa  ind 
paa  at  opretholde  den  tidligere  Tilstand,  og  det  lykkedes 
saaledes  ikke  Kirken  at  fremkalde  en  Forandring  i  den 
bestaaende  Ret,  der  tvertimod  med  Forkjærlighed  opret- 
holdt Mededsinstitutet  endnu  meget  længe  derefter.  Det 
nyttede  heller  ikke  Noget,  at  flere  Pavebreve  meget 
heftig  ivrede  imod  Brugen  af  dette  Afgjørelsesmiddel ; 
thi  skjøndt  man  vel  følte  det  Mangelfulde  ved  det  og  i 
flere  Henseender  indskrænkede  dets  Anvendelse,  saa 
vedblev  det  dog  at  være  i  Brug  hele  Middelalderen  igjen- 
nem  og  afskaff"edes  egentlig  først  med  Christian  den  5s 
danske  Lov.  Saavel  i  Sønderjylland  som  i  de  skaanske 
Lande  forekommer  det  endogsaa  endnu  senere. 

Saxo    antyder,    at    der  endnu  var  flere  Ting,    som 
Harald  Hejns  Haandfæstning  indeholdt  Bestemmelser  om. 

Og  saadnnne  nævnes  da  ogsaa  hos  den  roskildske  Anonym, 
der  er  ældre  end  Saxo.  Han  siger,  at  han  gjorde 
Skovene,  der  hidtil  havde  været  i  de  Mægtiges  Besiddelse, 
fælles.  Det  er  nu  ikke  let  at  se,  hvorledes  det  egent- 
lig hænger  sammen  hermed ;  thi  det  ser  ud ,  som  om 
Bestemmelsen  er  rettet  just  mod  Stormændene ,  som  jo 
ellers  havde  mest  Magt  og  Indflydelse  ved  Haralds  Valg 
og  under  hans  Regering.  Der  er  imidlertid  under  Knud 
den  Hellige  paany  Tale  om  denne  samme  Sag,  idet  denne 
Konge  nemlig  kommer  i  Strid  med  Bønderne  i  Skaane 
om  deres  Ret  til  at  benytte  de  kongelige  Skove  til 
Græsning  for  deres  Kvæg,  en  Ret,  som  Knud  truer  med 
at  ville  fratage  dem.  Dette  gjør  det  da  mest  sandsyn- 
ligt, at  det  har  været  Kongen  og  ikke  Stormændene, 
der  have  maattet  opgive  en  Ret,  og  fremdeles  kan  man 
ligesom  med  Hensyn  til  Mededsmændsinstitutet  slutte, 
at  der  under  Svend  Estridsen  er  blevet  gjort  Forsøg 
paa  at  indskrænke  denne  Bøndernes  Ret.  At  Kongen 
ejede  alle  udyrkede  Strækninger  i  Landet,  de  saakaldte 
Almindinger,  var  en  ældgammel  Regel,  og  den  blev  heller 
ikke  traadt  for  nær,  ved  at  der  indrømmedes  de  til- 
grændsende  Bønder  en  Græsningsret.  Kun  fortælles  det 
om  Svend  Tveskjæg,  at  han  i  sin  Tid  skulde  have  set  sig 
nødt  til  at  sælge  ,  (eller  maaske  snarere  pantsætte)  en  Del 
af  Almindingerne  i  Jylland.  Derimod  tør  Retten  til  at 
drive  Svin  paa  Skov  vist  næppe  holdes  for  Andet  end 
en  gammel   Vedtægt'),   og   der   kunde   saaledes   lettelig 


*)  Saaledes  maa  Stedet  hos  Saxo  S.  492  upaatvivlelig  forstaas.  Han 
fremstiller  Sagen,  som  om  Almindingerne  i  Jylland  vare  blevne 
solgte  til  visse  Familier,  i  Skaane  og  paa  Sjællaud  derimod  til 
Banderne   i  Fællesskab.     Bønderne    i    Jylland    havde    ligesom  i  de 

opstaa  Strid  derom.  Ved  de  Mægtige,  der  skulde  have 
besiddet  Almindingerne,  maa  derfor  snarest  tænkes  paa 
Kongens  Fogder,  der  kunne  have  lagt  Vanskeligheder  i 
Vejen  for  Skovenes  Benyttelse. 

Efterat  Harald  saaledes  havde  opfyldt  Isørethingets 
Begjæring,  var  han  Konge,  og  Ingen  synes  heri  Landet 
at  have  modsat  sig  hans  Hylding.  Broderen,  Knud,  der 
kunde  været  bleven  den  farligste  Fjende,  havde  forladt 
Landet.  Derimod  droge  flere  af  de  andre  Brødre  afsted 
til  Norge  for  der  at  søge  Olaf  Kyrres  Hjælp  til  at  faa 
den  dem  nægtede  Andel  i  Riget.  Blandt  disse  maa  man 
nærmest  tænke  paa  Olaf,  der,  naar  man  skal  dømme 
efter  hans  senere  Optræden  mod  Knud ,  maa  have 
været  en  temmelig  urolig  Aand.  Om  de  fik  Hjælpen, 
ved  man  ikke;  Paven  søgte  i  det  Mindste  at  holde 
Olaf  Kyrre  derfra;  derimod  foretoge  de  i  alt  Fald  paa 
egen  Haand  Hærjningstog  rundt  omkring  paa  de  danske 
Kyster,  saa  det  var  en  meget  haard  Tid  for  Landet. 
Ogsaa  indadtil  gik  just  ikke  Alting  paa  det  Bedste.  De 
Store  tumlede  sig  paa  deres  egen  Haand  omtrent,  som 
dem  lystede,  og  Harald  besad  ingensomhelst  Magt  til 
at  holde  dem  i  Tømme.  Mismodig  søgte  han  Trøst  i 
Kirken;  men  dette  indbragte  ham  kun  Spot.  Endnu 
Saxo  ofrer  hele  sin  Veltalenhed  paa  med  en  for  en 
Klerk  temmelig  stærk  Frimodighed  at  udvikle,  at  »Gud 
hellere  vil  se  et  Rige  blive  styret  med  Kraft  end  mod- 
tage en  tom  og  overflødig  Dyrkelse,  at  alvorlig  Haand- 


andre  Landsdele  Ret  til  at  benytte  Almindingen  til  Græsning,  og 
nogen  retlig  Forskjel  i  dennes  Behandling  fandt  der  overhovedet 
aldeles  ikke  Sted  mellem  Landsdelene. 

hævelse  af  Retfærdigheden  er  ham  kjærere  end  Bønner. 
Man  bøjer  snarere  Guds  Vilje  til  sin  Fordel  der,  hA'or  Retten 
end  der,  hvor  Røgelseskarrene  (jura  quam  thura)  holdes  i 
Gang,  bedre  ved  Forbrydelsernes  end  ved  Hjerternes  Sonder- 
knuselse;  Gud  bryder  sig  ikke  om  Knæbøjning,  men  han  vil  se 
Forbrydere  bøjede;  et  Offer  har  ingen  Værd  for  ham, 
naar  med  det  Samme  den  fattige  Mand  skal  trædes 
under  Fødder.  Vel  sømmer  det  sig  en  Konge  at  være 
gudfrygtig;  men  stundom  kan  det  dog  have  mere  Værd 
at  sidde  paa  Dommersædet  end  at  ligge  foran  Alteret; 
Harald  gjorde  derfor  tilsidst  Landet  ligesaa  fattigt  paa 
Ret,  som  han  i  Begyndelsen  havde  været  rig  paa  Løfter.« 

Det  er  Absalons  Aand,  der  taler  ud  af  disse  Munkens 
Ord,  men  det  er  tillige  den  Aand,  der  alt  kjæmpede 
i  dette  Tidsrum.  Thi  ved  Siden  af  Bispen  med  Sværd 
i  Haand,  staar  som  et  Modbillede  Ridderen,  der  ikke 
kjæmper  for  sig   selv  men   for   Guds  Riges  Udbredelse. 

Hvad  der  meget  bidrog  til,  at  man  herhjemme  ube- 
kymret kunde  lade  Alting  gaa,  som  det  gik,  det  var 
Forholdene  i  Udlandet,  hvor  man  havde  fuldt  op  at 
gjøre  med  helt  andre  og  vigtigere  Ting  til  at  kunne 
skjænke  vort  lille  Land  nogen  Opmærksomhed.  Afset 
fra,  hvad  Uro  Haralds  Brødre  kunne  have  fremkaldt 
ved  den  Hjælp,  de  fik  fra  Norge,  var  Alting  nemlig 
roligt  udadtil.  Det  var  just  samtidig  med  Harald  Hejn, 
at  Kejser  Henrik  maatte  kjæmpe  med  sin  Modkejser, 
Rudolf  af  Svaben  (1077-1080),  som  i  Tydskland  navn- 
lig fik  sin  Støtte  i  Saksen ,  hvor  fremfor  alle  andre 
Steder  Modstanden  mod  de  fra  Kejseren  udgaaende 
centraliserende  Ideer  havde  sin  Styrke.  Det  er  paa- 
\ist,  at  man  allerede  i  Svend  Estridsens  Tid  herhjemme 

begyndte  at  træde  i  Forbindelse  med  de  saksiske  Store, 
saa  man  turde  vente  nu  at  se  Danmark  blive  trukket 
ind  i  denne  Kamp  og  det  paa  Saksernes  og  Pavens 
Side. 

Imidlertid  hører  man  Intet  herom;  det  lader  til, 
at  man  har  ladet  Sagerne  rolig  gaa  deres  Gang,  og  det 
var  vel  i  Grunden  ogsaa  det  Fornuftigste.  Skjøndt 
man  har  flere  Breve  fra  Paven  til  Harald  Hejn,  inde- 
holder intet  af  dem  nogen  umiddelbar  Opfordring  til  at 
blande  sig  i  Striden.  Derimod  tyde  Pavens  Breve  paa, 
at  denne  mere  har  havt  Opmærksomheden  henvendt  paa 
Ordningen  af  de  danske  Kirkeforhold ;  han  beder  saaledes 
under  1.5.  Oktober  1079  Kongen  om  at  sende  en  af  sine 
Klerke  til  Rom  for  at  skafl"e  ham  Oplysning  om  For- 
holdene her  i  Norden  og  for  at  modtage  hans  Befalinger 
med  Hensyn  til  deres  Ordning.  Den  samme  Opfordring 
fik  ogsaa  Olaf  Kyrre  ved  et  Pavebrev  af  17.  Dec,  1078 
og  Kong  Inge  af  Sverig  under  4.  Oct.  1080.  Hertil  var 
der  ogsaa  just  i  denne  Tid  en  ganske  særegen  Anledning; 
thi  Danmark  og  ligeledes  det  øvrige  Norden  stod,  saa- 
længe  Kampen  i  Tydskland  varede,  aldeles  udenfor  den 
sædvanlige  Forbindelse  med  det  almindelige  Kirkesam- 
fund. Den  hamborgske  Erkebisp ,  Liemar,  der  jo  stod 
nærmest  til  at  have  Indseende  med  Forholdene  i  Norden, 
var  nemlig  bleven  dragen  ind  i  den  store  Kamp  mellem 
Kejser  og  Pave;  han  var  bleven  suspenderet  af  den 
Sidste  og  forekommer  gjentagne  Gange  iblandt  Kejserens 
nærmeste  Omgivelser.  Det  var  derfor  naturligt,  at  Paven 
her  greb  ind  for  ligesom  at  udfylde  en  ledig  Plads,  og 
man  tør  nok  sige,  at  Intet  har  mere  forberedt  den  Ad- 
skillelse  mellem   Norden   og    den   hamborgske  Erkestol, 

som  senere  indtraadte,  end  det  Schisma,  der  i  disse 
faa  Aar  fremkaldtes  ved  de  udvortes  Begivenheders 
egen  Magt.  Man  har  fra  en  anden  Del  af  Norden  et 
Bevis  paa,  hvorledes  Forbindelsen  mellem  dette  og 
Erkestolen  i  dette  Tidsrum  var  atljrudt,  idet  det  hedder, 
at,  da  Bisp  Islejf  paa  Skalholt  døde,  kunde  hans  Efter- 
mand ikke  indvis  af  Erkebisp  Liemar,  men  maatte  hen- 
vende sig  umiddelbar  til  Rom ,  hvorpaa  Paven  lod  den 
hellige  Handling  foretage  af  Erkebispen  af  Magdeborg. 
Hvor  kort  saa  end  Harald  Hejns  Regeringstid  var  — 
thi  den  varede  kun  tire  Aar,  idet  han  døde  d.  17.  April 
1080  —  saa  kan  man  dog  derfor  ikke  sige  Andet,  end 
at  den  alligevel  medførte  sine  varige  Følger  for  Frem- 
tiden, ligesom  man  heller  ikke  godt  vil  kunne  frakjende 
den  sit  ejendommelig  Præg.  Det  er  almindelig  overleveret, 
at  Harald  Hejn  ligger  begravet  ved  Helligkorskirken  i 
Dalby  i  Skaane,  paa  hvis  Fuldendelse  han  formodentlig 
har  arbejdet  videre.  I  ethvert  Fald  viser  man  endnu 
Øst  for  Kirken  paa  Kirkegaarden  en  Ligsten  i  Form  af 
en  Ligkiste ,  under  hvilken  han  siges  at  ligge  begraven. 
Der  er  ogsaa  dem,  der  tillægge  ham  Stiftelsen  af  Alle- 
helgensklostret  i  Lund.  Det  er  dog  vistnok  fra  en  senere 
Tid.  Imidlertid  er  det  værdt  at  lægge  Mærke  til,  at 
det  var  et  Cluniacenserkloster,  et  af  de  faa,  der  grundedes 
her  i  Norden,  og  denne  Orden  hørte,  som  saa  ofte  be- 
mærket, just  til  dem,  der  i  dette  Tidsrum  allermest 
florerede. 

JtLaralds  Regering,  om  end  kort,  havde  dog  været  lang 
nok  til  at  gjøre  det  klart,  hvad  et  Rige  uden  Hoved  vil 
sige.  Det  var  længe,  længe  siden,  at  man  her  i  Landet 
havde  maattet  finde  sig  i  saa  mange  indvortes  For- 
styrrelser af  Roligheden,  som  i  hans  Tid,  og  saa  var 
det  endda  ikke  som  senere  Partier,  der  stredes  med 
hverandre,  men  simpelthen  de  Stores  Egenraadighed,  der 
tumlede  sig  uden  Skranker.  Med  Danmarks  Delagtighed 
i  den  almindelige  europæiske  Cultur  kan  det  kun  have 
været  smaat,  dertil  var  det  altfor  kort  Tid  siden,  at 
Landet  var  kommet  rigtig  i  Forbindelse  med  det  øvrige 
Europa,  og  saa  var  Tiden  jo  oven  i  Kjøbet  en  Bryd- 
ningstid, der  under  Pavens  Kamp  med  Kejseren  skulde 
bringe  de  romanske  Stammer  op  i  Aandens  Højsæde  paa 
de  germanske  Stammers  Bekostning.  Her  var  det  just 
ikke  let  at  vælge  og  vrage ;  men  derimod  var  her  nok 
til  at  fremkalde  Forvirring,  og  denne  udeblev  da  natur- 
ligvis heller  ikke. 

Ligesaa  lidt  kan  man  tvivle  om,  at  det  jo  er  gaaet 
hos  os,  ligesom  det  er  gaaet  paa  alle  andre  Steder,  at, 
hvor  en  fremmed,  udviklet  Cultur  har  aabnet  sig  Adgang 
og  er  begyndt  at  lokke  Opmærksomheden  hen  paa  sig, 
der  har  det  i  Reglen  mest  været  Ydersiden,  Formerne, 
ja  man  kan  næsten  bogstavelig  sige.  Klæderne,  der 
først  ere  blevne  optagne.  Thi  der  hører  allerede  for 
det  enkelte  Individ  saa  overordentlig  Meget  til  for  blot 
at  fatte  Aanden  i  en  fremmed  Cultur,  og  er  denne  en 
højere  Cultur,  saa  bliver  dette  saa  meget  vanskeligere; 
et  Folk  fatter  den  kun  ved  selv  at  tilegne  sig  den. 
Men  dette  sker  kun  gjennem  Generationer  og  ved  disses 
alvorlige  og  stræbsomme  Arbejde  ved  en  Kamp  ikke 
blot  imellem  det  Gamle  og  det  Ny,  men  ogsaa  mellem 
Formen  og  Aandens  virkelige  Indhold.  Derfor  er  det, 
man  saa  tidt  ser,  hvorledes  Intet  mere  er  til  Fordærv 
for  et  uudviklet  Folkeslag  end  det  at  komme  i  Forbin- 
delse med  den  europæiske  Cultur;  det  griber  Udvæks- 
terne, det,  der  stikker  i  Øjnene,  uden  at  komme  til 
Kjærnen,  og  opgiver  til  Gjengjæld  sit  Eget,  i  Grunden 
uden  at  faa  nogen  virkelig  Erstatning  derfor.  Saa- 
ledes  har  da  Ødelæggelsen  ledsaget  Europas  Spor,  man 
kan  sige,  over  den  hele  Verden,  og  den  samme  nedbry- 
dende Gjerning  fuldbyrder  sig  endnu  den  Dag  idag  for 
vore  Øjne,  hvorsomhelst  den  europæiske  Cultur  trænger 
sig  frem. 

Men  selv,  hvor  den  Folket  iboende  Naturkraft  var  stærk 
nok  til  uskadt  at  arbejde  sig  ind  til  Kjærnen,  der  kunde 
det  dog  umulig  være  Andet,  end  at  hin  Dyrkelse  af 
Formen  fra  først  af  raaatte  fremkalde  en  vis  Demorali- 
sation, fordi  Naturen  blev  uden  Optugtelse,  og  en  tænkt 

Ræder :  Daum.   u.   Svead   Estridsen  og  hans   Sønner.  20 

Verden  blev  herskende  paa  den  virkeliges  Bekostning, 
og  var  der  saa  blot  sunde  Kræfter  i  Folket,  saa  maatte 
disse  forarges  ved  at  se  saadanne  Ting  blive  tillagt 
Vigtighed,  der  kun  fortjente  den,  hvor  de  vare  Blom- 
sten og  den  ydre  Fremtrædelsesmaade  af  en  Cultur, 
som  havde  hjemme  hos  Andre,  men  ikke  der,  hvor  de 
overførtes  paa  aldeles  udvortes  Maade,  medens  Aanden 
selv  blev  uden  Magt  over  Livet.  Herved  maatte  der  nu 
indvortes  fra  fremstaa  Brydninger,  der  om  de  end  maatte 
kaldes  et  godt  Tegn,  fordi  de  vidnede  om  en  vis  Sund- 
hed i  Tankegangen,  dog  ogsaa  paa  den  anden  Side 
maatte  afsætte  adskilligt  Bundfald  og  nedtræde  eller 
dog  hemme  Spirer,  der  under  andre  Forhold  mulig  vilde 
have  faaet  en  hurtigere  Vækst, 

Som  en  saadan  Martyr  for  Formen  fremtræder  hos 
os  Knud  den  Hellige.  Skjøndt  der  af  Faderen,  der  blev 
understøttet  af  adskillige  højst  fremragende  Mænd,  dog 
virkelig  var  blevet  gjort  overordentlig  Meget  for  at 
fremme  det  danske  Kirkevæsen,  saaledes  at  Tilstanden 
næppe  trængte  til  Andet  end  Ro  foruden  kraftig  Haand- 
hævelse  for  at  udvikle  sig  til  Modenhed,  satte  han  sig 
med  den  allerstørste  Ihærdighed  den  Opgave  straks  at 
arbejde  videre  for  at  bringe  den  danske  Kirke  i  den 
størst  mulige  Overensstemmelse  med,  hvad  der  paa 
andre  Steder  var  gjennemført.  Efter  en  Regering  som 
Harald  Hejns  skulde  man  dog  vente,  at  der  vilde  blive 
jSTok  at  gjøre  med  at  læge  de  Saar,  denne  Tid  havde 
slaaet,  og  man  maa  ogsaa  villig  lade  Knud,  at  han 
ivrig  arbejdede  for  at  faa  disse  Onder  afhjulpne ;  men 
hans  Begejstring  for  den  formelle  Ensartethed  mellem 
Danmark  og  den   øvrige  Christenhed  førte  ham    paa   de 

største  Afveje.  Hertil  kom  endnu,  at  han,  saavidt  man 
kan  skjønne ,  har  været  den  eneste  mere  fremragende 
Bærer  af  sine  Ideer;  to  fremmede  Klerke,  Gerold  og 
Arnold,  nævnes  som  hans  fornemste  Raadgivere,  men 
synes,  skjøndt  de  begge  senere  bleve  Bisper,  ikke  at 
have  været  af  nogen  synderlig  Betydning. 

At  nu  Knud  efter  Broderen  Haralds  Død  uden 
Vanskelighed  kunde  samle  Stemmerne  om  sig  til  Konge- 
valget, laa  naturligvis  i,  at  der  var  en  almindelig  Trang 
til  igjen  at  faa  en  kraftig  Styrelse  efter  den  sørgelige 
Erfaring,  man  havde  gjort  med  Harald  Hejn.  Det  øst- 
lige Danmark  var  ham  jo  allerede  Tak  skyldigt,  fordi 
han  havde  beskyttet  det  mod  Anfald  fra  de  modsatte 
Kyster  af  Østersøen,  —  som  det  lader  til,  fortsatte  han 
Togene  derover  endnu  en  rum  Tid  i  Begyndelsen  af  sin 
Regering  — ,  og  Vest-Danmark,  der  fire  Aar  tidligere 
havde  staaet  ham  imod,  havde  i  alt  Fald  ingen  Anled- 
ning til  at  foretrække  nogen  af  hans  Brødre,  der  havde 
benyttet  Mellemtiden  til  at  søge  Hjælp  i  Norge  og  gjøre 
Hærjningstog  paa  Danmark.  I  det  store  Spørgsmaal, 
der  ellers  bevægede  Verden,  Pavemagt  eller  Kejser,  var 
der  ingen  Uenighed  mellem  Knud  og  Stormændene,  der 
igjennem  deres  Forbindelser  med  Sakserne  vare  blevne 
paveligsindede ,  skjøndt  det  vistnok  er  gaaet  dem 
ligesom  de  saksiske  Store,  at  de  ikke  kunde  have  nogen 
synderlig  klar  Forestilling  om,  hvad  det  var,  Stri- 
den egentlig  drejede  sig  om,  eller  hvad  den  dog  kunde 
føre  til.  Skal  man  slutte  fra  den  Egenmægtighed,  med 
hvilken  Knud  ligefra  Begyndelsen  af  optraadte,  maa 
man  antage,  at  der  har  været  temmelig  Enstemmighed 
for  at  gjøre  ham  til  Konge. 

20* 

Ogsaa  sine  Brødre,  der  jo  havde  delt  Landflygtig- 
heden med  ham,  lykkedes  det  ham  at  slutte  en  Over- 
enskomst med,  saaledes  at  Faren  for  Rigets  Adsplit- 
telse  i  det  Mindste  foreløbig  fjernedes.  Hans  Broder 
Olaf,  der  omtrent  var  jævnaldrende  med  ham,  blev  ud- 
rustet med  Jarleværdigheden  og  sat  til  at  vogte  Rigets 
sydlige  Grændser  i  Sønderjylland,  medens  Erik  sattes 
til  Jarl  i  Sjælland,  og  Farbroderen  Asbjørn  beholdt 
Jarledømraet  i  Smaalandene,  som  han  synes  at  have 
faaet  under  Harald  Hejn.  De  andre  Brødre  bleve  af- 
fundne med  Jordegods  rundt  omkring  i  Landet  og  for- 
bleve  hos  Kongen  ved  Hoffet,  Broderen  Benedikt,  som 
det  lader,  som  hans  Hirdstyrer. 

Det  viste  sig  straks  i  Begyndelsen,  hvorledes  Knud 
stod  tilbage  for  sin  Fader  i  Evnen  til  at  vise  Fasthed  i 
Bøjelighed.  Svend  havde  jo  rigtignok  i  den  Henseende 
lagt  ganske  særdeles  Anlæg  for  Dagen.  Et  helt  Liv 
igjennem  havde  han  under  omskifteligt  Held  fulgt  et  og 
samme  Maal,  uudtømmelig  paa  Udveje,  naar  den  Vej, 
han  var  kommen  ind  paa,  fandtes  at  være  ufarbar, 
aldrig  haard  eller  voldsom,  men  med  sejg  Udholdenhed 
arbejdende  sig  frem,  til  han  saa  sine  Bestræbelser  kro- 
nede med  Held.  Hans  Formaal  var  fra  Begyndelsen 
af  ikke  noget  andet  end  simpelthen  det  at  være  Konge 
i  Danmark;  men  da  han  saa  skulde  se  sig  om  efter 
Forbundsfæller,  frembød  der  sig  ingen  stærkere  end 
Adalbert  af  Bremen,  og  af  denne  Forbindelse  udviklede 
der  sig  saa  efterhaanden  alt  det  Øvrige,  hvad  han  blev 
for  Danmark,   og  hans  Forhold  til  Naborigerne  udadtil. 

Knud  den  Hellige  møder  derimod  paa  en  Gang 
frem  med   en  hel  Mængde    aldeles   uensartede   Formaal, 

saa  man,  naar  man  erindrer,  at  hans  liele  Regeringstid 
kun  er  seks  Aar,  med  Rette  forundres  over,  at  det  har 
været  muligt  at  tage  fat  paa  saa  Meget  i  saa  kort  et 
Tidsrum.  Samtidig  med,  at  han  fortsætter  Togene  paa 
de  Qerne  Kyster  af  Østersøen,  som  han  havde  begyndt 
paa,  før  han  blev  Konge,  griber  han  den  Opgave  at 
sætte  en  Stopper  paa  de  Stores  Overmod,  hvad  der  jo 
for  Resten  tilbød  sig  ligesom  af  sig  selv.  Men  i  Stedet 
for  her  at  støtte  sig  paa  xllmuen,  der,  som  man  tydelig 
sporer,  stod  i  et  vnst  Modsætningsforhold  til  Stormæn- 
dene under  hele  hans  Regering,  støder  han  denne  fra 
sig  ved  vilkaarlige  Skattepaalæg  og  ved  paa  en  meget 
barsk  Maade  at  hævde  sin  kongelige  Myndighed,  aaben- 
bar,  fordi  han  mente ,  at  det  kom  an  paa  saa  lidt  som 
mulig  at  ligne  Harald  Hejn,  der  ved  sin  Svaghed  havde 
bragt  Tilstanden  i  Forfald.  Ved  Siden  heraf  troede 
han  allerede  at  kunne  afslutte,  hvad  der  under  Svend 
Estridsen  var  begyndt,  ved  at  sætte  Gejstligheden  paa 
den  første  Plads  i  Riget  og  ved  i  det  Hele  at  tilvejebringe 
den  størst  mulige  formelle  Overensstemmelse  mellem 
Danmark  og  det  øvrige  Kirkesamfund.  Det  var  aaben- 
bar  Gregor  den  Syvendes  Ideer,  der  under  denne  hans 
Virksomhed  besjælede  ham;  men  ligesom  denne  Pave 
selv  omtrent  samtidig  gik  sin  Undergang  i  Møde,  saaledes 
er  det  sandsynligt,  at  Gejstligheden  her  i  Riget  den 
Gang  endnu  har  havt  en  meget  for  svag  Stilling  til  at 
kunne  afgive  nogen  væsentlig  Støtte  for  den,  der  vilde 
fremme  dens  Interesser.  Det  var  kun  ufrivillig,  ved  sin 
voldsomme  Død,  at  Knud  kom  til  alligevel  at  bidrage 
til  dens  Ophøjelse.  Foruden  alt  dette  vilde  han  saa 
endelig  endnu  forny   Knud   den    Stores    glimrende    Dage 

ved  at  erobre  England,  et  Foretagende,  der,  selv  om 
Tiderne  ikke  for  Øvrigt  ganske  havde  forandret  sig, 
maatte  mislykkes,  fordi  den,  der  skulde  lede  det,  ikke 
havde  mindste  fast  Fod  at  staa  paa  herhjemme,  Vil 
man  søge  et  Sidestykke  til  dette  Sidste  udaf  vor 
egen  Historie,  saa  træffer  man  det  i  Erik  Menved,  der 
paa  lige  Maade  sværmede  for  at  forny  Valdemarernes 
Glanstid  paa  de  vendiske  Kyster. 

Dengang  Knud  efter  sin  Faders  Død  første  Gang 
bejlede  til  Kongekronen,  havde  han  fundet  sin  bedste 
Støtte  hos  Skaaningerne.  Intet  var  derfor  rimeligere, 
end  at  han  nu  søgte  at  opretholde  dette  gode  Forhold, 
for  dog  at  have  et  fast  Støttepunkt  at  begynde  med,  om 
ogsaa  Et  og  i^ndet  skulde  gaa  ham  imod  i  de  øvrige 
Dele  af  Landet.  Alligevel' var  det  just  i  Øst-Danmark, 
at  der  først  mødte  ham  Vanskeligheder,  idet  han  ragede 
uklar  med  Befolkningen  angaaende  de  Rettigheder,  der 
tilkom  ham  som  Konge. 

I  Halland  stredes  han  saaledes  med  Bønderne  om 
deres  Ret  til  at  benytte  de  kongelige  Almindinger  til 
Græsning  for  deres  Kvæg.  Denne  Ret  var,  som  ovenfor 
bemærket,  just  bleven  anerkjendt  af  Harald  Hejn,  saa 
man  ser,  at  den  tidligere  maa  have  været  omtvistet. 
Nu  vilde  Knud  igjen  rejse  Spørgsmaalet,  maaske  fordi 
han  tænkte  at  kunne  faa  Bønderne  til  at  betale  Noget 
for  Benyttelsen  af  Almindingerne;  Striden  blev  meget 
hæftig,  og  en  Bonde,  der  talte  ivrig  imod  Kongen,  blev 
dræbt.  Bønderne  besværede  sig  nemlig  over  de  byrde- 
fulde Ægter,  de  maatte  gjøre  for  Kongen,  og  opnaaede 
da  i  ethvert  Fald,  at  Kongen  maatte  gaa  ind  paa  en 
Overenskomst ,     som     opretholdt     deres     Græsningsret. 

Paa  lige  Maade  kom  han  i  Strid  med  Skaaningerne 
om  Fiskeretten  i  Øresund,  hvilket  som  alle  større 
Strømme  tilhørte  Kongen.  Bønderne  maatte  finde  sig  i 
at  gjøre  Indrømmelser  for  at  bevare  en  saa  vigtig  Ind- 
tægtskilde. Saaledes  betraadte  han  fra  Begyndelsen  af 
den  Vej,  der  tilsidst  førte  til  hans  Fordærvelse. 

Som  en  af  de  %ngtigste  Opgaver,  han  havde  at  løse, 
satte  han  sig  den  at  gjenoprette  Ro  og  Orden  i  Landet, 
idet  just  Tilstanden  i  denne  Henseende  havde  lidt  store 
Afbræk  under  Harald  Hejn.  Tyve  og  Røvere  bleve  for- 
fulgte uden  den  allerringeste  Skaansel,  saaledes  at  det 
meget  snart  lykkedes  ham  at  bringe  den  fornødne  Orden 
tilveje  igjen,  men  rigtignok  ikke  uden  at  vække  Manges 
Misfornøjelse  ved  sin  Voldsomhed.  Det  var  ikke  nok 
det,  at  han  vaagede  over  Landefreden  uden  den  mindste 
Personsanseelse,  hvad  jo,  da  de  Store  nu  en  Gang  vare 
komne  i  Vane  med  at  raade  sig  selv,  allerede  afset  fra 
alt  Andet,  maatte  give  Anledning  til  Misfornøjelse.  Men  han 
gik  endnu  lidere,  idet  han,  støttet  af  de  Ideer  om  at 
være  Guds  viede  Øvrighed  her  paa  Jorden ,  der  ind- 
gaves ham  af  Kirken,  vilde  indføre  en  formelig  kongelig 
Strafferet,  hvorved  han  uundgaaelig  maatte  forgribe  sig 
paa  Rettigheder,  som  vore  Forfædre  værnede  om  med 
den  største  Skinsyge. 

Sagen  er  nemlig  den,  at,  hvormeget  man  end  i 
gamle  Dage  satte  Pris  paa  og  roste  hos  Kongerne  deres 
Iver  for  Retshaandhævelsen  og  den  almene  Sikkerhed, 
tænkte  man  herved  dog  kun  paa  de  mere  grove,  forag- 
telige Forbrydelser  saasora  Tyveri ,  Mordbrand ,  Stirov 
o.  desl.,  idet  man  betragtede  Kongens  Virksomhed  om- 
trent lige  med  en,  der   gik   ud   paa   at    skille  Landet  af 

med  Udyr  og  andre  skadelige  Ting,  derimod  langtfra 
som  Udøvelsen  af  en  Straffemyndighed,  der  tillige  tog 
Hensyn  til  Forbryderens  Skyld  og  udraaalte  den  udvortes 
Brøde  efter  denne.  Derfor  kunde  ogsaa  Andre  end 
Kongerne  gjøre  det  Samme  og  paa  denne  Vis  indlægge 
sig  Fortjeneste,  og  navnlig  med  Hensyn  til  Tyve  er  det 
bekjendt  nok ,  hvorledes  man  behandlede  dem  aldeles 
summarisk  og,  naar  de  paagrebes,  uden  Videre  hængte 
dem  op,  næsten  som  man  i  vore  Dage  skyder  en  Ræv, 
der  har  vovet  sig  ind  i  Hønsegaarden.  Der  er  her  ikke 
Tale  om  nogen  Skyld,  der  straffes;  man  skiller  sig  sim- 
pelthen af  med  Tyven  som  med  en  ubelejlig  Gjæst. 

Men  naar  Knud  nu  vilde  indføre  en  kongelig  Straffe- 
ret, saa  fjernede  han  sig  ikke  blot  fra  de  hidtil  gjængse 
Synspunkter,  hvad  endda  fik  at  gaa,  men  han  kom  let  til 
at  gjøre  Indgreb  paa  et  Omraade,  hvor  enhver  Indblan- 
ding betragtedes  med  skjæve  Ojne,  Den  Omstændighed, 
at  en  privat  Strid  havde  medført  et  Drab  eller  en  Fejde, 
kunde  nemlig  efter  hine  Tiders  Anskuelse  ikke  med- 
føre, at  Sagen  nu  fik  en  Charakter,  der  interesserede  det 
Off'entlige  eller  berettigede  Kongen  til  at  gribe  ind  for 
at  faa  den  Skyldige  straffet.  Sagen  vedblev  væsentlig 
kun  at  berøre  de  to  Parter  eller  interesserede  Familier, 
hvorfor  ogsaa  den  Pengebøde,  der  kunde  flyde  af  den, 
blev  det  Underordnede,  hvorimod  den  Erstatning,  der 
kunde  fordres,  efter  Omstændighederne  Mandebod,  var 
Hovedsagen.  Naar  nu  under  saadanne  Forhold  Kongen 
gav  sig  til  at  gribe  ind  for  at  straft'e,  saa  kunde  det 
meget  let  ske,  at  denne  hans  Handling  af  vedkommende 
Familie  opfattedes  som  en  den  særlig  tilføjet  Kræn- 
kelse, aldeles  som  naar  ellers  et  Drab  var  begaaet,    og 

den  kunde  altsaa  falde  paa  at  forlange  Mandebod  af 
Kongen  ganske  som  sædvanlig.  At  denne  ikke  kunde 
anerkjende  en  saadan  Fordring,  var  naturligvis  en  Selv- 
følge, og  han  udsaaede  saaledes  ved  sin  altfor  over- 
drevne Iver  en  umaadelig  Mængde  Spirer  til  Misnoje. 
Det  var  derfor  ogsaa  siden,  da  man  rejste  sig  imod 
ham,  en  af  de  Klager,  der  bleve  fremførte,  at  han  skulde 
have  dræbt  nogle  Stormænd  og  gjort  dem  til  Ubods- 
mænd,  saaledes  at  deres  Frænder  ikke  kunde  faa  Bod 
for  dem.  Man  maa  desuden  anse  det  for  højst  sand- 
synligt, at  den  Straf,  Kongen  havde  ladet  ramme  Drabs- 
manden, ofte  har  medført,  at  dennes  Frænder  nu  vægrede 
sig  ved  at  erlægge  Mandebod  til  den  oprindelig  Dræbtes 
Frænder,  paastaaende,  at  Brøden  nu  maatte  betragtes 
som  afsonet,  ligesom  hvor  Pi'ivathævn  var  bleven  bragt 
til  Anvendelse,  og  det  tør  saaledes  anses  for  meget 
rimeligt,  at  Knud  som  oftest  har  fremkaldt  langt  mere 
Forvirring  end  Ro  i  Landet  ved  sin  Indblanding. 

Man  har  en  ret  betegnende  Fortælling  om,  hvordan 
Kongen  gik  til  Værks  overfor  disse  Forhold.  Den  viser 
tillige,  hvorledes  Fortidens  Vikingevaner,  der  jo  betrag- 
tede Røveri  til  Søs  med  ganske  andre  Blikke  end  det, 
der  skete  til  Lands,  dog  endnu  ikke  vare  saa  ganske 
uddøde.  Kongen  havde  sat  en  Mand  af  en  stor  jydsk 
Æt,  Egil  Ragnarsen,  til  at  bestyre  Kongsgaardene  paa 
Bornholm,  efterat  den,  der  tidligere  havde  havt  denne 
Bestilling,  Aage  Vagnsen,  var  død.  Skjøndt  nu  Kongen 
havde  undtaget  nogle  Gaarde  fra  hans  Tilsyn,  saa  holdt 
Egil  ikke  desto  mindre  et  ret  anseligt  Hof,  næsten  som  et 
Slags  Smaakonge,  men  maatte  for  at  kunne  bestride 
Udgifterne  hermed  gaa  ud  paa  Fribyttertog  paa  Østersøen. 

Da  han  nu  en  Gang  havde  havt  en  meget  varm 
Dag  ved  den  vendiske  Kyst,  hvor  han  med  egen  Haand 
havde  nedlagt  den  vendiske  Anfører  om  Bord  paa  hans 
eget  Fartøj,  og  han  nu,  da  Slaget  var  forbi,  følte  stærk 
Trang  til  at  faa  Noget  at  drikke,  saa  vidste  han  ikke 
at  hjælpe  sig  paa  nogen  anden  Maade  end  ved  at  drikke 
af  det  Vand,  der  havde  samlet  sig  paa  Bunden  af  Skibet 
nede  ved  Kjølen.  At  Vandet  var  blevet  i  høj  Grad 
blandet  med  Blod,  afskrækkede  ham  ikke.  Han  øste 
med  Hjelmen  deraf  og  drak  tre  store  Drag. 

Dette  kom  imidlertid  meget  snart  ud  blandt  Folk; 
thi  Egil  fik  af  denne  Begivenhed  Navn  af  Blod-Egil,  og 
da  han  saa  engang  kom  for  Kongen,  foreholdt  denne 
ham  i  Enerum  meget  alvorlig,  hvad  han  havde  gjort, 
idet  han  mente,  at  dette  ikke  var  langt  fra  at  være  det 
Samme,  som  om  han  havde  spist  Menneskekjød.  Egil 
maatte  da  love  at  bekjende  sin  Synd  for  Præsterne  og 
se  at  erholde  kirkelig  Absolution,  da  Kongen  ellers  ikke 
kunde  lade  hans  Udaad  gaa  upaatalt  hen. 

Men  da  Kongen  og  Egil  atter  traf  sammen,  og 
Kongen  forhørte  sig,  om  han  havde  gjort,  hvad  han 
havde  lovet,  maatte  Egil  bekjende,  at  han  rigtignok 
havde  glemt  det.  Da  det  saa  oven  i  Kjøbet  viste  sig, 
at  Egil  vedblivende  foruroligede  Søen  med  sine  Vikinge- 
tog, saa  hørte  Kongens  Taalmodighed  omsider  op,  og 
han  satte  ham  fra  Bestyrelsen  af  Øen. 

Egil  vedblev  imidlertid  at  holde  ligesaa  mange  Folk, 
som  han  altid  havde  holdt,  og  maatte  naturligvis  lige- 
som før  skaffe  det  Fornødne  tilveje  ved  at  hærje  paa 
Østersøen.  Da  skete  det  en  Sommer,  at  et  stort  og 
kostbar   ladet  Skib   drog   fra  Norge  gjennem  Østersøen 

Og  Øst  om  Bornholm,  men  pludselig  forsvandt,  uden  at 
man  hørte  det  Allerringeste  om  det  mere.  Mistanken 
vendte  sig  naturligvis  straks  imod  Egil,  og  da  saa  Olaf 
Kyrre  af  Norge  gjorde  Fordring  paa,  at  der  skulde  ske 
noget  Alvorligt  i  den  Sag,  satte  Kongen  sig  i  Bevægelse 
og  drog  personlig  afsted  til  Bornholm.  Han  blev  led- 
saget af  sin  Broder  Benedikt  og  de  to  Brødre  Svend  og 
Astrad,  som  vare  Sønner  af  Trund  Fagerskind,  Svend 
Estridsens  Hirdstyrer,  og  Thorgunna,  en  Søster  til  den 
Aage  Vagnsen,  der  havde  havt  Bestyrelsen  af  Born- 
holm før  Egil  Ragnarsen.  Det  er  derfor  rimeligt,  at  en 
af  Brødrene  havde  overtaget  eller  var  udset  til  at  over- 
tage den  Post,  som  Egil  havde  havt. 

Man  kom  da  ogsaa  meget  snart  paa  Spor  efter,  at 
det  norske  Skib  var  blevet  udplyndret  og  opbrændt  af 
Egil,  hvorfor  Kongen  tog  den  Beslutning  straks  at  hævne 
denne  Misgjerning  paa  ham.  Han  lod  Egils  Gaard 
omringe  midt  om  Natten,  medens  han  endnu  sad  og  drak 
med  sine  Folk,  og  da  ForsA^ar  var  en  Umulighed,  saa 
maatte  Egil  uden  videre  Modstand  overgive  sig  til 
Benedikt,  der  førte  ham  til  Kongen.  Ligeoverfor  denne 
tilstod  han  da  straks,  hvad  han  havde  gjort,  at  han  ikke 
alene  havde  taget  Skibet  og  opbrændt  det,  men  at  han 
for  at  skjule  sin  Misgjerning  endogsaa  havde  opbrændt 
Besætningen.  Nu  lod  Kongen  sig  ikke  længere  bevæge, 
hverken  ved  Trusler  eller  Bønner,  ligesaalidt  som  ved 
de  Tilbud,  Egils  Frænder  gjorde  om  at  ville  erlægge 
Bøder  for  ham.  »Thi  Det  skal  man  ikke  spørge«,  sagde 
han,  »at  jeg  skulde  forhaane  Gud  ved  at  lade  mig 
bevæge  enten  af  Gunst  eller  af  Gave  til  at  lade  en 
saadan  Forbryder  slippe  løs«,   og  han  lod  da  Egil  uden 

Videre  føre  ud  i  Skoven  og  hænge  op.  Ikke  bedre  gik 
det  med  hans  Folk;  ogsaa  dem  lod  han  overgaa  den 
blodigste  Straffedom;  Nogle  bleve  dræbte,  Andre  lem- 
læstede eller  erklærede  for  fredløse.  Men  denne  hans 
Strenghed  skaffede  ham  naturligvis  mange  Uvenner,  ikke 
blot  mellem  Egils  Frænder  og  overhovedet  blandt  de 
Store,  men  ogsaa  hos  Almuen,  der  forfærdedes  ved  hans 
Strenghed, 

Det  var  imidlertid  en  dybere  Trang,  der  drev  ham 
og  ikke  tillod  ham  at  hvile.  De  gejstlige  Skribenter 
ere  uudtømmelige  i  hans  Ros,  idet  de  fremhæve,  hvordan 
han  tog  sig  af  de  Fattige  og  gav  dem  Føde  og  Klæder, 
og  hvorledes  han  var  en  Hjælper  for  Enker  og  Fader- 
løse ;  kort  sagt,  de  skildre  ham  som  en  Mand,  der  lever 
i  fortsat  Bekymring  for,  at  det  indre  Liv  i  ham  ikke 
skal  vise  sig  virksomt  nok  i  gode  Gjerninger;  og  lige- 
som han  selv  spægede  sit  Legeme  og  med  hellig  Iver 
formelig  lod  sig  hudflette  af  sine  Huscapellaner  og  paa 
de  store  Fastetider  og  om  Fredagen  lod  Vinen  og  de 
kostelige  Retter,  der  frembåres  paa  hans  Bord,  gaa 
urørte  forbi,  idet  han  kun  vilde  drikke  Vand  og  spise 
Brød  med  Salt  til,  saaledes  ansaa  han  det  ogsaa  for  sit 
højeste  Kald  at  være  en  Svøbe  for  sit  Folk  til  at  opdrage 
det  ved  Herrens  Tugt  nidkjært  til  gode  Gjerninger. 

Hertil  var  det,  at  Gejstligheden  skulde  være  hans 
fornemste  Redskab,  og  hans  ivrigste  Bestræbelser  gik 
derfor  ud  paa  at  sikre  denne  Stands  Selvstændighed  og 
i  det  Hele  taget  at  hæve  Kirkens  Magt  og  Glans  i 
Lighed  med,  hvad  der  var  gjældende  paa  andre  Steder 
i  Europa.  Det  er  en  Selvfølge,  at  han  var  en  over- 
ordentlig flittig  Besøger   af  den  offentlige  Gudstjeneste. 

Kirkens  Mænd  ærede  han  paa  enhver  Maade  snart  som 
hellige  Fædre  snart  endogsaa  som  sine  Herrer  og  over- 
øste dem  ved  enhver  Lejlighed  med  rige  Gaver. 

Hvad  der  imidlertid  fremfor  Alting  var  en  Hindring 
for,  at  Kirken  ret  kunde  gaa  frem  i  Udvikling,  ja  blot 
for  at  Gejstligheden  kunde  indtage  en  nogenlunde  sikker 
Stilling,  det  var  den  Umulighed,  der  var  for,  at  den 
uden  særlig  Støtte  kunde  finde  en  Plads  i  det  alminde- 
lige borgerlige  Samfund,  saaledes  som  dette  nu  en  Gang 
var  organiseret.  Thi  i  dette  Væv  af  Familieinteresser 
og  locale  Indflydelser,  hvor  Enhver  kun  havde  Ret  i 
Forhold  til,  hvad  Støtte  han  fandt  i  det  snevrere  Sam- 
fund, til  hvilket  han  hørte,  maatte  Kirkens  Stilling  frem- 
byde overordentlige  Vanskeligheder.  Imidlertid  havde 
den  dog,  som  paa  sit  Sted  bemærket,  allerede  tildels 
vidst  at  indrette  sig  i  Overensstemmelse  med  de  be- 
staaende  Forhold,  nemlig  ved  at  knytte  sig  til  Sognene, 
saaledes  at  disse  paatog  sig  at  lægge  Gods  til  og 
haandhævede  Kirken  i  Besiddelsen  af  samme.  Herved 
var  naturligvis  overordentlig  meget  vundet,  men  dog  kun 
for  den  lavere  Gejstlighed,  hvorimod  Bisperne,  og  over- 
hovedet den  højere  Gejstlighed,  vedbleve  at  staa  temmelig 
afsondrede  overfor  det  øvrige  Samfund. 

Alligevel  var  det  dog  dem,  der  allermest  trængte 
til  Beskyttelse ;  thi  de  besade  Jordegods  som  oftest  spredt 
omkring  paa  de  forskjelligste  Steder  i  Landet,  medens 
det  derimod  er  mindre  rigtigt  at  betragte  Sognepræsterne 
eller  dog  Sognekaldene  som  Ejere  af  Jordegods.  Tvert- 
imod  er  det,  efter  hvad  ovenfor  er  bemærket,  vistnok 
rigtigst  at  betragte  Sognene  som  vedblivende  Ejere  af 
den  Jord,  som  de  havde  forsynet  Kirkerne  med. 

Der  kunde  nu  ikke  godt  være  Tale  om  at  stille  det 
Strøgods,  der  hørte  til  Bispesæderne,  i  nogensomhelst 
undtagen  Stilling,  hvad  Retsbeskyttelse  angik ;  men  man 
kunde  dog  bringe  Godset  i  et  mere  end  sædvanlig  nært 
Forhold  til  dets  gejstlige  Herre.  Dette  vilde  ikke  blot 
medføre  sine  umiddelbare  Fordele  for  Kirken,  men  ogsaa 
bidrage  til  at  lette  den  almindelige  Opfattelse  og  For- 
staaelse  af  Kirken  overhovedet,  hvilket  i  den  ældre 
Middelalder  ingenlunde  var  nogen  let  Sag. 

Man  havde  nemlig  den  Gang  i  det  Hele  taget  megen 
Vanskelighed  med  at  forstaa  Alt,  hvad  man  i  vore  Dage 
kalder  Institutioner,  Indretninger  af  en  mere  almindelig 
Natur,  der  ikke  ere  knyttede  til  en  enkelt  bestemt  Per- 
son. Derfor  var  det  ogsaa,  at  Statens  Begreb  kun  saa 
langsomt  og  først  efterhaanden  arbejdede  sig  frem  i  den 
almindelige  Bevidsthed  og  da  navnlig  først  som  Lehns- 
stat,  hvor  det  personlige  Lydighedsbaand  mellem  Konge 
og  Lehnsmand  var  det  hovedsagelig  sammenknyttende 
Princip,  ligesom  man  ogsaa  i  andre  Forhold  følte  en 
tilsvarende  Trang  til  at  forene  sig  indenfor  sin  nærmeste 
Begrændsning,  der  jo  var  den,  der  gav  den  Enkelte 
Beskyttelse  og  Betydning, 

For  Kongen  var  det  forholdsvis  let  at  tilvejebringe 
et  nøjere  Forhold  mellem  Gejstligheden  og  dens  Gods; 
thi  han  kunde  gjøre  det  uden  at  træde  nogensomhelst 
Rettigheder  for  nær.  Til  Kongens  Indtægter  hørte 
nemlig  Sagøren  eller  Udbyttet  af  alle  de  Bøder  og  For- 
brydelser af  Gods,  der  fulgte  af  Rettergangen.  Denne 
Indtægt  kunde  han  i  det  Hele  eller  tildels  overlade  til 
Kirken,  saavidt  dens  Ejendomme  strakte  sig,  og  denne 
opnaaede   da  foruden    en  ret   klækkelig  Indtægt,    tillige 

en  særdeles  glansfuld  Stilling,  idet  den  blev  ligesom  et 
Slags  Repræsentant  for  Kongen  overfor  sine  Bønder. 
Den  var  derved  paa  en  Gang  hævet  ud  af  sin  private 
Stilling  og  forlehnet  med  en  lialvoflfentlig  Charakter,  der 
umulig  kunde  forfejle  sin  Virkning.  Men  dernæst  for- 
tjener det  ogsaa  at  bemærkes,  at  saadan  Ret  til  Sage- 
faldet ligesom  af  sig  selv  fører  videre,  nemlig  til  en 
formelig  Jurisdictionsret,  idet  den,  der  skal  oppebære 
Bøderne,  derved  har  et  Middel  i  sin  Haand  til  at  for- 
søge en  Affindeise  ved  Overenskomst,  hvilket  let  leder 
til,  at  den  Skyldige  simpelthen  tinder  sig  i  den  Sage- 
faldsberettigedes  Kjendelse. 

Med  Hensyn  til  en  af  Bispestolene,  nemlig  den  i 
Viborg,  har  man  udtrykkelig  Efterretning  om,  at  Knud 
har  skjænket  den  »al  kongelig  Ret  over  Klerkeriets  og 
Kirkens  Tjenere« ;  men  navnlig  er  det  dog  oplysende  at 
betragte  det  Dokument,  man  har  om  en  Dotation  til 
Lunds  Domkirke,  der  just  nærmede  sig  sin  Fuldendelse, 
hvilket  er  dateret  d.  21.  Maj  1085.  Ifølge  dette  skjænker 
Kongen  Provsten  og  Capitlet  i  Lund,  foruden  en  hel  Del 
Jordegods  og  Andel  i  Arnegjælden  fra  Lumaby  (Lomma), 
Helsingborg  og  Lund,  tilsammen  21  Mark,  ogsaa  hele 
den  kongelige  Sagefald  af  dette  .Jordegods  med  Und- 
tagelse af  Løsesummen  for  Fredløshed,  hvor  dog  Brø- 
drene toge  hele  den  øvrige  Formue,  og  ligeledes  med 
Undtagelse  af  Bøderne  for  forsømt  Ledingspligt.  Des- 
uden maa  det  ogsaa  være  Meningen,  at,  naar  Nogen 
døde  uden  at  efterlade  sig  Arvinger,  saa  skulde  Godset 
ikke  henregnes  til  Sagefaldet,  men  vedblivende  tilfalde 
Kongen.  Endelig  føjedes  der  hertil  endnu  den  yderligere 
Begunstigelse,  at  Kirken  skulde  være  fri  for  alle  kongelige 

Ægter,  undtagen,  naar  Kongen  selv  personlig  kom  til 
Skaane.  Man  ser,  det  er  meget  udstrakte  F'rilieder, 
som  desuden  forøgedes  ved,  at  Kongen  gav  Bispen 
Andel  i  Myntretten ;  og  hvis  det  Samme  har  gjentaget 
sig  med  Hensyn  til  de  øvrige  Hovedkirker  i  Landet,  saa 
har  det  rigtignok  kunnet  gaa  rask  med  at  faa  Kirkens 
ophøjede  Stilling  gjort  klar  for  den  almindelige  Bevidsthed. 

For  Øvrigt  er  det  nævnte  Gavebrev  ogsaa  mærkeligt 
derved,  at  det  blandt  dem,  der  vare"  Vidner  ved  dets 
Oprettelse,  stiller  Bisperne  i  Spidsen,  nemlig  Bisp  Ric- 
vald  af  Lund,  Svend  Nordbagge  af  Roskilde  og  Sivard 
af  Slesvig,  der  staa  foran  Hakon  Jarl,  hvorved  for- 
modentlig menes  Svend  Godvinsens  Søn  Hakon,  den 
Samme,  der  med  Knud  havde  taget  Del  i  Englandstoget 
1074.  Dette  viser  nemlig,  at  det  forholder  sig  rigtigt, 
hvad  Saxo  fortæller,  at  det  lykkedes  Knud  at  faa  sat 
igjennem,  at  der  indrømmedes  Bisperne  den  første  Plads 
blandt  alle  hans  Mænd,  ja  endogsaa  foran  Jarlerne. 
Det  Paafaldende  herved  er  imidlertid  kun  det,  at  ogsaa 
Jarlerne  maatte  staa  tilbage  for  dem ;  thi  idet  Bisperne 
udnævntes  af  Kongen  alene,  og  der  desuden  var  tillagt 
dem  det  kongelige  Sagefald  paa  deres  Gods,  maatte 
deres  Stilling  for  dettes  Vedkommende  i  Grunden  sam- 
menstilles med  kongelige  Lehnsmænds,  og  det  var  dem 
da  saaledes  let  nok  at  hæve  sig  frem  foran  Mængden. 
Senere  i  Tidens  Løb  blev  deres  Lighed  med  de  verds- 
lige Lehnsmænd  endnu  langt  mere  tydelig,  idet  de,  alt- 
som  Kirkegodset  tog  til,  begyndte  at  bortforlehne  dette 
til  Verdslige,  hvorved  de  altsaa  selv  fik  sig  Lehnsmænd. 

Saxo  fortæller  endvidere,  at  Knud  endnu  skulde 
have  begunstiget  Gejstligheden   ved  at  tillade   den  selv 

at  behandle  Tvistigheder,  der  opstode  mellem  dens  egne 
Medlemmer.  Dette  maa  dog  vistnok  antages  altid  at  have 
været  Tilfældet ;  thi  Gejstligheden  dannede  et  saa  be- 
stemt for  sig  selv  afsluttet  Samfund,  at  det  ikke  godt 
nogensinde  kunde  falde  den  ind  at  bringe  sine  egne 
Anliggender  for  de  almindelige  Domstole,  ligesom  disse 
heller  ikke  godt  kunde  have  Sagkundskab  eller  føle 
nogen  Beføjelse  til  at  behandle  Sager,  der  i  det  Hele 
eller  tildels  greb 'ind  paa  et  gejstligt  Omraade.  Af 
denne  sidste  Grund  lykkedes  det  da  ogsaa  Gejstlig- 
heden, understøttet  af  Kongen,  at  aabne  sig  Adgang  til 
at  drage  Lægmænd  ind  under  sin  Myndighed,  nemlig 
for  Forbrydelser  mod  Kirken ,  f.  Ex.  for  Overtrædelser 
af  Helligdagsforskrifterne  eller  Fastereglerne.  Saa  stor 
Betydning  havde  Kirken  desuden  allerede  været  i 
Stand  til  at  skaffe  sig,  at  den  forraaaede  at  tvinge 
Folk  til  at  løskjøbe  sig  fra  gejstlig  Straf  ved  at  er- 
lægge Bøder.  Med  Rette  fremhæver  derfor  Saxo ,  at 
der  ikke  var  nogen  Anden  end  Kongen,  Bisperne  og  i 
hans  Tid  ogsaa  den  udvalgte  Konge,  der  saaledes  kunde 
indstævne  en  dansk  Mand  til  at  møde  for  sig  selv  per- 
sonlig for  der  at  taale  Dom.  Thi  den  Myndighed,  Stor- 
mændene havde  over  deres  Hird,  var  i  alt  Fald  meget 
begrændset  og  i  Grunden  ikke  Andet  end  et  Slags 
Hustugt  i  det  Større. 

En  anden  Maade,  hvorpaa  Knud  bidrog  til  at  fremme 
Kirkens  Glans,  var  ved  med  Iver  at  fremskynde  de  mægtige 
Byggeforetagender,  som  der  allerede  var  begyndt  paa  under 
hans  Fader.  Det  var  først  fra  denne  Tid  af,  at  man 
tog  alvorlig  fat  paa  at  ombytte  Trækirkerne  med  Kirker 

Ricder:      Danm.  u.  Svend  Estridsen    og  hana   Senner.  21 

af  Sten;  men  dette  kunde,  som  Forholdene  nu  en  Gang 
vare,  kun  ske  med  Hovedkirkerne;  thi  kun  disse  var 
det,  at  Gejstligheden  havde  fuldt  ud  Raadighed  over, 
ligesom  det  ogsaa  alene  var  dem,  der  havde  selvstæn- 
dige Midler  til  at  gjore  det  for.  De  øvrige  Kirker  vare 
derimod  afhængige  af  Sognene  eller  de  enkelte  Private, 
der  havde  anlagt  dem,  og  hos  disse  var  der  endnu  ikke 
opkommet  den  Aand,  der  med  nogen  Iver  kastede  sig 
over  Kirkebyggeriet. 

De  store  Kirkebygninger,  der  nu  opførtes,  kom  der- 
for i  lang  Tid  til  at  staa  som  temmelig  enestaaende  Anlæg 
og  Mønstre  til  Efterligning;  men  desto  større  Opmærk- 
somhed maa  de  have  vakt,  ligesom  de  ogsaa  maa 
have  bidraget  til  at  forøge  Ærefrygten  for  det  Samfund, 
der  kunde  indlade  sig  paa  saa  usædvanlige  og  storartede 
Anlæg.  Almuen,  der  saa  disse  Stenværker  ligesom  blive 
fremtryllede  af  Jorden,  kunde  ikke  rigtig  sætte  sig  ind 
i,  at  det  gik  naturlig  til  med  deres  Tilblivelse.  Tidt 
skulde  det  derfor  være  en  eller  anden  Trold,  der  havde 
maattet  være  behjælpelig  ved  Kirkebygningens  Opførelse, 
f.  Ex.  Jætten  Find,  hvis  Billede  forevises  i  Lunde  Dom- 
kirkes Krypt,  og  som  endnu  er  Skyld  i,  at  der  altid  er 
noget  at  bygge  paa  denne  Kirke;  til  andre  Tider  er  det 
derimod  just  en  Trold,  der  lægger  Hindringer  i  Vejen 
for  Kirkebygningen  ved  at  rive  ned  om  Natten ,  hvad 
der  opføres  om  Dagen,  indtil  den  Hellige  da  omsider 
vinder  Sejr.  Denne  sidste  Forestilling  havde  uden  Tvivl 
sin  ydre  Anledning  deri,  at  der  paa  Grund  af  Mangler 
i  Constructionen  saa  ofte  fandt  Sammenstyrtninger  Sted, 
navnlig  da  man  begyndte  at  overhvælve  Kirker,  der  op- 
rindelig vare  bestemte  til  at  bære  Træloft. 

Det  er  allerede  omtalt,  at  Knud  deii  Hellige  skjæn- 
kede  Lunde  Bispestol  sin  særdeles  Interesse.  Vel  siges 
det  ikke  i  det  ovenfor  omtalte  Gavebrev,  at  Gaven  var 
bestemt  til  Kirkebygningens  Fuldendelse ;  men  dens  Op- 
førelse bliver  dog  berørt  i  det,  saa  det  i  det  Mindste  er 
rimeligt  nok,  at  den  betydelige  Gave  ikke  har  været 
uden  alt  Hensyn  hertil,  og  i  ethvert  Fald  bliver  Knud 
ikke  ret  længe  efter  sin  Død  omtalt  som  denne  Kirkes 
»Opbygger,  Fader  og  Beskytter  (cultor)«  *).  Derfor  er 
det  ogsaa  sandsynligt,  at  denne  Kirke  virkelig  er  bleven 
fuldført  ikke  ret  længe  efter  hans  Død,  skjøndt  den 
Indvielse  af  Kryptkirken,  som  Erkebisp  Asger  foretog 
1123,  og  af  Kirken  selv,  som  Erkebisp  Eskil  udførte 
1145,  ligesom  ogsaa  dens  hele  Stil  tyder  paa,  at  en 
Nybygning,  mulig  efter  en  foregaaende  Ødelæggelse,  siden 
har  fundet  Sted.  Den  var  indviet  til  Jomfru  Maria  og 
St.  Laurentius.  Om  Højalteret  berettes  det  senere,  at 
det  var  helliget  St.  Vincentius  og  St.  Albanus.  St. 
Laurentius  har  været  Gjenstand  for  en  meget  udbredt 
Dyrkelse  her  i  Landet,  og  mangfoldige  Kirker  vare  ind- 
viede til  hans  Ære.  Som  bekjendt,  skulde  han  efter 
Legenden  have  lidt  Martyrdøden  ved  at  steges  paa  en 
Rist,  og  han  sammenstilles  derfor  ofte  med  Vincentius, 
der  ligeledes  nødtes  til  at  bestige  en  gloende  Rist.  At 
i  alt  Fald  Vincentius  tidligere  var  bleven  dyrket  her  til 
Lands,  ser  man  af,  at  et  Skrin  med  hans  Levninger 
hørte  til  det  Bytte,  Harald  Haarderaade  efter  Slaget  ved 
Nisaa  tog  paa  Svend  Estridsens  Skib. 


')  Elog.  S.  Kan.  reg.  e.  mart.  Lgb.  III.  S.  319,  jfr.  o.  Necrol.  Lund. 
smst.  S.  430,  468—470. 

Det  fortjener  i  Øvrigt  i  Anledning  afSt.  Laurentius- 
kirken  i  Lund  at  bemærkes,  at  det  ogsaa  er  Knud,  der 
har  Fortjenesten  af  at  have  grundlagt  den  med  Samme 
forenede  høje  Skole,  der  er  den  ældste  i  Norden,  og  som 
holdt  sig  i  Ry  hele  Middelalderen  igjennem.  I  det 
Lundske  Necrologium  (Lgb.  IlL  S.  468,  jfr.  S.  4G2) 
nævnes  i  Spidsen  for  samtlige  afdøde  Kanniker  en  vis 
Ebbe,  der  kaldes  Skolastiker;  han  har  rimeligvis  været 
en  af  de  første  Forstandere  for  denne  Skole. 

Ved  Siden  af  Lunds  Domkirke  maa  ogsaa  Dalby 
Klosterkirke  nævnes,  da  den  ligeledes  var  paabegyndt 
af  Bisp  Egino,  fortsat  under  Harald  Hejn  og  uden  Tvivl 
blev  fuldført  ved  Knud  den  Helliges  Gavmildhed. 

Ogsaa  Fuldførelsen  af  Roskilde  Domkirke  faar  han 
Ord  for  at  have  fremmet.  Her  maa  dog  vistnok  Hoved- 
fortjenesten tillægges  Svend  Nordbagge,  der  lod  fortsætte 
det  Værk,  som  var  paabegyndt  af  Bisp  Vilhelm.  Hvor 
meget  der  nu  i  saa  Hensende  kan  tilskrives  hver  af  de 
to  Bisper,  er  ikke  godt  at  sige,  da  vistnok  kun  en  meget 
ringe  Del  af  den  nuværende  Kirke  hidrører  fra  denne 
dens  første  Opførelse  af  Sten.  Svend  Nordbagge  synes 
at  have  foretaget  nogle  Forandringer  ved  Choret,  hvor- 
ved han  dog  havde  det  Uheld,  at  eu  Del  af  det  faldt 
ned,  saa  han  maatte  begynde  forfra  igjen.  Det  fortælles 
nemlig,  at  han  fandt  sig  foranlediget  til  at  flytte  Bisp 
Vilhelms  Gravmæle  i  Choret  noget  til  Siden,  og  da  saa 
Chorgjerameren,  Natten  før  den  højtidelige  Indvielse 
skulde  finde  Sted,  laa  og  sov  i  Kirken,  forekom  det 
ham,  som  om  der  traadte  en  Mand  i  Præsteklæder  til  ham 
og  sagde,  at  Svend  gjerne  kunde  lade  sig  nøje  med,  at 
han  ved  at  fuldende  Choret  havde  tilegnet  sig  den  For- 

tjeneste,  der  tilkom  Vilhelm,  og  taget  en  Andens  Arbejde 
til  Indtægt  for  sig  selv;  derfor  behøvede  han  ikke  ogsaa 
at  antaste  hans  Lig  og  skille  det  fra  den  Konge,  som  han 
havde  elsket  saa  meget.  For  hans  hellige  Levnets  Skyld 
skulde  han  dog  lade  Naade  gaa  for  Ret  og  ikke  straffe 
ham  for,  hvad  han  havde  gjort;  hans  Bygning  derimod 
skulde  han  omstyrte  til  Grunden.  I  det  Samme  slog 
han  paa  Muren  med  en  Stav,  saa  den  omstyrtedes  og 
begravede  Alt,  Chorgjemmeren  med,  under  sine  Ruiner. 
Da  nu  Folk,  hidkaldte  ved  Bulderet,  ilede  til,  saa  saa 
de  til  deres  Forundring,  hvorledes  Chorgjemmeren  uskadt 
krøb  frem  imellem  Ruinerne,  saa  de  ikke  ret  vidste, 
hvad  de  mest  skulde  forbauses  over,  hans  vidunderlige 
Frelse  eller  den  Ødelæggelse,  der  var  overgaaet  Kirken. 
Da  Svend  Nordbagge  hørte,  hvordan  det  var  gaaet  til, 
sagde  han  smilende,  at  det  ikke  var  saa  underligt,  at 
Vilhelm  bar  sig  saaledes  ad  efter  sin  Død,  siden  han 
havde  været  en  saa  streng  Mand  i  levende  Live,  og  han 
tog  da  straks  fat  igjen  for  at  opføre,  hvad  der  saaledes 
var  styrtet  ned. 

Kirken  var  fra  gammel  Tid  af  indviet  til  den  hellige 
Trefoldighed.  For  nu  at  give  den  forøget  Glans  afsendtes 
der  to  Klerke  til  Rom  for  at  skaffe  Reliqvierne  af  en 
eller  anden  Helgen,  der  kunde  tage  Kirken  under  sin 
særdeles  Beskyttelse.  Dette  lykkedes  naturligvis  ikke 
uden  et  Jertegn ;  thi  medens  den  Ene  af  dem  laa  og  sov, 
aabenbarede  den  hellige  Lucius ,  en  Pave ,  der  i  det  3. 
Aarhundrede  var  bleven  halshugget  for  Troen ,  sig  for 
ham  og  sagde,  at  han  af  Gud  havde  faaet  Befaling  til 
at  være  Roskilde  Kirkes  Beskytter  lige  indtil  Verdens 
Ende.     Hans  Hoved  vilde  de  kunne  finde  i  St.  Cecilias- 

kirken,  hvor  det  skinnede  hvidere  end  alle  de  andre 
hellige  Levninger,  ligesom  med  Solstraaler  om  sin  Isse; 
det  skulde  de  tage  og  føre  til  Sjælland.  Dette  gjorde 
de  naturligvis,  og  paa  Hjemrejsen  gav  allerede  St.  Lucias 
sit  ny  Fædreland  et  tydeligt  Bevis  paa  sin  Gunst;  thi 
paa  store  Belt  huserede  der  en  Trold,  der  plejede  at 
gjøre  Fordring  paa,  at  ethvert  forbi  passerende  Skib 
skulde  give  ham  en  Mand.  Da  de  nu  droge  over  Beltet, 
opvakte  Trolden  et  Uvejr,  saa  man  paa  Skibet  ikke 
vidste  nogen  anden  Udvej  end  den  at  kaste  Lod  om, 
hvem  der  skulde  springe  over  Bord  for  saaledes  at 
redde  de  Øvrige.  Loddet  traf  nu  just  den,  der  havde 
St.  Lucius'  Hoved  i  Forvaring;  denne  tog  da  Hovedet 
og  skyllede  det  i  et  Kar,  hvorpaa  han  kastede  Vandet 
ud  i  Havet.  Da  skete  det  Vidunderlige ,  at  dette  nu 
blev  saa  glat  som  et  Gulv,  og  Klerken  kunde  uskadt 
vandre  paa  Havet,  medens  man  med  det  Samme  hørte 
St.  Lucius'  Røst,  der  forbandede  Trolden  ned  i  Afgrunden, 
hvorfra  han  aldrig  mere  skulde  forurolige  de  Søfarende. 
Da  Svend  Nordbagge  senere  kort  før  sin  Dod  foretog 
en  Pilegrimsrejse  til  det  hellige  Land,  sendte  han  for- 
skjellige  Reliqvier  hjem  til  Kirken;  men  St.  Lucius' 
Hoved  vedblev  dog  altid  at  være  Roskilde  Domkirkes  for- 
nemste Helligdom. 

I  Forbindelse  med  Dorakirken  opførte  Svend  Nord- 
bagge tillige  et  Stenhus  for  Brødrene  ved  Samme.  Der 
tillægges  ham  desuden  det  første  Anlæg  af  Vor  Frue 
Kirke  i  Roskilde  og  St.  Mikkelskirken  i  Slagelse ,  for- 
uden at  han  fuldendte  St.  Bentskirken  i  Ringsted,  der 
var  paabegyndt  under  Svend  Estridsen. 

Det  var  saaledes  en  meget  stor  Byggevirksomhed, 
som  Gejstligheden,  tildels  understøttet  ved  kongelig  Gav- 
mildhed, udøvede  under  Knud  den  Helliges  Regering. 
Denne  var  for  Øvrigt  saa  kort,  at  Knud  ikke  fik  Lej- 
lighed til  at  vise  nogen  betydelig  selvstændig  Virksomhed 
paa  dette  Oraraade.  Imidlertid  var  der  dog  et  Fore- 
tagende, som  han  fik  begyndt  paa,  men  som  rigtignok 
ikke  blev  fuldendt  saaledes,  som  han  havde  tænkt  sig 
det.     Dette  var  St.  Albani  Kirke  i  Odense. 

Endnu  medens  Faderen  levede ,  havde  Knud  den 
Hellige  fra  Toget  til  England ,  sandsynligvis  det ,  der 
skete  1069-1070,  medbragt  St.  Albani  og  St.  Osvalds 
Reliqvier,  som  de  Danske  havde  bemægtiget  sig  i  Klo- 
stret Ely,  hvor  de  vare  hensatte.  Navnlig  skjænkede 
han  den  hellige  Albanus,  der  ogsaa  i  England  nød  en 
meget  stor  Anseelse,  sin  allerhøjeste  Forkjærlighed, 
mulig,  fordi  den  første  christne  danske  Konge,  Harald 
Klak,  skulde  være  bleven  døbt  i  den  rigtignok  til  en 
anden  Albanus  viede  Kirke  i  Maintz.  Derfor  lod  han 
ogsaa  straks ,  altsaa  inden  han  blev  Konge ,  opføre  en 
Trækirke  i  Odense  paa  den  sydlige  Side  af  det  nuvæ- 
rende Torv  tæt  ved  Aaen.  Her  bleve  de  to  Helgeners 
Legemer  foreløbig  bisatte ;  men  saasnart  han  blev  Konge, 
begyndte  han  Opførelsen  af  en  meget  stor  Stenkirke  lige 
tæl  ved  Trækirken  i  den  Hensigt  at  give  navnlig  St. 
Albanus  et  til  hans  store  Hellighed  svarende,  pragtfuldt 
Hvilested.  Han  naaede  imidlertid  ikke  at  faa  lagt  mere 
end  Grundvolden.  Da  han  selv  kom  til  at  lide  Martyr- 
døden i  St.  Albanikirken,  blev  den  af  ham  paabegyndte 
Kirke  hans  egen  Gravkirke,    og  skjøndt  den  ogsaa  ind- 

viedes  til  St.  Albanus  saavelsom  til  vor  Frue ,  ligesom 
Odenses  første  Kirke,  saa  blev  den  dog  mere  bekjendt 
under  Navn  af  St.  Knudskirken. 

Det  var  saaledes  en  meget  betydelig  Virksomhed, 
der  i  Knud  den  Helliges  Dage  vistes  baade  fra  Kon- 
gens og  fra  Gejstlighedens  Side  for  at  fremme  dennes 
Ophøjelse  og-  Glans.  Men  ved  Siden  heraf  løb  der  endnu 
en  Bestræbelse  for  at  udvikle,  hvad  man  i  hine  Dage 
kaldte  et  christeligt  eller  dog  kirkeligt  Liv  hos  Lægmand. 
Det  er  derfor  fra  denne  Tid  af,  at  man  først  rigtig 
begyndte  at  tillægge  Fastedagenes  nøjagtige  Overhol- 
delse Vigtighed  som  Noget,  i  Henseende  til  hvilket 
Danmark  ikke  kunde  staa  tilbage  for  det  øvrige  Eu- 
ropa. Ogsaa  Tiendespørgsmaalet,  som  jo  allerede 
Adalbert  af  Bremen  vilde  have  forebragt  paa  det  paa- 
tænkte Kirkemøde  i  Slesvig,  blev  der  slaaet  paa,  uden 
at  det  dog  lykkedes  at  bringe  denne  Sag  til  nogen 
fyldestgjørende  Ende.  Forstaar  man  for  Øvrigt  Knuds 
Charakter  ret,  saa  tør  man  vistnok  være  berettiget  til 
den  Formodning,  at  han  i  sin  Iver  for  at  indføre  Tien- 
den ikke  saa  meget  lededes  af  Tanken  om  at  skaffe 
Gejstligheden  forøget  og  fast  Indtægt  som  af  Ideen  om 
det  for  Tiendeyderne  Velsignende  i  at  opfylde  en  saa- 
dan  hellig  og  guddommelig  Pligt.  En  anden  Sag  er 
det,  at  Folket  naturligvis  opfattede  Sagen  anderledes. 
For  det  var  det  kun  et  Skattepaalæg,  og  det  et  umaade- 
lig  stort  Skattepaalæg,  og  det  modsatte  sig  det  saa 
stærkt,   som  det  kunde,  og  endnu  meget  længe  efter. 

I  en  vis  om  end  fjernere  Forbindelse  med  alle  disse 
Bestræbelser  staa  endelig  ogsaa  Knuds  Foranstaltninger 
for  at   fjerne   de   mest  skrigende  Modsætninger  mellem 

Landets  Befolkning,  uden  at  man  dog  tør  sige,  at  han 
havde  Held  med  sig,  i  hvad  han  i  den  Anledning 
foretog  sig.  Det  havde  lige  siden  Christendommens 
Optræden  her  i  Landet,  saaledes  allerede  paa  Ans- 
gars Tid,  hørt  til  en  af  Gejstlighedens  Hovedbestræ- 
belser at  arbejde  for  Trældommens  Ophør;  men  den 
største  Hindring  herfor  var  bestandig  den,  at  det  var 
saa  vanskeligt  at  skaffe  de  Frigivne  en  nogenlunde  be- 
trygget Stilling.  Man  kjendte  her  i  Norden  ikke  noget 
Synderligt  til  det  Patronatsforhold ,  gjennera  hvilket 
Romerne  havde  hjulpet  sig  ud  over  disse  Vanskelig- 
heder. Derfor  stod  den  Frigivne  bestandig  udenfor 
enhver  af  de  Livskredse,  der  saalæuge  Staten  endnu 
var  saa  lidt  udviklet,  gav  den  Enkelte  den  fornødne  Be- 
skyttelse. Det  han  stod  sig  bedst  ved,  var  at  slaa  sig 
til  Kjøbmandskab  og  Haandværk;  men  selv  i  Kjøbstæ- 
derne,  hvor  under  kongelig  Beskyttelse  de  frie  Forbin- 
delser havde  mest  Udsigt  til  Fremgang,  begyndte  ogsaa 
allerede  med  Gildevæsenets  Opkomst  højere  og  lavere 
Klasser  at  skille  sig  fra  hverandre,  og  de  Frigivne  maatte 
efter  Sagens  Natur  staa  længst  tilbage.  Naar  det  nu 
hedder,  at  Knud  tog  sig  af  dem  og  traf  en  Bestem- 
melse, hvorefter  de  og  ligeledes  Fremmede,  der  bosatte 
sig  her  i  Landet  og  jo  befandt  sig  i  en  aldeles  tilsva- 
rende isoleret  Stilling,  skulde  staa  lige  med  Fribaarne 
og  Indfødte,  saa  er  det  ikke  rimeligt,  at  en  saadan 
Anordning  har  faaet  virkelig  Betydning,  og  at  den  vakte 
Forargelse,  er  i  alt  Fald  vist.  Ondet  var  nu  en  Gang 
socialt  og  kunde  ikke  fjernes  ved  et  Magtsprog,  men 
kun  efterhaanden  ved  Samfundsforholdenes  egen  For- 
vandling.     Mest    bidrog   uden    Tvivl    Gejstligheden    selv 

umiddelbart;  thi  som  Medlemmer  af  denne  havde  lige- 
fra  Begyndelsen  af  saavel  Frigivne  som  Fremmede  faaet 
en  Betydning,  som  overgik  Alt,  hvad  man  tidligere  blot 
kunde  have  en  Anelse  om. 

At  Knud  i  en  saa  overordentlig  høj  Grad  kunde 
hellige  sig  til  sit  Riges  indre  Anliggender,  blev  kun 
muliggjort  derved,  at  han  udefra  ikke  havde  det  Aller- 
ringeste at  frygte  og  ingensomhelst  Anledning  til  at 
blande  sig  i  Naborigernes  Forhold,  Forsaavidt  der  ikke 
destomindre  opstod  Fare  for,  at  denne  Tilstand  skulde 
forstyrres,  saa  laa  Skylden  hos  ham  selv,  hvorfor  det,  at 
Freden  alligevel  blev  bevaret,  er  det  allerbedste  Vid- 
nesbyrd om ,  hvor  gunstige  Omstændighederne  i  Virke- 
ligheden vare  for  ham. 

Det  er  allerede  flere  Gange  omtalt,  at  Knud  straks 
i  Begyndelsen  af  sin  Regering  foretog  Søtog  til  Sam- 
land og  til  endnu  fjernere  Kyster  af  Østersøen.  Dette 
viser  allerede  i  sig  selv,  at  han  ikke  maa  have  havt 
Noget  at  frygte  fra  de  nærmest  liggende  Kyster,  og 
man  hører  derfor  heller  Intet  om ,  at  der  fra  denne 
Side  truede  noget  Angreb.  Vendland  var  vel,  som  be- 
mærket, paany  faldet  fra  Christendommen,  og  Kruto 
havde  ikke  ret  længe  efter  Gotskalks  Mord  faaet  Herre- 
dømmet der.  Paa  den  anden  Side  opholdt  Gotskalks 
Søn  Henrik,  der  nu  var  en  Yngling  paa  nogle  og  tyve 
Aar,  og  formodentlig  ogsaa  hans  Hustru  Sigrid,  Knuds 
Søster,  sig  i  Danmark.  Alligevel  synes  det  aldrig  at 
være  faldet  Knud  ind  enten  at  hævne  den  Skam,  der 
var  overgaaet  hans  Slægt,  eller  at  gjenoprette  Christen- 
dommen, der  var  bleven  saa  voldsomt  forstyrret  i  Vend- 
land.    Mulig   har  den  Omstændighed,    at   Knud   paa   en 

Maade  befandt  sig  paa  Parti  med  Paven  og  de  saksiske 
Store  imod  Kejser  Henrik,  her  ikke  været  uden  al  Virkning. 
Sakserne  og  Kejseren  havde  nemlig  overbudt  hinanden 
med  Hensyn  til,  hvem  der  kunde  drage  Venderne  over 
paa  sin  Side,  og  det  var  virkelig  ogsaa  lykkedes  de 
Første  at  faa  Venderne  til  i  det  Mindste  at  erklære 
sig  for  neutrale;  men  derved  udelukkedes  Knud  som 
Saksernes  Forbundsfælle  naturligvis  fra  at  foretage 
Noget  imod  dem. 

For  Øvrigt  tør  man  paa  ingen  Maade  paastaa  at 
Knud  tog  sig  Forbundet  med  Sakserne  imod  Kejseren 
synderlig  varmt  til  Hjerte.  Man  vilde  næppe  kunne 
mere  end  blot  ane  dets  Tilværelse,  nemlig  ifølge  et 
Henblik  til,  hvad  der  passerede  i  Slutningen  af  Svend 
Estridsens  Tid,  og  til  den  almindelige  Situation  navnlig 
under  Harald  Hejn,  hvis  det  ikke  havde  truttet  sig  saa- 
ledes,  at  Krigens  Gang  i  Tydsland  havde  nødt  flere  af 
de  saksiske  Store  til  at  søge  Tilflugt  i  Danmark  for 
derved  at  undgaa  Kejserens  straft"ende  Hævn.  1081, 
da  Henrik  d.  4.  just  var  kommen  hjem  fra  et  meget 
uheldigt  Romertog,  som  han  havde  maattet  opgive  efter 
længe  forgjæves  at  have  ventet  foran  Roms  Porte, 
havde  der  rejst  sig  en  ny  Modkejser,  Herman  af 
Luxemborg,  der  i  lang  Tid  ganske  godt  forstod  at  holde 
ham  Stangen.  Men  1085  havde  Alting  fuldstændig  for- 
andret sig.  Gregor  d.  7.  var  nu  død  og  Kejseren  paa 
alle  Punkter  den  sejrende.  Modkejseren  saavelsom 
Erkebisp  Hartvig  af  Magdeborg  og  Bisp  Burchard  af 
Halberstad  saa  sig  derfor  nødsagede  til  at  gribe  Flug- 
ten og  søgte  Redning  ved  at  ty  til  Danmark.  Her  blev 
deres  Ophold  dog  kun  af  ganske  kort  Varighed   —   blot 

nogle  Maaueder  —  idet  Forholdene  meget  hurtig  atter 
vendte  sig  til  deres  Fordel.  Imidlertid  lærer  man  dog 
af  denne  lille  Episode,  hvordan  Stillingen  var,  skjøndt 
Kejseren,  der  endnu  i  flere  Aar  fik  nok  at  gjøre  med 
at  underkaste  sig  det  bestandig  urolige  Saksen ,  ikke 
fandt  nogen  Anledning  til  at  øve  Gjengjæld  mod  sin 
temmelig  passive    og   mindre    farlige  Fjende. 

Saaledes  fik  Knud,  den  i  kirkelige  Anliggender  dog 
ellers  saa  nidkjære  Konge,  altsaa  ikke  nogen  Lejlighed 
til  enten  at  tage  sig  af  den  undertrykte  christne  Menighed 
i  Vendland  eller  af  Pavens  Sag  mod  den  tydske  Kejser. 
Derimod  var  der  en  anden  Tanke,  som  han  greb  med  den 
mest  levende  Iver,  det  var  den  at  forny  det  danske 
Herredømme  i  England,  hvilket  rigtignok  snart  i  halv- 
hundrede Aar  havde  været  udslukt.  Men  denne  Tanke 
stod  uheldigvis  ikke  i  den  allerringeste  Forbindelse  med, 
hvad  der  ellers  havde  været  det  Ledende  hos  Knud, 
hos  hvem  jo  Religionsiveren  eller  rettere  Kirkeiveren  var 
det  mest  Fremherskende.  Ikkun  da  kan  man  finde  en 
vis  Sammenstilling,  naar  man  gaar  ud  fra,  at  det,  der 
egentlig  har  hvilet  paa  Bunden  af  hans  Sjæl ,  var  hans 
egen  Herskelyst,  som  han  uden  selv  at  være  sig  det 
ret  bevidst  ifølge  et  ham  ejendommeligt,  phantastisk 
Hang  fik  iklædt  de  kirkevenlige  Former,  i  hvilke  den  i 
Almindelighed  fremtræder.  Knnd  blev  for  en  enkelt 
Retnings  vedkommende  ovenfor  sammenstillet  med  Erik 
Menved,  Forgjængeren  for  Riddertiden  med  Efternøleren. 
Hvad  hans  almindelige  Charakter  angaar,  frembyder 
han  dog  flest  Sammenligningspunkter  med  Christian  d.  2., 
der   ligeledes    blev    et    Oflfer    for   sin    egen    Herskesyge, 

som  han  havde  tilsløret  for  sig  selv  under  den  Iver, 
han  viste  for  at  fremme  Middelklassernes  Opkomst,  og 
som  han  troede,  nødte  ham  til  at  blive  Tyran.  Men  ikke 
den  tør  man  kalde  en  stærk  Charakter,  der  sætter  sig 
et  Maal,  som  Tiden  endnu  ikke  selv  har  sat,  og  som 
den  derfor  heller  ikke  indeholder  Midler  til  at  kunne 
løse,  men  derimod  vel  den,  der  kan  beherske  sig  selv 
og  taalmodig  lægger  Spirerne,  hvoraf  Sæden  en  Gang 
skal  fremgaa,  naar  Tidens  Fylde  kommer.  Til  at  ned- 
lægge disse  skulde  imidlertid  samtlige  de  hundrede  Aar 
medgaa,  der  forløb,  efterat  England  var  gaaet  tabt, 
og  da  saa  endelig  Tiden  kom,  vendte  den  sig  netop 
mod  Venden,  hvor  den  paa  en  glimrende  Maade  hæv- 
dede baade  Christendommen  og  det  danske  Navns 
Glans. 

For  Knud  skulde  nu  hans  Forberedelser  til  Englands- 
toget  blive  den  ydre  Anledning  til  hans  Fald. 

Disse  Forberedelser  maa  uden  Tvivl  være  begyndte 
allerede  tidlig,  i  Begyndelsen  af  hans  Regering.  Man 
kan  nemlig  ikke  være  i  Tvivl  om ,  at  det  Ægteskab, 
han  indgik  med  Edela,  en  Datter  af  Hertug  Robert  af 
Flandern,  jo  havde  Hensyn  til  de  Planer,  han  nærede 
mod  England,  og  at  denne  Forbindelse  stiftedes  snart 
efter,  at  han  var  kommen  paa  Thronen,  ser  man  deraf, 
at  han  efterlod  sig  tre  Børn,  en  Søn,  Carl,  og  to  Døtre, 
Cecilie  og  Ingerid.  Flandern  havde  nemlig,  lige  siden 
Danskeherredømmets  Ophør  i  England,  altid  vist  sig  sær- 
lig fjendtlig  stemt  mod  dette  Land,  og  her  havde,  naar 
undtages  det  korte  Felttog,  som  Svend  Estridsen  for  at  gjøre 
Kejseren  til  Behag  i  Begyndelsen  af  sin  Regering  gjorde 


334  Knud  den  Hellige. 

imod  det ,  de  Danske  altid  taaet  den  venskabeligste 
Modtagelse.  Navulig  var  det  i  Flandern,  at  Flygtnin- 
gerne  fra  England  stedse  fandt  et  sikkert  Tilflugtssted 
og  et  Udgangspunkt,  hvorfra  de  kunde  forberede  deres 
Planer  til  at  gjenerobre  det  Tabte. 

Her  havde  allerede  Knud  den  Stores  Enke  Emma 
under  Harald  Harefods  Regering  fundet  Tilflugt,  og 
i  Flandern,  var  det,  at  Hardeknud  samlede  den  Flaade, 
hvormed  han  vilde  erobre  England.  Senere,  efter 
Hardeknuds  Død,  er  det  hele  Strømme  af  Flygtninge, 
der  navnlig  med  Osgod  Clapa  i  Spidsen  slutte  sig  sam- 
men i  Flandern,  der  nu  bliver  til  en  formelig  Lejrplads 
for  de  misfornøjede  Danske.  Her  er  det,  at  Harald 
Jarls  Enke  og  Knud  den  Stores  Søsterdatter  Gunhild 
med  sine  to  Sønner  Thorkil  og  Heming  ty  hen,  og  lige- 
saa  den  anden  Gunhild,  Godvin  Jarls  og  Gydas  Datter. 
Ogsaa  Godvin  Jarl  selv  finder  under  sin  Landflygtighed 
sit  Tilflugtssted  i  Flandern,  og  baade  Svend  og  Toste, 
hans  Sønner,  søge  her  efter  Midler  til  at  gjenvinde  sig 
en  Plads  i  deres  tabte  Fædreland.  1074  var  ogsaa 
Knud  den  Hellige  kommen  derhen  nemlig  efter  sit  andet, 
uheldige  Englandstog,  ved  hvilken  Lejlighed  han  mulig 
er  kommen  i  Forbindelse  med  sin  senere  Svigerfader. 
Denne,  som  synes  at  have  været  en  Mand  af  en  meget 
eventyrlig  Natur,  idet  han  havde  tumlet  sig  meget  om  i 
Verden,  snart  i  Spanien,  hvor  han  sloges  med  Sarace- 
nerne ,  snart  i  Lilleasien  og  Constantinopel ,  hvor  han 
vilde  udrette  store  Ting  ved  Væringernes  Hjælp,  skyldte 
Vilhelm  Erobreren  Tabet  af  en  af  sine  mest  betroede 
Mænd  Fitz  Osbern,  der  omkom  i  det  Slag,  der  1071 
skaff'ede  Robert  den  flanderske  Grevekrone.    Ikke  længe 


1; 

efter  kom  han  ogsaa  ligefrem  i  Fjendskab  med  Vilhelm 
ved  at  understøtte  dennes  Søn  Robert,  der  aabenbart 
rejste  Oprørsfanen  mod  Faderen,  fordi  denne  forholdt 
ham  Normandiet,  som  lian  mente  nok  at  kunne  gjøre 
Krav  paa.  Det  kom  til  et  Slag,  i  hvilket  Sønnen  end- 
ogsaa  personlig  saarede  Faderen. 

Saaledes  var  Flandern  altsaa  et  Sted,  der  var 
overordentlig  godt  skikket  til  at  tjene  som  Støttepunkt 
for  et  Erobringstog  mod  England,  og  dette  har  Knud 
den  Hellige  uden  Tvivl  havt  for  Øje  med  sin  Forbindelse 
med  Edela  af  Flandern. 

Men  ogsaa  mod  andre  Kanter  vendte  han  sine 
Blikke.  Med  OlafKyrre  i  Norge  havde  han  vedblivende 
staaet  i  den  allervenskabeligste  Forbindelse.  Men  Olaf, 
der  i  sin  Ungdom  selv  havde  været  med  i  England, 
havde  jo  der  sin  Faders  Død  at  hævne  eller  dog  i  det 
Mindste  Anledning  til  at  gjenoprette  det  norske  Navns 
Glans,  der  var  blegnet  ved  Standfordbro.  Der  kunde 
saaledes  være  Grund  nok  tor  Knud  til  at  gjøre  Regning 
paa  Olaf  under  sine  Forberedelser  til  Englandstoget. 
Imidlertid  var  Olaf  Kyrre,  som  hans  Tikiavn  viser,  en 
meget  fredelskende  Drot;  han  havde  mest  Opmærksom- 
heden henvendt  paa  sit  Riges  indre  Anliggender,  hvorfor 
ogsaa  Norge  under  ham  tog  saaledes  til  i  Rigdom  og 
Cultur,  at  der  er  al  Grund  til  at  antage,  at  det  i  saa 
Henseende  er  løbet  Danmark  forbi.  Det  er  fra  haus 
Tid  af,  at  Kjøbstadvæsenet  først  rigtig  tager  sit  Opsving 
i  Norge  og  det  for  en  stor  Del  ved  Kongens  egne 
umiddelbare  Bestræbelser,  hvorfor  det  heller  ikke  er  saa 
underligt,  at  man  finder  Antydninger  af,  at  han  forme- 
lig  har   sluttet  et  Slags  Handelstraktat   med  Knud   den 

Hellige   i    det  Øjemed    at   sikre    norske  Skibe  Adgangen 
til  Østersøen  gjennem  de  danske  Farvande'). 

For  nu  at  træffe  Aftale  angaaende  Englandstoget 
kom  begge  Kongerne  sammen  paa  det  sædvanlige  Møde- 
sted ved  Konghel  paa  Rigernes  Grændser,  og  de  bleve 
da  meget  snart  enige  om,  at  Toget  skulde  gaa  for  sig; 
kun  vilde  Olaf  Kyrre  ikke  indlade  sig  paa  selv  at 
gaa  med  eller  paa  mere  end  at  sende  Hjælpetropper  til 
Knuds  Hær.  Han  forestillede  Knud,  hvordan  det  var 
gaaet  Harald  Haarderaade,  den  Gang  denne  var  rykket 
ud  med  en  Flaade  større,  end  der  nogensinde  før  var 
sejlet  ud  fra  Norge;  selv  var  han  en  Fører,  vældigere 
end  de  største,  Norge  nogensinde  havde  besiddet,  eller 
dog  i  alt  Fald  en  saadan,  at  Olaf  ikke  i  det  Fjerneste 
kunde  maale  sig  med  ham,  og  alligevel  var  det  gaaet 
saa  uheldigt,  at  det  nok  kunde  betage  En  Lysten  til  at 
gjøre  et  lignende  Forsøg.  Det  Samme  kunde  nu  rigtig- 
nok ogsaa  anvendes  paa  Knud  den  Hellige,  og  dertil 
kom,  at  man  nu  vilde  faa  at  gjøre  med  Vilhelm.  Erobreren, 
der  havde  ganske  anderledes  Midler  til  sin  Raadighed, 
end  Harald  Godvinsen  havde  havt;  men  dette  tænkte 
Knud  ikke  det  Mindste  paa.  Han  var  glad  ved  at  faa 
Løfte  om  tredsindstyve  Skibe   fra  Norge   og  gjorde  Af- 


')  Egil  Ragnarsens  ovenfor  omtalte  Afstraffelse  efter  P'orlangende  af 
Olaf  Kyrre  staar  uden  Tvivl  i  P'orbindelse  hermed.  Hos  Snorre, 
01.  Kyrr.  Saga  c.  8.  siges  det,  at  Nordmændene  fik  „Lov  til  at 
fare  1  Kjobfærd  igjennem  Knuds  Land  og  Strømme,  hvor  de  vilde'-, 
skjøndt  dette  her  henlægges  til  et  usandsynligt  Tidspunkt;  se  o. 
Knytlinga  c.  41.  i.  f.  om  at  ogsaa  Forholdet  mellem  Norge  og 
Danmark   i    Almindelighed    kom    paa  Tale  paa  Madet  i  Konghel. 

tale    om ,   at   de    skulde   støde   til    den    danske  Flaade  i 
Limfjorden. 

Fra  Robert  af  Flandern  fik  han  Løfte  om  600  Skibe, 
som  skulde  være  i  Beredskab,  naar  han  selv  kom  der- 
over, og  desuden  satte  han  sig  i  Forbindelse  med  de 
Misfornøjede  i  England,  der  haabede  paa  hans  Komme, 
og  sendte  Bud  til  Danmark  for  at  faa  ham  til  at  frem- 
skynde sine  Rustninger.  Ligger  der  endelig  Noget  til 
Grund  for  Ælnoths  Beretning  om,  at  Knuds  Navn  holdtes 
i  Ære  hos  Skotter,  Ørkenøboer  og  Irer  saavelsom  hos 
Angler,  Waliser  og  Sakser,  saa  maa  man  antage,  at 
han  ogsaa  har  forsøgt  at  forene  disse  Vilhelms  mange 
Fjender  til  et  samtidigt  Angreb  med  fælles  Kræfter. 

Men  alle  disse  stolte  Foranstaltninger  skulde  vise 
sig  ørkesløse  overfor  Vilhelms  Snille  saavelsom  det 
Held,  der  nu  som  ellers  ledsagede  Alt,  hvad  han  fore- 
tog sig.  Han  vidste  nok ,  at  han  kun  meget  daarlig 
kunde  stole  paa  Befolkningen  i  England  selv.  Derfor 
lod  han  samle  Tropper  rundt  omkring  i  Udlandet,  ikke 
blot  i  Normandiet  og  Maine ,  men  ogsaa  i  Frankrig,  hvis 
Konges  Broder,  Hugo  den  Store,  forenede  sig  med  ham, 
og  endogsaa  i  Spanien.  Da  han  om  Efteraaret  1084 
kom  over  til  England,  undrede  man  sig  over,  at  han 
var  i  Stand  til  at  skaffe  Føden  til  saa  stor  en  Hær; 
han  fordelte  den  imidlertid  over  hele  Landet  og  lettede 
sig  saaledes  paa  en  snild  Maade  Forplejningen,  samtidig 
med,  at  Danegjælden,  som  man  i  lang  Tid  havde  været 
fri  for,  igjen  blev  udskreven.  I  Nordhumberland  saa- 
velsom langs  med  Søkysterne  blev  der  anlagt  Forskans- 
ninger, og  store  Strækninger  lagdes  øde,  for  at  en  Q endt- 
lig  Landgangshær  ikke  skulde  finde  Midler  til  sit  Under- 

R'jeder:  Danm.  u.  Svenl  Estridsen  og  ham  Sønner.  22 

hold,  Og  som  en  mærkelig  Foranstaltning,  der  viser, 
hvor  lidt  man  kunde  stole  paa  Befolkningen ,  kan  det 
nævnes ,  at  Vilhelm  paabød  Beboerne  af  Danelagen  at 
aflægge  deres  danske  Dragt  og  afklippe  deres  lange 
Skjæg,  for  at  de  Danske  ikke  herpaa  skulde  kjende  og 
derefter  slutte  Forbindelser  med  deres  misfornøjede 
Landsmænd  i  England. 

Ved  Siden  af  alt  dette  benyttede  han  imidlertid 
endnu  et  Middel,  som  han  allerede  tidligere  gjentagne 
Gange  havde  anvendt,  naar  et  Angreb  truede  ham  fra 
Danmark,  og  som  desuden  var  det  virksomste  af  alle, 
nemlig  Bestikkelse.  Det  er  naturligvis  en  Umulighed 
at  sige,  i  hvilken  Udstrækning  dette  Middel  er  bleven 
bragt  til  Anvendelse;  alligevel  er  det  næppe  tilfældigt, 
at  Knuds  Farbroder  Asbjørn,  der  paa  Englandstoget 
1070  ikke  havde  kunnet  modstaa  Vilhelms  bedaarende 
Overtalelsesmaade,  ogsaa  denne  Gang  hørte  til  dem, 
der  mest  vare  Knud  imod  og  gave  Anledning  til  hans 
Fald. 

Man  behøver  desuden  aldeles  ikke  at  tage  de  engelske 
Penge  i  Betragtning  for  at  forstaa  den  Rejsning,  der 
paafulgte  og  ikke  blot  umuliggjorde  Englandstoget,  men 
berøvede  Knud  den  Hellige  baade  Throne  og  Liv.  De 
Store  vare  for  længe  siden  misfornøjede  med  ham  saa- 
vel  paa  Grund  af  det  strenge  Regimente,  han  førte,  som 
fordi  han  var  en  Beskytter  og  Befordrer  af  Præsteherre- 
dømmet. Hvad  den  øvrige  Befolkning  angaar,  saa  kan 
der  næppe  være  Tvivl  om,  at  det  har  været  Tiende- 
spørgsmaalet,  som  for  den  har  været  det  Ledende.  Den 
Beretning,  man  har  om,  at  Knud  senere,  da  den  engelske 
Udrustning  løb  fra  hverandre,  skulde  have  stillet  Almuen 

det  Valg  enten  at  erlægge  overordentlig  store  Bøder  eller 
forbinde  sig  til  i  Fremtiden  at  svare  Tiende,  ser  nem- 
lig saa  usandsynlig  ud,  som  vel  muligt,  naar  man  ikke 
gaar  ud  fra,  at  dette  Spørgsmaal  allerede  tidligere  er 
blevet  bragt  paa  Bane,  medens  den  almindelige  Forbit- 
relse under  den  modsatte  Forudsætning  er  overordentlig 
let  forklarlig.  Nu  blev  det  en  meget  nem  Sag  for  Stor- 
mændene at  benytte  den  Ulyst,  Almuen  naturlig  følte 
til  at  tage  Del  i  et  Tog  langt  bort  over  Havet,  og  som 
den  selv  ikke  godt  kunde  vente  sig  videre  Fordel  af,  og 
da  saa  Knuds  egen  Broder  Olaf  ogsaa  sluttede  sig  til 
de  Misfornøjede,  havde  man  tillige  faaet  sig  en  Fører, 
der  gav  Haab  om,  at  det  hele  Foretagende  nok  vilde 
krones  med  Sejr. 

Flaaden  samledes  altsaa  i  Limtj orden  i  Humlum 
Havn  ved  den  nuværende  Struer  Ladeplads,  nemlig  hele 
den  danske  Ledingsflaade,  der  i  det  Mindste  var  1000 
Skibe  stærk,  og  saa  de  norske  Hjælpeskibe.  Olaf, 
Kongens  Broder,  tøvede  imidlertid  under  forskjellige 
Paaskud  med  at  komme.  I  sin  Vrede  besluttede 
Kongen  derfor  selv  at  drage  afsted  til  Slesvig,  hvor 
Olaf  beklædte  Jarledømmet ,  for  at  se ,  hvordan  det 
egentlig  stod  til.  Han  havde  vel  ikke  noget  egentlig 
Bevis  i  Hænde  for,  at  Olaf  var  en  Forræder;  men  han 
havde  dog  faaet  Nys  om  Sagen  og  besluttede  at  handle 
derefter.  »Den  almægtige  Gud  i  Himlen,  og  saa  vel 
ogsaa  adskillige  Andre,  vil  nok  vide,  hvad  Slags  Mand 
han  er,«  sagde  han;  og  ved  sin  Broder  Eriks  Hjælp  fik 
han  da  Olaf  fængslet  og  lod  ham  bringe  i  sikker  For- 
varing til  Flandern,  hvor  hans  Svigerfader  Robert  skulde 
passe  paa  ham,  indtil  Krigen  var  forbi.    Derefter  vendte 

han  tilbage  til  Limfjorden,  forat  nu  Toget  endelig  kunde 
gaa  for  sig. 

Her  var  imidlertid  Alting  forandret.  Hvad  enten 
man  nu  havde  faaet  Efterretning  om,  hvordan  det  var 
gaaet  Olaf,  eller  man  blot  anede  det,  efterat  Kongen 
saa  pludselig  var  dragen  afsted  —  de  af  Stormændene, 
der  vare  indviklede  i  hans  Sag,  holdt  det  for  raadeligst 
ikke  at  oppebi  Kongens  Tilbagekomst;  men  for  at  skjule 
deres  egen  Flugt,  søgte  de  at  faa  alle  de  Øvrige  til  at 
gjøre  sig  Følgeskab.  De  mente  nemlig,  det  maatte  gaa, 
ligesom  da  Knud  i  Begyndelsen  af  sin  Regering  kom  i- 
Strid  med  Skaaningerne,  der  ved  at  holde  sammen,  saa- 
ledes  at  det  var  umuligt  at  paavise  nogen  enkelt  Skyldig, 
havde  faaet  deres  Vilje  sat  igjennem.  Der  blev  da 
holdt  Thing  og  talt  vidt  og  bredt  om,  hvad  man  skulde 
gjøre.  De  Fleste  af  Høvdingerne  vare  saa  kloge  ikke 
ligefrem  at  sige,  at  man  skulde  afsætte  Knud  og  i  hans 
Sted  tage. Olaf  til  Konge,  derimod  holdt  de  sig  til  den 
hos  Almuen  herskende  Ulyst  til  Toget  og  viste,  hvordan 
det  nu  led  stærkt  ud  paa  Efteraaret  og  vilde  vare  længe, 
inden  man  kom  hjem  fra  et  saa  vidtløftigt  Tog,  og  saa 
skulde  man  nu  oven  i  Kjøbet  ligge  og  vente  paa  Kongen 
i  en  Afkrog  af  Landet,  hvor  man  havde  Vanskelighed 
med  at  skaffe  sig  det  Fornødne  til  Flaadens  Underhold. 
Nordmændene  mente  rigtignok,  at  man  skulde  være 
taalmodig  lidt  endnu,  da  Kongen  uden  Tvivl  snart  vilde 
komme  tilstede.  Men  dette  gjød  kun  Olie  i  Ilden.  «For 
os  kan  I  gjerne  blive  liggende  i  dette  Sultehul,  saa  længe 
I  har  Lyst!«  raabte  Danskerne,  og  Flaaden  sejlede  der- 
med hver  til  Sit;  kun  Nordmændene  bleve  liggende  ved 
Humlum. 

Man  kan  tænke  sig  Knuds  Forbitrelse,  da  lian  kom 
til  Stedet  og  saa  dette  Udbytte  af  sin  kostbare  og  møj- 
sommelige Udrustning.  Nordmændene  kunde  han  ikke 
bruge  til  Noget  mere,  dem  sendte  han  straks  hjem,  dog 
først  efter  at  have  hædret  dem  med  mange  og  glimrende 
Gaver.  »Men  vi  Danske  skal  nu  komme  til  at  lege  en 
Leg  med  hverandre!«  raabte  han,  og  det  var  klart,  at 
han  ikke  vilde  lade  den  Sag  gaa  saadan  upaatalt  hen. 
Men  hvordan  skulde  han  bære  sig  ad?  Der  var  jo 
ingen  bestemt  Person,  som  han  kunde  holde  sig  til. 

Ved  ikke  at  blive  sammen  og  i  Forening  rejse  Op- 
rørsfanen  imod  ham,  havde  Hæren  imidlertid  selv  gjort 
det  lettere  for  Knud  at  tage  sine  Foranstaltninger  til 
Straf,  og  dette  besluttede  han  da  ogsaa  at  benytte  sig 
af  ved  at  opsøge  Enhver  enkeltvis  i  hans  Hjem. 

Ledsaget  af  sine  Hirdfolk,  der  ubetinget  vare  til  at 
stole  paa,  drog  han  omkring  i  hele  Landet  fra  Herred 
til  Herred  og  forlangte  paa  Thinge  de  sædvanlige  Bøder 
for  forsømt  Leding  nemlig  40  Mark  af  hver  Styrmand 
og  3  Mark  af  hver  simpel  Sømand.  Men  dette  var  en 
aldeles  umaadelig  Fordring,  der,  selv  om  ellers  Stemningen 
havde  været  ham  gunstig,  maatte  fremkalde  almindelig 
Harme.  For  at  danne  sig  et  Begreb  om,  hvad  der  her 
var  Tale  om,  maa  man  erindre,  at  der  gik  240  Penninge 
(=  24  Ørtug  ==  8  Ører)  paa  en  Mark;  men  for  en 
Penning,  som  endnu  ikke  var  bleven  saaledes  forringet 
i  Værd,  som  senere  skete,  kunde  man  den  Gang  kjøbe 
en  Skjæppe  Rug.  En  Mark  Sølv  svarede  altsaa  til 
Værdien  af  30  Tønder  Rug,  og  lægger  man  vore  Dages 
Kornpriser  til  Grund  og  regner  en  Tønde  Rug  til  6  Rd., 
saa  faar  man  ud,  at  den  Bøde,    der    paalagdes    en  Sø- 

mand,  3  Mark  Sølv,  var  ligesaa  stor,  som  om  man  nu- 
tildags  vilde  fastsætte  den  til  540  Rd.,  medens  40  Mark 
svarer  til  7200  Rd.  Regner  man  den  danske  Ledings- 
flaade  til  1000  Skibe ,  —  hvilket  maaske  er  for 
lavt;  tlii  under  Erik  Emun,  da  den  snarere  var  for- 
mindsket, end  forøget,  bliver  den  ansat  til  110 J 
Skibe,  —  samt  hvert  Skibs  Besætning  blot  til  30  Mand 
foruden  Styrmanden,  saa  faar  man  et  Beløb  ud,  der  i 
vore  Dage  vilde  svare  til  over  23  Millioner  Rigsdaler. 

Med  en  saadan  Fordring  mødte  Knud  altsaa  frem 
paa  det  ene  Herredsthing  efter  det  andet,  og  Bønderne, 
der  saaledes  bleve  tagne  i  mindre  Partier,  kunde  natur- 
ligvis ikke  tænke  paa  nogen  Modstand.  Desuden  havde 
de  jo  afgjort  Uretten  paa  deres  Side,  eftersom  de  virkelig 
paa  egen  Haand  havde  forladt  Flaaden,  og  saa  var  Knud 
desuden  villig  til  at  gaa  ind  paa  et  Slags  Forlig,  idet 
han  tilbød  at  eftergive  dem  hele  Bøden,  naar  de  saa 
til  Gjengjæld  vilde  forbinde  sig  til  for  Fremtiden  at 
svare  Tiende  i  Overensstemmelse  med,  hvad  han  tidligere 
havde  søgt  at  bevæge  dem  til. 

I  Almindelighed  vilde  de  dog  ikke  indlade  sig  paa 
denne  ny  Nefgjæld,  som  de  i  Lighed  med  den  gamle 
Skat  til  Templerne  kaldte  den  nymodens  Afgift ;  thi, 
naar  galt  skulde  være,  saa  vilde  de  da  hellere  en  Gang 
for  alle  betale  selv  en  betydelig  Sum  end  for  evige 
Tider  lægge  en  Byrde  paa  sig  selv  og  deres  Børn.  Da 
Sagen  stod  saaledes,  befalede  Knud,  at  Boderne  skulde 
inddrives  uden  nogensomhelst  Skaansel,  og  hans  Fogeder 
spredte  sig  ud  over  Landet  for  at  efterkomme  hans  Bud. 

Man  kan  tænke  sig,  at  det  under  saadanne  Forhold 
maatte    gaa   temmelig   vildt  til.     De  kongelige  Fogeder, 

der  saa  deres  Herres  Vrede,  troede  naturligvis  aldrig 
at  kunne  gaa  strengt  nok  til  Værks;  men  saa  benyttede 
de  ved  Siden  heraf  naturligvis  ogsaa  Lejligheden  til  at 
berige  sig  selv,  hvor  de  kunde  komme  til.  De  maalte 
galt,  de  talte  galt,  kort  sagt,  de  begik  Underslæb  i  alle 
Hjørner  og  Kanter.  Det  var  desuden  en  Selvfølge,  at 
ogsaa  der,  hvor  man  ikke  gik  ligefrem  uredelig  frem, 
maatte  der  blive  en  uraaadelig  Masse  Ting  at  klage  over; 
thi  det  var  jo  en  Umulighed,  at  man  kunde  opholde  sig 
ved  en  meget  vidtløftig  og  omhyggelig  Taxation ,  her 
hvor  saa  at  sige  hele  Landet  skulde  udpantes  for  Bøderne. 
Kongen  tik  naturligvis  Skyld  for  Alting  baade  for  sin 
egen  Strenghed  og  for,  hvad  hans  Folk  bedrev,  og  var 
Misstemningen  stor  i  Forvejen,  saa  gik  den  nu  over  til 
Forbitrelse  baade  blandt  Høje  og  Lave.  Rygtet,  der  løb 
foran  hans  Tog  fra  Herred  til  Herred,  gjorde  naturligvis 
Alting  endnu  større,  end  det  var  i  Virkeligheden,  og  lod 
Vanskelighederne   vokse,    jo   længere    han    drog  frem. 

Under  disse  Omstændigheder  var  det,  at  Knud 
omsider  kom  til  Jylland,  hvor  han  drog  op  i  Landet  til 
Vendsyssel,  og  skal  være  naaet  ligetil  Børglum.  Ven- 
delboerne vare  imidlertid  et  meget  uregerligt  Folkeslag, 
som  det  ikke  var  let  at  komme  til  Rette  med.  De 
kjendte  godt  de  Lettelser,  Landets  naturlige  Beskaffenhed 
vilde  kunne  yde  dem,  naar  de  forsøgte  en  Modstand  — 
den  store  Vildmose  ligger  lige  sønden  for  Børglum;  — 
enkelte  Stormænd,  saasom  Thord  Skaare  og  Toler  Verpel, 
forestillede  dem,  hvilke  Ulykker  de  maatte  vente  sig  af 
en  Konge,  der  for  frem  snarere  som  en  Viking  end  som 
en  Konge  og  hverken  sparede  Høje  eller  Lave,  og  Andre, 
som   den   tidtomtalte   Asbjørn   Jarl    og   en    anden   af  de 

Store,  Ejvind  Bifra,  stode  beredte  til  at  gribe  til ,  naar 
blotNogen vilde  begynde;  kortsagt,  Ophidselsen  voksede 
med  hver  Time,  der  hengik,  og  var  tilsidst  aldeles  ikke 
til  at  styre. 

Først  gik  det  ud  over  Kongens  Skattefogeder,  Toste 
Tyv,  som  de  kaldte  ham ,  og  Horte ,  der  bleve  slaaede 
ihjel  af  den  rasende  Mængde,  som  nu  stormede  frem 
og  vilde  Kongen  selv  til  Livs.  Uagtet  Thorgunnasøn- 
nerne,  Svend  og  Astrad,  der  vare  med  Kongen,  gjorde 
Modforestillinger,  idet  navnlig  Svend,  der  med  Nød  og 
næppe  var  undsluppen  den  samme  Skjæbne  som  Skatte- 
fogederne, mente,  at  det  var  en  stor  Skam  at  lade  sig 
byde  saadant  af  den  usle  Almue,  som  man  ellers  reg- 
nede for  Intet,  saa  kunde  Knud  dog  ikke  forene  det 
med  en  christen  Konges  Pligter  at  udøse  sine  egne  Un- 
dersaatters  Blod  og  besluttede  derfor  at  trække  sig  til- 
bage i  sydvestlig  Retning  til  Kongsgaarden  Agersborg, 
der  laa  ved  Limfjorden  der,  hvor  den  udvider  sig  til 
Løgstør  Bredning,  og  ligeoverfor  det  nuværende  Løgstør. 

Men  ogsaa  herhen  forfulgte  Mængden  ham,  idet 
dens  Overmod  naturligvis  voksede,  da  den  saa  Kongen 
flygte  uden  at  gjøre  Modstand.  Denne  blev  paa  sin 
Side  derimod  sit  Princip  tro  ikke  at  ville  udgyde  Under- 
saatters  Blod,  saalænge  dette  paa  nogen  tænkelig  Maade 
var  til  at  undgaa,  og  han  benyttede  derfor  Biskop  Hen- 
rik af  Vendsyssel,  der  var  med  ham  og  opholdt  sig  paa 
det  nærliggende  Bejstrup  (Biskopstorp) ,  som  Udsending 
til  Oprørerne,  for  at  han  kunde  forsøge  at  tale  dem 
til  Rette.  Dette  kom  Bispen  imidlertid  kun  meget  daar- 
lig  fra.  Mængden  vilde  paa  ingen  Maade  høre  paa 
ham;  den  forhaanede  ham   og  opfyldte  Luften  med  sine 

Skrig,    saaledes  at  han  kunde  være  glad,    at   han   slap 
uskadt  bort  til  Agersborg. 

Her  blev  imidlertid  hverken  hans  eller  Kongens 
Ophold  af  Varighed.  Ved  et  pludseligt  Overfald,  der 
endogsaa  nødte  Adskillige  til  at  styrte  ud  af  deres 
Senge,  som  de  vare ,  lykkedes  det  Oprørerne  at  sætte 
sig  i  Besiddelse  af  Borgen.  Kongen  fik  lige  Tid  til  at 
slippe  over  Limfjorden,  mens  hans  Folk  uden-  og  inden- 
for Borgen  som  Fortvivlede  kjæmpede  med  den  fra  alle 
Sider  fremmyldrende  Almue.  Nogle  styrtede  i  Fjorden, 
Andre  dræbtes  i  selve  Borgen,  medens  de,  der  var  saa 
heldige  at  slippe  ud  gjennem  Træmuren  uden  at  træffe 
paa  Fjender,  kun  naaede  at  komme  bort  i  den  ynke- 
ligste Forfatning.  Dette  kunde  tilmed  kun  ske  ved  at 
sætte  over  Limfjorden;  thi  hele  Landet  Norden  for 
Fjorden  var  i  fuld  Opstand.  Overalt  bleve  de  kongelige 
Fogeder  afsatte  og  forjagne,  Kongsgaardene  udplyndredes 
og  ødelagdes,  saaledes  f.  E.  Sjøring.  Agersborg  jævne- 
des med  Jorden  ,  naturligvis  efterat  man  først  havde 
beriget  sig  med,  hvad  man  forefandt.  Siden  sloges 
man  om  Byttet,  idet  alle  Baand  nu  paa  en  Gang  vare 
løsnede. 

Den  samme  Forvirringens  Strøm  fulgte  Kongen  ogsaa 
senere  paa  hans  Vej.  I  Viborg  mødte  han  paa  Thinge 
og  troede  ved  sine  Ord  at  kunne  stille  Mængden  tilfreds, 
men  forgjæves.  De  misfornøjede  Store  havde  nu  kastet 
Masken  og  sluttede  sig  til  Almuen ;  Kongen  maatte 
atter  begive  sig  paa  Flugt;  thi  hele  Jylland  rejste  sig  i 
Ryggen  paa  ham. 

Han  tog,  rimeligvis  til  Søs,  ned  til  Slesvig,  hvor 
han  bød  sin  Hustru  med  sine  Børn    i  fornødent  Fald  at 

ty  til  Flandern,  og  gik  derfra  over  til  Fyen  og  til  Odense. 
1  Jylland  stod  Opstanden  nu  i  lys  Lue,  og  Oprørerne  be- 
redte sig  til  ved  Middelfart  at  sætte  over  til  Fyen.  De 
Store  vare  allevegne  komne  i  Bevægelse  og  havde  taget 
Ledelsen  i  deres  Haand.  Thord  Skaare  sagde  da  til  sine 
Vendelboer,  at  de  nu,  da  Stormændene  havde  taget  Styret, 
maatte  vente  at  blive  skubbede  af  Vejen,  hvorfor  han 
fik  dem  til  at  vende  hjem,  saaledes  at  de  ikke  kom  til 
at  tage  Del  i,  hvad  der  videre  paafulgte.  Sagen  var 
rimeligvis  den,  at  Almuen,  saasnart  den  var  kommen 
til  Besindelse,  maatte  gjøre  den  Opdagelse,  at  den  i 
Virkeligheden  kun  havde  skiftet  Herre  og  i  Stedet  for 
een  havde  faaet  mange  Herrer,  der  kunde  være  lige  saa 
strenge  som  den  ene.  Det  er  ogsaa  ganske  betegnende, 
hvorledes  der  gjennem  samtlige  Beretninger  om  disse 
Begivenheder  gaar  en  Tone,  der  viser,  hvor  lavt  de 
store  Herrer  ansloge  Almuen.  Ikke  blot  Knud  taler,  da 
han  kommer  til  Limfjorden  og  finder  Flaaden  borte,  om 
hvordan  de  Smaa  altid  havde  maattet  lystre  de  Store, 
og  hans  Broder  Erik  fører  Bøndernes  Sag  ved  at  fore- 
stille Kongen,  at  Almuen  maatte  have  ladet  sig  besnakke, 
idet  den  i  det  Hele  taget  altid  havde  for  Skik  at  give 
den  Ret,  som  den  sidst  havde  hørt;  men  ogsaa  Thord 
Skaare  lægges  der  aldeles  lignende  Ord  i  Munden,  idet 
han  ligefrem  skal  have  sagt  til  Almuen ,  at  den ,  naar 
Knud  kom  tilstede ,  sagtens  vilde  lade  sig  føre  bag 
Lyset  af  hans  fagre  Ord,  hvorfor  Thord  fordrer  Sikker- 
hed for,  at  den  vil  holde  fast  ved  ham,  hvis  han  skal 
være  dens  Forer.  Hans  Bortgang  fik  nu  ikke  nogen 
videre  Betydning;  dertil  var  Sagen  allerede  alt  for  vidt 
fremmet. 

I  Fyeii  fik  Knud  ikke  nogen  Hjælp  af  Befolkningen, 
der  vel  forholdt  sig  rolig',  men  under  en  afventende 
Holdning,  idet  den  heller  ikke  vilde  gaa 'ind  paa  at 
støtte  Kongens  Sag.  Herved  blev  Knuds  Stilling  meget 
vanskelig,  og  han  og  hans  Omgivelser  spildte  megen 
Tid  med  at  raadslaa  om,  hvad  de  nu  skulde  gjøre ,  om 
de  skulde  fortsætte  Tilbagetoget  til  Sjælland ,  hvorved 
man  vilde  blive  sat  i  Stand  til  at  samle  fiere  Strids- 
kræfter, men  rigtignok  udsætte  sig  for,  at  ogsaa  Fyen 
gik  tabt  og  sluttede  sig  til  Opstanden,  eller  om  man 
skulde  modtage  en  Kamp,  hvor  man  nu  en  Gang  var. 
Til  den  første  Mening  heldede  Erik  Jarl;  men  Benedikt 
holdt  det  for  en  Skam  saaledes  at  blive  ved  at  fiygte 
fra  den  ene  Ende  af  Landet  til  den  anden;  og  man 
kunde  saaledes  ikke  komme  til  Ende  med  Raadslagningen. 

Men  hvad  der  var  værre,  Kongen  havde  ogsaa  For- 
rædere mellem  sine  nærmeste  Omgivelser.  Ejvind  Bifra, 
ogsaa  kaldet  Blake ,  havde  ikke  aabent  sluttet  sig  til 
Oprørerne,  men  vedblev  at  følge  med  Kongen  ikke  for 
Andet  end  for  at  udforske  hans  Anslag.  Han  fik  Kon- 
gen til  at  indlade  sig  i  Underhandlinger  med  Oprørerne, 
der  nu  vare  komne  over  til  Fyen  og  nærmede  sig  Odense. 
Selv  fik  han  Ledelsen  i  sin  Haand  og  magede  det  med 
Lethed  saaledes,  at  Underhandlingerne  droges  i  Lang- 
drag, for  at  Kongen  kunde  holdes  fast  i  Odense,  medens 
Oprørshæren  saralede  sig  og  ordnede  sig  til  et  Angreb. 
Oprørerne  vidste  tillige  Besked  om  Alt,  hvad  Knud 
foretog  sig,  hvorimod  denne  vuggede  sig  i  Forestillingen 
om,  at  han  ikke  kunde  have  Noget  at  fiygte,  saalænge 
Underhandlingerne  stode  paa,  eller  at  han  i  alt  Fald 
vilde  faa  betimelig  Efterretning  af  Ejvind,  hvis  de  bleve 

afbrudte.  Under  saadanne  Forhold  var  det  en  let  Sag 
at  forsøge  et  Overfald,  og  dette  foretoges  da  ogsaa  d. 
10.  Juli  1086. 

Paa  denne  Dag  var  det,  at  Oprørshæren  med  Asbjørn 
Jarl  i  Spidsen  stormede  løs  mod  Kongsgaarden,  der  laa 
ikke  langt  fra  St.  Albanikirken.  Om  nogen  Kamp  til 
Forsvar  for  Borgen  tales  der  ikke,  og  man  maa  derfor 
antage,  at  Knud  har  vedblevet  at  være  sit  Forsæt  tro 
til  det  Yderste  at  undgaa  en  Kamp  med  sine  oprørske 
Undersaatter.  Da  imidlertid  Mængden  og  dens  Vold- 
somhed bestandig  vedblev  at  tiltage,  saaledes  at  Luften 
gjenlød  af  dens  Larm  og  formørkedes  af  Støvet,  troede 
Kongen,  at  han  gjorde  bedst  i  at  begive  sig  til  St. 
Albanikirken.  Saa  megen  Agtelse  mente  han,  at  Op- 
rørerne dog  vilde  have  for  det  hellige  Sted,  at  de  ikke 
med  Vaabenmagt  vilde  angribe  ham  der.  Men  han 
skuffede  sig  selv;  han  viste  sig  just  i  dette  Øjeblik 
allertydeligst  som  Præstekongen,  og  hvad  han  troede, 
skulde  tjene  til  hans  Frelse,  bidrog  netop  mest  til  at 
forøge  Forbitrelsen.  Sine  Brødre  Erik  og  Svend  lod 
han  blive  tilbage  paa  Kongsgaarden,  hvorfra  de  under 
Tummelen  om  Kirken  fik  Lejlighed  til  at  undslippe,  og 
de  kom  saaledes  ikke  til  at  deltage  i  hans  sidste  af- 
gjørende  Strid. 

I  Kirken  vedblev  Knud  fremdeles  at  nægte  sin  Del- 
tagelse i  nogensomhelst  Kamp  for  sit  Liv.  Dette  syntes 
dog  hans  Broder  Benedikt  at  være  for  Meget.  «Det  har 
jeg  da  aldrig  hørt,«  raabte  han,  »at  Gud  synes  bedre 
om  modløse  Niddinger  end  om  raske  og  kjække  Helte. 
Vi  have  en  god  Høvding  at  følge;  lad  os  kjæmpe  som 
tapre   Mænd,    saa  vi  ikke   skulle   falde  med  Vanære!« 


Knud  den  Hellige.  349 

Dermed  stillede  han  sig  i  Kirkedøren,  færdig  til  Forsvar. 
Ved  hans  Side  stodeThorgunnasønnerne,  Svend  og  Astrad, 
fremdeles  Dronningens  Slægtninge,  Blakmar  og  Palmar, 
og  adskillige  andre  kjække  Mænd,  der  vilde  stride  for 
deres  Konge.  Bønderne  stormede  frem,  idet  de  raabte: 
»det  har  Du,  Knud,  for  min  Ko,  det  har  Du  for  min 
Okse,  det  for  min  Hest«,  o.s.v. ;  men  Benedikt  haanede 
dem  og  raente,  de  gjorde  bedre  i  at  gaa  hjem  og  tærske 
Korn  end  staa  her  og  skifte  Hug  med  Kongsmænd. 
Disse  værgede  sig  drabelig,  og  det  lykkedes  En  af  dem 
at  bibringe  Ejvind  Blake  et  Hug,  saa  han  udaandede 
kort  efter  under  skrækkelige  Pinsler  til  Løn  for  sit  For- 
ræderi. Bønderne  forsøgte  ogsaa  at  stikke  Ild  paa 
Kirken;  men  en  voldsom  Regnbyge  forhindrede  dette 
deres  Forehavende. 

Under  alt  dette  forblev  Knud  bestandig  oppe  i 
Choret,  knælende  i  andægtig  Bøn  foran  Alteret.  Mens 
Kampen  rasede  udenfor,  laa  han  og  bekjendte  sine 
Synder  for  Præsterne ,  hvorpaa  han  modtog  den  hellige 
Nadvere  til  en  Stadfæstelse  paa  deres  Forladelse.  Ogsaa 
mange  af  hans  Folk  gjorde  det  Samme,  idet  de  afløste 
hverandre  ved  Forsvaret.  Endelig  skjænkede  Kongen 
ogsaa  kostbare  Gaver  baade  af  Guld  og  af  Sølv  til 
Alteret,  for  at  der  der  skulde  læses  Bønner  baade  for 
hans  og  hans  Fjenders  Frelse. 

Da  Oprørerne  imidlertid  saa ,  at  de  uagtet  deres 
Mængde  ikke  kunde  trænge  ind  ad  Indgangen,  grebe  de 
Sagen  an  paa  en  anden  Maade.  De  lejrede  sig  rundt 
om  Choret,  hvor  Kongen  var,  og  begyndte  dels  at  brække 
Trævæggene  i  Stykker  dels  at  kaste  med  Sten  og  Pile 
ind  ad  Vinduerne  for  saaledes  at  gjøre  Opholdet  derinde 

umuligt.  En  Sten  traf  endogsaa  Kongen,  der  nu  havde 
sat  sig  ned  ved  Alteret,  hvor  han  læste  i  Davids  Psal- 
ter.  Han  blev  saaret  i  Hovedet,  saa  Blodet  løb  ned 
ad  ham. 

Under  disse  Forhold  maatte  man  opgive  at  forsvare 
Kirkedøren  for  at  ile  til  Kongens  umiddelbare  Forsvar. 
Benedikt  og  de  Andre  trak  sig  gjennem  Kirken  op  i 
Choret,  medens  Mængden  fulgte  efter  dem  og  fyldte  hele 
Rummet.  Her  blev  Kampen  endnu  fortsat,  saaledes  at 
hele  Kirken  flød  1  Blod;  men  Saxo  mener  dog,  at  det 
rene  og  uskyldige  Blod  umulig  kan  have  blandet  sig  med 
det  forræderske  Blod,  men  at  de  to  Strømme  nødvendig- 
vis maa  være  flydt  hver  sin  Vej. 

Omsider  lykkedes  det  Mængden  at  bryde  udenfra 
ind  i  Choret,  hvor  den  anrettede  den  forfærdeligste 
Ødelæggelse.  Den  hellige  Albani  og  Osvalds  Levninger, 
der  stode  paa  Alteret  med  et  Kors  mellem  de  to  Skrin, 
bleve  kastede  ned  paa  Gulvet,  og  Kongen  selv,  der  laa 
og  bad  foran  Alteret,  blev  trufi'et  af  et  Spyd,  der  slyn- 
gedes ind  ad  Vinduet.  Han  rejste  sig  endnu  en  Gang, 
omfavnede  sin  Broder  Benedikt  og  gav  ham  det  sidste 
Kys  til  Farvel.  Derpaa  kastede  han  sig  med  Armene 
korsvis  lagte  under  Hovedet  paany  ned  for  Alteret  og 
udaandede  her,  idet  Spyd  og  Pile  fra  alle  Sider  regnede 
ned  over  ham. 

Hans  Mænd  gik  det  naturligvis  ikke  bedre ;  kun 
Faa  lykkedes  det  at  undslippe.  Benedikt,  der  alt  i 
længere  Tid  havde  været  saaret  og  nu  vilde  hugge  sig 
igjennem,  blev  tilsidst  overmandet,  og  hans  Legeme  paa 
den  skamløseste  Maade  mishandlet  af  Mængden.  Kirken 
plyndredes  naturligvis,  og  ligeledes  Kongsgaarden  gjen- 

nemsøgte  man  dels  for  at  lede  efter  Bytte  dels  for  at 
hugge  ned,  hvad  der  endnu  var  tilbage  af  Kongens  Folk. 
Først  Nattens  Mørke  aabnede  dem  af  dem,  der  vare 
slupne  ud  af  Striden,  Haab  om  at  undkomme  og  stand- 
sede Tummelen,  der  havde  ledsaget  den  blodige  Gjerning. 
Det  er  bekjendt,  hvorledes  Knuds  voldsomme  Død 
gav  Anledning  til ,  at  han  optoges  blandt  Kirkens  Hel- 
gener som  en  Martyr.  Derved  er  det ,  at  hans  Død  i 
Virkeligheden  faar  langt  mere  Betydning  for  Historien 
end  hans  Liv;  thi  det  er  næppe  rimeligt,  at  Meget,  af 
hvad  han  indrettede,  fik  Lov  at  staa  urørt  under  den 
Reaction,  der  indtraadte  under  hans  Efterfølger.  Hans 
store  Evner  lode  ham  overse  Vanskelighederne  der,  hvor 
en  Anden,  f.  Ex.  hans  Fader,  vilde  have  krydset  og 
langsomt  prøvet  sig  frem.  Hans  Religieusitet  var  phan- 
tastisk  og  kunde  derfor  ikke  føle  sig  tilfredsstillet  ved, 
at  Danmark  blot  var  indordnet  under  den  almindelige 
Kirkestat,  det  skulde  ogsaa  omskabes  til  at  blive  et 
ligedannet  Led  af  Kirken;  thi  som  alle  overfladiske 
Naturer  satte  han  mere  Pris  paa  Uniformiteten  end  paa 
Harmonien,  betragtede  den  første  som  mere  værd  elier 
dog  som  nødvendig  Betingelse  for  den  sidste.  For  ham 
selv  personlig  var  hans  Religieusitet  ikke  af  den  Art, 
der  giver  Styrke;  den  gav  ham  kun  Resignation,  Noget, 
som  ogsaa  Fortvivlelse  kan  skjænke ;  den  lod  ham  straks, 
efterat  Faderen  var  død,  ganske  ydmyg  bøje  sig  for 
Haralds  Kongevalg,  som  Noget,  der  ikke  stod  til  at 
ændre,  og  ligeledes  nu,  for  her  at  bruge  Saxos  Udtryk, 
som  et  Offerlam  (victima)  kaste  sig  hen  foran  Alteret 
som  en  Skive  for  sine  Forfølgeres  Spyd,  eller  som  Suhm 
siger,    lod   ham  staa  i  Historien   som   en   Synder,    der 

slæbes  til  Retterstedet.  Den  blev  ikke  til  en  Støtte  for 
hans  Daadskraft,  hvilken  hos  den  sande  Ridder,  hvad 
dog  ogsaa  han  en  Gang  tegnede  til  at  skulle  blive,  just 
vinder  i  Styrke  ved  Bevidstheden  om,  at  han  ikke  kjæm- 
per  alene,  men  at  et  højere  Øje  vaager  over  hans  Gjer- 
ning  og  leder  den,  ufuldkommen,  som  den  er,  til  det 
Bedste. 

For  Folket,  for  hvem  hans  Eftergivenhed  maatte 
se  ud  som  Fejghed,  og  som  saa  hans  Vaklen,  da  han 
—  atter  ligesom  Christian  d.  2.  flere  hundrede  Aar  efter 
i  Middelfart,  —  ikke  var  i  Stand  til  at  fatte  en  Beslut- 
ning ,  om  han  skulde  blive ,  hvor  han  nu  en  Gang  var, 
eller  drage  videre,  men  lige  til  det  Yderste  haabede  paa 
en  Forsoning,  blev  han  endnu  meget  længe  efter  en 
fuldstændig  Ubegribelighed.  Endnu  Saxo  hører  man  saa 
lang  Tid  efter,  da  han  dog  for  længe  siden  var  canoni- 
seret,  klage  over,  at  Mangfoldige,  og  det  ikke  blot  af 
de  Samtidige,  men  ogsaa  deres  Efterkommere,  gjorde 
stor  Modstand  mod  at  anerkjende  hans  Hellighed,  som 
dog  omsider  blev  sat  igjennem.  Et  betegnende  Exempel 
afgiver  ogsaa  den  roskildske  Anonym,  der  staar  paa  et 
helt  andet  Standpunkt  end  Saxo  og,  mens  han  roser 
Harald  Hejn  som  den  bedste  Mand  og  den  retfærdigste 
Hersker  og  ligeledes  fremhæver  Olaf  Hunger  paa  Erik 
Ejegods  Bekostning,  skjøndt  Gejstlig  omtaler  Knud  med 
en  forbausende  Kulde.  Han  taler  om,  hvordan  han  før 
sin  Død  ydmyg  bekjendte  sit  Hjertes  Synd,  hvilket  just 
er  det,  der  efter  Saxo  foranledigede  Modstanderne  til 
omsider  at  anerkjende  hans  Hellighed,  og  siger  i  An- 
ledning af  hans  Canonisation ,  at  det  var  Christus ,  der 
herliggjordes  i  Martyren. 

Dronning  Edela,  som  Knud  havde  forladt  i  Slesvig, 
flygtede  efter  hans  Død  til  Flandern  tilligemed  sin  unge 
Søn  Carl ,  medens  derimod  de  to  Døtre  bleve  tilbage  i 
Danmark,  sandsynligvis  hos  Erik  Ejegod.  Edela  ægtede 
fire  Aar  efter  Hertug  Roger  af  Apulien;  men  Carl,  der 
aldrig  saa  Danmark  igjen,  forblev  i  Flandern,  hvis  Greve- 
throne  han  kom  til  at  bestige.  I  Charakter  og  Skjæbne 
var  der  en  vidunderlig  Overenstemmelse  mellem  ham  og 
Faderen;  ogsaa  han  omkom  for  sine  Undersaatters  Sværd, 
medens  han  i  Bøn  knælede  for  Alteret,  nemlig  i  Kirken 
i  Brygge,  1127. 


Beder;     Daim.  n.  Srend  Estridsea  os  hans  Sønner.  23 

Uer  kunde  efter  Knuds  Mord  ikke  godt  være  Tvivl  om, 
hvem  der  skulde  være  hans  Efterfølger,  Dette  raaatte 
blive  Olaf,  hans  omtrent  jævnaldrende  Broder,  som  ved 
sine  Forbindelser  med  de  oprørske  Store  havde  givet 
Stødet  til  det  Skete. 

Han  var  imidlertid  sendt  i  Forvaring  til  Grev  Robert 
i  Brygge,  saa  det  Første,  man  nu  havde  at  tænke  paa, 
naturlig%ås  var  at  se  at  faa  ham  hentet  tilbage  til  Dan- 
mark. Hans  yngre  Broder  Niels  blev  fundet  villig  til 
at  paatage  sig  det  Ærinde  at  rejse  til  Flandern  for  at 
faa  dette  sat  igjennem,  og  det  lykkedes  da  ogsaa, 
rigtignok  ikke  uden  imod  en  klækkelig  Løsesum,  som 
de  Store  selv  maatte  skaflPe  tilveje,  at  faa  Robert  be- 
væget til  at  lade  ham  slippe  løs.  At  ogsaa  Svend 
Trundsen  og  hans  Broder  Astrad,  hvilke  begge  nys  havde 
kjæmpet  for  Hellig-Knud  i  Odense,  nu  straks,  som 
Knytlinga  meget  bredt  fortæller,  skulde  have  indladt  sig 

paa  at  gjøre  Olaf  den  samme  Vennetjeneste,  ja  end- 
ogsaa  være  gaaet  personligt  i  Borgen  for  ham  hos  Robert, 
er  saa  utroligt,  at  man  vistnok  ganske  rolig  kan  slaa 
en  Streg  over  den  hele  Historie.  Faa  Aar  efter,  nem- 
lig 1089,.  blev  desuden  Svends  Søn  Asger  ordineret  til 
Biskop  i  Lund  efter  Rikvald,  der  var  død.  Dette 
passer  nu  paa  ingen  Maade  med  Knytlinga,  der  fortæller, 
at  Olaf  lod  Svend  og  Astrad  i  Stikken  og  ikke  vilde 
løskjøbe  dem  af  Fangenskabet;  thi  det  var  en  ligefrem 
Umulighed,  at  han,  hvis  han  havde  den  ringeste  Ind- 
flydelse paa  Bispestolens  Besættelse,  kunde  lade  Asger 
blive  Biskop  i  Lund,  efterat  han  havde  tilføjet  ham 
og  hans  mægtige  Slægt  en  saa  overordentlig  For- 
smædelse. 

For  Øvrigt  skal  det  ingenlunde  nægtes,  at  den 
Mulighed  paa  ingen  Maade  er  udelukket,  at  Olaf  aldeles 
ikke  har  havt  nogen  Indflydelse  paa  Bispestolens  Be- 
sættelse. Svend  Trundsens  Slægt  blev  nemlig  i  de 
følgende  Tider  just  stor  i  Ly  af  den  Helgenglans,  der 
udgik  fra  Knud  den  Helliges  Navn;  men  denne  havde 
Olaf  og  de,  der  sluttede  sig  om  ham,  al  mulig  Anled- 
ning til  at  bringe  til  at  forsvinde,  og  derfor  hedder  det 
ogsaa  om  Olaf,  at  han  skal  have  svaret  en  Præst,  der 
vilde  fortælle  ham  om  de  Jertegn,  der  skete  ved  Knud 
den  Helliges  Grav,  at  han  vidste  Ting  at  fortælle  om 
Knud,  der  viste,  at  han  paa  ingen  Maade  var  nogen 
Helgen,  og  lod  Nogen  ham  høre  Mere  om  den  Ting,  da 
skulde  han  visselig  være  Dødsens.  Tager  man  dette 
i  Betragtning,  saa  bliver  man  virkelig  fristet  til  at  lægge 
noget  Mere,  end  hvad  der  i  Almindelighed  sker,  i  den 
Beretning,  som  indeholdes  i  en  gammel  svensk  Krønike, 

der  for  Resten  er  lagt  an  paa  saa  meget,  som  mulig, 
at  forherlige  Sverig  paa  Danmarks  Bekostning,  og  lige- 
ledes i  Rimkrøniken ,  og  efter  hvilke  den  svenske  Kong 
Inge,  Stenkils  Søn,  skulde  have  siddet  inde  med  Skaane 
under  en  Del  af  Olafs  Regering.  Sagen  er  daarlig  nok 
hjemlet;  men  der  er  i  alt  Fald  det  ved  den,  der  gjør 
den  rimelig,  at  Erik  Ejegod,  Knuds  og  Olafs  Broder, 
efter  at  være  undsluppen  fra  Odense  tog  sin  TiliSugt  til 
Inge,  der  beredvillig  tog  imod  ham  og  dermed  indledede 
en  Forbindelse  med  det  danske  Kongehus,  som  i  Tidens 
Løb  førte  videre.  Der  er  da  den  Mulighed  nær,  at  det 
egentlig  var  Erik,  maaske  understøttet  af  Inge,  som  fik 
Magten  i  Skaane  og  opnaaede  Asgers  Udnævnelse  til 
Biskop  i  Lund.  Da  der  desuden  ikke  tales  om  nogen 
egentlig  Krigstilstand  mellem  Erik  og  Olaf,  men  vel  om, 
at  Krig  bestandig  svævede  den  Sidste  over  Hovedet, 
lader  det  endogsaa  til,  at  Befolkningen  selv  frivillig  har 
sluttet  sig  til  Erik ,  uden  at  Olaf  har  været  i  Stand  til 
at  kunne  gjøre  ham  Noget. 

Eriks  Ophold  i  Sverig  gav  for  Øvrigt  Anledning  til, 
at  Knud  den  Helliges  Døtre  Cecilie  og  Ingerid,  der 
vare  flygtede  ud  af  Landet  med  ham,  kom  til  at  knytte 
Forbindelser  med  anselige  svenske  Mænd,  den  Ene  med 
Erik  Jarl  af  Vestgotland,  hvis  Søn  Karl  siden  blev  gift 
med  Erkebisp  Eskils  Datter,  og  den  Anden  med  Folke 
den  Tykke,  Folkungernes  Stamfader.  Ogsaa  til  Garde- 
rige, hvor  begge  hans  Sønner,  Erik  Emun  og  Knud 
Lavard,  senere  hentede  sig  deres  Hustruer,  og  ligeledes 
til  de  sydfor  liggende  Kyster  fik  Erik  under  denne  sin 
Landflygtighed  Lejlighed  til  at  gjøre  Tog,  dels  fredelige 
for  at  besøge  de  russiske  Fyrstehuse,   som  jo    ingen  af 


Olaf  Hunger.  357 

de  tre  nordiske  Kongehuse  vare  tremmede  for*),  dels 
fjendtlige  til  de  ikkechristne  Østersølande,  som  ogsaa 
Knud  den  Hellige  havde  besøgt,  og  hvor  nu  Erik  optog 
Kampen  for  at  udbrede  den  christne  Tro  i  Tidens 
Aand. 

Den  samme  Dunkelhed,  der  tilhyller  Forholdene  i 
det  østlige  Danmark,  svæver  ligeledes  over  de  Berøringer, 
der  i  Olafs  Tid  fandt  Sted  mellem  Venden  og  Danmark. 
Af  Tilstanden ,  som  den  var ,  den  Gang  Erik  omsider 
kom  paa  Thronen,  kan  man  se,  at  det  gamle  Fribytter- 
liv igjen  havde  begyndt  at  vinde  Raaderum  paa  Øster- 
søen. Venderne  foruroligede  paany  de  danske  Kyster, 
saaledes  at  Indbyggerne,  Mand  som  Kvinde,  levede  i 
daglig  Bekymring  for  at  møde  et  Anfald  af  dem,  og 
Olaf  forstod  ikke  saaledes  som  Knud  at  holde  dem  i 
Ave.  Med  alt  det  begyndte  det  imidlertid  at  gaa  til- 
bage for  Venderne,  og  Krutos  Herredømme   nærmede  sig 

sin  Ende ;  dog  blev  det  ikke  umiddelbart  fra  Danmark, 
at  det  første  Stød  kom  til  at  udgaa. 

De  saksiske  Hertuger  havde  i  sin  Tid  udøvet  et 
Slags  Overhøjhedsret  over  Venden,  der  ydede  dem  Tri- 
but, og  selv  Gotskalk  havde  fundet  sig  i  at  staa  i  et 
vist  Afhængighedsforhold  til  dem.  Under  den  langvarige 
Tvist  mellem  Kejser  Henrik  d.  4.  og  Gregor  d.  7.,  til 
hvis  Parti  de  saksiske  Hertuger  havde  sluttet  sig,  var 
der  ikke  til  at  tænke  paa  at  forny  dette  gamle  Forhold; 
Sakserne  havde  jo  endogsaa  bejlet  til  Vendernes  Hjælp 
imod  deres  Lehnsherre,  og  Kruto  havde  saaledes  siddet 
i  uanfægtet  Besiddelse  af,  hvad  han  havde  opkastet  sig 
til  Herre  over;  ikke  en  Gang  Knud  den  Hellige  havde, 
optagen  af  saa  meget  Andet,  som  han  var,  tænkt  paa 
at  forurolige  ham. 

Med  Aaret  1090  blev  dette  imidlertid  anderledes. 
Det  var  da  omsider  lykkedes  Kejseren  fuldstændig  at 
gjøre  Ende  paa  den  urolige  Gjæring,  der  endnu  efter 
Gregors  Død  vedblev  at  herske  i  Saksen.  Hertug  Magnus 
havde  endogsaa  allerede  nogle  Aar  forinden  atter  under- 
kastet sig  Kejseren.  Nu  var  der  paany  bleven  aabnet 
en  Mulighed  for  igjen  at  tænke  paa  Venden,  og  Hertug 
Magnus  skyndte  sig  snart  med  at  benytte  Øjeblikket. 
Men  foruden  ham  var  der  endnu  En,  der  længe  havde 
ventet  paa  den  Stund,  der  skulde  gjengive  ham  hans 
Rettigheder,  det  var  Gotskalks  Søn  Henrik,  der  lige- 
siden Faderens  Mord  1066  havde  havt  sit  Tilflugtssted 
i  Danmark  og  nu  var  en  ung  Mand  paa  nogle  og  tredive 
Aar.  Intet  var  naturligere,  end  at  de  sluttede  sig 
sammen  for  at  gjenoprette  det  tidligere  bestaaende 
Forhold. 

Denne  Forbindelse  førte  imidlertid  med  sig,  at  det 
ikke  kunde  blive  de  Egne,  der  ellers  havde  maattet  taale 
Angreb  fra  dansk  Side,  som  denne  Gang  kom  til  at 
undgjælde,  men  derimod  de  mere  vestlige,  de  vagriske 
Kyster.  Her  havde  Henrik  desuden  et  Støttepunkt, 
idet  Svend  Estridsens  Søn  Bjørn  i  sin  Tid')  havde 
anlagt  en  Borg  paa  Ejderøen,  der,  hvor  senere  Rends- 
borg  byggedes,  og  som  skulde  tjene  til  at  støtte  Herre- 
dømmet over  det  omliggende  Land.  Bjørn  blev  rigtig- 
nok ryddet  af  Vejen  paa  Foranledning  af  Ditmarskerne 
og  Holstenerne,  der  vare  misfornøjede  med  den  Myndig- 
hed, han  udøvede;  men  han  fik  dog  Lejlighed  til  at 
virke  i  Forbindelse  med  Henrik  paa  hans  Krigstog. 

Denne  gjorde  nu  gjentagne  Gange  meget  heftige 
Søtog  over  til  Vagrien,  hvor  han  overfaldt  Oldenborg 
og  førte  et  umaadeligt  Bytte  med  sig  tilbage,  og  da  saa 
tilmed  Magnus  faldt  ind  fra  Landsiden  og  1093  erobrede 
hele  fjorten  Byer  i  Vendland,  holdt  Kruto  det  for  raade- 
ligst  at  se  at  faa  Fjenderne  skilte  ad  ved  at  overlade 
Henrik  en  Landstrækning,  uvist  hvor  stor,  langs  de 
vagriske  Kyster.  Lybek,  der  i  den  Anledning  første 
Gang  nævnes,  blev  hans  almindelige  Opholdssted.  Kruto 
omgikkes  imidlertid  med  Planer  om  at  rydde  Henrik 
af  Vejen;  men  denne  forekom  ham,  og  ved  et  Gjæste- 
bud,  da  han  drukken  tumlede  ud  af  Kammeret,  slog  en 


')  Man  kan  ligesaa  godt  som,  hvad  Andet  man  i  Anledning  af  denne 
Bjørn  har  gjættet,  ogsaa  antage,  at  Borgen  paa  Ejderøen  skriver 
sig  fra  Svend  Estridsens  Tog  1073  i  disse  Egne.  Bjørns  Existens 
ter  efter  Saxos  og  Markus  Skeggjasons  Vidnesbyrd  (i  Knytlinga) 
næppe  betvivles. 

dansk  Træl  ham  med  Øksen  i  Hovedet,  saa  han  øje- 
blikkelig opgav  Aanden,  det  vides  ikke,  hvad  Aar. 

Henrik  ægtede  hans  Enke  og  erholdt  med  hende 
det  Herredømme  over  Venderne  eller  dog  en  stor  Del 
af  dem,  som  han  skulde  have  tiltraadt  efter  sin  Fader. 
Med  Hertug  Magnus  af  Saksen  knyttede  han  den  gamle 
Forbindelse,  idet  han  fandt  sig  i  at  være  ham  skat- 
skyldig. Magnus  maatte  desuden  med  Vaabenmagt  — 
man  nævner  et  stort  Slag  ved  Srailov  i  Nærheden  af 
Ratzeborg  —  støtte  ham  i  Besiddelsen,  idet  de  hedenske 
Vender  paa  ingen  Maade  vilde  finde  sig  i  at  staa  under 
de  christne  Fyrster,  som  desuden  fornyede  de  gamle 
Skattepaalæg,  der  i  sin  Tid  havde  sat  saa  meget  ondt 
Blod,  og  idet  de  tillige  vedbleve  at  gjøre  Søen  usikker, 
fortsattes  den  forvirrede  Tilstand  i  Venden  under  Erik 
Ejegod  og  endnu  senere  danske  Konger. 

Til  nogen  Deltagelse  af  Olaf  i  disse  Begivenheder 
sporer  man  Intet;  men  efter  den  Maade,  hvorpaa  han 
skildres,  nemlig  som  en  temmelig  voldsom  og  myndig 
Charakter,  dertil  veltalende  og  krigersk,  tør  man  ikke 
tænke  sig  ham  som  en  aldeles  uvirksom  Regent,  men 
snarere  som  en,  der  var  altfor  nøje  igaaet  med  de 
Store,  og  blev  Danmark  i  hans  Tid  hjemsøgt  af  Vikinge- 
skarer fra  Venden,  bliver  man  derfor  let  fristet  til  at 
antage,  at  Skylden  herfor  nok  saa  meget  laa  hos  Kongen, 
der  ikke  kunde  lade  Venderne  være  i  Fred,  og  derved 
æggede  dem  til  Gjengjæld. 

Det,  der  mest  fæstede  sig  i  vore  Forfædres  Er- 
indring, naar  Talen  var  om  ham,  var  Mindet  om  de 
mange  Uaar,  der  under  ham  hjemsøgte  Landet,  og 
hvoraf   han   fik   sit    Tilnavn,   Hunger.     Flere   Aar  efter 

hverandre  havde  man  om  Foraaret  og  Sommeren  en 
saadan  Tørke,  at  Alting  paa  Markerne  blev  svedet  bort; 
men  om  Høsten  fik  man  saa  voldsom  Regn,  at  Alt,  hvad 
der  endda  var  kommet  frem,  blev  ødelagt  ved,  at  Engene 
allevegne  stode  under  Vand.  Sygdom  og  Mangel  ud- 
bredte sig  derved  overalt,  idet  ikke  alene  Smaafolk  bleve 
ødelagte,  men  ogsaa  Rigmænd,  ja  Kongen  selv,  maatte 
pantsætte  Gods  for  at  kjøbe  Korn.  Man  forsmaaede 
ikke  at  gribe  til  Hunde  for  at  forskafte  sig  Føde,  og 
Hestekjød,  der  ellers  var  en  forbudt  Spise,  maatte  nu, 
da  Nøden  tvang,  ligeledes  holde  for.  En  Stemning  af 
Mismod  gik  ud  over  hele  Folket;  det  maatte,  hvor  det 
ikke  uløselig  havde  bundet  sig  til  et  bestemt  Parti, 
naturlig  komme  til  at  anstille  Sammenligning  mellem 
Knud  og  Olaf,  og  denne  maatte  under  Øjeblikkets  Tryk 
nødvendig  falde  ud  til  Fordel  for  den  myrdede  Konge. 
Døden,  der  forsoner  saa  Meget,  maatte  navnlig  her 
bringe  mangen  en  from  Sjæl  til  at  spørge,  om  ikke 
Samvittigheden  talte  sandt,  naar  den  foreholdt  ham,  at 
de  Ulykker,  der  fuldbyrdedes  rundt  omkring,  vare  en 
Himlens  Straf  for  den  blodige  Ugjerning,  der  var  udøvet 
i  Odense. 

Fra  denne  By  udbredte  der  sig  vidunderlige  Beret- 
ninger om  alle  de  Jertegn,  der  viste  sig  ved  Knuds  Grav; 
de  optoges  tillidsfuldt  af  Mængden,  der  følte  Trang  til 
en  Hjælper  i  den  timelige  Nød,  som  trykkede  Alle,  og 
til  paa  en  eller  anden  Maade  at  afsone  den  Brøde,  der, 
som  man  følte,  ligeledes  paahvilede  Alle.  Frelseren 
selv  havde  jo  Kirken  for  længe  siden  faaet  afklædt 
enhver  menneskelig  Form;  han  svævede  højt  oppe  i 
salige  Egne  uden  Bekymring    for  sine  Troendes  jordiske 

Lidelser,  som  en  anden  Gud,  men  derimod  ikke  som 
den,  hvem  der  er  given  al  Magt  ikke  blot  i  Himlen,  men 
og  paa  Jorden.  Den  Trang,  der  nu  som  altid  er  det 
christne  Livs  Arnested,  Trangen  til  en  personlig  Hjælper, 
som  er  En  menneskelig  nær,  som  selv  har  lidt  og  som 
kan  forstaa  Ens  Nød,  kunde  han,  som  han  var  omdigtet, 
ikke  tilfredsstille.  Derfor  var  det,  at  Middelalderen 
altid  maatte  have  Mellemmænd,  der  vare  virkelige 
Mennesker,  snart  en  Pave,  der  gjennem  Peder  førte  op 
til  Frelseren,  snart  Helgener,  hvem  man,  fordi  de  vare 
lidende  Mennesker,  havde  større  Mod  til  at  nærme  sig 
for  at  erholde  deres  Forbøn. 

I  denne  store  Nød,  der  nu  Aar  efter  Aar  hjemsøgte 
Landet*),    blev    da   Knud    den    Hjælper,    hvem    Manges 


^)  At  det  ikke  er  et  lest  Sagn,  at  Danmark  i  største  Delen  af  Olafs 
Regering  hjemsøgtes  af  Sygdom  og  Hungersnød ,  viser  et  Henblik 
til  lignende  Tilstande  i  hele  Europa  gjennem  alle  disse  Aar,  skjøndt 
der  intetsteds  har  bevaret  sig  et  saa  levende  Minde  herom  som 
hos  os,  og  Tilstanden  vedblev  endnu  flere  Aar,  ogsaa  efter  Olafs 
Tid. 

Se  saaledes  for 
1083,  altsaa  endnu  tidligere,  Ann.  Ottenburani,  Pertz  V.  7. 
1087.  Ann.    Brunwi  larenses     (for   Lothringen),    Pertz  XVI. 

725-     Angl. -sax.  Chron.  (for  England). 

1089.  Angl -sax.  Chron.  Sigeb.  Gembl.  Chron.  Pertz  VI. 
366  (for  Lothringen ;  Sygdommens  Charakter  bliver  nærmere 
beskreven.)  Ann.  Formoselenses  Pertz  V.  36.  (Syg- 
dommen betegnes  paa  en  lignende  Maade  som  hos  den 
Foregaaende. 

1090.  Sigeb.  Gembl.  Chron.  Pertz  VI.  366.  Berjioldi  Chron. 
Pertz  V.  450. 

1091.  Ann.  S.  Pauli  Virdon.    Pertz  XVI.  500.   (for  England). 
1  092.  Bernoldi  Chron.  Pertz  V.  454.    (de    saksiske    Stormænd 

flygte  ud  af  Landet,  og  en  Sammenkomst  af  Fyrsterne  for- 

Øjne  vare  henvendte  paa.  Hans  Personlighed  antog, 
ligesaa  snart  som  han  var  borte,  hint  overnaturlige  halv- 
dunkle Skjær,  som  viser,  at  man  nu  ogsaa  hos  os  var 
kommen    fuldt   ind   i   Middelalderen    og   havde   naaet    et 


hindres  ved  den  herskende  Elendighed.  Ann.  Wirzburgens. 
Pertz  II.  246.  Ekkeh.  Chron.  Pertz  VI.  207.  Nestor 
c.  "5  (for  Rusland.) 

1  093.  Magdeb.  Ann.     Pertz  XVI.   178.     Angl.-sax.    Chron. 

1094.  Magdeb.  Ann.  Pertz  XVI.  178.  Ann.  Wirzburgens. 
Pertz  II.  246.  Bernold.  Chron.  Pertz  V.  459.  (skildrer 
levende  den  store  Dødelighed,  der  indtraf  ikke  blot  i  Tydsk- 
land,  men  ogsaa  i  Frankrig,  Burgund  ,  Italien ,  og  omtaler, 
hvorledes  man  søgte  Trøst  i  Bod  og  Syndsbekjendelse  )  Ann. 
Ottenburgens.  Pertz.  V.  7.  Ann.  Brun wilarenses.  Pertz 
XVI. 725  (for Lothringen).  Ekkehard.  Chron.  Pertz  VI. 207. 
Sigeb.  Gembl. Chron.  Pertz  VI.  3t)6.  (Dødelighed  baade 
1  Frankrig  og  Tydskland.)  Ann.  S.  Petri  Erphereresf. 
Pertz  XVI.   16.     An  n.  Ro  senfeld.     Pertz  XVI.  101. 

109  5.  An  n.  BI  an  di  ni  en  s.  Pertz  V.  27.  A  n  n.  O  tten  burgen  s. 
Pertz  V.  7.     Sigeb.  Gembl.  Chron.  Pertz  VI.  367. 

1097.  Ekkeh.  Chron.  Pertz  VI.  209. 

1098.  Sigeb.  Gembl.  Chron.  Pertz  VI.  307. 

1099.  Ann.  Wirzb.  Pertz.  II.  246.  Hugonis  Chron.  Pertz 
VIII.  481.  Ann.  Ro  senfeld.  Pertz.  XVI.  101.  Angl.-sax. 
Chron. 

1100.  Hugonis  Chron.  Pertz  VIII.  487.  Ann.  Ottenburg. 
Pertz  V.  7.  Ann.  Wirzburg.  Pertz  II.  240.  Ann. 
Magdeb.     Pertz  XVI.   178. 

Som  man  ser,  haves  der  næsten  hvert  Aar  Efterretninger  om 
den  store  Sot,  der  i  dem  gik  over  Europa  fra  England  til  Rus- 
land og  fra  Danmark  til  Italien,  hvorfor  man  næsten  fristes  til  at 
regne  den  ved  disse  Ulykker  fremkaldte  Bevægelse  i  Sindene  med 
til  de  Ting,  der  virkede  med  til  at  fremskynde  Tidens  store 
Begivenhed,  der  nu  fuldbyrdedes,  Korstogene. 

Mærkelig  nok,  hører  man  Intet  om,  at  Farsoten  og  Hungers- 
nøden ogsaa  har  naaet  Sverig  og  Norge. 

Standpunkt,  som  f.  Ex.  vore  nærmeste  nordiske  Frænder, 
dem  i  Norge,  allerede  en  rum  Tid  i  Forvejen  havde  naaet. 
Det  er  i  det  Hele  ganske  mærkeligt  at  se,  hvor- 
ledes man  i  dette  Tidsrum  i  Norge  var  kommen  ikke 
saa  ganske  lidt  foran  Danmark  i  Udvikling.  Efter  at 
være  blevet  uafhængigt,  lykkedes  det  det  ved  Stormæn- 
denes Bestræbelser  at  faa  oprettet  en  fast  og  udelelig 
Kongemagt,  og  Forholdet  vendte  sig  i  den  Grad  om, 
at  Danmark ,  der  havde  tilsat  sine  bedste  Kræfter  paa 
hin  Side  Vesterhavet,  i  sin  Tid  maatte  taale  den  Ydmy- 
gelse at  se  sig  beskyttet  mod  Venderne  ved  Magnus 
den  Gode  og  hans  saksiske  Venner.  Saavel  Harald 
Haarderaades  som  Olaf  Kyrres  indbyrdes  saa  forskjellige 
Regeringer  bragte  Landet  en  Række  lykkelige  og  rige 
Aaringer ,  under  hvilke  Velstand  og  Handel  toge  et 
mægtigt  Opsving,  og  derved  Kjøbstadvæsenet  udvikledes 
tidligere  end  i  Danmark;  men  navnlig  viser  det  sig  dog, 
hvor  langt  Norge  var  forud  for  Danmark,  naar  man 
lægger  Mærke  til,  hvorledes  Norge  allerede  saa  tidlig 
som  1031  fik  en  Nationalhelgen  i  Olaf  den  Hellige, 
der  eudogsaa  uden  egentlig  Canonisation  dømtes  hellig 
af  selve  Folket,  og  hans  Grav  efter  Adam  af  Bremens 
Vidnesbyrd  besøgtes  af  talrige  Pilegrimsskarer  fra  Dan- 
mark og  Sverig.  Ja,  allerede  Olaf  Trygvesen  blev  en 
Menneskealder  tidligere  indhyllet  i  dette  mystiske  Halv- 
mørke, som  Middelalderen  udbredte  over  Alt,  hvad  den 
følte  sig  greben  af,  eftersom  Folket  ikke  kunde  forsone 
sig  med  Tanken  om,  at  han  skulde  være  falden  ved 
Svoldr,  men  vedblev  at  fastholde  og  udsmykke  Sagnet 
om,  hvorledes  han  xav  undsluppen  og  kommen  til  Jeru- 
salem ,    hvor   adskillige    Pilegrime    vilde    have   set  ham. 

Til  denne  Aand  træffer  inau  længe  intetsorahelst  Til- 
svarende i  Danmark.  Thi  den  aldeles  lokale  Helgen, 
Thøger  i  Vendsyssel ,  kan  her  naturligvis  ikke  komme 
i  Betragtning.  Han  var  desuden  Olaf  den  Helliges 
Capelian  og  kom  hertil  fra  Norge  i  Svend  Estridsens 
Tid  for  at  udbrede  Christendommen  i  denne  afsides 
liggende  Del  af  Landet.  Klarere  kunde  vel  Norges  Over- 
vægt ikke  ret  vise  sig  end  ved,  at  en  norsk  Missionair 
saaledes  her  kunne  finde  et  Omraade  for  sin  Virksomhed. 
Om  Knud  fortalte  man  nu  de  vidunderligste  Ting. 
Da  man  kort  efter  Drabet  fandt  hans  Lig,  skulde  man 
med  Forundring  have  set,  hvorledes  alle  Saarene  af  sig 
selv  havde  lægt  sig,  saaledes  at  Liget  næppe  bar  Spor 
af  den  Vold,  der  var  overgaaet  det;  ogsaa  paa  hans 
Broder  Benedikt,  der  var  bleven  begraven  ved  Siden 
af  ham,  viste  det  sig  (for  Ovrigt  pudsigt  nok,  vilde 
man  nu  sige),  at  alle  de  Saar,  der  vendte  henimod  den 
Side,  hvor  Knud  laa,  ligeledes  vare  lægte.  Knuds 
Dronning  Edela  havde  tænkt  at  faa  Liget  flyttet  til 
Gent ,  men  hun  opgav  Forsøget ;  thi  da  man  en  Nat 
kom  for  at  føre  det  bort,  skinnede  paa  en  Gang  hele 
Albanikirkeu  og  dens  Omgivelser  med  en  Glans,  der 
ikke  gav  Solen  noget  efter  i  Klarhed.  Heraf  saa  man 
da  tydelig,  at  Gud  havde  optaget  ham  mellem  sine 
Hellige,  og  vovede  ikke  at  flytte  ham  fra  det  Sted,  der 
havde  været  Vidne  til  hans  Drab  og  nu  var  hans  Hvile- 
sted. Dette  blev  fra  nu  af  et  Valfartssted  for  de 
Troende;  Jertegn  i  Mængde  gav  det  endnu  større 
Berømmelse;  Blinde  fik  Synet  igjen.  Døve  Hørelsen, 
Stumme  begyndte  at  tale,  Værkbrudne  fik  deres  Lem- 
mers  Brug   tilbage.    Spedalske    bleve   rensede,    og   Alle 

gik  de  derfra  baade  legemlig  og  aandelig  styrkede. 
Ogsaa  var  der  dem,  om  hvem  man  fortalte,  at  de  selv 
havde  set  Kong  Knud  vise  sig  for  dem,  uden  at  de  ret 
vidste,  om  de  vare  vaagne  eller  sovende,  saaledes 
Svend  Trundsen  og  hans  Broder,  der  jo,  som  ovenfor 
omtalt,  skulde  have  været  holdte  fangne  i  Flandern. 
Man  fortalte  endogsaa ,  at  Knud  selv  havde  sender- 
brudt  deres  Lænker  og  befriet  dem  af  Fængslet.  Lige- 
ledes var  der  fuldtop  af  Beretninger  om,  hvorledes 
Gjengjældelsen  traf  de  Mænd,  der  havde  havt  mest  Del 
i  Kong  Knuds  Drab.  Asbjørn  Jarl  fik  en  h'el  Hær  af 
Rotter  efter  sig,  der  dræbte  ham,  Thord  Skaare  styrtede 
fra  en  Bro  ned  i  en  Aa  og  druknede,  hans  Stalbroder 
Tolar  Verpil  raadnede  levende  op.  En  Mand,  der  havde 
hindret  en  Anden  i  at  bringe  Knud  en  Skaal  Vand,  da 
han  belejredes  i  Albanikirkens  Chor,  styrtede  ikke  ret 
længe  efter  paa  Hovedet  ned  i  en  Brønd,  saa  han 
omkom.  Saadant  i  Forbindelse  med  den  almindelige 
Ulykke  rystede  Mange. 

For  at  raade  Bod  paa  de  Onder,  der  hjemsøgte 
Landet,  besluttede  man  at  foretage  en  højtidelig  Akt, 
der  skulde  vise,  at  man  angrede  den  Synd,  som  saa  at 
sige  hver  Enkelt  i  mere  eller  mindre  Grad  havde  Med- 
skyld i.  Navnlig  følte  Jyderne,  der  jo  havde  Mest  paa 
deres  Samvittighed  som  dem,  der  havde  rejst  Opstanden 
og  forfulgt  Kongen  over  til  Fyen,  Nødvendigheden  af  at 
maatte  aftvætte  deres  Synd,  og  de  droge  da  i  Mængde, 
baade  Lægfolk  og  Gejstlige,  over  til  Odense. 

Ved  tre  Dages  Faste  forberedte  man  sig  derpaa 
andægtig  til  den  Handling,  der  skulde  foretages.  Thi 
nu  blev  Knuds  Lig  optaget   fra    sit  foreløbige  Hvilested 

i  Albanikirken  og  under  højtidelige  Lovsange  baaret 
rundt  om  den  nærliggende  Stenkirke,  som  man  omsider 
for  største  Delen  havde  faaet  fuldført.  Hele  den  fore- 
gaaende  Dag  og  Nat  havde  det  været  et  forfærdeligt 
Regnskyl;  men  ligesom  man  aabnede  Graven  og  skulde 
til  at  begynde  Processionen,  opklaredes  Himlen,  og  den 
troende  Mængde  saa  naturligvis  i  det  lyse  Solskin,  der 
saaledes  pludselig  udgjød  sig  over  den,  et  tydeligt  Vink 
om,  at  Gud  med  Velbehag  skuede  ned  paa  den  anger- 
fulde Hyldest,  man  skjænkede  hans  Helgen.  Til  et 
yderligere  Vidnesbyrd  lod  man ,  som  det  var  Brug  ved 
slige  Lejligheder,  det  hellige  Lig  blive  underkastet  Ild- 
prøven ;  det  blev  indsvøbt  i  et  Klæde,  der  antændtes ; 
men  fire  Gange  viste  det  sig,  naar  Ilden  var  slukket, 
aldeles  uskadt  til  Forbauselse  for  Alle,  der  vare  Vidner 
hertil.  Til  Slutning  blev  det,  ligeledes  under  Lovsange, 
nedlagt  i  en  stor  Stenkiste,  der  hensattes  under  Choret 
i  den  ny  Kirke.  Dette  skete  omtrent  i  Maj  1095, 
samme  Aar,  som  Olaf  døde,  hvilket  en  gammel  Beret- 
ning om  Knuds  Liv  og  Endeligt  ikke  undlader  at  sætte 
i  Forbindelse  med  Knuds  Optagelse  af  Graven  som  et 
Jertegn. 

Paa  den  Maade  søgte  Mængden  under  Øjeblikkets 
Tryk  at  forny  Haabet  om  bedre  Dage ;  men  for  mangen 
En  var  denne  Vej  til  at  hente  Trøst  imidlertid  afskaaren, 
enten  fordi  de  endnu  vare  fulde  af  Forbitrelse  mod 
Knud,  eller  fordi  de,  om  end  velvillig  stemte  imod  ham, 
dog  ikke  kunde  naa  saa  vidt  at  tro  paa  hans  Hellighed, 
der  jo  desuden  heller  ikke  havde  faaet  sin  behørige 
Stadfæstelse  af  Paven.  Til  disse  Sidste  hørte  uden 
Tvivl  Svend  Nordbagge,  der  endnu  l)eklædte  Bispestolen 

i  Roskilde.  Om  ham  tier  Historien  ganske  under  Knud 
den  Hellige,  uden  forsaavidt  som  han  fortsætter  sine 
Byggeforetagender  og  er  tilstede  ved  Dotationen  til 
Lunds  Domkirke.  Det  er  derfor  ikke  rimeligt,  at  han 
har  havt  stor  Indflydelse  paa ,  hvad  der  blev  søgt 
iværksat  under  denne  Konge,  og  herpaa  tyder  det  ogsaa, 
at  den  roskildske  Anonym  omtaler  Biskop  Svend  med 
overordentlig  stor  Beundring,  medens  han,  som  alt 
bemærket,  er  temmelig  kold  i  sin  Omtale  af  Knud  den 
Hellige. 

Ogsaa  han  saa  i  Hungersnøden  en  Himlens  Straf 
for  Kongemordet  og  opfordrede  i  den  Anledning  til  ved 
Bod  og  Bedring  at  søge  at  forsone  dens  Vrede.  Selv 
kunde  han  ikke  finde  Trøst  i  at  støtte  sig  til  en  inden- 
landsk Helgen,  men  vendte  Blikket  umiddelbart  mod  Frel- 
seren, hvis  Grav  nu  alt  i  100  Aar,  for  ikke  her  at  tale 
om  de  endnu  tidligere  irske  og  angelsaksiske  Pilegrims- 
vandringer,  i  stadig  voksende  Grad  havde  været  Sam- 
lingsstedet for  talrige  Skarer  af  Troende  fra  alle  Egne 
af  Europa,  mest  dog  fra  Frankrig  og  Burguud,  og  snart 
skulde  se  hele  Korshære  sætte  sig  i  Bevægelse  til  deus 
Befrielse.  Under  sit  Ophold  i  Udlandet  havde  Svend 
uden  Tvivl  set  mange  saadanne  Skarer  drage  afsted,  og 
uu  besluttede  han  selv  at  følge  deres  Spor  for  ved  den 
hellige  Grav  at  bede  for  sine  egne  og  sin  Menigheds 
Synder.  Fra  Constantinopel  sendte  han  Kostbarheder 
og  Helgenlevninger  hjem  til  Roskilde;  men  han  synes 
næppe  at  være  naaet  til  Jerusalem.  I  ethvert  Fald 
døde  han  paa  Rhodos  (1088) ,  hvor  han  blev  begravet 
af  sine  sørgende  Ledsagere.  Til  hans  Efterfølger  ud- 
nævntes, rigtignok  imod  Olafs  Vilje,   hvad  jo  var  rime- 


Olaf  Hunger.  369 

ligt  nok,  Knuds  Huscapellan  Arnold,  en  Mand,  der  for 
Resten  skildres  som  temmelig  ubetydelig  og  heller  ikke 
har  efterladt  sig  noget  videre  Navn. 

At  ogsaa  Olaf  skulde  have  følt  sig  greben  af  den 
mægtige  Uro,  der  raadede  i  Tiden,  denne  Korstogenes 
gjærende  Frembrudstid,  finder  man  intet  Spor  til.  Der 
er  i  det  Mindste  ikke  efterladt  os  Noget  herom.  Imid- 
lertid yndede  Folkesagnet  at  fremstille  ham  som  den 
nedbøjede  Konge,  der  ynkelig  græmmede  sig  over  alle 
de  Ulykker,  som  han  havde  havt  Del  i  at  bringe  over 
sit  Land.  Hans  Død,  der  indtraf  1095,  d.  10.  August, 
skulde  da  ogsaa  staa  i  Forbindelse  med,  at  han,  da 
Nøden  var  paa  det  Højeste ,  ikke  engang  havde  et 
ordentligt  Maaltid  at  stille  frem  for  sine  Hoffolk.  Saa 
haardt  straffede  Folket  den  Fører,  det  havde  taget  sig 
efter  Opstanden  mod  Hellig-Knud.  Han,  og  saa  Ros- 
kilde-Knud, ere  de  eneste  danske  Konger,  hvis  Grav- 
steder ikke  vides. 


Risder:    Danm.  n-    Svend  Estridaen  og  hans  Sønner.  24 

J.re  af  Svend  Estridsens  Sønner  vare  allerede  med 
korte  Mellemrum  fulgte  efter  hverandre  paa  Thronen; 
en  fjerde  skulde  nu  til  at  bestige  den,  for  faa  Aar 
efter  atter  at  afløses  af  en  femte.  Det  var  altsaa  paa 
en  Maade  en  og  samme  Slægtfølge,  som  de  alle  fem 
hørte  til.  Alligevel  gjør  Tidens  vaklende  Aand  sig 
stærkt  gjældende  iblandt  dem,  saaledes  at  de,  skjøndt 
ingen  af  dem  just  rager  synderlig  op  hverken  blandt 
danske  Konger  i  Almindelighed  eller  blandt  deres  Sam- 
tidige, dog  alle  kom  til  at  staa  som  Repræsentanter 
for  de  af\igende  Retninger,  der  delte  Folket. 

Man  er  berettiget  til  at  spørge,  hvad  det  da  egentlig 
var,  der  udgjorde  Stridens  Kjærne,  hvad  det  var,  der 
bestandig  heftigere  skilte  Sindene  ad,  saaledes  at  Snig- 
mord, Borgerkrig,  voldsom  Udryddelse  af  en  hel  Mængde 
Kronprætendenter  tilsidst  kom  til  at  høre  til  Dagens 
Orden  og  i  særlig  Grad  farvede  Slutningen  af  det  Tids- 

rum,  der  i  sin  Begyndelse  tegnede  saa  godt,  som  man 
efter  en  saa  indgribende  Begivenhed  som  Englands  Løs- 
rivelse fra  Danmark  kunde  ønske  sig  det. 

Spaltningen  var  imidlertid  ikke  saa  skarp  og  tydelig, 
at  det  er  let  i  faa  Ord  at  angive  dens  Indhold;  den  var 
desuden  ikke  ganske  ubevægelig,  men  skiftede  i  det 
Mindste  i  Udseende  saavel  med  Personerne  som  med  de 
Forhold,  hvorunder  den  kundgjorde  sig.  Dertil  kommer, 
at  vi  naturligvis  nærmest  have  Beretningerne  af  det 
sejrende  Partis  Mund,  hvilket  let  medfører  Ensidighed 
eller  dog  Uklarhed  i  Opfattelsen.  Derfor  er  der  forhen 
saa  tidt  sket  Henvisning  til  den  roskildske  Anonym 
som  en  saa  overordentlig  vigtig  Kilde ,  fordi  nemlig 
Forfatteren  hørte  til  det  Parti,  der  kom  til  at  ligge 
under,  og  hans  Dom  derfor  ogsaa  fuldstændig  afviger 
fra  den,  der  fremtidig  blev  den  gjængse.  I  Modsætning 
til  Saxo,  Svend  Aagesen  og  de  øvrige  Skribenter  frem- 
hæver han,  som  alt  bemærket,  Harald  Hejn  og  Olaf 
Hunger  paa  Knud  den  Helliges  og  Erik  Ejegods  Bekost- 
ning; og  med  Hensyn  til  Erik  Ejegod  fremtræder  Bryd- 
ningen desuden  paa  en  ganske  pudsig  og  betegnende 
Maade.  Anonymen  tillægger  ham  nemlig,  hvad  han 
kalder  »mange  ubillige  og  uretfærdige  Love«;  men  her 
er  der  allerede  af  en  gammel  Haand  i  Marginen  til- 
føjet et  »Mentitur!«  (han  lyver!)  et  Minde  fra  en  ander- 
ledes tænkende  Læser,  der  har  følt  sig  forarget. 

Der  var  Mangt  og  Meget,  der  i  hele  dette  Tidsrum 
stødte  sammen  og  brødes  indbyrdes.  Der  er  saaledes 
allerede  ovenfor  blevet  gjort  opmærksom  paa,  hvorledes 
lige  siden  Slutningen  af  Svend  Estridsens  Tid  Stor- 
mændene   havde    begyndt   at    overfløje    Kongen    i   Hen- 

24' 

seende  til  Indflydelse  paa  de  off"entlige  Anliggenders 
Ledelse.  Under  Harald  Hejn  vare  de  saa  godt  som 
eneraadende;  Knud  den  Hellige  søgte  derimod  at  regere 
paa  egen  Haand,  men  det  gik  ham  rigtignok  kun  meget 
uheldig,  idet  han  med  det  Samme,  han  trykkede  Stor- 
mændene, stødte  de  øvrige  Klasser  af  Befolkningen  fra 
sig.  Under  Olaf  sporer  man  ikke  nogen  Modsætning 
mellem  Konge  og  Stormænd;  han  kan,  om  man  vil, 
selv  regnes  med  til  dem,  og  tillod  han  sig  ogsaa  egen- 
raadige  og  lovløse  Handlinger,  hvad  Knytlinga  beskylder 
ham  for,  saa  var  dette  aldeles  personlig  begrundet, 
ligesom  naar  ellers  en  Stormand  laa  og  fejdede  mod 
en  anden.  Det  skal  senere  vises,  at  ogsaa  den  sidste 
af  Konge-Brødrene,  Niels,  var  Stormandsvælden  gunstig 
eller  i  alt  Fald  for  svag  til  at  kunne  gjøre  den  nogen 
Modstand. 

Paa  den  anden  Side  var  der  dog  ogsaa  Stormænd, 
som  fandt  deres  Regning  ved  at  støtte  Kongemagten, 
og  hvis  Navne  da  ogsaa  med  denne  gik  over  til  Efter- 
verdenen, medens  de  Øvriges  bleve  glemte.  Forrest 
blandt  disse  staar  Thrund  Fagerskind,  der  var  Svend 
Estridsens  Hirdjarl,  og  hvis  Sønner  Svend  og  Astrad 
deltoge  i  Knud  den  Helliges  sidste  Kamp,  medens  hans 
Datter  Bodil  ægtede  Erik  Ejegod,  og  hans  Sønnesøn 
Asger  blev  Nordens  første  Erkebisp,  dennes  Brodersøn 
Eskil  dens  anden.  Men  ved  Siden  af  denne  Slægt 
fremstod  der  snart  efter  en  anden,  Skjalm  Hvides,  hvis 
Navn  gjennem  Absalon  paa  det  Nøjeste  knyttedes  til 
Valdemarernes  glimrende  Tid,  men  som  dog  allerede  i 
dette  Tidsrum  arbejder  sig  op,  og  tillige  snart  kommer 
i   et  vist   Modsætningsforhold  til   den   thrundske   Slægt. 

Under  Erik  Ejegod  var  dette  dog  endnu  kun  i  sin  Spire, 
og  under  Niels  var  i  det  Mindste  den  thrundske  Slægts 
fornemste  Repræsentant,  Erkebisp  Asger,  vaklende; 
men  de  forskjelligartede  Grundlag,  paa  Imlke  disse 
Slægter  byggede  deres  Modsætning,  og  gjennem  hvilke 
de  søgte  Støtte,  vare  dog  alt  tilstede,  skjøndt  de  begge 
endnu  gik  sammen  i  Iveren  for  at  styrke  Kongemagten 
overfor  de  øvrige  Stormænd,  der  selv  vilde  herske. 
Thrunds  Slægt  var  nemlig  af  jydsk  Oprindelse  og  fik 
gjennem  Asgers  Overtagelse  af  Erkestolen  tillige  Magt 
og  Indflydelse  i  Skaane,  hvorimod  Skjalm  Hvide  hørte 
hjemme  paa  Sjælland. 

Mellem  disse  Landsdele  var  nu,  som  gjentagne 
Gange  paa\'ist.  Modsætningen  paa  ingen  Maade  udjævnet. 
Thi  vel  tor  man  ikke  for  stærkt  fremhæve  nogen  egentlig 
national  Forskjellighed  mellem  Befolkningerne;  men  alli- 
gevel fandtes,  ligesom  endnu  den  Dag  idag,  \isse  Sider 
af  den  danske  Natur  stærkere  udpræget  hos  Jyden, 
andre  hos  Sjællænderen,  medens  Skaaningen  mere  tjente 
som  Mellemled  med  de  nærbeslægtede  Frænder  i  Norden. 
Navnlig  tør  man  sige ,  at ,  naar  den  danske  Folkecha- 
rakter  forener  i  sig  paa  en  Gang  en  stærk  Vedhængen 
ved  sit  Eget,  baade  det  Hjemlige  og  det  umiddelbart 
Egne,  sin  Ret  og  sin  Interesse,  og  tillige  en  stor  Beun- 
dring for  det  Fremmede  og  Lethed  til  at  sammenarbejde 
dette  med  det  Oprindelige,  saa  kommer  Jjden  til  for- 
trinsvis at  repræsentere  den  første  Side,  Sjællænderen 
den  Sidste ,  en  Forskjel ,  der  næppe  i  hine  Tider  har 
været  mindre  udpræget  end  na.  Det  var  i  Jylland,  at 
Knud  den  Hellige  havde  mødt  den  kraftigste  Modstand 
under    sit   Forsøg    paa    at    rejse     en    Kongemagt    efter 

fremmed  Mønster,  og  det  var  i  Sjælland,  Valdemar 
vandt  Styrken  til  ved  Absalons  Hjælp  at  fuldbyrde, 
hvad  Knud  forgjæves  havde  forsøgt.  Mellem  disse  to 
Begivenheder  ligger  den  Brydning,  som  dette  Tidsrum 
afgav  Skuepladsen  for.  Men  i  Sjælland  kunde  Thrunds 
Slægt  aldrig  fæste  Rod;  den  maatte  træde  til  Side, 
saasnart  Opgavens  Løsning  begyndte  at  paatrænge  sig. 

Ved  Knud  den  Helliges  Canonisation  havde  den 
thrundske  Slægt  og  Kongen  i  Forbindelse  med  den 
faaet  et  foreløbigt  Holdepunkt,  og  man  klamrede  sig 
da  ogsaa  fast  til  ham  uden  dog  at  komme  til  Ro.  Thi 
dels  var  der,  som  sagt.  Mange,  som  ikke  vilde  anerkjende 
Knuds  Hellighed,  dels  var  det  overhovedet  en  Modsi- 
gelse at  bygge  en  Kongemagt  op  i  Ly  af  en  Helgen, 
der  navnlig  havde  fundet  Tilslutning  i  det  Stormands- 
vælden  mest  gunstige  Jylland,  hvor  man  kun  derfor 
varmest  havde  grebet  Tanken  om  Knuds  Hellighed,  fordi 
man  der  følte  sig  mest  skyldig  i  det  blodige  Kongemord. 

Det  kom  derfor  heller  ikke  til  at  vare  længe ,  før 
Sjælland  i  Knud  Lavard  fik  sig  en  Helgen,  der  samlede 
Befolkningen  til  Daad,  og  i  hvis  Glands  Skjalm  Hvides 
Slægt  og  Valdemarerne  voksede  op  til  Storhed;  men 
foreløbig  blev  Spaltningen  derved  endnu  kun  større. 
Knud  Lavard  viser  nemlig  straks  ved  sin  Personlighed 
hen  til  Culturindflydelsen  udefra,  navnlig  fra  Tydskland, 
og  man  træffer  derfor  ligesom  pludselig  Tydske  som 
virksomme  paa  det  ene  Partis  Side,  og  det  Tydske,  der 
ere  bosatte  her  i  Landet  og  altsaa  have  bidraget  til  at 
forøge  den  indre  Splid;  man  sporer  fremdeles  en  Kjøb- 
stadbefolkning  med  sine  Gilder  og  sin  i  det  Hele  ejen- 
dommelige   Forfatning    voksende    op    til    en    Betydning, 

den  før  ikke  havde  havt,  og  selv  Krigskunsten  blev  en 
anden ,  idet  nu  Rytteri  blev  et  overvejende  vigtigt 
Vaaben,  der  gjorde  Udslaget,  hvor  der  kjæmpedes  i 
aaben  Mark. 

Ved  Siden  af  alt  dette  havde  den  almindelige  euro- 
pæiske Spaltning  ogsaa  grebet  Gejstligheden.  Thi  saa 
godt  som  hele  den  højere  Gejstlighed  kjæmpede  tilsidst 
med  Vaaben  i  Haand  for  den  gamle  Tid,  og  først  da 
den  var  bukket  under  i  Kampen,  saa  kunde  Gregors 
Ideer  navnlig  om  Præsteægteskabets  Forkastelighed  vinde 
Indgang,  og  endnu  længe  efter  hørte  Coelibatet  og  Tien- 
despørgsmaalet  til  de  Punkter,  der  vakte  mest  Strid  og 
skilte  Partierne  ad. 

Der  er  Grund  nok  til  i  Korthed  at  pege  hen  paa 
disse  Forhold  her  paa  dette  Sted,  fordi  der  med  Erik 
Ejegod  ligesom  indtræder  et  Slags  Standsning.  Det 
Tryk,  der  som  Følge  af  Hungersnøden  hvilede  over 
Alles  Sind,  saavelsom  det  Ry,  der  udgik  fra  Hellig- 
Knuds  Grav  i  Odense,  arbejdede  ham  i  Mede;  men 
dernæst  var  ogsaa  hans  egen  Personlighed  vel  skikket 
til  at  lade  ham  blive  modtaget  med  Velvilje.  Han  var 
aabenbart  den  af  Svend  Estridsens  Sønner,  der  havde 
arvet  flest  af  Faderens  Egenskaber,  som  i  sin  Tid  havde 
gjort  denne  saa  fortrinlig  skikket  til  med  Lempe  og 
dog  med  Sikkerhed  at  bevæge  sig  imellem  højst  van- 
skelige Forhold.  Dengang  Knud  den  Hellige  var  flygtet 
til  Odense,  optraadte  han  som  den  besindigere  Raad- 
giver  ved  sin  ulykkelige  Broders  Side ,  idet  det  var 
hara,  der  vilde  bevæge  Knud  til  at  tage  over  til  Sjæl- 
land for  der  at  samle  Hjælp,  Noget,  som  Benedikt  dog 
ved  sin  Fremfusenhed  fik  forhindret.    Paa  samme  Maade 

havde  han  ogsaa,  efterat  Englandsflaaden  var  gaaet  fra 
hverandre,  søgt  at  tale  Kongen  til  Rette  og  forhindre 
ham  fra  at  tage  overilede  Beslutninger,  men  ligeledes 
forgjæves.  Knuds  Exempel  lærte  ham  nu,  at  det  var 
en  Umulighed  at  hævde  sin  Stilling,  naar  man  ikke 
sikrede  sig  i  det  Mindste  eet  fast  Støttepunkt,  og  hvor 
dette  var  at  søge,  maatte  ligesom  af  sig  selv  frembyde 
sig  for  ham  paa  hans  Vej. 

Skulde  han  kunne  gjøre  sig  Haab  om  at  bryde  de 
ved  Besiddelse  og  Indflydelse  herskende  Stormænds 
Rækker,  saa  maatte  dette  ske  ved  Masserne,  der  altid 
ere  lette  at  lede,  saasnart  man  blot  har  en  klar  og  let 
fattelig  Idee,  der  mere  opvarmer  Hjertet  end  lyser  for 
Forstanden,  at  samle  dem  om,  og  tillige  besidder  en 
Personlighed,  der  tiltaler  paa  udvortes  Maade,  det  være 
sig  nu  ved  den  blotte  ydre  Fremtræden,  ved  de  Til- 
skikkelser, der  have  rammet  En,  eller  ogsaa  ved  det 
Held,  der  ledsager  Ens  Handlinger,  kun  at  man  ikke 
igjen  stiller  sig  saa  fjernt,  at  Mængden  ikke  finder 
noget  Beslægtet,  ved  hvilket  den  kan  føle  sig  tiltrukken. 
Den  Idee,  der  her  maatte  gribes,  var  alt  delvis  iværksat 
ved,  hvad  der  var  foretaget  for  at  forberede  Knud  den 
Helliges  Canonisation.  Thi  denne  ledte  umiddelbart 
Tanken  hen  paa  Folkets  Enhed  og  det  stærkere  end 
Alt,  hvad  der  i  Svend  Estridsens  Dage  var  gjort  for 
at  lade  Riget  træde  frem  for  Bevidstheden  som  en 
samlet  Helhed,  og  derfor  var  det  næste  og  nødvendige 
Skridt  ogsaa  det  at  søge  at  faa  Forbindelsen  med  den 
hamborgske  Erkestol  endelig  opløst. 

Men  dernæst  kastede  den  ogsaa  Glans  over  Hel- 
genens naturlige  Repræsentant,   Kongehuset,    og  navnlig 

over  Erik  Ejegod  selv,  Knuds  bestandige  og  trofaste 
Tilhænger.  Eriks  ydre  Optræden  svarede  tillige  for- 
trinlig til,  hvad  Nordboen  tænkte  sig  ved  en  Konge. 
Han  var  et  Hoved  højere  end  alle  andre  Mænd  og 
dertil  vel  øvet  i  legemlige  Færdigheder ,  som  det  da 
ogsaa  morede  ham  at  give  til  Bedste ;  og  var  det  Ene 
skikket  til  at  lade  ham  ved  den  blotte  Fremtræden 
opvække  Ærefrygt,  saa  frembød  det  Andet  ham  et 
Omraade,  hvor  Enhver  let  forstod  ham,  og  hvor  han 
maatte  vække  Beundring  hos  en  Befolkning,  der  paa- 
skjønnede  legemlige  Fortrin.  Paa  Thinget  var  han  vel- 
talende fremfor  Nogen ,  og  hans  Røst  klang  saa  klart 
og  højt,  at  man  kunde  høre  den,  selv  om  man  stod 
temmelig  langt  borte.  Hans  fortrinlige  Hukommelse, 
hvilken  han  f,  E.  skyldte  det  Kjendskab  til  forskjellige 
fremmede  Tungemaal,  som  han  besad,  og  overhovedet 
hans  deltagende  Interesse  for  Livet  i  dets  forskjellig- 
artede  Fremtoninger  kom  ham  fortræffelig  til  Gode  til 
at  indynde  sig  hos  det  menige  Folk,  der  bevarede 
Erindringen  om,  hvorledes  han,  naar  Thinget  var  sluttet, 
havde  henvendt  sig  til  de  Tilstedeværende  enkeltvis  og 
bedet  dem  hilse  hjemme ,  nemlig  deres  Hustruer,  Børn 
og  Trælle  ,  og  lovet  at  være  dem  Allesammen  en 
Beskytter  og  Hjælper  til  Alt,  hvad  ret  og  billigt  var. 
Som  Saadan  viste  han  sig  ogsaa  i  Gjerning. 

Han  søgte  paa  bedste  Maade  at  fremme  Landets 
Opkomst  i  materiel  Henseende  og  drog  tillige  ivrig 
Omsorg  for  det  Aandelige,  dels  ved  Opførelse  af  Kirker, 
af  hvilke  der  tillægges  ham  hele  fem  Stenkirker,  dels 
ved  rige  Gaver  til  de  Kirker,  der  allerede  bestode,  og 
navnlig  blev  Domkirken  i  Lund,  det  fremtidige  Erkesæde, 

betænkt  paa  det  Rundeligste.  Han  lagde  Gods  til  Kirken 
og  gav  I5ispen  en  Fjerdedel  af  den  aarlige  Sommerskat  af 
Lund,  Lummeby  og  Helsingborg*).  Men  dernæst  opfat- 
tede han  tillige  efter  Knud  den  Helliges  Exempel  paany 
Kongens  Stilling  som  indeholdende  en  alvorlig  Pligt  til 
at  straffe  Ugjerningsmænd  og  Urostiftere  og  opnaaede 
i  saa  Henseende  virkelig  at  bøde  paa,  hvad  der  under 
Olaf  var  kommet  i  Forfald,  medens  han  dog  paa  den 
anden  Side  igjen  deri  afveg  fra  Knud,  at  han,  hvad 
der  ingensinde  fortælles  om  Broderen,  ligesom  Svend 
Estridsen  forstod  at  samle  Folk  om  sig  ved  sin  store 
Rundhaandethed  til  at  give  baade  til  dem,  der  stode 
ham  nærmest  eller  som  Gjæster  besøgte  hans  Hof,  og 
til  fattige  Smaafolk ,  der  trængte  til  hans  Gaver,  og 
dette  var  en  Egenskab,  som  vore  Forfædre  aldrig  und- 
lode  at  sætte  stor  Pris  paa  hos  deres  Konger  og  bevare 
for   Efterverdenen   i   taknemmelig   Erindring.      At  hans 


•)  I  Necrologium  Lundense  (Langeb.  Script.  III.  424)  tales  der  om 
to  Ting,  et  debitam  estivale  ex  parte  Domirii  Regis  og  et  debitum 
estivale  de  parte  Domirii  Archiepiscopi,  hvert  paa  27  Mark.  Men 
27  Mark  udgjør  just  det  samlede  Beløb  af,  hvad  Knud  den  Hel- 
lige i  sit  bekjendte  Gavebrev  af  1085  skjænker  Kirken,  nemlig  3 
af  Lummeby,  3  af  Helsingborg  og  21  af  Lund.  Det  ligger  da 
nær  at  antage,  at  ogsaa  Eriks  Gave,  der  fremgaar  af  Necrol.  Lund. 
S.  430  og  Liber  daticus  Lund.  (Smst.  S.  .o33)  har  omfattet 
Sommerskatten  fra  alle  tre  Steder.  De  27  Mark  maa  desuden 
have  udgjort  en  Fjerdedel  af  denne  Afgift,  og  baade  Knud  den 
Hellige  og  Erik  Ejegod  have  skjænket  Lund  hver  en  Fjerdedel. 
Kun  synes  det  at  fremgaa  af  Udtrykket  (Lgb.  S.  424)  „Erke- 
bispens  Andel" ,  at  Eriks  Gave  umiddelbar  kun  har  været  rettet 
til  Bispen,  den  senere  Erkebisp,  der  senere  har  fordelt  den 
mellem  Præbenderne. 

Tilnavn  Ejegod  eller,  som  det  vel  er  rigtigere,   Egothe, 
altid  god,  staar  i  Forbindelse  hermed,  er  sandsynligt. 

Det  maa  desuden  antages,  at  han  har  givet  sin 
Stilling  større  Sikkerhed  ved  nøjere  end  tidligere  at 
knytte  Hirden  sammen  til  Kongens  Person,  formodentlig 
ved  omhyggelig  at  vaage  over,  at  Ingen,  der  hørte  til 
de  gjenstridige  Stormandsætter,  optoges  i  den,  men 
derimod  vel  saadanne  Mænd,  der  mere  skyldte  deres 
krigerske  Dygtighed  end  deres  rige  og  ansete  Slægt 
deres  Navn.  Han  havde  her  et  Forbillede,  han  kunde 
følge,  i  hvad  den  norske  Konge  Olaf  Kyrre  kort  forinden 
havde  gjort,  idet  han  omordnede  hele  sin  Hofstat  og  med 
det  Samme  fordoblede  Hirdmændenes  Antal.  Men  ogsaa 
Knud  den  Helliges  sørgelige  Endeligt  maatte  indeholde  en 
Opfordring  for  ham  til  at  samle  sig  en  fast  Kjærne  af 
Mænd,  der  løde  hans  Bud  og  vare  kam  ubetinget  tro. 
Andet  er  det  vistnok  ikke,  der  menes,  naar  den  aldeles 
samtidige  Ælnoth  siger,  at  Erik  valgtes  til  Konge  af 
Hæren  under  Folkets  Bifaldsraab;  thi  nogen  staaende 
Hær  var  der  jo  ellers  i  de  Tider  ikke  Tanke  af,  medens 
det  paa  den  anden  Side  er  vist,  at  den  af  Knud  den 
Store  i  sin  Tid  oprettede  ThingHd  den  Gang  endnu 
bestod.  Det  samme  antydes  ogsaa  hos  Saxo'),  hvor 
han  taler  om,  hvordan  Erik,  naar  han  hørte,  at  en 
eller  anden  Forbrydelse  var  begaaet,  straks  sendte  nogle 
af  sine  Folk  ud  for  at  lade  de  Skyldige  gribe  og  straffe. 


')  Denne  Forfatter  giver  ogsaa  (S.  616)  middelbart  et  Vink  om  Hir- 
dens fastere  Organisation  under  Erik  Ejegod,  ved  hvad  han  for- 
tæller om ,  at  Niels  foretog  en  Del  Indskrænkninger  ved  den.  Om 
Thinglid  se  Rosenv.  gi.  Love,  V.  S.  6. 

hvilket  leder  Tanken  hen  paa  en  mere  samlet  og  ordnet 
Magt  omkring  Kongen,  end  man  tidligere  i  det  Mindste 
har  havt  Lejlighed  til  at  iagttage.  Idet  denne  faste 
Kjærne  tjente  til  at  danne  en  Modvægt  mod  de  Store, 
og  derhos  Almuen  kom  under  Ledelse  af  en  Gejst- 
lighed, hvis  Betydning  voksede  under  den  herskende 
religieuse  Stemning,  var  det  ikke  saa  underligt,  at  det 
kunde  se  ud,  som  om  den  menige  Mands  Indflydelse 
paa  de  offentlige  Anliggender  tiltog  under  Erik,  Noget, 
som  Saxo  ligefrem  udtaler,  medens  den  roskildske 
Anonym  uden  Tvivl  antyder  det  Samme  med  »de  mange 
ubillige  og  uretfærdige  Love«,  som  han  tillægger  Erik. 
Til  det  Vigtigste  af,  hvad  Erik  havde  at  tage  vare 
paa,  hørte,  som  sagt,  det  at  faa  sin  Broders  Canoni- 
sation  udvirket  af  Paven  og  fremdeles  Nordens  og  da 
navnlig  Danmarks  Udløsning  fra  Forbindelsen  med  den 
hamborgske  Erkestol.  Begge  Dele  hørte  forsaavidt 
sammen ,  som  den  ny  Helgen  tjente  til  at  give  det  ny 
Erkestift  et  forenende  Midtpunkt  og  Riget,  der  faldt 
sammen  med  Erkestiftet,  en  saameget  desto  større  Fast- 
hed. At  den  hamborgske  Erkestol  maatte  se  paa  disse 
Bestræbelser  med  skjæve  Øjne  var  en  Selvfølge;  thi  de 
gik  fuldstændig  i  modsat  Retning  af  den ,  Adalbert  i 
hele  sin  Embedstid  havde  forfulgt,  og  som  tvertimod 
havde  til  Hensigt  at  lade  det  midlertidige  Forhold,  der 
knyttede  Norden,  saalænge  Kirkevæsenet  der  ikke  var 
ordnet,  til  den  hamborgske  Erkebisp  som  Pavens  Sted- 
fortræder, gaa  over  til  et  fast  Forhold,  uafhængigt 
af  Personer  og  Tider.  Det  er  imidlertid  allerede  oven- 
for paavist,  hvorledes  de  glimrende  Udsigter,  Adalbert 
havde  aabnet  sig,  forlænge  siden  havde  lukket  sig,  dels 

i  Adalberts  egen  Tid  ved  den  økonomiske  Ruin,  der  var 
overgaaet  Stiftet,  dels  ved  at  hans  Efterfølger  Liemar, 
der  fulgte  samme  Politik,  som  han,  nemlig  den  at  slutte 
sig  meget  nøje  til  Kejseren,  derved  var  kommen  fuld- 
stændig paa  Kant  med  Paven,  der  suspenderede  ham 
og  senere  endogsaa  bansatte  ham,  ligesom  han  ikke  en 
Gang  kunde  opholde  sig  i  sit  Stift  for  Sakserne ,  der 
hørte  til  Kejserens  heftigste  og  langvarigste  Fjender. 
Forbindelsen  med  Norden  ophørte  derved  aldeles  alle- 
rede under  Harald  Hejn,  hvorimod  Pavestolen  umiddel- 
bart udøvede  Tilsynet,  og  skjøndt  Gregor  d.  7s  Død 
vistnok  har  havt  store  Virkninger,  følelige  ogsaa  her  i 
vort  Norden,  saa  var  dog  ikke  Alting  straks  roligt  i 
Nordtydskland;  thi  endnu  1088  oplevede  Liemar  at  falde 
i  saksisk  Fangenskab,  og  først  to  Aar  efter  kunde 
Kejseren  betragte  Urolighederne  i  Saksen  som  endelig 
dæmpede. 

I  henved  tyve  Aar  havde  saaledes  Erkestolens 
Indflydelse  paa  den  nordiske  Menighed  hvilet;  denne 
havde  vænnet  sig  til  at  modtage  sine  Anordninger  umid- 
delbart fra  Paven.  Nu  at  gjenoprette  det  gamle  For- 
hold var  derfor  en  Umulighed.  Baade  den  nordiske 
Menighed  trængte  paa  for  at  faa  sin  Selvstændighed 
slaaet  fast,  og  Pavestolen,  der  med  Urban  d.  2.  just 
nu,  nemlig  1095,  samme  Aar,  Erik  blev  Konge,  i  Cler- 
mont  greb  Korstogstanken  som  den  mægtige  Løftestang 
til  at  samle  hele  Christenheden  om  sit  Banner,  kunde 
umulig  andet  end  være  en  saadan  Bestræbelse  gunstig, 
medens  der  Intetsomhelst  forelaa,  der  kunde  lede  den 
til  at  støtte  endsige  udvide  Hamborgstiftets  Myndighed. 
Liemar  har  desuden  næppe  en  Gang  hyldet  Urban  d.  2., 

men  er  vedbleven  at  anerkjende  Modpaven  Vibert  lige 
til  dennes  Død  1100. 

Under  saadanne  Forhold  er  det  let  forstaaeligt,  at 
det  maatte  komme  til  Rivninger  mellem  Erkestolen  og 
den  danske  Menighed,  der,  da  denne  ikke  havde  nogen 
særegen  Repræsentant  blandt  sine  Gejstlige,  maatte 
vende  sig  mod  selve  Kongen,  der  paa  Grund  af  den 
Forbindelse,  hvori  Spørgsraaalet  stod  til  hans  egen 
Magt,  viste  en  særdeles  Iver  for  dets  Afgjørelse  i  dansk 
og  nordisk  Interesse.  Spændingen  blev  saa  stor,  at 
Liemar  endogsaa  truede  Erik  med  at  ville  excommuni- 
cere  ham,  hvorover  denne  da  klagede  til  Rom  og  hen- 
skjød Sagen  til  den  pavelige  Stols  Afgjørelse.  Hvor 
vigtigt  Erik  holdt  Spørgsraaalet,  kan  man  se  deraf,  at 
han  besluttede  selv  at  rejse  til  Rom  for  personlig  at 
drive  paa  at  faa  det  ordnet  efter  sine  Ønsker;  tillige 
vilde  han  naturligvis  ogsaa  virke  for  sin  Broders  Cano- 
nisation. 

Henimod  Efteraaret  1098  drog  han  afsted,  dog 
næppe  med  noget  betydeligt  Følge.  At  Biskop  Asger 
af  Lund  fulgte  med  ham,  tør  man  formode.  De  rejste 
gjennem  Tydskland  over  Alperne  til  Venedig  og  derpaa 
til  Bari  i  Apulien,  hvor  de  traf  sammen  med  Pave 
Urban,  der  holdt  et  meget  talrig  besøgt  Kirkemøde,  paa 
hvilket  185  Bisper  skulle  have  været  nærværende.  Erik 
Ejegod  kom  saaledes  midt  ind  i  den  Bevægelse,  der 
gjennemglødede  Europa,  han  fik  Vestens  Kirke  at  se  i 
dens  mest  glimrende  Magtudfoldning.  Fra  de  samme 
Bredder  af  Adriaterhavet,  hvor  han  nu  befandt  sig» 
havde  Aaret  i  Forvejen  en  Mængde  Korsfarere  fra  Nord- 
frankrig  og   med   dem   Robert   af  Flandern,   Knud  den 

Helliges  Svoger,  hvis  Søster  Edela  nu  var  gift  med 
Roger  af  Apulien,  foruden  Mænd  som  Bohemund  og 
Tancred,  hvis  Navne  snart  skulde  gjenlyde  over  hele 
Europa,  indskibet  sig  for  at  tiltræde  Toget  til  det  hel- 
lige Land.  Og  paa  Kirkemødet  bleve  just  med  Hensyn 
til  den  ved  Korstogene  fornyede  Forbindelse  med  Orienten 
Stridsspørgsmaalene,  der  skilte  den  græske  fra  den 
romerske  Kirke,  drøftede  paany. 

Det  ligger  nær  at  antage,  at,  naar  Erik  Ejegod 
sluttede  sit  Liv  med  en  Pilegrimsrejse  til  det  hellige  Land, 
saa  kan  dette  føres  tilbage  til  de  Lidtryk,  han  modtog 
under  dette  sit  Ophold  ved  et  af  Korstogsbevægelsens 
Arnesteder,  ligesom  man  ogsaa  synes  berettiget  til  at 
formode,  at  det  var  her,  at  Biskop  Asger  knyttede  den 
Forbindelse  med  den  berømte  Erkebisp  Anselm  af  Canter- 
bury, som  en  efterladt  Skrivelse  fra  denne  sidste  bærer 
Vidnesbyrd  om ;  Anselm  var  nemlig  ogsaa  tilstede  paa 
Kirkemødet  i  Bari  og  gjorde  sig  der  fortrinlig  bemærket 
ved  et  Foredrag  over  det  den  Gang  i  forreste  Række 
staaende  Spørgsmaal,  om  den  hellige  Aand  ene  udgaar 
fra  Faderen,  eller  tillige  fra  Sønnen. 

Om  Sagen  mellem  Erik  og  Erkestolen  blev  fore- 
tagen paa  Kirkemødet,  ved  man  ikke.  Det  trak  imid- 
lertid meget  længe  ud,  før  Paven  kom  tilbage  til  Rom, 
hvorfor  det  er  rimeligt,  at  Erik  ogsaa  først  sent  paa 
Aaret  har  forladt  denne  By,  som  han  fra  Bari  havde 
begivet  sig  til,  og  hvor  han  fik  Alting  bragt  i  Orden 
med  Hensyn  til  Knud  den  Helliges  Canonisation  og  til- 
lige de  bedste  Løfter  angaaende  Oprettelsen  af  det 
nordiske  Erkebispedømme.  At  han  i  Anledning  heraf 
ikke  sparede  paa    Gaver    til    Klostre    og    andre    hellige 

Steder  er  en  Selvfølge;  men  han  tænkte  ogsaa  paa  sine 
Landsmænd,  hvem  han  gjerne  vilde  lette  den  lange 
Pilegrimsgang  til  Rom.  Derfor  oprettede  han  i  Piacenza, 
der  var  et  almindeligt  Samlingssted  for  de  Rejsende, 
der  vilde  drage  over  Appeninerne,  et  Herberg  for  alle 
Pilegrirae  af  nordisk  Tungeraaal,  og  sørgede  ligeledes 
for  dem,  der  kom  til  Lucca  paa  den  anden  Side  af 
Bjergene,  som  var  det  Sted,  hvor  de  Pilegrime,  der 
droge  ad  Landvejen,  og  de,  der  gik  ad  Søvejen  og  kom 
i  Land  i  Luna,  stødte  sammen. 

Da  han  gjennem  Tydskland  vendte  tilbage  og  nær- 
mede sig  Danmark,  spurgte  han  just  ikke  videre  godt 
Nyt  fra  Hjemmet.  Landet  havde  under  hans  Fraværelse 
maattet  taale  svære  Angreb  fra  Vendernes  Side ,  og 
hvad  der  gjorde  Sagen  meget  alvorlig,  var,  at  der  var 
flere  af  de  misfornøjede  Store,  der  havde  begivet  sig 
over  til  Venden  for  ved  dettes  Hjælp  at  bekrige  deres 
Fædreland,  hvor  nu  Konge  og  Gejstlighed  truede  med 
at  tage  Magten  fra  dem.  Der  nævnes  et  Par  Skaa- 
ninger, Alle  og  Herre,  der  saaledes  fra  Venden  af 
foruroligede  de  danske  Farvande.  Det  gik  saa  vidt,  at 
de  opsnappede  Skjalm  Hvides  Broder  Aute,  da  han  drog 
over  til  Falster  fra  Sjælland  af,  og  dræbte  ham,  da 
han  vedblev  at  forsvare  sig  for  ikke  at  falde  i  Fangen- 
skab. Skjalm  Hvide  drog  straks  om  paa  Thingene  og 
forestillede  Folket  Nødvendigheden  af  at  gjøre  Ende 
paa  dette  Uvæsen,  der  let  kunde  vokse  dem  Alle  over 
Hovedet,  og  det  lykkedes  ham  ogsaa  at  samle  en  Magt, 
stor  nok  til  i  det  Mindste  at  øve  en  foreløbig  Hævn.  Da 
det  var  Hedninger,  man  havde  at  gjøre  med,  troede  man 
ikke     at     have     Anledning    til    at    vise    nogensomhelst 


i 

Skaansel,  og  et  vildt  Hærjningstog  indledede  de  fornyede 
Forsøg  fra  dansk  Side  paa  at  vinde  fast  Fod  paa  de  vendiske 
Kyster.  Fredelige  Borgere  bleve  brandskattede,  og  hvem 
der  grebes  med  Vaaben  i  Haand,  blev  paa  det  Grusomste 
slagtet.  Saxo  fortæller,  hvordan  man  opskar  Maverne 
paa  Fangerne,  bandt  Enderne  af  Tarmene  til  Pæle  og 
jog  Fangerne  omkring,  indtil  alle  Indvoldene  væltede  ud 
af  dem,  og  de  styrtede  døde  til  Jorden.  Kort  sagt, 
man  tror  at  læse  om  et  Hærjningstog  af  Vikinger  flere 
hundrede  Aar  tilbage. 

Erik  besluttede  straks  efter  sin  Hjemkomst  at  tage 
sig  alvorlig  af  denne  Sag  og  bevirke  varige  Resultater. 
Han  gjorde  et  eller  to  Tog  derover  og  underlagde  sig 
Rygen  og  sandsynligvis  ogsaa  en  Kyststrækning  paa 
Fastlandet,  dog  næppe,  som  Knytlinga  vil,  Jomsborg,  der 
ligger  temmelig  langt  af  Vejen  og  vist  ikke  havde  fuldt 
den  Betydning  som  tidligere.  Denne  store  Magtfor- 
ogelse  opnaaedes  for  Øvrigt  paa  ingen  Maade  i  en 
Haandevending;  der  tales  om  en  større  Kamp  med  en 
Mængde  Vender  i  aaben  Mark,  om  vendiske  Skandser 
der  bleve  stormede,  og  om  hvordan  de  vendiske  Byer 
bleve  overgivne  til  Flammerne.  Ogsaa  er  det  mulig  ved 
denne  Lejlighed,  at  en  af  Erik  Ejegods  yngre  Brødre, 
Sigurd,  der  skal  være  falden  i  Venden,  tilsatte  Livet. 
Skjalm  Hvide,  der  først  havde  sat  Foretagendet  i  Gang, 
fik  Rygen  under  sin  Varetægt,  og  der  blev  truffet  om- 
hyggelige Foranstaltninger  for  ogsaa  for  Fremtiden  at 
sikre  Danmark  denne  vigtige^ Besiddelse  og  tillige  for 
at  beskytte  de  danske  Farvande  for  nye  Angreb  fra 
Vendernes  Side.  Om  nogen  Virksomhed  for  at  fremme 
Christendommens    Udbredelse    iblandt     dem    bliver    der 

Ræder:  Danm.  u.  Svend  Estridsea  og  haD3  Sønner.  25 

derimod  ingen  Steder  talt.  Venden  vedblev  endnu  i  mange 
Tider  at  være  hedensk  og  blev  i  Grunden  ingensinde 
christnet  uden  gjennem  Opgivelse  af  sin  Nationalitet. 
Og  dog  trængte  just  nu  cliristne  Nationer  fra  tre  Sider 
ind  paa  det  med  alvorlig  Formaning  om  dog  endelig  en 
Gang  at  lyde  Tidens  Bud,  om  dog  endelig  en  Gang  at 
samle  sig  for  at  optage  og  bearbejde  den  Cultur,  der 
paa  alle  Kanter  omgav  det.  Ved  Siden  af  Erik  Ejegod 
liavde  jo  Gotskalks  Søn  Henrik,  støttet  af  Sakserne, 
grundet  et  vestligt  Rige  i  Vagrien,  og  omtrent  sam- 
tidig begyndte  den  polske  Hertug  Wladislaw  (f  1102) 
Erobringen  af  Pommern,  der  dog  først  fuldendtes  under 
hans  Søn  Boleslaw.  Ogsaa  fra  Sønden  truede  der  Ven- 
derne Ufred,  idet  Markgrev  Udo  af  Nordmark  1100 
erobrede  Brandenborg,  og  skjøndt  denne  Erobring  ikke 
kunde  holde  sig,  saa  viser  dette  dog,  hvor  stærkt 
Opfordringen  fra  alle  Sider  udgik  til  Venderne  om  at 
tage  fat  paa  Arbejdet  for  ikke  at  gaa  til  Grunde.  Men 
de  løde  den  ikke;  og  skjøndt  Dommens  Fuldbyrdelse 
endnu  længe  lod  vente  paa  sig,  saa  vi  her  kun  staa 
ved  Begyndelsen  af  det  sørgelige  Drama,  der  paafulgte, 
saa  var  deres  Undergang  dog  allerede  nu  saa  at  sige 
en  historisk  Nødvendighed  paa  Grund  af  deres  Mangel 
paa  Evne  til  at  modtage  og  fastholde  en  Cultur,  der 
ikke  kunde  taale  et  saadant  dødt  Punkt  i  sin  Midte. 

Vendertoget  havde  ikke  ladet  Erik  glemme  de 
Anliggender,  der  havde  kaldt  ham  til  Rom;  men  disse 
skulde  han  ikke  se  fremmede  saa  hurtig ,  som  han 
havde  ønsket  og  haabet  det.  Pave  Urban  d.  2.,  skjøndt 
ikke  nogen  gammel  Mand,  døde  pludselig  i  Løbet  af 
Sommeren  1099  uden   at  have  afgjort  Spørgsmaalet  om 

Knuds  Canonisation  eller  om  Danmarks  Forhold  til 
Hamborg  Erkestol.  Det  blev  derved  nødvendigt  at  lade 
Sendebud  afgaa  til  Rom  for  at  forelægge  den  ny  Pave, 
Paschalis  d.  2.,  Sagen,  og  denne  bekræftede  da  ogsaa 
i  en  Forsamling  af  Bisper  og  andre  gejstlige  Mænd 
Knuds  Hellighed,  idet  han  til  des  større  Hæder  f'^r- 
andrede  hans  Navn  Knud  til  Kanut(us),  ligesom  Abrahm 
i  sin  Tid  var  bleven  forandret  til  Abraham.  For- 
handlingerne om  Erkestolen  trak  imidlertid  i  Langdrag 
rimeligvis,  fordi  Modpaven  Yibert  døde  omtrent  sam- 
tidig nemlig  1100;  men  Paschalis  d.  2.  blev  nu  almin- 
delig anerkjendt  som  Pave  og  da  uden  Tvivl  ogsaa  af 
Liemar. 

For  Knud  den  Helliges  Skrinlæggelse  var  der  i 
ethvert  Fald  ikke  længere  Noget  til  Hinder.  Ligesom 
for  seks  Aar  siden  ved  hans  Bisættelse  i  St.  Knuds- 
kirken  strømmede  man  da  altsaa  paany  sammen  i  Odense. 
I  Nærværelse  af  samtlige  Landets  Biskopper,  af  Stor- 
mænd og  lavere  Folk,  bleve  d.  19.  April  1101  hans 
Levninger  tagne  ud  af  Stenkisten,  i  hvilken  de  indtil 
Videre  vare  hensatte,  og  højtidelig  nedlagte  i  det  for- 
gyldte og  med  Ædelstene  prydede  Skrin,  som  Erik 
Ejegod  og  Biskop  Hubald  af  Odense  havde  ladet  udføre 
tildels  ved  Hjælp  af  de  Gaver,  som  Dronning  Edela  i 
den  Anledning  havde  sendt  til  Danmark.  Skrinet  blev 
dernæst  under  Lovsange  hensat  paa  Højalteret  i  Kirken 
til  Beskuelse  saavelsom   til  Tilbedelse  for  alle  Troende. 

Naturligvis  sørgede  Erik  ogsaa  for,  at  der  blev  lagt 
Jordegods  til  Kirken,  hvis  Rigdomme  desuden  voksede 
ved  de  Gaver,  de  Troende  nedlagde,    naar   de    kom  til 

Odense  for  at  anholde  Helgenen  om  hans  Forbøn  eller 
for  at  erholde  Hjælp  under  legemlige  Lidelser.  Men 
dernæst  oprettede  Erik  ogsaa  et  Broderskab  i  Forbin- 
delse med  Kirken,  idet  han  lod  tolv  Munke  komme  fra 
Evesham  i  England,  hvilket  Kloster  St.  Kuudsbrodrene 
fremdeles  vedbleve  at  anerkjende  som  deres  Moderkloster. 
At  Munkene  hentedes  fra  England,  har  ikke  noget  Paa- 
faldende,  hvis  det  er  rigtigt,  hvad  der  formodes,  at 
Biskop  Hubald  var  fra  England.  Men  det  er  dog 
betegnende,  at  man  endnu  vedblev  at  se  hen -til  dette 
Land  som  det,  hvorfra  friske  Kræfter  skulde  hentes. 
For  Bremerstolen  maatte  en  fornyet  Forbindelse  med 
England,  hvem  Christendomsforkyndelsen  herhjemme 
skyldte  saa  meget,  i  alt  Fald  være  alt  Andet  end  beha- 
gelig. Senere  blev  det ,  som  bekjendt,  franske  Munke, 
som  man  under  lignende  Forhold  indkaldte,  hvorimod 
der  kun  haves  et  enestaaende  Exempel,  nemlig  i  Børg- 
lumkloster, paa  at  man  her  har  indkaldt  Colonier  af 
tydske  Munke ,  skjøndt  lignende  Broderskaber  som  det 
mellem  Evesham  og  Odense  slet  ikke  var  noget  Ukjendt 
mellem  danske  og  tydske  Klostre.  Under  Olaf  Hunger 
gik  der  saaledes  Sendebud  mellem  Braunweiler  Klostret 
ved  Køln  og  Danmark ,  og  Laurentiusklostret  i  Lund 
stod  i  Broderskabsforhold  til  Klostrene  Ravensberg  i 
Pfalz  og  Helmwerden  i  Hessen. 

Angaaende  Oprettelsen  af  den  nordiske  Erkestol 
bleve  uden  TviA'l  Forhandlingerne  fortsatte  med  Rom 
indtil  Slutningen  af  Erik  Ejegods  Regering,  og  en 
Omstændighed,  der  lettede  Sagen,  var  det  vistnok,  at 
Erkebisp  Liemar  allerede  døde  1101.  Det  for  Danmark 
ønskelige    Resultat    opnaaedes    da    uden   Tvivl    omtrent 

samtidig  med,  at  Erik  forlod  Landet  1102,  eftersom 
Pallium  raaa  være  tilstillet  den  ny  Erkebisp ,  førend 
Niels  kom  paa  Thronen,  eller  senest  1104. 

Endnu  i  en  helt  anden  Retning  knyttede  Erik 
udadtil  Forbindelser,  der  fik  ikke  saa  ganske  Lidt  at 
betyde  for  Fremtiden,  men  dog  vel  næppe  heller  stode 
uden  alt  Sammenhæng  med  ,  hvad  der  i  Tiden  selv 
søgtes  iværksat.  Det  var  med  de  to  andre  nordiske 
Riger.  Hos  den  svenske  Konge,  luge,  havde  han  jo 
opholdt  sig,  saalænge  Olaf  Hunger  regerede,  og  For- 
holdet mellem  dem  har  vistnok  været  af  den  allerbedste 
Beskaffenhed.  Derimod  havde  der  været  adskillige 
Tvistepunkter  mellem  den  norske  Konge,  Magnus  Barfod, 
der  1093  havde  efterfulgt  Olaf  Kyrre ,  og  begge  de  to 
andre  Konger.  Magnus  havde  i  Begyndelsen  af  sin  Re- 
gering maattet  kjæmpe  med  en  dansk  Eventyrer,  Svend, 
Søn  af  Harald  Flette,  og  Ætling  af  den  Harald  Jarl  der, 
som  ovenfor  omtalt,  1042  snigmyrdedes  af  Hertug  Ordulf 
i  Holsten.  Understøttet  af  en  Del  norske  Stormænd, 
havde  han  endogsaa  gjort  Magnus  Thronen  stridig,  men 
var  uheldig,  saa  han  maatte  søge  Tilflugtssted  i  Dan- 
mark. Ikke  ret  længe  efter  kom  Magnus  dernæst  i 
Strid  med  en  af  sine  mægtigste  Lendermænd,  Svenke 
Stenersen  i  Vigen.  Denne  nødtes  herved  til  at  ty  ned 
til  Halland,  hvor  han  fandt  Hjælp  til  at  forurolige  den 
norske  Grændse.  Heraf  tog  nu  Magnus  Anledning  til 
at  gjøre  et  Indfald  i  Halland ,  hvor  han  skjændte  og 
brændte  vidt  og  bredt,  ja,  han  synes  endog  at  have 
bemægtiget  sig  en  Del  af  det  Nordlige.  Begge  Begi- 
venheder vare  dog  i  ethvert  P'ald  ikke  af  stor  Bety- 
denhed;    men   de  vare   tilstrækkelige  til   at  forklare,    at 

man  ikke  saaledes  som  under  Olaf  Kyrre  sporer  nogen 
venskabelig  Forbindelse  mellem  Danmark  og  Norge  i 
største  Delen  af  Erik  Ejegods  Regering. 

Med  Inge  liavde  Magnus  derimod  langt  alvorligere 
Tvistigheder.  Efter  at  have  tumlet  sig  omkring  paa 
Togter  ude  paa  Vesterlandene,  hvor  han  fornyede  og 
udvidede  det  norske  Herredømme  i  hine  fjerne  Farvande, 
faldt  det  ham  vanskeligt  at  forholde  sig  rolig  hjemme, 
og  han  begyndte  da  en  Krig  med  Svenskerne,  idet  han 
under  aldeles  vilkaarlige  Paaskud  bemægtigede  sig  en 
Del  af  Vestgotland,  aabenbar  i  den  Hensigt  at  gjøre 
sig  til  Herre  over  det  hele.  I  Begyndelsen  havde  han 
ogsaa  Held  med  sig,  han  slog  Inge  og  naaede  helt  op 
til  Venern ,  hvor  han  sogte  at  sætte  sig  fast  henimod 
Slutningen  af  Aar  1100.  Men  Aaret  efter  gik  det  ham 
meget  uheldig ;  han  blev  fuldstændig  slaaet  af  Inge  og 
dermed  tilbøjelig  til  at  slutte  Fred.  Erik  Ejegod  lagde 
sig  imellem;  thi  han,  der  netop  var  i  Færd  med  at  faa 
oprettet  en  af  Hamborg  uafhængig  Erkestol,  med  hvilken 
Primatet  over  de  øvrige  nordiske  Menigheder  skulde 
være  forenet,  var  meget  interesseret  i,  at  der  ikke  just 
nu  skulde  herske  Ufred  mellem  Rigerne.  Den  kirkelige 
Forening  fordrede  endogsaa  Mere;  den  forlangte  en 
betydelig  Imødekommen  eller  dog  en  velvillig  Stemning 
mellem  Folkene  indbyrdes.  I  Sverig ,  hvor  der  fra 
dansk  Side  var  udøvet  en  meget  betydelig  Missions- 
virksomhed,  kunde  man  ikke  antage,  at  Forbindelsen 
vilde  fremkalde  nogen  videre  Vanskelighed  ;  men  Norge, 
vidste  man,  skyldte  Danmark  ikke  det  Allerringeste, 
idet  Forholdet  snarere  var  det  omvendte.  Det  havde 
modtaget    sin    Christendom     saagodt    som    udelukkende 

vesterfra  og  var  ved  Magnus  Barfods  Erobringer  i  hine 
Farvande  kommet  i  endnu  nøjere  Forbindelse  med  Vesten; 
det  havde  da  ogsaa  altid,  og  det  endogsaa  i  Adalberts 
Tid,  da  dog  Hamborgstolens  Indflydelse  stod  højest, 
paa  det  Kraftigste  modsat  sig  enhver  Indblanding  fra 
dennes  Side  i  den  norske  Menigheds  Anliggender. 

Disse  Forhold  have  uden  Tvivl  staaet  Erik  tydelig 
for  Øje,  da  han  ikke  ret  længe  efter  Knuds  Skrinlæg- 
gelse,  i  Løbet  af  Sommeren  1101,  ilede  op  til  Rigernes 
fælles  Grændse  ved  Gøtaelven,  hvor  som  saa  ofte  et 
Møde  var  blevet  aftalt  mellem  alle  tre  Konger  for  at 
afgjøre  de  T^^stigheder,  der  skilte  dem  ad.  De  under- 
handlede en  Tidlang  afsides  fra  deres  Mænd;  men  der- 
paa  vendte  de  tilbage  og  kundgjorde  dem,  at  nu  var 
Freden  sluttet  saaledes,  at  hver  skulde  beholde  sit  Rige 
med  de  Grændser,  som  fra  Arilstid  havde  været,  og 
selv  godtgjøre  sine  Undersaatter,  hvad  Skade  de  under 
Fejden  havde  lidt.  Endelig  skulde  Magnus  ægte  Inges 
Datter  Margrethe  og  med  hende  faa  de  omstridte  Land- 
skaber i  Medgift.  Da  man  fra  dansk  Side  ikke  har 
nogen  Efterretning  om  denne  Sammenkomst,  forlyder 
der  Intet  om,  hvad  Erik  fik  sat  igjennem  for  sig  selv; 
men  da  kort  efter  Erkestolen  med  Primatet  over  Norden 
oprettedes  uden  nogensomhelst  Vanskelighed  enten  fra 
norsk  eller  svensk  Side  ,  kan  man  ikke  være  i  Tvivl 
om,  at  ogsaa  denne  Sag  er  bleven  bragt  paa  Bane  og 
er  bleven  afgjort  til  hans  Tilfredshed.  Saaledes  skiltes 
man  da  ad  i  Venskab,  og  de  Folk,  der  stode  hos,  siger 
Sagaen,  vare  enige  om,  at  de  aldrig  før  havde  set  saa 
anselige  Høvdinger  sammen.  Inge  var  den  ældste  og 
havde    det    ærværdigste    Udseende ,     Magnus    saa    mest 


392  Erik  Ejegod. 

krigersk    og   kjækkest   ud,    og   Erik    var   den  fagreste; 
men  alle  tre  vare  de  veltalende  og  gjæve  Mænd. 

Med  denne  Fredslutning,  der  for  længere  Tid  blev 
afgjørende  for  Forholdet  mellem  de  tre  nordiske  Riger, 
var  der  paa  alle  Grændser  af  Landet  tilvejebragt  Ro; 
Venden  blev  jo  dels  fra  Rygen  af  holdt  i  Skak  ved 
Skjalm  Hvide ,  dels  var  det  underlagt  Eriks  Søstersøn 
Henrik  og  Sakserne.  Sydgrændsen  fik  desuden  Hakon 
Sunnivasøn,  der  var  en  Dattersøn  af  den  under  Svend 
Estridsen  tidt  omtalte  Jarl  Hakon  Ivarsen,  at  bevogte. 
Han  blev  tillige  gift  med  Kongens  Datter  Ragnhild  og 
saaledes    en   meget   fremragende   Mand').      Med   Paven 


*)  Kilderne  til  dette  Tidsrums  Historie  omtale  ikke  mindre  end  fem 
Mænd  af  Navnet  Hakon  paa  en  saadan  Maade ,  at  man  kan  se,  at 
flere  af  dem  maa  falde  sammen,  uden  at  det  dog  er  klart,  hvorledes. 

Hakon  Ubbesen  nævner  Saxo  S.  632  som  Deltager  i  Knud 
Lavards  Drab. 

Hakon  Jyde  nævner  den  Samme  S.  (336  som  trædende  til- 
bage fra  Sammensværgelsen.  Han  siger  tillige,  at  han  er  gift  med 
Erik  Ejegods  Datter,  og  det  er  altsaa  den  Samme,  der  forekommer 
S.  603  og  S.  665. 

Hakon  Nordmand  forekommer  i  den  af  Waitz  udgivne  Her- 
tug Knuds  Levnetsbeskrivelse  S.  28  som  Deltager  i  Sammensvær- 
gelsen, og  den  Samme  nævnes  i  Knytlinga  c.  78  og  c.  103;  men 
her  slaas  han  sammen  med  Hakon  Sunnivasøn,  og  siges  der,  at  det 
var  ham,  der  flk  Eriks  Datter  tilægte. 

Hakon  Skaaning  omtales  ligeledes  hos  Waitz  S.  28,  hvor 
han  paa  lignende  Maade  som  Hakon  Jyde  hos  Saxo  træder  tilbage 
fra  Sammensværgelsen. 

Hakon  Sunnivasøn  nævner  Saxo  S.  641  som  virksom  efter 
Knud  Lavards  Drab  blandt  dennes  Tilhængere,  foruden  at  han, 
som  omtalt,  forekommer  i  Knytlinga. 

I  sig  selv  ere  Beretningerne  uforenelige;  men  man  ser  dog,  at 
Hakon  Jyde  og  Hakon  Skaaning   maa  være  samme  Person;    men  i 

var  Eriks  Forhold  vedblivende  det  bedste,  og  i  den  indre 
Tvist  var  der  indtraadt  en  Standsning,  hvilket  paa  det 
Tydeligste  tilkjendegiver  sig  derved,  at  den  ydre  Fred, 
Landet  nød,  ikke  som  ved  tidligere  lignende  Lejligheder 
blev  en  Anledning  for  de  egennyttige  Stormænd  til  med 
fordoblet  Iver  at  kaste  sig  over  deres  egne  Interesser 
og  med  Vold  og    List  at  bringe  Alting  i  Forvirring. 

Da  nu  alle  Forhold  altsaa  lovede  saa  godt,  kunde 
Erik  Ejegod  ikke  nære  nogen  Betænkelighed  ved  paany 
at  forlade  Landet,  denne  Gang  for  at  foretage  en  Pile- 
grimsrejse  til  det  hellige  Land.  Efter  Saxo  skulde  An- 
ledningen have  været  den ,  at  han  i  en  sindsforvirret 
Tilstand,  fremkaldt  ved  en  Spillemands  Tryllesange,  havde 
dræbt  fire  af  sine  Folk.  Sagen  kan  forholde  sig  rigtig, 
men  er  ikke  absolut  nødvendig  for  at  forklare,  at  han  i 
Overensstemmelse  med  en  Trang,  som  hele  Tiden  følte, 
nemlig  til  paany  at  levendegjøre  sig  Frelserens  Person, 
hvilken  Kirken  efterhaanden  havde  bragt  til  at  staa  saa 
fjernt,  kunde  ville  besøge  de  Steder,  der  havde  været 
Vidner  til  hans  Liv,  hans  Lidelser  og  Død,  og  som  just 
nu  ved  det  forenede  Europas  Anstrengelser  vare  blevne 


saa  Fald  synes  ogsaa  Hakon  Ubbesen  og  Hakon  Nordmand,  der  hos 
Saxo  og  Waitz  henholdsvis  modsættes  disse  to  under  de  samme 
Forhold,  at  maatte  falde  sammen.  Hakon  Sunnivasan  hos  Saxo 
S.  641  kunde  være  en  tredje,  hvis  han  ikke  just  paa  dette  Sted 
betegnedes  som  „ovenfor  omtalt" ;  men  han  kan  ikke  godt  være 
den  Samme  som  Hakon  Ubbesen  (Normand),  der  var  Deltager  i 
Drabet,  i  alt  Fald  ikke  vides  at  være  traadt  tilbage  ligesaalidt  som 
hans  Fader  Ubbe.  Følgelig  maa  han  være  den  Samme  som  Hakon 
Jyde  (Skaaning),  og  Knytlinga  have  gjort  sig  skyldig  i  en  For- 
veksling af  ham  med  Hakon  Nordmand  (Ubbesen).  Han  vil  her- 
efter altid  blive  betegnet  som  Hakon  Sunnivasøn. 

befriede  ud  af  de  Vantroendes  Hænder.  Naar  tillige 
henses  til,  at  ogsaa  Dronningen  Bodil  uden  nogen  saa- 
dan  særlig  ydre  Foranledning  tog  med  paa  Rejsen,  bliver 
man  snarest  tilbøjelig  til  at  antage,  at  det  simpelthen 
var  en  religieus  Trang,  styrket  ved  Opholdet  i  Italien 
nogle  faa  Aar  i  Forvejen ,  eller ,  som  Knytlingas  Digter 
siger,  Ønsket  om  at  »læge  sine  indre  Saar«  ,  der  drev 
Kongen  til  det  hellige  Land. 

Hidtil  synes  det  ved  Korstogene  bevirkede  Røre  i 
Europa  kun  i  meget  ringe  Maal  at  være  naaet  her  til 
Landet.  Man  har  ved  Siden  af  Svend  Nordbagges  Pile- 
grimsfærd  blot  en  kort  Bemærkning  af  en  tydsk  Aar- 
bogsforfatter  (Annalista  Saxo)  fra  det  12.  Aarhundrede 
om,  at  »en  Broder  til  Danskerkongen  med  to  Bisper« 
1097  drog  til  Jerusalem,  en  Efterretning,  som  det  er 
aldeles  umuligt  ved  Hjælp  af  vore  egne  Kilder  at  skaffe 
lidt  mere  Fylde.  Det  Samme  gjælder  i  endnu  højere 
Grad  om  den  eventyrlige  Beretning  angaaende  en  dansk 
Prinds  Svend,  der  med  sin  Brud,  den  skjønne  Florine, 
blev  nedhugget  i  Lilleasien  ikke  langt  fralconium,  lige- 
som det  heller  ikke  giver  nogetsomhelst  Holdepunkt,  at 
Kilderne  til  det  første  Korstogs  Historie  mellem  alle 
andre  Europas  Nationer  ogsaa  opramse  Danskerne,  Daci, 
Dani,  Danai,  som  Deltagere.  Saa  meget  større  Betydning 
har  det,  at  Erik  Ejegod  foretog  sin  Pilegrimsfærd ,  til- 
med da  han  var  den  første  Konge  i  Europa,  der  saa- 
ledes  tog  virksom  Del  i  den  almindelige  Bevægelse. 

Da  han  nu  kundgjorde  sin  Beslutning  paa  Thinge, 
vakte  han  imidlertid  i  høj  Grad  Bestyrtelse.  Det  var 
jo  Alle  vitterligt,  hvorledes  det  for  en  stor  Del  skyldtes 
Indflydelsen  af  hans  Personlighed,  at  den  indre  Uro,  der 

i  mere  eller  mindre  Grad  havde  hersket  under  tre  Kon- 
gers Regering,  under  ham  syntes  at  have  lagt  sig;  men 
nu  frygtede  man  naturligvis  for,  at  hans  langvarige  Fra- 
værelse fra  Riget  igjen  vilde  kalde  alle  urolige  Kræfter 
i  Landet  til  Virksomhed,  ja  maaske  Venderne  med,  som 
man  nys  havde  maattet  undertvinge  med  Vaabenmagt. 
Navnlig  paa  Viborg  Thing  gjorde  Misnøjen  med  hans 
Beslutning  sig  meget  tydelig  gjældende.  Man  foreholdt 
ham  her  aldeles  ligefrem,  at  han  stillede  sin  private 
Tilbøjelighed  over  Rigets  Vel,  og  at  Gud  overhovedet 
satte  større  Pris  paa,  at  han  blev  hjemme  og  passede 
sit  Rige,  end  at  han  nu  igjen  drog  paa  Udenlandsrejse, 
og  da  Erik  gjorde  opmærksom  paa,  at  han  ved  at  tage 
Korset  havde  gjort  et  helligt  Løfte  om  at  drage  afsted 
til  det  hellige  Land,  hvilket  han  ikke  saaledes  paa  egen 
Haand  kunde  løse  sig  fra,  tilbød  Mængden  ham  at  ville 
give,  hvad  det  saa  skulde  være,  ja  en  Tredjedel  af  sit 
Gods  til  de  Fattige,  naar  den  blot  derved  kunde  løse 
ham  fra  hans  Løfte.  Men  Erik  vedblev  at  være  urok- 
kelig; han  vidste,  at  Undladelse  af  at  opfylde  Løftet, 
naar  man  en  Gang  havde  taget  Korset,  var  belagt  med 
de  haardeste  Kirkestraffe,  ligesom  han  vistnok  ogsaa 
indsaa,  at  kun  de  Færreste  her  i  Landet  havde  Begreb 
om,  hvad  en  saadan  Rejse  havde  at  betyde,  og  om  den 
Bevægelse,  der  gjennembævede  Europa.  Han  afslog  alt- 
saa  Tilbudet,  idet  han  sagde,  at  Syndsforladelse  ikke 
var  Noget,  der  var  tilfals  for  Penge,  og  han  vilde  i  et- 
hvert Fald  ikke  kjøbe  den  ved  at  gjøre  sit  Land  fattigt. 
Derefter  traf  han  Aftale  med  sine  Nærmeste  om, 
hvordan  Riget  skulde  styres  i  hans  Fraværelse,  og  da 
de  villig  underkastede  sig  hans  Ønsker,  blev  der  oprettet 

et  Rigsforstanderskab  bestaaende  af  hans  ældste  Søn 
Harald  Kesia,  der  den  Gang  var  en  ung  Mand  paa  nogle 
og  tyve  Aar,  og  Biskop  Asger  af  Lund,  Rigets  frem- 
tidige Erkebisp.  At  Harald  blev  Rigsforstander  med 
Forbigaaelse  af  Kongens  Brødre,  Svend,  Ubbe  og  Niels, 
har  vistnok  sin  Grund  i  et  Ønske  hos  Kongen  om  efter 
Udlandets  Mønster  at  se  en  af  sine  Sønner  som  sin 
Efterfølger,  en  Forandring,  som  han  maatte  haabe,  at 
Rigsforstanderskabet  vilde  kunne  danne  Indledningen  til. 

Efterat  dette  var  bragt  i  Orden ,  traf  han  endelig 
alle  Forberedelser  til  at  kunne  optræde  med  den  for- 
nødne kongelige  Glans  paa  Rejsen,  og  da  han  selv  var 
saa  høj,  hedder  det,  at  han  var  betænksom  nok  til  at 
udvælge  sig  de  højeste  Mænd,  han  kunde  finde  i  Riget, 
til  Ledsagere,  for  at  han  ikke  skulde  stikke  altfor  meget 
af  mod  sine  Omgivelser. 

Selve  Rejsen  maa  til  sin  Tid  have  gjort  usædvanlig 
stor  Opsigt.  Derom  vidner  den  Brede ,  hvormed  saavel 
Saxo  som  Knytlinga  dvæle  ved  de  Begivenheder,  der 
ledsagede  den,  fremfor  Alt  da  ved  Opholdet  hos  Kejser 
Alexius  i  Constantinopel,  ligesom  ogsaa  den  ovenfor 
omtalte  saksiske  Annalist,  skjøndt  Rejsen  ikke  gik  over 
Tydskland,  rimeligvis  af  samme  Grund  har  været  i  Stand 
til  at  meddele,  at  Kongen  og  Dronningen  droge  afsted 
1002,  saavelsom  at  de  begge  døde  under  Vejs.  Naar 
det  endelig  hedder,  at  saavel  den  franske  Konge,  Philip 
d.  1.,  som  Kejser  Henrik  d.  4.  ydede  ham  Gaver  i  An- 
ledning af  hans  Rejse,  saa  er  dette,  om  end  usandsyn- 
ligt, dog  ikke  rent  ud  forkasteligt;  thi  skjøndt  de  begge 
endogsaa  i  allerhøjeste  Grad   havde  tildraget  sig  Pavens 

Uvilje  —  Philip  d.  1.  var  saaledes  bleven  sat  i  Ban  af 
Urban  d.  2.  samtidig  med  Kirkemødet  i  Clermont  —  saa 
havde  de  dog  begge  anset  det  for  klogest  at  bøje  af  for 
den  voksende  Bevægelse  i  Europa,  der  fremkaldtes  ved 
Korstogene,  ja  Henrik  d.  4.  omgikkes  just  ved  denne 
Tid,  1102,  med  Planer  om  selv  at  foretage  en  Vandring 
til  den  hellige  Grav,  en  Beslutning,  som  han  i  Begyn- 
delsen af  1103  endogsaa  lod  højtidelig  forkynde  i  Dom- 
kirken i  Maintz.  Gjennem  de  russiske  og  svenske 
Fyrstehuse  stode  de  endvidere  begge  i  en  vis  Familie- 
forbindelse med  det  danske  Kongehus,  der  dog  var  for 
Qern  til  her  at  kunne  have  nogen  videre  Betydning*), 
og  mellem  Kejseren  og  hans  Hustru  var  det  desuden 
for  længe  siden  kommet  til  et  aabenbart  Brud. 

Under  almindelig  Deltagelse  tiltraadte  Erik  og  Bodil 


*)  Jaroslaw 

g.  m.  Ingegerd,  Anund  Jakobs  Søster. 

I 

Ellisif  Anna  Wsewolod 

g.  m.  Harald  Haarderaade   g.  m.  Henrik  d .  ] . 
o.  Svend  Estridsen.  af  Frankrig. 


Ingegerd  Philip  d.  1.  Wladimir  Eupraxia 

g.  m.  Olaf  Hunger.         af  Frankrig.         g.  m.  Gyda,  g.  m.  Henrik  d.  2. 

Harald  Godvinsens         af  Tydskland. 
Datter. 


Mstislaw  el.  Harald 
g.  m.  Christina, 
Inges  Datter, 

I 

Malmfred.     Ingeborg. 

altsaa  deres  Pilegrimsfærd.  Rejsen  gik  ad  den  sæd- 
vanlige Vej  over  Østersøen,  hvor  Gulland  berørtes,  og 
gjennem  Rusland  mellem  lutter  venskabeligsindede  Fyr- 
ster til  Constantinopel.  Overalt  blev  han  modtaget  med 
den  største  Hæder.  Man  ringede  med  Klokkerne  i  hver 
By,  som  han  drog  igjennem,  og  Præsterne  gik  ham  imøde 
med  Kors  og  Reliqvier  og  under  aandelige  Sange.  Kej- 
ser Alexius  var  ligeoverfor  ham  som  ved  alle  lignende 
Lejligheder  Forsigtigheden  selv.  Denne  Gang  havde  han 
dog  maaske  en  særegen  Anledning  til  at  være  paapas- 
sende, eftersom  Væringerne,  hans  bekjendte  Livvagt,  for 
en  stor  Del  bestode  af  Mænd  her  fra  Norden,  som  na- 
turligvis grebe  Lejligheden  til  at  vise  den  danske  Konge 
en  ganske  særlig  Hyldest.  Erik  vidste  imidlertid  at 
gjøre  Kejserens  Mistænksomhed  til  Skamme;  Saxo  for- 
tæller med  synlig  Fornøjelse,  hvordan  Kejseren  havde 
sendt  Spejdere  ud,  der  skulde  lytte  efter,  hvad  Kongen 
og  Væringerne  i  deres  danske  Sprog  talte  sammen,  og 
da  var  Kongen  strømmet  over  af  idel  Formaninger  til 
dem  om  at  vise  Troskab  og  Iver  i  den  kejserlige  Tje- 
neste, og  Følgen  blev  da,  at  de  to  Fyrster  skiltes  ad 
paa  bedste  Maade,  efterat  Kejseren  havde  vist  ham  al 
mulig  Opmærksomhed  og  Ære.  Han  tænkte  endogsaa 
paa  at  lade  den  kostbare  Væddekamp  paa  Hippodromet 
opføre  for  ham,  men  gav  ham  dog  først  Valget  mellem 
enten  at  faa  Legen  at  se  eller  at  erholde  den  Sum,  som 
denne  vilde  komme  til  at  koste  i  Foræring,  hvor  da 
Erik,  i  Modsætning  til,  hvad  senere  Sigurd  Jorsalafarer 
skulde  have  gjort,  valgte  det  Sidste;  og  der  var  for- 
skjellig  Mening  mellem  Folk,  siger  Sagaen,  om  hvilket 
af  disse  to  Valg  der  var  det  mest  kongelige. 

Efter  at  have  sendt  adskillige  hellige  Mænds  Lev- 
ninger hjem  til  Danmark,  blandt  Andet  ogsaa  til  Slan- 
gerup, sin  Fødeby,  hvor  han  skal  have  anlagt  et  Kloster, 
drog  Erik  videre  ad  Søvejen,  men  skulde  hverken  se 
det  hellige  Land  eller  sit  Fædreland  igjen.  Han  blev 
nemlig  under  Vejs  overfalden  af  en  saa  hidsig  Feber,  at 
han  følte  sig  Døden  nær,  og  maatte  lade  sig  landsætte 
paa  Cypern,  hvor  han  døde  i  Baffa  d.  10.  Juli  1103  til 
største  Sorg  for  alle  sine  Rejsefæller.  Disse  begravede 
ham,  saavidt  man  af  de  temmelig  legendeagtige  Beret- 
ninger*) kan  se,  udenfor  Byen,  —  og  man  tør  desuden 
maaske  nærmere  bestemme  Stedet  som  det  hellige  Kor- 
sets Bjerg, —  men  begave  sig  derpaa  atter  paa  Vejen  for 
at  fortsætte  Rejsen,  idet  navnlig  Dronning  Bodil  ikke 
vilde  opgive  at  søge  Trøst  paa  de  hellige  Steder.  Hun 
naaede  da  ogsaa  til  Jerusalem,  men  døde  udenfor  Byen 
paa  Oliebjerget   og  blev  begravet  ved  dets  Fod  i  Josa- 


^)  Det  siges,  snart,  at  heieØeu,  snart  kun,  at  det  Sted,  hvor  Kongen 
ønskede  at  blive  begraven^  havde  den  Egenskab,  at  alle  de  Lege- 
mer, der  jordedes  der,  kort  efter  igjen  udstødtes  af  Gravene  og 
saaledes  ikke  kunde  finde  Ro ,  men  at  dette  vidunderlig  nok ,  op- 
hørte, saasnart  den  fromme  Konge  var  jordet.  Andre  Beretninger 
føre  imidlertid  Sagnet  helt  op  til  den  oldchristelige  Tid,  idet  Kej- 
ser Constantins  Moder  Helena  allerede  skal  have  rejst  et  Kors  paa 
det  nuværende  Korsets  Bjerg  for  at  afvende  Ulykken  fra  Øen ,  og 
erindrer  man,  at  Baffa  er  det  gamle  Paphos,  der  var  helliget 
Aphrodite ,  som  fremfor  alle  andre  Steder  dyrkedes  paa  Cypern, 
hendes  Fødeø,  og  om  hvem  det  snart  hedder,  at  hun  ikke  taalte 
blodige  Ofringer  paa  det  hende  viede  Alter,  snart  at  hun  om  Nat- 
ten og  tidlig  paa  Morgenen  med  Dug  og  frisk  Grønt  skjulte  Sporene 
af  de  hende  ydede  Ofre  (se  Preller,  griech.  Mythl.  I.  S.  266),  saa 
ledes  man  til  heri  at  søge  Antydninger,  der  fører  Sagnet  endnu 
meget  længere  tilbage. 

phats  Dal,  som  man  formoder,  i  det  derværende  Marie- 
capel  udenfor  Stephansporteu,  hvilket  den  Gang  nylig 
var  blevet  opført. 

Eriks   Fraværelse   og    under   denne  indtrufne   plud- 
selige Død  blev  ikke   nogen  Hindring    for  Fuldbyrdelsen 
af  den   Plan ,    som   han    altid    havde    omfattet  med    den 
højeste  Grad  af  Iver,  Oprettelsen  af  en  uafliængig  Erke- 
stol  for  Norden.      Kort    efter    hans    Bortrejse    kom  den 
pavelige  Legat,    Cardinal  Alberik,   der  skulde  gjøre  sig 
bekjendt    med    den   nordiske    Menigheds    kirkelige    Til- 
stand, til  Danmark,  hvor  han  i  Rigsforstanderen,  Biskop 
Asger,  fandt  en  Mand,   der  syntes  ham  vel  egnet  tilsat 
betros   den    vigtige    Post    og    det   baade    af    personlige 
Grunde,    og    fordi   hans  Bispesæde   laa   bekvemt   til   at 
danne  Foreningspunktet  for  alle  tre  nordiske  Riger.    Hvad 
Aar  Sagen    er  kommen  til  Ende,  ved  at  Asger  modtog 
Pallium  fra  Rom,    ved  man    imidlertid   ikke   med  Be- 
stemthed,  idet    ethvert   Dokument   angaaende  denne  for 
os  saa  vigtige  Begivenhed  nu  er  borte;    man   har   alene 
en  Lykønskningsskrivelse   fra   Anselm   af  Canterbury  til 
Asger,   af  hvilken   man   imidlertid    kun    ser,    at    ogsaa 
Anselm    har    været     virksom    for    at    fremme    Nordens 
Uafhængighed  af  den  tydske  Erkestol.     Da  han  nu  just 
opholdt  sig  i  Rom  1103,  saa  formoder  man,  at  Pallium, 
blev  oversendt  til  Lund  enten  i  dette  Aar  eller  maaske 
snarere  i  det  følgende  Aar,  1104  (se  og  Lgb.  VI.  623). 
Den  ny  Erkebisp    fik    tillige  Overtilsynet    med   den 
norske    og   den   svenske    Menighed,    og    skjøndt    denne 
Forbindelse    ikke   blev   af   synderlig  lang  Varighed,   idet 
Norge  allerede   1152  fik   sin   egen  Erkebisp,    der    stil- 
ledes   fuldstændig    uafhængig    af    Lund,     og     Primatet 

over  Sverig,  som  Lundestolen  bevarede,  den  Gang 
da  Erkestolen  i  Upsala  oprettedes  1164,  aldrig  fik 
noget  Videre  at  betyde,  saa  var  det  for  Danmark  dog 
en  Begivenhed  af  storste  Vigtighed,  at  Kirkeprovindsen 
kom  til  at  falde  aldeles  sammen  med  Riget.  Havde 
Svend  Estridsen  gjort  det  første  Skridt  for  at  tilvejebringe 
Enhed  ved  at  begrændse  Riget  til  Folket,  Noget,  som 
som  Forholdene  ligefrem  gave  ham  Anvisning  paa,  og 
som  Lykken  hjalp  ham  til  at  fuldbyrde,  saa  var  det 
andet  nødvendige  Skridt  det  at  lade  den  kirkelige  Selv- 
stændighed slutte  sig  hertil,  og  dette  var  det,  som  Erik 
Ejegod  udrettede.  Vel  arbejdede  han  ikke  i  den  For- 
stand alene,  at  man  kan  tilskrive  ham  hele  Æren  her- 
for; thi  det  er  paavist,  hvorledes  Alting  saa  at  sige 
allerede  laa  tilrette  for  ham,  dengang  han  blev  Konge, 
hvorledes  i  Slutningen  af  Svend  Estridsens  Tid  og  under 
Harald  Hejn  Forbindelsen  med  Hamborg  mere  og  mere 
løsnedes ,  hvorledes  Knud  blev  til  Martyr  og  derved 
skikket  til  at  styrke  det  Baand,  der  sammenholdt  baade 
Folket  og  Menigheden,  og  hvorledes  Olafs  sørgelige  Re- 
gering blødgjorde  de  stridige  Sind  og  beredte  Vejen  for 
den  kirkelige  Selvstændighed;  men  derfor  kom  Eriks 
Regering,  under  hvilken  Frugten  endelig  modnedes  til 
Høst,  dog  alligevel  til  for  den  nærmeste  Eftertid  at  se 
ud  som  et  Slags  Guldalder  ikke  blot  med  Hensyn  til 
den  ydre  Frugtbarhed,  der  skulde  have  udmærket  hans 
Tid,  men  ogsaa,  naar  man  saa  hen  til,  hvorledes  den 
urolige  Aand,  der  var  saa  udpræget  baade  under  hans 
Forgjængere  og  Efterfølgere  ligesom  lagde  sig  til  Hvile 
undet   ham.      Men    ogsaa    for    os    er    der  Anledning  til 

Rioder:     Danm,  d.  Svend  Estridsen   og  hans  Sønner.  26 

med  Historien  her  at  standse  for  at  se ,  hvilken  tor 
Fremtiden  vigtig  Forandring,  der  imidlertid  var  sket 
indenfor  det  danske  Sarafunds  Grændser. 


Egentlig  er  det  dog  kun  en  enkelt  Side,  som  for- 
tjener at  drages  frem  og  noget  nærmere  at  belyses. 
Det  er  Kjøbstadvæsenets  Fremkomst. 

Danmark  har  lige  saalidt  i  ældre  Tider  som  senere 
udmærket  sig  ved  store  og  rige  Kjøbstæder.  Thi  det 
synes,  at  Handel  og  Industri,  de  Næringsveje,  der  her 
maatte  komme  i  Betragtning,  ikke  i  Reglen  egne  sig 
for  den  danske  Folkecharakter.  Historien  giver  os 
derfor  Billedet  af  lange,  tunge  Tider,  fulde  af  Ydmy- 
gelser for  det  danske  Folk,  der  maatte  se  Fremmede 
mætte  sig  paa  dets  Bekostning,  Tider,  hvor  enhver- 
somhelst  forarbejdet  Gjenstand,  som  man  skulde  bruge, 
selv  den  mindste,  enten  maatte  hentes  udefra  eller  til- 
forhandles af  de  Fremmede ,  der  havde  bosat  sig  her  i 
Landet  og  ved  deres  Vindskibelighed  og  Dygtighed  gjorde 
det  umuligt  for  Landets  egne  Børn  at  kappes  med  dem. 
For  Handelens  Opkomst  laa  der  desuden  for  den  ældre 
Tids  Vedkommende  en  ganske  særegen  Hindring  i  den 
Mængde  Vikinger,  der  tumlede  sig  paa  Østersøen  og 
der  gjorde  Sejladsen  usikker.  Noget,  der,  hvis  man  tør 
tro  Adam  af  Bremen,  som  i  sin  4.  Bog  idelig  kommer 
tilbage  hertil,  maa  have  havt  Meget  at  betyde  endnu 
helt  ned  i  det  Tidsrum,  der  her  bliver  behandlet.  Han 
fortæller  endogsaa,  at  Vikingerne  vare  forbandne  til  at 
erlægge    en  Del  af  det  Bytte,  de  toge,    som    et    Slags 

Kaperafgift  til  Kongen,  og  tilføjer,  at,  skjøndt  det 
egentlig  kun  var  Fremmede,  som  de  saaledes  maatte 
hjemsøge,  saa  lode  de  det  dog  som  oftest  ogsaa  gaa  ud 
over  deres  egne  Landsmænd. 

Med  alt  det  vidne  dog  en  hel  Del  Momenter  af 
forskjellig  Slags  paa  det  mest  Uomstødelige  om,  at  der 
ogsaa  i  de  ældste  Tider  har  været  ikke  saa  ganske 
ringe  Handelsrøre  paa  Østersøen.  De  forskjellige  frem- 
mede Invirkninger  afløse  hverandre,  alt  eftersom  Betin- 
gelserne herfor  i  Syden  føre  det  med  sig.  Efterat  Cul- 
turindflydelsen  fra  Romernes  Side  er  hørt  op,  begynder 
i  det  femte,  sjette  Aarhundrede  en  livlig  Handelsfor- 
bindelse med  det  byzantinske  Rige  over  Rusland,  samt 
fra  Midten  af  det  ottende  Aarhundrede  en  lignende  ad 
samme  Vej  med  Araberne,  hvilket  foruden  Møntfundene 
ogsaa  disses  egen  Litteratur  giver  højst  interessante 
Oplysninger  om.  Først  derefter,  i  det  niende  Aarhun- 
drede, da  med  Carl  den  Store  Christendommen  og  en 
en  højere  Cultur  begyndte,  om  end  svagt  nok,  at  nærme 
sig  vore  sydlige  Grændser,  tager  Forbindelsen  sydpaa 
en  Smule  Opsving,  saaledes  at  Ansgar  kunde  forefinde 
en  Del  Christne  i  Byen  Slesvig,  om  hvilke  det  hedder, 
at  de  havde  modtaget  Daaben  i  Hamborg  eller  den 
nederlandske  By  Dorstad. 

Ved  denne  Lejlighed  finder  man  altsaa  allerede  en 
Kjøbstad  omtalt  her  i  Landet  og  det  desuden  med  den 
utrykkelige  Bemærkning,  at  den  var  et  Samlingssted  for 
Kjøbmænd  fra  alle  mulige  Kanter;  men  for  at  man  ikke 
skal  tro,  at  Handelsforbindelsen  med  Syden  den  Gang 
allerede  havde  synderlig  meget  at  betyde,  siger  Rem- 
bert (Ansg.  Levn.  c.  21)  udtrykkelig,  at  Ansgars  Kom- 

26* 


404 


Kjabstadvæsenets  Opkomst. 


me  og  Christendommens  deraf  følgende  Fremgang  med- 
førte, at  fra  nu  af  tydske  og  nederlandske  Kjøbmænd, 
hvad  hidtil  ikke  lod  sig  gjøre,  frit  kunde  besøge  denne  By. 
Man  ser  altsaa,  at  Slesvig  den  Gang  allerede  ligesom 
paa  Adam  af  Bremens  Tid  væsentlig  var  henvist  til 
Handelen  over  Østersøen  til  »Vendland,  Sverig,  Sam- 
land (Preussen),  Grækenland«   (d.  e.  Rusland). 

Slesvig  er  den  første  danske  By,  der  nævnes.  Thi 
den  omtales  allerede  af  Einhard  paa  Carl  den  Stores 
Tid,  og  dens  Vigtighed  maa  have  paatrængt  sig  usædvanlig 
stærkt,  siden  den  daværende  danske  Enekonge  Gøtrik 
kunde  falde  paa  at  flytte  Kjøbmændene  fra  det  erobrede 
Rerek  (Meklenborg)  over  til  Slesvig  for  saaledes  at 
fremme  dennes  Handel.  Ogsaa  hinsides  Vesterhavet  var 
dens  Navn  bekjendt;  thi  i  de  Rejseberetninger,  den 
angelsaksiske  Kong  Alfred  (j  901)  lod  sig  forelægge 
af  Nordmanden  Ulfstan  og  Slesvigeren  Ottar,  er  det 
Slesvig,  der  just  danner  Midtpunktet.  Men  uagtet  Byen 
saaledes  er  gammel  nok,  saa  har  den  dog  aldrig  været 
en  stor  Stad,  og  det  skjøndt  den,  rigtignok  i  sin  mest 
glimrende  Tid,  før  Lybeks  Opkomst,  dog  drev  det  til  at 
have  hele  syv  Kirker. 

Endnu  mere  gjælder  dette  om  de  øvrige  Kjøbstæder, 
der  for  den  ældre  Tids  Vedkommende  kunne  paavises 
med  Bestemthed.  Det  er  desuden  kun  faa,  ikke  stort 
flere  end  Bispesæderne.  I  Jylland  er  der  saaledes  Ribe, 
der  havde  Handelsforbindelser  langs  med  Vesterhavet 
til  Nederlandene  og  England,  Aarhus,  hvor  Skipperne 
fra  Fyen,  Sjælland  og  Skaane  og  fra  Norge  mødtes, 
fremdeles  Viborg,  det  gamle  Thingsted  for  hele  Halv- 
øen, endelig  Aalborg,   hvorfra  man  sejlede  til  Norge,  ja 

helt  op  til  Island.  At  dømme  efter  Mønterne  maa  ogsaa 
Hjøringhave  havt  i  det  Mindste  nogen  Betydning,  skjøndt 
Adam  af  Bremen,  naar  han  nævner  det  nordligste  Bispe- 
sæde i  Riget,  altid  benævner  det  efter  Vendsyssel  og 
ikke  som  ellers  efter  Byen.  Et  Tegn  paa  dens  Ubety- 
delighed er  det  ogsaa,  at  Bisperne,  skjøndt  det  var  en 
gammel  canonisk  Regel,  at  de  skulde  residere  i  Byerne, 
som  oftest  boede  paa  Børglum,  efter  hvilket  Stiftet  i 
Reglen  bar  Navn.  Ved  Siden  af  Hjøring  forekomme 
desuden  Randers  og  Horsens  som  kongelige  Møntsteder 
og  maa  have  havt  nogen  Betydning  som  Kjøbstæder. 
Paa  0erne  er  Kjøbstædernes  Tal  endnu  langt  ringere. 
Man  trætfer  paa  Fyen  alene  Odense,  der  dog  først  fik 
rigtig  Betydning  efter  Knud  den  Helliges  Canonisation, 
paa  Sjælland  Roskilde,  hvor  Kongen  gjerne  opholdt 
sig,  naar  han  ikke,  hvad  rigtignok  næsten  altid  var  Til  - 
fældet,  befandt  sig  paa  Rejser  i  Landet,  fremdeles 
Ringsted,  det  almindelige  Thingsted,  Slagelse,  hvad  dog 
er  usikkert,  og  maaske  Slangerup,  Erik  Ejegods  Føde- 
sted. I  Skaane  var  Lund  en  betydelig  Stad  og  uden 
Tvivl  en  af  de  største  i  hele  Landet,  fremdeles  var 
vistnok  ogsaa  Skanør  allerede  den  Gang  til.  Som  man 
ser,  er  dette  et  meget  beskedent  Antal  Kjøbstæder; 
men  Noget  kunde  det  vel  rigtignok  ogsaa  forøges,  idet 
der  næppe  kan  være  Tvivl  om ,  at  der  ved  alle  almin- 
delige Overgangssteder  mellem  0erne  indbyrdes  og  til 
Fastlandet  paa  begge  Sider,  og  hvor  der  tillige  i  Reglen 
fandtes  Fæstningsanlæg  i  Form  af  en  Borg  e.  desl., 
har  været  bosat  en  Del  Folk,  der  uden  at  danne  en 
egentlig  By  dog  væsentlig  adskilte  sig  fra  Landet.  Paa 
den  Maade   vil  f.  E.   Helsingborg,   der   omtales  i  Knud 

den  Helliges  Gavebrev  til  Lunds  Kirke  1085,  kunne 
blive  henregnet  til  Kjøbstæderne ,  og  saaledes  ligeledes 
flere,  af  hvilke  senere  Kjøbstæder  have  udviklet  sig ;  men 
stor  Forandring  vil  dette  ikke  kunne  gjøre,  ligesaa  lidt 
som  naar  man  medtager  Byer,  der  ligesom  Søborg  kun 
dannede ,  man  kan  sige,  Udløberne  af  en  kongelig  Borg 
og  forsvandt  igjen  med  denne;  thi  disse  vare  endnu 
ubetydeligere. 

Det  er  let  at  paapege,  hvad  det  var,  der  ved  Siden 
af  Folkets  ringe  Anlæg  for  Handel  og  navnlig  for  Industri 
lagde  Vanskeligheder  i  Vejen  for  Kjøbstadvæsenets  fri 
Udvikling  og  bestemte  dennes  Retning,  skjøndt  det  rig- 
tignok er  vanskeligt  at  paavise  dette  i  det  Enkelte. 
Det  er  de  samme  Vanskeligheder,  som  ogsaa  Kirken 
mødte,  da  den  vilde  bryde  sig  en  Vej  her,  nemlig  Sam- 
fundets Afsluttethed  i  bestemt  begrændsede  Livskredse, 
der  ikke  let  lode  sig  bøje  til  Optagelse  af  noget  Nyt 
og  Fremmed.  Kirken  havde  dog  det  forud,  at  den  kom 
for  at  tilfredsstille  en  Trang,  der  mere  eller  mindre 
bevidst  levede  i  hele  Folket,  efterat  de  gamle  Guder 
vare  blegnede  under  Indtrykket  af  det  meget  Ny,  man 
paa  Vikingefærder  havde  faaet  at  se ;  den  kom  fremdeles 
herind  som  en  aandelig  Magt,  der,  hvad  enten  man  saa 
vilde  det  eller  ikke,  drog  Mængden  til  sig  gjennem  Ge- 
myttet, der,  jo  stærkere  den  almindelige  Bevægelse 
havde  været  under  Vikingetiden,  desmere  ogsaa  trængte 
til  den  Hvile  og,  man  kan  tillige  sige,  til  den  Tugt, 
som  fortrinsvis  Kirken  var  i  Stand  til  at  byde.  Men 
dernæst  mødte  den  ogsaa  frem  som  en  samlet  Magt 
med  sine  stærke  Rødder  befæstede  i  hele  den  øvrige 
europæiske  Jordbund ;  enhver  enkelt  Klerk  vidste  derfor 

med  sig  selv,  at  han  var  Led  af  et  stort  og  mægtigt 
Samfund;  saaledes  optraadte  han  og  saaledes  modtoges 
han,  og  da  saa  Kirkens  Opblomstring  med  Pavemagten 
og  Korstogsbevægelsen  traadte  til,  saa  var  det  ikke  saa 
underligt,  at  Kongerne,  en  Svend  Estridsen,  en  Knud 
den  Hellige,  en  Erik  Ejegod,  kunde  finde  deres  Regning 
ved  at  støtte  den  og  lade  sig  støtte  af  den,  og  at  den 
saa  hurtig  var  i  Stand  til  at  skaffe  sig  en  Plads. 

Anderledes  var  det  med  Handelsmanden.  Han  mødte 
kun  for  sig  selv  som  den  enkelte  Mand;  han  havde 
ikke  nogen  mystisk  Magt  at  støtte  sig  til,  ingen  store 
Ideer,  som  han  vilde  bære  frem.  Jordegods,  der  ellers 
udgjorde  Formuen  og  gav  Betydning,  var  han  ikke  i 
Besiddelse  af,  eller  det  var  var  ham  det  Uvæsentlige. 
Hans  Interesser,  der  mulig  vare  afhængige  af  Forhold 
langt  borte  paa  den  anden  Side  af  Østersøen  eller  Ve- 
sterhavet, vare  fuldstændig  forskjellige  fra  dem,  der 
rørte  sig  i  det  begrændsede,  paa  Jordfællesskab  og  Fa- 
miliebaand  beroende  Samfund ,  hvorfor  Thinget  ogsaa 
næppe  en  Gang  var  i  Stand  til  at  behandle  en  Sag 
mellem  ham  og  en  anden  Kjøbmand,  saa  afvigende  var 
den  fra  det  Almindelige;  endelig  det,  han  skulde  tjene 
sit  Brød  med,  sine  Varer,  var  han  nødt  til  idelig 
at  underkaste  Farer  paa  Søen.  Hovedsagen  blev  dog 
i  ethvert  Fald  den,  at  Livet  som  Kjøbmand  isole- 
rede den,  der  greb  denne  Næringsvej,  ligeoverfor  hans 
Slægt.  Det  knyttede  hans  Interesser  til  fjerne  Lande 
og  udvidede  hans  Synskreds,  samtidig  med,  at  han  selv 
indskrænkedes  ved  at  henvises  til  sin  egen  Person 
alene.  Herved  kom  han  i  skarpeste  Modsætning  til 
Bonden,  hos  hvem  den  voksne    Søn  som  oftest  vedblev 

at  bo  til  Huse,  for  ikke  at  tale  om,  at  de,  som  man 
endnu  kan  se  af  flere  af  Provindsiallovene  fra  Valde- 
marernes  Tid,  besade  den  største  Del  af  Formuen  i 
Fællesskab.  Hele  den  i  hine  Tider  saa  vigtige  Rets- 
beskyttelse, der  laa  i  Familieforbindelsen,  faldt  altsaa 
bort  eller  slappedes  i  det  Mindste  for  Handelsmandens 
Vedkommende.  Hertil  kommer  endnu,  at  der  næppe 
kan  være  Tvivl  om,  at  alle  Saadanne,  der  vare  uden 
Familie,  altsaa  fremfor  Alt  Frigivne  og  vistnok  ogsaa 
Trælle  (se  Slesvig  gi.  Stadsr.  c.  77),  for  en  stor  Del 
søgte  at  faa  deres  Udkomme  ved  Handelen,  der  i  Mid- 
delalderen for  de  ikke  meget  anderledes  stillede  Jøder 
ligeledes  blev  den  nærmeste  Vej  til  Erhverv,  og  endelig 
at  ogsaa  mangfoldige  af  Kjøbstadboerne  vare  Fremmede. 
For  alle  disse  var  der  en  ligefrem  Nødvendighed  for  at 
se  sig  om  efter  nye  Midler,  der  kunde  skaff"e  dem  den 
Sikkerhed  for  deres  Bedrift,  som  de,  saalænge  Rets- 
forholdene vare  dem  ugunstige,  ikke  kunde  undvære. 

Det,  der  frembød  sig  som  det  Naturligste,  og  som 
derfor  skete  overalt,  hvor  Kjøbstæder  dannede  sig,  var, 
at  man  slog  sig  sammen  for  i  Fællesskab  at  varetage 
sine  Interesser.  Selv  om  man  i  saa  Henseende  aldeles 
ikke  havde  Forbilleder  at  gaa  efter,  maatte  man  nød- 
vendigvis komme  til  at  søge  Styrke  gjennem  Forening 
og  danne  kunstige  Samfund,  der  kunde  modstaa  og 
hævde  deres  Plads  overfor  de  naturlige  Samfund  udenfor 
Kjøbstaden.  Men  nu  havde  man  desuden  Forbilleder 
at  gaa  efter,  ikke  blot  udenfor  Landet,  men  ogsaa  i 
Landet  selv. 

Da  Christendommen  først  begyndte  at  faa  fast  Fod 
her,    vare    de    Gejstlige,    der  jo   i   Almindelighed    vare 

Fremmede,  i  mange  Henseender  ikke  meget  bedre  stillede 
end  Beboerne  af  de  Kjøbstæder,  de  traf  paa;  ogsaa  dem 
dreve  derfor  Forholdene  til  at  slutte  sig  saa  nøje  sammen 
som  muligt,  og  det  er  ogsaa  ovenfor  blevet  paavist, 
hvorledes  de  forenede  sig  i  formelige  Samboer  af  Præ- 
ster, der  vilde  fremme  Missionsværket  i  en  vis  given 
Egn.  Naar  de  nu  senere  flyttede  ud,  saa  var  det  natur- 
ligt, at  de  ikke  med  det  Samme  opgave  ethvert  Baand, 
der  havde  knyttet  dem  sammen;  de  vedbleve  at  danne 
et  Broderskab,  der  gik  ud  paa  gjensidig  Medhjælp  og 
med  bestemte  Mellemrum  kom  sammen  for  at  træffe 
Aftale  om  de  Anliggender,  der  raaatte  berøre  dem  Alle. 
Disse  gejstlige  Gilder,  som  de  kaldtes,  eller  Calend- 
gilder,  fordi  man  gjerne  holdt  Sammenkomst  den  første 
Dag  i  hver  Maaned  (Cai endæ),  ere  uden  Tvivl  de  ældste, 
men  tabte  efterhaanden,  som  Gejstligheden  voksede  i 
Magt,  deres  Betydning,  indtil  de  henimod  Reformatio- 
nen, og  vel  i  Forudfølelsen  af  den  med  denne  sig  nær- 
mende Fare,  atter  opvaagnede  til  fornyet  Liv. 

Et  andet  Forbillede  var  at  søge  i  England.  Thi  i 
intet  Land  havde  Foreningsaanden  i  Stæderne  skudt  saa 
rige  Spirer  som  her,  og  med  intet  Land  kom  Danmark 
før  det  her  forehggende  Tidsrum  i  saa  livlig  Forbindelse 
som  med  England.  At  derfor  de  talrige  Borgergilder  i 
vore  Kjøbstæder  tildels  skylde  engelsk  Paavirkning 
deres  Oprindelse,  vil  næppe  kunne  betvivles.  Men  i 
England  var,  saaledes  som  paa  sit  Sted  bemærket,  hin 
ejendommelige  Forening  af  det  Verdslige  og  Troen  paa 
den  guddommelige  Bistand,  der  overalt  udmærkede  Gil- 
derne, Noget,  der  fortrinsvis  var  betegnende  for  den 
hele  Samfundstilstand. 

I  Overensstemmelse  med,  hvad  disse  to  Forbilleder 
nu  førte  med  sig,  bleve  de  Foreninger,  Kjøbstadborgerne  f 

sluttede    indbyrdes,     og    hvis    Oprindelse    vistnok    gaar  '; 

meget  længere  tilbage  end  til  den  Tid,  da  en  stor  Del 
af  dem  efter  Knud  den  Helliges  Canonisation  valgte  ham 
til  deres  Patron,  aldrig  stiftede  med  Blikket  udeluk- 
kende vendt  mod  det  Verdslige;  der  var  altid  et  reli- 
gieust  Element  med,  som  væsentlig  gav  det  hele  Forhold 
dets  Farve.  Thi  det  var  et  christeligt  Broderskab,  man 
stiftede,  ikke  en  gjensidig  Forsikringsanstalt,  og  dette 
afspejler  sig  da  ogsaa,  paa  lignende  Maade  som  i  de 
engelske  Love,  allerede  i  den  Tone,  der  gaar  igjennem 
deres  Statuter.  Snart  begynder  Skraaen  med  den  Bøn, 
at  »den  almægtige  Gud  vil  signe  og  styrke  Gildet  og 
alle  dem,  der  det  styrke  og  holde  med  Rette,  til  Guds 
og  Sante  Knuds  Hæder  og  til  alle  deres  Helsen  og 
Salighed,  som  nu  til  ere  og  til  skulle  komme« ;  snart 
hedder  det,  at  »de  hellige  Fædres  Indretninger  og  retlige 
Orden  opfordrer  os  til,  at  vi  bør  mindes  de  Hellige  med 
vor  fulde  Kjærlighed,  hvorfor  det  er  nødvendigt  at  paa- 
kalde Gud,  at  Han  værdiges  naadig  at  styre  vort  Gilde 
af  sin  store  Miskundhed,  saaledes  at  vi  kunne  gjøre 
os  fortjente  til  efter  Døden  endrægtig  at  samles  med 
Hans  Hellige  i  Himmeriges  Rige«,  snart  begynder  man 
saaledes:  »Et  siger  David  Propheten  i  Psalmen:  Hvor 
godt  og  glædeligt  det  er.  Brødre  sammen  at  bo«,  eller 
ogsaa:  »men  det  saa  er,  at  Gud  Han  er  den  sande 
Kjærlighed,  og  hvilken  som  bliver  inden  den  Kjærlighed, 
han  bliver  med  Gud  og  Gud  med  ham,  da«  —  er  man 
kommen  sammen  for  at  enes  om  den  og  den  Skraa  o.  s.  fr. 
Af  denne  Aand   fulgte   da   den   mest   vidtgaaende  For- 

pligtelse  for  dem,  der  »for  deres  Saligheds  Skyld«,  som 
det  hedder,  vare  gaaede  ind  i  Gildet,  til  at  staa  hver- 
andre personlig  bi  i  alskens  Fare  og  Nød,  medens  paa 
den  anden  Side  ethvert  Angreb  eller  Fornærmelser  mod 
Brødre  straffedes  paa  det  Haardeste.  Ved  Siden  heraf 
skinner  den  Nødvendighed,  der  har  afledt  Gildevæsenet, 
meget  tydelig  frem,  som  naar  det  forbydes  Brødrene  at 
forfølge  de  Tvistigheder,  de  maatte  have  med  hverandre, 
ved  almindelig  Rettergang,  idet  man  gik  ud  fra,  at  dette 
kun  kunde  ske  med  det  Øjemed  at  ville  bringe  sin 
Gildebroder  i  Fortræd,  eftersom  han,  som  den  alminde- 
lige Rettergangsmaade  nu  en  Gang  var,  her  let  maatte 
komme  tilkort.  Endelig  søgte  man  ved  mere  eller 
mindre  hyppige  Sammenkomster  at  knytte  Baandet  ret 
fast  mellem  Medlemmerne,  Mand  som  Kvinde  —  thi 
ogsaa  Kvinder  kunde  optages  i  Gildet  — ,  idet  man  ved 
saadanne  Lejligheder  tillige  mindedes  den  Helgen,  under 
hvis  Beskyttelse  Gildet  havde  stillet  sig,  og  ved  disse 
Sammenkomster,  ligesom  ved  de  Messer,  der  holdtes 
over  Afdøde,  var  det  en  Pligt  for  samtlige  Brødre  at 
være  tilstede,  naar  ikke  et  gyldigt  Forfald  hindrede 
dem  deri. 

At  nu  et  saadant  Gilde  allerede  i  sig  selv  maatte 
have  meget  stor  Betydning  for  dem,  der  vare  Medlem- 
mer af  det,  turde  være  temmelig  indlysende.  Det,  at 
det  ikke  rent  og  bart  var  afhængigt  af  Medlemmernes 
Vilkaarlighed,  men  ved  et  til  Samme  knyttet  religieust 
Element,  var  draget  op  i  en  vis  højere  Orden,  gav  det 
en  vis  Lighed  med  de  naturlige  Samfund  ude  paa  Lan- 
det; thi  selv  om  man  ingen  Slægt  havde,  fandt  man  nu 
»Brødre«    og    »Søstre«    i   Gildet,    der    vare    rede    til   at 

udføre  alle  de  Functioner,  som  udenfor  Kjøbstaden  paa- 
hvilede den  virkelige  Familie. 

Men  med  alt  det  manglede  det  dog,  saaledes  taget 
ganske  for  sig,  et  meget  væsentligt  Moment.  Det  var 
jo  noget  Nyt,  der  trængte  sig  ind  mellem  ældgamle,  paa 
helt  andre  Tilstande  byggede  Samfundsforhold;  men  det 
havde  i  sig  selv  ikke  nogen  ydre  Støtte,  og  om  man 
end  vil  indrømme  Muligheden  af,  at  Gildet  i  og  for  sig 
kunde  holde  sig  oppe  og  have  Betydning  for  Medlem- 
merne, saa  medførte  dette  just  ikke  ligefrem,  at  det 
ogsaa  havde  Bærekraft  nok  i  sig  til  at  støtte  Udviklin- 
gen af  en  hel  Kjøbstad.  Man  tænke  saaledes  paa  Jord- 
fællesskabet. Om  end  Gildet  i  Meget  kunde  erstatte 
Familien,  saa  lettede  det  i  ingen  Henseende  de  Vanske- 
ligheder, der  fra  denne  Side  nødvendig  maatte  opstaa, 
hvor  en  Kjøbstad  vilde  begynde  at  udvikle  sig  ud  af  et 
Jordfællesskab  med  Bønder  og  udstykke  Jorden  efter 
en  usædvanlig  stor  Maalestok  for  at  anvende  den  efter 
en  ganske  anden  Bestemmelse  end  de  øvrige  Deltagere 
i  Fælliget. 

Men  just  dette  er  vist  i  de  allerfærreste  Tilfælde  gaaet 
saaledes  for  sig,  i  alt  Fald  først  i  en  senere  Tid  i  nogle 
af  vore  mindre  Kjøbstæder.  I  Reglen  vil  man  derimod 
finde  Kjøbstæderne  staaende  i  et  ganske  særligt  Forhold 
til  Kongen,  grundet  paa,  at  de  oprindelig  ere  opførte 
paa  kongelig  Grund.  Man  vil  saaledes  finde  samtlige 
ovenfor  nævnte  Kjøbstæder  og  endnu  flere,  der  imidlertid 
vare  komne  op,  nævnte  mellem  Konunglef  i  Valdemar 
d.  2s  saakaldte  Jordebog  (Lgb.  VII  530—1)  alene  med 
Undtagelse  af  Ribe  og  Horsens.  Men  denne  Sidste 
forekommer    dog  alligevel    paa  Mønter    fra    den    ældste 

Tid  under  Benævnelsen  »Kongens  Horsens«  paa  samme 
Maade  som  Randers  og  uden  Tvivl  ogsaa  Aalborg,  saa 
det  bør  antages,  at  ogsaa  den  oprindelig  maa  have 
ligget  paa  kongelig  Grund,  medens  dette  Spørgsmaal 
for  Ribes  Vedkommende,  trods  Alt,  hvad  der  er  skrevet 
om  denne  By,  vanskelig  vil  lade  sig  oplyse  med  Sik- 
kerhed*). 

Man  kunde  nu  holde  for,  at  det  var  Tilstedeværel- 
sen af  en  kongelig  Borg,  som  kan  paavises  i  de  aller- 
fleste ældre  Kjøbstæder,  og  under  hvilken  Borgerne 
kunde  finde  Beskyttelse,  der  gav  Anledning  til,  at  de 
byggede  sig  op  ad  den.  Men  foruden  at  det  er  umuligt 
at  sige,  om  i  hvert  enkelt  Tilfælde  Borgen  har  givet 
Anledning  til  Byen,  hvad  vel  kun  tør  formodes,  hvor 
Byen  bærer  Borgens  Navn,  saasom  Søborg,  Vording- 
borg, Kallundborg,  Helsingborg,  Aalborg,  Flensborg,  eller 
om  det  er  Byen,  der  har  fremkaldt  Borgen,  saa  kan 
man  heller  ikke  sige,  at  Byen  er  bygget  paa  kongelig 
Grund,  fordi  den  er  bygget  i  Nærheden  af  en  kongelig 
Borg.  Men  det  var  overhovedet  slet  ikke  physisk 
Beskyttelse,  Borgerne  saa  meget  trængte  til,  —  det  skulde 
da  være  for  deres  Varer,  der  vare  ude  paa  Søen  —  ; 
men  hvad  de  behøvede,  det  var  en  sikker  Retsstilling, 
uafhængig    af   Bondethinget,     det   var    faste    Ejendoms- 


')  Adam  af  Bremen  siger,  at  Odinkar  den  Yngre  grundede  Ribe 
Bispestol  ved  Hjælp  af  sin  Fædrenearv  (II  c.  34),  medens  Saxo 
(S.  506)  tillægger  Odinkar  Hvide  en  lignende  Rundhaandethed 
overfor  flere  jydske  Kirker.  Bygget  herpaa  bliver  det  kun  en  Gis- 
ning, at  Ribe  har  rejst  sig  paa  en  enkelt  privat  Mands  eller  Slægts 
Grund.  Men  det  kan  dog  her  bemærkes,  at  det  Samme  synes  at 
være  Tilfældet  med  Kallundborg  fra  en  senere  Tid. 

forhold,  uafhængige  af  Jordfællesskabet,  fremdeles  Frihed 
til  at  træflfe  Bestemmelser  for  at  sikre  Roligheden  og 
ordne  den  ydre  Tilstand  paa  et  Sted,  hvor  Samlivet  af 
et  temmelig  betydeligt  Antal  Mennesker  gjorde  Saadant 
langt  mere  nødvendigt  end  under  de  jævne  Forhold  paa 
Landet,  og  ligeledes  til  at  udvikle  de  nye  økonomiske 
Forhold,  som  Handel  og  Haandværker  fremkaldte,  paa 
en  med  deres  ejendommelige  Natur  overensstemmende 
Maade. 

Alt  dette  var  det  nu  en  Umulighed  at  bringe  til- 
veje ,  naar  man  ikke  havde  at  gjøre  med  en  eneste 
Mand,  der  stod  højt  nok  til  at  give  det  Hele  Bestandig- 
hed; men  en  Saadan  fandtes  alene  i  Kongen,  og  haus 
nære  Forhold  til  Kjøbstæderne  giver  sig  derfor,  saasnart 
der  gaar  lidt  mere  Lys  op  over  vore  tidligere  Forhold, 
paa  en  meget  tydelig  Maade  tilkjende  derved,  at  vi  nu 
paa  en  Gang  træflfe  en  hel  Række  Stadsretter,  som  for 
en  stor  Del  ere  stadfæstede  af  Kongen,  eller  for  Sønder- 
jyllands Vedkommende  af  Hertugen,  og  det  paa  en  Tid, 
hvor  der  umulig  ellers  kunde  være  Tale  om  en  Kongen 
som  Statsmyndighed  tilkommende  Lovgivningsmagt  i 
moderne  Forstand.  At  denne  Stadfæstelse  skulde  være 
en  tom  Formalitet,  vil  paa  den  anden  Side  ikke  kunne 
paastaas ;  thi  man  finder  Exempel  paa,  at  visse  Artikler 
blive  udpegne  i  Statsretten  som  ikke  egnende  sig  til 
at  erholde  Confirmation.  Desuden  viser  Kongen  ogsaa 
paa  andre  Maader  Kjøbstæderne  sikre  Tegn  paa  sin 
Gunst,  han  yder  dem  Privilegier  f.  Ex.  med  Hensyn  til 
Tolden,  skjænker  dem  Jordegods  og  beskytter  deres 
Næringsdrift  overfor  Overgreb  fra  Landbefolkningens  Side. 

Imidlertid  var  Kongen  naturligvis  ikke  aldeles  uin- 


.i_. 

teresseret,  naar  han  %iste  Iver  for  Kjøbstadvæsenets 
Fremgang.  For  det  Første  havde  han  en  hel  Del  Ind- 
tægter af  Byerne,  der  ligefrem  stode  i  Forhold  til  deres 
Fremvækst  f.  Ex.  Sagefaldet,  Toldindtægten,  Torvegjæld, 
Gjæstskud ,  Møntindtægten  osv. ;  men  dernæst  forstod 
han  ogsaa  meget  godt,  umiddelbart  at  gjøre  sig  sit  Be- 
skyttelsesforhold  til  Kjøbstæderne  betalt.  Herom  vidner 
den  store  Mængde  Byrder,  der  hele  Middelalderen 
igjennem  fortrinsvis  paahvilede  Kjøbstæderne,  dels  staaende 
Afgifter  dels  overordentlige  Paalæg  navnlig  om  at  udruste 
Skibe  og  skaffe  Krigsfolk,  der  ingensinde  i  samme  Omfang 
paalagdes  Bønderne.  Men  navnlig  var  der  en  Afgift, 
der  fortjener  at  fremdrages,  fordi  den  ligefrem  berører 
Kongens  oprindelige  Forhold  til  Byens  Jord,  det  er  den 
saakaldte  Arnegjæld  eller,  som  den  ogsaa  benævnes, 
Midsommergjæld.  Denne  var  nemlig  en  aarlig  Afgift, 
der  paahvilede  hvert  enkelt  Grundstykke  i  Byen  ligesom 
en  Rente  for  en  oprindelig  af  Kongen  indrømmet  Be- 
nyttelsesret ,  og  hele  Ejendomsretten  til  Grundene  var 
saaledes  af  en  temmelig  indskrænket  Beskaffenhed. 
Men  Borgernes  Afhængighed  af  Kongen  var  oprindelig  af 
en  endnu  videre  gaaende  Art,  ligefrem  en  saadan,  at  der 
udsprang  ligesom  et  Slags  Ufrihed  af  den.  I  det  Mindste 
finder  man  meget  ofte  —  skjøndt  paafaldende  nok  kun 
indenfor  jydske  Rets  Omraade  —  Spor  til,  at  det  har 
været  Reglen,  at  Bymænds  efterladte  Gods,  der  paa 
Grund  af  deres  Løsrivelse  fra  Familiebaandet  betragtedes 
som  Danefæ,  tilfaldt  Kongen  og  ikke  Arvingerne,  med- 
mindre det  i  Vedkommendes  levende  Live  var  frikjøbt 
ved  Erlæggelse  af  det  saakaldte  Lagkjøb  eller  Arvekjob. 
Efter   den  ældste  slesvigske  Stadsret   var   det   endogsaa 


416  Kjebstad væsenets  Opkomst. 

kun   dem,   der  havde  Livsarvinger,   der  saaledes  kunde 
skaffe  disse  Arveret*). 

Medens  Kjøbstadborgerne  saaledes  oprindelig  stode 
i  et  meget  stærkt  Afliængigliedsforliold  til  Kongen,  maa 
man  dog  nødvendigvis  undtage  en  Classe  af  Borgerne, 
nemlig  Gildebrødrene.  Det  antydes  enkelte  Gange,  at 
de  ikke  erlagde  Arnegj æld  ^),  og  at  de  heller  ikke  betalte 
Lagkjøb ,  maa  antages  efter  den  meget  høje  Stilling, 
de  indtoge,  og  som  bliver  betegnet  derved,  at  der  erlagdes 
højere  Bod  for  Fornærmelser  mod  dem,  end  mod  Andre, 
og  tillagdes  deres  Vidnesbyrd  større  Betydning  end 
Andres,  og  at  de  i  det  Hele  udadtil  repræsenterede  Byen 
som  de  ældre,  faste  Borgere  i  Modsætning  til  Nybyggerne. 


')  Herefter  opfatter  jeg  altsaa  SI.  gi.  Str.  c.  29  som  indeholdende  et 
Privilegium  for  gifte  Borgere  og  (gifte)  Gjæster  til  at  erlægge  Lag- 
kjøb, medens  de  ugifte  og  Fruentimmer  (jfr.  Flensb.  Str.  c.  11) 
ikke  de  gifte  Koner,  men  hvad  Aabenr.  Str.  c.  13  kalder  frowens 
Namen,  ikke  kunde  gjare  det,  idet  Kongen  tog  Arven.  (I  Statuta 
elv.  Apenr.  c.  14,  1.^,  „possunt" ,  „potest" ,  ere  Udtrykkene  tyde- 
ligere). Jeg  kan  navnlig  ikke  flnde  en  Støtte  for  den  Mening,  der 
holder  for,  at  Ugiftes  Arvinger  skulde  have  større  Ret  end  de 
Giftes  Arvinger,  Livsarvingerne,  Noget,  der  jo  allerede  i  sig  selv 
ser  besynderligt  ud,  ved  at  henvise  til  c.  66,  der  begunstiger  de 
Ugifte  med  Hensyn  til  Erlæggelse  af  Saarbøder  i  Sammenligning 
med  de  Gifte,  da  jeg  maa  holde  for,  at  den  første  Del  af  Stads- 
retten,  (omtrent  til  c.  31,  der  begynder  med:  Sciendum  est  pre- 
terea  — ),  som  har  en  meget  antik  Charakter  og  navnlig  tager 
paafaldende  stærkt  Hensyn  til  Gildet ,  hvad  den  sidste  Del  ikke 
gjer,  i  det  Væsentlige  skriver  sig  fra  en  tidligere  Tid  end  det 
Efterfølgende. 

2)  Flensb.  Str.  c.  113  (jfr.  gi.  Str.  c.  25  o.  c.  27  Aabenr.  Str.  c.  116), 
der  stiller  Mænd  af  det  højeste  Gilde  i  Modsætning  til  Bymænd, 
der  give  Aruegjæld,  jfr.  Hdl.  Str.  c.  1 1 ,  hvorefter  Arvekjøb  gaar 
foran  Erlæggelsen  af  Arnegjæld,  se  o.  c.  3S. 

Man  tør  imidlertid  forudsætte,  at  Byen  ligefra  sin  aller- 
første Tid  af  aldrig  er  falden  aldeles  sammen  med 
Gildet ;  der  har  altid  været  en  Modsætning  mellem  dem, 
der  hørte  til  Gildet,  og  dem,  der  ikke  hørte  til  Gildet, 
og  dette  har  tillige  dannet  Kjærnen,  hvis  begunstigede 
Stilling  paa  anden  Haand  ogsaa  kom  de  øvrige  Ind- 
vaanere  i  Byen  til  Gode.  Men  snart  begyndte  der  som 
allevegne,  hvor  der  er  lidt  Liv,  at  komme  yderligere 
Modsætninger  op.  Gildet  afsluttede  sig  til  en  bestemt 
Kreds,  og  der  dannede  sig  da  nye  Gilder  ved  Siden  af 
det,  hvilket  paa  det  Tydeligste  tilkjendegives  derved, 
at  det  ældste  Gilde  nu  antager  Betegnelsen  højeste 
Gilde,  summum  convivium.  Dette  er  en  Udvikling,  der 
i  det  Tidsrum,  som  her  behandles,  forlængst  er  naaet, 
hvorfor  dette  »højeste  Gilde«  ogsaa  forekommer  mange 
Gange  i  den  ældste  Del  af  den  tidligste  Stadsret,  man 
endnu  har,  nemlig  den  slesvigske.  Det  højeste  Gilde 
blev  i  dette  Tidsrum,  i  det  Mindste  i  Jylland  og  paa 
Fyen,  gjerne  viet  til  Knud  den  Helliges  Minde. 

To  Ting  var  der  altsaa,  ved  hvis  Hjælp  Kjøbstad- 
væsenet  banede  sig  Vej,  Gildet  og  Beskyttelsesforholdet 
til  Kongen.  Men  man  maa  nu  ikke  tro,  at  det  Ene  ikke 
stod  i  nogensomhelst  Forbindelse  med  det  Andet;  thi 
ligesom  Gilderne,  skjøndt  de  strengt  taget  ikke  kunde 
siges  at  være  udgaaede  fra  Borgerne,  idet  disse  i  deres 
Flerhed  vare  senere  tilkomne,  dog  havde  givet  disse  Ly 
at  bygge  under,  saaledes  viser  det  gode  Forhold,  der 
hos  os  ligesom  i  England  og  i  Modsætning  til,  hvad 
der  fandt  Sted  i  Frankrig  og  Tydskland,  bestod  mellem 
Kongerne  og  Gildevæsenet,  at  ogsaa  dette  hos  Kongen 
havde  fundet  sin  væsentligste  udvortes  Støtte.    Ligesom 

Ræiler:  Danm.   n,   Svend   Estridsen  og   hans  Sønner,  27 

Knud  den  Store  og  hans  Broder  Harald  vare  Medlemmer 
af  Broderskabet  ved  Christkirken  i  Canterbury,  saaledes 
finder  man  ogsaa  senere  hos  os  Kongerne  og  de  Første 
af  Kongehuset  som  Medlemmer  af  Gilderne  i  vore 
Kjøbstæder,  medens  paa  den  anden  Side  Gejstligheden, 
som  Forholdene  i  Kjøbenhavn,  der  en  Tidlang  var 
Bispestad,  udvise,  langtfra  var  saa  velvillig  stemt  mod 
Gilderne,  der  befordrede  Borgernes  Selvstændighedsfølelse, 
som  Gejstligheden  formodentlig  frygtede  for  ikke  at  kunne 
magte.  Alligevel  lader  det  dog  til,  at  Erkebispen  i  Reglen 
var  Medlem  af  St.  Knudsgildet  i  Lund. 

Kongen  lod  endog  Gildet,  senere  det  højeste  Gilde, 
have  hele  Styi'elsen  af  Byens  Anliggender  i  sin  Haand, 
og  man  forstaar  heraf,  hvorledes  f.  Ex.  Flensborg  Stads- 
ret  fra  1284  kunde  give  Oldermanden  i  St.  Knudsgildet 
Andel  i  Valget  af  Byens  Raadmænd,  hvorledes  Gilde- 
huset som  oftest  kunde  falde  sammen  med  Byens  Raad- 
hus,  og  at  Gildets  Segl  kunde  blive  Byens  Segl,  som 
f.  Ex.  i  Odense.  Man  sporer  ikke  Noget  til,  at  Borgerne 
have  set  en  Tilsidesættelse  i  denne  Indretning,  eller  at 
det  har  været  gjennem  voldsomme  Brydninger,  at  og- 
saa de  omsider  fik  Andel  i  Styrelsen  af  Byens  An- 
liggender. 

Desuden  faldt  de  ikke  heller  selv  paa  nogen  Maade 
sammen  med  Byens  Indvaanere.  Thi  naar  der  tales  om 
Borgerskab  (civitas) ,  saa  menes  der  hermed  kun  dem, 
der  vare  Grundejere  (Slesv.  gi.  Str.  c.  47  cives  legitimi 
jfr.  smst.  c.  16) ;  alle  de  Andre,  ikke  blot  de,  der  vare 
flyttede  til  Byen  udefra,  men  navnlig  ogsaa  Haand- 
værkerne  regnedes  slet  ikke  for  egentlige  Borgere.  De 
maatte  derfor    lade   sig    nøje  med,    hvad  Interesse    der 

vistes  deres  Næringsvej  fra  de  herskende  Classers  Side, 
og  deres  Stilling  var  overhovedet  at  ligne  med  den,  som 
Borgerne  udenfor  Gildet  oprindelig  havde  indtaget  til 
Gildebrødrene;  de  toge  saaledes  faktisk  Del  i  den  Be- 
skyttelse, som  Byen  ved  de  andre  Classers  Virksomhed 
havde  erhvervet  sig,  uden  dog  selv  at  have  nogen  Stemme 
med  i  Lavet.  Derimod  søgte  de  efter  Gildebrødrenes 
Exempel  ved  Forening  at  give  sig  selv  en  Smule  mere 
Vægt,  ligesom  de  Andre  havde  gjort  i  Begyndelsen,  da 
de  vilde  bane  Vej  for  den  ny  Samfundstilstand.  Disse 
Foreninger  kaldtes  nu  ligeledes  Gilder,  Haandværks- 
gilder,  men  ere  ellers  i  Meget  forskjellige  fra  de  egent- 
lige Gilder,  Kjøbmandsgilderne;  thi  disse  betegne  For- 
eningerne af  de  ældste  og  fornemste  Borgere,  hine  af 
de  yngste  og  laveststillede  Indvaanere  i  Byen.  Men 
Haandværksgildernes  Oprindelse  er  ellers  gammel  nok; 
thi  i  den  gamle  slesvigske  Stadsret,  som  oftere  er  bleven 
omtalt  og  skriver  sig  fra  dette  Tidsrum,  forefinder  man 
dem  allerede  fuldt  ud^^klede. 

Det  hører  ikke  til  det  mindst  Mærkelige  ved  denne 
saa  mangfoldig  kløftede  Tid,  at  den  blandt  det  meget 
Andet,  den  havde  at  bearbejde  i  sig,  ogsaa  fik  den  Op- 
gave væsentlig  at  bidrage  til  Skabelsen  af  vort  hele 
Kjøbstadvæsen.  Hele  to  nye  Stænder,  Gejstligheden  og 
Borgerskabet,  skjød  sig  med  den  ind  i  det  gamle,  fra 
Fortiden  overleverede  Samfund.  De  berøre  hinanden 
kortvarig  i  Gildet,  eller  om  man  hellere  vil,  i  Knud  den 
Hellige,  der  ligesaa  meget  er  en  Støttepille  for  den  Ene 
som  for  den  Anden.  Gejstligheden  svang  sig  imidlertid 
meget    hurtig    op    til    at    være   den   vigtigste   Bærer   af 

27* 

Folkets  Liv,  medens  Kjøbstæderne,  trykkede  af  Hanse- 
stædernes Overmagt,  førte  en  forkrøblet  Tilværelse  hele 
Middelalderen  igjennem.  Imidlertid  vil  det  dog  i  den 
nærmest  følgende  Fremstilling  vise  sig,  hvorledes  de 
allerede  nu  begynde  at  faa  Betydning  for  Helheden,  om 
end  kun  svagt. 

Hvad  den  Konge  særlig  angaar,  der  har  givet  An- 
ledning til  denne  Standsning,  saa  er  det  almindelig 
overleveret,  at  han  i  Lighed  med  Olaf  Kyrre  i  Norge 
har  ladet  Kjøbstadvæsenets  Fremme  være  sig  særlig 
magtpaaliggende.  Det  er  uden  Tvivl  ham,  der  menes 
med  den  Kong  Erik,  hvem  Kong  Knuds  Gildebrødre  i 
Odense  tilskrive  den  første  kongelige  Stadfæstelse  af 
deres  Skraa,  og  det  er  sikkert  ham,  til  hvem  Slesvigs 
gi.  Stadsret  c.  31  tilbagefører  visse  Begunstigelser, 
der  indrømmedes  Byen  af  Svend  Grathe. 

liels. 

Uet  varede  længe,  vistnok  ikke  saa  lidt  ind  i  Aaret 
1104,  førend  man  her  i  Danmark  fik  Efterretning  om 
Erik  Ejegods  Død,  og  man  beredte  sig  da  altsaa  til  et 
nyt  Kongevalg.  Der  var  tre  Brødre  af  den  afdøde 
Konge  at  vælge  imellem  nemlig  Svend,  Ubbe,  og  Niels ; 
thi  Sønnerne  kunde  der  efter  den  gamle ,  endnu  be- 
standig gjældende  Arveorden  aldeles  ikke  være  Tale 
om.  Harald  Kesia,  Rigsforstanderen,  havde  desuden 
under  sin  Virksomhed  som  saadan  vist  sig  at  høre  til 
hin  gamle  Skole  af  Vikinger  til  Lands,  der  havde  ført 
Regimentet  under  Harald  Hejn  og  Olaf  Hunger ,  hvorfor 
Forholdet  mellem  ham  og  hans  Medregent,  Erkebisp 
Asger,  næppe  kan  have  været  det  bedste. 

Valget  mellem  de  tre  Brødre  blev  ellers  meget 
lettet  ved  Omstændighederne.  Svend,  den  Ældste,  der 
uden  Tvivl  ganske  havde  opgivet  at  blive  Konge,  blev 
ligesom  lynslagen  af  Glæde,  da  han  til  sin  Overraskelse 

hørte  Efterretningen  om  Erik  Ejegods  Død.  Selv  var 
han  meget  svag,  men  følte  dog  ligesom  nyt  Liv  i 
sig  ved  Tanken  om,  at  han  dog  altsaa  mulig  alligevel 
kunde  blive  Konge.  Han  ilede  afsted  til  Viborg, 
det  nærmeste  Thingsted,  for  dog  at  have  den  Glæde  at 
høre  sig  udraabt  som  Konge  i  alt  Fald  af  Befolkningen 
i  en  enkelt  Landsdel,  siden  det  syntes  tvivlsomt,  om 
hans  Kræfter  tilode  ham  at  oppebi  Sammenkaldelsen  af 
et  almindeligt  Thing  paa  Isøren.  Men  det  hastige  Ridt 
var  mere,  end  han  kunde  taale;  han  maatte  sætte  sig  i 
en  Vogn,  ja  omsider  lade  sig  bære  frem;  men  Alt  for- 
gjæves,  han  døde  under  Vejs  og  naaede  altsaa  ikke  Thinget. 

Det  ser  lidt  mistænkeligt  ud  eller  i  det  Mindste 
altfor  dramatisk,  ifald  man  saa  tør  kalde  det,  naar 
Saxo  i  Modsætning  til  denne  Svends  Iver  for  dog  endelig 
at  blive  Konge,  »om  det  saa  ogsaa  kun  var  for  tre 
Dage«,  stiller  Ubbes  Adfærd,  som,  da  der  paa  Isøre 
Thing  aabnes  ham  Udsigt  til  Kongekronen,  med  Beske- 
denhed afslaar  den,  idet  han  paaberaaber  sig  sin  Udue- 
lighed til  at  føre  Regimentet  og  henviser  til  Niels. 
Der  er  desuden  en  skotsk  Skribent,  Robert  af  Elgin, 
som  har  beskrevet  Knud  Lavards  Levnet  før  Saxos 
Tid,  og  som  siger,  at  Niels  vandt  Kronen  ved  Bestik- 
kelse, og  det  maa  da  være  Ubbe,  ikke  Svend,  som  han 
fravandt  den ;  men  i  saa  Fald  forholder  det  sig  ikke 
rigtigt  med  Ubbes  foregivne  Afkald. 

Saa  meget  er  nu  imidlertid  vist,  hvordan  det  saa 
ogsaa  er  gaaet  til,  at  Niels  naaede  at  blive  valgt,  og 
det  som  den  sidste  af  Svend  Estridsens  Sønner,  der 
blev  Konge.  Det  er  nu  ikke  saa  lidet  paafaldende,  at 
medens    alle    de    foregaaende    og    efterfølgende    Konger 

gjorde  sig  bemærkede  allerede  i  rum  Tid,  forinden  de 
bestege  Thronen,  h'sålket  ogsaa  gjælder  om  Svend,  der 
var  med  den  Gang  Knud  den  Hellige  blev  overfaldet  i 
Odense,  saa  er  dette  derimod  aldeles  ikke  Tilfældet 
med  Niels.  Han  bliver  saa  godt  som  ikke  med  et  Ord 
nogensinde  omtalt  i  alle  de  28  Aar,  der  forløb  fra 
Faderens  Død  og  indtil  hans  Thronbestigelse.  Ikke  en 
Gang  i  Anledning  af  den  Mellemregering,  som  Erik 
Ejegod  indsatte  ved  sin  Afrejse  til  det  hellige  Land, 
bliver  han  nævnt;  men  dette  var  nu  rigtignok  en  Skjæbne, 
som  han  deler  med  begge  sine  to  nysnævnte  Brødre, 
der  ligeledes  bleve  forbigaaede  ved  denne  Lejlighed, 
idet  Erik  nemlig,  som  sagt,  vilde  have  sin  Søn  til 
Rigsforstander  for  saaledes  at  forberede  Rigets  Over- 
gang til  ham  efter  sin  Død.  Desuden  tør  man  vistnok 
forudsætte,  at  Niels,  den  Gang  Svend  Estridsen  døde, 
maa  have  været  meget  ung  og  altsaa  i  det  Mindste  i 
den  første  Tid  ude  af  Stand  til  at  skaffe  sig  noget 
Navn. 

Men  ogsaa  senere,  da  han  dog  var  bleven  Konge, 
svinder  han  En,  man  kunde  sige,  ligesom  ud  af  Hæn- 
derne, saaledes  at  det,  skjøndt  hans  Regering  er  læn- 
gere end  nogen  anden  af  Svend  Estridsens  Sønner,  dog 
er  allervanskeligst  at  faa  et  nogenlunde  klart  Billede 
af  hans  Personlighed.  I  alle  de  tredive  Aar,  han  rege- 
rede, er  det  bestandig  Andre,  der  ere  de  ledende,  mens 
han  selv  vakler  viljeløst  hid  og  did.  Først  er  det  hans 
Dronning  Margrethe,  Inges  Datter  og  Magnus  Barfods 
Enke,  der  fører  det  egentlige  Regimente  tilligemed 
Erkebisp  Asger,  der  dog  omsider  selv  bliver  usikker; 
senere  er  det  Knud  Lavard,  Erik  Ejegods  Søn,  tilsidst 

Magnus,  hans  egen  Søn,  og  som  saa  drager  ham  selv 
med  i  sit  Fald.  At  han  skulde  have  været  saa  meget 
gammel,  den  Gang  han  besteg  Thronen,  og  at  dette 
skulde  have  foranlediget  dette  Misforhold,  kan  næppe 
antages;  thi  han  regerede  tredive  Aar,  og  hans  Søn 
Magnus  blev  desuden  født  under  hans  Regering.  Man 
kan  derfor  vistnok  trolig  følge  den  roskildske  Anonyms 
Ord,  saa  meget  mere  som  denne  aabent  stiller  sig  paa 
samme  Parti  som  det,  Kongen  i  det  Mindste  tilsidst 
fulgte,  naar  han  charakteriserer  Niels  som  en  føjelig  og 
temmelig  ubetydelig  Personlighed,  der  i  ingen  Henseende 
var  sin  Plads  voksen.  Det  Følgende  vil  desuden  paa 
mange  Maader  bekræfte  denne  Dom. 

Paa  den  anden  Side  maa  man  dog  ogsaa  indrømme, 
at  det  paa  ingen  Maade  var  nogen  let  Tid  at  være 
Konge  i.  Thi  vel  vedblev  den  Standsning  i  Partiernes 
Strid,  som  Erik  Ejegod  var  heldig  nok  til  at  kunne 
benytte,  og  som  han  gav  en  Art  foreløbig  Fasthed  ved 
sin  Broders  Canonisation  og  Oprettelsen  af  Erkestolen 
i  Lund,  endnu  at  bestaa  i  en  stor  Del  af  hans  Tid. 
Men  det  var  dog  tydeligt,  at  man  rustede  sig  til  at 
begynde  Striden  forfra  igjen,  skjøndt  rigtignok  under 
forandrede  Forhold.  Til  de  gamle  Stormandsætter  mærker 
man  nemlig  slet  ikke  Noget  mere.  De  ere  ligesom 
henvejrede  for  Knuds  Helgenglans  og  den  religieuse 
Bevægelse,  der  fra  det  øvrige  Europa  strakte  sine  Ud- 
løbere ogsaa  langt  ind  i  vort  Fædreland,  og  Harald 
Kesia  kommer  derfor  til  at  staa  som  en  enlig  Repre- 
sentant  for  denne  Retning,  der  vel  ellers  kun  har  vir- 
ket i  Stilhed  og  under  Dække  af  de  nye  Former.  Mæg- 
tigst af  alle   er   derimod   Svend  Trundsens  Slægt,  hvis 

fornemste  Medlem  naturligvis  Asger  var,  den  ny  Erke- 
bisp  i  Lund,  der  dog  tillige  besad  Primatet  over  hele 
det  øvrige  Norden. 

Det  var  uden  Tvivl  dette  Forhold,  det  var  den  ydre 
Anledning  til  den  stærke  Forbindelse  mellem  det  danske 
og  de  andre  to  nordiske  Hoffer,  som  nu  paa  en  Gang 
træder  i  Forgrunden;  det  var  vistnok  for  Sverigs  Ved- 
kommende allerede  forberedt  ved  Erik  Ejegods  Ven- 
skab med  Inge  og,  om  man  vil,  ved  Svend  Estridsens 
Forbindelse  med  Anund  Jakob;  men  derimod  havde  det 
aldrig  udstrakt  sig  synderlig  til  Norge;  og  dog  var  den 
øvrige  Forbindelse  mellem  Danmark  og  Norge  vel  i 
Stand  til  at  maale  sig  med  den,  der  bestod  mellem  det 
første  Land  og  Sverig,  foruden  at  der  var  adskillige 
norske  Stormandsslægter,  der  ved  Familiebaand  vare 
knyttede  til  det  danske  Kongehus.  De  to  Kongehuse 
selv  havde  alligevel  gjerne  staaet  i  Fjendskabsforhold 
til  hinanden  og  det  allerede  gjennem  adskillige  Slægtled; 
Flygtninge  fra  Norge  havde  hyppig  fundet  et  Fristed 
i  Danmark  og  omvendt;  tidt  havde  der  været  Fejde 
mellem  Rigerne;  en  dansk  Konge  havde  hersket  i  Norge, 
en  norsk  i  Danmark.  Men  fra  Olaf  Kyrres  Tid  og 
navnlig  efter  det  store  Kongemøde  paa  Brenøerne  1100 
blev  dette  nu  paa  en  Gang  anderledes.  Der  indlededes 
fra  nu  af  et  Venskab,  der  skulde  have  Bestandighed  for 
længere  Tider. 

Denne,  man  kan  kalde  den,  nordiske  Retning  havde 
nu  sit  Midtpunkt  i  Lunde  Erkestol  og  overhovedet  i 
Skaane,  som  jo  dannede  Overgangsleddet  til  Sverig, 
samt  i  Jylland,  der  altid  havde  været  den  Del  af  Lan- 
det, som    stod   i    størst  ydre   og   indre    Samkvem   med 

Norge,  og  som  foruden  at  være  den  trnndske  Slægts 
Hjemstavn  var  den  Landsdel,  hvor  ligesom  i  Fyen  Knud 
den  Helliges  Dyrkelse  havde  slaaet  mest  an.  Men  ved 
Siden  af  denne  Retning  er  der  endnu  fuldkommen  saa 
tidlig  en  anden,  som  i  skarp  Modsætning  til  hin  ser  ud- 
ad, ud  mod  det  store  Culturrige  hinsides  Grændsen  mod 
Syd,  ligesom  den  i  sin  Tid  havde  søgt  sin  aandelige 
Næring  hinsides  Vesterhavet,  i  England.  Det  var  ikke 
Tydskland,  som  den  særlig  følte  Beundring  for,  skjøndt 
den  fra  første  Færd  af  vendte  sig  til  dette  som  det 
nærmeste  Udland,  derom  vidner  den  store  Tilstrømning 
af  Danske  til  Paris  med  det  store,  berømmelige  Univer- 
sitet, og  omvendt  Indkaldelsen  af  franske  Munke  hertil, 
som  den  nærmest  følgende  Tid  kom  til  at  opvise.  Man 
følte  nemlig,  at  det  ikke  var  nok,  at  man  med  Svend 
Estridsen  havde  faaet  et  bestemt  begrændset,  dansk 
Rige,  der  faldt  sammen  med  Folket,  at  det  heller  ikke 
var  nok,  at  man  med  Erik  Ejegod  havde  faaet  dette 
anvist  en  selvstændig  Plads  i  den  store  Kirkestat.  Den 
tredje  Generation  følte,  at  der  maatte  arbejdes  videre; 
thi  i  hint  Andet  saa  den  kun  en  Form;  og  det,  den 
trængte  til,  var  virkelig  Delagtighed  i  den  Aand,  der 
med  Kirkens  Fornyelse  rørte  sig  i  Europa,  til  Cultur, 
som  den  ikke  kunde  faa  ved  nogen  mechanisk  Forbin- 
delse med  de  ligesaa  raa  Stammebeslægtede  i  Norden, 
men  kun  ved  at  søge  den  udenfor.  Det  er  denne  Tanke, 
der,  tidt  tilsløret  af  Egennytte  og  selvisk  Beregning, 
dog  alligevel  ligger  paa  Bunden  i  Tidens  Rørelser  fra 
denne  Side,  og  hvis  Tillid  til  det  danske  Folks  sunde 
Kraft  til  nok  at  kunne  taale  Optagelsen  af  det  Frem- 
mede   uden    derfor    at    vanslægte   fra    sine   Fædre    saa 

herligt  stadfæstede  sig  i  den  fjerde  Generation,  i  Valde- 
marerne.  Dens  Hjemstavn  er  i  Modsætning  til  Nørre- 
jylland og  Skaane  først  Sønderjylland  og  dernæst  Sjæl- 
land; i  Sønderjylland,  fordi  denne  Landsdel  paa  Grund 
af  sin  Beliggenhed  mest  havde  maattet  taale  Indvirk- 
ning fra  Naboerne,  hvorfor  ogsaa  den  fremmede  Ind- 
flydelse her  fra  Begyndelsen  af  viser  sig  som  tydsk, 
men  i  Sjælland,  fordi  Befolkningen  der,  som  oftere 
anført,  altid  har  udmærket  sig  ved  aabent  Øje  for 
enhver  aandelig  Magt,  der  kunde  skaffe  Kræfterne  for- 
nyet Næring,  og  paa  den  anden  Side  for  enhver  Ind- 
skrænkning hjemme,  der  dannede  en  Skranke  for  Aanden, 

To  Mænd  er  der,  som  kunne  stilles  frem  som  For- 
kjæmpere  for  hver  af  de  to  Retninger,  Erkebisp  Asger 
og  Skjalm  Hvide,  Den  Sidste  bliver  allerede  navn- 
kundig under  Svend  Estridsen,  men  fører  ellers  en 
skjult  Tilværelse  i  de  nærmest  følgende  Kongers  Tid, 
indtil  han  under  Erik  Ejegod  pludselig  vinder  den  højeste 
Betydning  som  Jarl  over  Sjælland,  Erobrer  af  Rygen 
samt  Jarl  paa  denne  0.  Mulig  er  det  denne  Stilling, 
der  bragte  ham  i  Forbindelse  med  Sakserne,  der  jo  lige- 
ledes havde  Interesser  at  varetage  i  Venden,  eller  sna- 
rere den  Omstændighed,  at  han  en  Tidlang  opholdt  sig 
uden  Lands.  Ligemeget,  han  tog  nu  den  under  Hensyn 
til  de  tidligere  Forhold  temmelig  paafaldende  Beslut- 
ning at  sende  den  unge  Knud,  som  Erik  Ejegod  ved 
sin  Afrejse  havde  betroet  til  hans  Opfostring,  op  til 
Hertug  Lothar,  fra  1106  Magnus'  Efterfølger  i  Saksen, 
for  at  han  skulde  lede  hans  videre  Uddannelse, 

Dette  røber  et  nærmere  Tillidsforhold  mellem  Skjalm 
Hvide  og  Hertug  Lothar,  uden  hvilket  den  nævnte  Hånd- 

ling  vilde  have  været  uforsvarlig;  men  Følgerne  heraf 
har  han  dog  næppe  kunnet  klart  forudse ;  thi  det  var 
Fremtidens  Historie,  der  for  en  stor  Del  udgik  fra  dette 
ene  Skridt.  Knud  var  ellers  ved  sin  Faders  Død  en 
Dreng  paa  en  12 — 13,  Aar;  men  hans  Ophold  hos 
Hertug  Lothar  kan  dog  ikke  have  været  ganske  kort- 
varigt ;  thi  i  saa  Fald  vilde  Efterretningen  om  det  næppe 
have  været  bevaret.  Det  er  saaledes  meget  muligt,  at 
han  allerede  under  sit  Ophold  hos  Lothar  er  kommen  i 
Berøring  med  Henrik  Gotskalksen,  der  havde  sit  ven- 
diske Rige  som  Lehn  af  den  saksiske  Hertug,  og  frem- 
deles at  han  hos  denne  har  oplevet  Vendernes  Indfald 
i  Holsten  1110,  som  kostede  den  holstenske  Greve 
Gotfred  Livet,  ja  maaske  endogsaa  deltaget  i  det  Tog, 
som  Lothar  i  den  Anledning  gjorde  ind  i  Vendland  for 
at  hævne  det  skete  Overfald  og  sikre  den  ny  hol- 
stenske Greve,  Adolf  af  Schauenborg,  i  Besiddelsen  af 
sit  Lehn. 

Her  i  Danmark  havde  de  Styrende  imidlertid  Blikket 
vendt  mod  en  ganske  anden  Kant.  Thi  man  synes  ikke 
at  kunne  lægge  videre  Vægt  paa,  at  en  Skrivelse  fra 
flere  østtydske  Bisper  og  andre  Stormænd  omtrent  fra 
denne  Tid  omtaler  et  af  den  danske  Konge  givet  Løfte 
om  Deltagelse  i  et  Vendertog,  der  aldrig  synes  at  være 
kommet  i  Stand.  For  at  knytte  en  virksom  Forbin- 
delse med  Norden  fik  man  derimod  et  Ægteskab  bragt 
i  Stand  mellem  Kong  Niels  og  Magnus  Barfods  Enke 
Margrethe,  den  svenske  Kong  Inges  Datter.  Derved 
sikrede  man  sig  denne  Konges  Venskab,  men  tillige 
den  store,  umiddelbare  Fordel,  at  de  Landstrækninger  i 
Vestgotland,  som  Magnus  i  sin  Tid  havde  faaet  i  Med- 

gift  ifølge  Forliget  paa  Brenøerne ,  nu  med  Margrethe 
kom  til  Kong  Niels,  der  saaledes  fik  Adgang  til  at  øve 
Indflydelse  i  den  til  Halland  grændsende  Del  af  Sverig. 

Margrethe,  som  i  Anledning  af  Forliget  paa  Bren- 
øerne fik  Tilnavnet  Fredkolla,  Fredpigen,  synes  at  have 
været  en  meget  fremragende  Personlighed.  I  det  Mindste 
fordunklede  hun  ikke  blot  sin  Ægtefælle,  Kong  Niels, 
saaledes  at  man  mere  sporer  hendes  Virksomhed  som 
Rigets  Styrer  end  Kongens;  men  hun  bringer  i  Beret- 
ningerne endogsaa  Erkebisp  Asger  til  at  træde  i  Skygge, 
og  dog  kan  der  næppe  være  nogen  Tvivl  om,  at  hans 
Indflydelse  paa  hende  maa  have  været  meget  betydelig, 
navnlig  naar  man  tager  Hensyn  til  hendes  Gavmildhed 
mod  Kirke  og  Gejstlighed,  hvilken  hun  saa  ofte  og 
stærkt  bliver  rost  for. 

I  een  Retning  er  hendes  Indflydelse  dog  ubestri- 
delig, om  hun  saa  end  'kan  have  handlet  efter  Asgers 
Tilskyndelse,  det  er  med  Hensyn  til  den  Række  Ægte- 
skaber mellem  de  nordiske  Kongehuse ,  som  i  hendes 
Tid  bleve  stiftede  og  naturligvis  maatte  øve  Indflydelse 
paa  Forholdet  imellem  dem.  Hendes  Søsterdøtre, 
Malmfred  og  Ingeborg  bleve  saaledes  gifte  med  Magnus 
Barfods  Søn  Sigurd  Jorsalafarer  og  Knud  Lavard,  og 
hendes  Broderdatter  Ingerid  med  Henrik  Skatelaar,  en 
Søn  af  Niels'  nysomtalte  Broder  Svend.  Ogsaa  kom 
der  en  Forbindelse  i  Stand  mellem  Olaf  Hungers  Enke 
Ingegerd  og  Margrethes  Faderbrodersøn  Philip.  Endelig 
var  Harald  Kesia  gift  med  Magnus  Barfods  Datter 
Ragnhild  og  deres  Søn  Bjørn  Jernside  med  Margrethes 
Søster  Cathrine.  Det  var  saaledes  et  helt  Næt  af  Fami- 
liebaand,    der   i  disse  Aar   kom   til  yderligere  at  forene 

Fyrstehusene.  Sligt  kan  umulig  være  blevet  iværksat 
uden  en  bestemt  Hensigt,  og  naar  man  lægger  Mærke 
til  de  mange  mandlige  Medlemmer  paa  dansk  Side,  vil 
man  finde ,  at  Fordelen  tillige  bestemt  bøjer  sig  i  den 
Retning.     Se  for  Øvrigt  nedenstaaende  Stamtavle. 

Med  Niels  havde  Margrethe  en  Søn,  som  hun  efter 
sin  første  Mand  kaldte  Magnus.  Paa  ham  samlede  sig, 
efterat  deres  anden  Søn  Inge  var  død  ved  et  ulykkeligt 
Tilfælde  paa  en  Ridetour,  alle  hendes  Forhaabninger. 
Thi  med  Niels'  Død  vilde  jo  det  store  Spørgsmaal 
komme  op,  hvem  af  de  mange  Kongesønner  der  nu 
skulde  blive  Konge;  thi  at  det  just  skulde  være  den 
sidst  afdøde  Konges  Søn,  var  der  ingen  Nødvendighed 
for.  Hendes  Faderbrodersønner  Philip  og  Inge,  der 
havde  efterfulgt  hendes  Fader  Inge  paa  Thronen  i 
Sverig,  døde  desuden  efter  en  kort  Regering  —  det 
hedder  endogsaa ,  at  Philip  døde  af  Gift  — ;  herved 
aabnedes  der  hende  Udsigt  til  at  se  sin  Søn  blive  valgt 
til  Konge  i  Sverig,  hvor  han  i  Besiddelserne  i  Vest- 
gotland allerede  besad  et  ret  antageligt  Støttepunkt. 
Desværre  savner  man  for  største  Delen  af  Niels'  Rege- 
ring ethvertsomhelst  Hold  til  derpaa  at  bygge  en  fast 
Chronologi ;  man  kan  kun  simpelthen  notere  Tilstede- 
værelsen af  disse  Bestræbelser  uden  at  kunne  spore 
nogensomhelst  Udvikling. 

Imidlertid  nødte  Omstændighederne  dog  snart  til 
ogsaa  at  kaste  Blikket  mod  Syd.  Her  begyndte  Ven- 
derne nemlig  paany  at  komme  i  Bevægelse  og  at  hærje 
paa  Østersøen  og  dens  Kyster,  og  naar  man  leder  om 
Aarsagerne  hertil,  bliver  man  nogenlunde  i  Stand  til  at 
bestemme  Tiden,  De  østlige  Vender,  de  i  Pommern, 
havde  nemlig  i  meget  lang  Tid  befundet  sig  under  et 
stærkt  Tryk  fra  Polens  Side.  I  en  Række  af  Aar  foretog 
den  unge  polske  Hertug  Boleslaw  bestandig  Krigstog 
ind  i  Pommern  og  det  i  Reglen  med  afgjort  Held.  Et 
af  de   vigtigste  befæstede  Punkter  i   Landet,    Belgard, 

blev  gjentagne  Gange  erobret  og  ødelagt,  og  lige  til 
Wollin,  det  gamle  Jomsborg,  ved  Oderens  Munding 
strakte  sig  hans  Tog.  Det  var  en  Selvfølge,  at  man  i 
Pommern  under  disse  Forhold  maatte  have  al  Opmærk- 
somhed rettet  mod  denne  Side.  Men  efterhaanden  be- 
gyndte Trykket  at  blive  lettere.  Allerede  1109  havde 
indre  Stridigheder  i  Polen  givet  Kejser  Henrik  d.  5.,  der 
1106  havde  afløst  sin  Fader  paa  den  tydske  Throne, 
Anledning  til  et  Felttog  mod  Boleslaw;  men  Kejseren 
var  ikke  heldig  og  maatte  opgive  det  hele  Foretagende. 
Straks  efter  linder  man  da  atter  Boleslaw  i  Færd  med 
et  Angreb  paa  Pommern,  hvilket  gjentages  i  flere  af 
de  paåfølgende  Aar.  Men  der  var  en  anden  Omstæn- 
dighed, der  kom  Pomraerinkerne  til  Hjælp,  Tidens 
levende  religieuse  Aand,  der  var  virksom  i  Boleslaws 
Person. 

Denne  havde  set  sig  nødsaget  til  at  lade  sin  Broder 
Zbignew  fængsle,  den  Samme,  der  havde  givet  Anled- 
ning til  Kejserens  Felttog ,  og  han  gjorde  ham  da 
uskadelig  ved  at  lade  ham  blinde.  Efterhaanden  tog 
Tanken  om  denne  Udaad  imidlertid  saaledes  Overhaand 
i  Boleslaws  Sjæl,  at  den  aldrig  lod  ham  have  Ro.  En 
Pilegrimsgang  til  den  hellige  Stephans  Grav  i  Ungarn, 
Aar  1113,  gav  ham  vel  for  en  Del  Fred,  men  endnu 
indtil  henved  1119  følte  han  sig  ligesom  brudt,  og  intet 
Alvorligt  blev  derfor  foretaget  for  at  fuldende  den  paa- 
begyndte Erobring  af  Pommern. 

Men  ogsaa  paa  den  vestlige  Grændse  stillede  For- 
holdene ved  den  samme  Tid  sig  særdeles  gunstige  for 
Venderne.  Hertug  Lothar  af  Saksen,  der  jo,  som 
bemærket,    endnu   1110   havde   giort  et  Hævntog  ind  i 

Venden  i  Anledning  af  Grev  Gotfred  af  Holstens  Drab, 
blev  nemlig  uenig  med  Kejseren  over  forskjellige  Spørgs- 
raaal.  Striden  begyndte  henved  1112  i  Anledning  af  en 
Mand  af  ufri  Herkomst,  der  kaldte  sig  Frederik,  og 
som  paa  underfundig  Maade  havde  vidst  at  s^^nge  sig 
op  til  at  blive  Greve  af  Stade.  Lothar  bemægtigede 
sig  uden  Videre  hans  Person ,  men  maatte  dog  snart 
finde  sig  i  Kejserens  Afgjørelse  af  Sagen,  hvor  nødig 
han  saa  vilde  det.  Snart  udbrød  Striden  imidlertid 
igjen  om  andre  Anliggender  og  vedvarede,  rigtignok  med 
Afbrydelser,  ligetil  Kejser  Henrik  d.  5s  Død  1125.  Det 
var  Saksens  Selvstændighed  overfor  Kejseren,  det  drejede 
sig  om,  en  Strid,  der  ikke  godt  kunde  afgjøres  førend 
efter  megen  Kamp;  men  som  Kejseren,  der  i  det  Mindste 
største  Delen  af  Tiden  endnu  var  i  Strid  med  Kirken 
og  tillige  havde  vigtige  Interesser  at  varetage  helt  nede 
i  Italien,  i  alt  Fald  var  meget  lidet  i  Stand  til  at  vende 
til  sin  Fordel.  Det  var  imidlertid  en  Selvfølge,  at  disse 
Forhold  ikke  kunde  være  Andet  end  hæmmende  for 
Saksernes  Evne  til  at  holde  de  urolige  Vender  i  Skak, 
og  det  vidner  derfor  i  allerhøjeste  Grad  om  Hertug 
Lothars,  den  senere  Kejsers,  store  Handledygtighed,  at 
han,  der  maatte  kjæmpe  snart  umiddelbart  med  Kejseren 
snart  med  andre  Stormænd,  som  Kejseren  ophidsede 
imod  ham,  dog  alligevel  kunde  faa  Lejlighed  til  at  gjøre 
i  det  Mindste  to  Tog  ind  i  Vendland  for  at  opretholde 
den  tydske  Indflydelse  i  det  Mindste  paa  Grændserne. 

Samtidig  med,  at  Venderne  altsaa  lettedes  for  et 
Tryk  baade  fra  Østen  og  Vesten,  lader  det  til,  at  ogsaa 
Udbyttet  af  de  Tog,  der  fra  dansk  Side,  under  Ejegod, 
vare  foretagne    derover,    maa   være    gaaet  tabt.     Hvor- 

Ræder  :  Daoic.   a.   Svend    Estridsea  og  hans    Sønner.  OS 

ledes  dette  er  sket,  oplyses  ikke.  Imidlertid  maa  man 
formode,  at  Skjalm  Hvide,  der  jo  var  Jarl  paa  Rygen 
og  mest  havde  bidraget  til  denne  Øs  Erobring,  døde 
omtrent  ved  hin  Tid,  hvilket  kan  have  været  et  Moment, 
der  bidrog  til,  at  Øen  gik  tabt  for  Danmark.  I  det 
Mindste  synes  det  at  have  været  Skjalm  Hvides  Død, 
der  gav  Knud  Lavard,  som  nu  var  bleven  mandvoksen, 
Anledning  til  at  lade  sin  Fædrenearv,  der  under  hans 
Mindreaarighed  havde  været  i  Skjalms  Værge,  føre  fra 
Sjælland  over  Bæltet.  Skibet  blev  for  Øvrigt  eftersat 
af  Sørøvere,  saaledes  at  man  blev  nødsaget  til  at  sænke 
Skatten  i  Havet,  uden  at  Niels ,  der  omtrent  samtidig 
tog  over  Bæltet,    var  i  Stand   til  at  skaflfe  Undsætning. 

Men  Forholdene  skulde  omtrent  ved  samme  Tid  — 
man  kan  omtrent  sætte  1113,  det  Aar,  da  Boleslaw 
ophører  med  sine  Krigstog  til  Pommern  —  stille  sig 
endnu  gunstigere  for  Venderne.  Ligesom  paa  deres 
sydlige  Grændse  Kejseren  og  Hertug  Lothar  fejdede 
med  hinanden,  saaledes  var  der  ogsaa  Tvist  mellem 
deres  nordlige  Naboer ,  Kong  Niels  og  Venderfyrsten 
Henrik,  Gotskalks  Søn.  Efter  Saxo  var  det  Henriks 
Mødrenearv,  der  gav  Anledning  til  Striden,  hvilket  i 
alt  Fald  forudsætter,  at  hans  Moder  Sigrid  maa  have 
opnaaet  en  usædvanlig  høj  Alder;  thi  selv  var  han  den 
Gang  paa  ingen  Maade  nogen  ung  Mand,  men  omtrent 
54—55  Aar. 

For  at  give  sine  Fordringer  saa  meget  mere  Vægt 
rykkede  han  med  væbnet  Magt  frem  imod  Danevirke, 
idet  han  hærjede  rundt  omkring  paa  Grændserne.  Fra 
dansk  Side  søgte  man  nu  vel  at  møde  dette  Angreb  ad 
Søvejen,    og    en   dansk   Flaade  landede   i    det  nordlige 


Niels.  435 

Vagrien  i  Nærheden  af  Lytjenborg,  medens  Befalings- 
manden ved  Dauevirke,  Ejlif  Jarl,  som  allerede  nævnes 
paa  dette  Sted  1111,  nemlig  dengang  Sigurd  Jorsalafarer 
paa  Hjemrejsen  fra  det  hellige  Land  gjæstede  Danmark, 
fik  Befaling  til  at  støde  til  med  Rytteriet  fra  Landsiden. 
Men  man  var  i  allerhøjeste  Grad  uheldig.  For  det 
Første  lod  Ejlif  sig  bestikke,  saaledes  at  Rytteriet ,  der 
ved  hine  Tider  begyndte  at  blive  et  meget  vigtigt  Vaa- 
ben,  ja  var  af  afførende  Betydning  lige  til  Krudtets 
Opfindelse  og  almindelige  Anvendelse,  aldeles  udeblev. 
Dernæst  havde  ogsaa  den  skaanske  Flaade  det  Uheld 
at  blive  forsinket  ved  Modvind,  saaledes  at  man  ikke 
havde  hele  Styrken  samlet,  dengang  Henrik  foretog  sit 
Angreb.  Under  saadanne  Forhold  blev  det  ham  ikke 
vanskeligt  at  vinde  en  rask  Sejr  og  nøde  de  Danske  til 
at  søge  op  paa  en  nærliggende  høj  Banke,  hvor  de  sloge 
Lejr  Natten  over. 

Den  næste  Dags  Morgen  vilde  den  danske  Hær 
forsøge  paa  at  gjenoprette  sit  Nederlag;  men  saasnart 
den  kom  ud  paa  fri  Mark,  blev  den  ligesom  Dagen  i 
Forvejen  overfaldet  af  Henriks  Rytteri  og  maatte  paany 
søge  op  i  sin  forskansede  Lejr.  Harald  Kesia  blev  i 
Stridens  Hede  meget  farlig  saaret,  saa  man  maatte  bære 
ham  ud  af  Kampen  paa  et  Skjold.  Ogsaa  Knud  var 
med  og  blev  saaret,  men  reddede  sig  ved  med  List  at 
bemægtige  sig  en  vendisk  Rytters  Hest,  der  hurtig  førte 
ham  ud  af  Slaget.  Oppe  i  Lejren  var  man  hele  den 
anden  Nat  i  den  største  Uro;  thi  foruden  hvad  man 
allerede  havde  gjennemgaaet  af  Tab  og  Nederlag, 
begyndte  man  nu  ogsaa  at  lide  Mangel  paa  Fødemidler. 
I  sin  Nød   vendte   hele  Hærthinget   sig   i  ydmyg  Bøn  til 

Gud  og  lovede,  at  der,  naar  Hæren  blev  frelst,  herefter 
skulde  holdes  Faste  over  hele  Danmark  paa  St.  Lau- 
rentius' Aften,  Alle  Helgendags  Aften  og  paa  Langfredag, 
et  Løfte,  som  endnu  lang  Tid  efter  blev  ihukommet. 

Bønnen  blev  hørt;  thi  da  man  den  følgende  Morgen 
ganske  tidlig  ordnede  sig  for  at  søge  om  Bord  paa 
Skibene,  fik  man  Efterretning  om,  at  den  skaanske 
Flaade  endelig  var  ankommen.  Alligevel  var  det  ikke 
til  at  tænke  paa  at  forny  Kampen ;  Skaaningerne  fik 
Ordre  til  at  dække  Tilbagetoget,  og  dette  tiltraadtes. 
Henriks  Ryttere  vare  imidlertid  heller  ikke  sene  med  at 
forfølge;  en  stor  Del  af  den  danske  Hær  blev  dreven 
ned  imod  de  Søer  og  side  Enge,  der  strække  sig  langs 
med  Kysten  Nord  for  Lytjenborg;  Mange  nedtraadtes  af 
deres  egne  Landsmænd,  og  i  en  meget  opløst  Tilstand 
naaede  Resten  om  Bord  paa  Skibene. 

Sejrherrerne  vare  naturligvis  fulde  af  Jubel  over 
denne  glimrende  Vaabendaad  og  haanede  de  Overvundne. 
Men  det  hedder,  at  Henrik,  der  bedre  kjendte  de  Danske, 
søgte  at  gyde  dem  lidt  koldt  Vand  i  Blodet,  idet  han 
sagde,  at  Danmarks  Konge  var  at  ligne  med  en  stærk 
og  kraftig  Hest.  Kjendte  den  sin  Styrke,  da  vilde  det 
ikke  være  muligt  saa  let  at  tumle  den  efter  Behag. 
Dette  er  desværre  en  Sætning,  der  ofte  finder  Anven- 
delse i  Danmarks  Historie. 

At  nu  Ejlif  .Jarl  efter  Slaget  ved  Lytjenborg  blev 
sat  fra  Bestillingen  og  maatte  lide  Straf  for  sit  For- 
ræderi, var  en  Selvfølge.  Men  derved  var  dog  Intet 
vundet.  Henrik  gik  nemlig  nu  op  i  Sønderjylland  ligetil 
Slesvig,  der  blev  overrumplet  fra  Søsiden.  Ogsaa  Andre 
benyttede    sig    af    den    Udsigt   til    Bytte,    Lovløsheden 

frembød;  Friser,  Holstenere  og  Ditmarskere  faldt  ind 
og  plyndrede,  hvor  de  kunde  komme  til,  og  endogsaa  i 
Landet  selv  fandtes  der  dem,  der  nu  gjorde  Røver- 
haandværket  til  deres  Levevej.  Landet  lignede  derfor 
en  Række  Forskansninger,  idet  Enhver  under  den 
almindelige  Forstyrrelse  saa  sig  nødt  til  strengt  at 
bevogte  sit  Hus  og  sine  Ejendele  for  at  beskytte  dem 
imod  de  omkringstrejfende  Voldsmænd;  selv  Kirkerne 
vare  ikke  sikre. 

Henrik  selv  maatte  dog  snart  igjen  trække  bort; 
thi  nu  begyndte  Venderne  langs  Østersøens  Sydkyst,  der 
saa  alle  deres  Grændser  ligge  aabne,  at  komme  i  Be- 
vægelse. De  vare  saa  dristige  at  gaa  ligemod  Lybek, 
som  Henrik  hurtig  ilede  til  Undsætning,  skjøndt  rigtig- 
nok ikke  med  tilstrækkelige  Stridskræfter.  Det  lykkedes 
ham  imidlertid  hemmelig  at  smutte  bort  igjen  og  faa 
Hjælp  hos  Grev  Adolf  af  Holsten,  hvorved  han  blev  sat 
i  Stand  til  —  ogsaa  denne  Gang  ved  Rytteriets  Over- 
vægt —  at  bibringe  Venderne  et  saa  alvorligt  Nederlag, 
at  de  over  Hals  og  Hoved  maatte  fortrække. 

Det  har  uden  Tvivl  været  omtrent  ved  den  samme 
Tid,  at  Venderne  ogsaa  faldt  ind  over  deres  Sydgrændse 
i  Nordmarken,  imod  Havelberg  og  Brandenborg,  hvor  det 
kostede  store  Anstrengelser  at  holde  dem  Stangen; 
men  tilsidst  tog  Hertug  Lothar  sig  selv  af  Sagen.  Thi 
medens  Henrik,  hvis  Søn  Valdemar  var  bleven  over- 
falden og  dræbt  af  Rygboerne,  i  Vinteren  mellem  1113 
og  1114  angreb  selve  Rygen  og  tvang  Indbyggerne  til 
at  kjøbe  sig  Fred,  rykkede  Lothar  1114  sydfra  ind  i 
Landet  og  nødte  det  til  at  betale  Skat.  Den  følgende 
Vinter  foretog  Henrik  paany  et  Tog  imod  Rygen,  hvilket 

vel  ikke  løb  saa  heldig  af  som  det  første,  men  dog 
vidnede  om,  at  Henrik  hævdede  sin  Magt  langt  ud  over 
Vagriens  Grændser  og  vistnok  over  største  Delen  af 
det  nuværende  Meklenborg. 

Det  forstod  sig  af  sig  selv,  at  man  fra  dansk  Side 
med  Uro  maatte  se  paa  denne  Magtudfoldelse;  thi 
Rygen  var  tabt  og  næsten  i  Færd  med  at  hjemfalde  til 
den  mægtige  vendiske  Fyrste,  der  just  havde  bibragt 
den  danske  Stridsmagt  det  forsmædeligste  Nederlag; 
Danevirke  laa  aaben.  Paa  dette  Sted  var  det  natur- 
ligvis, man  allermest  trængte  til  at  bringe  Sikkerhed 
tilveje,  og  hertil  fandt  man  da  ogsaa  snart  den  Mand, 
der  mest  af  Alle  egnede  sig  til  at  udfylde  den  Plads, 
som  Ejlif  saa  forræderisk  havde  svigtet;  det  var  Knud 
Lavard. 

Fra  nu  af,  altsaa  omtrent  1114,  træder  denne  da 
ret  for  Alvor  ind  paa  Skuepladsen  og  bliver  snart  den, 
der  under  Kong  Niels'  Svaghed  ved  Siden  af  Dronning 
Margrethe  og  Erkebisp  Asger  er  den  egentlige  Herre  i 
Danmark.  Mod  en  betydelig  Indfæstning  fik  han  Sønder- 
jylland overdraget  som  Lehn  og  begyndte  straks  at 
tænke  paa  at  skaffe  Grændserne  Sikkerhed.  Han  faldt 
rask  ind  i  Vagrien  og  overvandt  her  Henrik,  der  først 
havde  spottet  ham  og  ment,  at  han  lod  til  at  være  en 
vild  og  uregerlig  Hest,  som  han  nok  maatte  komme  at 
lægge  Bidsel  paa,  en  Spot,  som  Knud  dog  meget  hurtig 
gjorde  til  Skamme.  Imidlertid  varede  det  ikke  ret 
længe,  før  Knud  kom  paa  andre  Tanker.  Det  maatte 
snart  blive  ham  klart,  at  han  i  Længden  stod  sig  bedre 
ved  at  søge  at  komme  i  godt  Forhold  til  Henrik  end 
ved  at    fortsætte   en    Strid,    der    var    aldeles  unaturlig. 

Han  og  Henrik  maatte  jo  fornuftigvis  befinde  sig  paa 
en  og  samme  Side.  Begge  betragtede  de  sig  som  Gui- 
tarens Forposter,  hver  paa  sin  Plads;  Knud  saa  med 
ikke  mindre  Ringeagt  ned  paa  sine  Landsmænd  i  Faare- 
pelse  end  Henrik  paa  sine  hedenske  Undersaatter. 
Begge  stode  de  i  Forhold  til  Hertug  Lothar,  Knud,  fordi 
han  var  bleven  opfostret  ved  hans  Hof  og  her  havde 
lært  at  anstille  Sammenligninger  mellem  Tydsklands  og 
sit  Fædrelands  Cultur,  Henrik  som  Hertug  Lothars 
Lehnsmand  og  Kampfælle  i  Venden.  Den  store  Sejr, 
Hertug  Lothar  i  Begyndelsen  af  Aaret  1115  vandt  over 
Kejseren  ved  Velfesholt,  maatte  desuden  vække  Knuds 
Betænkelighed  ved  at  fortsætte  en  Strid,  der  maaske 
omsider  kunde  skaffe  ham  Vanskeligheder  ogsaa  med 
den  mægtige  Hertug.  Han  fik  altsaa  et  Arrangement 
bragt  i  Stand,  hvorefter  han  udbetalte  Henrik  det  Beløb, 
han  gjorde  Fordring  paa,  mod  selv  at  skulle  søge  Fyl- 
destgjørelse  hos  Kong  Niels,  og  der  indtraadte  fra  nu 
af  det  varmeste  Forhold  mellem  de  to  Frænder. 

Efterat  denne  Sag  var  bragt  i  Orden,  henvendte 
Knud  Opmærksomheden  paa  Tilstanden  i  den  haardt 
hjemsøgte  Landsdel,  han  havde  faaet  at  styre.  Med 
kraftig  Haand  værnede  han  om  den  indre  Fred,  der  var 
kommen  i  Forfald,  og  lod  i  saa  Henseende  ingen  Per- 
sons Anseelse  gjælde.  Der  var  endogsaa  en  ellers  anset 
Mand  af  høj  Byrd,  der  for  omkring  og  gjorde  Vejene 
usikre.  Ham  lod  Knud  gribe,  og  da  han  paaberaabte 
sig,  at  han  var  af  kongelig  Slægt,  for  at  vise  ham  saa 
meget  større  Ære  hænge  op  i  det  højeste  Mastetræ, 
han  kunde  finde,  paa  Galgebjerg  (Tjn'ejøkel)  ved  Sles- 
vig.    Denne  Handling  gjorde   umaadelig  Opsigt,   og  den 

offentlige    Ro    var    tilvejebragt     næsten    i    en    Haande- 
vending. 

Imidlertid  gjaldt  det  ogsaa  om  at  skaffe  Landet 
Sikkerhed  udadtil  og  forhindre  Gjentagelsen  af  de  An- 
fald, som  den  nærmeste  Fortid  havde  været  Vidne  til. 
For  at  sikre  Slesvig  mod  igjen  at  blive  overfaldet  fra 
Søsiden  blev  der  anlagt  to  Skandser  ved  Mundingen  af 
Slien  og  truffet  Foranstaltninger  til  i  fornødent  Fald 
aldeles  at  lukke  for  Indsejlingen.  Med  det  Samme  blev 
der  for  at  kunne  dække  Omkostningerne  ved  alt  dette 
lagt  Told  paa  de  Skibe,  der  benyttede  Slien,  hvad  enten 
de  var  indgaaende  eller  udgaaende.  At  Danevirke  er 
bleven  befæstet  paany,  kan  der  ikke  være  Tvivl  om, 
naar  man  sammenligner  Tilstanden  ved  denne  Tid  og 
faa  Aar  efter,  da  Kejser  Lothar  rykkede  imod  det;  men 
der  kan  kun  være  Spørgsmaal,  om  det  var  Knud  Lavard 
og  ikke  snarere  Dronning  Margrethe,  der  tog  sig  af 
dette  store  Værk,  saa  at  det  altsaa  er  hende,  hvis 
Navn  endnu  lever  i  en  Del  af  Volden,  Margrethevolden. 
I  ethvert  Fald  hørte  Danevirke  i  en  senere  Tid,  da 
Sønderjylland  bestemt  var  udsondret  som  et  særligt 
Hertugdømme,  under  Kongen  og  ikke  under  Hertugen. 
Derimod  var  det  upaatvivlelig  Knud,  der  tog  sig  af  Be- 
fæstningen af  Slesvig,  der  efter  tydsk  Mønster  blev  for- 
synet med  Mure  og  Taarne,  saaledes  at  den  kort  efter 
Knuds  Død  kunde  udholde  en  formelig  Belejring  og  det 
om  Vinteren,  da  Vandene  vare  tillagte.  Navnlig  synes 
det,  at  Byens  vestlige  Befæstning,  det  saakaldte  Friser- 
virke,  maa  tillægges  Knud  Lavard.*) 


^)  Jeg    forstaar  nemlig  Ordene  i  Knuds  vita.  ed.  Waitz.  S.  24,  „nisi 
munitus    Frisonum    presidio",    som   indeholdende  en   ligefrem  Ud- 

Mere  end  alt  dette  virkede  imidlertid  Venskabet  med 
Venderfyrsten  Henrik;  det  blev  saa  varmt,  at  Rygtet 
endogsaa  gik,  at  Knud  skulde  blive  Henriks  Efterfølger, 
uagtet  denne  dog  havde  to  fuldvoksne  Sønner,  han  kunde 
efterlade  Riget  til,  for  ikke  at  tale  om,  at  Henrik  natur- 
ligvis aldeles  ikke  havde  nogen  Myndighed  til  at  be- 
stemme, hvem  der  skulde  have  Lehnet  efter  ham.  Dette 
bekræftede  sig  da  heller  ikke ;  thi  da  Henrik  ikke  ret 
længe  efter,  at  han  var  naaet  til  sin  Magts  højeste  Tinde, 
døde,  —  man  ved  ikke  bestemt  naar,  men  det  maa  dog 
have  været  før  1121'),  —  overlod  han  Riget  til  Deling 
mellem  sine  to  Sønner  Zventepolk  og  Knud. 


talelse  om,  at  Friservirket  skyldtes  Knud  Lavard,  ligesom  jeg  og- 
saa  sammenstiller  Udtalelsen  paa  det  nævnte  Sted ,  om  at  Niels 
ikke  kunde  opholde  sig  saa  meget  som  en  Nat  i  Slesvig,  saalænge 
han  ikke  havde  Friservirket,  med  hvad  Saxo  S.  634  lægger  Knud 
i  Munden ,  hvor  han  opfordrer  Niels  til  at  komme  til  Slesvig  for 
at  se,  hvor  sikkert  der  nu  var  blevet.  At  det  laa  mod  Vest  føl- 
ger foruden  af  Navnet,  der  kun  betegner,  at  Vejen  til  Frisland 
gik  gjennem  det,  eller  at  det  vendte  mod  den  Side,  af  Hertug 
Valdemars  Forordning  1291  (Michelsen,  Nordfriesland  S.  183),  hvor 
Byens  Grændser  angives,  og  det  betegnes  som  stødende  til  Jør- 
gensborg  paa  Maageøen. 
')  Aldeles  afgjørende  for  at  godtgjøre  Urigtigheden  af  den  alminde- 
lige Ansættelse  af  Henriks  Dødsaar  til  1126  (Langebek  og  Jaffé 
have  endogsaa  1127)  er  Helmold  1—38,  hvor  det  i  umiddelbar 
Forbindelse  med  Hertug  Lothars  Tog  til  Vendland,  hvilket  efter 
Annalista  Saxo  fandt  Sted  1114,  hedder,  at  Henrik  døde  ikke  ret 
længe  efter.  Fremdeles  skete  Lothars  andet  Tog  til  Vendland, 
ligeledes  efter  Annalista  Saxo,  1121  og  denne  Gang  til  Fordel  for 
Henriks  Søn  Zventepolk,  der  for  Resten  her  kaldes  Zuentubald  og 
betegnes  som  Lothars  Modstander;  dette  viser,  at  der  i  og  for  sig 
ikke  er  Noget  i  Vejen  for  at  udstrække  den  „korte  Tid",  Henrik 
skulde  have  levet  efter  1114,    ligetil  1121,    men  at  dette  ogsaa  er 

Disse  to  Brødre  kom  imidlertid  meget  snart  i  heftig 
Strid  med  hinanden,  en  Strid,  der  blandt  Andet  havde 
til  Følge,  at  en  stor  Del  af  de  udstrakte  Besiddelser, 
Henrik  havde  erhvervet  sig,  gik  tabt.  Knud  blev  til- 
sidst  overfalden   og   dræbt  i  Lytjenborg,   og  Zventepolk 


den  yderste  Grændse.  Paa  den  anden  Side  fremgaar  det  af  andre 
Steder  hos  Helmold,  at  man  ogsaa  bliver  nødsaget  til  at  ansætte 
Henriks  Død  omtrent  til  dette  Aar.  Thi  vel  giver  en  umiddelbar 
Beregning  af  Angivelserne  hos  Helmold  1 — 78  og  1  —  69  sammen- 
holdt med  1 — 46,  hvorefter  Bispen  af  Oldenborg  Vicelin  døde  1154 
efter  at  have  været  Bisp  i  5  Aar  og  efter  et  Ophold  i  Holsten, 
før  han  blev  Bisp,  af  30  Aar,  i  Forbindelse  med,  at  Henrik  siges 
at  være  død  kort  efter  Vicelins  Ankomst,  Aar  1119  som  Henriks 
Dødsaar;  men  dette  udelukker  dog  ikke  et  vist  Spillerum,  idet 
Ansættelsen  af  Opholdet  i  Holsten  til  30  Aar  vistnok  er  givet  med 
et  temmelig  rundt  Tal.  En  Afvigelse  er  i  ethvert  Fald  nødvendig, 
idet  det  i  1—46  hedder,  at  Vicelin  lod  sig  vi  til  Præst  afNortbert, 
Bispen  af  Magdeborg.  Da  Nortbert  imidlertid  først  blev  (Erke-)bisp 
1126,  maa  man,  da  1121  i  ethvert  Fald  bliver  Grændsen,  antage, 
at  Helmold  har  villet  sige  saameget  som  den  senere  Bisp  af  Magde- 
borg, og  at  Vicelin,  der  ligesom  Nortbert  opholdt  sig  i  Frankrig, 
har  begivet  sig  til  ham  der,  nemlig  til  Prémontré,  hvorhen  Nortbert 
kom  1120,  og  her  har  faaet  en  Art  Indvielse.  Det  Eneste,  der  da 
endnu  gjør  Vanskelighed,  er  Angivelsen  om,  at  den  hamborgske 
Erkebisp,  Vicelin  kom  til,  hed  Adalbert,  eftersom  denne  først  blev 
Erkebisp  1123;  men  her  kan  dog  en  Forveksling  af  denne  med 
hans  Forgjænger  let  lade  sig  tænke.  Man  maa  i  det  Hele  være 
meget  opmærksom  paa  Helmolds  Skrivemaade  for  at  forstaa  hans 
Chronologi  og  f.  Ex,  ikke  slutte,  at  fordi  Lothars  Kejservalg  i 
1—41  sættes  til  1126  (rettere  1125),  maa  Henriks  Død,  der  om- 
tales i  1 — 46  være  sket  efter  den  Tid.  Han  omtaler  ligesom  Adam 
af  Bremen  Begivenhederne  i  sideordnede  Rækker,  saaledes  c  35 — 38 
Forholdet  til  Venden  efter  Krutos  Død,  c.  39—41  Forholdet  til 
Kejseren,  c.  42—47  Vicelins  Levnet  indtil  hans  Ankomst  til  Hol- 
sten, c.  48 — 51  Venden  og  Danmark.  Kun  indenfor  hver  af  disse 
Grupper  er  der  en  sluttet  Tidsfølge. 

var  nu  Eneherre.  Men  heller  ikke  han  skulde  længe 
glæde  sig  ved  Magten;  en  Strid  med  en  rig  Holstener 
endte  med,  at  han  blev  myrdet  og  kort  efter  ligeledes 
hans  Søn  Zwinike,  og  der  var  saaledes  ingen  mere  til- 
bage af  Henriks  Slægt.  Det  blev  Sandhed ,  hvad  han 
sagdes  at  have  spaaet,  at  hans  Afkom  snart  skulde 
forgaa. 

Nu  var  da  det  Øjeblik  kommet,  som  Knud  havde 
ventet  paa,  den  Gang  han  sluttede  Forlig  med  Henrik, 
det  Øjeblik,  da  han  skulde  indtræde  i  hans  Plads.  Det 
Tillidsforhold,  han  lige  fra  sin  Barndom  af  havde  staaet 
i  til  Hertug  Lothar,  klarede  alle  Vanskelighederne,  dog 
maatte  han  her,  ligesom  da  han  modtog  det  slesvigske 
Lehn,  betale  en  betydelig  Indfæstning,  foruden  at  han 
efter  tydsk  Vis  maatte  oversende  Lothar  en  prægtig 
udrustet  Lehnshest;  men  dermed  fik  han  nu  ogsaa  alle 
de  Besiddelser,  Henrik  havde  havt,  og  det  uden  at  op- 
give sin  Stilling  som  Jarl  i  Sønderjylland.  At  angive 
Tiden,  naar  dette  skete,  er  næppe  muligt,  da  alle  Støtte- 
punkter for  en  fast  Tidsregning  mangle;  man  kan  ikke 
en  Gang  sige,  om  det  skete  før  eller  efter  1125,  det 
Aar  da  Lothar  blev  Kejser,  idet  der,  selv  om  man  an- 
tager Rigtigheden  af  Helmolds  Fortælling  om,  at  Lothar 
paasatte  Knud  en  Kongekrone,  ikke  er  Noget  til  Hinder 
for,  at  dette  kan  være  fulgt  bag  efter^). 


')  Navnlig  kan  man  dog  Intet  udlede  af.  at  Knuds  vita  ed.  Waitz  S.  26 
siger,  at  Magnus  næsten  i  ni  Aar  skjulte  sin  Misundelse  mod  Knud 
og  derpaa  lod  den  komme  til  et  Udbrud  paa  et  Thing  ved  Ribe, 
efter  hvilken  Angivelse  man  vilde  komme  til  Aaret  112J.  Naar 
man  tager  Hensyn  til,  at  Saxo  lader  Knud  blive  Veuderkonge 
umiddelbart  efter  Henrik,    faar  man  derimod  ad    denne  Vej  en  ny 

I  sit  ny  Rige  udfoldede  Knud  nu  en  storartet  Virk- 
somhed, ligesom  han  havde  gjort  i  sit  gamle  Lehn.  Men 
Opgaven  var  i  visse  Hensender  baade  mangfoldigere  og 
større.  Det  var  ligesom  hist  nødvendigt  at  sikre  Kysten 
mod  Angreb  fra  vendiske  Sørøvere,  og  i  den  Anledning 
var  det,  han  anlagde  Kiel  paa  et  snevert  Ejd  i  Enden 
af  Fjorden,  der  bærer  dens  Navn.  Men  dernæst  gjaldt 
det  ogsaa  om  at  forny  det  Overherredømme  over  de 
vendiske  Stammer,  som  Henrik  havde  udøvet,  men  som 
var  gaaet  tabt  under  hans  Sønner.  Skjøndt  Intet  herom 
nærmere  forlyder,  saa  kan  der  dog  ikke  være  nogen 
Tvivl  om ,  at  dette  virkelig  er  lykkedes  ham ;  thi  ellers 
vilde  han  ikke  vedblivende  gaa  under  Navn  af  Obotri- 
ternes  Konge,  som  han  i  Almindelighed  kaldes.  Endelig 
var  Landet  endnu  for  største  Delen  hedensk;  men  her 
lader  det  dog  ikke  til,  at  Knud  har  lagt  nogen  videre 
Iver  for  Dagen,  navnlig  naar  man  sammenstiller  ham 
med  det  Exempel,  som  Gotskalk  i  sin  Tid  havde  givet. 
Thi  vistnok  viste  han  en  hel  Del  Omsorg  for  Gejstlig- 
hedens Renhed  og  støttede  Vicelins  Bestræbelser  for  fra 
Neumiinster  at  fremme  Missionen  mellem  Hedningerne ; 
men  ellers  er  det  Eneste,  der  berettes  om  ham  paa 
dette  Omraade  det ,  at  han  lod  den  Kirke ,  som  Henrik 
havde  ladet  opføre  i  Lybek,  indvi,  hvilket  dog  saa  om- 
trent var  en  Selvfølge. 

Af  indre  Fjender,  han  havde  at  bekjæmpe,  nævnes 
to,  Pribislaw,   en  Son  eller  vel   snarere   en  Sønnesøn  af 


Stadfæstelse  paa,  at  dette  var  Henriks  Dødsaar.  Magnus  maa  for 
Øvrigt  1121  endnu  have  været  temmelig  ung  og  træder  i  Begyn- 
delsen i  det  Hele  tilbage  for  de  øvrige  Misfornøjede. 

Henriks  Broder  Butue,  og  Niclot,  Herre  afWerle,  uogle 
Mil  sønden  for  Rostok,  hvilket  Zventepolk  havde  under- 
kastet sig.  Men  de  bleve  begge  fangne  og  holdte  i  For- 
varing i  Slesvig,  indtil  de  frasagde  sig  deres  Fordringer. 
Farligere  var  det,  at  det  Venskab,  der  havde  bestaaet 
mellem  Henrik  og  Grev  Adolf  af  Holsten,  ikke  overførtes 
paa  Knud.  Grev  x\dolf  blev  nemlig  aabenbart  urolig  ved 
den  Magtudvidelse,  han  saa  fuldbyrde  sig  tæt  ved  sine 
Grændser,  og  da  Knud  nærmest  for  Vendernes  Skyld 
opførte  en  Befæstning  paa  Segeberg  eller,  som  det  tid- 
ligere kaldtes,  Alberg,  lod  Adolf  engang  hemmelig  om 
Natten  Borgen  overfalde  og  ødelægge  og  Besætningen 
tage  til  Fange.  Sagen  fik  dog  ikke  videre  Følger;  thi 
Adolf  døde  før  Knud,  og  Segeberg  opførtes  senere  igjen 
af  Kejser  Lothar. 

Større  Betydning  fik  det  for  Knuds  hele  Skjæbne, 
at  der  ogsaa  her  hjemme  i  haus  egentlige  Fædreland 
rejste  sig  en  almindelig  Misundelse  mod  ham  hos  en 
Mængde  danske  Stormænd,  der  saa  en  Fare  for  dem 
selv  i  hans  Magtudvidelse;  thi  at  hans  Indflydelse  var 
stor  ogsaa  paa  de  almindelige  danske  Anliggender,  det 
viste  sig  paa  mange  Maader,  allerede  inden  han  blev 
Obotriterkonge.  Saaledes  paa  et  Krigstog,  som  Kong 
Niels  foretog  til  Pommern  i  Forbindelse  med  Hertug 
Boleslaw  af  Polen,  med  hvis  Datter  Richitza  eller 
Sventoslawa  hans  Søn  Magnus  til  Forbundets  Bekræf- 
telse var  bleven  forlovet.  Toget  løb  heldig  af;  Usedom 
og  Wollin  i  Oderens  Munding  bleve  tvungne  til  Under- 
kastelse og  den  pommerske  Hertug  Wratislaw  bad  om 
Fred.  Der  blev  tilstaaet  ham  en  Sammenkomst  med 
Niels  paa  en  Holm  ved  det  nuværende  Stralsund,  kaldet 

Strela;  men  her  var  man  underfundig  nok  til  at  lægge 
Haand  paa  hans  Person ,  skjøndt  Boleslaw  havde  lovet 
ham  sikkert  Lejde.  Knud,  der  var  med  paa  Toget, 
forestillede  imidlertid  Niels,  hvilket  skammeligt  Brud 
paa  Tro  og  Love,  han  ved  at  give  efter  for  sine  Folks 
Tilskyndelser  vilde  gjøre  sig  skyldig  i,  og  det  lykkedes 
ham  virkelig  at  faa  hele  Hærthinget  til  at  gaa  over  til 
hans  Mening,  rigtignok  ikke  uden  at  der  ogsaa  var  dem, 
der  mente,  at  han  havde  sine  hemmelige  Bagtanker  ved 
saaledes  at  tage  sig  af  en  fjendtlig  Fyrste. 

Denne  Uvilje  imod  ham  fandt  allerede  meget  hurtig 
sit  Udtryk,  nemlig  da  kort  efter  Magnus  holdt  Bryllup 
med  Richitza  paa  Riberhus.  Thi  her  begyndte  Henrik 
Skatelaar  at  forarge  sig  over,  at  Knud  mødte  frem  i  en 
prægtig  saksisk  Dragt,  og  mente,  at  en  saadan  ikke 
kunde  være  nogen  Nytte  til  mod  Sværdhug.  »Aa,  da 
er  den  da  ligesaa  god  til  det  Brug  som  din  Faarepels ! « 
svarede  Knud  og  gjorde  saaledes  Spotteren   til  Latter. 

Dette  var  dog  kun  en  lille  Forpostfægtning;  thi  det 
viste  sig  daglig,  at  Knud  var  den,  der  ved  Siden  af 
Dronningen  havde  mest  at  sige  i  hele  Landet,  saa  det 
ikke  var  nogen  let  Sag  at  komme  ham  nær.  Ikke  heller 
var  der  Nogen  i  hele  Kongehuset,  der  i  nogen  Henseende 
kunde  maale  sig  med  ham.  Harald  Kesia  vedblev  saa- 
ledes at  føre  det  samme  vilde  Liv,  han  havde  ført  under 
Rigsforstanderskabet.  Han  indrettede  sig  tilsidst  ordent- 
lig en  hel  Røverrede  i  Nærheden  af  Roskilde  paa  en 
Banke  ved  Fjorden,  den  saakaldte  Haraldsborg,  hvorfra 
han  med  det  mest  udsøgte  Pak,  som  han  havde  samlet 
omkring  sig,  gjorde  Landevejene  usikre.  Men  navnlig 
maatte  dog  Byen ,  hvor  han  formelig  lagde  sig  paa  Lur 

mellem  Boderne,  holde  for,  og  en  almindelig  Forbitrelse 
kom  til  at  herske  i  hele  Egnen.  Tilsidst  blev  det  dog 
de  Omboende  for  broget,  saa  de  rejste  sig  og  jog  ham 
ud;  thi  ligesaa  hensynsløs,  han  havde  været,  saalænge 
der  ingen  Fare  var  paa  Færde,  ligesaa  fejg  var  han,  da 
det  virkelig  gjaldt,  og  Hertug  Knud  mente  derfor,  at 
han  var  ligesom  en  Fugl ,  der  samlede  fremmede  Fjer  i 
sin  Rede,  hvilke,  naar  en  Storm  kom  paa,  i  et  Øjeblik 
adspredtes  som  Avner  for  Vinden,  Med  sin  Broder 
Erik  laa  han  ligeledes  i  Strid  nemlig  om  Arven  efter 
Erik  Ejegod,  og  da  han  en  Gang  kom  efter,  at  Erik 
havde  bemægtiget  sig  en  Del  af  hans  Gods  og  bragt  det 
til  sin  Gaard  i  Arnakke,  maaske  det,  der  ligger  nogle 
Mil  vest  for  Holbek ,  tog  han  ikke  i  Betænkning  at 
stikke  Ild  paa  Gaarden,  skjøndt  det  var  hans  eget 
Gods,  han  saaledes  med  det  Samme  opbrændte.  Knud 
lod  dem  i  den  Anledning  paa  det  Strengeste  tilsige  at 
møde  for  sig  i  Slesvig  og  bragte  ved  sin  overlegne 
Mægling  snart  et  Arveforlig  i  Stand. 

Endelig  var  der  Henrik  Skatelaar,  der  blev  til 
Latter  ved,  at  hans  Hustru  Ingerid  løb  bort  fra  ham 
med  en  Anden.  Han  satte  efter  hende  og  traf  hende  i 
Aalborg  forklædt  i  Mandsdragt,  men  tog  hende  dog  til 
Naade  igjen,  da  han  mente,  —  ubegribeligt  for  Resten, 
hvordan  —  at  det  var  Hertug  Knud,  der  i  Grunden  var 
Skyld  i  hans  Forsmædelse. 

Den  eneste  af  de  kongelige  Prinser,  som  der  synes 
at  have  været  noget  Mere  ved,  var  den,  der  tilsidst  blev 
Knuds  Bane,  nemlig  Magnus,  kaldet  den  Stærke,  Niels' 
Søn.  Knud  havde  i  sin  Tid  staaet  Fadder  til  ham  og 
vedligeholdt   i    lang   Tid,    dog   ikke    uden    at    man    kan 

spore  Indflydelse  fra  Dronning  Margrethes  Side,  et  ret 
venskabeligt  Forhold  til  ham,  og  Magnus  var  paa  sin 
Side  ogsaa  den,  der  sidst  af  Alle  sluttede  sig  til  hans 
Fjender.  Men  ogsaa  i  en  anden  Retning  maatte  han  i 
alt  Fald  i  Sammenligning  med  de  Andre  kaldes  en  jævn- 
byrdig Modstander;  thi  omtrent  samtidig  med,  at  Knud 
kom  til  at  indtage  sin  høje  Stilling  blandt  Venderne, 
fik  Magnus  ved  Hjælp  af  sin  Moders  Indflydelse  i 
Sverig,  der  var  støttet  paa  Besiddelserne  i  Vestgotland, 
Navn  af  Konge,  i  det  Mindste  over  en  Del  af  Sverig, 
nemlig  det,  der  laa  sondenskovs. 

De  Omstændigheder,  hvorunder  dette  skete,  have 
en  ganske  særegen  Mærkelighed  derved,  at  ogsaa  den 
norske  Konge  Sigurd  Jorsalafarer  kom  til  at  medvirke, 
saa  at  altsaa  ved  denne  Lejlighed  alle  tre  nordiske 
Riger  optraadte  i  Fællesskab.  For  Resten  var  deres 
Samvirken  just  ikke  meget  lovende  for  Fremtiden;  thi 
den  endte  med  Uenighed.  Sagen  var  nemlig  den,  at,  da 
Stenkils  Slægt  uddøde  med  Inge  Halstensen,  fik  man 
draget  den  Nødvendighed  frem,  som  der  var  for  dog 
endelig  en  Gang  at  faa  gjort  noget  Alvorligt  for  Chri- 
stendommens ordentlige  Grundfæsteise  i  Sverig,  idet  den 
uagtet  Alt,  hvad  der  var  gjort  for  den,  navnlig  fra 
Lunds  Side,  endnu  bestandig  stod  paa  meget  svage 
Fødder  ikke  blot  i  det  Nordlige,  men  ogsaa  nærmere 
ved  den  danske  Grændse.  Med  dette  for  Øje  fik  man 
Sigurd  Jorsalafarer,  der  paa  sit  Korstog  havde  givet 
Patriarchen  i  Jerusalem  den  edelige  Forsikring  blandt 
Andet  af  al  Magt  at  fremme  Christendommen,  til  at 
tage  Del  i  et  Tog  til  Smaaland  i  det  nævnte  Øjemed. 
Ogsaa  Magnus  og  Knud   stak  i  Søen   for  at  angribe  de 

svenske  Kyster,  hvor  de  nedbrøde  hedenske  Gudehov 
og  gjorde  Bytte.  Blandt  Andet  blev  Kalmaregnen  ilde 
medtagen,  og  Christendommen  med  Magt  indført  i  Smaa- 
land.  Snart  mærkede  imidlertid  Sigurd,  at  det  ikke 
saa  meget  var  Christendommen,  der  var  Tale  om,  som 
Magnus'  Kongedømme  blandt  Svenskerne,  hvorfor  han 
snart  blev  kjed  af  Legen  og  drog  hjem,  idet  han  dog 
endnu  paa  Vejen  hærjede  langs  de  danske  Kyster,  saa- 
ledes  ved  Cimbrishavn  og  Tommerup  i  Skaane.  Magnus 
naaede  dog  at  blive  anerkjendt  som  Konge  af  Goterne, 
medens  derimod  Svearne  valgte  sig  en  egen  Konge, 
Ragnvald  Knaphofde,  der  dog  ikke  ret  længe  efter  blev 
myrdet.  Dette  skete  1123,  som  det  siges,  Aaret  før  den 
store  Solformørkelse,  og  den  indtraf  1124. 

For  Øvrigt  er  man  paa  ingen  Maade  berettiget  til 
at  antage,  at  det  var  et  aldeles  løst  Paaskud,  dette  de 
nordiske  Kongers  Korstog  til  Smaaland,  saaledes  som 
faa  Aar  efter  Magnus'  foregivne  Pilegrimsrejse  til  det 
hellige  Land;  dertil  var  der  just  samtidig  altfor  stærk 
religieus  Bevægelse  navnlig  her  i  Landet,  om  den  end 
ikke  overalt  kom  Gejstligheden  tilpas.  Det  er  nemlig 
ganske  mærkeligt  at  betragte  Gejstlighedens  hele  Forhold 
under  de  Begivenheder,  der  vare  i  Færd  med  at  trække 
op.  Man  ser  deraf,  at  det  ikke  var  en  personlig  Strid 
alene  mellem  forskjellige  Kronprætendenter,  men  at  det 
var  Tidens  store  Kirkekamp,  hvis  Dønninger  ogsaa  rul- 
lede ind  over  vort  Fædreland. 

Den  Retning,  som  Gejstligheden  og  ligeledes  Kong 
Niels  repræsenterede,  var  den  gamle  højkirkelige  Retning, 
som  fra  Adalbert  af  Bremens  Tid  havde  faaet  Raaderum 
i  den    danske   Kirke.      Det   var   den   højere  Gejstlighed, 

Bædei-:   Danm     u.   Svend  Estridsen   og  hans  Sønner.  29 

Bisperne,  som  det  gjaldt  om  at  skaffe  Glans,  og  etter 
Knud  den  Helliges  Canonisation  maatte  ogsaa  han,  som 
jo  i  levende  Live  havde  bestræbt  sig  for  at  drage  Bisp- 
erne frem,  tjene  som  et  nyt  Støttepunkt  for  Bispekirken. 
Erkebispestolens  Oprettelse  i  Lund  gav  endelig  disse  Be- 
stræbelser et  nyt  Midtpunkt. 

Det  var  i  denne  Aand,  at  man  var  saa  ivrig  for  at 
fremme  Kirkebygningen,  saaledes  allerede  i  Svend  Estrid- 
sens  Tid  Kirkerne  i  Lund  og  Dalby,  i  Roskilde  og  Ring- 
sted, hvortil  senere  sluttede  sig  Knudskirken  i  Odense 
samt  Domkirkerne  i  Viborg,  Ribe  og  Slesvig.  Lunds 
Domkirke  synes  man  endogsaa  at  have  bygget  helt  om; 
thi  1123  blev  den  ny  Krypte  færdig  og  indviet  til  St. 
Hans  Baptistes  samt  rigelig  funderet  1133.  Den  ældre 
Kirke  var  formodentlig  ikke  stor  og  prægtig  nok  for  en 
Erkebispestol.  Hos  Bisp  Peder  af  Roskilde,  der  efter 
at  have  været  Magnus'  Capellan  1124  efterfulgte  Arnold 
i  Bispesædet,  dadles  just  hans  overdrevne  Byggelyst, 
men  dog  mere,  fordi  den  fortrinsvis  var  rettet  paa  at 
opføre  Avisgaarde  og  andre  verdslige  Bygninger,  snart 
af  Sten,  snart  af  Træ,  end  i  og  for  sig  selv. 

Fremfor  Alt  fredede  man  dog  om  Knuds  Helligdom 
i  Odense  og  det  Kloster,  som  sluttede  sig  dertil,  og  man 
har  da  ogsaa  i  denne  paa  Diplomer  ellers  saa  fattige 
Tid  ikke  mindre  end  tre  Gavebreve  fra  Kong  Niels  til 
bemeldte  Kirke  og  Kloster,  det  ene  desuden  tilligemed 
en  Stadfæstelse  af  Pave  Paschalis  d.  2.  fra  henved  1117. 
Ogsaa  Magnus  roses  for  sin  Gavmildhed  mod  Kirken, 
og  om  Margrethe  hedder  det,  at  hun  viste  stor  Omsorg 
for  Kirketjenestens  Glans,  idet  hun  ikke  blot  lagde  Jorde- 
gods til  Kirkerne,   men  ogsaa  forsynede  dem  med  kost- 

bare  Gjenstande  til  Kirkebrug.  Tjenestens  Pragt  i  alt 
Fald  i  Odense  jubler  Ælnotli  ogsaa  over,  og  han  taler 
om  Orgler,  Fløjter  og  Harper,  der  ledsagede  Kirkesangen. 

Imidlertid  var  man  dog  ikke  bleven  ganske  uberørt 
af  de  Ideer,  der  fra  Gregor  d.  7s  Tid  ellers  allevegne 
brødes  med  det  Gamle.  Det  var  jo  just  i  det  tilgrænd- 
sende  Nordtydskland,  at  Paven  havde  fundet  sin  vigtigste 
Støtte  mod  Kejseren,  om  det  end  ved  Siden  heraf  for- 
blev uklart  for  Sakserne,  hvad  det  var.  Striden  mellem 
Kejser  og  Pave  egentlig  drejede  sig  om,  fordi  de  kun 
havde  grebet  Pavens  Parti  som  en  udvortes  brugbar 
Alliance.  Ogsaa  var  Forbindelsen  mellem  Paven  og  Dan- 
mark i  lang  Tid  kun  svag;  men  efter  Erkekispestolens 
Oprettelse  tog  dette  en  anden  Vending;  thi  nu  blev  der 
aarlig  sendt  Afsendinge  fra  Danmark  til  Rom,  og  lige- 
ledes søgte  Paven  at  gjøre  sig  bekjendt  med  de  danske 
Forhold. 

Med  alt  dette  var  der  dog  kun  en  eneste  af  de  mere 
fremragende  Medlemmer  af  Kirken,  der  om  end  kun 
delvis  dog  var  berørt  af  det  Ny,  der  udgik  fra  Rom, 
og  det  var  Erkebisp  Asger.  Det  var  intet  Under,  at 
han  maatte  blive  vaklende  i  sin  Gjerning,  eftersom  han 
stod  ganske  alene  ligeoverfor  hele  sin  Gejstlighed,  og 
hans  Stilling  i  Grunden  ikke  blev  nogen  anden  end  en 
Mæglers  Stilling,  hvilken  han  først  forlod,  da  Kampen 
havde  naaet  sit  Højeste,  og  det  var  nødvendigt  endelig 
at  tage  Parti.  Imidlertid  ved  man  dog,  at  han  længe 
før  den  Tid  er  kommen  i  umiddelbar  Forbindelse  med 
Cluny,  der  endnu  for  en  Tid  bevarede  sin  Indflydelse  i 
Christenheden,  og  som  han  uden  Tvivl  er  traadt  i  For- 
hold til  gjennem  Anselm  af  Canterbury.    Abbed  Pontius 

af  Cluny  (1109 — 1126)  bestemte  saaledes  under  Hen- 
visning til,  hvonneget  Asger  ærede  Ordenen,  at  der  i 
sin  Tid  skulde  holdes  Sjælemesser  for  Asger  saavel  i 
Cluny  som  i  hele  Congregationen  ligesom  for  en  af  Clunys 
egne  Brødre,  og  paa  den  anden  Side  ser  man  uden  Tvivl 
ved  denne  Tid  et  af  de  faa  Clunyklostre,  man  har  havt 
her  i  Danmark,  nemlig  Allehelgensklostret  i  Lund,  der 
1136  stiftede  Broderskab  med  St.  Laurentiusbrødrene  i 
Lund  og  Helligkorsbrødrene  i  Dalby,  blive  oprettet. 
Ellers  kjender  man  ikke  med  Sikkerhed  noget  Cluny- 
kloster  i  Danmark  undtagen  Mikkelsklostret  paa  Bjerget 
ved  Slesvig;  men  dette  skyldte  uden  Tvivl  Biskop  Ricco 
eller  ogsaa  hans  Efterfølger  Hermann,  hvilke  begge  tid- 
ligere havde  været  Kanniker  i  Lund,  sin  Tilværelse. 

Udenfor  Lund  var  det  derimod  mest  Lægfolk,  der 
vare  begejstrede  for  Ideen  om  Gejstlighedens  størst 
mulige  Uafhængighed  af  alt  verdsligt  Væsen,  for  dens 
Renhed,  hvorved  man  hos  os,  der  ikke  synes  at  have 
kjendt  Stort  til  Simoni-  og  Investiturstrid,  som  aldrig 
nævnes,  navnlig  tænkte  paa  Coelibatet,  skjøndt  dette 
senere  just  ikke  saas  med  videre  milde  Øjne  netop  af 
Lægfolk.  Spørgsraaalet  havde  just  faaet  fornyet  Styrke 
derved,  at  Kejser  og  Pave  endelig  havde  sluttet  Forlig 
med  hinanden  ved  Concordatet  i  Worms  1122,  og  Coe- 
libatet blev  derfor  ogsaa  tilligemed  alt  det  Øvrige,  der 
udgjorde  den  foryngede  Kirkes  Grundpiller,  højtidelig 
proclameret  paa  det  store  Sejrsconcilium,  som  Pave 
Calixt  d.  2.  fejrede  i  Rom  1123. 

Men  netop  samme  Aar  var  det,  at  der  paa  Sjælland 
udbrød  Uroligheder,  der  havde  til  Formaal  at  tvinge 
Præsterne  til  at  skille  sig  ved  deres  Hustruer.    I  Spidsen 

for  disse  Bevægelser  stod  en  Mand,  der  synes  at  have 
hørt  til  de  mest  fremragende  Stormænd  i  Landet  og 
efter  Knud  Lavards  Drab  gjør  sig  særlig  bemærket  som 
en  af  de  Ivrigste  blandt  dem,  der  sluttede  sig  til  Erik 
Eraun,  nemlig  Peder  Bodilsen. 

Han  synes  endogsaa  at  have  hørt  til  Kongehuset, 
siden  han  benævnedes  efter  sin  Moder,  der  da  mulig 
kan  have  været  en  Søster  til  Knud  og  Erik.  Han  un- 
derstøttedes af  sin  Capellan  Nothold,  der  siden,  vistnok 
paa  Grund  af  disse  sine  Fortjenester,  blev  Bisp  i  Ribe, 
og  det  lader  til  navnlig  i  Roskilde  at  være  gaaet  tem- 
melig voldsomt  til.  Den  gamle  Bisp  Arnold  fra  Knud 
den  Helliges  Tid  kunde  ikke  skafte  sine  Klerke  nogen 
Beskyttelse,  nogle  blev  da  lemlæstede,  andre  dræbte, 
atter  andre  jagne  ud  af  Landet,  og  alle  bleve  de  mere 
eller  mindre  udplyndrede.  Da  Arnold  Aaret  efter  døde, 
afløstes  han  af  Peder,  Magnus'  Capelian  og  altsaa  lige- 
ledes henhørende  til  den  ældre  Skole ;  men  han  var 
tillige  en  klog  og  dygtig  Mand,  der  fik  Roligheden  til  at 
vende  tilbage  og  skal  have  tilvejebragt  Gejstlighedens 
fuldstændige  Unddragelse  fra  at  svare  for  det  verdslige 
Thing.  Men  det  var  en  Selvfølge,  at  det  Røre  i  Sindene, 
der  saaledes  var  kommet  til  Udbrud,  ikke  saa  hurtig 
vilde  lægge  sig,  men  udstrø  Sæd  til  fornyede  Kampe- 
Ogsaa  i  Lund  omtales  lignende  Uroligheder,  uden  at 
man  dog  kan  se,  om  de  ere  samtidige  og  fremkaldte 
ved  den  samme  Anledning.  At  denne  var  af  gejstlig 
Natur,  ser  man  i  ethvert  Fald  deraf,  at  det  er  i  det 
lundske  Necrologium'),  at  Urolighederne  omtales. 


')  Lgb.  III.  S.  44".    Det  samme  ligger  ogsaa  deri,  at  det  hedder  om 
en  af  de  Dræbte,   at  han  coelo  reddidit  spiritum. 


454  Niels. 

Den,  der  uden  Tvivl  havde  størst  Fortjeneste  af, 
at  alt  dette  Gjæringsstof  saalænge  holdtes  nede,  var 
Dronning  Margrethe.  Men  at  hun  har  havt  nogen  syn- 
derlig klar  Forestilling  om,  hvad  det  var,  der  laa 
paa  Bunden  af  den  hele  Strid,  at  det  gjaldt  om,  hvor- 
vidt Danmark  xilde  modtage  det  aandelige  Udbytte,  som 
hele  Europas  Kirkekamp  havde  afsat,  er  der  Intet,  som 
tyder  paa.  Selv  udsprungen  af  det  af  de  nordiske 
Kongehuse,  der  laa  fjernest  fra  Europas  Midtpunkt, 
vendte  hun  Blikket  nærmest  mod  Norden;  i  det  Højeste 
blev  det  større  Maal,  hun  stillede  sig,  det  at  faa  Chri- 
stendommen fuldstændig  indført  i  hendes  oprindelige 
Fædreland.  I  Striden,  der  gjærede,  har  hun  næppe  set 
Mere  end  en  udvortes  Tvist  mellem  forskjellige  Kron- 
prætendenter,  og  ligesom  hun  i  i^lmindelighed  søgte  at 
mildne  den  paa  udvortes  Maade,  ved  Familieforbindelser 
mellem  Kongehusets  Medlemmer,  saaledes  betraadte  hun 
ogsaa  fremdeles  den  samme  Vej  for  at  forhindre  den, 
saasom  naar  hun  delte  Halvdelen  af  sit  Fædrenegods 
mellem  Ingerid  og  Ingeborg,  Henrik  Skatelaars  og  Knud 
Lavards  Ægtefæller.  At  det  har  været  hendes  varmeste 
Ønske  at  se  sin  Søn  Magnus  som  Niels'  Efterfølger 
paa  Thronen,  kan  der  næppe  være  nogensomhelst  Tvivl 
om,  og  hun  kunde  i  den  Henseende  næppe  være  uden 
ethvert  Haab;  thi  det  var  jo  mægtige  Forbundsfæller, 
hun  havde  at  rykke  i  Marken  med.  I  Landet  selv 
havde  hun  hele  Gejstligheden,  endnu  bestandig  med 
Erkebispen  i  Spidsen,  paa  sin  Side.  Knud  Lavard,  den 
farligste  Medbejler,  var  med  Alt,  hvad  han  havde  at 
sige  i  Landet,  dog  alligevel  dybt  indviklet  i  de  vanske- 
lige vendiske  Forhold,    og   det   var  at  vente,   at  Kejser 

Lothar  ikke  let  vilde  tillade  en  Magtudvidelse  for  ham, 
men  ogsaa  vilde  have  et  Ord  med  at  sige  i  Lavet. 
Magnus  havde  paa  den  anden  Side  en  Støtte  som 
Goternes  Konge,  og  i  Hertug  Boleslaw  af  Polen,  hans 
Svigerfader,  havde  han  en  Hjælper,  der,  som  det  senere 
viste  sig,  vel  var  værd  at  tage  i  Betragtning.  Det  er 
paa  sit  Sted  bemærket,  hvorledes  det,  der  gjorde  Svend 
Estridsen  saa  stor  og  saa  heldig,  var  hans  overordent- 
lige diplomatiske  Dygtighed,  hans  ufortrødne  Behæn- 
dighed, der  lod  ham  overvinde  alle  Vanskeligheder.  I 
Margrethe  træffer  man  for  dette  Tidsrums  Vedkommende 
den  Anden,  udrustet  med  en  aldeles  lignende  Dygtighed. 
Men  Ulykken  var  den,  at  Striden  ikke  længere  lod  sig 
løse  diplomatisk.  Alting  var  saavel  inden-  som  uden- 
lands modnet  saa  vidt,  at  den  alvorlige  Kamp  nu  nød- 
vendigvis maatte  udbryde,  og  dette  skete  da  ogsaa, 
saasnart  den,  der  havde  holdt  Traadene  sammen,  havde 
lukket  sine  Øjne. 


Man  ved  ikke  bestemt,  naar  dette  skete;  men  det 
maa  have  været  omtrent  1129,  den  4.  November,  og 
ikke  længe  efter  var  det,  at  Uvejret  trak  sammen.  Knud 
Lavard  havde  allerede,  mens  Margrethe  levede,  vakt 
Mistanke  hos  Kongen.  Paa  et  Møde  i  Slesvig  havde 
Knud  vist  sig  paa  en  alt  Andet  end  ærbødig  Maade 
imod  ham.  Han  havde  sat  sig  overfor  Kongen,  ligesom 
han,  paa  en  Throne  med  Krone  paa  Hovedet  og  om- 
ringet af  en  talrig  Skare  af  Drabanter ,  og  da  Niels 
nu  stod    op    og   gik   ham    i  Møde ,   havde   han   vel  lige- 

ledes  rejst  sig,  men  var  kun  gaaet  lige  til  Midten  af 
Hallen  for  saaledes  at  lægge  for  Dagen ,  at  det  var  to 
Ligemænd,  ikke  Lehnslierren  og  hans  Vasal,  der  mødtes. 
Godmodig,  som  Niels  var,  havde  han  vel  ladet  sig  for- 
sone; men  et  Nag  var  dog  blevet  tilbage,  saa  hans 
naturlige  Mistænksomhed   ikke   var  vanskelig  at  vække. 

Denne  forstod  Henrik  Skatelaar  at  benytte.  Han 
fik  Ubbe  Esbernsen,  der  var  gift  med  Niels'  Datter 
Ingertha,  og  dennes  Søn  Hakon  i  Ledtog  med  sig,  og 
de  bevægede  Kongen  til  at  kalde  Knud  for  sig  til  Ribe, 
for  at  han  skulde  staa  til  Regnskab  for  sine  Hensigter. 
Man  maa  indrømme,  at  Knud  næppe  kan  have  staaet 
aldeles  ren.  Hans  Optræden  i  Slesvig  kan  ikke  betegnes 
som  Andet  end  ungdommelig  Forfængelighed,  skjøndt 
egentlig  ung  var  han  ikke  mere  —  thi  han  var  ved  sin 
Død  henved  40  Aar  — ;  men  den  kan  forstaas,  naar 
man  erindrer,  hvorledes  han  lige  fra  sin  spædeste  Barn- 
dom af  bestandig  var  bleven  frembaaren  af  Lykken  til 
en  Glans  og  Betydning,  som  ellers  kun  bliver  Faa  til 
Del.  Ham,  der  aldrig  ret  havde  kjendt,  hvad  Vanske- 
ligheder var,  maatte  Lykken  let  beruse.  Men  han  maatte 
desuden  nødvendigvis  ogsaa  ønske  at  lægge  Danmark 
til  sine  øvrige  Besiddelser;  det  var  jo  hans  Fædreland, 
i  hvilket  han  saalænge  havde  raadet  med  en  Indfly- 
delse, der  i  det  Mindste  var  ligesaa  stor  som  Kongens, 
og  med  Hensyn  til  hvilket  han  mente  at  have  ligesom 
et  Slags  Mission,  bygget  paa  den  højere  Cultur,  han 
troede  at  have  Del  i. 

I  Ribe  viste  han  sig  imidlertid  mere  ærbødig  mod 
Kongen.  Han  gik  ham,  som  tydske  Vasaller  plejede 
at  gjøre,  i  Møde    uden    Kappe    paa   og   holdt    Stigbøjlen 

for  ham,  da  han  steg  af  Hesten.  Men  Niels  foreholdt 
ham  i  alvorlige  Udtryk  hans  Adfærd,  at  han  tillod  sig 
at  bruge  Kongenavn  og  Kongevæsen ,  ja  han  beskyldte 
ham  endogsaa  for  ikke  at  kunne  oppebi  hans  Død,  men 
allerede  nu  at  tragte  efter  Kronen. 

Knud  forsvarede  sig  imidlertid  paa  det  Bedste. 
Kongenavn  havde  han  aldrig  tiltaget  sig.  Han  kaldte 
sig  Lavard  eller  Knes,  d.  e.  Herre,  og  om  der  ogsaa 
var  dem,  der  gjengave  dette  med  Konge,  saa  kunde  dette 
da  ikke  være  til  Forkrænkelse  for  Kongens  Værdighed. 
Hans  egen  Søn  kaldte  sig  jo  ogsaa  Konge  i  Gotland, 
og  det  maatte  da  være  en  Hæder  for  ham  at  have  to 
Konger  i  sit  Følge.  Desuden  fremhævede  han  sine 
mangeaarige  Fortjenester  af  Rigets  Sikkerhed.  Hvem 
var  det,  der  havde  gjort,  at  Dansken  nu  rolig  kunde 
bo  ved  sine  Kyster  uden  at  frygte  for  at  se  sit  Gods 
plyndret?  Xaar  Kongen  igjen  kom  til  Slesvig,  saa  skulde 
han  se  en  Forskjel  mellem  nu  og  da;  nu  kunde  han 
rolig  lægge  sig  til  Hvile  der  uden  at  behøve  at  frygte 
for  Noget.  Endelig  talte  han  om,  hvorledes  han  selv 
havde  modtaget  Saar  i  Kongens  Tjeneste,  og  ønskede 
Kongen  et  langt  Liv,  og  at  han  en  Gang  maatte  over- 
lade sin  Throne  til  den  Arving,  som  Naturen  havde 
skjænket  ham. 

Det  gik  nu  ligesom  sidst.  Niels  lod  sig  overbevise, 
lovede  ikke  mere  at  ville  mistænke  ham,  og  de  skiltes 
ad  i  Mindelighed. 

Men  dette  behagede  ikke  Henrik  Skatelaar  og  hans 
Tilhængere.  De  gik  derfor  igjen  ti!  Kongen  og  tudede 
ham  Ørene  fulde  om  den  Yndest,  hvori  Knud  stod  hos 
Alle,   og   som   gjorde,    at,    naar   man   lod   Sagen   bero 

paa  Folket,  vilde  Magnus  aldrig  blive  Konge.  Der  var 
efter  deres  Mening  ikke  Andet  at  gjøre  end  at  se  at 
faa  Knud  ryddet  af  Vejen;  thi  mens  man  overvejede, 
hvordan  man  skulde  skaffe  Magnus  Thronen,  rykkede 
Knud  den  bestandig  Skridt  for  Skridt  nærmere. 

Det  kostede  ikke  megen  Anstrengelse  atter  at  faa  den 
gamle  Mand  overbevist,  han  indvilligede  i  Alt;  ogsaa 
fik  de  nu  Magnus  til  selv  at  tage  Del  i  Sammensvær- 
gelsen. Denne  tiltraadtes  desuden  af  Hakon  Sunnivasøn, 
der  var  gift  med  Knuds  Søster  Ragnhild;  men  da  han 
rigtig  fik  hørt,  hvad  det  var,  det  drejede  sig  om,  trak 
han  sig  tilbage ,  men  maatte  dog  først  love  ikke  at 
forraade  de  Andre.  Disse  traf  da  hemmelig  al  fornøden 
Aftale,  idet  de  ved  denne  Lejlighed  kastede  sig  plat 
ned  paa  Jorden  for  i  fornødent  Fald  at  kunne  sværge, 
efter  den  sædvanlige  Formular,  at  de  hverken  staaende 
eller  siddende  havde  oplagt  Raad  imod  Hertug  Knud. 

Til  Planens  Udførelse  valgtes  Juletid  1130;  thi 
Knud  vilde  da  gjæste  Kong  Niels  i  Roskilde.  Hans 
Hustru  Ingeborg  havde  rigtignok  en  Forudfølelse  af, 
hvad  der  trak  op,  og  raadede  ham  derfra;  men  han 
vilde  ikke  mistro  sine  Frænder  efter  det  nylig  indgangne 
Forlig  og  drog  afsted.  I  Roskilde  lurede  nu  de  Sam- 
mensvorne efter  en  Lejlighed  til  at  omkomme  Knud. 
Snart  skulde  det  være  ved  Gildebordet,  snart  i  Om- 
gangen ved  Domkirken.  En  Gang  søgte  de  ogsaa  at 
faa  et  Opløb  i  Stand  for  saaledes  ubemærket  at  tage 
ham  af  Dage.  Men  Festdagene  gik,  uden  at  der  frem- 
bød sig  et  gunstigt  Øjeblik.  Endelig  henvendte  Magnus 
sig  til  ham  og  betroede  ham,  at  det  var  hans  Hensigt 
at  foretage  en   Pilegrimsrejse    til    det  hellige  Land,   og 

bad  ham  at  tage  sig  af  hans  Kone  og  Børn,  saalænge 
til  han  kom  tilbage.  Dette  lovede  Knud  meget  bered- 
villig, og  de  aftalte  desuden,  da  Knud  havde  bestemt  at 
tage  op  til  Ringstedegnen  for  at  besøge  sin  Broder  Erik 
i  Balstrup  og  sin  Farbrodersøster  Cæcilia  i  Haraldsted,') 
at  træffe  sammen  nogle  Dage  efter  for  at  tage  endelig 
Bestemmelse  om  adskillige  Ting,  der  ikke  godt  lode  sig 
ordne  under  Festtummelen  i  Roskilde. 

Magnus  havde  ogsaa  en  Gang  den  Plan  at  inde- 
brænde ham  i  Haraldsted;  men  uheldigvis  var  Knud 
endnu  ikke  ankommen  der  den  Nat,  man  havde  bestemt 
til  Fuldbyrdelsen,  saa  ogsaa  dette  Anslag  maatte  opgives. 
Som  Følge   heraf  sendte  Magnus   et  Bud   hen    til  Knud 


')  At  den  Erik,  Knud  besøgte  efter  Julegildet  i  Roskilde,  var  hans 
Broder  Erik  Emun  og  ikke  Erik  Jarl  af  Vestgotland,  som  man  i 
Almindelighed  antager,  kan  jeg  ikke  godt  komme  fra,  skjøndt  det 
villig  skal  indrømmes,  at  Saxo  har  udskrevet  sin  Kilde,  som  den 
var,  uden  selv  at  vide  dette,  ligesom  ogsaa  Robert  af  Elgin  med 
sin  Ericus  Falster  vækker  Betænkelighed,  da  Skriftet  er  tilegnet 
selve  Erik  Emun.  Fejltagelsen  kan  imidlertid  meget  let  forklares, 
da  Cecilie,  Erik  af  Vestgotlands  Hustru,  ogsaa  modtog  Knuds 
Besøg  ved  samme  Lejlighed,  hvorved  man  er  kommen  til  den 
Gisning,  at  Erik  af  Vestgotland  og  Erik  af  Falster  var  samme 
Person.  Men  ligesom  det  fremgaar  af  Knuds  vita  ed.  Waitz,  S. 
29 — 30,  at  der  vare  to  Steder ,  som  Knud  besøgte  i  Nærheden  af 
Ringsted,  Balstorp  og  Haralsstath,  saaledes  ser  man  ogsaa  af 
Saxo,  ganske  kort  efter,  at  Erik  Emun,  der  straks  viste  sig  saa 
uhyre  ivrig  for  at  tage  Hævn  for  sin  Broders  Drab,  medens  den 
anden  Erik  forsvinder  med  det  Samme,  var  Jarl  over  Smaalan- 
dene  (insularum  præfectura  donatus  S.  642),  til  hvilke  just 
Falster  hørte,  og  senere  (S.  653  og  654)  har  han  meget  virk- 
somme Forbindelser  med  Laaland,  hvor  han  lader  Ubbe  Esbernsen 
hænge,  da  denne  i  hans  Sted  var  bleven  minorum  insularum  præ- 
fectam. 

og  lod  sige,  at  nu  var  han  beredt  til  at  træffe  sammen 
med  ham  i  Haraldsted  Skov,  for  at  de  kunde  forhandle 
i  Enrum  efter  Aftalen.  Tillige  tog  han  Ed  af  sine  Folk, 
at  de  endrægtigen  skulde  hugge  løs  paa  den ,  som  de 
saa  ham  anfalde,    og  fordelte  dem  derpaa  i  Skoven. 

Knud  undlod  ikke  at  møde  efter  Indbydelsen.  Hvor 
meget  end  Cæcilia  bad  ham  tage  Folk  med  sig,  frugtede 
det  Intet ;  ikke  en  Gang  Vaaben  ^^lde  han  høre  Noget 
om.  Endnu  paa  Vejen  vilde  Magnus'  Sendebud,  der 
skal  have  været  en  saksisk  Sanger  ved  Navn  Siward, 
redde  ham;  men  da  han  paa  Grund  af  sin  Ed  ikke 
ligefrem  kunde  udtale  sig ,  sang  han  den  tydske  Sang 
om  Gunhilds  Forræderi  mod  sine  Brødre,  ja  vis4;e  end- 
ogsaa  Knud  et  Stykke  af  sin  Brynje,  men  Alt'forgjæves; 
Knud  vilde  ikke  give  Mistanken  Rum. 

Ankommen  til  Skoven,  traf  han  snart  paa  Magnus, 
der  tog  imod  ham  med  de  varmeste  Venskabsytringer. 
Idet  de  satte  sig,  bemærkede  Knud  imidlertid,  at  han 
bar  Brynje,  og  spurgte  ham  om  Anledningen  hertil. 
Magnus  svarede,  at  han  havde  en  Fjende  i  Nærheden, 
som  han  vilde  tage  Hævn  over,  og  at  han  havde  ind- 
rettet sig  derpaa.  Dette  vilde  Knud  dog  holde  ham 
fra  og  gjorde  ham  opmærksom  paa,  at  de  endnu  befandt 
sig  i  Julehellig;  naar  den  var  forbi,  skulde  han  selv 
staa  ham  bi;  thi  »dine  Fjender  ere  mine  Fjender,  dine 
Venner  ere  ogsaa  mine ! «  Men  Magnus ,  der  saa  sine 
Mænd  mellem  Buskene ,  kunde  ikke  holde  sig  længere, 
og  spurgte  ham  pludselig:  »Knud,  svar  mig!  Hvem 
hører  Danmark  til?«  »Men  kjære  Broder!  Hvorfra 
kommer  dette  Spørgsmaal,  og  hvor  fører  det  hen?  Dan- 
mark tilhører  jo  din  Fader,  min  Farbroder,  og  skal  til- 

høre  ham,  saalænge  det  behager  Ham,  ved  hvem  Kon- 
gerne herske.«  »Nej,«  svarede  Magnus,  »saaledes  er 
det  ikke;  thi  Alle  løbe  efter  Dig.  Du  tager  baade  Land 
og  Folk  fra  os.  Mellem  os  kan  der  bedre  deles  paa 
denne  Maade  !«  Med  disse  Ord  drog  han  sit  Sværd  og 
spaltede  Hovedet  paa  Knud,  der  næppe  fik  Tid  til  at 
rejse  sig.  Henrik  Skatelaar  ilede  med  det  Samme  til 
og  stødte  Spydet  i  haus  Side  og  ligesaa  de  øvrige  Sam- 
mensvorne.    Dette  skete  d.  7.  Januar  1131. 

Ligesom  Legenden  omstændelig  har  skildret  dette 
Drab  lige  indtil  Samtalen,  som  de  to  Medbejlere  førte 
i  Enrum,  saaledes  fortalte  ogsaa  Folkesagnet,  at  en 
Kilde  frembrød  paa  det  Sted,  hvor  Hertugen  var  myr- 
det, og  en  anden,  da  man  ved  at  føre  Liget  bort  en 
Gang  hvilede  under  Vejs.  Længe  varede  det  heller  ikke, 
før  den  Myrdede  optoges  i  Helgenenes  Tal;  thi  Folket 
følte,  at  det  ikke  var  et  udelukkende  politisk  Mord,  som 
her  blev  fuldbyrdet,  men  en  Tidsaand,  der  blev  trængt 
tilbage.  Det  er  derfor  ogsaa  betegnende,  at  en  meget 
gammel  Kongeliste  (Langb.  I.  S.  14)  inddeler  de  danske 
Konger  efter  Hedenskabet  i  antiquos  Christianos  og 
modernos  Catholicos ,  idet  den  lader  Adskillelsen  ind- 
træde med  Erik  Emun. 


Denne,  der  jo  ikke  var  langt  fra  Drabsstedet,  ilede 
til  og  fik  Liget  foreløbig  bisat  i  Haraldsted  Kirke.  Det 
var  hans  og  Skjalm  Hvides  Sønners  Ønske,  at  det  skulde 
hensættes  i  Roskilde  Domkirke,  Sjællands  Stiftskirke; 
men  Niels,   der  frygtede  for,    at  der  herved  skulde  op- 

staa  Uroligheder,  vilde  ikke  tilstede  det,  og  man  nødtes 
saaledes  til  at  bringe  Liget  til  Ringsted  Klosterkirke, 
hvor  det  i  al  Stilhed  hensattes  foran  Højalteret, 

Rygtet  bragte  naturligvis  snart  ud  over  Landet, 
hvad  for  en  skrækkelig  Forbrydelse,  der  var  fuldbyrdet, 
tilmed  paa  en  Tid,  da  Julefesten  endnu  ikke  var  tilende, 
og  det  fremkaldte  derfor  en  umaadelig  Bevægelse.  Alle 
Gildelag  ophørte  ligesom  ved  cl  fælles  Overenskomst, 
og  Enhver  hengav  sig  til  sin  Sorg  eller  til  sin  Harme. 
Kun  Magnus  og  hans  Tilhængere  jublede  af  Glæde. 
Havde  Bevægelsen  ikke  været  stor  i  Forvejen,  saa  blev 
den  det,  da  den  Myrdedes  Venner  straks  begyndte  at 
ægge  Almuen  til  Hævn.  De  droge  omkring  paa  de  en- 
kelte Thing  og  fremviste  den  Myrdedes  Kjortel,  blodig 
og  gjennemstungen,  som  den  var,  og  spurgte,  om  den 
ikke  raabte  om  Hævn  over  Morderne.  Forrest  gik  Hakon 
Sunnivasøn,  Peder  Bodilsøn  og  Skjalms  Sønner,  der  jo 
vare  opfostrede  sammen  med  Knud;  men  ogsaa  Harald 
Kesia  var,  maaske  mest  dreven  af  Lyst  til  Konge- 
kronen ,  kommen  i  Bevægelse  og  rejste  højtidelig 
Klage  paa  Ringsted  Landsthiug,  medens  Erik  Emun 
tænkte  paa  Midler  til  at  fremme  den  Rejsning,  der  nu 
maatte  ske. 

Kong  Niels  blev  naturligvis  yderlig  forskrækket  ved 
at  erfare  alt  dette.  Han  lod  øjeblikkelig  sende  Bud 
efter  Erkebisp  Asger,  efter  hvis  Raad  han  besluttede 
at  begive  sig  til  Ringsted  uden  at  tage  Magnus  med 
for  der  at  gjøre  et  Forsøg  paa  at  stille  Almuen  tilfreds. 
Ankommen  hertil,  havde  han  dog  ikke  Mod  til  at  gaa 
ud  paa  Thinghøjen,  men  forblev  rolig  i  Byen.  Imidlertid 
forfulgte   Harald    og    Erik   Klagen    mod    Hertug    Knuds 

Mordere,  der  naturligvis  domtes  efter  deres  Gjerninger, 
da  det  Rygte  pludselig  udspredte  sig  paa  Thinget,  at 
Kong  Niels  var  i  Byen.  Dette  satte  i  det  første  Øje- 
blik en  hel  Del  Ondt,  idet  man  fandt  sin  Mistanke,  om 
at  ogsaa  Kongen  havde  Del  i  Drabet,  bekræftet  ved 
hans  frygtsomme  og  mindre  aabne  Holdning,  Det  lyk- 
kedes imidlertid  Erkebisp  Asger,  som  Kongen  ogsaa 
denne  Gang  søgte  at  støtte  sig  ved,  at  faa  Mængden 
i  det  Mindste  nogenlunde  talt  til  Rette.  Han  gik  Erik 
i  Møde,  greb  hans  Hest  ved  Bidslet  og  bønfaldt  ham 
indtrængende  om  at  skaane  Kongen;  ogsaa  ligeoverfor 
Mængden  stillede  han  sig  med  blottet  Hoved  for  at  af- 
holde den  fra  at  tage  overilede  Beslutninger.  Erke- 
bispens  Mellemkomst  havde  paa  Grund  af  hans  Stillings 
høje  Anseise  den  ønskeligste  Virkning;  Kongen  fik  Lov 
at  føre  Forsvar  for  sin  Uskyldighed ,  medens  Magnus 
maatte  ty  over  til  sit  Kongerige  i  Gotland. 

Det  varede  imidlertid  ikke  længe,  før  han  kom  til- 
bage, idet  hans  Tilhængere  vedbleve  at  overhænge  Niels 
med  Bønner  om  ikke  saaledes  at  opgive  sin  Søns  Sag, 
hvilket  han  jo  havde  gjort  ved  i  Ringsted  at  fore  edelig 
Bekræftelse  for  sin  Udelagtighed  i  Knuds  Mord.  Som 
saa  mange  Gange  tidligere,  lod  den  gamle  Konge  sig  nu 
igjen  besnakke,  tilbagekaldte  Magnus  og  aabnede  derved 
den  Borgerkrig,  der  ikke  endtes  før  paa  Grathehede. 
Han  gjorde  tillige  Magnus  til  sin  Medregent  for  saa  meget 
yderligere  at  sikre  Kronens  Overgang  til  ham  efter  sin 
Død*). 


*)  Skjendt  dette  ingen  Steder  siges  udtrykkelig,  undtagen  i  de  betyde- 
lig senere  Kyklosteraunaler  (Lgb.  I.  IGl)  ,  saa  frenigaar  det  dog 
saavel  af  Forholdet  til  Kejser  Lothar,  der  uden  dette  bliver  aldeles 

Den  sjællandske  Almue,  der  i  Ringsted  kun  med 
Kød  og  næppe  yar  bleven  holdt  tilbage,  tøvede  nu  ikke 
et  Øjeblik  længere  med  at  rejse  sig.  Den  saa  nu, 
hvorledes  Niels,  der  nylig  edelig  havde  fralagt  sig  al 
Deltagelse  i  Knuds  Mord,  ikke  desto  mindre  sluttede 
sig  til  hans  Drabsmænd ,  og  den  besluttede  derfor 
at  vælge  en  ny  Konge.  Dens  Øjne  faldt  paa  Erik, 
Knuds  yngre  Broder,  af  hvem  den  kunde  vente  sig  en 
dygtig  og  tillidvækkende  Fører,  medens  derimod  Harald 
Kesia  kun  havde  vakt  Had  imod  sig  ved  sine  Røverier 
hos  dem,  der  ikke  vare  i  Stand  til  at  forsvare  sig,  og 
tillige  Foragt  ved  sin  æreløse  Flugt,  saasnart  Nogen 
begyndte  for  Alvor  at  slaa  fra  sig.  Erik  var  imidlertid 
for  meget  optagen  af  Øjeblikkets  Spørgsmaal  til  at  kunne 
modtage  den  Hylding,  som  Folket  tilbød  ham.  Hans 
Tanke  stod  til  først  og  fremmest  at  tage  Hævn  for  sin 
Broders  Drab;  det  Andet  vilde  nok  give  sig  derefter. 

Med  saa  mange  Folk  og  Skibe,  han  kunde  faa  samlet 
i  en  Hast,  satte  han  altsaa  efter  Niels,  der  var  tagen 
til  Jellinge.  Han  gjorde  Landgang  i  Jylland,  men  lod 
sig  til  sin  egen  Skade  holde  tilbage  i  Uvirksomhed  af 
Bisp  Thure  af  Ribe ,  idet  denne  fik  ham  til  at  tro ,  at 
Niels  nu  var  villig  til  at  indgaa  Forlig  paa  rimelige  Be- 
tingelser.     Derved    blev   der   Lejlighed    til   at  gjøre   et 


uforstaaeligt  og  har  givet  Anledning  til  de  urimeligste  Opfattelser, 
som  deraf,  at  Harald  Kesia  efter  Magnus' Fald  gjøres  til  Medregent, 
hvilket  vilde  være  aldeles  besynderligt,  hvis  ikke  Magnus  forinden 
havde  beklædt  denne  Stilling.  Det  er  som  Følge  heraf  vistnok 
ganske  rigtigt,  at  Magnus  i  et  Pavebrev  fra  1133  kaldes  Daniæ 
rex,  og  vilkaarligt  med  Regesta  Diplomatica  [174]  at  relte  Daniæ 
til  Sveciæ. 

uventet  Angreb  paa  ham,  saa  han  efter  et  betydeligt 
Nederlag  saa  sig  nødsaget  til  igjen  at  ty  over  til  Øerne. 
Her  blev  det  nu  ikke  længere  opsat  at  foretage 
Kongehyldingeu  baade  for  Sjælland  og  Skaane,  skjøndt 
den  paa  Grund  af  den  korte  Tid,  man  undte  sig,  ikke 
kunde  foregaa  paa  det  sædvanlige  Thingsted  paa  Isøren. 
Erik  søgte  nemlig  at  forberede  et  nyt  Angreb  paa  Jyl- 
land. Han  fik  endnu  i  samme  Aar,  1131,  Kejser  Lothar, 
hvis  Vasal  Knud  for  Vendens  Vedkommende  havde  været, 
til  at  rykke  med  en  Hær  mod  Danevirke,  medens  han 
selv  med  en  Flaade  sejlede  til  Byen  Slesvig.  Her  lader 
det  imidlertid,  at  Lothar  har  spillet  dobbelt  Spil.  Han 
fandt  det,  hvad  der  jo  fra  hans  Standpunkt  var  natur- 
ligt nok,  for  rigtigst  at  benytte  Lejligheden  til  at  bringe 
Danmark  i  Afhængighed  af  Tydskland,  og  afslog  derfor 
Eriks  Tilbud  om  at  lade  sine  Tropper  sætte  over  Slien 
til  Slesvig  med  dennes  Skibe.  Derimod  aabnede  han 
Underhandling  med  Niels  og  Magnus,  der,  skjøndt  Dane- 
virke var  i  en  fortræffelig  Forsvarsstand,  dog  vare  i  en 
meget  udsat  Stilling,  eftersom  de  kunde  anfaldes  i  Siden 
ad  Søvejen  fra  Slien.  De  fandt  sig  derfor  ogsaa  i  at 
tage  Riget  til  Lehn  af  Kejseren  mod  en  betydelig  Ind- 
fæstning  paa  4000  Mark*).  Men  paa  den  anden  Side 
gjorde  Kejseren  den  følgende  Vinter  heller  ikke  Noget 
for  at  forhindre  Grev  Adolf  d.  2.  af  Holsten,    der  kort 


')  At  bestandig,  f.  Ex.  hos  Saxo  S.  645,  Helmold  I.  S.  50,  kun 
Magnus  nævnes  som  den ,  der  blev  Kejserens  Lehnsmand ,  ligger 
maaske  kun  i  Niels'  ubetydelige,  mindre  fremtrædende  Personlighed. 
At  Magnus  var  Konge  i  Danmark,  er  efter  det  Ovenanferte  upaa- 
tvivleligt. 

Ræder:  Danm.  a.  Svend  Eatridseo  og  baos  Sønner.  9Q 

forinden  havde  tiltraadt  Lehnet  efter  sin  Fader,  i  at 
komme  Erik  til  Hjælp,  som  nu  holdtes  fast  i  Slesvig  af 
Magnus,  der  belejrede  Byen  paa  den  ene  Side,  medens 
Isen  lukkede  Slien  paa  den  anden.  Det  gik  for  Resten 
Adolf  meget  uheldig;  thi  vel  rykkede  han  overEjderen; 
men  allerede  ved  Jagel  mødte  Magnus  hans  Fortrop  og 
bibragte  den  et  saa  alvorligt  Nederlag,  at  Adolf  holdt 
det  for  rigtigst  skyndsomst  at  vende  tilbage  overEjderen. 
Alligevel  lykkedes  det  ikke  at  erobre  Slesvig.  Saasnart 
Isen  brød  op,  nemlig  i  Foraaret  1132,  forlod  Erik  Byen 
til  Søs,  uden  at  Magnus  var  i  Stand  til  at  for- 
hindre det. 

Han  lagde  nu  Planen  til  et  tredje  Tog  over  til 
Jylland,  efterat  de  to  første  vare  glippede,  og  søgte  frem- 
deles at  skaffe  et  Forbund  med  Norge  i  Stand,  efterat 
det  med  Kejseren  ligeledes  var  mislykkedes.  Herom 
vidner  det  Ægteskab,  han  fik  tilvejebragt  mellem  den 
norske  Konge  Magnus,  senere  kaldet  den  Blinde,  Sigurd 
Josalafarers  Søn,  og  Knud  Lavards  unge  Datter  Christine, 
ligesom  han  ogsaa  selv  giftede  sig  med  Malmfred,  der 
tidligere  havde  været  Sigurd  Jorsalafarers  Hustru  og  var 
en  Søster  til  Knud  Lavards  Enke.  Ogsaa  fik  han  en 
vigtig  Støtte  derved,  at  Erkebisp  Asgers  Broder  Christian 
forlod  Niels'  og  Magnus'  Parti  og  gik  over  til  Erik;  thi 
dette  var  ikke  blot  en  betydelig  ydre  Hjælp,  men  tillige 
et  Tegn  paa,  at  snart  hele  denne  indflydelsesrige,  jydske 
Slægt  vilde  vende  sig  til  ham. 

Nogle  af  hans  Nærmeste  gjorde  derimod  den  mod- 
satte Svingning  saaledes  hans  Broder  Harald  Kesia ;  thi 
han  havde  vistnok,  som  anført,  oprindelig  kun  rejst  Klagen 
mod  Knuds  Mordere ,    fordi  han  troede  at  skulle  kunne 

fiske  i  rørte  Vande;  men  da  han  nu  saa,  at  Alle  sluttede 
sig  til  Erik,  vaktes  naturlig  hans  Misundelse,  og  skjøndt 
han  endnu  ikke  vovede  at  træde  aabent  frem,  blev  han 
dog  en  vaklende  og  upaalidelig  Forbundsfælle.  I  endnu 
højere  Grad  gjaldt  dette  om  Bisp  Peder  af  Roskilde,  der 
havde  maattet  kjæmpe  med  Peder  Bodilsens  Reformiver; 
det  var  derfor  kun,  fordi  Erik  havde  Magten  paa  Sjælland, 
at  han  forholdt  sig  rolig.  Et  Nederlag  vilde  bringe  ham 
til  at  vise  sig  i  sin  sande  Skikkelse. 

Endnu  var  der  dog  ikke  Andet  end  godt  at  haabe, 
og  Foraaret  1132  stak  Erik  tillidsfuld  i  Søen  mod 
Magnus,  der,  belært  ved,  hvordan  det  var  gaaet  det  fore- 
gaaende  Aar  ved  Slesvig,  nu  ogsaa  havde  skaffet  sig 
Skibe. 

Med  disse  sejlede  han  ud  fra  Aarhus,  men  mødte 
uventet  Erik  under  Sejrø,  hvor  det  kom  til  en  meget 
haard  og  heftig  Kamp.  Men  skjøndt  Jyderne  sloges  som 
Løver,  saa  kunde  de  dog  ikke  modstaa  Eriks  overlegne 
Magt,  og  for  Magnus  var  der  tilsidst  ikke  Andet  at  gjøre 
end  skyndsomt  at  begive  sig  paa  Flugt. 

Medens  dette  skete,  var  Christian  Svendsen  taget 
op  til  det  nordlige  Jylland ,  hvor  han  fik  samlet  en  Hær 
for  fra  denne  Side  at  angribe'Kong  Niels.  Det  gik  ham 
imidlertid  meget  uheldig.  I  et  Slag  ved  Rønbjerg,  enten  det 
ved  Bjørnsholm  i  SletHerred  eller  Sognebyen  af  dette  Navn 
i  Ginding  Herred,  sloges  og  fangedes  Christian,  hvorefter 
han  sattes  i  Forvaring  paa  Gottorp.  Ikke  stort  bedre  gik 
det  kort  efter  Erik  selv,  da  han  efter  sin  Sejr  ved  Sejrø  lige- 
ledes vilde  angribe  Niels  fra  det  nordlige  Jylland  af;  thi 
uden  at  kjende  Christians  Uheld  vovede  han  et  Slag  ved 
Onsildbro,   ikke    langt   fra  Hobro,    hvor  han   uagtet   alt 

30* 

det  Mod,  navnlig  Aage  Christiansen  og  Bjørn  Jernside, 
Harald  Kesias  Søn,  udviste,  dog  blev  fuldstændig  slaaet, 
saa  han  maatte  være  glad  ved  at  slippe  uskadt  ud  paa 
sine  Skibe.  En  Hævn  over  den  med  Niels  forenede 
Gejstlighed  havde  han  dog  faaet,  idet  han  havde  ladet 
Bisp  Eskil  af  Viborg  myrde  og  det  endogsaa,  mens  han 
læste  Messen  i  St.  Margrethekirken  i  Viborg*). 

Eriks  Nederlag  havde  til  Følge,  at  Harald  Kesia 
nu  aabent  forlod  hans  Parti  og  igjen  satte  sig  fast  i  sin 
gamle  Røverrede  ved  Roskilde.  Erik  saa  sig  derfor  nød- 
saget til  at  belejre  ham  der;  men  da  han  mærkede, 
at  Belejringen  trak  sig  i  Langdrag,  tik  han  de  tydske 
Haandværkere,  der  boede  i  Roskilde  til  at  lave  sig  nogle 
Blider,  eftersom  Belejringskunsten  just  ikke  var  synder- 
lig udviklet  her  i  Norden,  og  med  dem  begyndte  han 
da  at  kaste  Stene  ind  paa  Borgen.  Da  Harald  for- 
færdedes over  Virkningen  af  disse  nye  Maskiner,  gik 
det,  ligesom  da  i  sin  Tid  Roskilde  Borgere  grebe  til  Vaaben 
imod  ham  for  hans  Røveriers  Skyld.  Han  flygtede 
pludselig  en  Nat  ud  ad  et  Hul  i  den  Del  af  Volden,  der 
vendte  hen  imod  Søen ,  og  skjøndt  saavel  Erik  som 
Borgerne,  der  havde  opdaget  hans  Flugt,  forfulgte  ham, 
saa  lykkedes  det  ham  dog  at  komme  om  Bord  paa  et 
Skib  og  sætte  Sejl  over  til  Jylland. 

Herved  var  dog  for  Erik  i  Virkeligheden  kun  meget 
Lidet  vundet,  ligesom  det  heller  ikke  havde  Stort  at  be- 
tyde,   at  Magnus   omtrent  ved   samme   Tid   mistede    sit 


')  Saaledes  i  det  Mindste  efter  Kosk.  Anon.  Lgb.  I.  S.  383,  medens 
deiimod  Necr.  Lund.  Lgb.  IH.  S.  460  siger,  det  var  1133,  d.  20. 
Oktober. 

Kongedømme  i  Sverig,  hvilket  tilfaldt  Sverker,  der  til- 
ligemed sin  Fætter  Erik  den  Hellige  blev  Stamfader  til 
en  lang  Række  af  svenske  Konger;  thi  han  synes  aldrig 
at  have  benyttet  sine  Forbindelser  i  Sverig  til  at  an- 
gribe Erik  fra  den  skaanske  Side.  Derimod  maatte  denne 
nu  frygte  et  Angreb  paa  selve  Sjælland;  thi  efter  tre 
Krigstog  til  Jylland,  kort  efter  hverandre  og  alle  uheldige, 
kunde  han  foreløbig  i  det  Mindste  ikke  tænke  paa  noget 
Angreb  igjen. 

Det  næste  Foraar,  nemlig  1133,  skulde  han  imid- 
lertid ikke  have  mere  Held  med  sig  end  hidtil.  Niels 
og  Magnus  landede  nemlig  nu  og  leverede  ham  et  Slag 
ved  Værebro ,  der  var  et  fuldstændigt  Nederlag.  Han 
maatte  indtil  Videre  ganske  opgive  sin  Sag  og  søge  Til- 
flugt hos  Kong  Magnus  i  Norge,  efterat  et  Forsøg  paa 
endnu  at  holde  sig  i  Skaane  ligeledes  var  mis- 
lykkedes. 

For  Øvrigt  er  der  Grund  til  at  antage,  at  ogsaa 
en  Del  polske  Hjælpetropper,  hidsendte  af  Magnus' 
Svigerfader  Boleslaw,  have  deltaget  i  dette  Tog  mod 
Sjælland.  De  anførtes  uden  Tvivl  af  en  af  de  betyde- 
ligste og  rigeste  Stormænd  i  Polen,  Piotrek,  Greve  af 
Skrzyn,  en  nær  Frænde  af  Boleslaw.  Polske  Skribenter 
have  i  det  Mindste  udmalet  Toget  med  de  mest  glimrende 
Farver,  og  Piotrek  skyldte  uden  Tvivl  dette  Tog  sit 
Tilnavn  Petrus  Danus. 

Det  forstaar  sig  af  sig  selv,  at  Sejrherrerne  toge 
blodig  Hævn  over  Alle,  der  havde  sluttet  sig  til  Eriks 
Parti,  men  fremfor  Alle  udmærkede  sig  dog  Harald 
Kesia;  thi  det  fulgte  af  hans  Charakter,  at  han,  der 
to  Gange  paa  den  fejgeste  Maade   var    flygtet  for  Ros- 

kilde  Borgere,  nu,  da  disse  vare  værgeløse,  var  bleven 
uhyre  modig  og  ikke  mente  at  kunne  være  haard  nok 
i  at  straffe  dem  for  den  Hjælp,  som  de  havde  ydet 
Erik.  Navnlig  gik  det  ham  meget  nær,  at  der  havde 
gaaet  det  Rygte  i  Byen,  at  han  var  bleven  dræbt  ved 
en  af  de  Pile,  de  sendte  efter  ham  paa  hans  nat- 
lige Flugt.  Han  befalede  derfor,  at  man  skulde  skjære 
Næsen  af  alle  de  tydske  Haandværkere,  der  befandt  sig 
i  Byen,  og  spørge  hver  Enkelt,  om  det  var  ham,  der 
havde  skudt  Harald.  En  af  dem,  fortælles  der  dog, 
slap  fri;  thi  da  han  paa  sin  Tydsk  raabte  Noget  om 
sin  Skolæst,  misforstod  man  ham  og  troede,  han  var 
Skolastikus,  og  en  saadan  lærd  Mand  vilde  man 
jo  gjerne  spare,  hvorfor  det  Hele  opløste  sig  i 
Latter,  da  man  kom  efter,  hvori  Misforstaaelseu  be- 
stod. 

Den  grusomme  Behandling,  der  saaledes  blev 
Tydskerne  i  Roskilde  tildel,  fremkaldte  imidlertid  alvor- 
lige Indsigelser  af  en  saadan  Art,  at  de  gjorde  en  Del 
Skaar  i  Sejrsglæden,  nemlig  fra  Kejser  Lothars  Side. 
Han  kunde  umulig  rolig  se  paa,  at  hans  Vasal  gjorde 
sig  skyldig  i  et  saadant  Forhold,  og  tog  Sagen  i  den 
Grad  alvorlig,  at  han  ligefra  Basel,  hvor  han  endnu  i 
November  Maaned  1133  opholdt  sig,  ilede  ned  til  Saksen 
for  at  forlange  Redegjørelse  for,  hvad  der  var  foregaaet 
i  Roskilde.  Det  lykkedes  imidlertid  Magnus  at  afvende 
den  truende  Storm.  Han  maatte  love  at  give  Erstatning 
og  stille  Gisler  for  sin  Troskab  og  Aaret  efter  i  April 
Maaned  indfinde  sig  ved  et  stort  Fyrstemøde,  der  holdtes 
i  Halberstad.     Her  fornyede  han  for  sig  og  sine  Efter- 

følgere  *)  overfor  Kejseren  og  hans  Efterfølgere  den 
Troskabsed,  han  allerede  1131  havde  aflagt,  og  lagde 
til  Bekræftelse  sine  Hænder  i  Kejserens.  Kronet  paa 
kongelig  Vis,  bar  han  dernæst  i  den  højtidelige  For- 
samling   Sværdet    foran    Kejseren. 

Medens  Niels  og  Magnus  saaledes  raadede  i  Dan- 
mark —  som  man  ser,  ikke  til  det  Bedste  —  opholdt 
Erik  sig  i  Norge ;  men  ogsaa  her  skulde  han  ikke  længe 
have  Fred.  Han  sluttede  uheldigvis  et  meget  varmt 
Venskab  med  Harald  Gille,  Magnus  Barfods  Søn,  der 
var  kommen  til  Norge  for  at  gjøre  sine  Rettigheder  til 
Throneu  gjældende ,  ja  de  indgik  endogsaa  Fostbroder- 
skab sammen.  Det  var  som  Følge  heraf  ikke  vanske- 
ligt for  Niels  og  Magnus  at  vække  den  norske  Konges 
Mistanke.  Sit  forandrede  Sindelag  viste  denne  snart 
derved,  at  han  forskjød  sin  Hustru  Christine,  og  ved 
Siden  heraf  lode  hans  Foranstaltninger  ogsaa  Erik  for- 
mode, at  der  var  lagt  an  paa  at  berøve  ham  hans  Fri- 
hed. Nu  var  det  ham  klart,  at  han  maatte  se  at  komme 
afsted  jo  før  jo  heller.  For  ikke  at  blive  ført  bort  fra 
Konghel,  hvor  han  opholdt  sig,  anstillede  han  sig  syg, 
og  ved  de  Forbindelser,  han  fra  den  Tid,  han  var  Jarl, 
endnu  havde  paa  Laaland,  skaffede  han  sig  et  Skib. 
Vagten,  der  var  sat  til  at  passe  paa  ham,  fik  han  ved 
sin  Capelians  Hjælp  drukken  under  Bordet,  og  med  sin 
Hustru  og  sin  lille  Søn  Svend  kom  han  lykkelig  og  vel 
ned  til  Skibet   og  satte  dermed  Kaasen  ad  Danmark  til. 


')  Dette  Sidste  er  det,  der  synes  at  have  manglet  ved  Hyldingdn 
1131,  se  Ann.  Bosov.  1131,  idet  Kejseren  den  Gang  endnu  ikke 
vilde  træde  Erik  saa  nær. 

Ankommen  til  Laaland,  var  det  Første,  han  gjorde, 
det  at  lade  Ubbe  Esbernsen,  som  Niels  imidlertid  havde 
gjort  til  Jarl  over  Smaalandene,  paagribe  og  hænge; 
men  for  Resten  varede  hans  Ophold  her  ikke  længe. 
Thi  allerede  henad  Juletid  drog  han  over  til  Skaane, 
hvor  det  ellers  havde  været  Niels'  Agt  at  tilbringe  Fest- 
dagene, men  som  denne  nu  saa  sig  nødsaget  til  at 
opgive. 

Erik  fik  nemlig  snart  hele  Skaane  til  at  rejse  sig 
for  hans  Sag.  Lund,  der  hidtil  kun  havde  været  for- 
synet med  et  Pæleværk,  lod  han  i  al  Hast  befæste  med 
en  Mur  og  en  Vold,  for  at  Byen  i  fornødent  Fald 
kunde  modstaa  de  Angreb,  som  de  forbedrede  Krigs- 
maskiner vilde  kunne  udsætte  den  for,  og  han  bestræbte 
sig  ligeledes  for  at  faa  udrustet  et  betydeligt  Rytteri, 
hvis  overlegne  Betydning  den  senere  Tids  Krigsførelse 
havde  godtgjort. 

At  Erik  saaledes  fandt  almindelig  Tilslutning  i 
Skaane,  skyldtes  væsentlig  een  Mand,  nemlig  Erkebisp 
Asger,  der  nu  fuldstændig  forlod  Niels'  Parti  og  sluttede 
sig  til  Erik.  Han  havde  længe  staaet  vaklende  mellem 
de  forskjellige  Retninger,  der  rørte  sig  i  Gejstligheden, 
saa  Omslaget  for  saa  vidt  just  ikke  var  saa  paafaldende; 
ogsaa  var  jo  hans  Broder  Christian  allerede  et  Par  Aar 
tidligere  traadt  over  paa  Eriks  Parti.  Hvad  der  imidler- 
tid nu  vistnok  gjorde  Udslaget,  var  den  forandrede 
Holdning,  Paven  og  den  med  Samme  forenede  Kejser, 
Niels'  og  Magnus'  Beskytter,  havde  begyndt  at  ind- 
tage til  den  danske  og  overhovedet  den  nordiske 
Menighed. 

Denne  Forandring  laa  for  Øvrigt  allerede  temmelig 
langt  tilbage;  thi  man  maa  gaa  op  til  1123,  det  Aar, 
da  den  Hamborgske  Erkebisp  Frederik  dode,  for  at 
træffe  de  første  heldige  Forsøg  fra  Erkestolens  Side  paa 
at  forny  det  gamle  Overhøjhedsforhold  til  den  nordiske 
Menighed.  Øjeblikket  var  ogsaa  overordentlig  godt 
valgt;  thi  Aaret  i  Forvejen  havde  Pave  og  Kejser 
sluttet  Forlig  om  alle  de  tvistige  Punkter ,  der  hidtil 
havde  sat  saa  at  sige  hele  Verden  i  Brand,  og  Paven 
var  som  Følge  heraf  usædvanlig  \illig  til  at  efterkomme 
ethvert  Ønske,  der  udgik  fra  tydske  Prælaters  Side, 
forsaavidt  dette  kunde  forenes  med  hans  egen  Magt- 
stilling. Dette  benyttede  da  ogsaa  den  nyvalgte  Erke- 
bisp af  Bremen,  Adalbero,  sig  af.  Han  begav  sig  1123 
til  det  store  Concilium ,  Calixt  d.  2.  afholdt  i  Rom, 
hvor  Paven  egenhændig  viede  ham  til  Erkebisp,  for- 
uden at  han  fik  en  Erklæring  fra  Conciliet  med,  hvorved 
den  Hamborgske  Stols  Fordringer  bleve  anerkj endte. 
Ogsaa  blev  der  sendt  en  Cardinal  i  særlig  Mission  til 
Danmark  for  at  gjenoprette  den  tidligere  Tilstand, 

Man  hører  imidlertid  ikke  Noget  om,  hvad  der  fra 
dansk  Side  blev  gjort  for  at  møde  den  truende  Fare; 
thi  vel  døde  Pave  Calixt  allerede  1124;  men  hans 
Efterfølger  Honorius  d.  2.  fornyede  Paalæget  til  de 
danske  Bisper  om  at  underkaste  sig  Bremerstolen,  uden 
at  dette  dog  havde  den  tilsigtede  Virkning.  Ja,  det 
lader  efter  Ordlyden  i  Pavebullerne  af  1133  endogsaa 
til,  at  Asger  har  holdt  sig  aldeles  tilbage  og  ikke  ind- 
ladt sig  paa  at  godtgjøre  for  Curien  sin  Adkomst  til 
Uafhængighed  af  den  tydske  Erkestol.  Ligesaa  meget 
er  man  i  Uvidenhed  om,  hvoriedes  Asger  stillede  sig  til 

det  dobbelte  Pavevalg  efter  Honorius  d.  2s  Død  1130, 
hvorefter  to  Paver,  Innocents  d.  2.  og  Auaclet  d.  2., 
stredes  om  Valgets  Gyldighed,  eller  om  han  ikke  snarest, 
optagen  af  de  indre  Vanskeligheder,  som  han  var,  har 
holdt  sig  udenfor  hele  Sagen.  I  ethvert  Fald  var  Erke- 
bisp  Adalbero  alt  Andet  end  heldig;  thi  han  sluttede 
sig  i  længere  Tid  til  Anaclet,  der  forkastedes  af  den 
større  Del  af  Christenheden,  men  vedblev  at  holde  sig  i 
Rom,  og  hans  Ønsker  med  Hensyn  til  Nordens  Under- 
ordnelse under  Bremen  kunde  derfor  ikke  have  stor 
Vægt  hos  Innocents  d.  2.  Derimod  tog  Kejser  Lothar 
sig  nu  saa  meget  ivrigere  og  heldigere  af  Sagen,  idet 
han  aabenbart  betragtede  Spørgsmaalet  fra  den  mere 
politiske  Side  og  i  Bremerstolens  Overhøjhed  saa  et 
Middel  til  at  fuldende  Nordens  Afhængighed  af  Tydsk- 
land  og  et  Supplement  til,  hvad  han  havde  opnaaet  ved 
omtrent  samtidig  at  bringe  den  danske  Konge  i  Lehns- 
forhold  til  sig. 

Som  Følge  heraf  udgik  der  otte  Dage,  før  Kejser- 
kroningen  fandt  Sted  i  Laterankirken  i  Rom  1133, 
nemlig  under  27.  Maj,  ikke  mindre  end  fem  eller  maaske 
endnu  flere  Buller  om  de  nordiske  Kirkeforhold  fra  Pave 
Innocents  d.  2.,  som,  efterat  han  længe  havde  maattet 
opholde  sig  i  Frankrig,  endelig  med  Vaabenmagt  var 
bleven  ført  til  Rom  af  Kejseren.  De  ere  stilede  til 
Erkebisp  Adalbero,  »Biskop«  Asger,  Kong  Niels  og 
Kong  Magnus  (Daniæ  rex)  samt  til  de  svenske  Bisper 
og  paalægge  »i  Henhold  til  vor  elskede  Søn  Kong  Lothars 
Bønner«  Asger  og  den  danske  Menighed  at  underordne 
sig  den  hamborgske  Erkestol,  samt  give  denne  Underret- 
ning om  den  skete  Gjenoprettelse  af  det  gamle  Forhold. 

En  Række  efter  en  storartet  Maalestok  udførte  falske 
Adkomstbreve,  der  paaberaabes  i  Bullerne,  gav  disse  et 
vist  formelt  Grundlag,  der  endogsaa  tildels  gik  videre, 
end  Forholdet  oprindelig  havde  været,  og  hele  det  store 
Udbytte  af  mangeaarige  Bestræbelser  og  en  Tilstand, 
der  allerede  havde  bestaaet  i  en  Menneskealder,  syntes 
saaledes  ved  et  Pennestrøg  igjen  at  være  omstyrtet. 

Fra  nu  af  nølede  Asger  og  hans  virksomme  Dom- 
provst Eskil,  der  var  en  Søn  af  hans  Broder  Christian, 
og  som  uden  Tvivl  har  været  den,  der  har  havt  mest  Ind- 
flydelse paa  Ledelsen  af  Erkestiftets  Anliggender,  ikke 
med  virksomt  at  modsætte  sig  den  hamborgske  Erke- 
stols  Overgreb.  Det  besluttedes  nu  afgjort  at  for- 
lade Niels'  og  Magnus'  Parti,  der  havde  stillet  sig  i 
Athængighedsforhold  til  Kejseren,  selv  om  der  derved 
skulde  fremkomme  et  Brud  mellem  Erkestolen  og  hele 
den  øvrige  danske  Gejstlighed,  og  Sendebud  gik  mellem 
Lund  og  Pisa,  hvor  Pave  Innocents  allerede  i  September 
1133,  efterat  Lothar  havde  forladt  Italien,  havde  maattet 
søge  Tilflugt.  Fra  dansk  Side  sendtes  Hermann,  Kan- 
nik i  Lund,  senere  Bisp  i  Slesvig,  og  fra  pavelig  Side 
Cardinal  Martin.  Paven  selv  havde  desuden  ikke  nogen 
personlig  Anledning  til  at  begunstige  den  hamborgske 
Erkebisp,  der  jo,  som  sagt,  en  Tidlang  havde  sluttet 
sig  til  Modpaven  Anaclet,  og  nogle  Aar  senere,  da 
Lothar  kom  til  Italien  for  at  gjøre  Ende  paa  Kirke- 
striden, blev  Forholdet  mellem  Pave  og  Kejser  af  for- 
skjellige  Grunde  som  oftest  spændt.  Endelig  havde 
Lunds  Rettigheder  uden  Tvivl  ogsaa  en  vægtig  Tals- 
mand i  den  berømte  Abbed  Bernhard  afClairvaux,  med 
hvem    Erkestiftets    ledende    Tanke,    Domprovst    Eskil, 

vistnok  ved  hin  Tid  allerede  var  traadt  i  Forbindelse, 
og  som  paa  den  anden  Side  havde  havt  en  væsentlig 
Andel  i  Innocents  d.  2s  Anerkjendelse  og  i  hin  Tid  for 
det  meste  opholdt  sig  i  Italien,  i  Pavens  Nærhed,  saa- 
ledes  bl.  A.  ved  Cardinal  Martins  Hjemkomst  fra  sin 
Rejse  til  Danmark  1134. 

Det  var  altsaa  ikke  noget  uoverlagt  Skridt,  naar 
den  lundske  Erkestol  besluttede  sig  til  fuldstændig  at 
bryde  med  Kong  Niels  og  vende  hele  sin  umaadelige 
Indflydelse  til  Fordel  for  Kronprætendenten,  skjøndt  det 
vistnok  har  staaet  klart  for  begge  Parter,  at  det  her 
gjaldt  om  et  være  eller  ikke  være. 

Umiddelbart  fra  Mødet  i  Halberstad  i  April  Maaned 
1134  maa  Magnus  være  ilet  hjem  for  at  fuldende  de 
Rustninger,  der  skulde  vende  Slaget  mod  Skaane,  den 
Landsdel,  til  hvilken  Erik  nu  satte  sit  sidste  Haab. 
Med  hele  den  danske  Flaade  paanær  den  skaanske  stak 
han  i  Søen  og  landede  i  Skaane  ikke  langt  østen  for 
Skanør  i  Fodevigen,  tæt  ved  Landsbyen  Hammer.  Her 
begyndte  han  at  udskibe  sin  Hær  og  stillede  den  op, 
skjøndt  det  vel  næppe  var  hans  Hensigt  straks  at  vove 
et  Slag,  eftersom  det  var  2.  Pintsedag  den  4.  Juni 
1134,  da  pludselig  Luften  formørkedes  af  en  umaadelig 
Støvsky;  det  var  Eriks  Rytteri,  der  med  Voldsomhed 
rykkede  frem.  Det  blev  et  Slag,  der  blev  vundet  saa 
at  sige  i  det  første  Anløb.  Thi  ligesom  for  en  Del 
Aar  tilbage,  da  i  Slaget  ved  Lytjenborg  Fodfolket  paa 
ingen  Maade  kunde  staa  sig  mod  Henriks  Rytteri,  saa- 
ledes  viste  Rytteriets  Overvægt  sig  ogsaa  ved  denne 
Lejlighed,  kun  paa  en  endnu  mere  knusende  Maade. 
Næsten  øjeblikkelig   tilbagetrængte  til  Stranden,   kjæm- 

pede  Magnus  og  Bisp  Peder  af  Roskilde  til  det  Yderste 
for  deres  Liv;  de  bleve  overmandede  og  nedhuggede. 
Med  dem  faldt  desuden  Magnus'  Sun  af  samme  Navn, 
Henrik  Skatelaar  og  største  Delen  af  Landets  Bisper;  thi 
foruden  Peder  dræbtes  eller,  som  Svend  Aagesen  i  Partili- 
denskaben udtrykker  sig,  »befordredes  til  Helvede«  Bisp 
Thure  af  Ribe,  Kjeld  af  Vendsyssel,  Ulkil  af  Aarhus  samt 
Bisp  Henrik  af  Sigtuna;  endelig  blev  Bisp  Adalbert  af  Sles- 
vig dødelig  saaret.  Tilbage  af  Bisper  her  i  Landet  var 
der  ingen  andre  end  Erkebisp  Asger  af  Lund ,  og  hans 
Broder  Svend,  Bisp  af  Viborg,  der  havde  efterfulgt  den 
Eskil ,  som  Erik  havde  ladet  myrde,  medens  det  er 
ubekjendt,  hvem  der  var  Bisp  i  Odense.  Niels  og  Harald 
Kesia  slap  med  Nød  og  næppe  om  Bord  paa  et  Skib, 
hvormed  de  for  fulde  Sejl  flyede  til  Jylland.  Det  er 
en  Selvfølge,  at  ogsaa  for  Øvrigt  Nederlaget  var  umaade- 
ligt;  saaledes  skulle  ikke  mindre  end  60  Præster  være 
nedhuggede.  Selv  af  dem ,  der  vare  komne  ud  paa 
Skibene,  var  der  Mange,  der  omkom  ved  disses  Over- 
fyldning, ja  de  sloges  indbyrdes ,  Enhver  for  at  redde 
sig  selv. 

Ligesom  ved  et  Vidunder  og  i  et  Nu  havde  Erik 
saaledes  naaet,  hvad  han  i  flere  Aar  forgjæves  og  dog 
med  en  overordentlig  Ihærdighed  havde  kjæmpet  for. 
Saxo  mener  derfor  ogsaa,  at  denne  Sejr  blev  vundet 
mindre  ved  menneskelig  Kraft  end  ved  Guds  Hjælp, 
der  vilde  hævne  Mordet  paa  den  helligste  Fyrste ,  og 
Folket  gav  herefter  Erik  Tilnavnet  Emun ,  den  Minde- 
deværdige  (gloriosus),  som  han  bærer  i  Historien. 

Ikke  heller  Niels  skulde  længe  overleve  denne 
Dag.     Han   agtede   formodentlig  at  flygte   til   Kejseren, 

der  hele  denne  Sommer  igjennem  havde  opholdt  sig  i 
Nordtydskland,  navnlig  Pintsen  over  i  Merseborg.  An- 
derledes kan  man  nemlig  ikke  forklare,  at  han  just 
begav  sig  til  Slesvig,  hvor  Knud  Lavard  havde  havt  saa 
mægtigt  et  Tilhold,  og  hvor  Erik  faa  Aar  forud  havde 
udholdt  en  Belejring.  Undervejs  gjorde  han  endnu 
Harald  Kesia  til  sin  Medregent  og  lod  dette  bekræfte 
paa  Urnehoved  Thing*),  men  drog  derpaa,  eftersom 
Harald  ikke  vovede  at  følge  ham  længere,  sydpaa,  kun 
ledsaget  af  et  ganske  ubetydeligt  Følge.  Ankommen 
foran  Slesvig,  lod  han  sig  give  Gisler  af  Byen  for  sin 
Sikkerhed  og  blev  ogsaa  ved  sin  Ankomst  modtagen 
af  Gejstligheden  i  højtideligt  Optog  med  alle  kongelige 
Æresbevisninger;  men  Borgerne,  hvis  Gilde  Knud  Lavard 
i  sin  Tid  havde  været  Oldermand  for,  viste  derimod  en 
i  høj  Grad  truende  Holdning.  Hans  Følge  raadede 
ham  vel  at  ty  ind  i  Domkirken,  men  han  foretrak  i 
værste  Fald  at  lide  Døden  i  sin  Fædreneborg  paa  Nord- 
siden af  Torvet  ved  Torvestrædet.  Paa  Vejen  herhen 
blev  han  allerede  angreben,  og  skjøndt  hans  Mænd  for- 
svarede ham  paa  det  Skarpeste,  maatte  han  dog  bukke 
under  for  de  ophidsede  Gildebrødres  og  Borgeres  Sværd, 
d.  25.  Juni  1143.  Han  blev  uden  Tvivl  begraven  i 
Slesvig  Domkirke. 


*)  Saxos  Beretning,  S.  659,  at  Harald  blev  erklæret  for  Konge  paa 
Urnehoved  Thing,  maa  nemlig,  sammenholdt  med  Anon.  Rosk. 
Lgb.  I.  383  og  for  overhovedet  at  blive  forstaaelig,  henføres  til 
dette  Tidspunkt. 

'laget  ved  Fode\ng  var  i  Ordets  fuldeste  Betydning 
afgjørende.  Den  Maade,  hvorpaa  der  var  bleven  ryddet 
op  mellem  den  høje  Gejstlighed  her  i  Landet,  knuste 
ligesom  i  et  Nu  enhversomhelst  Modstand,  som  kunde 
ønske  vedblivende  at  fastholde  en  kirkelig  isoleret  Stil- 
ling for  Landet.  Thi  dette  Ønske ,  der  i  sig  selv  sig- 
tede paa  en  Umulighed,  synes  paa  Grund  af  den  her- 
skende Mangel  paa  Kjendskab  til,  hvad  der  rørte  sig 
ude  omkring,  dog  alligevel  at  være  blevet  næret  af 
Mange,  men  faldt  nu  omsider  bort,  ikke  fordi  Overbe- 
visningen hurtig  forandrede  sig,  men  ligeoverfor  selve 
Kjendsgjerningernes  Magt.  Den  Fare,  der  havde  været 
for,  at  den  danske  Menighed,  forladt  af  Paven,  som 
den  under  disse  Forhold  maatte  blive,  atter  skulde  falde 
tilbage  i  Afhængighed  af  Bremen,  forsvandt  altsaa; 
men  at  der  ogsaa  i  kirkelig  Henseende  vedblev  at  være 
Strid  nok  endda,  vidnerikke  blot  den  roskildske  Anonym 

som  et  mærkeligt,  skjøndt  rigtignok  enestaaende  Mindes- 
mærke om;  men  det  kom  meget  hurtigt  til  at  vise  sig, 
ogsaa  naar  man  blot  ser  hen  til  Forholdet  mellem  Sejr- 
herrerne indbyrdes. 

Foreløbig  var  Alting  dog  lovende  nok.  De  ledige 
Bispesæder  bleve  hurtig  besatte.  Til  Roskilde  kom  saa- 
ledes  Eskil,  Domprovst  i  Lund  og  Asgers  Brodersøn; 
Ribe  Stol  besattes  med  Nothold,  Peder  Bodilsens  Capellan 
og  fortjent  ved  den  Iver,  han  havde  vist  for  Coelibatets 
Indførelse.  Eriks  egen  Capellan  Ricco,  uden  Tvivl  den 
Samme,  der  havde  været  ham  behjælpelig  ved  hans 
hemmelige  Flugt  fra  Norge,  kom,  da  Adalbert  døde  af 
sine  Saar,  til  Slesvig,  medens  mindre  bekjendte  Mænd, 
Sylvester  og  Illug  indsattes  i  .Vendsyssel  og  Aarhus. 
Derimod  vedblev  naturligvis  Asgers  Broder  Svend  at 
beklæde  Bispestolen  i  Viborg.  Ved  Siden  heraf  er  det 
utænkeligt  Andet,  end  at  der  under  det  heftige  Røre 
ogsaa  raaa  være  gaaet  haardt  til  Værks  overfor  det 
slagne  Partis  lavere  stillede  Tilhængere,  skjøndt  Intet 
herom  er  overleveret.  Kun  fristes  man  til  at  holde  det 
for  mere  end  en  blot  Tilfældighed,  at  den  roskildske 
Anonym  nu  pludselig  forlader  os.  Hans  Arbejde  maa 
nemlig  være  bleven  pludselig  afbrudt  faa  Aar  efter  Sla- 
get ved  Fodevig. 

Den,  der  drager  hele  Opmærksomheden  hen  paa  sig, 
er  imidlertid  Kongen  selv,  Erik  Emun.  For  ham  stod 
Spørgsmaalet  om  dette  eller  hint  kirkelige  Partis  Over- 
vægt vel  ikke  som  noget  Ligegyldigt,  men  dog  alligevel 
i  Baggrunden.  Hovedsagen  for  ham  var  selvfølgelig  den 
at  sikre  sig  Thronen  overfor  de  andre  Kronprætendenter, 
og  den  overraskende  Maade,  hvorpaa  han  efter  tre  Aars 

virksomme,  men  dog,  som  det  længe  syntes,  haabløse 
Anstrengelser  pludselig  havde  sejret  og  det  ligesom  ved 
guddommelig  Bistand,  bidrog  naturligvis  Sit  til  at  styrke 
hans  medfødte  Energi,  der  netop  kun  behøvede  en  Ting, 
nemlig  Troen  paa,  at  han  virkede  i  en  højere  Magts 
Tjeneste,  tor  ret  at  vise  sig  i  sin  sande  Skikkelse. 

Straks  efterat  han  havde  erfaret  Niels'  Drab,  lod 
han  Harald  Kesias  to  ældste  Sønner,  Bjørn  Jernside  og 
Erik  Diaconus  fængsle  samt  tog  dem  med  sig  til  Slesvig, 
hvor  de  holdtes  i  strengeste  Forvaring,  medens  derimod 
Harald  flygtede  til  Kong  Magnus  i  Norge.  Erik 
tænkte  en  Tidlang  paa  at  spare  dem,  vistnok  navnlig 
fordi  han  kom  i  Hu,  hvorledes  Bjørn  Jernside  havde 
kæmpet  for  ham  ved  Onsild  Bro  blot  nogle  faa  Aar  i 
Forvejen;  men  fornemmelig  tilskyndet  af  Christian  Svend- 
sen, der  just  ved  samme  Lejlighed  var  bleven  befriet  af 
det  Fængsel,  i  hvilket  han  holdtes  fangen  siden  Slaget 
ved  Rønbjerg,  besluttede  han  at  omkomme  dem,  og 
de  bleve  da  begge  druknede  i  Slien.  Ikke  meget  ander- 
ledes gik  det  Vinteren  efter  Harald  Kesia  selv,  han  blev 
nemlig  nødt  til  at  vende  tilbage  fra  Norge,  hvor  han 
ikke  havde  kunnet  faa  Hjælp  fra  Magnus,  der  først  paa 
Aaret  1135  blev  fanget  og  blindet  af  Harald  Gille.  Da 
denne  desuden  havde  faaet  en  Del  Bistand  hos  Erik  Emun, 
ja  tillige  Forlehningen  af  Halland,  fra  hvilket  han  bedst 
kunde  iagttage  det  passende  Øjeblik  for  at  gjøre  et  Ind- 
fald i  Norge,  kunde  Erik  paa  en  Maade  siges  selv  at 
være  Skyld  i,  at  Harald  ikke  længere  kunde  opholde 
sig  i  Norge.  Denne  søgte  nu  vel  at  skafte  sig  et  fast 
Udgangspunkt  i  Jylland  ved  .Jellinge  paa  det  derværende 
Krongods;  men  Erik  var  ikke  sen  med  at  forfølge  ham. 

Riednr:    Dnnm.  a.    Svend  Estridsen  og  hans   Sønner.  31 

Han  lod  sine  Skibe,  der  laa  indefrosne  ved  Sjælland, 
trække  over  Isen  ud  paa  Dybet  og  kom  saaledes  plud- 
selig til  Jylland,  hvor  han  overfaldt  og  dræbte  Harald 
i  Skibet,  en  Landsby  ved  Vejleaa  og  ikke  ret  langt  fra 
Jellinge,  medens  hans  otte  Sønner,  af  h\ålke  de  fleste 
uden  Tvivl  vare  Børn,  bleve  førte  med  over  til  Skaane. 
Her  fik  de  vel  endnu  Lov  til  at  friste  Livet  omtrent  et 
halvt  Aars  Tid,  men  bleve  derefter  ogsaa  Alle  som  En 
dræbte  for  saaledes  paa  en  Gang  at  bortfjerne  enhver- 
somhelst  Frygt  for,  at  der  af  nogen  af  dem  skulde  kunne 
opvokse  en  Thronarving.  Kun  en  af  dem,  Olaf,  lykkedes 
det  at  undslippe,  forklædt  i  Fruentimmerdragt;  han  drog 
til  Kong  Sverker  i  Sverig  og  fremtræder  ogsaa  ganske 
rigtig  senere  som  Modkonge,  vel  ikke  allerede  under  Erik 
Emun,  men  dog  under  hans  Efterfølger.  Samme  Steds 
fandt  ogsaa  Henrik  Skatelaars  Sønner  Tilflugt,  saaat  der 
altsaa  i  Sverig  dannede  sig  ligesom  en  hel  Coloni  af 
fordrevne  Fyrstesønner,  der  med  Tiden  kunde  blive  meget 
farlig.  Kun  var  der  een,  nemlig  Magnus  den  Stærkes 
Søn  Knud,  der  blev  bragt  et  andet  Sted  hen,  nemlig  til 
Polen,  hvor  hans  Moder  Richitza  fandt  det  naturligst  at 
søge  et  Fristed.  Men  ogsaa  han  fik,  skjøndt  meget  se- 
nere, en  Art  Tilhold  i  Sverig,  idet  Richitza  efter  at  have 
mistet  sin  anden  Mand,  Wolodar,  Fyrste  af  Minsk  (tæt 
ved  Warschau),  ægtede  Sverker,  og  han  selv,  dog  først 
Aaret  før  sin  Død,  giftede  sig  med  Sverkers  Datter. 
Dette  blev  altsaa  Resultatet  af  Margrethe  Fredkollas 
mærkelige  Bestræbelser  for  at  knytte  det  danske  Konge- 
hus nærmere  til  Sverig.  Saasnart  det  blev  splidagtigt 
med  sig  selv,  fandt  den  ene  Del  her  en  Lejrplads  til  at 
optage  Kampen  fra  imod  den  anden;  Landet  selv  vandt 

ingen  Styrke  derved,  men  saa  kun  sin  indre  Adspiittelse 
blive  saa  meget  større  og  langvarigere. 

Foreløbig  havde  dette  Modpartiets  Tilhold  i  Sverig 
imidlertid  ikke  noget  Videre  at  betyde;  thi  alle  de,  der 
med  Tiden  kunde  blive  farlige,  vare  for  Øjeblikket 
Børn,  og  det  kan  desuden  ogsaa  nok  være,  at  Sverker 
selv  den  Gang  endnu  kun  har  været  meget  lidet  befæstet 
paa  Thronen  eller  har  havt  Vanskeligheder  nok  at  be- 
staa  baade  med  Religionsstriden  og  de  to  uensartede 
Befolkninger  i  Sverig. 

Ikke  heller  fra  Polens  Side  kunde  der  godt  gjøres 
Noget  for  Knud,  da  han  jo  ligeledes  endnu  var  et  Barn 
og  altsaa  ikke  endnu  kunde  staa  for  Styret;  desuden 
havde  Boleslaw  just  nylig  været  indviklet  i  Strid  om 
et  aldeles  lignende  Spørgsmaal  nemlig  angaaende  sin 
Svigersøn  Buris'  Arveret  til  den  ungarske  Throne,  en 
Strid,  der  antog  et  meget  betydeligt  Omfang  og  først 
bilagdes  efter  flere  Aars  heftigste  Kampe  ved  Kejser 
Lothars  Mellemkomst  i  Sommeren  1135,  og  dette  just 
ingenlunde  til  Boleslaws  Fordel.  Han  følte  sig  fra  nu 
af,  gammel,  som  han  var,  ikke  tilbøjelig  til  at  indlade 
sig  paa  nye  og  ubekjendte  Foretagender,  saa  meget 
mindre,  som  han  ved  samme  Tid  havde  Stridigheder 
paa  sin  Østgrændse  med  Russerne,  og  da  ved  hans  Død 
1138  Polen  deltes  mellem  hans  Sønner,  ijernede  Rigets 
deraf  følgende  indre  Opløsning  snart  enhver  Fare  for  en 
Foruroligelse  fra  denne  Kant, 

Derimod  kunde  Erik  Emun  ikke  undgaa  at  søge  at 
stille  sig  paa  en  venskabelig  Fod  med  Kejser  Lothar, 
der  efter  at  have  ydmyget  Hohenstauferne,  sine  sidste 
Modstandere  i  Tydskland,  nu  befandt  sig  paa  sin  Magts 

højeste  Tinde;  og  i  Mai  Maaned  1135  træffer  man  da 
ogsaa  Eriks  Sendebud  paa  Rigsdagen  i  Magdeborg ,  hvor 
han  upaatvivlelig  har  set  sig  nødsaget  til  at  bekræfte 
Rigets  Afhængighedsforhold  til  Kejseren,  som  Magnus  i 
sin  Tid  var  gaaet  ind  paa,  og  som  Erik  ved  efter  Knud 
Lavards  Drab  at  søge  Hjælp  hos  Kejseren  saa  at  sige 
selv  havde  kaldt  til  Live.  Det  er  derfor  ogsaa  fuldkom- 
men i  Overensstemmelse  hermed,  at  et  Diplom,  som 
Biskop  Eskil  i  November  Maaned  samme  Aar  oprettede 
angaaende  Fundationen  af  det  af  Peder  Bodilsen  grun- 
dede Nestved  Kloster,  bliver  dateret  med  Angivelsen  af 
Kejser  Lothars  Regeringsaar.  Nogen  videre  Betydning 
fik  dette  Afhængighedsforhold  til  det  tydske  Rige  dog 
ikke;  thi  allerede  Aaret  efter  drog  Lothar  til  Italien, 
hvor  han  vedblev  at  færdes  ligetil  sin  Død  paa  Tilbage- 
rejsen i  December  Maaned  1137. 

Men  medens  det  saaledes  saa  fredelig  nok  ud  paa 
alle  Kanter,  var  der  dog  alligevel  eet  mørkt  Punkt  paa 
Horizonten,  der,  just  fordi  Forholdene  vare  saa  gunstige, 
saa  meget  stærkere  afdækker  Svagheden  i  hele  Erik 
Emuns  Regimente;  og  det  er  Venderne.  Efter  Knud 
Lavards  Drab  opløstes  hans  vendiske  Rige  i  det  Mindste 
i  to  Dele,  af  hvilke  Pribislaw  tik  Vagrien,  Niclot  Obo- 
triternes  Land.  Men  deres  Styrelse  var  aldeles  i  de 
gamle  Venderfyrsters  Aand;  selv  levede  de  indbyrdes  i 
Kiv  og  traadte  stundom  endogsaa  i  Forbund  med  de 
tilgrændsende  christne  Fyrster  imod  hinanden;  tøjlesløse 
og  isolerede  Plyndringstog  til  alle  Verdens  Kanter  hørte 
nu  igjen  til  Dagens  Orden,  og  de  hedenske  Vender  mod- 
satte sig  med  fornyet  Kraft  ethvert  Forsøg  paa  at  give 
Christen    Aand    en    Smule    Livskraft    iblandt   dem.      De 

saksiske  Hertugers  krigerske  Tog  og  Biskop  Otto  af 
Bambergs  fredelige  Missionsrejser  iblandt  dem,  (1124  og 
1128)  vare  lige  forgjæves.  Kejser  Lothar  havde  endnu 
kort  før  sin  Afrejse  til  Italien  Opmærksomheden  hen- 
vendt paa  disse  Forhold  og  lod  saaledes  1136  Segeberg, 
som  Knud  Lavard  i  sin  Tid  havde  opført,  igjen  opbygge; 
men  enduu  samme  Aar  nævnes  der  et  Indfald  af  Vender 
i  Saksen,  som  Markgrev  Albrecht  der  Bar  ved  gjentagne 
Angreb  maatte  trænge  tilbage,  og  samtidig  hermed  finder 
man  Østersøen  aldeles  opfyldt  af  deres  Skuder,  der  ved 
alle  Sunde,  Øer  og  Odder  lurede  efter  Bytte.  Hele  det 
store  Arbejde,  som  Magnus  den  Gode,  Knud  den  Hellige, 
Erik  Ejegod  og  Knud  Lavard  havde  ofret  deres  Kræfter 
paa,  var  saaledes  paa  en  Gang  ligesom  gjort  forgjæves. 
Men  deres  Angreb  gik  nu  oven  i  Kjøbet  langt  videre, 
end  de  nogensinde  tidligere  vides  at  være  naaede;  thi 
de  indskrænkede  sig  herefter  ikke  længere  til  Østersøen, 
men  sejlede  dristig  ned  gjennem  Sundet  og  Belterne  og 
hærjede  i  Kattegattet.  Om  Harald  Gille  berettes  det, 
at  han  holdt  to  Slag  i  Danmark,  et  ved  Hven  og  et 
ved  Læsø,  uden  at  det  angives  med  hvem;  dette  kan 
under  de  den  Gang  raadende  Forhold  næppe  have  været 
med  Andre  end  de  vendiske  Vikinger,  og  om  Sigurd 
Slemmedegn,  Magnus  Barfods  foregivne  Søn,  hedder  det 
udtrykkelig,  at  han  sloges  med  vendiske  Skibe  dels  ved 
Ærø  (eller  Rø)  dels  ved  Møre  (sandsynligvis  Kysten 
af  Bleking  og  Smaaland).  Midt  paa  Sommeren  1136 
gik  de  endogsaa  saa  vidt,  at  de  udplyndrede  og  opbrændte 
den  rige  norske  Handelsstad  Konghel,  der  efter  den 
Tid  ingensinde  mere  opnaaede  den  Betydning,  som  den 
tidligere  havde  havt. 

Erik  Emun  følte  naturligvis  meget  godt,  at  han 
maatte  foretage  Noget  for  at  gjøre  Ende  paa  dette 
Uvæsen;  men  hvad  han  udførte,  var  ikke  i  ringeste 
Maade  tilstrækkeligt,  ja  ligefrem  unyttigt.  I  ethvert 
Fald  drog  han  da  med  en  mægtig  Flaade,  der  endogsaa 
angives  til  1100  Skibe,  d.  v.  s.  hele  den  danske  Ledings- 
flaade,  over  til  Rygen,  der  dels  laa  nærmest  ved  Haanden, 
dels  allerede  tidligere  havde  staaet  under  dansk  Højhed. 
Han  førte  endogsaa  Heste  med  paa  Flaaden,  nemlig 
fire  Heste  i  hvert  Skib,  Noget,  der  hidtil  var  noget 
Ukjendt,  men  nu  var  en  Nødvendighed,  efterat  Rytte- 
riets Betydning  for  Krigsførelsen  havde  faaet  et  saa 
slaaende  Vidnesbyrd  i  Slaget  ved  Fodevig.  Han  landede 
ved  Arkona,  hvor  han  straks  gav  sig  til  at  slaa  en  Vold 
over  den  smalle  Tange,  der  adskiller  Wittow,  den  Halvø, 
Arkona  laa  paa,  fra  den  øvrige  0.  Men  uheldigvis 
lykkedes  det  Rygboerne  ved  et  natligt  Overfald  at  drive 
Besætningen  bort,  saa  at  Belejrerne  bleve  anfaldne  i 
Ryggen,  og  kun  ved  den  yderste  Anstrengelse  blev  man 
i  Stand  til  at  hindre  Borgen  i  at  faa  Undsætning.  Men 
derved  nødtes  denne,  der  nu  var  indesluttet  baade  til 
Lands  og  til  Vands  og  navnlig  led  Mangel  paa  Drikke- 
vand, meget  snart  til  at  overgive  sig  og  gaa  ind  paa 
de  Betingelser,  som  Kongen  behagede  at  foreskrive. 
Indbyggerne  maatte  saaledes  finde  sig  i  at  lade  sig  døbe 
og  stille  Gisler  for  deres  Troskab.  Men  alligevel  varede 
det  ikke  længere  end  til,  at  Flaaden  var  sejlet  bort, 
før  Rygboerne  jog  den  Bisp  ud,  som  Erik  havde  sat  over 
dem,  og  igjen  vendte  tilbage  til  Dyrkelsen  af  Svantevit, 
hvis  Billedstøtte  man  havde  ladet  dem  beholde.  Man 
sporer  ikke  Noget  til,  at  Toget  har  havt  den  allerringeste 

Virkning,  ja  det  lader  endogsaa  til,  at  det  er  foregaaet 
i  Begyndelsen  af  Aaret  1136  altsaa  før  Vendertoget  til 
Konghel,  og  vil  man  derfor  tale  om  nogen  Virkning, 
saa  maatte  det  da  være  den,  at  Venderne  lærte  af  Erik 
ligeledes  at  føre  Heste  over  Havet;  thi  med  saadanne, 
to  i  hvert  Skib,  mødte  de  nemlig  ved  Konghel. 

Det  kunde  synes  besynderligt,  at  Erik  saa  aldeles 
forsømte  en  Pligt,  der  laa  saa  nær  for  Haanden  og  saa 
at  sige  var  bleven  en  Tradition  gjennem  en  hel  Række  af 
virksomme  Konger;  men  Sagen  var  den,  at  han  lader  til 
aldeles  ikke  at  have  været  i  Stand  til  at  bære  sin  Lykke. 
Han  havde  begyndt  at  tro  paa  sin  Uover\andelighed  og 
var  fuld  af  Historier  om  sine  egne  vældige  Bedrifter, 
der  dog  for  største  Delen  hørte  mere  hjemme  i  Phanta- 
siens  end  i  Virkelighedens  Rige.  Det  var  da  ganske  i 
Overensstemmelse  hermed,  at  han  gjorde  sit  i  sig  selv 
saa  ubetydelige  Vendertog  mod  en  enkelt  O  og  befæstet 
Plads  saa  prægtigt  og  glimrende  som  muligt;  thi  han 
troede  aabenbart,  at  det  var  nok  blot  at  vise  sig  i  al 
sin  kongelige  Herlighed  foran  Rygen,  til  at  Venderne 
straks  skulde  falde  tilføje;  dette  gjorde  de  nu  rigtignok 
ogsaa,  men  saaledes,  at  det  hele  Underdanighedsforhold 
igjen  hørte  op,  saasnart  den  glimrende  Flaade  paany 
var  stukken  i  Søen,  og  om  de  øvrige  Venders  Under- 
kastelse   er   der  ikke  Tale   med  saa  meget  som  et  Ord. 

Ved  denne  hans  Selvtillid  forklares  det  da  ogsaa, 
at  han  kunde  falde  paa  at  blande  sig  i  Thronstridig- 
hederne  i  Norge,  som  om  der  her  skulde  være  Udsigt 
for  ham  til  endogsaa  at  opnaa  Udvidelse  af  sin  Magt. 
I  sin  Tid  havde  han  jo  understøttet  Harald  Gille  imod 
Kong  Magnus;  men  nu  da  den  Første  var  bleven  dræbt 

af  Sigurd  Slemmedegn  1136,  lijalp  han  tvertimod  denne 
og  Magnus  imod  Harald  Gilles  Sønner,  Alting,  alene 
fordi  den  landflygtige  Fyrstesøn,  først  Harald,  nu  Sigurd, 
naturligvis  var  mest  rundelig  med  sine  Løfter.  Saaledes 
gjorde  han  da  i  Sommeren  1137  et  Søtog  op  til  Norge, 
der  aldeles  var  Magen  til  Vendertoget  Aaret  i  Forvejen, 
kun  med  den  Forskjel,  at  han  ikke  engang  opnaaede  en 
om  end  kun  kortvarig  Underkastelse.  Thi  vel  lykkedes 
det  ham  at  løbe  helt  op  til  Oslo,  som  han  udplyndrede 
og  tildels  opbrændte ,  og  vel  led  han  ikke  noget  egent- 
lig større  Nederlag ;  men  alligevel  traf  han  dog  paa  alle 
Punkter  af  Landet  den  mest  levende  Modstand,  mistede 
ved  Nordmændenes  idelige  Angreb  en  stor  Mængde  Folk, 
og  maatte  tilsidst  efter  en  heftig  Kamp  udfor  Kysten  af 
Bahuslehn  med  Skam  og  Skade  søge  hjem  igjen  til 
Danmark.  I  Norge  var  man  enig  om,  at  der  ingensinde 
var  blevet  gjort  et  uheldigere  Krigstog  til  et  fremmed 
Rige  med  saa  stor  en  Hær. 

Det  fulgte  af  sig  selv,  at  dette  var  en  Styrelse,  der 
snart  maatte  fremkalde  Misfornøjelse  paa  alle  Steder, 
ikke  blot  mellem  det  overvundne  Partis  Tilhængere,  men 
ogsaa  mellem  dem,  der  havde  løftet  Erik  paa  Thronen. 
Thi  det  var  ikke  for  at  se  Landet  givet  til  Pris  for 
Venderne  eller  for  at  følge  Kongen  paa  aldeles  hensigts- 
løse Krigstog  som  det  til  Norge,  at  man  i  tre  Aar  havde 
støttet  ham  mod  en  Mand  som  Magnus,  der  i  det  Mindste 
havde  ligesaa  mange  krigerske  Fortrin  som  Erik.  Men 
saa  kom  hertil  endnu,  at  Erik  naturligvis  optraadte  med 
det  samme  Overmod  herhjemme,  som  han  lagde  for 
Dagen  ved  den  Maade,  hvorpaa  han  letsindig  overvurderede 
sine  Kræfter  overfor  Udlandet.    Thi  han  vidste  jo  meget 

godt,  at  ingen  af  Parterne  let  vilde  kunne  finde  nogen 
Fører  udenfor  ham  selv,  den  blodige  Hævner  af  »Hertug 
Knuds  skjændige  Mord,«  og  i  Overensstemmelse  hermed 
var  det  da,  han  optraadte  som  Eneherskeren,  som  den, 
der  ligesom  Kejseren  havde  et  særlig  guddommeligt 
Kald  til  at  skifte  mellem  Ret  og  Uret  og  kunde  gjøre 
Fordring  paa  en  til  en  saadan  Magtstilling  svarende 
Anerkjendelse.  At  han  hermed  skulde  have  forbundet 
en  Personlighed  som  Faderens,  der  kunde  vinde  og  ind- 
gyde Tillid,  finder  man  intetsomhelst  Spor  til,  og  kun 
forsaavidt  blev  han  understøttet  af  Forholdene,  som  det 
for  det  sejrende  Parti  var  en  Nødvendighed  i  det  Mindste 
foreløbig  at  slutte  sig  om  ham  for  ikke  ved  en  ny  Om- 
væltning at  se  hele  Sejrens  Frugter  glide  sig  ud  af 
Hænderne.  Men  paa  den  anden  Side  var  det  naturlig- 
vis just  for  de  ledende  Mænd  blandt  det  sejrende  Parti 
en  saa  meget  større  Skuffelse  at  skulle  bøje  sig  under 
en  egenmægtig  Herres  Vilje. 

Det  bliver  under  disse  Forhold  let  begribeligt,  at 
det  just  var  paa  Sjælland  og  blandt  de  Mænd,  der  mest 
havde  bidraget  til  hans  Ophøjelse,  at  der  viste  sig  Mod- 
stand mod  Erik  henimod  Slutningen  af  hans  Regering. 
Det  gik  saa  vidt,  at  Biskop  Eskil  af  Roskilde  og  Peder 
Bodilsen  endogsaa  fik  rejst  en  formelig  Opstand  paa 
Sjælland,  der  nødte  Erik  til  at  flygte  over  til  Jylland. 
Hvem  der  ikke  vilde  gaa  med  dem,  maatte  stille  Gisler 
for,  at  han  vilde  forholde  sig  rolig,  og  blandt  dem,  der 
saaledes  modsatte  sig,  nævnes  fortrinsvis  Skjalm  Hvides 
Sønner,  og  for  første  Gang  giver  altsaa  en  Spaltning 
indenfor  det  sejrende  Partis  Rækker  sig  tilkjende. 
Tillige    hedder    det,    at  det  var  »i  Frihedens  Navn,«    at 

Eskil  fik  Befolkningen  til  at  rejse  sig,  og  man  faar  da 
herved  et  Slags  Antydning  af,  hvad  der  var  den  ydre 
Anledning  til  Striden. 

Det  maa  nødvendigvis  være  den  kirkelige  Frihed, 
der  her  er  Tale  om,  hvilket  jo  ogsaa  bliver  sandsynligt 
derved,  at  det  er  Peder  Bodilsen,  som  havde  været  saa 
ivrig  for  Coelibatet,  der  her  atter  nævnes  som  virksom. 
Men  nu  maa  det  bemærkes,  at  Erkebisp  Asger  døde  og 
det  netop  i  Slutningen  af  Eriks  Regeringstid,  nemlig  d. 
5.  Maj  1137,  og  der  opstod  da  en  heftig  Strid  mellem 
Kongen  og  Gejstligheden  om  Valget  af  en  ny  Erkebisp. 
Efter  Slaget  ved  Fodevig,  da  saa  mange  Bispesæder 
paa  en  Gang  bleve  ledige,  og  de  Sejrende  nødvendigvis 
maatte  flokkes  om  Kongen ,  der  endnu  nød  deres  Tillid, 
har  det  rimeligvis  været  ham,  der  besatte  de  ledige 
Pladser  med  sine  Tilhængere;  i  alt  Fald  kunde  det  ikke 
godt  gaa  an  at  lade  Domcapitlerne,  de  faldne  Bispers 
Kanniker,  foretage  et  Valg.  Nu  derimod,  da  Capitlerne 
uden  Tvivl  vare  blevne  rensede  i  de  nye  Bispers  Aand, 
var  der  ingen  Grund  til  at  indrømme  Kongen  en  Ind- 
flydelse ,  der  Adlde  gjøre  hele  Kirkens  Uafhængighed, 
dens  »Frihed,«  til  Intet.  Investiturstriden  kunde,  skjøndt 
ellers  aldrig  berørt,  ikke  her  i  Danmark  faa  nogen  anden 
Afgjørelse  end  i  det  øvrige  Europa.  Men  saa  kom  her- 
til endnu,  at  Striden  havde  et  mere  reelt  Indhold,  idet 
Kongen  helst  vilde  have  sin  forrige  Capellan  Ricco,  der 
nu  var  Bisp  i  Slesvig,  til  Erkebisp,  og  ikke  Eskil,  som 
Gejstligheden  foretrak,  men  hvis  Myndighed  Kongen 
frygtede.  Der  er  desuden  Anledning  til  at  tro,  at  Erik 
har  gjort  Forsøg  paa  at  faa  sin  Broders  Hellighed  an- 
erkjendt,    ligesom  Erik  Ejegod   i   sin  Tid    arbejdede    for 

Knud  den  Helliges  Canonisation  og  deri  søgte  en  Støtte 
for  sin  egen  Magt;  men  i  saa  Fald  har  Eskil,  ligesom 
lian  gjorde  under  Erik  Lam,  upaatvivlelig  modsat  sig 
disse  Bestræbelser,  idet  han  jo  meget  godt  indsaa,  at 
den  ny  Helgen  vilde  komme  til  at  lade  den  gamle  træde 
i  Skyggen,  og  ligeledes  at  dette  vilde  have  yderligere 
og  mægtige  Virkninger,  saaledes  den,  at  Erkestolen,  der 
jo  navnlig  skyldte  Knud  den  Helliges  store  Glans  sin 
Tilværelse,  vilde  træde  tilbage  for  Kongemagten,  og  at 
Tyngdepunktet  i  Landet  vilde  komme  til  at  ligge  i 
Sjælland,  Noget,  han  længe  havde  frygtet,  og  som  havde 
be\arket,  at  han  til  det  Yderste  havde  holdt  Asger  til- 
bage fra  at  slutte  sig  til  Eriks  Parti  mod  Niels  og 
Magnus.  Endelig  har  han  maaske  allerede  nu  kunnet 
skimte ,  hvorledes  Skjalm  Hvides  Slægt  skulde  komme 
til  at  vinde  Overhaand  over  hans  egen,  saaledes  som 
Følgen  jo  ogsaa  omsider  blev  under  Valdemarerne  med 
Absalon  og  den  store  Række  af  Bisper  af  Skjalms  Slægt, 
der  afløste  Bisperne  af  Svend  Trundsens  Stamme ,  og 
herved  er  det  da,  at  det  faar  sin  store  Betydning,  at 
Skjalm  Hvides  Sønner  ikke  vilde  deltage  i  den  Opstand, 
Eskil  og  Peder  Bodilsen  fik  i  Stand  imod  Erik  Eraun, 
Denne  blev  for  Resten ,  hvad  enten  den  nu  var 
fremkaldt  af  den  ene  eller  den  anden  Aarsag  eller  af 
begge,  ikke  af  nogen  videre  Varighed.  Ved  Mellemkomst 
af  Eskils  Slægtninge  navnlig  hans  Fader,  Christian,  der 
vedblivende  var  Eriks  tro  Mand,  og  ligeledes  af  Bisp 
Svend  af  Viborg  blev  et  Forlig  bragt  i  Stand,  hvorefter 
Eskil  slap  med  en  Bøde  af  20  Mark  Guld;  men  Spørgs- 
maalet  om  Bispesædets  Besættelse  kom  ikke  til  Afgjørelse 
førend  efter  Erik  Emuns  Dage. 

Disse  endtes  nemlig  pludselig,  efterat  han  blot  havde 
regeret  i  tre  Aar,  uden  at  man  dog  kan  godtgjøre,  at 
dette  stod  i  nogen  bestemt  Forbindelse  med  de  i  Landet 
herskende  Partistridigheder.  Efter  at  han  nemlig  i  For- 
aaret  1137  havde  havt  de  nævnte  Stridigheder  med 
Biskop  Eskil  og  om  Sommeren  havde  gjort  sit  uheldige 
Tog  til  Norge,  kom  han  i  Begyndelsen  af  Efteraaret  til 
Ribe,  hvor  han  holdt  Thing  i  Nærheden,  formodentlig 
paa  Ribe  Sysselthing.  Her  fremtraadte  en  Mand,  Sorte 
Plov  kaldet,  med  Spyd  i  Haand  og  forlangte  Vederlag 
for  sin  Frænde,  som  Kongen  havde  ladet  lægge  paa 
Stejle,  Denne  paastod  imidlertid,  at  han  havde  fortjent 
sin  Straf;  men  det  vilde  Plov  ikke  lade  gjælde;  han 
vendte  Spydet  i  Haanden ,  og  da  han  saa,  at  Kongen 
var  uden  Brynje,  jog  han  ham  det  gjennem  Livet.  Derpaa 
raabte  han  højt,  at  nu  skulde  man  anfalde  Kongens 
Mænd,  ligesom  han  havde  gjort  med  ham  selv,  og  der 
blev  da  en  almindelig  Kamp  og  Tummel  paa  Thinget; 
men  da  Plov  saa  Erik,  en  Søn  af  Hakon  Sunnivasøn  og 
Kongens  Søstersøn,  imellem  de  Kjæmpende,  raabte  han 
til  ham:  »Ikke  saa  hidsig  Erik  Lam,  stik  Du  kun  dit 
Sværd  i  Skeden.  Fedt  Flesk  faldt  nu  i  din  Kjedel,  om 
Du  forstaar  at  søbe,«  og  derved  mente  han,  at  Forholdene 
nu,  da  de  andre  af  Kongehuset,  der  kunde  komme  i  Be- 
tragtning til  Thronen,  enten  vare  mindreaarige  eller  i 
Landflygtighed,  nok  kunde  stille  sig  saaledes,  at  Erik 
Hakonsen  blev  den ,  der  fik  mest  Fordel  af  Kongens 
Drab.  Det  Følgende  viser,  at  han  spaaede  ret.  Drabet 
maa  for  Øvrigt  have  vakt  en  meget  stor  Opmærksomhed ; 
thi  lige  indtil  vore  Dage  har  en  færøisk  Folkevise,  der 
uden  Tvivl  oprindelig  har   hørt  hjemme  i  Danmark,  be- 

varet  dets  Minde,  og  hos  den  slaviske  Sitribent  Helmold 
træfter  man  en  besynderlig  phantastisk  og  mørk  For- 
tælling om  en  ond  Aand  (Ravn),  som  Vicelin  omtrent 
ved  samme  Tid  traf  paa,  og  som  var  i  Færd  med  at 
tage  til  Danmark  for  der  at  øve  Mord,  Brand  og  Vold- 
tægt med  sine  to  Følgesvende,  af  hvilke  den  ene  be- 
tegnes med  Navnet  Rødhest. 

Kongens  Lig  blev  efter  Drabet,  d.  18.  September 
llo7 ,  bragt  til  Ribe,  i  hvis  Domkirke  det  bisattes,  og 
hvor  der  hele  Middelalderen  igjennem  daglig  læstes 
Sjælemesser  for  hans  Fred. 

Hans  Hustru  Malmfred,  der  for  Øvrigt  ikke  fore- 
kommer senere ,  maa  antages  at  have  overlevet  ham. 
Desuden  efterlod  han  sig  en  Søn,  Svend,  der  den  Gang 
endnu  maa  have  været  temmelig  ung  uden  dog  længere 
at  være  Barn,  eftersom  han  allerede  forekommer  som 
Deltager  i  Stiftelsen  af  en  Præbende  i  Lund,  som  Erik 
Emun  foretos  d.  B.  Jan.  1135. 


494 


Erik  Lam. 

-Cirik  Emuns  korte  Regering  havde  ikke  skaffet  Landet 
Ro,  hverken  udadtil,  hvor  Venderne  overalt  vare  Herrer 
paa  Søen,  eller  indadtil,  hvor  Erik  skaltede  efter  eget 
Godtbefindende ,  fordi  han  meget  godt  vidste,  at  der  i 
alt  Fald  for  det  Første  ikke  let  vilde  kunne  opstaa  no- 
gen Fører  for  noget  af  de  forskjellige  Fartier  i  Landet, 
som  kunde  blive  ham  farlig,  og  at  navnlig  de,  der  havde 
løftet  ham  paa  Thronen,  foreløbig  ikke  godt  vilde  kunne 
undvære  ham,  hvad  man  jo  ogsaa  tydelig  ser  af  Udfaldet 
af  Eskils  og  Peder  Bodilsens  Opstand.  Men  hvad  der 
var  værre,  det  var  det,  at  man  fra  nu  af  mærker  Spor 
til ,  at  Følelsen  af  Rigets  Enhed ,  som  fra  Svend 
Estridsens  Dage  havde  vundet  i  Styrke,  atter  begynder 
ligesom  at  slappes ;  thi  det  er  ikke  kirkelige  og  andre 
mere  omfattende  Synspunkter,  der  herefter  danne  Grund- 
laget for  Partiadskillelsen ,  og  ligesaalidt  er  det  frem- 
ragende Ledere,    der  ved  deres  Personlighed  give  hvert 

Parti  sit  Præg;  det  er  simpelthen  Landsdelenes  Skinsyge 
indbyrdes,  som  bliver  det  Afgjørende,  og  som  med  Ringe- 
agt for  Helheden  væbner  disse  imod  hverandre.  Førerne 
blive  derfor  kun  ligesom  Faner,  Partierne  flokkes  om, 
medens  disse  paa  den  anden  Side  kun  betragtes  som 
Redskaber  for  Ledernes  egne  personlige  Interesser.  Fra 
begge  Sider  føler  man  nemlig  Mangelen  af  et  højere 
aandeligt  Indhold  og  er  derfor  henvist  til  at  arbejde  for 
sig  selv;  men  en  saadan  Tilstand  er  Demoralisation,  og 
denne  er  det,  som  det  Slægtled,  der  nu  følger,  gjennem 
Lidelse  og  Kamp  maatte  arbejde  sig  ud  af.  Erik  Emun 
blev  efter  Slaget  ved  Fodevig  ligesom  til  en  Art  For- 
løber for  denne  Retning;  men  i  Landet  selv  mærker  man 
endnu  intet  afgjørende  Tegn  til  den  truende  Opløsning. 
Imidlertid  følte  man  dog,  at  den  nærmede  sig,  og  søgte 
nu,  da  Kongen  var  død,  og  Forholdene  ikke  med  Nød- 
vendighed drev  til  allerede  at  gribe  Parti,  at  afvende 
Faren  ved  at  samles  paa  neutral  Grund. 

Der  var  nemlig  hele  fire  Kongesønner,  der  kunde 
antages,  om  end  ikke  straks,  saa  dog  en  Gang  i  Tiden 
at  ville  komme  frem  med  Fordringer  paa  den  danske 
Krone,  eller  forsaavidt  ikke  Enheden  fastholdtes,  med 
Fordring  paa  Dele  af  Riget.  Det  var  Eriks  Søn  Svend, 
Knud  Lavards  Søn  Valdemar ,  Magnus  Nielsens  Søn 
Knud  og  Harald  Kesias  Søn  Olaf.  Af  disse  fandtes 
imidlertid  kun  de  to  første  her  i  Landet,  og  af  disse 
havde  Svend  det  imod  sig,  at  den  mod  Faderen  her- 
skende Uvilje  overførtes  paa  ham,  foruden  at  han  endnu 
var  meget  ung,  medens  Valdemar  endogsaa  var  et  seks- 
aarigt  Barn.  Her  var  det  altsaa  ikke  saa  ganske  let 
at  tage  en  Beslutning.     Imidlertid  kom  Valdemars  Valg 

dog  virkelig  paa  Tale,  idet  Christian  Svendsen  under- 
støttede det,  og  man  kunde  jo  ogsaa  nok  sige,  at  Valget 
af  et  umyndigt  Barn  i  sig  selv  ikke  foregreb  Noget.  Thi 
ethvert  Parti  og  enhver  Landsdel  beholdt  derved  den 
fulde  Adgang  til  at  gjøre  sin  Indflydelse  gjældende  og 
kunde  vedblive  at  haabe  Noget  af  Fremtiden.  Paa  den 
anden  Side  var  en  saadan  Tilstand  i  Virkeligheden  dog 
allerede  Opløsning,  medens  tillige  den  Omstændighed,  at 
det  Barn,  der  her  var  Tale  om,  var  Knud  Lavards  Søn, 
i  sig  selv  allerede  indeholdt  et  helt  Program,  som  i  Ti- 
dens Løb  raaatte  kaste  Ligevægten  over  Ende.  Den 
eneste  Udvej,  der  var  tilbage,  var  at  se  sig  om  efter 
en  Konge  udenfor  de  fire  Kongesønner.  En  saadan  vilde 
kunne  holde  Opløsningen  borte,  samtidig  med  at  der  dog 
forbeholdtes  Partierne  en  Del  Frihed  til  at  røre  sig,  og 
man  opnaaede  saaledes  at  holde  Bevægelsen  indenfor 
visse  Skranker,  i  værste  Tilfælde  at  skyde  Spørgsmaa- 
lets  Afgjørelse  ud. 

Det  var  paa  den  Maade,  at  Erik  Lam  blev  Konge. 
Han  var  en  Søstersøn  til  Knud  Lavard  og  Erik  Emun 
og  altsaa  nær  nok  knyttet  til  Kongehuset,  men  han  var 
tillige  det  eneste  voksne  Medlem  af  Samme  her  i  Lan- 
det, saa  man  havde  Grund  nok  til  at  henvende  Op- 
mærksomheden paa  ham.  Hans  Fader  var  den  før  om- 
talte   Hakon    Sunnivasøn. 

(Se  med  Hensyn  til  alle  de  nævnte  Personers  Slægtskabsforhold 
den  omstaaende  Stamtavle.) 

Uheldigvis  viste  Erik  Lam  sig  imidlertid  i  ingen 
Henseende  skikket  til  den  vanskelige  Post,  man  havde 
stillet  ham  paa.  Han  var  en  vistnok  personlig  tapper, 
men  tillige  en  fremfusende  og  ikke  meget  betydelig  Per- 

son,  der  ubestandig  vaklede  hid  og  did,  modtagelig  for 
ethvert  Indtryk  og  for  enhver  Indflydelse,  der  frembød 
sig.  Saaledes  viser  han  sig  allerede  straks  ved  Erik 
Emuns  Drab ,  hvor  han  farer  op  for  at  værne  om  den 
faldne  Konges  Lig,  indtil  Ploug  gjør  ham  opmærksom 
paa,  at  han  maaske  selv  kunde  staa  sig  ganske  godt 
ved,  hvad  der  var  foregaaet,  hvorpaa  han  hurtig  igjen 
falder  tilføje.  Hvorledes  han  oprindelig  følte  sig  knyttet 
til  Erik  Emun,  hvis  Søn  han  dog  alligevel  traadte  i 
Vejen  for,  viser  sig  ogsaa  derved,  at  han  med  Hensyn 
til  det  uafgjorte  Erkebispevalg  tror  sig  forpligtet  til  at 
maatte  stille  sig  paa  den  afdøde  Konges  Side  og  altsaa 
modsætte  sig  Eskils  Valg  til  Erkebisp.  Men  ogsaa  her 
lader  han  sig  af  Peder  Bodilsen  bevæge  til  at  give  efter. 
Eskil  opnaar  saaledes  sin  Vilje,  medens  Ricco  fra  Sles- 
vig flyttes  til  Roskilde,  og  hans  Plads  beklædes  med 
Hermann,  Eskils  Capellan,  der  mulig  en  kort  Tid  havde 
været  Bisp  i  Odense. 

Det  er  ganske  mærkeligt  at  se ,  hvorledes  den 
Spaltning  mellem  Landsdelene,  der  begyndte  at  komme 
frem,  afspejler  sig  i  disse  tre  Bispers  Liv.  Baade  Ricco 
og  Hermann    vare  Kanniker   i   Lund;    men    dette   havde 

Ricder:      Danm.   u.   Svend  Estridsen    og  lians  Sønner.  32 

til  Følge,  at  de  begge,  hver  i  sit  Stitt,  betragtedes  med 
skjæve  Øjne  af  Mange.  Ricco ,  der  af  en  af  de  sam- 
tidige Fortsættere  af  den  roskildske  Anonym  endogsaa 
ligefrem  beskyldes  for  at  have  indtrængt  sig  i  Bispe- 
sædet imod  Klerkeriets  og  Menighedens  Vilje,  tog  imid- 
lertid det  fornuftige  Parti  at  slutte  sig  paa  det  Nøjeste 
til  sit  ny  Hjem,  og  han  blev  da,  hvor  uheldig  det  for 
Resten  ogsaa  gik  ham,  under  Begivenhedernes  Gang 
endogsaa  en  af  Lederne  for  den  sjællandske  Bevægelse. 
Hermann  kom  derimod  meget  slet  afsted  i  Slesvig.  Man 
vilde  der  paa  ingen  Maade  anerkjende  ham  som  Ind- 
født, ikke  fordi  han  var  tydsk  født,  men  fordi  han  havde 
været  Kannik  i  Lund,  hvorfor  der  straks  udbrød  en 
Folkebevægelse,  som  fordrev  ham  og  valgte  Occo,  der  i 
det  Mindste  havde  det  for  sig,  at  han  var  født  i  Jylland. 
Hermann  kom  aldrig  mere  til  at  beklæde  noget  Bispe- 
sæde, men  forekommer  senere  gjentagne  Gange  blandt 
Erkebisp  Eskils  nærmeste  Omgivelser  stadig  under  Be- 
tegnelsen, Biskop  af  Slesvig,  og  en  meget  rundelig  kon- 
gelig Gave  af  Jordegods  paa  Sjælland  holdt  ham  skades- 
løs, for  hvad  han  havde  maattet  opgive. 

Ved  Siden  af  disse  to  Bisper  kom  endelig  ogsaa 
Eskil  selv  til  at  føle,  hvorledes  Landsdelene  ikke  længere 
holdt  sammen,  men  fulgte  Veje,  der,  naar  de  vedbleve 
at  fastholdes,  vilde  føre  Rigets  fuldstændige  Opløsning 
efter  sig.  Næppe  var  han  omsider  kommen  i  rolig  Be  - 
siddeise  af  Erkesædet  nemlig  1138,  før  der  i  Skaane 
rejste  sig  en  Opstand  ikke  blot  imod  Erkebispen,  men 
ogsaa  imod  Kongen,  i  Spidsen  for  hvilken  stod  Olaf, 
Harald  Kesias  Søn,    og   til   hvilken  uden  Tvivl  hele  det 

Parti  sluttede  sig,   der  i  sin  Tid   med  Niels  og  Magnus 
havde  maattet  ligge  under  ved  Fodevig*). 

Allerede  1137  havde  han  samlet  Skibe  i  Gøtaelvens 
Munding  for  at  forsøge  et  Angreb  paa  Danmark;  men 
her  var  han  saa  uheldig  at  træffe  sammen  med  Sigurd 
Slemmedegn,    der  just  færdedes   i  disse  Egne  og  nødte 


')  Til  at  bestemme  Tidsregningen  tjener  Angivelsen  af  Bisp  Riccos 
Drab  til  1139  i  Necrol.  Lund.  (Lgb.  III.  S.  460).  Samme  Aar 
angives  i  den  gamle  Kongeliste  hos  Lgb.  I.  S.  14  som  Tiden  for 
Olafs  Opstand,  hvilket  dog  ikke  udelukker,  at  den  kan  være  fore- 
gaaet  i  Vinteren  1138—39,  da  saa  uafhængige  Kilder  som  Knyt- 
linga  (c.  106)  og  vore  senere  Annaler,  der  give  en  Chronologi, 
frsmfor  alle  Annales  Luudenses  (dem,  Laugebek  kalder  Annales 
Esromenses  ,  se  I.  S.  240)  ere  enige  om ,  at  Olaf  optraadte  Aaret 
efter,  at  Erik  Lam  blev  Konge  nemlig  1140,  idet  Thronbestigelsen 
urigtig  sættes  til  1139  i  Stedet  for  1137.  Det  er  fremdeles  sik- 
kert, at  Olafs  Opstand  varede  to  Aar,  se  ligeledes  Necrol.  Lund. 
(S.  433),  hvor  Udtrykket:  tercio  anno  regni  ejus  insurgit  contra 
eum  Olavus,  kommer  til  at  passe  med  Angivelsen  om  Riccos  Drab 
1139  i  samme  Necrologium,  naar  man  forstaar  det  som  indehol- 
dende Meddelelsen  om ,  at  Olaf  døde  under  en  Opstand  i  Eriks 
tredje  Regeringsaar ,  hvilket  forener  baade  det,  at  Olafs  Opstand 
skete  et  Aar  efter  Eriks  Thronbesligelse.  og  at  den  varede  to  Aar. 
Sammesteds  erfares  ogsaa,  at  Erik  nedlagde  Regeringen  efter  ni 
Aars  Forløb,  altsaa  1146,  hvad  euten  han  saa  døde  samme  Aar 
eller  først  senere.  Dette  Aar  angives  ogsaa  som  Svends  Tiltræ- 
delsesaar  i  den  gamle  Kongeliste  hos  Lgb.  I.  S.  14  samt  i  Knuds 
Levnetsbeskrivelse  (ed.  Waitz  Lectio  7,  jfr.  Lectio  5)  og  er  ogsaa 
nødvendig  paa  Grund  af  Svends  og  Knuds  Deltagelse  i  det  ven- 
diske Korstog  i  Sommeren  1147.  Naar  derimod  Fortsættelsen  af 
Anon.  Rosk.  (Lgb.  I.  386)  taler  om,  at  Erik  fratraadte  i  sit  tiende 
Regeringsaar,  saa  maa  dette  forstaas  i  Overensstemmelse  med  de  to 
andre  og  refererer  sig  altsaa  formodentlig  til  hans  Død  Aaret  efter, 
1147;  thi  alle  tre  Skribenter  høre  sammen  som  uden  Tvivl  byg- 
gede paa  en  og  samme  Kilde  (s. Usinger,  Dan.  Ann.  u.  Chron.  S. 13). 

ham  til  igjen  at  ty  op  i  Landet.  Nu  forsøgte  hau  et 
Overfald  paa  Erik  Lam,  der  opholdt  sig  i  Lund;  men 
ogsaa  dette  mislykkedes  aldeles.  Han  maatte  være  glad 
ved  at  kunne  slippe  helskindet  op  i  Sverig,  hvor  han 
ligesom  Henrik  Skatelaars  Sønner  fandt  Tilhold  hos 
Kong  Sverker. 

Snart  kom  han  imidlertid  igjen  og  nu  gik  det  bedre. 
Han  fik  ved  Arnadal  Almuen  bevæget  til  at  hylde  sig 
som  Konge  og  nødte  Eskil,  der  satte  sig  til  Modværge, 
til  at  kaste  sig  ind  i  Lund ,  hvor  han  maatte  overgive 
sig,  sværge  ham  Troskab  samt  stille  Gisler  for,  at  han 
vilde  vedblive  at  følge  hans  Parti.  Eskil  saa  imidlertid 
alligevel  Lejlighed  til  snart  at  komme  bort  og  flygtede, 
sin  Ed  uagtet,  over  til  Sjælland,  hvor  Erik  med  Glæde 
tog  imod  ham  og  belønnede  ham  rundelig  for  dette  Fra- 
fald. Olaf  fik  straks  en  Præst,  der  ligeledes  hed  Eskil, 
udnævnt  til  Erkehisp  og  raadede  nu  i  Skaane  som  Konge 
tilsyneladende  uden  at  frygte  nogensomhelst  Fare. 

Længe  skulde  han  imidlertid  ikke  have  Ro.  Thi 
nu  begyndte  en  Kamp  mellem  de  to  Landsdele,  Skaane 
og  Sjælland,  som  det  vel  er  en  Umulighed  at  faa  Rede 
paa,  da  de  Stednavne,  der  anføres,  ikke  med  Sikkerhed 
kunne  paavises ,  og  Krigen  desuden  førtes  mere  paa 
Vikingevis  uden  videre  Plan  og  Orden ,  men  som  dog 
kan  skjønnes  at  have  været  ganske  usædvanlig  heftig. 
Der  tales  snart  om  tre  Kampe  paa  en  og  samme  Dag, 
snart  om  13  Slag  mellem  Erik  og  Olaf  i  samme  Aar. 
Snart  er  Kamppladsen  i  Skaane,  hvor  Olaf  bibringer 
Eskil  et  meget  anseligt  Nederlag,  snart  paa  Sjælland, 
hvor  Ricco  rykker  i  Marken  mod  Olaf  og  slaar  ham, 
men  kort  efter  selv  bliver   overfaldet   paa  Bispegaarden 

i  Ramlwse  Nord  for  Arresø  og  myrdet  midt  under  Otte- 
sangen tilligemed  alle  sine  Folk.  Ja,  en  Gang  bliver 
Olaf  endogsaa  dreven  helt  op  i  Halland,  men  kommer 
atter  tilbage  til  Skaane,  hvor  han  da  tilsidst  maa  bukke 
under  ved  Thiute  Aa,  1140  eller  i  det  seneste  1141. 
Den  af  ham  indsatte  ny  Erkebisp,  der  ved  en  given 
Lejlighed  bliver  greben,  lader  Eskil  uden  Videre  afklæde 
sin  Chorkaabe  og  hænge,  og  man  ser  i  det  Hele,  at 
Kampen  blev  ført  med  en  langt  større  Heftighed,  end 
det  kan  forklares,  naar  man  holder  for,  at  det  simpelt- 
hen var  en  Kronprætendent,  som  det  gjaldt  om  at  faa 
bort.  Selve  Befolkningerne  paa  begge  Sider  af  Sundet 
maa  have  taget  levende  Del  i  Striden,  Skaaningerne 
navnlig  kjæmpende  imod  den  Overvægt,  som  Sjællænderne 
truede  med  at  erholde.  Ogsaa  finder  man  et  rigtignok 
ikke  synderlig  tydeligt  Spor  til,  at  ligeledes  Jyderne 
have  været  usikre,  i  en  Bemærkning  af  Saxo,  at  Olaf 
blev  erklæret  i  Ban  i  Anledning  af  Drabet  paa  Biskop 
Ricco,  og  at  denne  Bansættelse  særlig  blev  forkyndt  for 
samtlige  jydske  Bisper.  Dette  synes  ligesom  at  forud- 
sætte, at  han  ogsaa  her  har  fundet  nogle  Tilhængere, 
og  det  staar  da  maaske  i  Forbindelse  hermed,  at  man 
1141  forefinder  den  slesvigske  Bisp  Occo,  Hermanns 
Efterfølger,  i  Bremen,  hvor  han  ligesom  den  fordrevne 
svenske  Bisp  Sivard  opholdt  sig  hos  Erkebisp  Adalbero. 
Saa  meget  er  i  ethvert  Fald  vist,  at  han  senere,  da 
han  igjen  træffes  her  i  Landet,  paa  ingen  Maade  kan 
glæde  sig  ved  at  besidde  Erkebisp  Eskils  Gunst. 

Af  alle  dem,  hvem  Olafs  Fald  blev  til  Fordel,  var 
der  Ingen ,  som  i  højere  Grad  havde  Anledning  til  at 
lykønske   sig   selv   end   Eskil;    thi   han   vandt   endogsaa 

paa  en  Maade  mere  end  selve  Kongen.  Hans  uheldige 
Opstandsforsøg  mod  Erik  Emun  havde  nemlig  gjort  hans 
Stilling  temmelig  usikker,  og  selv  Erik  Lam  havde  jo  i 
Begyndelsen  modarbejdet  hans  Valg.  Nu  opnaaede  han 
ikke  blot  at  komme  i  rolig  Besiddelse  af  Erkestolen, 
men  han  fik  nu  ogsaa  Kongen  til  fuldstændig  at  bøje 
sig  for  hans  Indflydelse,  der  i  det  Hele  længe  overgik 
alle  Andres ;  og  naar  det  overhovedet  lykkedes  gjennem 
Borgerkrigenes  og  Adsplittelsens  Tidsalder  at  bevare 
den  religieuse  Aand,  der  var  bleven  overleveret  fra  For- 
tiden, saa  skyldtes  dette  for  en  væsentlig  Del  ham,  der 
ikke  lod  Aandens  Fane  synke  i  Støvet. 

Hvem  der  var  hans  Fader,  vide  vi,  det  var  Chri- 
stian, Svend  Trundsens  Son,  Erik  Emuns  trofaste  Kamp- 
fælle. Hans  Slægt  var  næst  efter  Kongens  den  anse- 
ligste  i  Danmark.  Allerede  i  sin  tidligere  Ungdom  blev 
han  bestemt  til  den  gejstlige  Stand  og  som  tolvaarig 
Dreng  sendt  til  Skolen  i  Hildesheim.  Her  var  det,  han 
under  en  Sygdom  fik  den  aandelige  Opvækkelse,  der  blev 
afgjørende  for  hele  hans  øvrige  Liv.  Det  forekom  ham, 
at  han  blev  ført  hen  til  en  Bygning,  der  indvendig 
brændte  glødende  som  en  Ovn,  og  da  han  nærmede 
sig  den,  udgik  der  fra  samme  en  Mængde  Dampe  og 
Flammer,  saa  han  forfærdedes.  Han  troede,  det  var 
den  evige  Hd,  han  var  falden  i,  og  følte  den  alle- 
rede brænde,  da  det  endelig  lykkedes  ham  at  finde 
en  Udvej ,  ad  hvilken  han  undslap,  og  kom  til  et  præg- 
tigt Palads,  paa  hvis  Tinde  han  skuede  Himlens  Dron- 
ning i  skinnende  Glans,  siddende  paa  en  Throne.  Han 
vovede  skjælvende  at  bede  hende  om  Naade ,  og  paa 
de  om  Thronen  staaende  hellige  Mænds  Forbøn  blev  den 

ogsaa  tilstaaet  ham;  kun  maatte  han  love  at  bringe 
Guds  Moder  fem  Skjæpper  af  fem  forskjellige  Slags 
Korn.  Da  han  kom  til  sig  selv,  kunde  han  længe  ikke 
sige  Andet  end:  »Lovet  være  Gud  I  Jeg  skal  ikke 
brænde!«  og  en  af  de  Tilstedeværende  udlagde  det  Syn, 
han  havde  havt,  saaledes  at  han  skulde  blive  en  be- 
rømmelig Mand  og  opnaa  en  af  de  højeste  Poster  i 
Kirken  samt  grunde  fem  Klostre  af  fem  forskjellige  Or- 
dener, hvert  mindst  paa  tolv  Munke. 

Tanken  om  den  højere  IndWelse,  han  liavde  faaet, 
forlod  ham  aldrig;  men  Hildesheim  blev  ikke  længe 
Stedet  til  at  skaffe  Befrugtning  for  hans  livlige  Aand. 
Man  træffer  ham  senere  som  en  Beundrer  af  den  be- 
rnmte  Abbed  Bernhard  den  Hellige  af  Clairvaux,  hvilket 
Kloster,  beliggende  paa  Grændsen  af  Champagne  og 
og  Burgund  tilligemed  Cistercienserordenen  overhovedet 
nu  havde  arvet  Clunys  almægtige  Indflydelse  paa  hele 
Vesterledens  Christenhed.  Sandsynligvis  allerede  under 
Erik  Lam  og  i  alt  Fald  ikke  meget  senere  —  thi 
Bernhard  døde  1L53  —  foretog  Eskil  ikke  uden  megen 
Besvær  en  Rejse  til  Clairvaux,  og  der  udviklede  sig  det 
venskabeligste  Forhold  mellem  de  to  Kirkefyrster,  som 
et  Par  meget  hjertelige  Breve  fra  Bernhard  til  Eskil 
endnu  bære  Vidne  om. 

Der  var  ikke  nogen  mægtigere  Mand  i  Verden  ved 
Siden  af  Paven  og  Kejseren  end  Bernhard  af  Clairvaux. 
Det  var  ham,  hvis  Indflydelse  havde  bragt  Vægtskaalen 
til  at  synke  til  Fordel  for  Pave  Innocents  d.  2.  over- 
for Modpaven  Anaclet  (1130),  det  var  ligeledes  ham,  der 
fire  Aar  senere  havde  bevæget  Conrad,  den  nuvæ- 
rende    Kejser     til     at     bøje     sig    for     Kejser    Lothar, 


504  Erik  Lam. 

Og    som    det    paa    sit    Sted    lilev    bemærket,    skyldtes 
det  uden  Tvivl  ogsaa    ham ,    at   Adalberos   Bestræbelser 
for  at  faa  Norden  paany  henlagt  under  Hamborg  Erkestol 
forbleve    uden  Virkning.      Hans   Iver  for  Klostervæsenet 
og   det   christelige    Livs    Renhed   kappedes   i    Strenghed 
med  Clunys,   ja  overgik  denne.     Thi   kan   man  betegne 
den  Aand,  der  herskede  i  Cluny,  som  paa  en  Gang  fol- 
kelig og  navnlig  monarchisk,  svarende  til  Gregors  Tanke 
i  sin  hele  Magtfylde,    saa   bar   Cisterciensernes   Tanke- 
gang  derimod   et   mere    aristokratisk    Præg.      Bernhard 
ivrede  mod  disse  kongelige  Pragtbygninger,  som  Clunia- 
censerne  oprejste  overalt,   hvor  de  kom  frem,   mod  den 
Lyst  til  Glimmer,  som  udmærkede  disse  Pavens  Strids- 
mænd, men  ogsaa  mod  den  Lærdom  og  i  det  Hele  den 
overvættes  boglige  Syssel,  som  de  lagde  Vind  paa,  men 
som  tillige  som   et  Slør  lagde   sig   over   Troen    og   slø- 
vede dens  Inderlighed.     Derfor  skulde  Klostrene  lægges 
i  afsides  Egne  paa  Landet,  hvor  Markarbejde  ogHaand- 
gjerning    skulde    udfylde     Brødrenes     Tid,    Bygningerne 
skulde  A-ære   simple ;    men    fremfor    Alt   skulde    Enhver 
arbejde  for  sin  egen    Sjæls  Salighed  i  B'rygt  og  Bæven: 
Sjælesorgen    udenfor    Klostret    skulde    ikke    være   hans 
Kald.     Med   alt  det  træffer  man    dog    ogsaa    Bernhard 
personlig   dybt   indviklet   i   Tidens   politiske  Bevægelser, 
men  navnlig  i  Spørgsmaalet  om  Pavevalget ;  og  det  kan 
da,  ret  beset,  heller  ikke  vække  Forundring,  at  en  Mand 
med  hans   glødende    Iver   ikke   godt  kunde    stænge    sig 
inde  bag  sin  Klostermur,    men  maatte  møde  fremmest  i 
Tiden  som  en  Forkjæmper  for  den  ham  betroede  Sand- 
hed.    Det  Samme  gjentager  sig   ogsaa  med  Eskil,  hans 
vrigste  Lærling  i  Danmark,  der  en  Stund  ønskede  selv 

at  blive  Munk  i  Clairvaux  og  ogsaa  endte  som  Saa- 
dan;  han  var  ligeledes  en  lang  Tid  den  allerheftigste 
Kjæmper  i  Dagens  politiske  Strid. 

Paa  det  heromhandlede  Punkt  af  hans  Liv  og 
endnu,  medens  han  er  Biskop  i  Roskilde,  er  imidlertid 
Stiftelsen  af  Klostre  i  Overensstemmelse  med,  hvad  Jom- 
fru Maria  havde  paabudt  ham,  det,  der  væsentlig  fylder 
hans  Sind,  og  en  hel  Række  af  de  berømteste  Klostre 
her  i  Laudet  skyldes  derfor  ham  eller  bleve  dog  til 
under  hans  MedAirkning. 

Det  er  allerede  omtalt,  at  Peder  Bodilsen  1135 
grundede  St.  Peders  Kloster  i  Nestved  af  Benedictiner- 
ordenen,  hvilket  senere  flyttedes  udenfor  Staden  og  er 
det  nuværende  Herlufsholm.  Det  blev  imidlertid  bety- 
lig  doteret  af  Eskil,  ligesom  ogsaa  Erik  Lam  1140 
bidrog  til  at  forøge  dets  Rigdom.  Umiddelbar  til  Eskil 
tør  man  dernæst  tilbageføre  Augustinerconventet  paa 
EskilsH  i  Roskilde tj ord;  det  maa  skrive  sig  fra  den 
Tid ,  han  endnu  var  Biskop ;  thi  Riccos  Efterfølger  i 
Roskilde,  Asger,  var  udgaaet  derfra.  Ogsaa  dette  flyt- 
tedes senere,  nemlig  til  Ebelholt  i  Nærheden  at'  Frede- 
riksborg. Cistercienserklostre  stiftede  Eskil  først  senere, 
nemlig  da  han  var  bleven  Erkebisp,  og  det  ved  franske 
Munke,  som  han  i  dette  Øjemed  indkaldte.  Det  ældste 
er  uden  Txivl  Herisvadkloster  langt  inde  i  Skaane, 
omtrent  lire  Mile  Ost  for  Helsingborg,  hvilket  skal  være 
anlagt  allerede  1144,  skjøndt  det  først  indviedes  1150. 
Ikke  meget  senere  stiftede  han  Esrom  ved  Hjælp  af 
Gods,  som  han  havde  tilbyttet  sig  af  Erik  Lam.  Det 
var  ligeledes  et  Cistercienserkloster  og  blev  Eskils  kjæ- 
reste  Stiftelse,  som  han  meget  ofte  besøgte  og  berigede 

paa  det  mest  Rundelige.  Det  tiltog  ogsaa  senere  be- 
standig mere  og  mere  i  Rigdom  og  opnaaede  en  meget 
betydelig  Anseelse  som  Moderkloster  for  flere  af  vore 
mest  bekjendte  Klostre,  fremfor  alle  Sorø.  Senere  end 
Esrom  er  Cistercienserklostret  Aas  (Asylum)  i  Halland 
Nord  for  Varberg,  hvilket  ligeledes  tillægges  Eskil. 

Ved  Siden  af  Cistercienserne  var  der  imidlertid 
ogsaa  en  anden  Orden ,  der  meget  begunstigedes  af 
Eskil,  nemlig  Premonstratenserne.  Skjøndt  stiftet  af 
Erkebisp  Nortbert  af  Magdeborg  1120,  var  ogsaa  denne 
Orden  i  Virkeligheden  af  fransk  Oprindelse,  idet  Moder- 
klostret er  Premontré  i  Nærheden  af  Laon,  og  den  var 
næst  efter  Cisterciensernes  Orden  den,  der  slog  aller- 
mest an  i  Tiden  og  fik  almindelig  Udbredelse.  Men 
den  var  dog  egentlig  ikke  nogen  Orden  for  Munke,  men 
en  Regel  for  Præster,  saa  at  altsaa  her  Sjælesorgen, 
der  hos  Cistercienserne  stod  tilbage ,  traadte  i  For- 
grunden. Blandt  Klostre  af  denne  Orden  stiftede  Eskil 
det  i  Tommerup  By  paa  Østkysten  afSkaane  samt  sand- 
synligvis ogsaa  Øvitskloster  ved  Vomb  Søen  i  Færs 
Herred  i  Skaane. 

Derimod  vare  Eskils  Bestræbelser  for  ogsaa  at  ind- 
kalde den  strengeste  franske  Orden ,  der  gaves ,  nemlig 
Cartheuserne ,  ikke  videre  heldige.  Munkene  kom  vel 
hertil  og  fik  Bolig  paa  Asserbo  i  den  sandede  Stræk- 
ning Nord  for  Arresø;  men  Stedet  behagede  dem  ikke, 
de  vendte  efter  kort  Tids  Forløb  atter  hjem,  og  Eskil 
skjænkede  derpaa  Stedet  til  Esrom. 

Saaledes  sørgede  Eskil  altsaa  med  en  aldeles  vid- 
underlig Iver,  hvori  Ingen  kommer  ham  nær,  for  at  faa 
Danmark  inddraget  i  de  aandelige  Bevægelser,  der  rørte 

sig  ude  i  Europa;  han  lagde  Spirerne  i  den  Jordbund, 
som  Fortiden  havde  beredt  til  deres  Modtagelse,  og  som 
snart  skulde  bære  Frugt. 

Imidlertid  blev  Erkesædets  Anseelse  og  Magt  selv- 
følgelig Hovedgjenstanden  for  hans  Omsorg,  og  vi  se 
ham  da  ogsaa  midt  under  Krigen  med  Olaf  og  formo- 
dentlig i  den  Hensigt  at  modvirke  det  Skaar  i  Indfly- 
delse, som  denne  havde  medført,  holde  et  højtideligt 
Møde  med  sine  Bisper  i  Lund  i  August  Maaned  1139, 
ved  hvilken  Tid  altsaa  Olaf  maa  have  været  fordreven  i 
det  Mindste  fra  Skaane. 

Foruden  fire  danske  Bisper  deriblandt  Ricco,  som 
myrdedes  i  Ramløse  to  Maaneder  senere,  og  saa  Her- 
mann, den  fordrevne  slesvigske  Bisp,  mødte  her  Bisperne 
af  Linkjøbing,  Bergen  og  Færøerne,  saa  man  ser,  Eskils 
Myndighed  som  Pavens  Legat  anerkjendtes  i  begge  de 
nordiske  Riger.  Ved  samme  Lejlighed  var  ogsaa  eu 
særlig  pavelig  Legat,  Theodignus ,  tilstede,  mulig  for  at 
afvende  den  Forvirring,  som  den  af  Olaf  indsatte  ny 
Erkebisp  foranledigede. 

Man  er  ikke  synderlig  vel  underrettet  om,  hvad  der 
foregik  paa  Mødet.  Kun  ved  man,  at  der  tillagdes  St. 
Knudsbrødrene  i  Odense  som  Stiftets  Domcapitel  Ret 
til  at  vælge  Bispen,  et  Spørgsmaal,  om  hvilket  de  længe 
havde  ligget  i  Strid  og  endnu  længe  efter  stredes  med  Alba- 
nimunkene, der  bestandig  mere  og  mere  maatte  træde  til- 
bage for  St.  Knudsbrødrene,  hvis  voksende  Anseelse 
endnu  paa  ingen  Maade  havde  naaet  sit  Højdepunkt. 
Eskil  vedblev  nemlig,  sin  Families  Tradition  tro,  ogsaa 
efter  Olafs  Fald  at  arbejde  paa  at  forøge  den  fyenske 
Helgens  Glans,  paa  hvilken  baade  Erkestolen  og  Thrunds 

Slægt  havde  bygget  sin  Anseelse ,  og  han  tik  endogsaa 
Kongen,  der  nu  aldeles  lod  sig  lede  af  ham,  til  at 
slutte  sig  til  disse  Bestræbelser,  saaledes  at  denne 
næsten  blev  ivrigere  end  han  selv  og  overøste  Klostret 
baade  med  Gaver  og  Privilegier.  Sjællænderne,  der 
siden  Slaget  ved  Fodevig  og  Eskils  uheldige  Opstand 
mod  Erik  Emun  havde  gjort  sig  Haab  om  at  komme 
til  at  indtage  første  Plads  mellem  de  danske  Landskaber, 
saa  til  deres  store  Forunding  Kongen  næsten  altid  op- 
holde sig  i  Lund,  hvor  Erkebispen  kunde  følge  enhver 
af  hans  Handlinger.  Byen ,  der  ligesom  var  bleven 
Landets  Hovedstad,  fik  nu  en  fuldstændig  Stenmur  rundt 
omkring  sig  i  Stedet  for  den  foreløbige  Befæstning,  der 
var  bleven  opført  af  Erik  Emun,  og  den  prægtige  Dom- 
kirke,  der  endelig  1145  var  bleven  færdig  paany,  knej- 
sede nu  over  Byen  som  et  glimrende  Mindesmærke  om 
Erkestiftets  Sejr.  Den  blev  ved  Indvielsen  selvfølgelig 
prægtig  udrustet  ved  Gaver,  foruden  at  Domcapitlet  fik 
en  Udvidelse  ved  Oprettelsen  af  to  nye  Prælaturer.  Men 
Eskil  vogtede  ogsaa  paa,  hvad  der  kunde  befrygtes  at 
ville  gribe  forstyrrende  ind  i  Erkestiftets  og  hans  egen 
Magtstilling,  og  da  Svend  og  Valdemar  Aaret  efter 
nemlig  1146  rejste  Spørgsmaalet  om  Hertug  Knuds  Op- 
tagelse af  Graven  i  Ringsted,  eftersom  der  paa  Sjæl- 
land gik  saa  mange  Rygter  om  hans  Hellighed  og  de 
Undergjerninger,  der  skete  ved  hans  Grav,  modsatte 
Eskil  sig  udtrykkelig  dette  Foretagende  under  Paaskud 
af,  at  Sagen  endnu  ikke  havde  faaet  sin  behørige  Be- 
kræftelse af  Paven. 

Som  man  ser,  fulgte  Eskil  heri  den  samme  Politik, 

som  han  i  sin  Tid  havde  bevæget  Erkebisp  Asger  til  at 
følge  ligetil  kort  før  Slaget  ved  Fodevig,  da  han  af 
Frygt  for  at  se  Erkestiftet  paany  underlagt  Bremen 
l)ragtes  til  omsider  at  slutte  sig  til  Erik  Emuns  Parti. 
Men  hvad  der  den  Gang  kunde  forsvares ,  fordi  Erik 
Emun  i  saa  ringe  Grad  gav  Udsigt  til,  at  Erkestolens 
Interesser  vilde  være  sikrede  overfor  hans  Hensynsløshed, 
var  nu,  da  Sjællænderne  efter  den  heldige  Kamp  med 
Olafs  Kongedømme  i  Skaane  ventede  at  skulle  smage 
Sejrens  Frugter,  i  højeste  Grad  skikket  til  at  vække 
Forvirring;  thi  nu  havde  ingen  Anden,  ikke  en  Gang 
Kongen,  Fordel  af  Sejren,  men  kun  han  selv.  En  almin- 
delig Misstemning,  hygget  paa  fejlslagne  Forhaabninger, 
maa  nødvendigvis  antages  at  være  bleven  Følgen  af 
denne  Tingenes  Vending,  og  det  har  da  uden  Tvivl 
været  den ,  der  bragte  Eskil ,  og  Kongen  under  hans 
Ledelse,  til  udadtil  at  følge  den  samme  Retning,  som 
Erik  Emun  og  før  ham  Magnus  havde  fulgt,  nemlig  den 
at  underordne  sig  den  tydske  Kejsers  Lehnshøjhed,  og 
det  uagtet  Conrad  d.  o.  paa  ingen  Maade  viste  den 
samme  Iver  for  at  fremme  sin  Magt  i  Norden  og  over- 
hovedet saa  megen  Interesse  for  Forholdenes  Udvikling 
i  Nordtydskland  som  hans  Forgjænger,  der  selv  havde 
været  Hertug  i  Saksen.  Ligesom  under  Erik  Emun 
træffer  man  da  nu  et  Diplom,  der  bærer  Vidnesbyrd  om 
Afliængighedsforholdet  til  Kejseren,  idet  det  siger  sig  at 
være  udstedt  i  hans  Regeringstid  (Thorkelin  S.  247),  og 
samtidig  med  det,  nemlig  1142,  tinder  man  Erik  Emuns 
Søn  Svend,  uvist  af  hvad  Grund  og  i  hvilken  Egenskab, 
opholdende  sig  i  Tydskland  blandt  Kejserens  nærmeste 

Omgivelser  ^).  Endelig  tør  man  vistnok  holde  det  tor 
sandsynligt,  at  Eriks  Giftermaal  med  Lutgard ,  en  Søster 
til  Domprovst  Hartvig  i  Bremen,  ikke  var  uden  For- 
bindelse med  det  fornyede  nærmere  Forhold  til  Tydsk- 
land.  Uden  dette  er  det  i  ethvert  Fald  mindre  for- 
staaeligt,  hvorledes  Erik  Lam  kom  til  at  indgaa  Ægte- 
skab med  en  Datter  af  Greven  af  Ditmarsken  og  Stade, 
medens  det  derimod  bliver  mere  forklarligt,  naar  man 
ved,  at  Keiseren  omtrent  ved  den  samme  Tid,  da  Ægte- 
skabet maa  være  indgaaet,  1144 — 5,  i  en  Arvestrid,  der 
opstod  efter  Lutgards  og  Hartvigs  Broder  Rudolf  d,  2s 
Død  1144,  bestemt  stillede  sig  paa  Hartvigs  Side  imod 
de  Fordringer,  der  rejstes  af  den  unge  Henrik  Løve, 
Henrik  den  Stoltes  Søn,  der  ved  denne  Lejlighed  første 
Gang  træder  virksomt  frem  paa  Skuepladsen.  Vel 
træft'er  man  ikke  mange  Aar  efter  Hartvig  igjen  i  bedste 
Forstaaelse  med  Hertug  Henrik;  men  man  ser  ham 
ogsaa  samtidig,  da  han  1148  var  bleven  Erkebisp  af 
Bremen,  rette  Blikket  paa  at  forny  Bremens  Fordringer 
paa  Overhøjhed  over  Norden,  saaledes  at  der  altsaa 
ikke  kan  være  Noget  til  Hinder  for  at  sætte  hans  øje- 
blikkelige gode  Forhold  til  Kejseren  i  Forbindelse  med 
det  danske  Giftermaal. 

For  Øvrigt  var  dette   alt  Andet  end  heldigt.     Lut- 


^)  Det  tør  med  Hensyn  til,  hvad  der  paa  sit  Sted  blev  sagt  an- 
gaaende  Danmarks  formentlig  særlige  Afhængighedsforhold  til  den 
pavelige  Stol,  her  bemærkes,  at  de  ved  hin  Lejlighed  medende 
Udtryk :  debita  reverentia  et  obsequium  ogsaa  findes  bragte  i  An- 
vendelse paa  Forholdet  til  Kejseren,  nemlig  hvor  der  hos  Otto 
af  Freisingen  (L  c.  23)  ligeledes  ved  1142  tales  om  danske  Sen- 
debud hos  Kejseren. 

gård  vakte  snart  almindelig  Forargelse  ved  sine  løse 
Sæder  og  ved  sin  Ødselhed,  i  hvilken  hun  fik  Erik  be- 
væget til  at  tage  Del.  Det  lader  ogsaa  til,  at  Ægte- 
skabet meget  hurtig  igjen  er  blevet  ophævet.  Børn  har 
Erik  i  det  Mindste  ikke  havt  med  hende,  og  allerede 
1146  begav  han  sig  selv  i  Odense  Kloster,  medens 
Lutgard  giftede  sig  med  Grev  Hermann  af  Winzenborg, 
hvor  hun  tilligemed  sin  Mand  dræbtes  af  Bispen  afHil- 
desheims  Folk  1152. 

Det  var  saaledes  en  uheldig  Stjerne ,  der  hvilede 
over  dette  Ægteskab;  men  det  hører  ligesom  med  til 
Belysning  af  det  i  høj  Grad  Famlende  og  Uvisse  i  Be- 
stræbelserne fra  Eriks  Side  for  at  finde  et  nyt  Fodfæste, 
efterat  det  Gamle  var  begyndt  at  svigte ,  Noget ,  som 
ogsaa  maa  siges  at  falde  tilbage  paa  Eskil ,  der  mere 
end  nogen  Anden  var  den  virkelig  Styrende  i  Landet. 

Det  faldt  derfor  ogsaa  af  sig  selv,  at  det  vendiske 
Spørgsmaal  under  denne  usikre  Tilstand  her  hjemme 
maatte  vedblive  at  staa  paa  samme  Standpunkt  som 
tidligere,  og  det  uagtet  Venderne  samtidig  paa  andre 
Punkter  befandt  sig  i  Tilbagegang,  hvorved  Muligheden 
for  en  Samvirken  i  det  Mindste  stod  aaben.  Dette 
var  nemlig  Tilfældet  i  Vagrien,  hvor  Venderne  nu  be- 
gyndte at  fortrænges.  En  Tid  lang  saa  det  rigtignok 
ud  til  alt  Andet ;  thi  Pribislaw,  der,  som  omtalt,  herskede 
i  Vagrien,  lienyttede  Lejligheden,  da  de  omliggende  tydske 
Fyrster  laa  i  indbyrdes  Strid  navnlig  i  Anledning  af,  at 
Hertug  Henrik  af  Saksen  og  Bajern  vægrede  sig  ved  at  op- 
give et  af  disse  to  Hertugdømmer,  til  at  gjøre  Indfald  i 
Holsten,  hvor  Segeberg,  der  altid  havde  været  Venderne 
en  Torn    i   Øjet,  atter  blev  ødelagt  tilligemed  dens  nær- 

meste  Omegn.  Rigtignok  gjorde  Grev  Henrik  af  Bad- 
vide, der  en  Tid  var  sat  til  Greve  i  Holsten  i  Stedet 
for  Adolf,  1138  et  Tog  imod  dem,  og  ligeledes  Holste- 
nerne Aaret  efter  et  lignende  paa  egen  Haand;  men 
Intet  havde  dog  saa  megen  Virkning  som  Vendernes 
egen  Tvist,  der  gik  saa  vidt,  at  Xiclot.  Obotriternes 
Fyrste,  senere  da  Adolf  igjeu  var  kommen  i  Besiddelse 
af  Grevskabet,  —  endelig  dog  først  1142,  —  sluttede  For- 
bund med  ham  for  at  bringe  Vagrien  under  Aaget.  Dette 
lykkedes  da  ogsaa  over  al  Forventning,  og  Vagrien 
som  ogsaa  Folabernes  Land,  det  nuværende  Lauenborg, 
som  Henrik  af  Badvide  fik,  blev  fra  nu  af  ved  en  fort- 
sat Colonisation  aldeles  vundet  for  Tydskerne. 

Her  synes  altsaa  at  maatte  have  været  Lejlighed 
nok  for  Danmark  til  at  gribe  ind  for  at  skafte  sig  selv 
Fred  for  Vendernes  Uvæsen  paa  Søen,  der  vedblev  at 
raade  ligesaa  fuldt  som  under  Erik  Emun,  saaledes  at 
det  endogsaa  fortælles,  at  Erik  Lam  en  Gang,  da  han 
paa  Overfarten  fra  Sjælland  til  Fyen  selv  blev  eftersat 
af  vendiske  Vikinger,  ikke  kunde  redde  sig  uden  ved  at 
lade  Skibet  i  Stikken  og  fly  op  i  Landet  fra  Kysten. 
En  enkelt  Gang  skal  han  rigtignok  have  gjort  et  For- 
søg paa  et  større  Tog  imod  dem ;  men  ustadig  og  vak- 
lende, som  han  var,  opgav  han  det  hurtig,  saasnart  der 
var  Nogen,  der  talte  om  at  trække  sig  tilbage,  og  lod 
derpaa  Tilstanden  vedblive  at  være  saaledes,  som  han 
havde  forefundet  den. 

Hans  Stilling  var  saaledes,  hvorsomhelst  man  skuer 
hen,  aldeles  uholdbar.  Tilsidst  besluttede  han  at  op- 
give den  ved  at  nedlægge  Kronen.  Der  er  for  Lidet 
efterladt   om,    hvad   der   var   den   særlige  Anledning  til 

denne  Beslutning,  til  at  man  kan  have  nogen  Mening 
om,  hvorledes  den  stemmer  med  hans  Charakter,  om 
det  udelukkende  var  religieuse  Skrupler,  der  fremkaldte 
Beslutningen,  eller  om  det  var  hans  Mangel  paa  Evne 
til  at  unddrage  sig  Andres  Ledelse  i  Rigets  Styrelse, 
der  kastede  ham  ligesom  i  Fortvivlelse.  Man  ved  kun, 
at  han  nedlagde  Regeringen  og  begav  sig  i  Odense 
Kloster,  som  han  jo  allerede  tidligere  havde  givet  saa 
mange  Tegn  paa  sin  Gunst.  Her  levede  han,  som  det 
lader,  kun  meget  kort,  saaledes  at  han  mulig  allerede 
er  død  1146,  samme  Aar,  han  t'ratraadte,  eller  vel  sna- 
rere Aaret  etter,  d.  25.  August.  Han  blev  selvfølgelig 
begravet  i  Odense.  En  uægte  Søn  Magnus  overlevede 
ham  og  forekommer  flere  Gange  i  den  nærmeste  Tid  som 
Deltager  i  Borgerkrigene.  Om  at  vælge  ham  til  Konge 
bliver  der  derimod  ingensinde  Tale.  Valget  maatte  efter 
de  gjældende  Arveregler,  der  ikke  tillagde  Livsarvinger 
noget  Fortrin,  falde  paa  Medlemmer  af  Kongehuset  i 
sideordnede  Led. 


RtBder:  Danm.   u.  Svend  Estridsen  og  hans  Senner.  33 

Hin  Konges  Thronfrasigelse  er,  selv  naar  man  ikke  for- 
raaar  tilfulde  at  forklare  den,  altid  et  meget  misligt 
Tegn.  Den  vidner  om  en  Usundhed  i  Tilstanden,  der 
har  medført  Trangen  til  en  Frigjørelse  gjennem  Opgivelse. 
Ikke  blot  vedkommende  Konge  selv,  men  ogsaa  Folket, 
kan  man  tænke  sig,  higer  under  saadanne  Forhold  blot 
efter  at  komme  bort  fra,  hvad  der  i  Øjeblikket  hindrer 
det,  idet  det  haaber  paa  den  Dag  imorgen,  haaber  paa, 
at  enhver  Forandring,  ligegyldig  hvilken,  skal  medføre 
en  Lettelse  i,  hvad  der  trykker  det. 

At  noget  Saadant  har  rørt  sig  i  Sindene  under  de 
to  Eriker,  turde  efter  det  Foregaaende  være  temmelig 
sandsynligt.  Thi  som  det  var  gaaet,  kunde  intet  af  de 
ved  Fode\åg  kjæmpende  Partier  egentlig  siges  at  have 
sejret;  Erik  Emun  havde  kun  havt  Øje  for  sig  selv,  og 
under  Erik  Lam  var  der  ingen  Anden,  der  havde  Betyd- 
ning uden  Erkebisp  Eskil,  og  han  lod  sig  kun  bestemme 

ved  Hensynet  til  sin  Slægt  og  sin  ErkestoJ.  Man  var 
altsaa  omtrent  ligesaa  vidt  som  for  tolv  Aar  siden.  Men 
det  Følgende  viser  tillige,  at  Forvirringen  var  tiltagen, 
saaledes  at  der  maatte  meget  alvorlige  Tider  til  for  at 
bringe  Bundfaldet  til  at  sætte  sig  og  Klarhed  i  Tilstanden. 
Navnlig  fremgaar  dette  deraf,  at  det  nu  er  selve  Parti- 
erne, der  ere  i  Opløsningstilstand,  og  at  de  ledende 
Personer  blive  kastede  omkring  snart  paa  den  ene  snart 
paa  den  anden  Side,  uden  at  der  er  Noget,  der  kan 
holde  dem  og  Partierne  sammen.  Vel  vedbliver  Jylland 
at  staa  som  en  Enhed  for  sig,  nogenlunde  sikkert  slut- 
tende sig  til  Magnus  den  Stærkes  Søn  Knud,  skjøndt 
Svend  baade  i  Nord  og  Syd  finder  Støttepunkter  for 
sine  Planer;  men  i  Øst-Danmark  er  der  Intet,  der  giver 
det  Hele  noget  Hold.  Det  er  voldgivet  til  den  rene 
Vilkaarlighed,  hvor  de  Ledende  skulle  finde  Bistand; 
Forbindelser  sluttes,  Forbindelser  løses;  Løfter,  Gisler 
Eder  have  lige  liden  forbundsstyrkende  Magt. 

Spændingen  var  overalt  saa  stor,  at  den  straks  efter 
Erik  Lams  Bortgang  maatte  bryde  ud,  og  det  blev  alle- 
rede en  Umulighed  at  enes  om  et  almindeligt  Kongevalg. 
Jyderne  valgte  straks  paa  egen  Haand  Magnus'  Søn 
Knud  og  støttede  med  største  Iver  hans  Sag,  medens 
Sjællænderne,  dog  ikke  uden  en  Del  Vanskeligheder,  toge 
Svend  Grathe,  Erik  Emuns  Søn,  til  Konge.  Det  kostede 
ikke  saa  ganske  ringe  Besvær  at  faa  Skaaningerne  til 
at  slutte  sig  hertil;  men  omsider  lykkedes  det  dog  gjennem 
Sendebud,  man  lod  gaa  derover,  at  faa.  dem  overbeviste 
om  Svends  og  Sjællændernes  redelige  Hensigter,  og  han 
opnaaede  da  saaledes  ogsaa  Valg  der. 

Dette   var  imidlertid  kun   en    aldeles   foreløbig  Af- 

33» 

gjørelse.  Thi  Valgene  vare  paa  ingen  Maade  byggede 
paa  de  to  Valgtes  Personligheder,  der  kun  vare  meget 
lidet  bekjendte,  idet  Svend  i  længere  Tid  havde  opholdt 
sig  ved  Kejser  Conrads  Hof  og  Knud  hos  sin  Moder  i 
Polen,  saaledes  at  man  først  træffer  dem  her  i  Landet 
Aaret  i  Forvejen,  1145,  som  nærværende  ved  Indvielsen 
af  Lunds  Domkirke,  Det  Afgjørende  var  derimod  det, 
at  de  vare  Sønner  af  Erik  Emun  og  Magnus  Nielsen; 
thi  af  disse  var  den  Første  i  sin  Tid  optraadt  som 
Hævner  af  Knud  Lavard,  Sjællændernes  Helgen,  og  havde 
i  det  afgjørende  Slag  fundet  sin  væsentligste  Støtte  hos 
Skaaningerne,  medens  Magnus  derimod  mest  havde  havt 
Tilhold  blandt  Jyderne. 

Paa  eet  Sted  i  Skaane,  nemlig  i  Lund,  blev  Spørgs- 
maalet  imidlertid  opfattet  paa  en  herfra  temmelig  forskjellig 
Maade.  Eskil  var  nemlig  en  erklæret  Modstander  af 
Knud  Lavards  Canonisation,  hvad  endnu  ganske  nylig 
havde  vist  sig,  den  Gang  da  Svend  og  Knud  vilde  iværk- 
sætte Knud  Lavards  Optagelse  af  Graven  i  Ringsted; 
han  var  desuden  selv  af  jydsk  Slægt  og  derfor  vistnok 
tildels  paavirket  af  den  Tankegang,  der  almindelig  gjorde 
sig  gjældende  i  Jylland.  Endelig  havde  han,  den  Gang 
han  i  Tillid  til  sin  Slægts  Indflydelse  i  Skaane  søgte  at 
blive  Asgers  Efterfølger  i  Lund,  fundet  bestemt  Mod- 
stand hos  Erik  Emun.  For  ham  var  der  ingen  Anledning 
til  at  støtte  dennes  Søn  Svend,  hvis  raske  og  virksomme 
Charakter  desuden  gav  ham  Anledning  til  at  tro,  at 
hans  Indflydelse  vilde  tabe  i  Betydning,  i  alt  Fald  blive 
ringere,  end  naar  det  var  den  mere  tilbageholdne  og 
betænksomme  Knud,  der  blev  Konge. 

Han  traadte  altsaa  i  Forbindelse  med  Knud  og  lo- 

vede  ham  Bistand,  naar  lian  vilde  komme  over  til  Skaane 
med  en  Flaade,  og  Knud  satte  sig  da  ogsaa  meget  rigtig 
i  Bevægelse;  men  i  det  afgjørende  Øjeblik  fik  lian  Be- 
tænkeligheder ved  at  lande,  skjøndt  Erkebispen  havde 
samlet  en  temmelig  betydelig  Magt,  hvormed  han  havde 
i  Sinde  at  støde  til  ham.  Sagen  var  nemlig  den,  at 
Svend  ved  den  samme  Tid  ligeledes  befandt  sig  i  Skaane, 
hvor  Eskil  havde  holdt  ham  hen  med  Underhandlinger, 
og  Knud  ansaa  det  derfor  for  rigtigere  at  foretage  et 
Angreb  paa  Sjælland,  der  var  uden  Fører.  Men  dette 
var  at  spilde  baade  Tid  og  Kræfter  og  blev  til  For- 
dærvelse for  ham  selv  saavelsom  for  Erkebispen.  Svend 
kunde  nu  med  Lethed  overvælde  denne,  der  blev  sat 
fast  over  Hvælvingen  af  Domkirken,  mens  der  imidlertid 
raadsloges  om  hans  Skjæbne.  Som  Forholdene  i  Øje- 
blikket vare,  holdt  Svend  det  dog  for  det  Rigtigste  at 
se  at  slutte  Forlig  med  ham  for  saaledes  at  være  sikker 
i  det  Mindste  paa  Skaane,  og  ved  en  betydelig  Gave  af 
Jordegods  saavel  i  »Skaane  som  paa  Bornholm  lykkedes 
det  ham  ogsaa  at  forsone  Erkebispen  uagtet  den  Vold, 
der  var  paafort  ham,  og  slutte  Forbund  med  ham  for 
Fremtiden.  Saasnart  dette  var  i  Orden,  gik  han,  hurtig, 
som  han  var,  over  til  Sjælland  for  at  fordrive  Knud. 
Ogsaa  dette  lykkedes  over  al  Forventning.  I  en  blodig 
Træfning  ved  Slangerup  blev  Knud  aldeles  overvunden 
og  nødt  til  at  søge  tilbage  til  Jylland. 

Saaledes  var  Borgerkrigen  altsaa  kommen  i  aller- 
bedste Gang,  da  den  pludselig  blev  afbrudt,  og  det  paa 
en  meget  mærkelig  Maade.  Det  var  nemlig  et  —  Korstog, 
der  traadte  imellem.  Hele  Europa  var  i  Aaret  1146 
kommen   i   den   heftigste   Bevægelse   over,    at  Edessa   i 

December  Maaned  1144  pludselig  var  bleven  erobret  af 
de  Vantro.  Man  frygtede  for,  at  hele  den  christne  Magt 
i  det  hellige  Land  skulde  have  faaet  et  saadant  Knæk, 
at  alvorlig  Fare  derved  kunde  opstaa,  naar  ikke  hele 
Christenheden  paany  tog  sig  sammen.  Fremmest  blandt 
dem,  der  prædikede  Korstog,  stod  Bernhard  den  Hellige 
af  Clairvaux;  hans  glødende  Iver  var  det,  det  skyldtes, 
at  Ludvig  d.  7.  af  Frankrig  og  Kejser  Conrad  d.  3.  af 
Tydskland  begge  i  Aaret  1146  toge  Korset  for  at  gjen- 
erobre  Edessa.  I  Udførelsen  stødte  man  imidlertid  straks 
paa  Vanskeligheder.  De  mere  nøgterne  Aander  i  Nord- 
tydskland  mente  navnlig,  at  man  havde  Vantro  nok  i 
Nærheden,  som  ikke  vare  omvendte,  til  at  man  behøvede 
at  opsøge  saadanne  langt  borte  i  fjerne  Lande ,  paa 
hvilke  man  havde  ødslet  Nok  baade  af  Kræfter  og  af 
Mennesker.  De  henviste  derfor  til  Venderne,  der  paa 
alle  Sider  vare  omgivne  af  christne  Folk,  men  ikke  blot 
bestandig  holdt  sig  i  deres  Vantro,  men  ogsaa  paa  Grund 
af  Naboernes  indre  Adsplittelse  medførte  en  bestandig 
Fare  for  disse. 

Der  var  unægtelig  noget  Sandt  i  denne  Betragtning; 
men  det  maa  rigtignok  straks  tilføjes,  at  der  aldrig  havde 
været  nogen  virkelig  Alvor  i  de  Forsøg,  der  fra  for- 
skjellige  Sider  vare  gjorte  paa  at  faa  Venderne  omvendte 
til  Christendommen.  Allerede  Adam  af  Bremen  klagede 
over,  at  Sakserne,  naar  de  gjorde  Tog  ind  i  Venden, 
mere  tænkte  paa  at  presse  Skatter  ud  af  Indbyggerne 
end  paa  at  christne  dem.  Selv  Kejseren  havde  til  sine 
Tider  ikke  undset  sig  ved  at  søge  Forbund  med  dem, 
og  for  Tiden  havde  Grev  Adolf  af  Holsten  knyttet  ven- 
skabelig Forbindelse  med  Niclot,  Obotriternes  Fyrste. 

Ikke  heller  nu  blev  Tanken  om  et  vendisk  Korstog 
greben  med  Begejstring  af  de  Nærmeste,  men  derimod 
vel  af  dem,  der  stode  fjernere.  Navnlig  tog  Bernhard 
af  Clairvaux,  der  havde  givet  Møde  paa  en  Rigsdag, 
Kejseren  holdt  i  Frankfurt  i  Marts  Maaned  1147,  sig 
med  vanlig  Iver  af  Sagen ;  han  opfordrede  til  endelig  en 
Gang  med  Kraft  at  sætte  en  Stopper  for  den  Haan, 
der  i  Venderne  vistes  hele  Christenheden;  de  skulde  nu 
for  enhver  Pris  omvendes  eller  ogsaa  i  Bund  og  Grund 
tilintetgjøres,  og  han  fik  Paven,  Eugenius  d.  3.  til  i  en 
d.  11.  April  udstedt  Bulle  at  tilsige  dem,  der  toge  det 
vendiske  Kors,  som  ved  en  Kreds  nedenunder  adskilte 
sig  fra  det  almindelige,  den  samme  Syndsforladelse  og 
Velsignelse,  som  tilstodes  dem,  der  droge  til  Jerusalem. 

Ogsaa  til  Danmark  naaede  naturligvis  denne  Opfor- 
dring, og  det  vistnok  tidlig;  thi  Eskil  var  jo  Bernhards 
trofaste  Ven.  Desuden  sendte  Paven  i  samme  Anled- 
ning en  særlig  Legat  hertil  Landet,  Cardinal  Hubaldus, 
der  skulde  paaskynde  Toget  og  udjævne  de  Vanskelig- 
heder, der  mulig  maatte  stille  sig  i  Vejen  for  det.*) 
Hvor  store  disse  vare,  vidste  uden  Tvivl  hverken  Bern- 
hard eller  Paven ;  navnlig  stod  det  næppe  klart  for  dem, 
hvorledes  Landet  just  var  i  Færd  med  at  hjemsøges  af 


')  Suhm  V.  559  siger,  at  Erik  Lam  var  tilstede  ved  Oprettelsen  af 
et  Diplom,  der  ogsaa  nævner  Cardinal  Hubaldus  som  Deltager. 
Dette  staar  imidlertid  ikke  hos  Hamsfort  (Lgb.  I.  274),  der  er  den 
Eneste,  der  har  opbevaret  Efterretningen  om  Diplomet,  ligesom  det 
formentlig  blot  er  en  Gisning  af  Hamsfort,  at  det  just  var  Erik, 
hvem  Hubaldus  efter  Pavens  Befaling  skulde  paavirke;  Lar  han 
deltaget  i  Diplomets  Oprettelse,  saa  har  det  i  hvert  Fald  været 
som  Munk  i  Odense;    thi  Diplomet  vedrører  just  Odense  Kloster. 

en  Borgerkrig,  der  greb  forstyrrende  ind  i  alle  Forhold. 
Man  fik  imidlertid  et  Møde  af  Kongerne  og  alle  Landets 
Biskopper  sammenkaldt  i  Lund,  og  her  lykkedes  det  ved 
de  Bestræbelser,  der  udfoldedes  af  Cardinalen  og  Erke- 
bispen  samt  vistnok  ligeledes  af  Domprovsten  i  Viborg, 
Kjeld,  senere  kaldt  Hellig  Kjeld,  der  endnu  paa  Vejen 
til  Lund  var  bleven  overfalden  af  Venderne  og  senere 
omgikkes  med  Tanken  om  selv  at  prædike  Evangeliet 
for  Hedningerne,  at  tilvejebringe  et  Forlig  saaledes,  at 
Vendertoget  kunde  gaa  for  sig  og  det  med  hele  Landets 
forenede  Kræfter.  At  der  blev  stillet  Gisler  for  Forliget, 
er  en  Selvfølge.  Svend  stillede  en  velbekjendt  Mand, 
Olaf  Glug,  der  var  gift  med  Ebbe  Skjalmsens  Datter 
Gyde,  og  som  endnu  forekommer  1170  i  Absalons  Tid, 
medens  den  Mand,  Knud  stillede,  Niels  Skade,  er  os 
aldeles  ubekjendt. 

Det  var  nu  Altsammen  meget  smukt,  men  beroede 
ikke  desto  mindre  fra  Begyndelsen  af  paa  en  Usandhed. 
Der  var  i  Virkeligheden  slet  ingen  Begejstring  for  noget 
Korstog  tilstede.  Dertil  var  man  altfor  meget  optagen 
af  Øjeblikkets  Strid;  man  higede  kun  efter  en  Ting, 
den,  rigtig  snart  at  kunne  komme  til  at  slaas  igjen. 
Selv  om  Erkebisp  Eskil  tør  man  forudsætte,  at  Kors- 
toget kun  har  været  ham  et  meget  ønskeligt  Middel  til 
at  bringe  hans  uheldige  Foretagende  mod  Svend  i  For- 
glemmelse. 

Men  ogsaa  de  tydske  Fyrster,  der  skulde  angribe 
Venderne  fra  Landsiden,  mente  ikke  noget  Alvorligt 
med  deres  vendiske  Korstog.  Det  var  dem  blot  et  Paa- 
skud for  at  slippe  fri  for  at  deltage  i  det  store  Korstog 
til  Syrien,  hvorfor  man  ogsaa  træffer  Fyrster,  hvis  Lande 

aldeles  ikke  grændsede  til  Venderne,  saaledes  flere  helt 
nede  fra  Måhren,  sluttende  sig  til  Toget  for  Vendernes 
Omvendelse.  Det  trak  saa  langt  ud  med  Forberedel- 
serne, ja  helt  hen  paa  Sommeren,  at  det  endogsaa  blev 
Venderne,  der  blev  de  Angribende,  og  ikke  de  Christne. 

Da  nemlig  Obotriterfyrsten  Niclot  hørte  Tale  om  de 
Ting,  som  forberedtes  imod  ham,  lod  han  anlægge  en 
befæstet  Plads,  kaldet  Dobin,  ved  den  nordøstlige  Ende 
af  Schwerin  Sø  og  sendte  Bud  til  Grev  Adolf  af  Hol- 
sten for  at  minde  ham  om  det  Forbund,  de  i  sin  Tid 
havde  sluttet,  og  opfordre  ham  til  at  træde  sammen 
med  sig  for  at  de  kunde  overlægge  de  Foranstaltninger, 
det  kunde  være  nødvendigt  at  træffe,  i  Fællesskab.  Det 
er  en  Selvfølge,  at  en  saadan  Opfordring  maatte  bringe 
Adolf  i  meget  stor  Forlegenhed.  Han  undskyldte  sig, 
saa  godt  han  kunde,  ved  at  henvise  til,  hvorledes  han 
ikke  vel  turde  vove  at  lægge  sig  ud  med  de  øvrige 
christne  Fyrster;  herover  blev  Niclot  naturligvis  meget 
vred  og  truede,  men  gik  dog  tilsidst  ind  paa  ikke  at 
gjøre  noget  Indfald  i  Adolfs  Lande  uden  i  Forvejen 
at  lade  ham  faa  behørig  Besked,  hvis  et  Angreb  skulde 
true  ham. 

Et  saadant  skete  allerede  i  Juni  Maaned  1147. 
Niclot  løb  op  ad  Traven,  hvor  han  opbrændte  Handels- 
skibene i  Lybek,  samt  plyndrede  rundt  omkring  i  Vagrien 
ligetil  Segeberg  navnlig  blandt  de  tydske  Colonister, 
som  Adolf  havde  ladet  nedsætte  sig  i  Landet.  Denne 
fik  i  Henhold  til  Overenskomsten  Underretning,  men 
rigtignok  først  umiddelbar  forud  for  Angrebet,  og  dette 
indskrænkedes  til  Vagrien  alene  uden  nogensinde  at 
berøre  det  egentlige  Holsten. 

En  saadan  Begyndelse  lovede  ikke  noget  synderlig 
Godt  for  Korstoget,  der  skulde  foregaa  ganske  kort 
derefter,  især  naar  man  ser  hen  til  de  Omstændigheder, 
som  ledsagede  det,  navnlig  Underhandlingerne  med  Adolf. 
Det  blev  da  ogsaa  saaledes,  som  man  efter  Forholdenes 
Beskaffenhed  kunde  vente  sig  det.  Den  danske  Flaade 
lagde  til  ved  den  vendiske  Kyst  i  Nærheden  af  det 
nuværende  Wismar  for  at  belejre  og  mulig  indtage  Dobin, 
og  Sakserne  trængte  med  største  Delen  af  deres  Bisper 
i  Spidsen  og  for  Resten  ledede  af  deres  første  Mænd, 
saasom  Henrik  Løve,  i^lbrecht  (der  Bar)  af  Branden- 
borg  og  Conrad  af  Meissen,  der  kort  efter  blev  Svends 
Svigerfader,  fra  Landsiden  ind  paa  Venderne. 

Disse  lode  sig  imidlertid  aldeles  ikke  forknytte.  De 
forsvarede  i  det  Sydlige  Demmin  og  i  det  Nordlige 
Dobin  med  største  Held  og  Dygtighed.  De  havde  lagt 
Mærke  til,  at  der  ikke  var  ladet  nogen  synderlig  stor 
Besætning  tilbage  paa  Skibene,  medens  de  Danske  vare 
dragne  højere  op  i  Landet  for  der  at  belejre  Dobin,  og 
da  de  saa  oven  i  Kjøbet  ikke  holdtes  samlede,  men  laa 
landskabsvis  for  sig,  overfaldt  Venderne  en  Dag  pludselig 
Skaaningerne  og  nedlagde  saa  godt  som  alle  dem,  der 
passede  paa  Skikene,  foruden  at  de  gjorde  en  stor  Del  af 
af  disse  til  Bytte,  Jyderne  befandt  sig  just  ikke  langt 
derfra;  men  Misstemningen  var  saa  stor  mellem  de 
enkelte  Landsdele,  at  de  ikke  rørte  sig  af  Stedet  for  at 
komme  deres  Landsmænd  til  Hjælp,  men  snarere  glædede 
sig  ved  deres  Vanskjæbne,  ora  denne  ogsaa  hidrørte  fra 
de  fælles  Fjender, 

Sagen  var  for  Øvrigt  meget  alvorlig.  Thi  gik 
Flaaden   tabt,    var  et   Tilbagetog   efter  et  Nederlag    en 

Umulighed.  Ogsaa  var  der  dem,  som  øjeblikkelig  tabte 
Hovedet,  saasom  Bisp  Asger  af  Roskilde,  hvem  Svend 
havde  sat  til  Befalingsmand  over  Flaaden,  mens  han 
selv  laa  foran  Dobin.  Han  tog  et  Kjøbmandsfartøj  og 
satte  dermed  over  Hals  og  Hoved  igjen  over  til  Dan- 
mark. Af  Skaaningerne  var  der  Mange,  der  bandt 
deres  Skibe  sammen,  for  at  ikke  de  Frygtagtige  blandt 
dem  skulde  lade  de  Andre  i  Stikken;  men  da  Vendernes 
Anfald  blev  for  stærkt,  maatte  man  opgive  Forsøget  paa 
at  holde  paa  dem,  og  der  var  da  en  Mængde,  der  flyg- 
tende gik  til  Grunde.  Selv  Kong  Svend  mistede  sit 
Skib,  men  vilde  dog  ikke  modtage  Knuds  Tilbud,  da 
han  sendte  ham  sit  eget  i  Stedet;  ogsaa  i  ham  brændte 
altsaa  endnu  den  samme  Tvedragtens  Aand,  som  paa 
den  anden  Side  Jyderne  lagde  for  Dagen  overfor  Skaa- 
ningerne, og  han  tog,  da  Belejringen  trak  i  Langdrag, 
uden  at  bryde  sig  videre  om  sine  Forbundsfæller  tilbage 
til  Danmark.  Under  saadanne  Forhold  kunde  Knud 
naturligvis  heller  ikke  udrette  Noget,  og  han  forlod 
derfor  ligeledes  Venden.  Det  Samme  gjorde  Sakserne, 
efterat  der  længe  havde  hersket  Uenighed  mellem  dem, 
idet  Mange  mente,  at  man  jo  for  længe  siden  havde 
tvunget  Venderne  til  at  betale  Skat,  og  at  man  dog 
umulig  kunde  forlange  Mere  af  dem,  og  da  saaledes  al 
Tanke  om,  at  det  var  et  Korstog,  man  befandt  sig  paa, 
efterhaanden  svandt  bort,  nøjedes  man  tilsidst  med  et 
simpelt  Løfte  om,  at  Venderne  vilde  lade  sig  christne 
og  udlevere  de  danske  Fanger,  og  drog  saa  hjem,  hver 
til  Sit,  udenat  Nogen  brød  sig  om  at  paase,  at  Betin- 
gelserne for  Forliget  virkelig  opfyldtes. 

I  Danmark  gjorde   man    sig   nu  ikke  længere  falske 

Forhaabninger  med  Hensyn  til  Freden  mellem  Lands- 
delene. Baade  Svend  og  Knud  rustede  sig  af  al  Magt 
for  at  begynde  Krigen  paany.  Navnlig  lod  den  Første 
nu  Roskilde  befæste  og  satte  Ebbe  Skjalmsen  til  Høveds- 
mand der;  Gislerne  lod  man  tillige  udveksle.  Ven- 
derne var  der  næsten  Ingen,  der  mere  tænkte  paa,  uden 
naar  de  ved  fremdeles  at  hærje  paa  de  danske  Kyster 
selv  mindede  om  deres  Tilværelse.  Kun  Domprovst 
Kjeld  af  Viborg  kunde  ikke  glemme  det  sørgelige  Ud- 
fald, Vendertoget  havde  havt.  Han  besluttede  selv  at 
drage  som  Missionair  derover  og  begav  sig  til  Paven 
for  at  erholde  hans  Velsignelse  til  sit  Foretagende. 
Denne  fik  han  da  ogsaa,  og  Paven  befalede  tillige,  at 
han  skulde  gjenindsættes  som  Domprovst  i  Viborg, 
hvorfra  han  havde  maattet  fljgte  til  Aalborg,  fordi  Brø- 
drene vare  misfornøjede  med  hans  Gavmildhed  i  at  yde 
Almisser,  som  de  kaldte  Ødselhed.  Men  for  Øvrigt 
kom  der  ikke  Noget  ud  af  den  paatænkte  Missionsrejse 
til  Venderne;  thi  allerede  1150  døde  Kjeld;  men  40 
Aar  senere  blev  han  alligevel  canoniseret  som  Viborgs 
Skytshelgen  og,  berømt  ved  Undere  af  enhver  Slags, 
dyrket  som  Helgen  i  alle  Dele  af  Danmark. 

Andre  var  der,  der  toge  som  Pilegrimme  til  det 
hellige  Land  for  der  at  søge  Trøst  under  Tidernes 
Ugunst,  saaledes  Bisp  Svend  og  hans  Broder  Eskil, 
Erkebisp  Eskils  Farbrødre,  der  begge  døde  i  Jerusalem 
og  begravedes  ligesom  Dronning  Bodil  i  Josaphats  Dal. 
Herhjemme  skulde  Freden  for  lang  Tid  være  brudt, 
efterat  det  vendiske  Korstog  kun  havde  tilvejebragt  en 
skuffende  Stilstand. 

Det    er    imidlertid    ganske    mærkeligt    at   se,    hvor 

usikkert  Landsdelenes  Forhold  til  deres  Ledere  var 
blevet.  Skaane  havde  i  sin  Tid  hyldet  Svend  for  kort 
efter  at  se  Eskil  sætte  en  Opstand  i  Gang,  der  kun 
blev  dæmpet  ved  Svends  Hurtighed  og  paa  Grund  af 
det  Vankelmod,  Knud  lagde  for  Dagen.  Nu  gjentager 
det  Samme  sig  baade  paa  Sjælland  og  i  Jylland;  thi 
saasnart  Knud  viser  sig  paa  Sjælland,  er  der  Mange, 
der  slutte  sig  til  ham  og  forsyne  ham  rigelig  med  alle 
Fornødenheder,  saaledes  at  han  vinder  en  ikke  saa 
ganske  ringe  Fremgang.  Vel  mislykkedes  først  et  For- 
søg, han  gjorde  paa  at  faa  Roskilde  til  at  overgive  sig, 
idet  hans  Sendebud,  en  vis  Sune,  blev  opsnappet  og 
blindet  af  Ebbe  Skjalmsen;  men  en  anden  Gang  var 
han  dog  saa  heldig  at  bemægtige  sig  Byen  ved  et 
pludseligt  Overfald;  Ebbe  fik  Lejlighed  til  at  undslippe, 
men  hans  Gaard  blev  brændt.  Paa  den  anden  Side 
var  der  igjen  Jyder,  der,  skjøndt  ellers  de  Fleste  holdt 
med  Knud,  sluttede  sig  til  Svend.  Paa  Vendertoget 
havde  saaledes  Byen  Slesvig  i  Overensstemmelse  med 
Traditionerne  fra  Knud  Lavards  og  Erik  Emuns  Tider 
ladet  sin  Flaade  følge  med  Svends ;  nu  var  det  en  Del 
Nørrejyder,  uden  Tvivl  oppe  fra  Limfjordkysterne,  der 
stødte  til  Svends  Folk,  saa  at  han  troede  omsider  at 
kunne  vove  et  alvorligt  Forsøg  paa  at  skaffe  sig  Lydig- 
hed. Understøttet  af  Eskil,  kom  han  da  over  paa  Sjæl- 
land; men  nær  var  det  gaaet  ham  meget  uheldig,  da 
han  indlod  sig  paa  et  større  Slag  ved  Taastrup;  han 
blev  først  slaaet  paa  Flugt,  indtil  han  pludselig  efter 
et  meget  dristigt  Angreb  med  samlede  Kræfter  til  sin 
Overraskelse  saa,  at  han  var  Sejrherre.  Knud,  der  ikke 
selv  havde   ledet   Kampen,    men    forsigtig    holdt   sig   til 

Siden,  maatte  nu  forlade  Sjælland  for  i  Jylland  at  soge 
at  samle  Kræfter  til  en  ny  Kamp. 

Ved  denne  Tid  er  det,  at  Valdemar,  der,  hvis  man 
tør  sætte  Slaget  ved  Taastrup  til  1149*),  den  Gang  var 
i  en  Alder  af  18  Aar,  først  træder  frem  og  foreløbig  i 
det  Mindste  slutter  sig  til  Svend,  der  saaledes  fik  et 
Slags  Stadfæstelse  paa,  at  det  var  ham,  der  i  Modsæt- 
ning til  Knud  repræsenterede  det  ny  Danmark,  det 
Parti,  der  sluttede  sig  om  Knud  Lavards  Minde,  det, 
der  sejrede  ved  Fodevig. 

Knud,  hvis  Styrke  mere  synes  at  have  ligget  i 
Evnen  til  at  faa  Andre  til  at  tage  sig  af  hans  Sag  end 
i  dristig  Selvhjælp,  var  imidlertid  ikke  uvirksom;  han 
traadte  i  Forbindelse  med  Grev  Adolf  af  Holsten  og 
gjorde  ham  store  Løfter,  naar  han  bare  vilde  hjælpe 
ham.  Hvori  disse  bestode,  ved  man  ikke;  men  da  det 
siden  hedder,  at  Adolf  blev  Knuds  Lehnsmand,  maa  han 
have  tilsagt  ham  en  Del  af  det  til  Holsten  grændsende 
sydlige  Jylland,  som  han  først  havde  overladt  Henrik 
Skatelaars  Søn  Knud,  der  imidlertid  blev  fordreven 
derfra  af  Valdemar. 

Dette  Forbund,  der  snart  mødtes  af  et  lignende, 
mellem  Svend  og  en  indflydelsesrig  Stormand  fra  Dit- 
marsken, Ethelar,  kastede  pludselig  Krigen  over  paa  en 
hel  ny  Valplads.  Denne  Ethelar  var  nemlig  bleven 
jagen  hjemmefra  ved  et  Krigstog,  som  de  saksiske  Fyr- 
ster, deriblandt  ogsaa  Henrik  Løve  og  Grev  Adolf,  kort 
forinden    havde    gjort    til    Ditmarsken    i    Anledning    af 


')  Nemlig  efter  Ann.  Lundenses  (Lgb.  I.  2-11)  der  har  1150,  men  ved 
de  nærmeste  Aar  stadig  er  et  Aar  forud. 

Drabet  paa  Domprovst  Hartvigs  Broder  Rudolf  d.  2., 
og  han  søgte  nu  at  benytte  Stridighederne  i  Danmark, 
som  Adolf  havde  blandet  sig  i,  til  sine  egne  Hensigters 
Opnaaelse.  Det  var  ham,  der  fik  Svend  til  at  gjøre  et 
Tog  over  til  Vagrien,  der  nu  igjen  blev  medtaget  paa 
det  Forfærdeligste.  Oldenborg  blev  brændt  og  hele 
Kysten  hærjet  vidt  og  bredt;  ogsaa  Segeberg  blev  paany 
hjemsøgt;  thi  Ethelar  havde  trukket  alle  misfornøjede 
Kræfter  til  sig  og  arbejdede  formelig  paa  at  drage 
Adolfs  Lande  bort  fra  det  tydske  Rige. 

Dette  var  dog  en  haabløs  Idee.  Et  Ord  af  den 
mægtige  Henrik  Løve  var  nok  til  at  faa  i  det  Mindste 
de  Fremmeligste  af  de  holstenske  Urostiftere  til  at  holde 
sig  tilbage,  og  x\dolf  fik  Pusterum  til  at  samle  Folk, 
med  hvilke  han  trængte  ind  i  Sønderjylland,  hvor  Svend 
nu  havde  kastet  sig  ind  i  Slesvig,  medens  Knud  rykkede 
frem  fra  Nordslesvig,  ligesom  Adolf  lejrede  sig  udenfor 
Byen.  Men  her  var  Ethelar  paany  den  Virksomme. 
Ved  Bestikkelser  fik  han  Knuds  Hærførere  over  paa  sin 
Side,  saa  at  de  sluttede  en  foreløbig  Stilstand,  ja  endog 
trak  sig  bort,  og  der  blev  saaledes  en  Mulighed  for 
Svend  til  ved  et  pludseligt  Overfald  at  gjøre  det  af 
med  Adolf,  der  nu  stod  alene.  Denne  fik  imidlertid  i 
rette  Øjeblik  Underretning  om  Forræderiet  og  besluttede 
derfor  at  se  at  komme  bort,  saalænge  der  endnu  var 
Tid  til  at  undslippe.  Han  brød  op  fra  Kongshøjen  syd 
for  Dane\"irke,  hvor  han  laa  lejret,  og  ilede  skyndsomt 
til  Holsten,  forfulgt  af  Ethelar  og  Svend  ligetil  Ejderen. 
Her  naaede  vel  en  Del  af  de  danske  Ryttere  at  komme 
over  Floden;  men  de  bleve  angrebne  af  Holstenerne,  og 
efter  en  meget  heftig  Fægtning,   under  hvilken  Adolf  en 

Gang  eudogsaa  blev  kastet  af  Hesten  og  nær  var  bleven 
overmandet,  lykkedes  det  at  vende  Sejren  over  paa 
Holstenernes  Side.  Svend,  der  var  bleven  tilbage  paa  den 
anden  Bred,  maatte  se  paa,  hvorledes  hans  Ryttere  bleve 
kastede,  og  hvorledes  ogsaa  Ethelar,  der  havde  havt  saa 
megen  Andel  i  hele  Felttoget,  maatte  bide  i  Græsset.  Han 
opgav  nu  ethvert  Forsøg  paa  ad  denne  Vej  at  udrette 
Noget  mod  Knud,  og  vendte  derfor  atter  tilbage  til  Øerne. 

Her  forberedte  han  nu  paauy  Alt  til  at  spille  Krigen 
over  i  det  nordlige  Jylland,  hvor  han  bedst  turde  vente  at 
kunne  bibringe  Knud  et  Slag.  Forinden  skulde  han  imidler- 
tid begræde  Tabet  af  en  af  sine  troeste  og  betydeligste 
Mænd,  Ebbe  Skjalmsen,  der  ikke  blot  personlig  havde 
været  hans  væsentligste  Støtte  i  de  Aar,  han  havde 
kjæmpet  for  Thronen ,  men  ogsaa  bandt  ham  til  den 
mægtige  Skjalmske  Slægt  og  derved  paa  Grund  af 
Stamfaderens  nøje  Forhold  til  Knud  Lavard  knyttede 
ham  til  Valdemar.  Det  varede  heller  ikke  længe,  før 
dette  kunde  skjønnes;  thi  Forholdet  til  Valdemar  be- 
gyndte efterhaanden  at  løsne  sig,  indtil  han,  og  Skjalms 
Slægt  med  ham,  tilsidst  forlod   Svends  Parti. 

Dette  mærkede  man  imidlertid  for  det  Første  aldeles 
Ingenting  til.  Thi  da  Svend  opsøgte  Knud  i  Jylland, 
hvor  han  jo  allerede,  den  Gang  Kampen  endnu  stod  paa 
Sjælland,  havde  fundet  en  hel  Del  Tilhængere,  var 
Valdemar  ham  til  betydelig  Hjælp,  da  han  skulde  op- 
stille sine  Tropper  imod  Knud,  der  rykkede  frem  imod 
Viborg  med  en  Hær ,  samlet  ikke  blot  i  Jylland ,  men 
ogsaa  fra  Østdanmark,  og  det  vistnok  nærmest  fra 
Sjælland.  Ved  heldige  Fløjmanøvrer  med  Rytteriet  lykkedes 
det  at  komme  bag  paa  Knud  og  afskjære  ham  Tilbage- 

gangen,  saaledes  at  lian  maatte  være  glad  ved  at  kuune 
undslippe  gjennem  Viborg,  medens  Mange  at'  hans 
Folk  ihjelsloges  eller  fangedes  i  Gaderne.  Bisp  Elias 
af  Ribe,  der  som  Gejstligheden  overhovedet  var  gunstig 
stemt  for  Svend,  raadede  ham  til  som  en  god  Urte- 
gaardsmand  at  luge  godt  op  imellem  de  skadelige  Urter, 
for  at  de  gode  kunde  faa  saa  meget  bedre  Plads  til  at 
vokse;  men  Svend  vilde  ikke  nedslagte  de  Fjender,  der 
som  Fanger  havde  givet  sig  i  hans  Vold,  og  lod  dem  løbe. 
Foreløbig  var  dermed  dog  ikke  vovet  saa  meget 
endda,  thi  Knuds  Magt  var  nu  saa  aldeles  brudt,  at 
Svend  kunde  betragte  sig  som  den  eneste  Besidder  af 
Thronen,  om  han  ogsaa  endnu  bestandig  saa  sig  nødt 
til  at  passe  paa  for  at  møde  Knuds  Angreb  fra  Ud- 
landet, hvor  denne  nu  alene  var  henvist  til  at  søge  om 
Hjælp.  Denne  maatte  han  ogsaa  meget  længe  lede  om 
forgjæves.  Snart  opholdt  han  sig  hos  Kong  Sverker  af 
Sverig ,  hvilket  Land  i  lang  Tid  havde  afgivet  Sam- 
lingsplads for  en  stor  Del  danske  Misfornøjede  deriblandt 
alle  Henrik  Skatelaars  Sønner,  snart  hos  sin  Moders 
Frænder  i  Polen;  men  allevegne  var  han  til  Besvær,  og 
han  fandt  Ingen,  der  vilde  hjælpe  ham;  i  Sverig  maatte 
han  endogsaa  sælge  af  sit  Gods  for  blot  at  kunne  leve. 
Først  i  Saksen  fandt  han,  hvad  han  behøvede,  Hjælpe- 
tropper for  igjen  at  gjøre  et  Forsøg  paa  at  erobre  Dan- 
mark, nemlig  hos  Henrik  Løve,  der  naturligvis  var  glad 
ved  at  finde  en  Lejlighed  til  at  udvide  sin  Magt  og 
desuden  var  Svend  fjendsk  for  det  Tog,  han  kort  for- 
inden havde  gjort  imod  Grev  Adolf  af  Holsten*).     Men 


*)  Dette  fremgaar  ikke  saa   meget  af  Knytlinga,  der  i  Modsætning  til 
Saxo    lader    det    være   Henrik   Løve,    ikke    Erkebisp  Hartvig,    der 

Kæder:   Daam.   u.  Svend  Estridsen   og  hans   Sønner.  34 

hverken  det  Indfald,  som  Knud  nu  gjorde  i  Jylland,  hvor 
han  atter  rykkede  imod  Viborg,  der  imidlertid  var  bleven 
befæstet,  eller  en  Rejsning  af  Friserne  langs  Sønder- 
jyllands Vestkyst,  som  han  ved  Løfter  om  Nedsættelser 
i  deres  Afgifter  til  den  danske  Konge  havde  faaet 
samlet  omkring  sig  ved  Mildefloden  i  Nærheden  af 
Husum,  vilde  lykkes  for  ham.  Thi  understøttet  af  dygtige 
Hærførere ,  paa  det  første  Sted  Riber  Ulf  og  paa  det 
andet  Peder  Thorstensen  af  Pedersborg,  gift  med  Skjalm 
Hvides  Datter  Cecilie,  slog  Svend  begge  Gange  Knud 
saa  fuldstændig  paa  Flugt,  at  nu  ethvert  Haab  maatte 
synes  at  være  ude  for  ham. 

Dog  havde  han  endnu  en  Udvej  tilbage.  Mulig 
kunde  Kejseren  bringes  til  at  tage  sig  af  hans  Sag,  og 
han  ilede  altsaa  med  at  henvende  sig  til  ham  som  sit 
sidste  Nødanker.  Men  Svend  var  heller  ikke  sen.  Han 
skyndte  sig  ligesaa  hurtig  med  at  lade  Sendebud  afgaa 
til  Kejseren,  og  havde  det  forud,  at  han  kunde  henvise  til  sit 
tidligere  nære  Forhold  til  Kejseren,  medens  han  opholdt  sig 
ved  hans  Hof.  Han  lod  sig  derfor  heller  ikke  som  Knud  nøjes 
med  at  anraabe  Kejseren  omHjælp,  men  bad  ham  ligefrem  om 
at  skaffe  sig  Lejlighed  til  selv  at  mødes  med  ham,  for 
at  de  kunde  træflfe  Aftale  om  en  fælles  Optræden.  Ja, 
den  Sikkerhed,  han  følte,  gik  endog  saa  vidt,  at  han  i 
den  samme  Skrivelse,  i  hvilken  han  begjærede  Kejserens 


hjælper  Knud,  som,  hvad  der  er  vigtigere,  af  Svends  Skrivelse  til 
Kejser  Conrad,  der  betegner  Henrik  som  en  Modstander,  foruden 
af  Helmolds  Meddelelse  om,  at  Svend  kom  til  Mødet  i  Merseborg 
i  Følgeskab  med  Erkebispen,  Knud  derimod  sammen  med  Henrik 
Leve.  Da  denne  desuden  forlod  Saksen  i  Begyndelsen  af  Aaret 
1151,    maa  Knud  have  truffet    ham  i  Slutningen   af  Aaret  1150. 

»faderlige  Beskyttelse«  mod  dem,  der  pønsede  paa  hans 
Undergang,  indflettede  en  Opfordring  til  ham  om  at  paase, 
at  hans  Vasaller  holdt  Venderne  i  Tømme. 

Denne  Tillid  blev  heller  ikke  ubesvaret.  Thi  vel 
blev  det  ikke  Kejser  Conrad,  der  kom  til  at  føre  denne 
Sag  videre;  thi  han  døde  kort  efter,  at  de  danske 
Sendebud  —  maaske  under  hans  Ophold  i  Nordtydsk- 
land  i  December  Maaned  1151  —  havde  henvendt  sig 
til  ham,  nemlig  i  Februar  1152,  og  det  blev  saaledes 
hans  Efterfølgers  Sag  at  benytte  den  Lejlighed,  der 
frembød  sig  til  at  føre  den  tydske  Indflydelse  i  Dan- 
mark videre.  Men  denne  Efterfølger  var  Frederik  Barba- 
rossa,  der  allerede  havde  givet  Samtiden  rig  Lejlighed 
til  at  beundre  baade  hans  Indsigt  og  krigerske  Dygtig- 
hed, og  som  desuden  ved  sine  Familieforhold  —  hans 
Moder  var  en  Søster  til  Henrik  Løves  Fader  Henrik  den 
Stolte  —  gav  Haab  om  en  Udjævning  af  den  ulmende 
Strid  med  Velferne.  Det  kunde  derfor  en  kort  Tid  synes, 
at  Tydskland  nu  vilde  kunne  optræde  samlet  og  gjenvinde 
sin  gamle  Storhed  fra  Ottos  og  Henrik  d.  3s  Dage.  To 
Maaneder  efter,  at  han  var  bleven  valgt  og  kronet  i 
Aachen,  tog  han  ogsaa  allerede  den  danske  Sag  for, 
idet  han  lod  de  stridende  Parter  give  Møde  for  sig  i 
Merseborg  i  Maj  Maaned  1152.  Ved  samme  Lejlighed 
mødte  endvidere  Henrik  Løve  og  Markgrev  Albrecht  af 
Brandenborg,  der  vare  komne  i  Tvist  med  hinanden  om 
Arven  efter  Grev  Henrik  af  Vinzenborg,  som  kort  i 
Forvejen  var  bleven  myrdet  tillige  med  sin  Hustru 
Lutgard,  Erik  Lams  Enke,  endelig  ogsaa  Erkebisp 
Hartvig  af  Bremen,  der  ligeledes  den  Gang  var  i  et  meget 
spændt  Forhold  til  Henrik  Løve. 

34* 

Hvad  dette  sidste  Forhold  angaar,  saa  er  det  ikke 
ganske  uden  Interesse  for  Danmark,  da  det  virkede  til- 
bage paa  Partistillingen  her  i  Landet;  men  dets  Be- 
gyndelse ligger  for  Resten  allerede  nogle  Aar  tilbage  i 
Tiden.  Thi  da  Hartvig  1148  var  bleven  Adalberos 
Efterfølger  som  Erkebisp  af  Bremen,  rettede  han  straks 
sin  Opmærksomhed  paa  at  skaffe  sit  Stift,  der  siden 
Adalberts  Tid  var  blevet  et  af  de  fattigste  og  mindste 
i  hele  Tydskland,  en  Smule  Erstatning  for,  hvad  det  i 
Tidens  Løb  havde  mistet,  og  han  besluttede  derfor,  da 
hans  Henvendelse  til  Pave  Eugenius  d.  3.  om  Gjenop- 
rettelsen  af  Overhøjheden  over  Norden  ikke  frugtede 
noget,  at  søge  at  forøge  Stiftet  med  nye  Bispedømmer  i 
Venden,  hvor  man  jo  nylig  i  det  Mindste  havde  lovet 
at  ville  antage  Christendoramen.  Til  den  Ende  oprettede 
han  Bispedømmerne  i  Oldenborg  og  Meklenborg  og  ind- 
viede i  October  Maaned  1149  som  Bisper  Vicelin  og  en 
vis  Emmehard,  til  hvilke  senere  endnu  sluttede  sig  en 
Bisp  for  Ratzeborg,  og  hvilket  Altsamraen  skete,  uden 
at  enten  Henrik  Løve  eller  Grev  Adolf  tik  det  mindste 
Nys  derom  end  sige  Andel  deri.  Men  dette  toge  disse 
ham  overordentlig  ilde  op,  og  Adolf  gik  endog  saa  vidt, 
at  han  lagde  Beslag  paa  alle  det  løbende  Aars  Tiende- 
indtægter ,  som  ellers  skulde  have  tilfaldet  Vicelin. 
Denne  henvendte  sig  nu  rigtignok  umiddelbart  til  Her- 
tugen om  Hjælp,  men  Henrik  vilde  paa  ingen  Maade 
erkjende  ham  for  Biskop,  førend  han  havde  modtaget 
den  bispelige  Investitur  af  hans  egen  Haand,  og  dette 
var  Noget,  som  Hartvig  naturligvis  ikke  vilde  tillade 
liam  at  gjøre. 

Sagen  stod  saaledes  uafgjort  hen,  medens  Hertugen 

Og  Grev  Adolf  paa  enhver  Maade  søgte  at  forulempe 
den  ny  Biskop,  indtil  denne  endelig,  da  han  saa,  at 
hans  hele  Virksomhed  stod  Fare  for  at  blive  forgjæves, 
faldt  tilføje  og  fandt  sig  i  at  modtage  Staven  af  Her- 
tugen. Men  nu  var  det  dennes  Sag  til  Gjengjæld  at 
betænke  Bispestolen,  der  jo  skulde  udrustes  fra  Nyt  af, 
med  passende  Gavmildhed;  her  viste  imidlertid  saavel 
han  som  Grev  Adolf  sig  i  allerhøjeste  Grad  paaholdne. 
Hertugen  tilstod  Vicelin  Landsbyen  Bosow  med  Tilbehør, 
hvilken  allerede  i  sin  Tid  havde  hørt  til  Bispedømmet, 
før  det  gik  ind,  og  Grev  Adolf  nøjedes  med  at  tilsikre 
ham  Halvdelen  af  Tienden  og  det  oven  i  Kjøbet  kun 
»af  personlig  Velvilje,  ikke  som  Noget,  han  var  skyldig 
at  give  ham.« 

Det  var  denne  Mangel,  under  hvilken  uden  Tvivl 
ogsaa  de  to  andre  vendiske  Bispedømmer  have  lidt,  som 
kaldte  baade  Erkebispen  og  Vicelin  til  Magdeborg  Rigs- 
dag 1152;  men  her  skulde  det  dog  ikke  lykkes  dem  at 
opnaa  Noget.  Thi  vel  prøvede  Hartvig  paa  at  faa  Vice- 
lin til  at  søge  om  ny  Investitur  nemlig  hos  Kejseren 
selv;  men  denne  havde  ikke  Mod  til  saaledes  straks  efter 
sin  Thronbestigelse  at  trodse  Hertug  Henrik,  af  hvis 
Magt  han  havde  saa  Meget  at  frygte,  og  Mødet  blev 
altsaa  forsaavidt  uden  Frugt,  saa  meget  mere  som  Kejseren 
et  Par  Aar  efter  endogsaa  gav  Henrik  Løve  en  formelig 
Bekræftelse  paa  hans  Paastand  om  at  have  Ret  til  at 
oprette  Bispedømmer  i  Venden  efter  Behovet  og  der 
indsætte  Bisper  med  fuldkommen  samme  Magt  og 
Myndighed  som  Kejseren  selv.  Kun  saa  Meget  havde 
Mødet  bidraget  til  at  slaa  fast,  at  Brudet  mellem  Erke- 
bispen og  Hertugen  var  ulægeligt. 

Det  danske  Anliggende  fik  derimod  paa  Rigsdagen 
en  Afgjørelse,  der  vel  ikke  var  nogen  af  Parterne  til- 
pas, men  dog  bragte  en  vis  Standsning  i  Striden  tilveje, 
hvoraf  senere  en  hel  ny  Vending  blev  den  naturlige 
Følge.  Svend  blev  nemlig  nødt  til,  ligesom  flere  danske 
Konger  før  ham,  at  underkaste  sig  Kejserens  Overhøjhed 
ved  at  tage  Riget  til  Lehn  af  ham.  Han  aflagde  under 
Pintsefesten  Troskabseden  til  Kejseren  og  modtog  Kronen 
af  hans  Hænder.  Knud  maatte  derimod  udtrykkelig  gjøre 
Afkald  paa  Riget,  men  fik  saa  til  Gjengjæld  Sjælland 
til  Lehn  af  Svend,  dog  saaledes  at  det  kongelige  Arve- 
gods undtoges  fra  Forlehningen ,  og  Valdemar  beholdt 
det  Lehn,  han  allerede  besad  i  Sønderjylland. 

Det  er  klart,  at  den  hele  Ordning  kun  gik  ud  paa 
at  holde  de  indre  Stridigheder  i  Danmark  i  Live,  idet 
navnlig  Svend,  uagtet  han  nu  blev  anerkjendt  som  Ene- 
konge, var  meget  uheldigere  stillet,  end  naar  Kejseren 
aldeles  ikke  var  bleven  inddragen  i  Sagen;  thi  Knud 
blev  formelig  benyttet  til  at  ophæve  Virkningen  af 
Svends  Anerkjendelse.  Man  kan  let  forstaa,  at  det 
under  saadanue  Forhold  snart  igjen  maatte  komme  til 
Strid,  og  dette  skete  ogsaa  straks,  saasnart  efter  Hjem- 
komsten den  sjællandske  Forlehning  skulde  sættes  i 
Kraft.  Det  var  jo  nemlig  uklart,  hvad  det  var  for  Gods, 
der  skulde  være  undtaget  fra  Forlehningen,  og  deraf  be- 
nyttede Svend  sig,  idet  han  helst  vilde  have  hele  For- 
liget kuldkastet  med  det  Samme.  Men  her  var  det  nu, 
at  Valdemar  optraadte  som  Mægler.  Hans  klare  For- 
standighed, der  var  parret  med  en  betydelig  Del  af 
denne  fornemme  og  ubekymrede  Magelighed,  som  man 
kalder  Indolents,  og  som  paa  een  Gang  holdt  ham  Qern. 

fra  Svends  Mangel  paa  Forudseenhed  i  at  lægge  samt 
Hidsighed  i  at  udføre  sine  Planer  og  paa  den  anden 
Side  befriede  ham  for  Knuds  altfor  vidt  omskuende  Be- 
tænksomhed, gjorde  ham  i  en  overordentlig  Grad  skikket 
til  at  spille  denne  Rolle.  Det  lykkedes  ham  da  ogsaa 
at  faa  et  nyt  Forlig  bragt  i  Stand,  hvorefter  Knud  er- 
holdt en  meget  betydelig  Mængde  Gods',  men  saaledes 
at  det  var  spredt  baade  i  Jylland,  Sjælland  og  Skaane, 
og  derved  blev  Faren  for,  at  han  skulde  faa  for  megen 
Magt,  saa  nogenlunde  besværget,  saa  at  det  tegnede  til, 
at  fredelige  Tider  nu  igjen  skulde  indtræde. 

Svends  Stilling  var  imidlertid,  aldeles  afset  fra  Knud, 
paa  ingen  Maade  af  nogen  synderlig  gunstig  Beskaffen- 
hed. De  Store  herhjemme  fjernede  sig  nemlig  bestandig 
mere  og  mere  fra  ham,  uden  at  han  samtidig  fandt 
Andre,  der  kunde  træde  i  deres  Sted  og  havde  lignende 
Magt  og  Myndighed  til  at  støtte  ham.  Thi  saalænge 
der  alene  var  Tale  om  Knuds  Parti,  hvilket  jo  repræ- 
senterede et  forlængst  tilbagelagt  Standpunkt,  var  det 
naturligt  nok,  at  Svend  kunde  finde  Understøttelse ;  men 
Sagen  bliver  en  anden,  naar  det  maa  indrømmes,  at 
ogsaa  han  selv  ikke  længere  befandt  sig  paa  Udviklin- 
gens Højdepunkt,  og  at  han  altsaa  savnede  den  indre 
Berettigelse,  der  i  sin  Tid  havde  gjort  Knud  Lavards 
Drab  til  en  tragisk  Begivenhed,  Noget,  som  Tiden  paa 
sin  Vis  udtrykte  derved,  at  den  skjænkede  ham  en 
Helgenglorie.  Svend  saa  nemlig  ligesom  Knud  Lavard 
meget  godt,  at  den  Tilslutning  til  Norden,  som  var  be- 
gyndt under  Kong  Niels  og  Dronning  Margrethe,  ikke 
kunde  føre  til  Noget,  fordi  man  baade  i  Sverig,  der 
næppe  nok  var  christnet,  og  i  Norge,  hvor  efter  Harald 

Gilles  Drab  1136  Tvist  mellem  hans  Sønner  og  derefter 
en  langvarig  Borgerkrig  bragte  Opløsning  i  alle  Forhold, 
nok  saa  meget  trængte  til  Cultur  som  herhjemme  i  Dan- 
mark. Men  idet  han  saaledes  var  greben  af  Nødven- 
digheden af,  at  det  var  ved  Hjælp  af  det  Fremmede,  at 
Kræfterne  skulde  styrkes  og  modnes,  saa  han  kun  det 
Nærmeste,  nemlig  kun,  hvad  der  tilbødes  ham  fra  Tydsk- 
land.  Her  havde  han  i  sin  Ungdom  opholdt  sig  ved 
Kejserens  Hof,  ligesom  Knud  Lavard  ved  Hertug  Lothars, 
og  lært  at  beundre  dets  Glands,  og  ligesom  Aarhun- 
dreder  efter  hele  Europa  overalt  søgte  at  efterligne 
Ludvig  d.  14s  glimrende  Hof  i  Versailles,  saaledes  var 
i  Kong  Svends  Øjne  allerede  en  betydelig  Del  af  den 
fremmede,  højere  Cultur  bragt  til  Landet  derved,  at  han 
gavsig  til  at  spille  Kejser  i  det  Smaa  ved  at  efterligne 
det  Exempel,  han  havde  set  for  sig  i  Udlandet. 

Da  han  drog  til  Mødet  i  Merseborg,  bestræbte  han 
sig  derfor  at  udruste  Toget  saa  glimrende  som  muligt, 
for  at  man  ikke  skulde  tro,  at  det  var  Kongen  over  et 
rent  barbarisk  Land,  der  drog  frem,  og  hjemme  blev 
hele  Hofordningen  indrettet  paa  sin  Tydsk.  En  stor 
Mængde  tildels  fremmede  Drabanter  omgav  Kongen , 
klædte  i  pragtfulde  Dragter,  som  man  ellers  ikke  var 
vant  til  at  se,  og  selv  med  Hensyn  til  Spise  og  Drikke 
indførtes  nu  saksisk  Hofskik.  Dette  vakte  naturligvis 
en  hel  Del  Opmærksomhed,  og  det  ingenlunde  af  nogen 
velvillig  Art;  thi  skal  man  tro  et  Par  tydske  Gejstliges 
Beretning,  der  som  Afsendinger  fra  Bisp  Otto  af  Bam- 
berg  i  Aaret  1128  besøgte  Danmark,  saa  vare  de  ydre 
Skikke  her  i  Landet  i  hine  Tider  kun  yderst  tarvelige. 
De   fortælle,    at  Kirkerne   og    Stormændenes  Huse    kun 

havde  et  meget  beskedent  Udseende,  og  at  Levemaaden 
og  Klædedragten  just  heller  ikke  udmærkede  sig  ved 
nogen  videre  Pragt  eller  Skjønhed,  saaledes  at  Afsen- 
dingerne, selv  i  Sammenligning  med  Erkebispen,  syntes 
at  være  glimrende  klædte.  Saaledes  var  Tilstanden  den 
Gang,  og  den  havde  vist  næppe  synderlig  forandret  sig 
i  den  mellemliggende  Tid. 

Det,  der  imidlertid  allermest  vakte  Forargelse,  var 
den  Tilsidesættelse  af  Landets  allerførste  Familier,    der 
nødvendigvis  ledsagede  alle  disse  Forandringer.     Thi  det 
var  jo  en  gammel  Skik,  at  de  fornemme  Slægter  sendte 
deres  unge  Medlemmer  til  Kongens  Hird,  og  at  Kongen 
i  det  Hele  taget  dannede  Midtpunktet  for  dem  alle,  saa- 
ledes   at    de    satte   en    særlig  Hæder   i    at  høre  til  hans 
nærmeste  Omgivelser.     Men  nu  fulgte  det  jo  af  sig  selv, 
at  mangen  En  maatte  føle  sig  saaret  ved  at  se  sin  vante 
Levevis  blive  nedsat    og  betragtet   som   noget  Ringere  i 
Sammenligning  med  det  Fremmede  eller  og  ved  at  høre 
den  Fordring  blive  stillet   til  ham,    at   han    skulde    for- 
andre den.     Men  dernæst  fulgte  der  med  det  hele  tydske 
Hofvæsen  endnu  en  stor  Mængde  Fremmede  af  det  lave- 
ste  Slags,   Hofnarre  og  Gjøglere,    og   for   disse   maatte 
Medlemmerne    af  Landets   ældste    og   fornemste  Slægter 
nu    staa    tilbage.      Svend   saa    desuden    helst,    at  hans 
Omgivelser   skyldte   ham  og  ikke  deres  fornemme  Slægt 
deres  Ophøjelse,   og  dette   gik  jo    stik  imod  Alt,    hvad 
man  hidtil  havde  kjendt  her  i  Danmark.     Men  han  pas- 
sede tillige  meget  forsigtig  paa,  at  han  ikke  ved  at  vise 
Rundhaandethed  overfor  dem,  han  drog  frem,  selv  skulde 
skabe  nye  Slægter,  der  kunde  indtage  samme  selvstæn- 
dige   Stilling    som    de    gamle,    og    han    krævede    derfor 

ubønhørlig  sine  Gaver  tilbage  fra  Arvingerne  efter  dem, 
som  han  selv  havde  beriget. 

Der  var  imidlertid  endnu  et  andet  Omraade ,  hvor 
Svends  Lyst  til  at  spille  Kejser  forenede  sig  med  hans 
Forkj ærlighed  for  tydske  Sæder  saaledes,  at  Virkningen 
heraf  føltes  i  langt  større  Udstrækning.  Vore  smaa 
Forhold  førte  det  nemlig  med  sig,  at  Kongen,  naar  han 
paa  sine  bestandige  Rundrejser  i  Landsdelene  holdt 
Retterthing,  aldrig  havde  følt  sig  bunden  til  at  iagttage 
nogen  synderlig  streng  Form;  han  ledede  personlig  Par- 
ternes Forhandlinger,  og  selv,  hvor  man  aldeles  overlod 
Sagens  Afgjørelse  til  ham  som  Voldgiftsmand,  holdt  han 
sig  ikke  for  god  til  at  træde  i  umiddelbar  Forbindelse 
med  dem ,  der  paakaldte  hans  Afgjørelse ,  uden  at  det 
derfor  faldt  Nogen  ind,  at  han  derved  bortgav  Noget  af 
sin  Værdighed.  I  Tydskland  var  dette  selvfølgelig  ander- 
ledes. Her  var  det  uoverkommeligt  for  Kejseren  at 
træde  i  et  saa  nøje  Forhold  til  enhversomhelst  Sag,  der 
bragtes  frem  for  hans  Domstol.  I  Reglen  var  det  derfor 
kun  Stridigheder  mellem  Rigets  højeste  verdslige  og 
gejstlige  Fyrster,  som  Kejseren  selv  forhandlede  med 
dem;  andre  Sager  naaede  kun  gjennem  Pfalzgreven,  der 
selv  kunde  afgjøre  mindre  betydelige  Sager  i  Kejserens 
Navn,  til  Paladset,  hvor  Kejseren  omgiven  af  sine  Bisper 
og  andre  Stormænd  holdt  Ret.  Ved  Siden  heraf  blev 
ogsaa  de  Sagers  Antal,  der  saaledes  kunde  bringes  frem 
for  Kejseren,  efterhaanden  bestandig  mere  og  mere  ind- 
skrænket, hvilket  Sidste  ligeledes  var  noget  Ukjendt 
her  i  Landet,  hvor  i  Reglen  alle  Sager  uden  Hen- 
syn til  Gjenstanden  kunde  bringes  frem  for  Kongens 
Retterthing. 

For  Svend  Grathe  var  denne  Kongens  Jævnstilling 
med  den  menige  Almue  imidlertid  Tegn  paa  en  gammel- 
dags Indskrænkethed,  og  han  fik  da  Retterthinget  saa 
vidt  som  muligt  indrettet  paa  tydsk  Maner.  Fra  et  op- 
højet Stillads  —  et  kejserligt  Palads  kunde  han  jo  ikke 
saa  hurtig  opføre  —  lod  Majestæten  altsaa  nu  sin  Kjen- 
delse  forkynde  for  det  nedenfor  forsamlede  Folk.  Saxo 
fortæller  desuden,  at  han  igjen  indførte  Tvekamp  i  Ste- 
det for  den  brugelige  Retsafgjørelse  ved  Ed.  Dette,  der 
ligeledes  maa  være  sket  ved  en  kongelig  Kjendelse  — 
fra  Stilladset,  —  idet  en  slig  almindelig  Forandring  ellers 
ikke  godt  kunde  lade  sig  gjøre,  det  skulde  da  være  ved 
en  Beslutning  af  selve  Thingene,  tyder  tillige  paa  en 
Bestræbelse  for  at  indføre  tydsk  Proces.  Thi  naar  der 
nu  tales  om  Tvekamp,  turde  herved  næppe  være  tænkt 
paa  Tvekamp  i  den  gamle  oprindelige  Betydning  som  en 
naturlig  Afgjørelsesmaade  efter  strenge  Æresbegreber; 
men  den  maa  være  at  opfatte  som  indeholdende  en  Guds- 
dom,  i  hvilken  Betydning  den  endnu  langt  ind  i  Middel- 
alderen holdt  sig  i  Tydskland,  længe  efter  at  den  med 
Christendommens  Indførelse  var  gaaet  af  Brug  her  i 
Norden. 

Denne  Retning  i  Svends  Styrelse  af  Rigets  Anlig- 
gender, der  vandt  forøget  Styrke,  da  han  giftede  sig 
med  Markgrev  Conrad  af  Meissens  Datter  Adelheid, 
mødte  ikke  alene  Modstand  hos  dem  i  Jylland  og  til- 
dels paa  Sjælland,  der  med  Knud  vilde  holde  paa  alt 
det  Gamle,  men  ogsaa  hos  dem,  der  vel  maatte  ind- 
rømme Nødvendigheden  af,  at  der  tilførtes  de  hjemlige 
Kræfter  ny  Næring,  men  ikke  kunde  indse,  at  der  i  saa 
Henseende  var  Mulighed   for  nogen  Oprejsning  at  finde 


540  Svend   Grathe. 

i  Tydskland.  Forrest  mellem  disse  stod  endnu  bestandig 
Eskil,  Bernhards  Discipel  og  Ven;  thi  Ingen  havde  med 
saadan  Iver  arbejdet  for  at  knytte  Forbindelser  med 
Frankrig  og  for  ad  denne  Vej  at  indføre  nye  Aands- 
spirer  her  til  Landet  som  han.  Men  man  maa  paa  den 
anden  Side  rigtignok  ogsaa  forundre  sig  over,  hvor 
hurtig  de  Vink,  han  havde  meddelt,  fandt  almindelig 
Anklang  hos  hans  Landsmænd;  thi  allerede  nu  var  det, 
at  Paris  begyndte  at  blive  Hovedsamlingsstedet  for  de 
mange  unge  Danske ,  der  ilede  til  Udlandet  for  der  at 
berige  sig  med  Kundskaber  og  Dannelse,  og  denne  Til- 
strømning blev  efterhaanden  saa  stor,  at  det  har  kunnet 
siges,  at  ingen  Nation  sendte  flere  Fremmede  til  Paris 
end  den  danske ,  og  at  de  danske  Studerende  tidligere 
end  alle  andre  fik  sig  et  eget  Collegium ,  det  saakaldte 
Collegium  Dacicum  i  St.  Genovevagade  ikke  langt  fra 
Pantheon,  hvorfra  de  med  Lethed  kunde  besøge  Skolen 
i  det  nærliggende  St.  Genovevakloster.  I  dette  er  det, 
at  man  allerede  ved  denne  Tid  træffer  paa  Danske  og 
da  fremfor  Alle  den  unge  Absalon ,  der  her  sluttede 
Venskab  med  den  l)ekjendte  Vilhelm,  Kannik  til  St. 
Genoveva,  som  senere  indkaldtes  her  til  Landet  og  blev 
Abbed  til  Eskilsø  og  Ebelholt.  Der  berettes  ikke, 
naar  det  var,  at  Absalon  kom  hjem  fra  Paris;  thi  her 
nævnes  han  først,  ganske  kort  før  Svend  kom  tilbage  fra 
sin  Landflygtighed  for  med  fremmed  Hjælp  at  søge  at 
gjenvinde  sit  Rige;  men  hvis  han  er  kommen  hertil  blot 
nogle  faa  Aar  forinden ,  saa  ligger  det  nær  at  formode, 
at  han  ikke  har  været  uden  al  Del  i  den  Holdning,  som 
Valdemar  efterhaanden  mere  og  mere  kom  til  at  indtage 
overfor  Svend,    og   som  tilsidst  aldeles    skilte   dem   fra 

hinanden.  Men  ugsaa  til  Esliil  traadte,  som  bekjeudt, 
baade  xVbsalou  og  Valdemar  i  Tidens  Løb  i  et  vist 
Modsætningsforhold;  men  det  var  dog  først  langt  senere 
og  da  som  Repræsentanter  for  den  Generation,  der  om- 
sider havde  forstaaet  at  omarbejde  det  Fremmede  til 
Dansk  og  saaledes  skabt  en  Slægt,  der  ikke  blot  i  sig 
selv  var  stærk,  men  ogsaa  udadtil  mægtigt  til  store 
Gjerninger. 

For  Tiden  var  det  altsaa  vedblivende  Eskil,  hvem 
Fremtidens  Mænd  maatte  se  op  til.  Men  han  var  efter 
sit  uheldige  Forsøg  paa  at  sætte  sig  op  imod  Svend 
bleven  nødsaget  til  at  tinde  sig  i  det  Uundgaaelige,  idet 
Knud  ligesaa  lidt  som  Svend  kunde  afgive  noget  Til- 
knytningspunkt for  ham.  Imidlertid  begyndte  Begiven- 
hederne efterhaanden  at  træde  ham  meget  nær  paa  Livet. 
Det  blev  ovenfor  sagt,  at  Svend  havde  begivet  sig  til 
Mødet  i  Merseborg  i  Selskab  med  Erkebisp  Hartvig, 
medens  Knud  fulgtes  med  Henrik  Løve.  Heri  kan  efter 
disse  to  Mænds  Stilling  til  hinanden  ikke  ligge  en  Til- 
fældighed, og  naar  man  erindrer  Hartvigs  Iver  for  at 
forny  Bremens  gamle  Stilling  til  den  nordiske  Menighed 
samt  paa  den  anden  Side  Svends  Beundring  for  alt 
Tydsk,  saa  ligger  det  nær  at  formode,  at  Eskil  kan  have 
havt  Grund  til  at  frygte,  at  der  var  Planer  i  Gjære,  der 
kunde  blive  til  Forkrænkelse  for  hans  Erkestol.  Ogsaa 
det  Forhold  til  Kejseren,  der  var  kommet  i  Stand  paa 
Mødet  i  Merseborg,  kunde  med  Lethed  føre  Resultater 
efter  sig,  der  fra  det  verdslige  Omraade  virkede  over 
paa  det  kirkelige,  og  man  kan  derfor  meget  let  forstaa, 
at  Eskil  mere  end  nogensinde  tidligere  var  paa  sin  Post, 
og  at  Forholdet  mellem  ham  og  Svend  Dag  for  Dag  blev 

mere  og  mere  spændt,  om  der  end  en  Tidlang  fattedes 
en  gunstig  Lejlighed  til  et  egentligt  Brud. 

Eskil  havde  tilmed  just  ved  samme  Tid  maattet 
taale  en  Indskrænkning  i  sin  Magt  fra  en  anden  Kant 
og  var  derved  saa  meget  mere  opfordret  til  Forsigtighed 
for  ikke  paa  en  Gang  at  miste  enhversomhelst  Støtte. 
I  Juli  Maaned  1152  kom  der  nemlig  en  Cardinal,  Nicolaus 
I'rekspear,  over  England  til  Norge  for  der  at  ordne  de 
kirkelige  Anliggender;  og  paa  et  almindeligt  Kirkemøde 
i  Trondhjem  indviede  han  Bispen  af  Stavanger,  Jon 
Byrgesen,  til  Norges  Erkebisp,  hvorefter  den  Overhøj- 
hed, der  i  henved  50  Aar  havde  tilkommet  Lunde  Stol, 
maatte  ophøre.  Det  var  ogsaa  paatænkt  at  skille  Sverig 
fra  Lund;  thi  efter  at  have  endt  sin  Gjerning  i  Norge 
begav  Nicolaus  sig  endnu  samme  Aar  derhen.  Men  paa 
et  Møde,  han  afholdt  i  Linkjøbing,  kunde  Svearne  og 
Goterne  ikke  blive  enige,  hverken  om  hvem  der  skulde 
være  Erkebisp  ,  eller  om  hvor  hans  Sæde  skulde  være, 
og  Cardinalen  maatte  derfor  foreløbig  udsætte  Sagen  og 
drage  til  Lund.  Derved  lykkedes  det  Eskil,  hos  hvem 
Nicolaus  nedlagde  det  Pallium,  der  var  bestemt  til  den 
vordende  svenske  Erkebisp,  vel  ikke  at  forhindre,  at 
ogsaa  Sverig  omsider  fik  kirkelig  Uafhængighed,  men  dog 
at  erholde  Titel  af  Sverigs  Primas  og  pavelig  Legat  for 
Norden  og  dermed  en  vis  Overhøjhed,  der  rigtignok 
ikke  havde  meget  at  sige,  men  dog  bevaredes  hele 
Middelalderen  igjennem  lige  til  Reformationen. 

Under  sit  Ophold  i  Danmark  fik  Cardinal  Nicolaus 
for  Øvrigt  Lejlighed  til  at  forsøge  at  gjøre  sin  Indflydelse 
gjældende  her  i  Landet  til  Fordel  for  det  designerede 
Erkestift,  som  han  nylig  havde  forladt.    Thi  Svend  havde, 

opfyldt,  som  han  var,  af  den  store  Cultur,  han  og  hans 
Rige  vilde  være  Bærer  for,  fattet  den  forunderlige  Ide 
at  gjøre  et  Erobringstog  til  Sverig.  Sverkers  Hof  havde 
jo  længe  været  et  Tilflugtssted  for  adskillige  fordrevne 
Medlemmer  af  Kongehuset;  men  alligevel  sporer  man 
ikke  Noget  til,  at  der  fra  den  Side  truede  Svend  nogen- 
somhelst  Fare,  og  selv  Knud  havde,  skjøndt  hans  Moder 
Richitza  nu  var  gift  med  Sverker,  under  sin  Landflyg- 
tighed ikke  kunnet  faa  nogen  Hjælp  herfra.  Cardinalen 
havde  dog  ikke  noget  Held  med  sig,  da  han  forsøgte 
at  raade  Svend  fra  dette  Tog,  idet  han  forestillede  ham 
baade  Vanskelighederne,  der  vilde  stille  sig  i  Vejen  for 
ham,  og  det  ringe  Udbytte,  han  i  ethvert  Fald  vilde 
kunne  vente  sig  af  sit  Foretagende.  Svend  behandlede 
ham  vel  med  al  den  Ærefrygt,  der  skyldtes  hans  høje 
Stilling;  men  Toget  skulde  nu  en  Gang  gaa  for  sig 
endnu  samme  Vinter  1152—3. 

Det  lønner  ikke  Umagen  at  følge  Svend  videre  paa 
dette  uheldige  Felttog,  der  ikke  drog  nogen  Følge  efter 
sig  for  Fremtiden.  Det  udgik  under  store  Forventninger 
fra  Halland,  men  naaede  kun  til  Smaaland,  nemlig  først 
til  det  vestlige  Landskab  Finveden,  dernæst  til  Værend. 
Man  havde  hele  Tiden  store  Vanskeligheder  at  kjæmpe 
imod,  begrundede  dels  i  Landets  ufremkommelige  Be- 
skaffenhed dels  i  Aarstiden.  Desuden  gjorde  ogsaa 
Befolkningen  sit  Bedste  for  at  umuliggjøre  en  Fremryk- 
ning, nemlig  ved  at  lægge  Hæren  Braader  i  Vejen, 
d.  V.  s.  lokke  den  ind  i  Hulveje,  som  man  i  Forvejen 
ved  opstablede  Tømmermasser  havde  bragt  i  en  saadan 
Stand,  at  der  ingen  Mulighed  var  for  at  undslippe,  saaledes 
at  den,  naar  den  først  var  kommen  derind,  maatte  falde 

i  det  Baghold,  der  var  lagt  om  Braaden.  Efter  store 
Tab  og  uden  at  have  udrettet  Noget,  inaatte  Hæren 
tilsidst  være  glad  ved  i  nogenlunde  god  Behold  at  naa 
tilbage  til  Halland.  Men  selv  her  raaatte  Jarlen  samme- 
steds, Carl,  en  Søn  af  Knud  den  Helliges  Datter  Cecilie 
og  gift  med  en  Datter  af  Erkebisp  Eskil,  tilligemed  sin 
Broder  Knud  udholde  et  Overfald  af  Smaalændingerne, 
ved  hvilket  mange  Folk  dræbtes  og  kastedes  i  Nisaa. 

Toget  havde  saaledes  ikke  nogen  egentlig  umiddel- 
bar Virkning,  saa  meget  mindre  som  det  ikke  en  Gang 
efterfulgtes  af  noget  Hævntog,  idet  Svend  ikke  synderlig 
længe  efter  blev  fordreven,  og  Sverker  døde  allerede 
1156;  derimod  blev  Tilbageslaget  paa  Danmark  saa 
meget  betydeligere.  Det  er  allerede  paafaldende,  at  der 
aldeles  ikke  forlyder  Noget  om,  at  Knud  og  Valdemar 
have  taget  Del  i  det  svenske  Felttog,  ja  Knytlinga  siger 
endogsaa  —  hvad  man  for  Resten  maa  lade  staa  ved 
sit  Værd  — ,  at  de  ligefrem  nægtede  at  gjøre  det. 
Saa  meget  er  i  ethvert  Fald  vist,  at  den  Holdning,  de 
begge  nu  begyndte  at  indtage,  paa  ingen  Maade  kunde 
være  beroligende  for  Svend,  saa  meget  mere  som  der 
ogsaa  fra  andre  Sider  truede  Uvejr,  som  han  ikke  for- 
maaede  tilfulde  at  dæmpe. 

Saaledes  viste  der  sig  straks  efter  Hjemkomsten 
fra  Toget  til  Smaaland  i  Foraaret  1153  Uroligheder  i 
Skaane,  hvilket  var  saa  meget  farligere,  som  denne 
Landsdel  siden  den  Gang,  det  gik  Eskil  saa  uheldigt 
med  hans  Opstand,  havde  været  den,  paa  hvilken  Svend 
forholdsvis  bedst  havde  kunnet  stole.  Der  foreligger 
imidlertid  Intet,  der  tyder  paa,  at  Opstanden  var  rettet 
mod    Svends    Kongemagt,     eller    at    Erkebispen    havde 

nogen  Andel  i  den;  Anledningen  var  simpelthen  den,  at 
Almuen  følte  sig  trykket  ved  de  haarde  Paalæg,  som 
Svends  Lyst  til  at  føre  en  glimrende  Hofholdning  gjorde 
nødvendige.  Det  lykkedes  imidlertid  Svend  eller  snarere 
en  indflydelsesrig  skaansk  Stormand,  Toke  Signesen'), 
der  heldede  til  hans  Parti,  at  faa  Almuen,  der  havde 
samlet  sig  ved  Arnadal,  til  at  gaa  fra  hverandre,  og 
der  blev  nu  gaaet  haardt  frem  mod  de  Landstrækninger, 
der  havde  vakt  Uroligheder;  mange  Byer  bleve  plyn- 
drede og  brændte,  og  selv  Toke  Signesen  undgik  ikke 
Mistanken  for  at  have  havt  Del  i,  hvad  der  var 
foregaaet. 

Af  større  Betydning  var  den  Fare,  der  endnu  uaf- 
ladelig truede  fra  de  vendiske  Vikingers  Side.  Disse 
havde  siden  Knud  Lavards  Dage  fuldstændig  faaet 
Magten  i  de  danske  Farvande.  Vel  hørte  man  ikke 
mere  Tale  om  saadanne  vidtgaaende  Tog  som  det,  der 
1136  hjemsøgte  Konghel;  men  derimod  satte  de  sig  nu 
saa  meget  stærkere  fast  paa  de  danske  Øer,  der  laa 
ligeoverfor  deres  egne  Kyster.  Det  lod  endogsaa  til  at 
være  deres  Mening,  at  de,  alteftersom  Germaniseringen 
i  Vagrien  og  i  Landene  omkring  Penefloden  tog  til, 
vilde  søge  sig  et  nyt  Hjem  hinsides  Havet,  hvor  de  til- 
syneladende kun  traf  et  søndersplittet  Rige  og  en  Befolk- 
ning, der,  som  Helmold  gjentagne  Gange  siger,  kun  viste 
Tapperhed  i  Borgerkrige,  ikke  i  Kampe  med  udvortes 
Fjender.  Lukker  man  Øjnene  for,  hvorledes  der  igj en- 
nem   flere   Slægtled    ligefra    Svend  Estridsens  Dage   og 


')  Han  nævnes  allerede  under  Erik  Lam.  idet  han  var  med  ved  Ind- 
vielsen af  Lunds  Domkirke  1145. 

Reder:  Danm.   u     Svend    Eslridsen   og    hans  Sauner.  35 

nu  til  Eskils  og  snart  Absalons  Tid  var  blevet  arbejdet 
tor  at  skaffe  den  danske  Cultur  Andel  i  hele  Europas 
aandelige  Indhold,  saa  kunde  dette  se  yderst  farlig 
ud,  som  om  det  var  en  aandelig  Tilintetgjerelse,  ikke 
blot  en  udvortes  Erobring,   der  truede  det  danske  Folk. 

Stillingen  var  nemlig  omsider  bleven  saaledes,  at 
hele  Jyllands  Østkyst  —  Saxo  siger,  ligefra  Vendsyssel 
til  Ejderen  —  var  blottet  for  Indbyggere  af  Frygt  for 
Venderne.  Med  den  fyenske  Kyst  gik  det  ikke  stort 
bedre,  skjøndt  Svend  her  en  Gang  tilføjede  Vikingerne 
et  ret  anseligt  Nederlag,  og  paa  Sjælland  havde  Ven- 
derne endogsaa  formelig  bosat  sig  paa  Øst-  og  Syd- 
kysten. Endnu  værre  stod  det  dog  til  paa  de  Venderne 
nærmest  liggende  Øer,  Laaland  og  Falster.  Den  første 
af  dem  maatte  frikjøbe  sig  for  Vikingernes  Udsugeiser 
ved  at  betale  Skat,  og  Falster  vaklede  mellem  dem,  der 
vilde,  at  man  skulde  sætte  sig  til  Modværge,  og  dem, 
der  saa  den  eneste  Frelse  i  fuldstændig  at  slutte  sig  til 
Vikingerne.  Endnu  den  Dag  idag  afgiver  en  hel  Mængde 
Stednavne  paa  begge  Øer,  fra  Tillitze  i  Vest  til  Korse- 
litze  i  Øst,  et  talende  Vidnesbyrd  om  Vendernes  Bosæt- 
telse og  Fædrelandets  Nød. 

At  Svend  gjorde  noget  alvorligt  Forsøg  paa  at  kue 
dem,  finder  man  ingen  Steder  Spor  til.  Dertil  havde 
han  ogsaa  altfor  stærkt  været  optagen  af  Striden  med 
Knud.  Desuden  var  Stillingen  en  saadan,  at  han  aldeles 
var  henvist  til  Forsvar  uden  at  kunne  angribe  Ven- 
derne i  deres  eget  Land.  Han  anlagde  saaledes  et  Par 
Befæstninger,  den  ene  paa  Fyen,  den  anden  paa  Sjæl- 
land —  man  tør  gjætte  paa  Nyborg  og  Korsør  —  for 
dog   paa  dette   Strøg    at   holde    Søen    ren;    men    begge 

bleve  de  ødelagte  af  Venderne,  og  Foretagendet  mis- 
lykkedes altsaa  som  saa  mange  andre  af  samme  Slags. 
Een  Gang  gik  Vendernes  Dristighed  endog  saa  \idt,  at 
de  vovede  at  angribe  selve  Roskilde  og  det  fra  Land- 
siden, idet  de  lagde  til  ved  Østkysten  af  Sjælland. 
Men  dette  var  dog  at  gaa  for  vidt.  Svend,  der  for 
Resten  nær  var  bleven  overrumplet,  mødte  dem  selv 
lige  udenfor  Byens  Porte,  og  skjøndt  det  kostede  An- 
strengelse, lykkedes  det  dog  omsider  at  drive  dem  paa 
Flugt  lige  ned  til  Stranden  og  der  at  tilføje  dem  et 
meget  alvorligt  Nederlag.  Men  dette  blev  alligevel  ved 
at  være  noget  aldeles  Enestaaende  og  uden  Betydning 
for  det  Hele.  Hvor  lavt  Svend  anslog  sine  egne 
Kræfter,  ser  man  bedst  deraf,  at  han  tilbød  Henrik 
Løve  1500  Pund  Sølv,  for  at  han  skulde  gjøre  Ende 
paa  hele  dette  vendiske  Uvæsen.  Henrik  tog  ogsaa 
meget  gjerne  mod  Pengene,  men  gjorde  naturligvis  ikke 
det  Allerringeste;  thi  selv  var  han  altfor  meget  interes- 
seret i,  at  Venderne  vedbleve  at  beholde  det  Afløb  for 
deres  Kræfter,  som  de  havde  i  Danmark,  idet  Germani- 
seringen  af  deres  Lande  derved  fremmedes  saa  meget 
hurtigere.  Heller  ikke  mærker  man  Noget  til,  at  den 
Opfordring,  Svend  havde  rettet  til  Kejser  Conrad  om  at 
holde  sine  Fyrster  til  at  bekjæmpe  Venderne,  førte  til 
nogetsomhelst  Resultat. 

Men  til  Held  for  Landet  var  der  dog  endnu  en 
Hjælper  tilbage,  der  havde  Mod  til  at  kjæmpe,  og  det 
den  allerbedste,  det  paa  nogen  Maade  kunde  faa,  nemlig 
en,  som  gav  Haab  om,  at  Landet  heller  ikke  i  kom- 
mende Tider  skulde  blive  værgeløst;  og  denne  Hjælper, 
det  var  -    Folket  selv.     Det  var  nemlig  i  Svends  Tid, 

35* 


548  Svend  Grathe. 

at  der  i  Roskilde  opstod  hint  mærkelige  Broderskab, 
der  efter  Stifteren  i  Almindelighed  gaar  under  Navn  af 
Vethemans  Lag.  Dets  Øjemed  var  med  forenede  Kræfter 
at  arbejde  hen  til  at  sætte  en  Stopper  for  den  herskende 
Ufred  paa  Søen;  men  det  gav  tillige  et  mærkeligt  Vid- 
nesbyrd om  den  Aand,  der  besjælede  dem,  der  i  dette 
Øjemed  sluttede  sig  sammen.  Aldeles  i  Lighed  med 
Gilderne  indeholdt  dette  Lag  nemlig  en  stærk  Sammen- 
blanding af  et  religieust  og  et  verdsligt  Element;  thi 
man  følte  i  høj  Grad  Alvoren  af  den  Gjerning,  man 
vilde  indlade  sig  paa,  og  det  var  derfor  en  fast  Ved- 
tægt, at  Enhver,  inden  han  stak  i  Søen,  bekjendte  sine 
Synder  for  Præsten,  gjorde  Bod  samt  modtog  Nadveren 
til  Bekræftelse  paa  sine  Synders  Forladelse,  idet  man, 
som  Saxo  udtrykkelig  siger,  følte  sig  overbevist  om,  at 
man  vilde  faa  Held  til  sit  Foretagende,  naar  man  for- 
inden havde  forsonet  sig  med  Gud.  Var  man  saa  heldig 
at  befri  christen  Mand  af  Vendernes  Fangenskab,  saa 
skulde  man  skaffe  ham  Klæder  og  besørge  ham  sendt 
til  sit  Hjem.  Broderskabets  Medlemmer  vare  i  det  Hele 
ligestillede,  hvorfor  der  f.  E.  ikke  tillagdes  Styrmanden 
nogen  større  Andel  i  Byttet  end  de  Øvrige.  Man  traf 
ved  Siden  heraf  kraftige  Bestemmelser  for  at  sikre  sig 
Alt,  hvad  man  behøvede  til  sit  Øjemeds  Opnaaelse; 
Skibe,  der  fandtes  egnede  til  Bestemmelsen,  kunde  man 
uden  Videre  bemægtige  sig  mod  at  give  Ejeren  Vs  Andel 
i  Byttet  og  ligeledes  andre  Fornødenheder  hos  Borgerne, 
mod  at  disse  tik  Halvdelen  af  en  Mands  Andel  i  Byttet. 
Endelig  havde  man  strenge  Forskrifter  for  at  overholde 
Mandstugten  om  Bord.  Man  begyndte  med  en  Flaade 
paa  22  Skibe;    men  med   den   lykkedes  det  at  gjøre  en 

Fangst  paa  ikke  mindre  end  82  vendiske  Skibe,  og 
Broderskabet  vandt  efterhaanden  en  saadan  Udstræk- 
ning, at  ikke  blot  Beboerne  af  Landbygden  sluttede  sig 
til  det,  men  at  det  tilsidst  kom  til  at  omspænde  hele 
Sjælland.  Det  vedblev  at  virke  endnu  langt  ned  i  Tiden, 
indtil  Valdemar  og  Absalon  tilsidst  gjorde  fuldstændig 
Ende  paa  det  vendiske  Sørøveri. 

Overfor  alt  dette  var  Svends  Virksomhed  altsaa 
uden  nogen  Betydning.  Snart  skulde  ogsaa  den  Tid 
komme,  da  hans  hele  Stilling  blev  uholdbar.  Thi  Valde- 
mar begyndte  kort  efter  den  svenske  Fejde,  altsaa  i 
Begyndelsen  af  Aaret  1153,  paa  en  meget  betænkelig 
Maade  at  nærme  sig  til  Knud,  uden  at  man  med  fuld- 
kommen Bestemthed  kan  afgjøre,  om  det  var  Forholdene 
herhjemme,  der  gjorde  det  klart  for  ham,  at  Svends 
Stilling  som  Konge  snart  vilde  faa  et  Knæk,  eller  han 
følte,  at  der,  udadtil  set,  var  mindre  Fare  ved  at  slutte 
sig  til  Henrik  Løve,  i  hvem  han  jo  ogsaa  senere  til  en 
vis  Grad  fandt  en  Forbundsfælle,  end  ved  at  indlade 
sig  med  Kejseren  og  Erkebisp  Hartvig  med  deres  For- 
dringer paa  at  udøve  en  verdslig  og  kirkelig  Overhøjhed 
over  Norden.  Saa  Meget  er  i  ethvert  Fald  vist,  at  han 
omtrent  ved  denne  Tid  trolovede  sig  med  Knuds  Halv- 
søster Sophie,  skjøndt  hun  endnu  kun  var  et  Barn  paa 
en  12 — 13  Aar  og  derfor  blev  sat  i  Pleje  hos  en  fornem 
Matrone,  Bodil.  Hidtil  havde  hun  uden  Tvivl  været  hos 
sin  Moder  Richitza,  der,  som  anført,  tredje  Gang  var 
gift  med  Kong  Sverker  af  Sverlg,  og  dette  forklarer 
da,  at  baade  Knud  og  Valdemar  foretoge  en  Rejse  til 
Sverker,  hvilket  var  Noget,  som  Svend  naturligvis  saa 
paa  med  den  allerhøjeste  Grad  af  Uvilje. 

Men  han  skulde  faa  endnu  Mere  at  blive  forbitret 
over;  thi  ogsaa  Knud  indledede  ved  samme  Tid  en  For- 
bindelse, der  raaatte  vække  hans  Mistænksomhed,  nemlig 
med  en  Datter  af  Sverker,  og  Knud  og  Valdemar  vare 
saaledes  ikke  blot  komne  i  nøje  Berøring  med  hinanden, 
men  ogsaa  i  Venskab  med  en  Konge,  hvis  Rige  Svend 
nylig  havde  hjemsøgt  med  Krig.  Forholdet  var  i  højeste 
Grad  spændt,  og  Svend  beskyldte  ligefrem  Valdemar 
for,  at  han  stemplede  med  hans  Fjender,  en  Sigtelse, 
som  denne  dog  ikke  vilde  lade  sidde  paa  sig,  men  afviste 
paa  det  Eftertrykkeligste.  Det  kom  saa  vidt,  at  Knud 
og  Valdemar  endogsaa  lagde  ind  i  Roskildefjord  med  en 
Jydsk  Flaade,  som  om  de  vilde  begynde  en  ny  Borger- 
krig i  Fællesskab ;  men  ved  en  Sammenkomst  i  Sundby 
(Frederikssund)  lykkedes  det  dog  endnu  at  faa  et  Forlig 
bragt  i  Stand,  skjøndt  rigtignok  den  gjensidige  Tillid 
mellem  Svend  og  Valdemar  fra  dette  Øjeblik  for  bestan- 
dig var  borte. 

Aaret  slæbte  sig  hen,  idet  man  mistænksomt  iagttog 
hinanden;  men  navnlig  hos  Svend,  der  saa,  at  Jorden 
efterhaanden  mere  og  mere  gled  bort  under  hans  Fødder, 
voksede  Tanken  om  ved  en  eller  anden  Voldsdaad  at 
skille  sig  af  med  sine  Modstandere,  idet  han  ventede, 
at  derefter  ogsaa  hans  skjulte  Fjender,  fremfor  alle 
Eskil,  der  under  alt  dette  synes  at  have  holdt  sig  meget 
tilbage,  idet  hans  Navn  i  lang  Tid  aldeles  ikke  fore- 
kommer, vilde  opgive  Haabet  om  at  kunne  komme  ham 
til  Livs.  Snart  omgaas  han  derfor  med  Tanken  om  at 
lokke  Valdemar  ned  til  sin  Svigerfader  i  Meissen  for 
der  at  lade  ham  holde  fast,  snart  forbereder  han  et 
Overfald  baade   paa  Knud  og  Valdemar  i  Viborg;    men 

begge  Dele  forpurredes,  indtil  de,  saasnart  de  havde 
faaet  Alting  færdigt  til  en  Rejsning,  pludselig  viste  sig 
i  deres  sande  Skikkelse  ved  —  uden  Tvivl  i  Begyn- 
delsen af  1154  —  at  lade  sig  udraabe  til  Konger  paa 
Landsthinget  i  Viborg. 

Svend,  der  just  befandt  sig  i  Odense,  søgte  rigtig- 
nok at  rykke  imod  dem  straks  og  lod  i  den  Anledning 
sine  Folk  sværge  sig  fornyet  Troskabsed;  men  det  viste 
sig  snart,  hvorledes  Alt  var  gjort  rede  til  hans  Under- 
gang. Thi  nu  traadte  den  Skjalmske  Slægt,  hvis  i  sin 
Tid  mest  fremtrædende  Medlem,  Ebbe  Skjalmsen,  længe 
havde  hørt  til  hans  trofasteste  Tilhængere,  paa  een 
Gang  over  paa  hans  Fjenders  Parti.  Ebbes  Søn  Sune 
erklærede  nemlig  ikke  længere  at  ville  følge  ham,  idet 
han  brugte  det  Paaskud,  at  SA'end  havde  inddraget  hans 
Fædrenegods.  Det  Samme  har  uden  Tvivl  ogsaa  været 
Tilfældet  med  Esbern  Snare,  der  ligeledes  var  en 
Sønnesøn  af  Skjalm  Hvide,  og  ligesom  sin  Broder 
Absalon,  der,  som  ovenfor  anført,  mulig  allerede  nu 
kan  være  vendt  tilbage  fra  Paris,  stod  i  det  nøjeste 
Venskabsforhold  til  Valdemar.  Derimod  vedblev  Peder 
Thorstensen  endnu  fremdeles  at  holde  med  Svend, 
skjøndt  han  rigtignok  udtalte  sig  for  ham  paa  en  saa- 
dan  Maade,  at  man  kan  se,  at  ogsaa  hans  Forhold  til 
Svend  var  i  Færd  med  at  løse  sig,  hvortil  endnu  kom, 
at  han  var  Fosterfader  til  Valdemars  uægte  Søn 
Christoflfer. 

Han  sagde  nemlig,  at  Svend  umulig  vilde  kunne 
holde  sig  paa  Thronen,  naar  han  ikke  gjorde  Et  af  To, 
og  enten  søgte  at  knytte  Landets  Stormænd  og  lige- 
ledes Almuen   nøje   til    sin  Person  eller  ogsaa  lod  Knud 

Og  Valdemar  raade,  saaledes  at  han  selv  kun  forbeholdt 
sig  en  vis  højere  Æreret;  men  ingen  af  Delene  havde 
Svend,  som  bekjendt,  villet  indlade  sig  paa.  Valdemar 
fulgte  senere,  man  kan  paa  en  Maade  sige  begge  Raad, 
ikke  af  Politik,  men  fordi  det  stemmede  med  hans 
Natur;  thi  han  besad  just  denne  kongelige  Egenskab 
at  kunne  herske,  uden  at  Tømmerne  føltes  for  stramt, 
at  kunne  lade  sig  lede  uden  at  bortgive  sit  Initiativ. 
Dette  var  det,  som  Svend  med  sin  virksomme  Iver  og 
sine  fra  Udlandet  hentede  Begreber  om  Kongemagtens 
Storhed  ikke  forstod,  og  som  kostede  ham  hans  Throne. 

Thi  mens  han,  uens  med  sig  selv,  raadslog,  om  han 
skulde  søge  at  holde  sig  paa  Sjælland  eller  samle  friske 
Kræfter  i  Skaane,  ankom  de  forenede  Konger  og  lagde 
sig  med  deres  Flaade  ved  Lyngby  i  Voldborg  Herred 
ikke  langt  fra  Roskilde,  og  da  nu  endelig  ogsaa  Eskil 
fandt,  at  Øjeblikket  var  kommet,  da  han  kunde  kaste 
Masken  og  forlade  Svends  Parti,  saa  var  hans  Sag  tabt. 

Hemmelig  forlod  Svend  den  lille  Trop,  der  endnu 
A^ar  vedbleven  at  holde  sammen  omkring  ham,  og  flyede 
til  Falster,  hvorfra  han  over  Vagrien  kom  til  sin  Sviger- 
fader, Conrad  af  Meissen,  der  velvillig  aabnede  ham  et 
Hjem  under  hans  Landflygtighed.  Af  hans  Folk  var 
der  Mange,  der  endnu  vilde  vedblive  at  sætte  sig  til 
Modværge;  men  Peder  Thorstensen  forestillede  dem  det 
aldeles  Unyttige  heri,  nu,  da  Kongen  selv  var  borte,  og 
fik  dem  til  at  drage  hjem,  hver  til  Sit.  Alle  skubbede 
de  saaledes  til  den  væltende  Vogn.  Kun  Riber  Ulf  og 
en  vis  Thorbjørn  vilde  ikke  forlade  deres  Herres  Sag  og 
bleve  derfor  fangne  og  sendte  i  Forvaring  til  Kong  Sverker. 

Jlian  er  desværre  uden  Underretning  om ,  hvorledes 
Knud  og  Valdemar  efter  Svends  Fordrivelse  indrettede 
deres  Styrelse.  Det  er  saaledes  ubekjendt,  baade 
hvordan  det  gik  til,  at  de  begge  imod  Alt,  hvad  der  hidtil 
havde  været  Lov,  kunde  blive  tagne  til  Konger,  og 
ligeledes  om  de  delte  Riget  eller,  hvad  der  er  rime- 
ligere, styrede  det  som  Samkonger  i  Fællesskab.  Eskil 
var  en  stor  Del  af  Tiden  fraværende  nemlig  først  i 
Clairvaux,  hvor  han  besøgte  sin  1153  afdøde  Vens 
Grav,  dernæst  i  Rom,  hvor  siden  December  Maaned 
1154  Cardinal  Nicolaus  var  bleven  Pave  under  Navn 
af  Hadrian  d.  4.,  og  hos  hvem  han  uden  Tvivl  havde 
til  Hensigt  at  at  modvirke  Hartvigs  Bestræbelser  for  at 
faa  Bremens  Overhøjhed  over  Norden  gjenoprettet. 
Saa  vidt  bekjendt,  var  han  ogsaa  heldig  med  dette  sit 
Forehavende,  idet  Hadrian,  der,  som  meldt,  tidligere  havde 
besøgt  Norden  og  ordnet  Kirkevæsenet  i  Norge  og  til- 

tildels  i  Sverig,  var  gunstig  stemt  for  Opretholdelsen 
af  den  bestaaende  Tilstand;  men  derimod  havde  Eskil 
paa  Tilbagerejsen  det  Uheld  tilligemed  en  anden  dansk 
Bisp  at  blive  opsnappet  og  holdt  fangen  i  Nærheden 
af  Thionville  i  det  vestlige  Tydskland,  uden  at  Kej- 
seren, der  tog  ham  det  meget  ilde  op,  at  han  havde 
forladt  Svends,  hans  Lehnmands,  Sag,  vilde  tage  sig  af 
ham,  eller  Paven  var  i  Stand  til  at  gjøre  Noget  for 
ham,  idet  han  i  den  Anledning  var  kommen  i  den  alvor- 
ligste Strid  med  Kejseren.  Han  slap  da  først  fri,  efterat 
Valdemar  var  bleven  Enekonge,  vel  i  Løbet  af  Aaret 
1158.  Men  Hartvig  havde  i  Mellemtiden  opnaaet  saa 
Meget,  at  Kejseren  mider  16.  Marts  1158  gav  Bremen 
Bekræftelse  paa  dets  gamle  Paastand  om  Overhøjhed 
over  alle  de  nordiske  Lande;  men  denne  Bekræftelse 
blev  rigtignok  ikke  senere  efterfulgt  af  en  lignende  fra 
Pavens  Side  og  kom,  da  Valdemar  1162  fandt  sig  i  at 
hylde  Frederik  Barbarossa  som  sin  Lehnsherre  og  saa- 
ledes  sluttede  sig  til  hans  Parti,  til  at  savne  enhver- 
somhelst  Betydning. 

Alligevel  var  den  Fare,  som  den  indre  Sønder- 
splittelse  udsatte  Danmark  for,  aabenbart  stor  nok 
endda  og  vilde  have  været  større  endnu,  ifald  det  var 
lykkedes  Svend,  som  ikke  saa  lidet  heldede  til  Erkebisp 
Hartvigs  Parti,  paany.at  sætte  sig  i  Besiddelse  af  sit 
Rige.  Han  var  imidlertid  nødt  til  i  over  to  Aar  at 
opholde  sig  hos  sin  Svigerfader  i  Meissen  i  uvirksom 
Forventning  om,  at  der  skulde  tilbyde  sig  en  Lejlighed  for 
ham  til  at  gribe  ind.  Men  Forholdene  i  Tydskland  vare  ham 
rigtignok  hele  Tiden  meget  ugunstige.  Hartvig  var  endnu 
vedblivende  i  Strid  med  Henrik  Løve,  og  denne  tog  endogsaa 

en  saa  alvorlig  Vending,  at  Hartvig  næsten  et  Aar  blev 
holdt  fangen  i  det  østlige  Saksen,  saa  at  han  ikke 
kunde  udøve  nogen  Indflydelse  af  synderlig  Betydning. 
Samtidig  —  nemlig  fra  Oktober  1154  til  September 
1155  —  var  Kejseren  tilligemed  Henrik  Løve  fravæ- 
værende  paa  et  Romertog;  i  al  den  Tid  kunde  der  altsaa 
ikke  tænkes  paa  at  faa  Hjælp  fra  den  Kant,  og  efter 
Hjemkomsten  gik  det  endnu  værre  ud  over  Erkebisp 
Hartvig;  thi  nu  blev  der,  rimeligvis  paa  Foranledning 
af  Hertugen,  lagt  Beslag  paa  en  hel  Del  af  Biskoppens 
Gaarde  til  Fordel  for  den  kejserlige  Kasse  under 
Paaskud  af,  at  han  ved  ikke  at  deltage  i  Romertoget 
havde  gjort  sig  skyldig  i  Majestætsforbrydelse. 

Da  det  saa  tilmed  omsider  gik  op  for  Svend,  at 
han  ikke  kunde  vente  Xoget  af  sin  Svigerfader  Conrad 
af  Meissen,  der  omgikkes  med  Tanken  om  aldeles  at 
trække  sig  tilbage  fra  alt  Verdsligt  og  anlægge  Munke- 
hætten ,  Noget  han  virkelig  ogsaa  fuldbyrdede  i  Slut- 
ningen af  Aaret  1156,  saa  kom  Svend  ganske  naturligt 
til  nu  at  holde  det  for  klogest  at  slutte  sig  til  Henrik 
Løve  for  ved  hans  Hjælp  igjen  at  komme  til  sit  Rige. 
Denne  var  desuden  i  al  denne  Tid  i  højeste  Gunst  hos 
Kejseren,  som  i  September  Maaned  belehnede  ham  med 
Bajern  og  saaledes  maatte  antages  at  have  gjort  en 
Ende  paa  de  truende  velfiske  Stridigheder.  Hertil  kom 
endnu,  at  Henrik  ikke  var  ganske  fri  for  at  befinde  sig 
i  Pengeforlegenhed  efter  det  kostbare  italienske  Felttog, 
medens  Svend  havde  Grund  til  at  vente  ogsaa  at  faa 
sin  lovlige  Del,  naar  hans  Svigerfader  skiftede  sit 
Gods,  før  han  trak  sig  tilbage  fra  Verden,  og  han  tilbød 
derfor    Hertugen  en   anselig   Pengesum,    naar  han    vilde 

hjælpe   ham   til    at   sætte   sine  Fordringer  paa  Danmark 
igjennem. 

Dette  gik  Henrik  nu  ogsaa  ind  paa,  saa  meget 
mere  som  Svend  havde  forespejlet  ham  og  vel  ogsaa 
paa  Landflygtiges  Vis  selv  troede,  at,  naar  han  blot 
med  en  Hær  viste  sig  i  Jylland,  saa  vilde  Folket  straks 
med  Glæde  flokkes  omkring  hans  Banner.  Saaledes 
mødte  de  da  begge  i  Slutningen  af  Aaret  1156  med  en 
Hær  foran  Danevirke,  hvis  Vogter  ved  Bestikkelser 
bragtes  til  at  aabne  dem  Gjennemgang,  i  hvilken  An- 
ledning Erkebisp  Hartvig,  der  efter  sin  hele  Stilling  til 
Hertugen  umulig,  som  Saxo  siger,  kan  have  været  med 
paa  Toget,  udbrød,  at  Forræderen  fortjente  at  blive  hængt 
op  sammen  med  den  Løn,  han  fik,  og  med  den  samme 
Strikke  til  Skræk  og  Advarsel  for  alle  Ligesindede. 
Hans  Frygt  for,  at  Henrik  skulde  faa  for  megen  Magt, 
skulde  dog  ikke  stadfæste  sig.  Thi  vel  rykkede  Her- 
tugen nu  ind  i  .Tylland,  hvor  han  straks  plyndrede 
en  rig  russisk  Handelsflaade  i  Slesvig  for  saaledes  at 
kunne  betale  sine  Tropper,  ligesom  han  ogsaa  uden  at 
møde  Modstand  rykkede  op  til  Ribe,  men  da  hans  For- 
ventninger om  at  møde  Tilslutning  hos  Befolkningen 
aldeles  ikke  bekræftedes ,  men  denne  tvertimod  i  det 
Nordlige  begyndte  at  samle  sig  under  Valdemar  for  at 
begynde  Modstanden,  saa  holdt  han  det  dog  ikke  for 
raadeligt  midt  om  Vinteren  at  forsøge  nogen  videre 
Fremtrængen,  og  da  han  var  kommen  til  Somersted, 
noget  over  en  Mil  fra  Kongeaaen,  besluttede  han  at 
tiltræde  Tilbagemarschen  til  Holsten.  Det  Eneste,  der 
blev  opnaaet,  var  det,  at  der  blev  tilføjet  Byen  Slesvig 
et  meget   alvorligt   Knæk ,  saaledes  at    den    nu    tilfulde 

tabte  al  den  Betydning  som  Handelsstad,  som  den  tid- 
ligere havde  havt,  og  husker  man  paa,  hvilken  Iver 
Henrik  Løve  alt  i  længere  Tid  havde  vist  for  baade 
ved  Vold  og  Underhandlinger  at  fravende  Grev  Adolf 
af  Holsten  Lybek,  Noget,  som  to  Aar  efter  ogsaa  lyk- 
kedes ham,  saa  tør  man  formode,  at  det  endogsaa  har 
været  et  af  Togets  Hovedformaal  at  skaffe  denne  Lybeks 
Medbejler  ud  af  Verden.  Kort  efter  blev  ogsaa  Bispe- 
sædet i  Oldenborg  flyttet  til  Lybek,  og  Byen,  der 
nød  enhver  Begunstigelse,  der  paa  nogen  Maade  kunde 
fremme  dens  Handel,  lagde  i  denne  Tid  Grunden  til 
den  Storhed,  som  den  i  flere  Aarhundreder  forstod  at 
bevare. 

For  Ovrigt  var  Saksernes  pludselige  Bortgang  dog 
saa  paafaldende,  at  den  vakte  Overraskelse,  og  navnlig 
kunde  Knud,  der  imidlertid  havde  opholdt  sig  i  Sverig, 
hvor  han  fejrede  sit  Bryllup  med  Sverkers  Datter,  ikke 
lade  være  at  mistænke  Valdemar  for  at  have  givet  Her- 
tug Henrik  Løfter  eller  paa  anden  Maade  indladt  sig  i 
Forbindelser  med  ham  til  Forkrænkelse  for  sin  Med- 
konge.  Sligt  tør,  da  den  pludselige  Tilbagemarsch, 
efterat  der  ikke  en  Gang  var  blevet  kjæmpet,  dog 
i  ethvert  Fald  bliver  noget  besynderlig,  vist  nok 
ikke  aldeles  bestemt  afvises,  skjøndt  Saxo  rigtig  nok 
afgjørende  forkaster  en  saadan  Mistanke  som  aldeles 
uværdig  for  hans  udkaarne  Yndling.  Det  antydes  desuden, 
at  det  var  Grev  Henrik  af  Badvide ,  —  som  skal  have 
været  gift  med  en  Slægtning  af  Valdemar  —  der  op- 
traadte  som  Mellemmand  mellem  ham  og  Hertugen; 
men  derved  erholder  Sagen  unægtelig  et  Slags  middel- 
bar Stadfæstelse. 

Snart  tik  imidlertid  Knud  noget  helt  Andet  at  gjøre 
end  at  mistænke  Valdemar.  Thi  i  Foraaret  1157  fore- 
toge Venderne  paany  et  Indfald  i  Fyen,  hvorved  der 
anrettedes  en  meget  stor  og  udbredt  Ødelæggelse.  Dette 
besluttede  Svend  at  benytte  sig  af;  thi  efter  det  uhel- 
dige jydske  Tog  var  det  hans  Hensigt  at  bruge  ethvert- 
somhelst  Middel  til  at  komme  til  sin  Throne  igjen,  det 
maatte  saa  koste,  hvad  det  vilde.  Han  gik  endog  saa 
vidt,  at  han  skjænkede  et  stort  og  kostbart  Drikke- 
horn til  Svantevits  Tempel  paa  Rygen  for  paa  denne 
Vis  at  gjøre  sig.Venderne  forbundne,  og  understøttet  af 
dem  med  Flaade,  ilede  han  nu  til  Fyen  for  at  benytte 
den  almindelige  Forknythed  til  sin  egen  Fordel.  Be- 
regningen slog  ogsaa  ganske  rigtig  til.  Thi  Befolkningen, 
der  ellers  var  vant  til  kun  at  se  tjendtlige  vendiske 
Flaader  ved  sine  Kyster,  viste  en  hel  Del  Tilbøjelighed 
til  at  slutte  sig  til  hans  Sag  nu,  da  han  optraadte  saa- 
vel  med  Magt  som  med  Tilbud.  Af  de  andre  Lands- 
dele laa  Sjælland  i  endnu  højere  Grad  end  Fyen  under 
Vendernes  Aag,  og  paa  Laaland,  som  Svend  begyndte 
at  indrette  til  et  Slags  Lejrplads  for  videregaaende 
Foretagender,  vare  de  endogsaa  ordentlig  bosatte  og  i 
ethvert  Fald  aldeles  overmægtige. 

Under  saadanne  Forhold  saa  Knud  og  Valdemar 
nok,  at  der  ikke  var  Andet  at  gjøre  end  at  begynde 
Underhandlinger  med  ham  for  ikke  at  udsætte  sig  for 
at  tabe  det  Hele,  og  Valdemar  begav  sig  da  alene 
i  Følge  med  Absalon  til  Odense,  hvor  de  havde  et 
hemmeligt  Møde  med  Svend  i  Albanikirken.  Her  blev 
man  da  enig  om,  at  Svend  skulde  trække  sig  tilbage 
til   Laaland,    hvor    saa    alle    tre    Konger    i    Løbet    af 

Somnieren  skulde  træffe  sammen  for  at  underhandle  om 
Forliget. 

Dette  kom  da  ogsaa  i  Stand ,  idet  atter  her  Val- 
demar optraadte  som  den  Mæglende,  medens  Knud  i 
Begyndelsen  mistænksomt  holdt  sig  tilbage.  Valdemar 
havde  lange  Samtaler  med  Svend  i  Enrum,  og  paa 
dennes  Side  viste  Bisp  Elias  af  Ribe  den  største  Iver 
for  at  faa  Freden  sluttet.  Tilsidst  enedes  man  om  at 
lade  Valdemar  afsige  en  Kj endelse,  om  hvordan  Striden 
skulde  være  bilagt.  Efter  denne  blev  Riget  delt  mel- 
lem de  tre  Konger  saaledes,  at  Valdemar  selv  tik  Jyl- 
land, Knud  0erne  og  Svend  Skaane.  Ved  højtidelige 
Eder  forsikrede  man  hverandre  om,  at  alle  Stridigheder 
nu  skulde  være  glemte,  og  de  tilstedeværende  Bisper 
lyste  Forbandelse  over  den,  der  vilde  bryde  Forliget. 

Enhver  kunde  se,  at  dette  var  en  Ordning,  der 
umulig  kunde  have  nogen  Varighed.  Dels  var  det  jo 
nemlig  noget  aldeles  Uhørt,  at  Rigets  Enhed  saaledes 
opgaves  alene  for  at  gjøre  nogle  Kronprætendenter 
til  Behag,  dels  vare  disse  alle  tre  i  den  Grad  opfyldte 
af  Mistænksomhed  mod  hverandre,  at  den  skete  Deling 
enten  maatte  blive  et  Udgangspunkt  for  yderligere 
Delinger  eller  et  Middel  for  den  Ene  af  de  Tre  til  at 
søge  at  udbrede  sig,  indtil  han  ved  at  overvinde  de 
Andre  igjen  havde  tilvejebragt  Rigets  Samling.  Rime- 
ligvis har  ikke  Nogen  af  dem  ment  det  aldeles  alvorlig 
med  Forliget;  men  dog  var  der  Ingen,  der  lige  fra  Be- 
gyndelsen af  var  saa  aldeles  belavet  paa  at  bryde  det 
som  Svend. 

Ligesom  tidligere  omgikkes  han  nu  paany  med 
Planer  om   at  myrde   sine   Medbejlere.    Ved  Mødet  paa 

Laaland,  hvor  der  var  saa  Mange  af  Rigets  gejstlige  og 
verdslige  Store  tilstede,  lod  dette  sig  nu  ikke  saa  videre 
godt  udføre.  Derimod  skulde  den  første  paafølgende 
Lejlighed  benyttes,  og  denne  kom,  da  de  alle  tre  i 
i  August  Maaned  samledes  i  Roskilde  for  der  at  fejre 
den  opnaaede  Forsoning. 

Saxo  fortæller,  hvad  der  ved  denne  Lejlighed  skete, 
paa  en  saa  overordentlig  levende  og  tillidvækkende 
Maade ,  at  hans  Beretning  gjør  Indtrykket  af  umiddel- 
bart at  hidrøre  enten  fra  Absalon  selv  eller  dog  fra  et 
andet  Øjenvidne,  hvorfor  den  fortjener  her  at  optages  i 
sin  Helhed. 

Da  de  havde  holdt  Gilde  til  ud  paa  Aftenen  d.  7. 
August,  bleve  Bordene  tagne  bort,  og  man  sad  og  talte 
sammen  om  Et  og  Andet  ved  mindre  Bægere,  saaledes 
at  man  tilsidst  kom  i  en  ganske  oprømt  Stemning. 
Svend  roste  sig  af,  at  han  var  en  Mester  i  Skakspil,  og 
forlangte  i  den  Anledning,  at  man  skulde  skafte  ham  et 
Spil;  han  føjede  til,  at  dette  havde  været  hans  Hovedfor- 
nøjelse, mens  han  som  Landflygtig  opholdt  sig  i  Udlandet. 
Dette  skulde  nu  være  Lystighed,  men  opvakte  alligevel 
højst  ubehagelige  Minder.  Man  var  for  Resten  ikke 
i  Stand  til  at  opdrive  et  Spil,  men  morede  sig,  saa  godt 
man  kunde,  paa  andre  Maader.  Blandt  Andet  var  der 
en  tydsk  Sanger ,  der  havde  digtet  en  Vise  om  Svends 
Flugt  og  Omflakken  i  Udlandet,  og  denne  begyndte  han 
at  foredrage.  Gjæsterne  fandt  nu  rigtignok ,  at  dette 
var  en  altfor  grov  Spøg;  men  Svend  betvang  sig  og 
sagde,  at  han  ikke  havde  Noget  imod  at  høre  synge  om 
sine  overstandne    Lidelser,    da    han  jo  nu    var   i    Stand 

til  at  se  tilbage  paa  dem  som  paa  Noget,  der  var 
forbi. 

Saasnart  det  var  blevet  mørkt,  og  der  som  sæd- 
vanligt var  blevet  bragt  Lys  ind  i  Hallen,  kom  Ditlev 
Ethelarsen,  der  var  en  af  Svends  Folk,  ind  og  saa  sig 
med  megen  Omhyggelighed  omkring  for  saaledes  at  ud- 
spejde, om  der  var  Lejlighed  til  at  udføre  den  Gjerning, 
der  var  paalagt  ham.  Som  han  nu  saaledes  stod  og 
søgte  at  lægge  Mærke  til  Alt,  hvad  det  kom  an  paa, 
kaldte  Knud  paa  ham  og  bad  ham  sidde  ned ,  idet  han 
viste  paa  sin  Kappe,  som  han  havde  udbredt  ved  Siden 
af  sig  paa  Gulvet.  Men  Ditlev  takkede  for  den  store 
Ære,  der  blev  tilbudt  ham,  og  gik  ud  af  Hallen.  Snart 
kom  han  imidlertid  igjen  og  nikkede  til  Svend.  Da 
denne  imidlertid  ikke  saa  det,  ^orde  Knud  ham  op- 
mærksom derpaa;  Svend  stod  da  op,  og  i  længere  Tid 
stak  de  tillige  med  dem ,  der  vare  fulgte  med  Ditlev, 
Hovederne  sammen ,  uden  at  nogen  Anden  kunde  høre, 
hvad  de  talte  om. 

Ved  dette  Syn  gjennemfor  der  pludselig  Knud  en 
Anelse  om,  hvad  der  forestod;  han  greb  paa  een  Gang 
Valdemar  ved  Armen  og  gav  ham  et  Kys.  Denne  spurgte 
ham  forbauset,  hvad  slig  usædvanlig  Kjærlighed  skulde  be- 
tyde; men  Knud  svarede  Intet.  Kort  efter  forlod  Svend 
Hallen,  idet  han,  fulgt  af  en  Kjertesvend,  trak  sig  til- 
bage til  sit  Kammer.  Men  i  det  Samme  styrtede  hans 
Folk  med  dragne  Sværd  ind  paa  Knud  og  Valdemar. 
Denne  sprang  øjeblikkelig  op  og  svøbte  sin  Kappe  om 
Armen  for  med  den  at  dække  Hovedet  mod  de  Sværd, 
som    truende    sAingedes  imod    ham,   men  kom  saaledes 

Rseder  :  Danm.  n.  Sveud   Estridsen  og  hans   Sønner.  gg 

til  at  løbe  Bryst  mod  Bryst  lige  paa  Ditlev  Ethelarsen, 
saa  at  de  begge  tumlede  om  paa  Gulvet ,  og  han  selv 
ved  denne  Lejlighed  fik  et  Saar  i  Laaret.  I  Begyndelsen 
mærkede  han  imidlertid  Intet  til  Saaret,  men  brød  med 
Voldsomhed  gjennem  dem,  der  trængte  sig  frem  i  Døren, 
og  kom  derved  lykkelig  udenfor.  Ude  i  Mørket  traf 
han  imidlertid  paa  En,  der  greb  ham  iBeltet;  men  han 
var  saa  heldig  at  sprænge  dette  og  saaledes  at  und- 
slippe. 

Imidlertid  lykkedes  det  Nogle  at  faa  Skodderne 
slaaet  op,  saa  man  kunde  skimte,  hvem  der  var  derinde, 
og  nu  styrtede  Ditlev,  der  igjen  var  kommen  op  fra 
Gulvet,  løs  paa  Knud  og  kløvede  Hovedet  paa  ham,  idet 
denne  forgjæves  søgte  at  dække  for  sig  med  sin  Arm. 
Absalon  kom  nu  ogsaa  til,  i  den  Tro,  at  det  var  Valdemar, 
der  var  faldet,  og  da  han  mærkede,  athan  endnu  kun  aandede 
ganske  svagt,  løftede  han  ham  op  fra  Gulvet  og  trykkede 
hans  Hoved  til  sit  Bryst  uden  at  bekymre  sig  om  Larmen 
af  Vaabnene,  der  paa  alle  Sider  omgave  ham  og  tillige 
truede  ham  selv.  Snart  følte  han  imidlertid  paa  Klæderne, 
at  det  var  Knud,  ikke  Valdemar,  som  han  bar,  og  en 
Glæde,  blandet  med  ængstlig  Frygt,  betog  ham.  Han 
saa  i  det  Samme,  hvorledes  Dobig,  en  af  Knuds  trofaste 
Mænd ,  blev  dræbt  under  Forsøget  paa  at  hævne  sin 
Konges  Drab ,  og  da  Dørene  vare  besatte ,  var  det  en 
Umulighed  at  trænge  sig  igjennem,  saa  meget  mere  som 
Svends  Folk  overalt  huggede  ned  i  Flæng,  idet  Nattens 
Mørke  ikke  tillod  rigtig  at  skjelne  mellem  Ven  og 
Fjende. 

Men  nu  nærmede  Constantin,    der  var  en  af  Knuds 

nærmeste  Fortrolige  ,  sig  Absalon ,  i  hvis  Arme  Knud 
imidlertid  havde  opgivet  sin  Aand,  og  spurgte  ham 
hviskende,  om  de  ikke  i  Fællesskab  skulde  se  at  slippe 
ud  gjennem  en  af  Dørene.  Absalon  gik  ind  derpaa  og 
lagde  med  Ærbødighed  Knuds  afsjælede  Legeme  ned  paa 
Gulvet;  men  næppe  var  Constantin  kommen  udenfor, 
før  han  blev  omringet  af  dem,  der  havde  samlet  sig  foran 
Døren,  og  nedhugget.  Absalon  l)lev  derimod  ikke  gjen- 
kjendt  og  svarede  heller  ikke,  da  man  spurgte  ham, 
hvem  han  var,  og  han  havde  da  det  Held  at  slippe  ube- 
mærket bort,  begunstiget  af  Nattens  Mørke.  Paa  Borg- 
broen mødte  han  imidlertid  en  af  Svends  Folk,  Radulf; 
men  denne  erklærede  ikke  at  have  den  allerringeste  An- 
del i  Drabet  og  forbandede  dem ,  der  havde  øvet  saa 
skammelig  en  Udaad. 

Ligeledes  mødte  han  en  Mand,  Peder  Temme,  der, 
idet  han  løb  ham  forbi,  truede  ad  ham,  ikke  fordi  han 
vilde  gjøre  ham  noget  Ondt,  men  tvertimod  for  at  bort- 
lede Opmærksomheden  fra  ham.  Derimod  traf  han  paa 
den  søndre  Side  af  Choromgangen  ved  Domkirken  en 
Flok,  der  gjorde  Anfald  paa  ham  og  uden  Tvivl  vilde 
have  gjort  det  af  med  ham,  hvis  ikke  en  Enkelt  imellem 
dem  havde  taget  ham  i  Forsvar  og  saaledes  givet  ham 
Lejlighed  til  at  undslippe,  foreløbig  til  Ramsø. 

Snart  var  han  ogsaa  saa  heldig  at  gjenfinde  Valdemar, 
der,  uagtet  hans  Saar  plagede  ham  meget,  dog  var 
kommen  nogenlunde  hurtig  afsted  og  ved  Hjælp  af  en 
Hest,  som  den  ovenfor  omtalte  Peder  Temme  havde 
skaffet  ham,  var  flygtet  til  Absalons  Moder  Inge  i  Borup. 
Kort    efter   traf  de  ogsaa  paa    Esbern  Snare,   og  denne 

paatog  sig  nu  at  hjælpe  de  to  Flygtninge  bort.  Dette 
kostede  imidlertid  store  Anstrengelser;  thi  Svends  Folk 
vare  paa  alle  Veje  ude  efter  dem,  ligesom  de  ogsaa 
ødelagde  Skibene,  hvor  de  kunde  antage,  at  Valdemar 
vilde  lade  sig  sætte  over.  Et  Forsøg  paa  at  komme 
fra  Hær\ig  (d.  e.  Kallundborg)  over  til  Jylland 
mislykkedes  aldeles  paa  Grund  af  et  voldsomt  Uvejr, 
der  blandt  Andet  ødelagde  en  stor  vendisk  Flaade  under 
Halland;  men  tilsidst  naaede  de  dog  at  komme  bort,  og 
Valdemar  fattede  nu  nyt  Haab  om  ved  Hjælp  af  sine 
tro  Jyder  at  skulle  hævne  den  Ugjerning,  der  var  søgt 
udøvet  imod  ham. 

Lykken  føjede  ham  ogsaa;  thi  rigtignok  ilede  Svend 
med  den  Hurtighed,  han  forhen  saa  ofte  havde  lagt 
for  Dagen,  over  til  Jylland  med  en  Hær,  tidligere 
end  Valdemar  havde  været  i  Stand  til  at  samle  saa 
stor  en  Styrke,  at  han  troede  at  kunne  være  nogenlunde 
rolig  for  Udfaldet.  Men  dels  var  Esbern  Snare  saa 
heldig  ved  dristige  Ryttermanøvrer  at  faa  Fjenden  narret 
saaledes,  at  Valdemar,  der  imidlertid  opholdt  sig  i  Randers, 
tik  Tid  til  at  trække  Stridskræfter  til  sig  fra  det  syd- 
lige Jylland,  dels  fik  to  af  hans  Hærførere  Saxo  og 
Buris,  en  Søn  af  Henrik  Skatelaar,  der,  hvis  han  tid- 
ligere har  deltaget  i  Borgerkrigen,  maa  have  hørt  til 
Knuds  Forbundsfæller,  ved  Djursaa  Sjællændernes  Flaade 
til  at  gaa  over  til  Valdemar.  Da  tillige  Fyenboerne,  der 
ikke  vilde  svigte  Svend,  bleve  slagne  paa  Flugt,  saa 
det  meget  alvorligtud  for  ham,  idet  han  kunde  befrygte 
herved  at  blive  aldeles  afskaaren  fra  de  øvrige  Dele  af 
Riget.     Hans  Frygt  blev  til   en  alvorligere  Virkelighed, 

end  han  vistnok  selv  har  tænkt  sig.  Thi  da  Hærene 
d.  23.  October  1157  stødte  sammen  paa  Grathehede, 
2*/°  Mil  sønden  for  Viborg,  begyndte  Svends  Ryttere 
straks  at  vakle,  saaledes  at  han  efter  en  ikke  synderlig 
langvarig  Kamp ,  saa  sig  nødsaget  til  at  søge  Redning 
ved  Flugt.  Kun  Riber  Ulf,  hans  Bannerfører,  kjæmpede 
endnu  i  længere  Tid  for  hans  Sag,  indtil  ogsaa  han  til- 
sidst  maatte  bukke  under. 

Svend ,  der  var  flygtet  ud  i  en  Mose ,  blev  gjen- 
kjendt  af  nogle  Bønder,  der  droge  omkring  for  at  samle 
Bytte.  De  satte  ham  paa  en  Hest  og  vilde  føre  ham 
til  Valdemar,  da  En  af  dem  pludselig  trængte  sig  frem 
og  kløvede  Hovedet  paa  ham  med  sin  Økse.  Han  blev 
jordfæstet  i  al  Stilhed  omtrent  paa  Stedet,  hvor  han 
faldt;  men  senere  rejstes  der  her  et  Capel  ligesom  til 
Gravkirke  for  ham.  Der  fortælles,  at  hans  Lig  en  Tid 
derefter  blev  ført  til  Viborg  Domkirke  og  der  hensat  i  St. 
Kjelds  Capel  paa  Nordsiden  af  Kirken. 

Han  efterlod  sig  ingen  Søn,  og  hans  Datter  giftede 
sig  ud  af  Landet,  ligesom  ogsaa  hans  Enke  maa  have 
forladt  Danmark,  om  hun  overhovedet  nogensinde  er 
vendt  tilbage  hertil  med  ham ;  hun  blev  nemlig  gift  med 
en  Søn  af  Hertug  Albrecht  der  Bar  af  Branden- 
borg. 

Valdemar  benyttede  Seiren  med  den  allerhøjeste 
Grad  af  Maadehold.  Kun  Ditlev  Ethelarsen  og  Riber 
Ulf,  hvilken  Sidste  dog  maaske  allerede  er  falden  i 
Slaget,  nævnes  som  Ofre  for  det  sejrende  Partis  Hævn; 
og  Valdemar  havde  den  største  Nød  med  at  dæmpe 
Iveren    hos  sine    egne  Folk   for  at  rydde  op  saa  meget, 

som  muligt,  navnlig  mellem  dem,  der  havde  havt  Del  i 
Knuds  Drab.  Men  han  var  ogsaa  mere  end  nogen  Anden 
i  Stand  til  at  vise  sig  maadeholden ;  thi  der  var  næsten 
Ingen  af  Kongehuset  tilbage,  der  kunde  være  ham  farlig. 
At  han  havde  Henrik  Skatelaars  Søn  Buris  paa  sit 
Parti,  er  allerede  omtalt,  og  han  optog  ligeledes  dennes 
Broder  Knud  ligesom  Erik  Lams  Søn  Magnus,  der  hid- 
til havde  holdt  med  Svend,  paa  en  forsonlig  Maade 
blandt  sine  Lehnsmænd;  men  han  havde  ellers  kun  meget 
liden  Glæde  af  den  Tillid,  han  viste  dem.  Alle  op- 
traadte  de  En  efter  Anden  som  Forrædere  imod  ham, 
og  det  Samme  gjælder  om  Brødrene  Knud  og  Carl,  der 
vare  Sønner  af  den  ovenfor  omtalte  Jarl  i  Halland,  Carl, 
og  Erkebisp  Eskils  Datter. 

Men  deres  Opstandsforsøg  kunde  ikke  længere  rokke 
Valdemars  Throne.  Borgerkrigen  var  nu  endt.  Lysere 
Dage  oprandt,  i  hvilke  Tiden  paa  en  glimrende  Maade 
satte  Blomst,  men  det  rigtignok  en  kortvarig  Blomst,  i 
Valdemarernes  Tidsalder.  Sit  ydre  Stempel  fik  den, 
da  Valdemar  d.  25.  Juni  1170  —  nu  med  Erkebisp  Eskils 
Understøttelse  —  foretog  den  højtidelige  Skrinlæggelse 
af  sin  Fader,  Knud  Lavards,  Lig  i  Ringsted  Kloster- 
kirke. Thi  det  var  jo  hans  Aand,  der  havde  tjent  til 
at  samle  Tiden  og  endnu  senest  paa  Grathehede  havde 
foresvævet  Sønnen  for  at  vise  ham  den  rette  Vej  til 
Sejr.  Den  var  nu  ikke  alene  bunden  til  Sjælland,  men 
ogsaa,  og  det  nærmest  gjennem  Valdemar,  bleven  hjemme 
i  Jylland.  Skaane  vedblev  derimod  til  en  vis  Grad  at 
staa  Qernere  og  kom  derfor  ogsaa  i  Fremtiden  til  at 
tage  mindre  Del  i  den  rigtignok  oprindelig  fremmede,  men 

alligevel  hurtig  optagne,  ny,  danske  Cultur.  Imidlertid 
hævdede  Skaane  dog  gjennem  Erkestolen,  som  snart 
Absalon  skulde  beklæde  og  efter  ham  flere  andre  af  de 
Betydeligste  blandt  Skjalm  Hvides  Slægt,  sin  Plads  lige- 
overfor de  øvrige  Landsdele.  Betingelsen  var  saaledes 
tilstede,  for  at  et  samlet  dansk  Rige  med  Sjælland  som 
Midtpunkt  og  beriget  baade  ved,  hvad  Kampen  i  sig 
"selv  havde  frembragt,  og  ved  de  aandelige  Kræfter,  der 
nu  vare  vakte  i  Folket,  kunde  bryde  sig  en  Bane,  der 
atter  førte  Danmark  paa  Vejen  til  Ros  og  Magt, 
ikke  som  for  200  Aar  siden  for  at  modtage,  men  for 
at  give. 

